
викана от развитие на възгледите на автора и от желанието му да допъл​ни изложението и ла внесе подобрения в анализа и в подреждането на материята. Дали е успял, могат ла отсъдят най-добре читателите.

Книгата е предназначена както за студентите, изучаващи теорията на международните отношения, така и за политици, дипломати, журна​листи и за всички, които са изкушени от познанието за тази най-голяма и сложна система от трансгранични отношения, от която зависи не само съдбата на страни и народи, а съществуването на човечеството.                                                         

От автора

1. ТРУДНИЯТ ВЪПРОС ЗА ОПРЕДЕЛЕНИЕТО

Условие, без което не може никоя теория, е точното дефиниране на нейния предмет. Без да се определят отчетливо рамките на предмета и основните му характеристики, както и различията му от заобикалящата го среда, не е възможно той да се опише, а още по-малко да се изследва. Всяка теория се идентифицира преди всичко с нейния предмет. Така е и с Теорията на международните отношения. Затова първото, което след​ва да се направи, когато се пристъпва към изследване на тази материя, е да се определи какво са международните отношения. Теорията очертава тяхната същност и значение, субекти и обекти, структура и управление, основните елементи, формите и начините за промени и развитие.

Макар международните отношения да съществуват от хилядолетия. Теорията на международните отношения е относително нов клон на на​учното познание. Възникнала е главно в средата на XX век и се е форми​рала през неговата втора половина. Но и за този недълъг период свърза​ната с нейната проблематика и теоретично изследване литература е ста​нала огромна. Бързото развитие и обилието на изследванията са свър​зани най-вече със значението, което международните отношения при​добиха в съвременния свят. Състоянието и развитието им започна по-непосредствено от когато и да било да определя не само съдбата, но и самото съществуване на милиони хора. И все пак, дори беглият поглед върху тази станала огромна книжнина разкрива странно обстоятелство -съществува огромна пъстрота на мненията не само за самата теория, но и за нейния предмет. В научния свят все още не се е наложила и не е станала общоприета дефиницията за онова, което се определя с общоп​риетия във всички езици термин „международни отношения". На въпро​са „Какво включва понятието международни отношения ?" теоретици​те често предлагат различни отговори.

Известно е, че след възникването на всеки нов клон на познанието и с изясняването на основните проблеми, между изследователите посте​пенно и закономерно започва да се установява сходството на мненията по основните въпроси, към което води обективното единство на пред​мета на теорията. Така изниква общото разбиране за нейния предмет, базирано на повече или по-малко общоприета дефиниция за него. Но в океана на литературата по теория на международните отношения тако​ва сходство все още не е постигнато. Няма общоприета дефиниция за международните отношения и за тяхната система, която да обедини мненията на изследователите. Като че повечето от тях са склонни по своему да дефинират предмета на онова, което според тях представля​ват тези отношения.

Не може да не се съгласим, че пъстрото несходство на дефинициите не свидетелства за зрялост на никоя теория и че никак не е полезно за плодовитост на усилията на изследователите. То затруднява съединява​нето на резултатите от техните изводи, предизвиква спорове, замъглява същността на нещата и внася неясноти. И все пак, трябва да се признае, че несходството е естествено в много отношения. Излагането на всяка теория всякога тръгва от точното дефиниране на нейния предмет, но възникването на никоя теория не тръгва с перфектна, завършена и об​щоприета дефиниция. Всяка дефиниция е обобщение, квинтесенция на теоретичните разработки и изводи, представляващи нейното разгърна​то съдържание. Уточняването, перфекционирането и особено постига​нето на общото разбиране за нея е резултат от процес, от естественото развитие на самата теория.

Разнообразието на дефинициите за международните отношения ве​роятно ще намалява с развитието и със задълбочаването на познанието. Всяка нова теория е като младото вино, нужно е време, за да прекипи и да се избистри. И с теорията на международните отношения е така, тя не може да представлява изключение. Поради твърде голямото много​образие на определенията за международните отношения би могло да се каже, че все още и в наши дни едва ли следва дори да се говори за единствена, единна, общоприета и основана на сходна за всички дефи​ниция за предмета и същността на международните отношения теория. Обилната изследователска литература и досега no-скоро очертава таб​лото на една много широка смесица от повече или по-малко безспорни разработки, често срещани неизбистрени и недостатъчно обосновани теории, теоретични подходи и анализи, фрагментарни, но претендира​щи за всеобхватност теоретични конструкции, които често се отнасят no-скоро към теорията на външната политика, отколкото към теорията на международните отношения. В много случаи по същество аналитич​ни изложения за конкретни международни ситуации, обикновена периодизация на развитието или дори изследвания в областта на историята на международните отношения се излагат с претенцията, че са теория. Затова в обилната литература за този нов клон на науката вярно​то нерядко се смесва с неточното и непълното, обективното - със спеку​лативното. Резултатът е, както изтъкват с основание някои изследовате​ли, възникването особено през втората половина на XX век. вместо един​на в основното и общоприета теория, на една обширна, сложна, често противоречива и объркана „инфраструктура" на науката за международ​ните отношения, включваща различни и слабо свързани едни с други теоретични конструкции и отразяваща своеобразния „микрокосмос" на многобройните, пръснати в различни страни и често несвързани едни с други научни центрове и учени.

И все пак различията в разбирането относно това, което са между​народните отношения не е непреодолима пречка за възникването на по​вече или по-малко определена обща теория. Дори това състояние на нещата не може да не действа като един от ефектните стимули за усили​ята на изследователите да достигнат до еднакви обобщения, като се опи​рат върху най-точното отразяване на единната по същество същност на нещата. В науката е естествено достигането до истината да преминава през различията и борбата на мненията. Но и преди да се излезе от все още твърде голямата пъстрота на възгледите, не може да не се види, че вече съществуват много общи гледища и сходни разбирания. В теоре​тичните разработки, посветени на международните отношения, има из​градени широки полета на съвпадащи мнения, преценки и изводи, които формират основите на теоретичното познание. Така развитието на тео​рията на международните отношения вече много десетилетия следва своя ход по начини и форми, присъщи на всяка една наука.

Солидно изходно поле за постигането на общите гледища и за избистрянето по този начин на теоретичните конструкции е общото раз​биране, че международните отношения не са хаос от случайни явления, връзки и взаимни влияния, че в убеждението за привидната им разнопосочност и безпорядъчност се проявява всъщност недостатъч​ното ни познание за тях, че в международното развитие има вътрешна логика, че съществуват ред и закономерности, които позволяват да се изгради ефективен и практически полезен модел. Общо е убеждението за тяхната системност. Всеобщо е схващането, че тяхното опознаване е нужно не само за разбиране на общото развитие на света и обществото, но и за потребностите на практическата политика. Касае се за особена сфера на социалните отношения, а от това следва, че и за международ​ните отношения определящи са всички общи закономерности на обще​ственото развитие.Следствие от това е, че общата методология за изу​чаване на обществото е напълно приложима и за международните отно​шения, разбира се, като се държи сметка и за тяхната много силно изра​зена специфика.

Обаче наред със сходствата различията са много и то твърде съще​ствени. Забелязват се дори при бегло сравнение. За целта най-подходя​що е да се приведат определенията на някои от онези изследователи през периода на формирането на теорията на международните отно​шения, които имат най-значителна роля за това. Един от тях например е М. Каплан, чийто труд „Sistem and Process in International Politics" е публикуван в САЩ през 1957 г. и изигра голяма роля за утвърждаването на системния подход при изучаването на международните отношения. Той ги определя по следния, малко странен и доста неясен начин: „Мно-жество променливи, които ш разлика от заобикалящата ги среда се отнасят едни към други така. както закономерностите в пове​дението им определят не само вътрешните им взаимодействия, по и взаимодействията между променливите извън тяхното множе​ства". Пет години по-късно, през 1962 г. в Париж излезе капиталният труд на големия френски социолог и теоретик на международните отно​шения P. Apon „Paix et guerre entre les nations: " Аз определям като международна система, писа той, съвокупиостта от политически единици, които поддържат постоянни отношения и са способни да бъдат въвлечени във всеобща война" Както се вижда, за разлика от Каплан, Арон свежда представата за международните отношения до междудържавните отношения и при това счита, че способността да се участва във всеобща война е един от системообразуващите фактори. През 1969 г. Фрепкел публикува в Лондон труд, в който също пристъпи към очертаване на теоретичен модел на международната система: „International Politcs. Conflict and Harmony". Според него понятието „международна система" изразява ..множество политически единици, които взаимодействат по определен ред" Вижда се, че в понятието „международна система" авторът е включил не само държави, а изобшо субекти на политически международни отношения. Недълго след него друг изследовател,М Мерл, допринесъл много както в областта на ис​торията, така и на теорията на международните отношения, в издаден в Париж (но на немски език) труд „Sociologie dcr relations internationales" (1974 г.) изрази мнението, че според него под „международни отноше​ния" следвало да се разбира „комплекс от разнообразни отношения или потоци, които пресичат границите или се стремят да ги пресе​кат". Вижда се, че авторитетният френски автор разширява извънредно много представата за международните отношения, дори до степен да излезе и извън рамките на социалния им характер. При това твърдейки, че те образували система, която според него изобщо била лишена от външна среда.

Причините за толкова голямо разминаване на определенията са много. Сред тях значение имат както все още неизграденият единен ка-тсгориален и терминологичен апарат на формиращата се теория, неяс​нотите относно структурата, компонентите и съставните елементи на системата, така и външните влияния на изпълнените с конфронтация и напрежение отношения върху световната сцена през годините на студе​ната война. Голяма роля изигра и обстоятелството, че новият системен и теоретичен подход към изучаването на международните отношения бързо привлече вниманието на учени, които бяха твърде различни по научна формация : историци, политолози, юристи, военни специалисти, философи, социолози и много други. При това всеки от тях с гледната точка и катсгориалното мислене от областта на предишните им научни интереси. И понеже в сравнително кратък период, преди да с възникнала и утвърдила някаква общоприета концептуална основа, научната книж​нина в тази област извънредно бързо се умножи, всяко по-нататъшно разширяване на кръга на изказаните определения увеличаваше още по​вече разнообразието на несходните становища.Докато някои от изсле​дователите приемаха, че кръгът на страни в отношенията, наричани международни, обхваща всички трансгранични отношения, т.е отноше​ния и на физически лица, и на обществени формации и групи, и нации, и държави, и групи държави и т.н., други свеждаха международните отно​шения почти само до външнополитически отношения между правител​ствата. За някои, като например Арнолд Волтср международните отно​шения не са друго, освен много динамична система от трансгранични отношения, импулсите за промените в която идват отвътре, „подобно на взаимодействията на топки върху билярдната маса". Други, в отли​ка от него извеждаха на първо място влиянието на външната среда. До​като някои подчертават разнообразието на отношенията - политически, военни, държавни и недържавни, икономически, културни и т. н., други ги свеждат само до междудържавните политически отношения, Както посочихме, много характерно за изследванията през този период е сил​но изразеното смесване на теорията на международните отношения с теорията на външната политика, въпреки че се касае за много различни явления. Представата за онова, което следва да се определя като основ​но съдържание на международните отношения, се оказва с много раз​лично съдържание - докато някои виждат в отношенията преди всичко преследване на общи цели, други подобно на Х. Моргентау считат, че международните отношения не са друго освен широко поле на силови взаимодействия и че тези отношения се свеждат до непрестанна борба за надмощие.

Вероятно определена част от несполуките да се достигне до сход​ство в разбирането за международната система се дължат и на това, че не се забелязваше една от най-основните характеристики на международ​ната система - нейната полиструктурност. Почти диаметрални разби​рания се очертават в изразяваните преценки за взаимодействията между политиката и икономиката, за ролята на субективния фактор, географс​ките условия и още много друго.

Струва ни се тогава, че при липсата на общоприета и безспорна дефи​ниция, като работно определение ще е най-добре да се използва самия тер​мин „международни отношения". Той е общоприет почти на всички езици, а и съдържа двата основни елемента, необходими при всяко дефиниране. В случая „отношения" определя родовата принадлежност на предмета, а оп​ределението „международни" изразява неговата видова специфика (diferentia specifica). Отношението е израз на връзката и взаимодействието на две или повече страни, определяни обикновено като негови субекти. Промяната в състоянието, положението или поведението на който и да е от тях предиз​виква съответни промени в състоянието, положението или поведението на другия или на другите субекти. Те могат да бъдат държави, нации, организа​ции, партии, дружества, фирми и всякакви други социални формации, кои​то реализират или защитават интереси извън границите на една държава. Естеството на субектите като социални формации определя социалния ха​рактер на отношенията между тях.

Обаче не всички социални отношения са международни отношения. Това качество имат само отношения, които се осъществяват на между​народната сцена, отношения, при които образно казано, между субектите има държавна граница. Международни са само онези социални отно​шения, които пресичат държавните граници. Това са трансгранични со​циални отношения. Всички други социални отношения, които не преси​чат държавни граници не могат да бъдат отнасяни към категорията на международните отношения.

Ако съединим тези положения, бихме могли да определим за на​шето изследване онова, което наричаме международни отношения по следния начин.Международните отношения са отношения между държави и групи държави, нации и други социални формации, кои​то пресичайки държавна граница се реализират върху междуна​родната сцена,

Би могло да се каже, че терминът „международни" , с който се изра​зява видовата специфика (diferentia specifica) на тези социални отноше​ния, макар да е общоприет съвсем не е съвършен. Има съществени не​достатъци. Причината да се е наложил, вероятно е това, че не е намерен по-подходящ от него. Ако се приеме, че под „народ" се разбира населе​нието, живеещо в една и съща държава и притежаващо нейното гр аж-данство, възниква неяснота. Народите не общуват един с друг непос​редствено, не осъществяват непосредствени и поради това масови взаи​модействия като единен и неделим субект, освен може би по време на война, когато се изтребват взаимно. Народите като цяло, като взаимо​действащи страни на отношенията върху международната сцена се изя​вяват посредством съответната им държава.

Самият термин „международни отношения" обаче е много по-нов от онова, което изразява. Международни отношения съществуват от хи​лядолетия, но терминът се появява сравнително скоро. Появата му бе​лежи промяната във възприемането на международните взаимодействия. Утвърждава се през XVIII век. Изразява се мнение, че авторството при​надлежи на английския философ И. Бентъм (1748-1832). Този термин той обаче е отнасял само за отношенията между държавите. По времето на Бентъм възгледите му непосредствено и изцяло се възприемат от юрис​тите, за ла обозначават с него междудържавните правни отношения.То-ва е естествено, тъй като тогава трансграничното общуване е било мно​го ограничено и се е свеждало почти изключително до политическите и дипломатическите отношения между правителствата. Все пак появата на термина бележи една голяма крачка в развитието на схващанията за международното общуване. По този повод Х.Кисинджър с основание посочва, че едва по онова време изниква възгледът, че се касае за отно​шения между големи народностни общности, Почти до средата на XVIII век онова, което става върху международната сцена не се възприема така. Не се схваша като отношения между социални формации, основани на исторически, етнически, културни или езикови сходства, а като между​личностни отношения на владетелите. Поради това и самата форма на трансграничното общуване са договореностите, контактите, съперни​чествата и войните на династиите. Новите схващания, които новопояви​лият се термин ще отрази са резултат от Реформацията, от новите идеи на Просвещението, неумолимо развиващите се икономически реалнос​ти и от сътресението от разрушителната, унищожила 30 % от населени​ето на Европа Тридесетгодишна война.

Почти всеобщо е споделено убеждението на изследователите, че разделителната линия се бележи от възстановилия след войната мира Вестфалски мирен договор (1648 г.), който бива основан на принципа на суверенитета, изискващ вътрешните работи и институциите на всяка държава да не влизат по никакъв начин в сферата на вътрешните работи и институциите на която и да е друга държава. Доктрината, вложена в основата на Вестфалтския мир утвърждава международните отношения като отношения между националните държави.

Междудържавните отношения несъмнено образуват ядрото, най-влиятелната и активна част на отношенията върху международната сце​на. Те са основни субекти на международните отношения. Но освен тях социалните отношения върху световната сцена включват и отношения на други субекти, които не са междудържавни, защото субектите им не са държави. Следователно, понятието „междудържавни отношения" не съвпада с понятието „международни отношения", тъй като е много по-тясно от него. Междудържавните отношения са международни отноше​ния, но не всички международни отношения са междудържавни отноше​ния. Междудържавните са само част от международните отношения. Държавите не са единствените субекти на отношения, които се реализи​рат върху световната сцена. Субекти, както ще видим по-нататък, са много други социални формации. Следователно и в това отношение тер​минът „международни" е несъвършен, твърде е неточен. Недържавните формации, които действат като страни в трансгранични отношения мо​гат да са част от народа, но съвсем определено остават нещо различно от него.

Може би, за да излязат от затруднението, пораждано от тези несъвършенства на утвърдилата се терминология, някои автори предпо​читат да говорят за „международни отношения в широк смисъл11 и за „международни отношения в тесен смисъл" на този термин. В широ​кото си значение, според тях терминът „международни отношения" тряб​ва да включва както междудържавните, така и недържавните трансгра​нични отношения, докато в тесния си смисъл терминът „международни отношения" следва да е синоним на междудържавни отношения. По този начин обаче проблемът не се решава, усложнява се още повече и терми​нологичната неточност се увеличава.

2. ВЪЗНИКВАНЕ НА МЕЖДУНАРОДНИТЕ ОТНОШЕНИЯ И РАЗВИТИЕТО ИМ

Международни отношения са съществували много хилядолетия. Възникнали са през най-ранни стадии от съществуването на общество​то. Появата и развитието им е част от цялостното му развитие. Пред​ставляват неотделим дял от напредъка и постиженията на цивилизация​та. Разбира се, в развитието си те не са съществували в същата форма и с онези закономерности, които им са присъщи в наши дни.

За да възникнат международни отношения е била необходима по​явата на две условия. Затова може да се приеме, че историческият етап в развитието на обществото, който бележи началото им съвпада с по​явата на тези две условия. Условията не са възниквали едновременно и навсякъде. Представляват естествен и в този смисъл неизбежен резул​тат от обществения напредък, но обществото в различните части на све​та никога не се е развивало едновременно и в едни и същи форми. Пора​ди това и първите наченки на международни отношения не се явяват едновременно и навсякъде.

Първото условие е да възникне потребност от установяване на отношения между големи социални общности. Вероятно голяма роля са изиграли нуждата и изгодите от обмена на продукти от човешкия труд. Този обмен естествено не е бил възможен преди продуктивността на човешката дейност да позволи на хората и като групи, и като индивиди да произвеждат повече, отколкото е необходимо, за да обезпечат соб​ственото си съществуване. С появата на първите форми на собственост, като особена форма на отношенията между хората, обменът между гру​пи и индивиди е придобивал все по-големи размери. Икономическите потребности са изиграли много съществена роля за развитие на социал​ните отношения. Разбира се, в онази толкова ранна епоха потребности​те от обмен, а от тук и за разнообразни контакти са били спорадични, нерегулярни и много ограничени само между индивиди и групи от инди​види, живеещи в непосредствена близост.

Контактите са били свързани не само с обмен. Предизвиквана от различни причини масова миграция също е водела до контакти. При това не всякога приятелски и добронамерени. Известно е, че отношени​ята между родове и племена често са съпровождани от грабежи и наси​лия. Враждите и войните са били нередки явления, но те съшо са форми на социални отношения. Това са били процеси, развиващи се преди по​вече от 5-6 хиляди години преди нашата ера.

Каквито и да са били тези отношения, мирни или не, за да станат международни е било нужно възникването на второто условие. Потребна е била нова структура на обществото, основаваща се не на кръвно-родо-ва, а на териториално-политическа връзка. Трябвало е да се появи държа​вата, като властническа, политическа и йерархически подредена структура па обществото. Това е станало много по-късно от първите наченки на диференциацията на труда. Първите държави са възникнали в края на четвъртото и началото на третото хилядолетие преди нашата ера. Вероятно това са били немногобройни и малки социални формации, има​щи характер на селища-държави, които постепенно отстъпват място на по-големи, развити и мощни образувания. Макар и все още не толкова ясно изразени, започват да се очертават и техните пространствени преде​ли - появяват се държавните граници. Възниква възможността за транс-гранични отношения. Ако си послужим със съвременната терминология, това са били първите наченки на международни отношения. Полити​ческото и икономическото взаимодействие се е развивало, когато е съще​ствувала териториална близост. Историците считат, че това са били про​цеси, които са се развивали около третото хилядолетие преди нашата ера. Следователно можем да направим извод, че от първите зачатъци на международни отношения ни дели период от около 5 000 години. И още, че има основание да се предполага, че първите форми на такива отношения са били междудържавни. Междудържавните отношения вероятно са най-старата форма на международни отношения.

Възникването на държавите означавало и поява на съвсем нов су​бект на социалните отношения - самите държави. Заражда се и правото, като начин за властническо регулиране на вътрешния ред в тях. Отноше​нията между самите държави обаче все още не се уреждат юридически. Международното публично право ще се появи по-късно и дотогава върху тях ще влияят религията и обичаите.

Много от предишните форми на социални отношения продължават да съществуват, обаче отношенията между новите социални субекти - държавите - вече представляват нещо съвсем ново. Това са отношения между субекти с качества, различаващи се коренно от качествата на дру​гите страни в социалните отношения. Касае се за субекти с особен соци​ален статус. Субекти, които притежават власт, без да са формално под​властни на субординационни структури и без да са пряко подчинени на поддържан с вишестоящи органи ред. Вертикални, йерархически поли​тически или икономически зависимости между държавите са съществу​вали и тогава, съществуват и сега, но те не нарушават вътрешната и външната обособеност и правна самостоятелност на тези особени отно​шения.

В тази започнала да се очертава нова сфера на социалните отноше​ния тези начални техни субекти се оказват в нова, „непривична" за тях среда. Външната среда на държавите радикално се различава от вътреш​ните социални отношения. Започват да се образуват елементите на оно​ва, което определяме като „международна среда" или „международ​на сцена". За разлика от условията на вътрешното общество, държавите в отношенията помежду си не са носители на власт над другите държави и не са едностранни създатели на право.

Разбира се, тези начални и често примитивни международни отно​шения са все още твърде далече от представите за равноправие, незави​симост, ненамеса или суверенитет. Съществували са форми на зависи​мост, но те не са вече израз на власт, подобна на вътрешната държавна власт, а са се основавали само на силово превъзходство или на влияние.

И все пак на тези първични и много елементарни, но вече определе​но форми на междудържавни отношения, съществуващи и развиващи се почти изключително на двустранна основа, ограничени поначало само между страни, които имат общи граници, не са липсвали елементите на системността - взаимност, наличие на прави и обратни връзки или сис​темен ефект. Все пак, тези отношения не са образували обща, развита система, подобно на международните отношения днес. Възниквали са, укрепвали са и дори понякога са достигали забележителна интензивност в рамките на локални огнища на древната цивилизация - царството на хетите. египетските деспотии. Асирия, Персия. Китай или държавите на древна Индия. През дълги периоди е било възможно поради територи​алната отдалеченост и поради пълната липса на комуникации едновре​менно да съществуват държави, считащи се за световни империи подоб​но на Римската и Китайската, които съществувайки по едно и също вре​ме са претендирали, че са световни, единствени. Претендирали са, че са център на света, без да знаят за взаимното си съществуване.

През 1887 г. археолози, изследващи развалини на някогашен дворец на фараоните а долното поречие на Нил откриват около 360 глинени плочки, съдържащи по същество външнополитически архив, отнасящ се за отношения между две антични „суперсили" на Средиземноморието - Египет и Царството на хетите, както и на множеството буферни държавици между тях. Това са най-старите външнополитически доку​менти. Датирането им ги отнася към XV-XIV век преди нашето летоб​роене. Те свидетелстват, че по това време вече са съществували трайно уредени отношения между разположени в този район държави. Археологическите изследвания откриха международен договор за мир и съюз между Египет и Царството на хетите, сключен през 1278 г. преди нашето летоброене. Написаните върху сребърни плочи екземпляри на договора са скрепени с печати на владетелите на двете страни - Рамзес II и Хатушил III. a намереното описание на начина и процедурата при сключването показва, че по онова време вече е съществувала трайно установена практика на договорни отношения.

От намерени още през XVIII век стихотворни записи на санскритски език за съдържанието на древноиндийсште закони (т. нар. „Закони на Ману") личи. че дълго преди първото хилядолетие древноиндийската държава не само е имала развити международни отношения, но са съществували мно​го ясни скрепени с религиозна подкрепа правила за успешно водене на международни преговори, както и ясно изразени представи за изиошанията относно качествата на лицата, занимаващи се с дипломация.

Международни отношения се развиват и в други огнища на цивили​зацията. Наченки на комплексност и на системност, разбира се в огра​ничени регионални рамки, показва и светът на антична Гърция, особено през класическия му период ( VIII-IV век преди нашето летоброене ).

2 Възникване на международните отношения и развитието им        23

Причината е, че в древния елински свят характерна форма на полити​ческото устройство става „полисът" - градът-държава. Между неголе​мите и разположени близо една до друга полиси се развиват многоброй​ни и разнообразни международни връзки на една от първите антични локални системи на международни отношения. Утвърждава се и се усъвършенства договорната практика. Образувани около светилищата в Делхи, Коринт, Олимпия и другаде, международни религиозни иентро-ве (т. нар. „амфиктионии") стават средища на активно многостранно меж​дународно сътрудничество. Възниква формата на „симахиите" - военно​политически съюзи с периодически заседаващи над държавни органи (т. нар. „силогоси"). Развива се дипломатическото изкуство.

Нова степен в развитието на международните отношения се очерта​ва след като 2 столетия преди началото на нашето летоброене полицен-тричният и извънредно динамичен елински свят пада под ударите на държава-хегемон - Римската империя. Централното положение на Рим в Италия и Средиземноморието. както и неговата военна мощ и полити​ческо влияние слагат силен отпечатък върху международните отноше​ния. Рим заменя гръцката политическа система на пряко представи​телство с централизирана имперска власт. Възникват специализирани органи за ръководство и осъществяване на международни връзки (т. нар. „фециалии"), развива се практиката на поддържане на разнообразни меж​дународни връзки с приемане и изпращане на държавни делегации (legationes). Зараждат се юридически правила, които регулират между​народни отношения - „правото на народите" (jus gentium). Две столе​тия преди нашето летоброене Рим в мащабите на тогавашния свят се превръща в световна сила.

Върху динамиката и формите на развитието на международните от​ношения влияние оказват многобройни и различни по значение факто​ри: развитието на социалните структури, формите на собственост, раз-витостта на комуникациите, направлението и мащабите на международ​ното разделение на труда и много друго. Отношенията върху междуна​родната сцена гъвкаво следват промените в обществото в процеса на преминаване от древните форми на робовладелското общество и цент​рализираната държава към териториално-политическата разпокъсаност при феодализма.

През 476 г., под натиска на варварите Римската империя рухва. Ней​ната западна част с център Рим е покорена от варварите, но източната и част Византия, с център Константинопол, продължава да играе активна роля в международните отношения, мерейки сили и влияние с мощната държава на франките и други държави в Западна и Централна Европа.

През първото хилядолетие развитието на производството, посоките на международните пътища, преплитането на разнообразни култури, как​то и възникването на големи и силни държави утвърждават Европа като един от най-мощните и водещи центрове на активни международни връзки в света. Образуването на Свещената римска империя, засилване​то на ролята на църквата и папството, кръстоносните походи, разраст​ването на Русия и увеличаването на международната й роля, възходът на градските общини, утвърждаването на национални държави - тези и други промени са в основата на големите процеси върху международната сце​на, които дават нов образ на феодалния свят.

Класическа страна на засилваща се и превъзмогваща феодалната разпокъсаност кралска власт през XII-X1V век става Франция. През онова време Англия е все още неголяма държава с 4 - 5 милионно насе​ление, но след буржоазната революция в средата на XIV век бързото развитие на капиталистическите отношения засилва международното й влияние и роля. Англия се превръща в най-силната индустриална и мор​ска държава в света. Създават се предпоставките за нейното по-късно колониално могъщество.

Завършила през 1453 г. и довела до хаос и разруха голяма част от Европа Стогодишна война заедно с това създава възможност предпо​ставките превърнали Франция в една от онези силни национални мо​нархии, да се проявят и в други страни - Испания и Португалия. В края на XV век предприемчивостта на испанците и португалците от​крива не само пътя към Индия, но и път към обогатяването на Европа с богатствата на Далечния Изток. Откриването на Америка от Хрис​тофор Колумб разширява географските и политическите рамки на света. През това време все по-активна роля и европейските отноше​ния започват да играят богатите и политически и икономически раз​вити италиански градове-държави: Венеция, Генуа, Милано, Флорен​ция, Пиза и други. На италианците принадлежи заслугата за създава​нето вместо дотогавашната дипломация ad hoc на стабилни и непрекъ​снато поддържани дипломатически отношения, за въвеждането на по​стоянни дипломатически представителства и за професионализирането на дипломацията.

Подемът на индустриалното производство и утвърждаването на па​зарната икономика, растящата нужда от суровини и пазари, първоначал​ното натрупване на капитали и утвърждаването на капиталистически форми на социални отношения се очертават още в края на късното средновековие. Процесът получава много силен тласък от географските открития и първите колониални завоевания през XV и XVI век. Започва изграждане! о на колониалната система, като структурен елемент на бъде​щата световна система на международни отношения. Разгръщат се све​товните търговски връзки, а центровете на активното икономическо и политическо взаимодействие се преместват от Средиземноморието към Западна и Централна Европа. Европа утвърждава централната си роля в света и водеща роля в международните отношения започват да играят най-развитите разположени в нея страни - Франция, Англия, Испания. Португалия и Холандия. В източната част на Европа бързо расте влия​нието на Русия.

През XVII и XVIII век все по-определено като основна ос на между​народните отношения се очертава борбата за влияние и надмощие меж​ду Франция и Англия. Отхвърлянето на колониалната зависимост до​вежда до възникване в Западното полукълбо на нова и динамично разви​ваща се държава - Съединени американски щати, която по - късно ще играе много активна роля в международната система. Френската буржо​азна революция от I 789 г. не е първата в Европа, защото и преди нея буржоазната класа взема връх над феодално-клерикалните сили в други страни. Но революцията в тази развита и голяма континентална държа​ва допринася за бърза промяна на социалните структури, а с това и на международния ред в цяла Европа. С обявената през 1805 г. континен​тална блокада на Англия и с похода през Русия към Индия Наполеон прави първия опит през новото време за установяване на хегемония в Европа, а това по онова време означава и в света. Той допринася много за обединяването на възникналите след разпадането на Свещената рим​ска империя стотици германски държавици в Германски съюз. в който централна роля играят две от тях - Прусия и Австрия.

След поражението на Франция и неуспеха на нейния скок към гос​подство в Европа, събралият се през 1815 г. в столицата на Австрия Ви​енски конгрес слага основи на нов международен ред в Европа, при во​деща роля на политически и юридически получилите статус на велики държави Англия, Франция, Австрия, Прусия и Русия. Образуваният т.нар. „Свещен съюз" на тези държави, към който се включват практически всички европейски правителства ( без участието на Англия. Турция и Ватикана), определя основното развитие на международните отноше​ния през първата половина на XIX век. През този период формирането на националното съзнание в редица намиращи се под чуждо владиче​ство страни също действа като причина за динамични промени. Актив​ни движения за национално освобождение влияят върху промените в международните отношения и към края на периода се достига до пълно разпадане на Свещения съюз и разрушаването на виенската междуна​родна система. На американския континент Съединените щати се раз​виват интензивно, разширявайки територията си за около един век по​чти десетократно и установявайки своето влияние върху страните от континента. През 1823 г. прокламирането на „Доктрината Мънро" за ръководно начало на американската външна политика става израз на искането Латинска Америка да бъде разглеждана като район на тяхната сигурност и преобладаващо влияние.

През средата на XIX век в центъра на вниманието на европейската дипломация застава т.нар. Източен въпрос - борбата между големите европейски държави за териториалното „наследство" на навлязлата в дълбок упадък и разпадаща се турска империя. Неудачна външнополитическа акция на Русия довежда в 1853 г. до Кримската вой​на с подкрепящите Турция велики сили. Сключен в Париж мирен дого​вор през 1856 г. установява ново териториално статукво и разположение на влиянията в Европа. Елемент от последвалите събития е и освободи​телната за България руско-турска война от 1878-1879 г. В международните отношения на новото време встъпва още една неголяма, но важна за нас държава - България.

Скоро след това центърът на определящите международните отно​шения събития отново се премества в Централна и Западна Европа. Нала​гат го бурни процеси, свързани с националното обединение на Италия и на Германия, довели до серия от войни - пруско-датската от 1864 г., авст-ро-пруската от 1 866 г. и френско-пруската от 1871 г. Поражението на Австрия и Франция сваля пречките за обединението около Прусия на участващите в т.нар. Германски съюз няколко десетки германски държа​вици. В центъра на Европа през 1872 г. възниква нова голяма, силна и бързо развиваща икономическа и военна мощ държава - Германската империя.

Поражението на Франция от 1871 г. залага трайно и остро противо​речие с Германия. До края на столетието това противоречие се превръща в основна ос на европейската система, влияе върху нейните промени в края на XIX и началото на XX век и накрая допринася за избухването през 1914 г. на първата световна война.

Границата между XIX и XX век бележи много важен прелом в състо​янието на международните отношения. Възниква световната система на международни отношения. Както бе посочено, преди това между​народни отношения, двустранни и многостранни, се формират в раз​лични цивилизационни центрове, между които не са съществували връзки. Поради това им е присъща парциалност. В края на XIX столетие икономическите и политическите интереси на големите държави покри​ват и напълно обхващат цялата планета. В пространствено отношение световните отношения се глобализират. Възниква световната система на международни отношения.

За да стане системата световна, е било необходимо развитието на производителността и разделението на труда да достигне равнище, кое​то да не позволява на преобладаващия брой страни по-нататъшен на​предък, ако не преодолеят станалите вече тесни национално-държавни рамки на техните стопанства. Нужно е да се формира световно стопан​ство, да се изгради развит и стабилен международен пазар, да се утвър​дят устойчиви стопански връзки, които да обхванат целия свят. Развити​ето на стопанските връзки, разпростирането на интересите в планета-рен мащаб закономерно води към разширяването на политическите взаимоотношения също в планетарни рамки. Процесът се развива осо​бено интензивно в края на XIX. за да завърши в началото на XX век.

В новите условия не остават свободни зони, невключени в световната система. Светът с разделен между големите държави на владения и сфери на влияние. Закрива се възможността за свободна експанзия и фактически анексии. Всяко разширяване на владенията или на сферите за влияние вече изисква те да бъдат отнети от някоя страна, която вече ги обладава. По​явяват се нови закономерности на взаимните отношения и заедно с това нови огнища на конфликти. Заедно с това настъпват промени в съотноше​нието на силите между водещите страни. Англия губи индустриалното си превъзходство и е задмината от Германия и Съединените щати.

Формирането на световната система открива възможности за уни​версално сътрудничество и взаимодействия между големите играчи на световната сцена, формира световни равнища на международни пробле​ми, поставя нови изисквания пред икономиката и политиката на държа​вите. Не само сътрудничеството, но и съперничеството получава нови измерения, а с това конфликтите и борбите. Възникването на световната система създава предпоставките и за формиране на световни блокове и съюзи, и , което е особено опасно, за избухване на световни войни.

По същество промяната е израз и начало на процес, който развивайки се през целия XX век, в края на века ще привлече вниманието на политици и учени - процесът на глобализацията на международните отношения. Възникването на световната система е нейна начална фаза - фазата на про​странственото глобализиране на отношенията. Ще бъде нужно близо едно столетие, за да възникнат предпоставките за възможен преход към ново състояние - функционалната глобализация на международните отношения.

Придобитото от победата над Франция през войната от 1870-1871 г. и последвалото обединение около Прусия на многобройните германски държавици, както и появата на германска империя в центъра на Европа променя не само европейската карта, но и равновесието на силите на континента. Ускоряват се международните процеси. Целият XX век ще протече под знака на противопоставяне, конфликти и войни.

Обединилата се Германия се развива икономически, политически и военно много бързо и само за 2-3 десетилетия поставя под въпрос превъзходството на европейските й съседи. През 1880 г. французите съставляват 15,7 % от европейското население. През 1990 г. тази цифра е спаднала на 9, 7 %. През 1920 г. населението на Франция е 41 млн.д., а на Германия е 65 милиона .Още по-драматична е промяната в икономи​ческата сфера През 1850 г. Франция все още е най-голямата икономи​ческа сила на континента. Към 1880 г. германското производство на стомана, въглища и желязо надминава френското. През 1913 г. Франция произвежда 41 млн. т. въглища, а Германия 279 млн. т.; в края на 30-те години несъразмерността нараства на 47 млн т. произвеждани във Фран​ция, срещу 351 млн.т. в Германия.

До средата на 80-те години на XIX век Германия е насочила внима​нието си към усвояването на обширния си вътрешен пазар и не проявява желание да участва в колониалната надпревара. Но когато започва да чувства потребностите, които са движили политиката и съперничество​то на другите преди нея, вече ще е късно - светът напълно е разделен. За да се получи нещо, то трябва да се отнеме. В края на века и през първата половина на XX век германската политика ще бъде един от основните смутители на спокойствието. Германия ще се съюзява с другите заинте​ресовани от промяна страни, ще тласка надпреварата във въоръженията и ще причини два световни пожара.

На основата на борбата и съперничеството, на противопоставянето за изменение или за запазване на статуквото се формират двете световни коалиции - Антантата (Англия, Франция, Русия, САЩ, Япония, Италия и други no-малки държави) и Тройният съюз (Германия, Австро-Унгария, Турция и други по-малки държави, в това число и България). Първата све​товна война избухва през 1914 г. й завършва с поражение на Тройния съюз. На Германия и нейните съюзници са продиктувани много тежки условия. Парижката мирна конференция в 19 ] 9 г. налага на победените мирни до​говори, които установяват нови граници и политическо устройство в Ев​ропа. За да бъде запазен новият световен ред и за да се пресекат пътищата на агресията и войните е създадена първата мироопазваща световна орга​низация - Общество на народите (ОН).

Надеждите на народите, на политиците и дипломатите са напразни -създаденото в Париж статукво се оказва нетрайно. Революция в Русия, последвала интервенция на Запада и образуване на СССР извеждат задъ​лго тази голяма и силна страна от световната и европейска междудържав​на общност, противопоставяйки я политически и идеологически на ос​таналата част на света. Съветската революция е последвана от револю​ционни трусове в редица страни в Европа и извън нея, а след това и от катастрофална икономическа криза през 1929-1933 г. През 1922 г. в Ита​лия се установява тоталитарен фашистки режим и тя възприема настъпа​телна и експанзионистична линия на външнополитическо поведение в района на Средиземноморието. Южна Европа и Северна Африка. През януари 1933 г. в Германия на власт идва Националсоциалистическата партия, оглавявана от Адолф Хитлер.

В международната система на отношения възникват тревожни огни​ща на конфликти и война. Нацистка Германия нарушава международни​те договори и подтиква към надпревара във въоръжаването. Хитлер е обсебен от идеята за световно господство на „чистата арийска раса над загниващия и плутократичен Запад". Разбира се, за най-чисти арийци се обявяват германците. Рим, Берлин и Токио съединяват политиката си в агресивна военнополитическа ос. Първата жертва на агресията става Абисиния, след това Испания, Австрия и Полша. Мудната и нерешителна политика на западните европейски държави, които се надяват фа​шистката експанзия да се насочи на изток, улеснява агресорите. Обще​ството на народите е парализирано и остава безсилно, а гаранциите, дадени от Франция и Англия на заплашените от агресора страни остават на книга. Само две десетилетия след първата световна война междуна​родните отношения отново навлизат в остра криза.

На 1 септември 1939 г. Германия напада Полша. Няколко дни след това Англия и Франция й обявяват война. Започва втора световна вой на. Срещу агресията се образува мощна антифашистка коалиция на обеди​нените нации - Англия, Франция. Съветския съюз, САЩ. Китай и още десетки страни. След първоначални успехи, в резултат от които Герма​ния разгромява Франция и окупира по-голямата част от Западна Европа, особено спед нахлуването в Съветския съюз нацистките армии започват да търпят поражения. През 1945 г. Германия и нейните съюзници са напълно разгромени. Година по-късно, втора мирна конференция в Па​риж урежда новото устройство в международната система. На мястото на разпадналото се Общество на народите се създава нова световна Организация на обединените нации, на която е възложена главната отго​ворност за запазване на международния мир и сигурност.

Сътрудничеството и добрите отношения между държавите от анти​фашистката коалиция не продължават след разгрома на общия против​ник. Коалицията се разпада. Периодът след 1947 г. до края на SO-те годи​ни минава под знака на трайна и много остра конфронтация, определяна като „студена война" между САЩ и западноевропейските държави и Съветския съюз и намиращите се под негово политическо влияние стра​ни. Получили названия ..Изток" и „Запад", двата военнополитически блока разделят света на враждуващи политически, икономически, воен​ни и идеологически лагери. Конфронтацията спира процеса на по-на​татъшното уреждане и запазване на международния ред, попречва да бъдат подписани обши мирни договори с Германия и Япония, довежда до разделянето на Германия и Корея.

В световната система настъпват дълбоки промени в съотношенията на силите. Докато европейските страни са разорени от войната, през нейните години САЩ увеличават индустриалното си производство по​вече от два пъти (225 %) и американската помощ чрез План Маршал (1947 г.) и други мероприятия има голямо значение за възстановяването в западноевропейските страни. От кръга на великите сили отпадат Германия, Италия и Япония, а променилото се съотношение между остана​лите извежда САЩ и СССР до положението на две велики суперсили, играещи решаваща роля за развитието и състоянието на международна​та система.

Въпреки пространствената си глобализация, до средата на XX век системата на международните отношения не включва пряко като субек​ти много страни и народи в различни части на света. Големите колони​ални империи не позволяват отношенията между метрополиите и коло​ниите да се разглеждат като междудържавни и международни. Отслаб​ването поради причинилата огромна разруха световна война, както и мощният подем на стремежа и борбата за национално освобождение въвеждат колониалната система в криза. Почти веднага след края на войната, особено през 60-те години протича лавинообразното й разпа​дане. За кратко време дълбоко се променя политическата карта на све​та. Независимост получават десетки страни, възникват десетки нови държави, които се включват като субекти на международни отношения, образувайки т.нар. Трети свят. Преобладаващата част от тях отказват да се включат в конфронтацията и в свързаното с нея блоково разделяне на света и координират сътрудничеството си в Движение на необвързаните страни. Ограничените им политически, икономически и военни възмож​ности, както и обстоятелството.че много от тях гравитират към единия или към другия световен блок не им позволяват да се консолидират като трети център и така да разрушат възникналата двуполюсна структура на световната система на международни отношения.

Конфронтацията предизвиква невиждана надпревара във въоръжа​ването, а надпреварата на свой ред се съчетава с поява на апокалиптич​но по възможностите си оръжие - атомното оръжие, което при масова употреба може да унищожи живота върху планетата.

Преди втората световна война да е завършила, през 1945 г. са създа​дени първите ядрени оръжия. Освобождаването на колосалната енер​гия, съдържаща се в атома, открива огромни съзидателни възможности, но началното приложение на това велико постижение на науката е под​чинено напълно на разрушителни цели. Две от създадените в САЩ яд-ренн бомби са употребени против японските градове Хирошима и Нага-заки. Последствията са ужасяващи - загиват стотици хиляди хора. Ня​колко години по-късно аналогично оръжие е създадено и в Съветския съюз. Кръгът на притежаващите ядрени оръжия държави бързо се разширява - Великобритания, Франция, Китай, а след тях редица други стра​ни (сред тях Индия, ЮАР. Пакистан, Израел и други). Опитите с помощ​та на международни юридически договорености да се спре разпростра​няването на ядрените оръжие се оказват недостатъчно успешни. Не е изминало и десетилетие след създаването и употребата на ядрено оръ​жие от първото поколение (основано на неконтролираното верижно раз​падане на изотоп на тежкия елемент уран), а в СССР и САЩ е създадено още по-ужасяващо ядрено оръжие - водородна бомба { освобождаваща несравнимо по-мощна разрушителна енергия чрез синтеза на ядрата на водорода). През втората половина на 50-те години двете противостоя​щи военнополитически организации на Запада и Изтока - НАТО и Орга​низацията на Варшавския договор го съчетават с нов носител - междуконтинентални балистически ракети, срещу които не съществу​ват средства за ефективна защита.

Кратките периоди на снижаване на международното напрежение през тревожните години на студена война се редуват с остри кризи, при кои​то няколко пъти световните отношения се довеждат до ръба на унищо​жителна за цялото човечество трета световна война. Фаталната крачка не е направена главно поради взаимното сдържане, основано на страха от неизбежно взаимно унищожение на употребилите оръжието страни.

Възникналото непознато от миналото нестабилно и гибелно опасно състояние в световната система извежда сферата на военностратегическите отношения на първо място в световните отношения. От тях започва да произтича главната опасност за света. Силата и заплахите с нейната употреба започват да доминират в световната политика. Все пак взаимно​то сдържане между двете противостоящи суперсили спомага за запазва​нето на мира между тях (макар това съвсем да не е най-добрият начин да се поддържат мира и сигурността), но международната система постоян​но е разтърсвана от локални, продължителни и кръвопролитни войни, в които са заангажирани държавите от двата противостоящи блока: войни в Корея (1950 г.), Виетнам (1955 г.), Близкия Изток (1967 г.) и другаде.

През последните години на XX век радикални промени в Съветския съюз и намиращите се под негово влияние източноевропейски социали​стически държави дадоха ново направление на международните отно​шения и тяхната система. Изоставени бяха идеологемите за безпощад-ната класова борба и пролетарския интернационализъм, извършени бяха коренни реформи, насочени към реставрация на частната собственост.

изграждане на пазарна икономика, премахване на тоталитарните държав​ни структури и въвеждане на демократични форми на управление. Вар​шавският договор и неговата организация прекратиха съществуването си. Същата участ постигна и СИВ - организацията за социалистическа интеграция. Двете федеративни социалистически държави СССР и СФРЮ се разпаднаха. Социалистическата международна общност пре​стана да съществува, макар че предишните форми на социалистическо обществено устройство се запазиха в редица страни - Китай, Северна Корея, Виетнам. Куба и другаде. Въпреки изразеното недоволство на Москва, бившите европейски съюзници на Съветския съюз преориенти​раха политиката си към членство в НАТО и Европейския съюз.

Промените сложиха край на студената война. Разпадането на соци​алистическата общност и прекратяването на съюзните връзки между участващите в нея държави напълно разрушиха единия от двата полюса на биполярната структурна конфигурация на световната система на меж​дународни отношения. Откри се възможност за преструктуриране на системата на международните отношения, като развитието се насочи към създаване на демократичен и много полюсен свят.

Краят на студената война и разрушаването на военнополитическата и идеологическата конфронтация в международните отношения по​влияха благотворно върху световния мир и международната сигурност. Между бившите противници от Изтока и Запада се установиха нормал​ни отношения и сътрудничество. Заложена бе възможност за съзидание на по-стабилен и сигурен свят. Откриха се пътища към намиране на ре​шения за глобални проблеми, подриващи надеждността на международ​ната сигурност. Отпадна ужасяващата заплаха от световен термоядрен апокалипсис. Пораснаха възможностите за съгласуване на усилията да се спре нарушаването на природното равновесие и така да се премахне заплахата от планетарна екологична катастрофа. Откриха се възможно​сти да се спре разрушителната надпревара във въоръжаването и заедно с това - непроизводителното пилеене на незаменими и невъзстановими суровини, а част от средствата да бъдат използвани за решаване на рас​тящите, усложняващи се и ставащи все по-заплашителни проблеми, свързани с дисбаланса между богатството и бедността, борбата против неграмотността и невежеството, здравеопазването и много друго. Пре​одоляването на разделението и противопоставянето между „Изтока" и " Запада" откри по-големи перспективи да се схванат общочовешките интереси и така съзнанието и редът на цялата международна общност да се издигнат на ново цивилизационно равнище. Но реалностите през пос​ледното десетилетие на XX век и началото на XXI останаха все още твърде далече от възможностите.
Развитието не оправда напълно първоначалния съвсем естествен оптимизъм за бъдещето на световния мир и международната сигур​ност. На глобално равнище положителната промяна наистина беше голяма - категорично и трайно стабилизиране на отношенията между големите държави, разрушаването на биполярната структура, увели​чаване на доверието и сътрудничеството между тях. Но нестабилността в международната система не се премахна, а като че се пренесе на едно равнище по-ниско - от глобалното към регионалното равнище на мира и сигурността. При това в много части на света това явление не беше толкова значително, колкото в Европа - континентът, който от векове играе най-голяма роля за определяне на международния климат. Раз​рушиха се в източната част на този континент идеологизирани и тоталитарни държавни структури и утвърждаването на достойнствата на демокрацията намери път на развитие. Заедно с това обаче регионал​ни противоречия между малки и средни държави, държани в миналото в желязното менгеме на блоковите структури се освободиха и някои от тях предизвикаха кръвопролитни конфликти. Изостриха се вътрешни етнически и религиозни противоречия до степен да предизвикат кървави вътрешни конфликти и те не можеше да не повлияят дестабилизиращо върху външнополитическото поведение на новообразуваните държав​ни формирования. Това повиши значението на регионалните мерки и системи за международна сигурност. Но тъкмо в това средно равнище на световната сигурност се разкри съществен недостиг. Докато нацио​налното равнище за международна сигурност {т. нар. „индивидуална сигурност") неизменно продължи да остава в сферата на грижите и уси​лията на всяка страна поотделно, а главната отговорност за световния мир и сигурност продължи да е възложена на грижите на Организаци​ята на обединените нации, междинното, регионалното звено на мира и сигурността в международната система се оказа недостатъчно разви​то. Това снижи ефективността на действията на световната организа​ция по начините, предвидени в глава VIII на нейния устав - защита на международния мир и сигурност с помощта на регионални споразуме​ния и органи.

Много от старите огнища на конфликти пламнаха с нова сила (Кон​го, Кампучия, Филипините, Пакистан и Индия, Израел и Палестина и др.}, възникнаха нови (Босна и Херцеговина, Сърбия, Македония, Ирак и др.)- Под развалините на СССР и СФРЮ се появиха обширни райони на кървави конфликти. И ако опасните и разпръснати в различните час​ти на света международни и вътрешни регионални въоръжени конфлик​ти през 2000 г. бяха 31, през 2001 г. те станаха 33. А някои от тях се проявиха и като огнища на международния тероризъм. Практически единствените спокойни райони на планетата като че ли останаха само Антарктида и Австралия. Идеологическата непримиримост бе заместе​на от тревожното преплитане и синергичното действие на екстремен национализъм и религиозен фанатизъм.

3. ЗНАЧЕНИЕ НА МЕЖДУНАРОДНИТЕ ОТНОШЕНИЯ И НА ТЯХНАТА СИСТЕМА

Човешкото общество е организирано системно. Хората обезпеча​ват задоволяването на своите нужди, създават условия необходими за своето съществуване посредством разнообразни социални системи. Създават ги, променят ги или прекратяват съществуването им в зависи​мост от променящите се условия. Много от тях имат мащаби, които надхвърлят националните и държавните рамки. Това са интернационални, трансгранични системи. Каквито и да са тези системи, винаги са функцио​нално ограничени от конкретното им предназначение - комуникации, транспорт, търговия, доставка на суровини и енергия, и така нататък. Много от тях. са толкова големи, че обхващат целия свят. Техническите структури на комуникационната система на Интернет. на телефоните или на пощите се основават на съответните им обществени трансгра​нични отношения или служат на тях. Организацията на обединените на​ции е универсална по мащаб система на политически отношения, пред​назначена да поддържа и защитава международния мир и сигурност, както и да бъде средище за съгласуване и развитие на международното сътрудничество.

Системата на международните отношения се различава от тези уни​версални системи. Тя няма подобна на себе си. Нейната универсалност не е само пространствена, както е при другите универсални системи, но е ц функционална. Тя обхваща човечеството като цяло във всички сфери на неговото съществуване и дейност. Включва в себе си едновре​менно всички други трансгранични отношения - политически, иконо​мически, военностратегически, религиозни и т.н. По отношение на нея всички други системи с интернационален обхват включват или само част от населението на планетата или са строго специализирани за един или друг сектор на неговата активност. При всички случаи тя ги инкорпори​ра, включва ги в себе си като отделни нейни компоненти, като нейни подсистеми. И тъй като обхваща като цяло всички хора с всички форми и направления на тяхната дейност, тази система е способна в най-висока степен на пълнота и адекватност да отразява общочовешките интереси. Нейната всеобхващаща цялостност изразява целостността на човече​ството и неговите всеобщи, от значение за всяка нация и индивид инте​реси. Неповторимото й своеобразие е предизвикало създаването за нея на уникални форми и начини за регулиране, управление и структурира-ле.Международните отношения са най-голямата и сложна социал​на система в рамките на човешкото общество.

Нейното значение е толкова голямо, че е несравнимо със значение​то на която и да е друга система на социални отношения.

• Значението на системата на международните отношения се опре​деля от това, че тя оформя външната среда, в рамките, на която съществуват и с която взаимодействат всички национални и държавни системи. Международните отношения са външната сре​да, от която непосредствено зависи благосъстоянието на всяка нация, формите и направлението на много от процесите на обще​ственото й развитие.

Всяка държава от древността до наши дни зависи от отношенията с нейните съседи, от състоянието на региона, в който е разполо​жена, от общото състояние на световните отношения. Системата на международните отношения определя всички елементи на външните условия за съществуването на всяка нация, на всеки на​род. И това значение има една неизменно присъща му особеност -то се увеличава. Най-общо тази особеност може да се изрази като постоянен, закономерно предначертай и еднопосочен процес на растяща взаимозависимост. Съществува неразривна връзка меж​ду степента на цивилизованост на обществото, на организирано​стта на отношенията между индивидите в него и на самото него като цяло и обществената взаимозависимост, от която зависят ус​ловията на съществуване на индивида, групата индивиди, нацията или държавата.

• Процесите на глобализация на международното общуване, на все по-широко обхващане от системата на обществената активност разширяват все повече влиянието на международната система върху области на човешкия бит или сфери на отношения между хората, които преди са имали относителна самостоятелност. В рамките на системата от международни отношения и съобразно с нейните закономерности се осъществява външната политика на всяка страна. Промените в състоянието на системата пораж​дат импулси за едни или други външнополитически ходове. Те определят движението на деликатната линия, разделяща възмож​ното от невъзможното при външнополитическите взаимодейст​вия. Тя е средата, в която се реализират външнополитическите действия. Тя много активно влияе върху развитието на вътрешнополитическите реалности във всяка страна. С развити​ето на международните отношения и с промените на тяхната си​стема в тях протичат изключително важни процеси на измене​ния в тяхното управление и самоуправление, нормативно регу​лиране, възможности за активно съзнателно въздействие или разширяването на явленията, които остават напълно в областта на случайността.

» Значението на международните отношения и на тяхната система се определя още и от това, че всички нации и държави зависят от нея, но никоя нация или държава, колкото голяма, богата и силна да е тя, не е в състояние едностранно и властно да диктува нейните промени. Индивидите не могат да избират со​циалната среда, в която се раждат, нито едностранно да я проме​нят след това. Могат сами да променят средата си само когато отидат другаде, където условията им се струват по-подходящи. Нациите и държавите нямат тази възможност. Международните отношения са средата, в която те се раждат и съществуват и за разлика от индивидите те не могат да отидат другаде. А състоя​нието на тази тяхна среда, състоянието на международните отно​шения не зависи от едностранната им воля и те не могат да не се съобразяват с нея. Могат в зависимост от влиянието си само да предизвикват частични изменения или да сътрудничат с другите, за да внесат по-значителни промени в системата като цяло. В последния случай обаче свързаната с колосалността на система​та и извънредно голямата й сложност инертност не позволява да бъдат внасяни бързи промени. Системата на международните от​ношения, огромна и инертна, не познава скоковете, моментални​те изменения, внезапните коренни промени. Тя се променя, но относително бавно, еволюира, без да признава революционните преврати в промените си, а това налага нейните субекти да бъдат прагматични и да се съобразяват с нея.

• На четвърто място, но най-същественото е, че с промяна, на​стъпила през втората половина на XX век, значението на между​народната система качествено се е променило. Станало е екзис​тенциално, т.е от състоянията и от вариантите на развити​ето на тази уникална система от трансгранични обществе​ни отношения jii)ji>4Hii d<i saeucn .анш saa/icmo па .живота върху планетата. Всички други системи на социални отношения мо​гат да имат по-голямо или по-малко значение за условията на живот на хората. Развитието или разрушаването им може да на​правят живота на индивидите по-добър или по-лош. Могат така да го влошат, че да стане непоносим, но няма да го прекъснат. Хората взаимодействат, създават обществени системи, за да жи​веят по-добре и без съжаление се разделят с тях, когато те пре​станат да им служат добре. Системата на международните от​ношения е единствената социална система, от която, създало я веднъж, човечеството не може да се откаже и, което е още по-важно - единствената система на социални отношения, от която зависят не само условията на съществуване, но самото съществуване на човечеството. Системата на международните отношения може не само да променя състоянието на живота на човечеството, но изцяло да го прекрати, самоунищожавайки се и превръщайки заедно с това планетата в колективен гроб на човечеството. Никога, никъде и никоя социална система не е има​ла такова жизнено, екзистенциално значение.

Както често става, тази промяна в значението на международните отношения настъпи дълго преди хората да я забележат и осъзнаят. Но​вото качество на международната система бе осъзнато през втората по​ловина на XX век. Може би най-голяма, решаваща роля изигра възник​ването на проблеми, които учените и политиците определиха като гло​бални проблеми.

Отдавна е известно, че глобални проблеми са:

•  Запазването на човечеството от самоунищожение вследствие на катастрофален термоядрен въоръжен конфликт

•  'Запазването на природната среда от разрушителните въздей​ствия върху нея

• Демографските проблеми, предизвикани от неконтролираното и увеличаващо се в геометрична прогресия население на земята

• Продоволственият проблем, свързан с пределните възможности на земята да произведе нужните хранителни продукти и с това. че увеличаването на тази продуктивност става по-бавно от увелича​ването на населението на планетата.

• Суровинният и енергиен проблем, произтичащ от перспективата за изчерпване на суровинните и не възобновяемите енергетични ресурси на земята

• Запазването па човечеството от гибелни за него пан епидемии, подобни на пян епидемията на СПИН. Каквито и мерки да бъдат взети, ако не се предприемат действия в планетарен мащаб, не ще бъде възможно да се ограничат и премахнат огнищата на смърто​носната зараза. Международната практика вече има значителен опит за премахването със съвместни усилия на всички страни, из​цяло или почти напълно, огнищата на редица опасни заболявания -например на едрата шарка или на маларията.

Тези и другите подобни на тях глобални проблеми имат характерис​тики, които ги отличават от всички други проблеми, пред които са из​правени или са се изправяли в миналото хората. Определят тяхното зна​чение и заедно с това служат като критерии за тяхното различаване. Основни са следните:

• Това са проблеми, които засягат съществуването на всички индиви​ди, па цялото човечество. Не са проблеми на една нация или само на група нации. Не са проблеми само на развитите държави или на онези страни, които обикновено определят като „развиващи се страни". Не са проблеми само на богатите страни, но и на онези, чието население тъне в бедност. Последиците от всяка масирана употреба на термоядрените арсенали, с които разполагат основните ядрени сили може да предизвика всеобща гибел, без да прави разлика между богати и бед​ни, развиващи се и напреднали, големи и малки.

•  Глобалните проблеми изискват неотложни решения. Те не мо​гат да се решат с един замах, отведнъж, в кратко време. Но не е възможно да бъдат пренебрегвани, тъй като забавянето на реша​ването носи много сериозни и неблагоприятни последици. Недостигът на продоволствие и питейна вода все повече ще се изостря, а неразумното, разхитител но разпиляване на суровините и на не възобновилите се енергийни ресурси (газ, нефт, въглища) не​избежно води към тяхното изчерпване. Разрушаването на озоно​вия слой или катастрофалното затопляне на климата не могат да бъдат пренебрегвани безкрайно дълго.

•  Това са проблеми, които не може да реши сама никоя страна, колкото голяма, богата и силна да е тя. Никоя страна не е в състо​яние да спре на своите граници преминаването на отровните газо​ве, на разваления въздух или замърсените води на международни​те реки. Не може да спре унищожаването на горите, на разнооб​разието на флората и фауната или гибелното замърсяване на мо​ретата и океаните.

•  На тези проблеми е присъща комплексност. Те са свързани едни с други, образуват сложен възел, който не може да се развърже на части. Термоядрената гибел се проявява не толкова чрез непос​редствените си последствия, а най-вече като катастрофално и непоправимо разрушаване на екологичния баланс. Растящият недо​стиг на продоволствие и суровини е свързан с промените в насе​леността на земята. Бедността снижава равнището на здравеопаз​ването и на образованието.

Появата на глобални проблеми придава нови измерения на значени​ето на международните отношения, защото решаването на тези пробле​ми изцяло е в тяхната сфера. Затова самото съществуване на човече​ството зависи от състоянието на международната система и от способ​ността на политиците да използват нейните възможности. От друга страна явленията, които смущават нормалното й функциониране предизвикват неблагоприятни последици много по-вредоносни, отколкото неблагоп​риятните последици, непосредствено произтичащи от тях.

Глобалните проблеми влияят върху значението и съотношенията на структурните елементи в системата на международните отношения, действат като критерии за определяне на оптималните й състояния, извеждат на преден план ролята на политическите решения и сътруд​ничеството пред агресивното насилие. Войните и конфликтите увели​чават опасността от термоядрения колапс, рушат природната среда, обричат на глад и страдания огромни човешки маси - с една реч, те не само не способстват за намиране на отговор за големите и трудни об​щочовешки проблеми, но още повече влошават състоянието. Студена​та война, конфронтацията, както и нагнетяването на международно напрежение стават състояния, които ако не влошават нещата, блоки​рат възможността за онова международно сътрудничество, без което проблемите не могат да бъдат решавани. Изводът е еднозначен - през втората половина на XX век развитието доведе до състояние, ко​гато поддържането на определено, оптимално състояние на меж​дународните отношения става жизнено необходимо.

За забелязването и оценяването на глобалните проблеми може би най-голямо значение има развитието на военните технологии - създаването на ядреното оръжие. Великите открития на физиците в овладяването на коло​салната енергия на атома не бяха способни да привлекат вниманието на по​литиците, а още по-малко да ги разтревожат. Но ядреното оръжие е инстру​мент на войната, а войната е форма, състояние на международни отношения. През онези години запазването на световния мир, за да се избегне термоядрена катастрофа често бе определяно като „глобален проблем № 1".

И все пак, беше нужно време, за да се открие проблемът. Вероятно значение за забавянето имаше недостатъчният практически опит - яд​рено оръжие против градове и хора бе употребено само два пъти, против японските градове Хирошима и Нагасаки (август 1945 г.). Друг практически опит нямаше. Значение имаше и относителното несъвършенство на употребените през 1945 г. оръжия. А и събитието стана в края на кръвопролитна световна война, в която всеки ден биваха убивани хиляди хора. Въпреки ужасяващите резултати надеждата за оцеляване и успешна за​щита от ядрено нападение се запази, защото самото това оръжие все още се преценяваше с критериите за традиционните въоръжения. Близо три десетилетия мащабът на истинската опасност остана скрита. За да може тя да бъде оценена, нужно беше ядрената катастрофа да бъде схва​ната като разновидност на друг глобален проблем - на екологическия срив. Колкото страшни и да бяха ударното, топлинното, радиационното и другите въздействия на взрива, те дълго не бяха преценявани като гло​бална опасност. Запазваше се надеждата, че е възможно да бъдат лока​лизирани и че след тях все пак може да се оцелее. Екологическите пос​ледици оставаха в сянка.

През 70-те години беше безусловно доказана смразяващата перс​пектива на „ядрената зима". Беше доказано,че дори употребата на по-малко от 10 % от натрупания ядрен потенциал ще предизвика климатич​ни процеси, които променяйки катастрофално температурата върху цели континенти, а и върху цялата планета, ще прекъснат непоправимо био​логичния цикъл. Проблемът да се предотврати термоядрения конфликт прерасна в проблем за физическото оцеляване на човечеството, за за​пазване на живота върху планетата.

Промяната бе огромна. През хилядите години на своето съществу​ване човечеството практически се беше убедило, че макар всеки човек да е смъртен, то, самото човечество, е безсмъртно. Такъв беше истори​ческият опит. многократно и неизменно потвърждаван от развитието. Въпреки международните кризи, конфликтите, унищожителните и кръвопролитни войни животът върху планетата не е прекъсвал, цивили​зацията е оцелявала, развитието е продължавало. През втората полови​на на XX век човечеството трябваше да разбере, че е загубило безсмърти​ето си. Не само отделните индивиди, но и самото то е станало смъртно, защото неразумното използване на неговия творчески гений и на плодо​вете на научния и технологическия напредък коренно са променили ус​ловията на неговото съществуване. Онова, което през 50-те години бяха прозряли само отделни блестящи умове ( Алфред Айнщайн, Бертран Ръсел или Фредерик Жолио Кюри), в края на века получи неопровержи​мо потвърждение.

Последвалите проучвания показаха, че все пак се касае само за „върха на айсберга" Все повече учени достигаха да извода, че и дори екологи​ческият срив от термоядрена катастрофа да бъде избегнат, неразумното използване на енергетичните, суровинните, продоволствените и други​те ресурси на земята, както и замърсяването на природната среда също водят към екологичната катастрофа. Само че по-бавно. Но с подобни крайни резултати.

Оказа се. че независимо от това, дали се касае за избягване на термоядрена катастрофа или за предотвратяване на екологически срив, един​ството, неделимостта на земната екосистема еднозначно и категорично изисква единни действия в планетарен мащаб. Постепенно стана ясно, че никое национално усилие не би могло само по себе си да реши тези проблеми. Оказа се, че обединените усилия на всички страни и народи са абсолютно необходими. А единствената система на социални отно​шения, в рамките на която могат да бъдат предприемани тези обедине​ни усилия е системата на международните отношения. Такава беше ло​гичната линия на разсъжденията, които довеждаха до заключението ,че от състоянието и от развитието на тази система повече от всичко зависи запазването на човечеството. Системата се оказа решаваща не само за функционирането па всички други системи на социални отношения, но изобщо за тяхното запазване.

Още в условията на студената война правителствата и политиците трябвате да разберат, че колкото и сериозни да са идеологическите спорове и политическите борби, техният смисъл и значението им блед​неят пред възможността от универсално самоунищожение. Наложи се да разберат, че глобални проблеми могат да бъдат решавани само с глобално единодействие, т.е. пак в рамките на международните отно​шения. Възникна положение, при което никой избор в която и да е дру​га социална област не е по-драматичен и съдбоносен от избора между мира и войната и че никоя друга система на социални отношения не може да има такова съдбовно значение, каквото има системата на международните отношения.

Стана явно, че нарушаването на нормалното състояние на междуна​родната система може да има последици, от които никоя нация не може Да се запази. Създадоха се предпоставки за ново политическо мислене, както и за научни изследвания, основаващи се на планетарни категории, изводи и мащабност. Така мостът към очертаването на всички други гло​бални проблеми и свързването им в едно беше построен.

Възникването на глобалните проблеми се оказа фактор, действащ като универсална връзка на цялото човечество, защото те са резултат и израз на взаимозависимостта. Сега взаимозависимостта на страни и на​роди е безспорна. Изучават я учените. Признават я политиците. Самата система на международните отношения е плод на тази взаимозависи​мост. И би било неразрешима задача ла се оспори, че в началото на XXI век тя е получила скорост, форми и мащаби, каквито миналото не е по​знавало. Още по-съществено е обстоятелството, че взаимозависимост​та придоби ново качество, премина в ново състояние. За първи път тя определя не само условията за съществуването на страни и народи, но и запазването им от ужасна гибел.

Развитието показа, че на границата на XX и XXI век с започнало да се утвърждава ново съотношение между националното и общочовеш​кото, между националния интерес, националната политика, от една страна, и общочовешкия интерес и световната политика, от друга страна. Без да губи от своята пъстрота и многообразие, светът е започнал да става все по-цялостни. А това означава, че всяко ограни​чено в тесни национални рамки политическо мислене и произтичащото от него поведение в новите условия стават вече неспособни да решават неотложните, но жизнени проблеми, тъй като пренебрегват общочовеш​ки интереси. Рушат се стари от векове представи, ценностни системи и приоритети на външна политика и световно общуване. Възникват нови. Зараждат се нови форми и структури за международно взаимодействие и общуване. Налагат се други виждания - глобални и общочовешки. Националната ограниченост и провинциализмът във външната по​литика, издигнати до всеобщност може да станат гибелно опасни за цивилизацията.

Разбира се, от това не следва, че националните интереси, национал​ната външна политика, особеното и различното в нея, както и национал​ната международна сигурност ще изгубят предишното си значение. Оз​начава само, че те ще се реализират в нови условия и по нов начин.

Всичко това води към заключението, че в идващите години значени​ето на международните отношения в живота на хората, на нациите, на човечеството, ще придобива нови, още по-високи стойности.

4. ИЗСЛЕДВАНЕТО НА МЕЖДУНАРОДНИТЕ ОТНОШЕНИЯ

Колкото по-големи стават ролята и значението на международните отношения, толкова расте и потребността от познаването им. А когато тяхното значение стане екзистенциално, когато стане жизнено, съдбо​носно важно, същото значение придобива и потребността от това позна​ние. Към него се насочват не само политиците и държавниците. Все по​вече изследователи, учени от много страни се обръщат към него. Дваде​сетият век донесе наред с всичко друго и извънредно бързо увеличаващ се интерес към знанието за международните отношения. Израз стана появата в много страни на големи научни центрове и институти, чиято дейност е посветена изключително на тази цел.

Това обстоятелство е в противоречие с мнения на някои политици и учени, които са склонни да поставят под съмнение възможността на това познание. Техният брой обаче не е голям и подобни мнения са рядкост. Други по-предпазливо изразяват убеждение, че познанието за междуна​родните отношения било обречено да остане нищожно, крайно ограни​чено в сравнение с мащабите на системата и нейната изключителна слож​ност. Най-често подобни съмнения са свързани с проблемите на про​гнозирането, а от тук, както ще видим по-нататък, и с възможностите за нейното управление.

Аргументи се търсят в три основни направления:

• Първото са мащабите на системата. Тя обхваща цялата човеш​ка интернационална общност. Рамките на международните отно​шения съвпадат с глобалните рамки на общността. Преките и не​преките влияния върху явленията на световната сцена идват от всички посоки. Събития в най-далечни и непознати краища на планетата неочаквано се преплитат, за да предизвикат непредви​дими последици. Това в последна сметка прави участниците в от​ношенията върху световната сцена no-скоро зрители, отколкото актьори.

* Други поставят акцент върху сложността на тази огромна, планетарна система от взаимоотношения и връзки. Движението, промените, явленията в международната среда се предизвик​ват и определят не само от онова, което става в нея. Даже и то, отделно взето е необозримо сложно. Но международните отно​шения зависят от безкрайната пъстрота на социалните процеси в стотици страни, всеки, от които може да има неповторимо сво​еобразие. Някои от сложните явления в международните отно​шения се диктуват от състоянието и процесите в цялата светов​на общност. Влияят промените в природната среда, развитието на производителните сили, формите на общественото устрой​ство, държавният строй, дори значителни научни открития, как​вото например беше разлагането на атома и достъпът до енергия​та, затворена в него.

• Третото направление по свой начин съединява първите две. Осно​вава се на това, че тази стихийно възникнала и също до голяма степен стихийно развивала се система от социални отношения има толкова неустойчиви връзки и вътрешни взаимодействия, че се превръща в царство, па случайностите. Това прави дори при наличието на системност промените непредсказуеми. Познание​то за възможното развитие на международните отношения , за явленията в тях е обречено винаги да остава в рамките на ограни​чен практически опит. Сигурното в тази сфера е нищожно в срав​нение с огромната и непреодолима несигурност. Дори и да оставим настрана принципната а логичност на всеки дове​ден до абсолютизиране агностицизъм, криещ се в това, че за да се от​хвърли възможността да се опознае нещо е необходимо някакво знание за него, дори и да оставим настрана това, ме само с отрицателни съжде​ния не е възможно да се изведе правилно положително съждение, по​добни съображения са неоснователни. Международните отношения са познаваеми. Съществуват и друти системи, какъвто например е Космосът, които са и по-мащабни, и по-сложни, но познанието за тях расте. И е полезно.

Царство на случайността е онова, което е извън границите на позна​нието. Познаването на тези изнесени извън границите и притежаващи такова голямо значение отношения е единственият начин да се ограни​чи случайността в тях. Да се каже, че познаването на международните отношения е нужно и полезно е малко, защото познаването им расте в същите пропорции и темпове, в които се увеличава тяхното значение. И когато те придобият екзистенциално значение, то и познанието за тях също става жизнено потребно - за да се решат глобалните проблеми, за да се подобрят условията на човешкото съществуване и светът да се предпази от международни явления с катастрофални последствия.

За да се опознаят, изследват и изучат международните отношения не е достатъчно да се узнае какви са в момента или какво ги определя. Потребно е да се узнаят и миналото, и перспективата за бъдещето им, начина по който взаимните им връзки действат, нужно е да се опознае тяхната системност.

Два са основните подходи към опознаването на международните отношения и тяхната система - емпирико-историческият и теоретичес​кият. Всеки от тях има предимства, които не са присъщи на другия. Но и всеки има недостатъци, каквито другият не притежава. Затова те се допъ​лват. Само чрез съчетаването им може да се постигнат оптимални ре​зултати. Единият е обърнат предимно към миналото, другият - най-вече към бъдещето, но и двата в тяхната полезност за практическите дейности за обезпечаване на емпирико-историческия подход към изучаването на международните отношения картината на съществуващите във всеки даден момент международни отношения се следи постоянно от полити​ците и учените. Нейното познаване не е само обект на научен интерес. Има преди всичко практическо значение. Международните отношения са средата, в която се реализира външната политика на всяка страна. От тях​ното състояние и от промените, които стават в тях в много голяма степен зависи външнополитическото поведение, реализирането или зашитата на националните интереси, състоянието и развитието на националните со​циални, политически, икономически и други външни отношения. Позна​ването на проблемните ситуации е необходимо за техния анализ и за взе​мането на всяко външнополитическо решение.

Да се обрисува дори моментната картина на съществуващите отно​шения върху световната сцена, не е лека задача. Трудността идва от мащабите и сложността на тяхната система. Но познанието в тази област е толкова необходимо, че всяка страна полага големи усилия за това и изразходва значителни средства.

Тъй като държавите и отношенията между тях имат най-активно и водещо значение за промените в международната сцена, основното внимание се насочва преди всичко към тяхната политика и взаимоотноше​ния. Затова една от основните функции на специализираните за поддържа​не на постоянни отношения техни органи - постоянните дипломатически представителства, е събирането на информация. Наред с тях, всички държави поддържат организационно и функционално обособени служ​би за външно разузнаване. Състоянието на международните отношения постоянно се следи от средствата за масова информация - телевизия, радио, печат, изследва се от специализирани научни институти, полити​чески и други организации.

Би могло очертаваните по този начин картини на проблемните ситу​ации и на общото състояние на международните отношения в даден момент да се определят като своеобразни „разрези по хоризонтала" на реалната международна обстановка, в която се намира една или друга страна. По този начин, повече или по-малко подробно те се разглеждат и анализират от политиците, дипломатическите и други специализирани органи и служби. Това е естествено и необходимо, особено при ситуаци​онните анализи, предхождащи вземането на външнополитическите ре​шения. Обаче, колкото и широко да се използва този начин, той не е лишен от недостатъци.

Преди всичко, за да се очертае картина на всяка конкретна между​народна ситуация в цялата и пълнота е необходимо да се събере и об​работи огромно количество информация. Процесите на постоянни про​мени и особено скоростта, с която те протичат, обикновено изискват тази информация да постъпва и да се обработва максимално бързо. Това невинаги е възможно. Не едновременното получаване на инфор​мацията значително снижава точността на изображението, ако не я направи безполезна. Спецификата па международното общуване е та​кава, че информацията за него винаги страда от непълноти. По различ​ни съображения, голяма част от нея се укрива. Нерядко тя се смесва с дезинформация. Обхващането, обработването и съхраняването на тол​кова големи информационни обеми налага да се ангажират много го​леми материални и интелектуални ресурси. Донякъде тези трудности се преодоляват, като се увеличава числеността на дипломатическия апарат или чрез използване на по-голям брой експерти. С широкото въвеждане на компютърна техника, през последните десетилетия бе направена много успешна крачка към бързо събиране и обработване на големи информационни масиви. И все пак, дори и най-подробната, напълно съответстваща на реал​ностите и навреме очертана картина в много отношения има характери​стиките на моментална снимка. Тя изразява състоянието на междуна​родните отношения към даден момент, но не разкрива тяхната динами​ка. Разбира се, има начини да се преодолее този недостатък, като се приложи онова, което са използвали в края на XIX век изобретателите на кинематографа братята Люмиер. Ако картината на постоянно проме​нящите се международни отношения бъде многократно очертавана през определени интервали от време и образите бъдат сравнявани, движени​ето също както в киното става видимо. Става възможно да се видят тен​денциите, закономерностите и с тяхна помощ да се разкрие движението като непрекъснат процес. На свой ред това открива възможности да се правят предвиждания. В много случаи се постъпва именно така. Но це​ната е висока, защото количеството необходима информация се умно​жава многократно, а и наблюдението изисква време. Порастват изисква​нията за пълнота и точност. Наистина и в този случаи се намират начи​ни да се преодолеят затрудненията. Най-често използвани са:

•  Като се увеличи интервалът на моментните наблюдения

•  Като се стесни полезрението и наблюдението се осъществява в рам​ките на по-тесен функционален сектор или пространствен район

•  Като се елементаризира картината, чрез пренебрегване на детай​лите

Но очевидно е, че при всички тези начини качеството на изображе​нието се влошава и равнището на познанието става по-ниско.

Третият недостатък е още по-трудно преодолим. При този начин на изследване придобитото познание е толкова по-ценно, колкото очерта​ната картина точно съответства на реалното положение. Всяко промяна я отделя от реалната картина и я прави неточна. Освен това вътрешните съотношения и връзки между фактите, между отделните елементи на ситуацията не могат да бъдат променяни без да се наруши точността. Изображението трудно се манипулира, в много отношения то е „неоперабилно". Опитите да се набелязват варианти за въздействие върху си​туациите и да се използва „метода на пробите и грешките", за да се разши​ри познанието или да се оптимизират решенията, като се сравнят резул​тати от различни техни варианти, в сферата на международните отношения е неприложим. В естествените науки широко се използва експе​риментът, но в областта на международните отношения тъкмо по голе​мите и жизнени въпроси залогът е толкова голям, че всякакъв експери​мент е или практически невъзможен, или е неприложим.

Широкото използване на начина за изучаване на международните отношения, за който става дума, се обяснява най-вече с лекотата на не​говото организиране, с редица негови преимущества, с по-ниските изис​квания към подготовката на оперативния персонал, както и с възможно​стта да се запазва по-тясна връзка с реалността. Преимуществата му компенсират много от недостатъците му и той не може да бъде изоста​вен. Нещо повече, в някои случаи той е незаменим.

Има и друг начин за изучаване, опознаване, анализиране на меж​дународните отношения -теоретическият подход. Основава се на това. че редица елементи на международните отношения разкриват сход​ства или просто се повтарят , повтарят се и взаимодействия. Прили​чат си процеси. Международното общуване е силно стандартизира​но, подчинено е на множество трайно установени, в много случаи абсолютно необходими стереотипи. Заедно с това в процеса на раз​витието или при всяка ситуация има елементи, които са съществени, но други са незначителни, временни, ефимерни. Затова международ​ното общуване може да се разложи мислено на отделни елементи. връзки, структури, закономерно повтарящи се взаимодействия и така нататък и всеки елемент да се обозначи с термин, със знак или по друг някой начин. Макар да отразяват спецификата на конкретните ситуации, много елементи могат да бъдат пренебрегнати, ако нямат съществено значение.

За обозначаването няма съществено значение начинът. Възможно е това да се направи с думи - термини с точно определено съдържание. Възможно е да стане със символи. Може с цифри, с електрически, свет​линни или други някакви импулси. Важното е всеки знак да има точно определено значение. Така може да се формализира същественото във всяка информация и всъщност да се изгради теоретичен модел, изобразя​ващ отношенията върху международната сцена. Всяка наука създава но същество теоретичен модел на предмета, който изучава. Предимствата на този начин са значителни:

• Позволява по-добре да се обобщава информацията. Това прави приемането и предаването й по-лесно. Съхранява се по-успешно, а при съхранението и носителите й заемат по-малко място. Ха​рактеризира се с яснота и прегледност. В по-висока степен се под​дава на систематизиране. Недостатъкът, свързан с пренебрегва​нето на специфични, но уникални особености, ако те нямат голя​мо значение, не вреди съществено. Дори е полезно, защото пре​махването на несъщественото позволява на преден план да се из​веде същественото, важното, определящото.

•  Формализираният модел може по-добре да отразява не само моментните състояния, но и движението на изобразявания от него обект.

• Така организираната информация може no-лесно да се обработ​ва, да се класифицира и намира, като се използват технически средства.

• Много съществено е, че за разлика от описателната вербална или друга информация за неподвластната на индивида конкретна об​становка, теоретичният модел е само един мислен образ. Гради се в съзнанието на изследователя или на практика. Затова му е подвластен, той може да го променя. Като познава връзките и вза​имодействията, може мислено да експериментира, за да установи по какъв начин промяната на който и да е от елементите ще пре​дизвика промени в другите елементи. С други думи, теоретични​ят модел е „ опсрабиле/i". Това открива много по-добри възмож​ности да се прогнозира бъдещото развитие, да се предвиждат пос​ледиците от приемането на едни или други варианти на решения.

• При формализирането на изображението на реалните отношения еднообразието на елементите, с които се борави позволява да се въвеждат е no-висока степен и количествени характеристи​ки, а това на свой ред открива поле за използване и на математи​чески методи

• Теорията, като позволява да се формализира информацията, пра​ви възможно да се използва изкуствения „интелект" на ком​пютрите.

Понякога към теорията се предявяват неоснователни обвинения, най-често, че практическата полза от нея била малка. Какъв бил смисълът от Дълбокомисленото жонглиране с отвлечени понятия за субекти, структури, взаимодействия и т.н., щом трябва да се предприемат действия. Когато се вземат решения, трябвало да се мисли конкретно и да не се витае из дебрите на теорията. По този повод дори един известен профе​сор в Харвардския университет беше писал в началните години на формирането на теориите за международните отношения, че те можели да ни ориентират в съвременния свят не повече, отколкото старинна географска карта можела да послужи на съвременен мореплавател.

Днес подобни преценки са рядкост и ако се срещнат, идват обикно​вено от страна на практици, на които теорията се струва скучно и труд​но занимание. За да се прецени ползата от Теорията на международните отношения, трябва да съществува яснота за онова, което тя може да даде. И още повече - за онова, което не може да се иска от нея. Тя спомага за намиране на правилни решения, инструмент е за постигането им, но както всяка друга теория, тя не е предназначена да дава готови решения. Пол​зата от нея е неусетна, защото тя насочва мисленето, без да го заменя, като позволява да се обработва информацията така, че да се излезе от равнището на емпиричното. Позволява да се разбира частното, без да се губи от полезрението общото и спомага да се изведе същественото пред второстепенното и незначителното. Разбира се, и най-съвършена​та теория е безсилна при липса на информация или при наличие на де​зинформация. А и голямо значение имат качествата на индивидите, ши​то могат да се възползват от нея - и най-точният и съвършен компас не може да замени интелигентността и мъдростта на капитана.

5. НАУКАТА ЗА МЕЖДУНАРОДНИТЕ ОТНОШЕНИЯ

Може би първа към международните отношения се обръща майката на всички науки - историята. Запазвайки образа на миналото и изуча​вайки неговото развитие, тя разглежда миналото и развитието на отно​шенията върху световната сцена, разкрива смисъла и съдържанието на сегашното им състояние и позволява да се прозре възможното бъдеще. В течение на векове развитието на международните отношения се отра​зява и изучава само в рамките на общата история. В достигналите до нас съчинения на старите автори се съдържат разсъждения за началата, върху които трябва да се изграждат отношенията между страни и народи, как трябва да се строи международното общуване, за достойнствата на мира и войната. Но тези разсъждения са насочени почти изключително само към съдържанието и към формите на външнополитическото поведение,

За едни от първите прояви на виждане за спецификата и произтича​щата от нея обособеност на отношенията между държавите допринася онзи клон на научното познание, който изучава специалната система от правила, регулиращи международните отношения- международното право. В античния свят се откриват наченките на отделни негови еле​менти, но по онова време то още не е възникнало. Дори блестящите със своята способност да анализират и да обобщават римски юристи, въвеж​дайки и употребявайки понятието „право на народите" (jus gentium) раз​глеждат неговото съдържание като част от правото на римската държа​ва, уреждащо отношенията с чужденците. Все пак в практиката и на Древ​на Елада, и на античния Рим отчетливо се утвърждават много практи​чески положения, които по-късно ще залегнат в основата на между​народното право: и това, че договорите трябва да се спазват, и че при създаването им трябва да се поддържа определен ред, и че личността на пратениците трябва да бъде неприкосновена и още много друго. На ос​новата на повтарящата се общоприета практика израстват обичаите, а когато обичакте надхвърлят пределите на държавните граници, те ста​ват международни обичаи - началният, най-дълбок и неизсъхващ корен на международното право. Зараждането на неговата доктрина открива път към особеностите на неговия обект. Защото не може да се обясни възникването и особеностите на международното право, без те да бъдат свързани с особеностите и обособеността на неговия обект. Отделно право не може да съществува без отделен и обособен предмет. Разбира се, до подобни разсъждения ще се дойде след векове , но с възникването на международното право и неговата доктрина се дава силен трасък към появата на науката за международните отношения.

Този естествен и закономерен процес е забавен от утвърждаването на феодалната разпокъсаност. Но още в късното средновековие, когато под скиптрите на кралете в Европа възникват големи и с централизирана власт държави, условията коренно се променят. През XVI век върху основата на дошлото от древността понятие за „право на народите" (jus gentium ) испанецът Филипе де Витторио въвежда понятието и основаните на него разсъждения за „право между народите" GUS inter gentes). а през XVII век холандският юрист Хуго Гроций публикува труда си „ За правото на мира

и войната" (De jure belli ас pads , 1625). Неговият труд е предхождан от трудове на автори, които очертават вече утвърждаващите се развити еле​менти на международноправната регулация; Николо Макиавели (1469- 1527)струда „Князът", БалтазарАйала(1548-1584) с труда „За пра​вото на войната и военните учреждения" (De jure belli et oficis bellicis), Алберико Джентили (1552- 1608) и др. Но Гроций първи очертава цялост​но международното право, като самостоятелна система от естествено възникнали правни норми, регулиращи международните отношения. Ха​рактерно е, че още по онова време тези автори, както и много други след тях, третират не само специфичната правна материя, но развиват схваща​нията си за естеството на международните отношения, за позволеното и непозволеното в тях, за интересите като основа и двигател на взаимодей​ствията, за ролята на светската и религиозната власт и много друго.

През средновековието и в по-ново време се появяват съчинения, чии​то автори се опитват да чертаят модели на справедливи и съвършени отно​шения между страни и народи, но наред с несъмнените си достойнства тези модели, обшо взето, имат умозрителен и утопичен характер.

За развитието на познанието за същността, формите и началата на международните отношения много допринасят трудове на утвърдилия представите за държавното върховенство и суверенност Жан Боден (1538-1589), трудовете на Жан Жак Русо (1712-1778), Рене Дидро (1713-1784 ),идруги.

Силен тласък за изучаване на международните отношения дава първа​та световна война. Отнела живота на повече от 10 милиона души, причи​нила неимоверни страдания и огромни материални щети. световната тра​гедия привлича вниманието към тази сфера на обществените отноше​ния, които са я предизвикали и израз на които е и самата тя. Инициати​вата на американския президент У. Уилсън да бъде създадена световна политическа международна организация, която обхващайки направле​нието на международните отношения да може да защити установеното с Версайската мирна система статукво и да спомага да се предотврати повтарянето на катастрофата от 1914-1919 г. вече съдържа в ясна форма идеята за целостността и значението на международната система. В за​падните страни възникват първите самостоятелни научни институти за изучаване на въпросите на мира и войната. Един от първите е английски​ят Кралски институт за международни изследвания („Чатам хауз", осн. 1919 г.). През 1927 г. в САЩ се създава Брукинският институт. Междуна-

родните отношения започват да се изследват и преподават в много уни​верситети. Интензивно се развиват международното право и неговата теория. Разработват се и се изследват международни проблеми, но като общо правило, и тогава, когато предметът на изследванията е проблем на международните отношения, подходът все още остава исторически. В изследването на международните отношения решително преобладава емпирико-теоретичният подход, теорията на международните отноше​ния още не е възникнала като самостоятелно научно направление. Ис​торията на международните отношения (и в нейните рамки Историята на външната политика, обща и на отделни страни) е напълно оформена като обособена и специализирана част от историческите изследвания. Започва да се очертава процес на интензивно формиране на отделни направления и школи

Въздействието на втората световна война е подобно на въздей​ствието от първата - след нея възникват нови научни институти, пре​димно в Европа и в САЩ : Център за международни изследвания {Масачузетски университет, осн. 1952 г.), Лондонски институт за стра​тегически изследвания (осн. 1958 г.), Хъдзъновски институт за изслед​ване на международните отношения (осн. 1961 г.), шведският Инсти​тут за изследване на международното сътрудничество, разоръжава​нето и конфликтите СИПРИ (осн. 1966 г.), норвежкият Институт за изследване на мира и конфликтите (осн. 1966 г.), италианският Ин​ститут за международни отношения (осн. 1966 г.) и др. През тези го​дини е характерно още едно явление - докато преди втората светов​на война водеща роля имат европейските центрове и научни школи, след нея водеща роля започват да играят американските научни шко​ли. Най-активна роля в науката за международните отношения за​почват да имат американски учени.

Блоковото разделение на света наложи отпечатък и върху научните изследвания, особено в такива области, които имат политическо и идео​логическо значение. Сред тях са и международните отношения. В по-голяма степен на Изток, отколкото на Запад изследванията на междуна​родните отношения търпят силното влияние на идеологическите разли​чия. Влиянието е негативно. Много от публикациите по онова време по​вече или по-малко явно носят характера на политическата поръчка. На​учната обективност страда, всички злини се приписват на противника, неговият образ се демонизира като „образ на врага". Западът е „цитаде-ла на империализма", Изтокът е „империя на злото".

Успоредно със западните институти възникват и се развиват инсти​тути в социалистическите страни. Водеща роля играят Московският държавен институт за международни изследвания, изследователските звена на Московския държавен университет, Институтът за световна ико​номика и световна политика към Академията на науките на СССР.

Всъщност международните отношения стават предмет на изучаване от множество науки, всяка от тях ги разглежда от различен аспект:

• Теорията па международните отношения изследва същността на тези отношения, характеристиките на действащите върху све​товната сцена субекти на отношенията, възникването, устройство​то, действието на тяхната система, нейните състояния, подсис-темното й разнообразие, особеностите на нейните подсистеми.

• Историята на международните отношения разглежда разви​тието върху световната сцена като процес, изследва направлението и формите на промените в отношенията, съществували в различ​ни времена.

• Теорията на външната политика изучава същността на външно​политическите отношения, формирането и управлението на външната политика, вземането на външнополитическите решения, средствата, с които външната политика постига целите си.

•  Историята на външната политика изучава развитието на външнополитическото поведение на дадена страна или група стра​ни, взаимодействията им с друтите участници в международното общуване.

• Теорията на международното публично право изучава система​та от правни норми, регулиращи международните отношения и определящи правата и задълженията на държавите в процеса на тяхното сътрудничество и съперничество.

Със задълбочаване на познанието се развива процес на вътрешно диференциране в рамките на различните клонове на науката за между​народните отношения:

•  Теория на международната сигурност,

•  Теория на .международните конфликти,

• Дипломация и дипломатическо изкуство,

• Международен протокол,

• Теория на дипломатическото преговаряне и др.

Различни сфери на международните отношения се изучават и от други научни дисциплини, например икономическите науки, военните науки, социологията, политологията, философията, психологията и др.:

• Международни икономически отношения,

• Военнополитическа стратегия,

• Геополитика

• Социология на международните отношения,

• Психология на международните отношения и др.

Както бе вече изтъкнато, формирането на Теорията на международ​ните отношения е сравнително ново явление. Като самостоятелно науч​но направление тя възниква през средата на XX век, главно след втора​та световна война. Особено интензивно е развитието през периода на 50-70-те години. Преди това съществуват изследвания в теоретичен план, но те третират отделни аспекти или проблеми, липсва им концептуален подход.

Още в началото развитието трябваше да преодолее препятствия, някои от които и досега не са напълно превъзмогнати. През споменатия период студената война е в разгара си. Остри кризи поставят на няколко пъти света на ръба на катастрофата. Катастрофалните последици от опре​делено развитие на международните отношения направиха така, че раз​работването на теорията стана един от инструментите за запазването на мира. В тези условия интересът към международните отношения заста​на в центъра на вниманието на политиците и учените. Обаче нуждата да се познават закономерностите в развитието на международната система порасна много по-иитензивно, отколкото можеше да расте и се развива самото познание за нея. Въпросите ставаха повече, отколкото научнообоснованите им отговори. Към международните отношения се насочиха изследователи от отдавна вече оформили се и обособили се клонове на науката: историци, юристи, социолози, философи, военни, политолози и други. Това беше полезно, но скоро се появиха и отрица​телните страни на това явление. Всички тези специалисти и учени се насочваха към проблемите на международните отношения от гледна точка на онази област на знанието, с която професионално са свързани, служейки си с методологията и категориалния апарат на своите науки.

Възникна своеобразно „парциализиране" на свързаната с международ​ните отношения материя, започна разнасянето й по различни „научни феоди". забави се формирането на учени и специалисти - международ-ници, имащи комплексна и специфична подготовка. Задържа се процесът на разработването на обща теория на международните отношения.

Проявите на явлението се очертаха в няколко насоки. Една от тях се състоеше в това. че определени изследователи се насочиха към решава​не на проблема, без да свързват изучаването на международните отно​шения с определен клон на науката. Международните отношения са тол​кова разнообразни, разсъждаваха те. че следва да се изучават от множе​ството различни науки. Според тях познанието за международните от​ношения било интердисциплинарно и затова трябвало да обединява из​следователските усилия на различни науки. По същество това обаче оз​начаваше отричане на нуждата и отказване от усилията да се изгради самостоятелна теория. Колкото и странно да е, подобни мнения се сре​щат и досега. Несъстоятелността на това гледище се състои в това, че то противоречи на целостта, обособеността, силно изразената специфи​ка на системата на международните отношения. По същество замъглява нуждата единната и специфична система да бъде изучавана с помощта на също така единен и специфичен категориален и понятиен апарат. Води към несъответствие между единството на системата и неизбежната едностранчивост и разпокъсаност на множеството научни подходи за изучаването й.

Друга неблагоприятна проява станаха проявите на желанието да се „монополизира" изучаването на тези материя от някой вече съществу​ващ клон на обществените науки. По друг повод вече стана дума за гле​дището, че изучаването на международните отношения трябвало да пред​ставлява неразделна част от историческата наука, която била достатъ​чна, за да отговори на всички възникващи въпроси. Поради това опити​те да се създаде някаква отделна теория, а още повече нов клон на на​уката не били потребни. Гледище твърде разпространено преди, но сега привържениците му не са много. Международните отношения имат своя история. Тази история е неразделно свързана с общата история на об​ществото. Но история имат и правото, и моралът, и различните обще​ствени учения и това съвсем не се приема като основание да се отхвърли необходимостта да съществуват отделни от историята клонове на на​уката, които да ги изучават. А и изучаването на международните отно-

шения не е насочено толкова към миналото, колкото към опознаването на настоящето и предвиждането на бъдещето. Историята е наука, изуча​ваща цялостното развитие на обществото и не може да отговори на по​требността да се изследва устройството, функционирането и развитие​то на системата на международните отношения.

Друга проява стана схващането, че изучаването на международните отношения следва да бъде предмет на социологията. Ставало дума за социални отношения. Подобен аргумент също няма достатъчно основа​ние. Социологията има свои, специфични средства и методи за изучаване поведението на човека в обществото, но това не пречи например един отделен клон на науката да изучава политическото поведение на индиви​дите - политологията. Методите за изучаване на международните отно​шения са също твърде специфични. Социалният характер на юридическите отношения е безспорен, но това не може да даде основание да се отрича правото на съществуване на особен клон на науката - юридическата на​ука. Международните отношения представляват твърде обособена и мно​го специфична социална среда, за да бъдат разтворени в общата маса на социалните отношения на индивидите и техните общности.

Според други мнения, международните отношения не следвало да се разглеждат като предмет на изучаване от отделен научен клон, тъй като изучаването им представлявало само един раздел <yi политологията. Да се твърди това означава да се проявява странно неразбиране за същнос​тта на международните отношения. Означава да не се разбира елемен​тарното обстоятелство, че политическите отношения са само един ог​раничен сектор от отношенията върху световната сцена. Едва ли има съмнения, че всички отношения, в които страна са държавите, са и по​литически отношения. Нещо повече - политическите отношения са ос​новно и водещо ядро в международните отношения. Но все пак те оста​ват една част, една от подсистемите на общата система. Наред с тях системата включва много други отношения: икономически, юридичес​ки, военностратегически, етнически и т.н. Тези отношения, подобно на политическите съшо имат особена структура, характеристики, начини за промени, закономерности и наред с външнополитическите отноше​ния формират отделните подсистеми на общата система на междуна​родните отношения. Като феномен политиката е нещо съвсем различно от международните отношения въобще. Дори от политическите между​народни отношения, които „инфилтрират" в цялата маса други, преси-

чащи държавни граници отношения - икономически или културни на​пример.

С една дума, изучаването на международните отношения следва да се разглежда като самостоятелен клон на обществените науки, тъй като предметът е достатъчно обособен. Международното общество се различава твърде много от всяко друго общество. Субектите са осо​бени, мястото и ролята на индивидите специфични, закономерностите в него, както и правилата и нормите, които ръководят отношенията са особени и много от тях действат само в неговите рамки.

И историята, и политологията, и социологията, и другите обществе​ни науки разглеждат обществените отношения. Но от своя, специфична гледна точка. Всяка има своя гледна точка, свой предмет, категориален апарат, методи за изучаване. Специалистите за всяка наука се формират особено. Да се каже, че науката за международните отношения не е под-раздел, клон на която и да е от тези науки означава само, че този клон на науката също има свой особен предмет, методи, категориален апарат, свой научен инструментариум. От тоаа разбира се не следва, че различ​ни страни на отношенията върху световната сцена не следва да са обект на другите науки, всяка със своя метод и от своя гледна точка - история​та, социологията, политологията, икономиката и т.н. Между различните науки има взаимодействия, те взаимно се обогатяват, нови проблеми и направления изникват на границите между тях. Но условието за резул-татността на такива изследвания предполага, а не изключва съществува​нето на единния поглед на общата теория на международната система, позволяваща да се изгражда и изследва научнообоснован неин модел.

Теорията на международните отношения заема наред с другите клоно​ве на научното изследване на международните отношения, за които вече, стана дума, особено място. Тя заема централно място, тъй като осигурява комплексен поглед върху цялата система на трансграничните социални от​ношения и така позволява да се излезе от неизбежната едностранчивост на интердисциплинарните подходи. Международните отношения са поле, в което намират приложение познанията и на юристи, и на историци, и на икономисти, и на военни, и на политолози и т.н., но тези специалисти не могат да заместят специалиста по международни отношения. Неслучайно всички тези специалисти се готвят отделно. И ученият-международник, и практикът- международник са нещо различно и са също така необходими, както политолозите, юристите, соцолозите или икономистите.

Решаващо значение за формирането на Теорията на международни​те отношения имат две обстоятелства. Никоя теория не може да възник​не преди да се натрупа информацията за нейния предмет и преди това натрупване да премине определено равнище. В средата на XX столетие този предел бе преминат. Изследването на историята, разработването от многобройните институти и университети на различните аспекти на международното общуване създадоха нужните предпоставки. Второто обстоятелство бе възникването и бързото развитие на световната систе​ма. В известен смисъл самото формиране на обща и единна Теория на международните отношения е последица от възникването на обща и един​на световна система на международните отношения.

Неслучайно Съединените щати и Съветският съюз са страните, в които най-напред и най-бързо се разви теорията. В условията на студе​ната война двете световни суперсили съперничеха глобално, интересите им се срещаха във всички части на света и на тях повече от всички други бе нужен цялостен поглед върху световната система. А и заедно с това те разполагаха с най-големи средства и научен потенциал за разработ​ването на този нов клон на научното познание.

За Съединените щати е характерно почти едновременното възник​ване на множество направления и школи. Щедро финансирана от прави​телството научната общественост по същество изпълни важна и нео​тложна социална поръчка. Предложени бяха различни гледища, изпол​звани бяха различни методи - от структурно-функционалния анализ, социалното моделиране, бихейвиорализма, до опитите за математичес​ко моделиране. Прелом към общоконцептуален подход към изучаване​то на международните отношения бележат два почти едновременно пуб​ликувани труда - през 1955 г. „Изследването на международните отно​шения" от К. Райт и особено „Системата и процесът на международните отношения" от М.Каплан. Но водещо направление на изследванията и с най-силно влияние върху съдържателната им страна дава школата на «политическия реализъм", свързана с името на проф. Х.Моргентау и капиталния му труд „Политическите отношения между нациите. Борба​та за сила и мир" („Politics Among Nations. The Struggle for Power and eace", първо издание в 1948 г., а след това многократно преиздаван), ъзгледите на изследователи от тази школа се налагат много бързо - те впадат с мисленето на политиците в страната и оказват силно влияние ърху тях. Основната идея е, че борбата за влияние и надмощие е

съдържанието на отношенията в международната сфера и затова те не могат да бъдат разбирани, ако световната им система не бъде разглеж​дана като система от силови взаимодействия. Възгледите на американс​ките теоретици в общи линии намериха многобройни последователи сред западноевропейските учени и политици.

Би могло да се очаква, че в Съветския съюз и другите страни от източния блок ще има всички предпоставки за още по-бързо формиране на теоретическите подходи. Още в края на XIX век, а още по-определе​но през XX век силно влияние за теоретичен подход към международ​ните отношения оказва марксизмът, разглеждащ историческото разви​тие като закономерен процес и стремящ се да разкрие и изследва теоре​тичния му модел и движещите го сили. Не стана така. Попречи догма-тизмът, канонизирането и шаблонизиранего на марксовата теория. Съпротива оказа убеждението, че изследването на международните от​ношения по никакъв начин не следвало да бъде отделяно от общия по​ток на историята. На опитите да се създаде обща теория на междуна​родните отношения в някои научни среди се гледаше като па ревизиони-зъм. Те биваха преценявани като вредно посегателство против „единна​та, неделима и универсална теория за развитието на обществото -Историческият материализъм. Класово разделение на обществото вина​ги е съществувало и е оказвало влияние върху хода на историческия про​цес. Но представата за международните отношения бе изопачавана чрез абсолютизпране на класовите интереси и свеждането на международните отношения до класови взаимодействия. Международните отношения се разглеждаха като „изнесена върху международната арена специфична форма на класова борба'", а ролята и значението на другите социални ин​тереси биваше поставяна на залсн план или изобщо пренебрегвана. Зас​лугата за решителната крачка към системен и концептуален подход, за разработването и утвърждаването на теорията на международните отно​шения в социалистическите държави принадлежи на проф. В. И. Гантман и на групирани около него млади изследователи като В. Размеров. К. П. Зуев, Е. А. Поздняков. В. Г. Барановски, Н. А. Косолапов и др,

Характерно е, че първият ход към теорията беше под формата на колективен труд, критично разглеждащ теориите за международните отношения в западния свят: „Съвременните буржоазни теории за меж​дународните отношения" („Современние буржоазние теории междуна-роднььх отношений", публикуван през 1976 г.). Критичността изглежда

5. Науката ш международните отношения                        63

е била донякъде начин за политическа застраховка и е представлявала прикритие, защото трудът очерта много широка панорама на постиг​натото на Запад в тази област. Решителната крачка бе направена през 1984 г., когато от печат излиза трудът „Система, структура и развитие на съвременните международни отношения" („Система, структура и процесс развития современньгх международньш отношений"). Съветс​кото закъснение след американските учени беше голямо - близо три десетилетия, но с развитието на познанието и под натиска на необхо​димостта препятствията се рушаха. Подобно на първоначалното от​ричане на социологията или на кибернетиката, окованото от догми мислене трябваше да отстъпи. Неумолимо се налагаше разбирането, че макар да са част от обществените отношения, отношенията върху световната спена се различават от останалите социални отношения. Това не само позволява, но налага да бъдат изучавани отделно, разби​ра се без да се забравя, че са част от по-голямото, общото, което фор​мира човешкото общество. Онези, които догматично считаха, че е до​статъчно да се обособи само тяхната история, в края на краищата тряб​ваше да се съгласят, че всичко, което има своя история, е достойно да има и своя теория.

В България изучаването на международните отношения има дълга история, показваща настоятелно търсене на най-подходящите форми за неговото организиране. Международните отношения първоначално за​почват да се изучават предимно в рамките на историята. В центъра на вниманието са Балканите и политическите отношения на страната. На​учните центрове са предимно в Университета и в БАН. През периода между двете световни войни са публикувани значителни трудове, посве​тени на българската дипломатическа история.

Най-стара традиция за изучаване и преподаване има международ​ното публично право в Юридическия факултет на Софийския уни​верситет. Чете се и курс по дипломатическа история на България. В 1947 г. в рамките на преподаването на правните науки в Юридичес​кия факултет е въведено преподаване на дисциплината История на международните отношения и катедрата по международно право е преобразувана в „Катедра по международно право и международни отношения". Първи професори по история на международните отно​шения в нея са проф.Владимир Поптомов, проф. Петър Георгиев и проф. Слава Стефанова.

В 1974 г. е създаден Институт за външна политика „Иван Башев" като научноизследователско звено, предназначено не само да разработва свързани с външната политика на страната проблеми, но и непосредствено да об​служва практическите потребности на Министерството на външните рабо​ти. В този вид институтът не съществува дълго. Няколко години след създа​ването му, чрез сливането на четири института (Институт по социалисти​ческа икономическа интеграция при Министерския съвет, Институт за външна политика „Иван Башев", Институт за изследване на търговската и икономическата конюнктура при Министерството на външната търговия и Центъра за Азия и Африка) е създаден нов научен институт - Институт за международни отношения и социалистическа интеграция (ИМОСИ). Ме​ханичното сливане на твърде нееднородните институти обаче не можеше да даде добри резултати. Не след дълго от ИМОСИ се отделя и възстано​вява самостоятелността си Конюнктурният институт при Министерството на външната търговия, а през 1989 г. съществуването на ИМОСИ е прекра​тено. Образуват се два научни института към Българската академия на науки​те: Институт по международни отношения и външна политика и Институт по световно стопанство и международни икономически отношения. Про​блеми на съвременните международни отношения се изучават и в други научни институти: Институт за съвременни социални теории, Институт по социология, Институт по история и други. Институтът по Балканистика към БАН изучава развитието па международните отношения на Балканите. В Института по икономика и световно стопанство се изучават и преподават международни икономически и политически отношения. Дисциплината Международни отношения се преподава и във Факултета по журналистика. Особено през 70-тс и 80-те години към историята на международните отно​шения и външната политика на България порасна интересът на българските историци, които публикуваха значителни изследвания.

Тоталитарният режим, идеологическите шаблони, както и откъсва​нето на България от голяма част на световната наука и цивилизация на​вредиха и на българската наука за международните отношения. Голяма пречка за развитието й издигна насаждането на „образа на врага", конфронтационното мислене, секретността на документалните източ​ници. Превръщайки се no-скоро в средство за политическа пропаганда, вместо да бъде оръдие на познанието, външнополитическата наука се отклони от своето истинско предназначение, а откъсването и от практи​ката пресече в продължение на десетилетия жизнените й корени.

Демократичните промени след 1989 г. поставиха начало на нов пе​риод на научното търсене и възстановяване на връзките със световната наука. Отварянето на България към света и промяната в следваната от страната външна политика предизвикаха потребност от нови решения. Вниманието от една страна се насочи към критическа оценка на минало​то, но в още по-голяма степен към сложните въпроси на прехода.

Разширяването на международните връзки предизвика значително увеличаване на нуждата от добре подготвени калри. Освен в Универси​тета за национално и световно стопанство, в подготовката на специали​сти по международни отношения се включиха редица висши учебни за​ведения - Нов български университет. Варненски свободен университет и др. Специалност „Международни отношения" бе открита и в Юриди​ческия факултет на Софийския университет. Теория и история на меж​дународните отношения и външната политика започнаха да се препода​ват във факултетите по право, история, журналистика и политология на много държавни и частни висши училища.

За съжаление, поради различни причини прекрати съществуването си единственият в страната Институт за международни отношения и външна политика към Президиума на БАН и събираните през годините научни специалисти се разпръснаха. Но в същото време към проблеми​те на международните отношения насочиха интересите си възникналите частни асоциации и институти. Те обаче е най-вероятно да се съсредо​точат главно към изследвания с практическа насоченост. Може да се очаква, че интересът към науката за международните отношения ще продължи да се увеличава, но за неопределено време в центъра на вни​манието ще бъдат прагматичните проблеми и в много по-малка степен теорията.

ОБЩА ЧАСТ

СИСТЕМАТА

1

1.ОСНОВНИ ПОНЯТИЯ

Понятието „отношение" е фундаментално понятие в Теорията на международните отношения и затова е нужно да бъде разгледано отдел​но. В смисъла, в който се употребява в Теорията на международните отношения то изразява наличие на взаимна връзка, на взаимодействие между две или повече страни, определяни обикновено като субекти на отношението. Международни са отношенията, които пресичат държавна граница. Известно е, че когато страни на отношенията са хора или общ​ности от хора, отношенията се определят като социални отношения.

Международните отношения се отнасят към тази категория отно​шения - те са социални отношения. Но и в това си качество, те се разли​чават от другите социални отношения. Основанието да бъдат междуна​родни не се крие в качествата на самите субекти, тъй като едни и същи субекти могат да действат като страни на отношения, които не са меж​дународни. Държавите, групите държави, съюзите, интеграционните общности и т.н. се проявяват върху международната сцена само и до​толкова, доколкото са встъпили в отношения с други подобни субекти. Основанието отношенията да бъдат отнесени към международните е свързано с особената среда, в която тези отношения се осъществяват и която обикновено се определя като „международна сцена" или „сфера на международните отношения". Тази среда няма реда и хомогенност​та на средата, в която се осъществяват другите социални отношения. Тя, влияейки се от тях, следвайки общите закономерности в развитието на социалните отношения въобще, заедно с това има различни от тях форми на организация, закономерности и фактори за промени.

НаЙ-елементарната форма на трансграничните отношения са отно​шенията само между два субекта, двустранните международни отно​шения. Наред с тях съществуват отношения, в които страните са повече от две - многостранни международни отношения. За нуждите на ана​лиза, голяма част от многостранните отношения могат да бъдат разла-гани на комплекс от двустранни отношения. Това разлагане винаги следва Да бъде условно. При него се изключва от полезрението на изследовате​ля онова, което представлява ефект от съвокупното взаимодействие на Целия комплекс на многостранните отношения.

Сложността на отношенията често се свързва с това. че всяка про​явяваща се на международната сцена страна едновременно поддържа участието си в голям брой двустранни и многостранни отношения. Няма ограничения за този брой и влияейки си взаимно, отношенията очерта​ват поведението й в международната среда. Мотивите за това поведе​ние, както и изобщо мотивите на субектите да встъпват в отношения помежду си, са техните интереси Интересите не само подтикват субек​тите да влизат в разнообразни отношения, но заедно с това определят съдържателната страна на отношенията, както и промените в тях. Ето защо, международните отношения не могат да бъдат разбирани, обяс-нявани, предвиждани или целесъобразно управлявани, без да се позна​ват интересите на страните. В знанието за интересите се крие ключът за познаването на миналото, настоящето и бъдещето на двустранните и многостранните международни отношения. От гледна точка на психо​логията интересът може да се определи като трайна насоченост на вни​манието на индивида към определен обект. От гледна точка на Теорията на международните отношения съдържанието на това понятие е друго. В основата на интересите са външнополитическите потребности на су​бекта. Интересите се формират като осъзнати потребности.

Възникването на отношения, както и промяната в тях става, когато потребностите, интересите, а поради това и поведението на едната страна засегне интересите на другата страна и тя на свой ред реагира. Зася​гането може да бъде различно, в зависимост от направлението на ин​тересите един спрямо друг - те могат да съвпадат изцяло, да съвпадат частично, но могат да се противопоставят един на друг. Съвпадат, кога​то задоволяването на интересите на едната страна означава задоволя​ване интересите и на другата. Противопоставени са, когато задоволява​нето на интереса на едната страна изключва напълно или частично ин​тереса на другата страна. Това на свой ред определя характера на отно​шението - то може да се изрази в сътрудничество за задоволяване на съвпадащи интереси или в конфронтация и борба. Съперничеството може да направи отношенията конфликтни, а конфликтните отноше​ния, когато субектите им са държави или групи държави, могат да бъдат както отношения в условия на мир, така и международна война, когато държавите прибягнат към употреба на военната си сила. Мирните отно​шения, както и войните следователно са различни форми на междуна​родни отношения, представляват само различни състояния на отноше-

ния между държавите. Те са израз на една и съща политика, преследва​ща целите си с мирни или с военни средства. Заедно с направлението, много важна характеристика е значението на интересите. Всеки от действащите върху международната сцена и водени от тях субекти ги подрежда съобразно приоритетни скали.

Интензивността на отношенията, изразяваща се във високата актив​ност на поведението на страните при сътрудничество или борба между тях се определя от значението на интересите, породили и определящи техните отношения и от външни обстоятелства, свързани с онова, което обикновено се разглежда като „външна среда" на отношенията. Ролята на външната среда ще бъде разгледана по-нататък.

В отношенията си страните в запмо()сч1 'invum, т.е. поведението на всяка от тях се влияе от поведението на другата. Взаимодействат и отношения​та, тъй като промяната на което и да е взаимоотношение може да предиз​виква изменения в други отношения, а и в цялата международна система. Понякога на пръв поглед незначителни промени предизвикват лавинооб​разна каскада от изменения, даваща ново направление на развитието. Връзките между страните и техните отношения могат да бъдат отнасяни към два вида - прави връзки и обратни връзки. Характеристиката на връзка​та като права или обратна се определя от гледната точка за всяка от стра​ните. Прави връзки са онези, чиято посока е към другата страна. По ли​нията на обратната връзка насрещната страна влияе върху нея и пове​дението й. Взаимодействайки, страните в по-голяма или в по-малка сте​пен определят характера, целите и направлението на своето поведение.

Тазивзаимозависимост играе голяма роля за процесите върху меж​дународната сцена. За международните отношения е характерно това, че в естествени и нормални условия, взаимодействайки чрез прави и обратни връзки, страните остават свободни да определят постъпките си. Юридически те са равноправни и по начало политически трябва да са свободни и независими. Могат да избират, с известни свързани с реда и регулирането на общата система на международни отношения огра​ничения, онова действие или поведение, което преценят за най-благо​приятно и целесъобразно за тях. Но те винаги остават ограничени от интересите си, които определят рамките на поведението им.

Понеже страните в трансгранични отношения са групи от индиви​ди, между тях действат много разнообразни и несходни системни връзки. Техните особености, интереси или характеристики като субекти на меж-

дународните отношения също не са еднакви . Те не се определят от трансграничните отношения, в които участват. Определят се от вътреш​ни процеси и отношения в групата, които са извън рамките на междуна​родните отношения. С други думи, свойствата и характеристиките на субектите на международните отношения не възникват от отношенията им с другите субекти, а само намират проявлението си в тях.

Отношенията - и двустранните, и многостранните - са динамич​ни. Могат да се променят и понякога това става изненадващо бързо. Промените могат да се дължат на изменения в техните потребности, интереси и цели, но могат да се предизвикват и от външни обстоя​телства. Някои от отношенията са ефимерни, краткотрайни, възник​ват така бързо, както и бързо прекратяват съществуването си, без да оставят значителна следа. Други са трайни, съществуват дълго и об​разуват устойчиви възли на сътрудничество, съперничество или кон​фликти. Взети в тяхната множественост. промените очертават дви​жението в системата.

Всяко отношение възниква във връзка с нещо. към което едновре​менно се насочват интересите на два или повече субекти. Това именно „нещо" се определя с термина „обект на отношението". В известен смисъл обектът се проявява като свързващо звено, като общ център, към който се насочват интересите, целите и поведението на страните. Зна​чението на обекта е голямо. Без него отношения не възникват. Прекъсва​нето на неговото съществуване прекратява и самото отношение. Есте​ството на обекта, неговото състояние и предметно съдържание влияят на отношението, на естеството му, оказват влияние върху интензивнос​тта и значението му за страните.

Макар съществуването на обект да е conditio sine qua поп за съще​ствуването на отношението, само по себе си то не поражда взаимоотно​шения. Нещото става обект, когато неговото запазване, премахване или състояние се свърже с интереси на субекти, разделени един от друг с държавни граници, от една страна, и когато между тези интереси възникне зависимост. Зависимостта може да бъде различна, тъй като интересите могат да бъдат съвпадащи, паралелни, противоположни и т.н.

Това показва, че голямо значение имат ценностните преценки на субектите, техните разбирания за запазването, премахването или изме​нянето на състоянието на обекта за задоволяване на техните потребнос​ти. На равнището „обект - ценностна преценка" се осъществява много

важното взаимодействие между приоритетната преценка на субекта и неговото поведение върху световната сцена.

Промените в обекта оказват влияние върху поведението на субекти​те така както и обратното - тяхното поведение и взаимните им отноше​ния влияят върху обекта, запазват го, рушат го или променят състояние​то му. Възможно е обектът да остане непроменен, но отношението да се измени, тъй като страните поради някакви причини са променили цен​ностните си предпочитания и така се е изменила системата на техните външнополитически приоритети.

Потребностите и интересите на действащите върху световната сце​на субекти на международни отношения са безкрайно разнообразни. Поради това също толкова е безкрайно разнообразието на обектите на техните отношения. Всеки опит да се изберат изчерпателно е обречен на неуспех. Възможно е обаче, макар и съвсем схематично, те да бъдат разделени на няколко групи.

Обектите могат да са материални. Обекти на отношенията могат да бъдат всякакви материални вещи - суровини, индустриални произве​дения, фабрики, заводи, съоръжения, културни ценности и др. В отно​шенията между държавите един от тези материални обекти винаги оста​ва държавната територия, като единно пространство, в чиито рамки се осъществява пълно върховенство и независимост на държавната власт. Неприкосновеността на територията е свързана не само с жизнените интереси на отделните страни, но като съществена предпоставка за под​държане на международния ред и за нормално функциониране на меж​дународната система е свързана с интересите на цялата международна общност. Обектите могат да бъдат нематериални : суверенитет, неза​висимост, права на общности и индивиди, сфери на влияние и др.

От това, че обектът е материален или не е материален не се опреде​ля неговото значение за встъпващите в отношения по повод на него су​бекти. Значението му зависи от мястото, което неговото състояние (вътрешно и външно) заема в определящите поведението на субектите Ценностни системи. В междудържавните отношения сред огромното разнообразие на обекти на външнополитически отношения има обекти, които винаги стоят на първо място по значение и ценността им е абсо​лютна. Да не се допуска посегателство върху тях и да се брани тяхното състояние е първостепенна грижа на всяко държавно ръководство. Сред тях са съществуването на държавата и нацията, държавният строй, суве-

ренността и независимостта на държавата, териториалната й цялост, националното единство и др.

Обектите могат да бъдат трайни, a състоянието им стабилно, не-променящо се с времето. Това се отнася както за материалните, така и за нематериалните обекти. Съществуването им обаче може да бъде много ограничено във времето, нетрайно, ефимерно . В такива случаи нетрай​ни стават и възникналите отношения.

Обектите могат да принадлежат към различни сфери на междуна​родните отношения: политически отношения, икономически отноше​ния, финансови отношения, отношения в областта на образованието или културата и т.н. Заедно с това един и съш обект може да е свързан с отношенията в няколко сфери едновременно, например създаването на една икономическа зона или една интеграционна общност едновремен​но поражда отношения и в политическата, и в икономическата, и във финансовата и в много други сфери на отношения.

2. СУБЕКТИ НА МЕЖДУНАРОДНИТЕ ОТНОШЕНИЯ. РОЛЯ НА ФИЗИЧЕСКИТЕ ЛИЦА.

Както отбелязахме, в качеството на субекти на международни отно​шения ( някои автори като синоним на „субект на международни отно​шения" предпочитат да употребяват идващия от английски език термин „ актор" , „actor") в трансграничното общуване встъпват разнообразни обществени формации, институции, социални групи и общности..

Като страни в трансграничните отношения, субектите

• Създават и прекратяват отношенията си

• Управляват отношенията си, като ги променят съобразно своите интереси.

•  С промените на отношенията сн въздействат върху отношения​та на другите субекти.

• Участват в у прав. /енксто. установяването и поддържането на реда в системата на международните отношения. Те са най-активният фак​тор за нейното функциониране и развитие. Промените в нея те пости​гат чрез действия и бездействия, чрез промени на своите отношения.

Числеността на действащите в системата на международните отно​шения субекти е неизброима и постоянно се променя поради появата на нови и отпадането на съществуващи до този момент субекти. За някои субекти, каквито са държавите, качеството им на субекти на междуна​родни отношения е присъщо с тяхното възникване. Те не се нуждаят да бъдат признавани за субекти на международните отношения. Затова тях​ната субектност се определя като първична субектност. Но при други субекти, особено когато отношенията се регулират юридически, взаим​ното признаване на това качество може да е предпоставка за установя​ване на трансгранични отношения. В този случай субектността им се определя като производна, вторични субектност.

В международното общуване се наблюдава особеност, състояща се в това, че поначало връзки и взаимодействие възникват между сходни, при​надлежащи към една и съща разновидност субекти - държавите взаимо​действат върху световната сцена и поддържат отношения с държави, неправителствените субекти - с подобни на тях, икономическите - с по​добни, юридическите - с подобни и т. н. Но тази закономерност се про​явява само статистически, от нея има много изключения. Като субекти на международни икономически отношения например, държавите встъпват и поддържат отношения, в това число и юридически, не само една с дру​га, но и с големи стопански институции, фирми и организации.

Колкото и да са различни, субектите на международни отношения трябва да отговарят на общи за всички условия. Това създава определе​ни сходства между тях. Условията са абсолютно нужни, за да бъде нали​це международната субектност. Трябва да притежават:

•  Трангранични интереси, да съзнават тези интереси и да имат во​лята да ги защитят или реализират

• Организираност, включваща способност да бъдат представлява​ни като неделимо цяло в отношения с други субекти

•  Способност да вземат самостоятелни решения в процеса на трансграничното общуване

•  Възможностда извършват действия в сферата на международ​ните отношения

Липсата на което и да е от тези условия не позволява да се осъще​ствят проявите на международната субектност.

Мнозина изследващи тази материя не правят разлика между „субект на международни отношения" и „страни в международни отношения. Считат ги за еднозначни и ги употребяват като синоними. Съществува и друго мнение. Основното съображение е, че представите за „страна" и за „субект" съвпадат напълно, когато се касае за двустранни отношения. Или когато всяка от страните в отношението действа като субект, различен от другите. Но наред с такива отношения съществуват и отношения, в които една и съща страна са група субекти.Това сасъста&ш субекти. И е възмож​но едната страна в отношението да е отделен, единичен субект, а другата страна да са множество от субекти, страна да е съставен субект. Такъв би бил случаят, когато една държава установи и поддържа отношения с един международен съюз. При такава ситуация двете понятия вече не съвпа​дат. В отношението има две страни, но участващите в него субекти са повече Опонентите обаче възразяват, че тези съображения не са основа​телни, тъй като многостранните отношения могат да се разглеждат като комплекс от двустранни отношения. Могат да се разглеждат като един​ство на двустранни отношения. Когато съставен субект встъпи в отноше​ния с единичен, самостоятелен субект отношенията възникват между него и всеки от образуващите съставния субект страни.

Истина е, че в голям брой случаи многостранните отношения могат да се разложат на отделни двустранни отношения. Но това невинаги е възможно. Някои групи субекти встъпват в отношения като неделимо цяло, като една, макар и съставена от много субекти страна. При такива ситуации комплексният, съставният субект изразява интереси, преслед​ва цели, проявява воля, взема решения, действа и т. н. по начин, разли​чен от съставляващите го субекти. Това изключва възможността да се разглежда другояче, освен като самостоятелен и неделим субект, нарав​но със субектите, които го съставляват. Неговата субектност е различна от тяхната, тя е единна и не се дели.

Въпросът за субектите на международни отношения има фунда​ментално значение, защото в зависимост от отговора, който му се даде, се определя обхватът на системата, нейният състав, границите и външна​та и среда. Но по него няма общоприето мнение. Различията между тео​ретиците и изследователите са значителни и това е една от причините да се срещат толкова несъвладащи определения за международните отно​шения и за тяхната система. Според поддържаните в специализираната научна литература гледища, авторите могат да се отнесат към три групи:

* Първата група са онези от тях, които считат, чесубекти на меж​дународни отношения са само държави и групи държави. Спо​ред споделящите това схващане, практически всички трансгра-нични връзки, отношения, потоци от материални ценности и ин​формация, с други думи целият спектър на международното об​щуване се изчерпва с междудържавните отношения. Отношения​та между държавите са сферата, в която се вписват всички изведе​ни върху международната сцена отношения. Слаба страна на това становище е, че като приема за субекти само държавите, свежда международните отношения и тяхната система само до междуправителствените връзки. Извън полезрението, извън наблюдението и анализа остава огромен комплекс от отношения между недържавните формации, които не могат да бъдат отнесе​ни към вътрешните социални отношения, защото пресичат грани​ци, осъществяват се върху световната сцена, също като меж​дудържавните отношения са социални отношения и играят важна роля не само за състоянието на международния климат, но и за трансграничната размяна на плодовете на материалния и интелек​туалния труд на хората. Не може да се отрече, че отношенията между държавите определят основната схема за реализирането на тези отношения, но другите субекти, тъй като не са държави, преследват свои, а не държавни интереси. Държавите могат да определят само определени юридически изисквания за осъществя​ването на тези отношения, но не и тяхното съдържание.

» Ако погрешността на първото гледище е, че твърде стеснява кръга на субектите, друга група автори неоснователно го разширяват. Те считат, че наред с държавите и различните социални групи, устано​вяващи отношения и действащи върху световната сцена, субекти на международни отношения наред с държавите и недържав​ните обществени формации са и отделните индивиди. Физи​ческите лица, посочват те, също общуват трансгранично, устано​вяват и поддържат връзки, които са социални, пресичат граници​те на държавите и затова не могат да бъдат преценявани другоя​че, освен като международни отношения. Отделният индивид може да е незначителен фактор, но взети в тяхната множественост, в огромната им маса индивидите са онези, които определят истин​ското съдържание и смисъл на международните отношения. Ня-

кои, макар и това гледище да се среща рядко, отиват още по-дале-че, поддържайки мнението, че в края на краищата истинските и единствени субекти на международните отношения са отделните индивиди. Според тях държавите, както и всички други обществе​ни формации, които поддържат трансгранични отношения само опосредстват отношенията между отделните хора. Защитаваните от държавите интереси върху международната сцена не са друго, освен общите интереси на индивидите. Подобно генерализиращр решение на теоретичния проблем обаче също има слаби страни, съдържа неточности. Както ще видим по-нататък, само при опре​делени случаи отделният индивид може да се изяви като страна, като субект на международни отношения. Но ограничено, само в рамките на конкретни случаи. В огромния брой случаи неговите трансгранични връзки и отношения не го правят субект на онези специфични трансгранични отношения, които се определят като система на международните отношения. Вярно е, че отделни ин​дивиди, граждани на различни държави и намиращи се върху те​ритория на различни държави могат да установяват и поддържат най-различни връзки и отношения. Тези отношения са трансгра​нични, а и социалното им естество е несъмнено. Но с това сход​ството с междудържавните и други международни отношения свършва. Като установяват и поддържат такива пресичащи държав​ни граници отношения отделните физически лица не осъществя​ват дейности в международната сфера. Това, че гражданин на една страна има приятелство с гражданка или с гражданин на друга страна, че тези граждани от време на време си гостуват и си раз​менят писма, че общуват по телефона или чрез Интернет, не е свързано с международна дейност. Много от тези отношения имат само емоционална основа. Освен това, а това е съществено, меж​ду отношенията им не съществуват системни връзки. Те не са свързани едно с друго и всяко от тях съществува само за себе си. Засягат отделния индивид, но не засягат останалите. Между тях не съществува хармония, те са напълно разнопосочни и не взаи​модействат. Образуват обширна, много разнообразна, но напълно аморфна съвкупност. Взаимодействието им с другите отношения, които определяме с термина международни отношения е неясно. Затова няма основание да бъдат включени в онази точно очерта-

вана категория социални отношения, които се определят като си​стема на международните отношения.

• Третото становище изхожда от разбирането, че наред с правител​ствата, във всяка държава съществуват групи индивиди, социални формации (организации, партии, фирми, предприятия и т. н.) кои​то установяват и поддържат повече или по-малко постоянни от​ношения с аналогични групи, социални формации в други страни, независимо от правителствата. Само в ограничен брой случаи отделната физическа личност може да встъпи като субект на международните отношения.Това е преобладаващото ста​новище и, както ни се струва, то е най-точното. Тези отношения са не само социални и трансгранични, но между тях съществуват връзки и зависимости, те притежават системност. Нещо повече, както ще видим по-нататък, съществува трайна тенденция тези неправителствени субекти на международни отношения да игра​ят все по-значителна роля.

С една дума, ако се изхожда от последното гледище, определението за субекти на международните отношения ще може да се формулира така: субекти на международните отношения са държавите, меж​дународните структури, в които те участват, както и множество други недържавни обществени формации, които водени от своите интереси осъществяват дейности върху международната сцена, влизайки в отношения помежду си. В отделни и много ограничени случаи, субект на международни отношения може да стане и от​делна физическа личност. Почти във всички случаи се касае за призна​вана от защитаващото основните права на човека международно право международноправна субектност на отделния индивид, обстоятелство. което го прави субект на международни юридически отношения.

Междудържавните отношения имат особено значение и роля в комплекса на отношенията върху международната сцена. Държавите са основен и много активен субект на международните отношения. Но за-едно с това тяхната роля има оше една важна особеност. Без възниква​нето на държавно-териториал ното разделение на обществото не би могло изобщо да се говори за съществуване на международна сцена, за преси​чащи граници отношения, изобщо за отношения, които са международ​ни в съвременното значение на този термин. Междудържавни отноше-

ния могат да съществуват и без други международни отношения. Обаче не е възможно обратното - без съществуването на държави и отноше​ния между тях не биха съществували други международни отношения. Ще рече, че междудържавните отношения имат структурноопределящо значение за цялата система на международни отношения.

Държавите винаги са субекти на международните отношения. По друг повод бе посочено, че междудържавните отношения са най-динамичната част от международните отношения. Те имат решаваща роля за начините, формите и условията, в които се осъществяват отношенията във всички останали области на отношения върху международната сцена.

От това следва, че най-значителни и бързи промени в световната система като цяло могат да се постигат, когато се внасят промени в меж​дудържавните отношения. Затова тези отношения винаги заемат първо място, стоят неизменно в центъра на вниманието на обществеността, на политиците и на изследователите. Те са решаваща опора, гръбнак на пялото международно общуване. От междудържавните отношения в най-висока степен зависят световната сигурност и стабилността на цялата система на международните отношения. В тях се решават жизнените и драматични въпроси на мира и войната и ефективността на междуна​родното сътрудничество, успешното решаване на общочовешките и гло​балните проблеми на нашето съвремие. Въоръжени конфликти между държавите могат да доведат до световна катастрофа, до унищожаване на човечеството.

Между държавите и общностите от държави се гради и функциони​ра основната нормативна регулираща международните отношения сис​тема - юридическата. Държавите, техните групировки, съюзи, органи​зации, общности и други подобни, са основните носители на юридичес​ки права и задължения. Те са субекти на международното право и разпо​лагат с първична и всестранна правоспособност.

Субекти на международни отношения са игрупи от държави. Това са съставни субекти. Такива са множество правителствени международ​ни организации, междудържавни съюзи, коалиции, интеграционни общ​ности др. Те обединяват държави, съчетават сили. способстват за сътруд​ничество, насочено към постигане на общи цели. Но не всички групира​ния на държави имат международна субектност. Държавите могат да се групират за сътрудничество в различни области или да поемат задълже​ния да си оказват различни форми на взаимопомощ. Взаимодействието

им в този случай се ограничава само между тях и не касае трети страни. С трети страни те поддържат отношения всяка поотделно. Тези групи​ровки на държавите не се проявяват като субекти на международните отношения. Те поддържат отношения само в рамките на своята група.

Върху световната арена възникват коалиции, обединения, групиров​ки, организации, съюзи, съставени от държави. Някои от тях са трайни, развиват активна дейност, участват като цяло в международното общу​ване и по този начин могат силно да влияят върху развитието на между​народната система. Тези групирания от държави могат да са субекти на международни отношения. За да бъдат способни да се изявяват като са​мостоятелни страни на отношенията, като субекти, те също трябва да отговарят на условията, необходими за притежаване на международна субектност, за които вече стана дума:

• Групата държави, образуващи организация, съюз. общност и т.н. трябва да има. постоянна структура, позволяваща на групата да предприема действия от свое име и като едно цяло, различ​но от отделните участващи в нея държави.

• Групата трябва да има структури и процедури, които да й позволя​ват да взема самостоятелни решения

•  Нужно е да разполага с институционни елементи, които да я представят като нещо различно от участващите в нея страни.

Държавите, които участват в такива формации (съюзи, организации, общности и др.) не престават да са самостоятелни участници в между​народното общуване. Също така не престават да бъдат субекти на меж​дународни отношения. Отношенията между тях в рамките на създавани​те групировки са също така международни отношения, както отно​шенията между групировките и трети страни. Отношенията в рамките на тези съставни субекти като отношения между групата и всеки от тях, както и свързаните с участието им в групата взаимни отношения са част °т нейната вътрешна организация, елемент са от нейното вътрешно уст-РОЙСТВО. По същество те образуват многообразни подсистеми на уни-еРсалната, световната система на международните отношения.

Наред с държавите и групите държави, международни отношения ^Ществяват и социални формации, които не са държави или групи РУсави. Числеността на тази група неправителствени субекти на транс-

гранични отношения е колосална. Несравнимо превъзхожда численост​та на държавите и на субектите, в които държавите са съставни елемен​ти. Най-многобройни са в сферата на икономическите отношения, къде​то всяка фирма, която развива трансгранична активност става субект на международни икономически отношения.

Това огромно и твърде разнообразно множество може да бъде отне​сено към три основни групи:

1. Първата група саформации, които са създавани от държавите и в които държавите участват, но които не са държавни орга​ни и действат като самостоятелни стопански и правни единици. Преобладават организациите със силно специализирана дейност. В икономическата сфера такива са многобройните държавни фир​ми и стопански организации. Във финансовата сфера - банки, фон​дове, в сферата на културата - фондации, общности и др. В своята област те осъществяват дейности от свое име и отговорности, различни от държавните. Като субект на отношения те се отлича​ват от държавите и по това, че не са носители на публична власт и тяхната равнопоставеност и независимост не е израз на държавен суверенитет. Макар и да са активни участници в международното общуване, отношенията между тези субекти могат да не се регу​лират пряко от международното публично право.

2. Към втората група субекти, които не са държави или групи държа​ви следва да бъдат отнесени формации, които не са създадени от държавите и в които държавите не участват. Такива фор​мации преобладават в сферата на международните икономически отношения - частни предприятия, тръстове, концерни, корпора​ции и др. Особено трябва да се отбележат транснационалните компании, чиято икономическа и финансова мощ, годишен бюд​жет и стопански операции понякога превъзхождат тези на много средни и малки държави.

3. Третата група са субекти на международни отношения от сме​сен тип, в които участват както държави, така и недържавни фор​мации. Една от важните особености в тези случаи се състои в това. че за разлика от образуваните от държавите съставни субекти на международни отношения, в рамките на които участващите за​пазват отношения, които също са международни и се регулира!

пряко от международното право, за отношенията в рамките на съставните недържавни субекти на международни отношения това правило не действа. Поначало вътрешните им отношения не са международни и не се регулират от международното публично право. Тъй като правителствените и неправителствените отноше​ния образуват две различни, но активно взаимодействащи подси​стеми на световната система, на въпроси свързани с тях ще се спрем по-нататък отново по-специално.

В съвременното развитие на международните отношения положе​нието на тази категория субекти се променя, а тяхната роля и значение​то им порастват. Те много бързо, успешно и непосредствено осъществя​ват международния обмен на материалните и нематериалните продукти на човешкия труд. Силно влияние оказват процесите на глобализацията на международните отношения и междудържавната интеграция. На се​гашния етап от развитието на международните отношения тези процеси не премахват съществуването на държавите , участващи в тях, с всички последици от това - запазването на национални държавни структури, национални органи на власт, управление и правораздаване, държавни граници и т. н., но заедно с това водят към сливане на вътрешни държав​ни структури и създаване на наднационални и наддържавни институции. Националните юридически системи, а с това и закрепваният от тях на​ционален правен ред. се унифицират и така започват да действат като обща правна система на възникващите международни общности. Възник​ват наднационални структури на общностите, в рамките на които недържавните субекти започват да действат в единно правно, полити​ческо, икономическо, социално, информационно и т.н. пространство. Държавните граници започват да губят много от предишното си значе​ние и в някои отношения дори практически престават да съществуват. В рамките на такива общности като че протича процес на постепенно „размиване" на класическите форми на отношенията,които досега са били определяни като международни.

Макар участващите в интеграционни общности държави ла остават носители на суверенитет и в отношенията си с трети държави да дей​стват като самостоятелни субекти на международни отношения, а също така макар да запазват възможността да излязат от интеграционната °ощност, ако преценят, че интересите им налагат това, реализацията на тази възможност става все по-трудна. В началото на XXI век междуна-

родните отношения навлязоха в период на дълбока трансформация, коя​то като че все повече ги отдалечава от класическите представи за тях от миналото.

Веднага се забелязва, че субектите на международните отношения са много различни. Наред с държавите, субекти са и много неправител-ствени формирования. Самите държави са твърде различни по терито​рия, население, роля и влияние, икономически потенциал, военни възможности и т.н. Различни са интересите им и целите, които преслед​ват. Международните организации са нееднакви по състав, области на активност и те също могат да са правителствени или неправителствени. Още по-големи са различията между недържавните субекти на между​народните отношения.

Каквито и да са различията, те не пречат на субектите да установя​ват отношения и връзки, макар че се проявява закономерност, за която вече стана дума - те установяват отношения предимно с онези, които са им сходни. Вероятно това е така, защото сходствата много улесняват взаимодействието. Затова и системата на международните отношения е устроена така, че да утвърждава, развива и защитава сходствата. Между тези сходства голямо значение имат някои от тях.

• Субектите на международни отношения формално сънезависими в своите отношения. Поведението им и взаимните им отношения се основават на техните интереси и цели. Нормалните и ефектив​ни отношения между тях изискват да не се допуска намеса във вътрешните работи на другите. Разбира се, така е при идеално състояние на международните отношения. В реалността нерядко нещата са различни - съществуват намеси и различни форми на влияния. Но подобна практика не съответства на идеалното състо​яние на системата и затова не се отразява благоприятно на нейно​то функциониране.

• Същото се отнася и за друго общо качество - субектите са свободни да избират сами вариантите на своето поведение. Най важното ограничение на тази свобода е да не се нарушава свободата и не​зависимостта на другите субекти. От действие на никой от субек​тите не произтичат автоматично, по силата на системните зако​номерности на международните отношения задължения за други​те независими участници в международното общуване.

•  Субектите са юридически равнопоставени - те са равноправни. Еднакво са способни да поемат права и задължения и никой не може на правно основание да ги накара да се подчиняват на задъл​жения, които не са приели.

• И най-после, но особено важно е, че редица потребности субекти​те могат да задоволяват само като установяват и поддържат отно​шения помежду си. Осъзнавайки това, те са 'заинтересувани да участват в системата на международните отношения и да я поддържат в нейните естествени и закономерни параметри. Без това условие системата не би могла да възникне, не би запазила съществуването си през вековете. Би се разпаднала.

Затрудненията, а и различията при отговора на въпроса за субекти​те на международните отношения в определена степен са свързани и с особеностите на системата, които невинаги се вземат предвид от изсле​дователите. Генерализиращият отговор лесно води към неточности, за​щото в кръга на субектите има съществено различие. Както вече бе по​сочено, има субекти на международните отношения, които са универ​сални. Те не само установяват отношения с други субекти още със своя​та поява, но и се изявяват като активни субекти във всички сфери на международните отношения - и политически, и военни, и икономичес​ки, и валутно-финансови и така нататък. Такива универсални субекти са държавите. Наред с тях обаче във всяка отделна сфера на международ​ните отношения има субекти, които се изявяват в това качество само в нейните рамки. На тях е чужда универсалната международна субектност на държавите и те не установяват и не поддържат отношения със субек​ти от другите сфери на международните отношения. Ако държавите ед​новременно са субекти във всяка сфера на трансграничните отношения, икономическите предприятия, търговските фирми и другите подобни на тях социални формации проявяват своята международна субектност само като субекти на икономически отношения. Те не се изявяват като субек​ти на политически или военни отношения. Една фондация в областта на науката, образованието или на културата не развива международна дей​ност в областта на търговията и не става страна във военно противопоста​вяне. Следователно трябва отново да се припомни теоретичното поло​жение, че върху международната сцена се проявяват два много различ​ни вида международна субектност -универсална международна субек-

тност к специализирана, ограничена международна субектност. Съот​ветно с това и субектите са или с универсална субектност, или са субек​ти с ограничена субектност.

Както вече бе изтъкнато, отделните индивиди, физическите лица по общо правило, но с изключение на точно определени случаи, не са су​бекти на международните отношения. От това не следва, че тяхното зна​чение и ролята, която могат да играят може да бъде пренебрегната. Зна​чението и ролята им в процеса на международното общуване са големи. Проявяват се в няколко направления

Независимо от това дали страни в тях са цялата човешка общност, отделни държави, групи от държави или неправителствени социални формации, международните отношения винаги са начин, инструмент, средство за реализиране на интересите на хората. В последна сметка в основата на международните отношения са справедливи интереси на отделния човек. Но това не го прави субект на международните отноше​ния. И държавата е начин да се защитят интересите на отделния инди​вид, но това обстоятелство не прави неговия статус еднакъв със статуса на държавата. Отношенията между държавите са международни отно​шения, обаче отношенията между физическите липа и държавата не са международни отношения.

И все пак една от новите тенденции в процеса на международното общуване, появила се през втората половина на XX век и утвърждаваща се много бързо е осъзнаването, че съществуват основни, жизнени и присъщи на всички хора интереси и че между тяхната защита и състоя​нието на международните отношения има връзка и зависимост. Укрепва общото разбиране, че тяхната политическа и правна защита е задълже​ние не само на отделната държава, но трябва да е грижа и на цялата международна общност. Резултатът е, че се появи, формира и разви цяло направление, отделен клон на съвременното международно право - за​щитата на основните общочовешки права и свободи. Възникването на правни и политически механизми и институции за международна защи​та на тези права и свободи превръща защитата им в обект на междуна​родните отношения. При това обект с растящо значение. Тенденцията още повече се утвърждава и с появата на наддържавни правни и полити​чески механизми за интернационална защита на основните права и сво​боди при особено тежките посегателства върху тях. Такива са случаите на разпалване на агресивна война, геноцид, апартейд, тероризъм и др.

Възникнала е лична международна наказателноправна отговорност и за отделните индивиди, например за военни престъпления или за престъпле​ния против човечността. Така отделните индивиди стават преки носите​ли на определен кръг от международноправни права и задължения, ста​ват субект на международноправни отношения. А тези отношения са част от общата система на международното общуване. Но както беше отбелязано, тези случаи се ограничават почти изключително в сферата на правото. Физическите лица в определени случаи, при определен гръг основни тяхни права придобиват и международно правна субектност, но от това не следва, че те стават субекти на международните отношения.

Още по-активна и значителна е ролята на отделните индивиди, на физическите лица като изразители на волята и интересите на държавите и другите субекти на международните отношения. Тези субекти не мо​гат да волеизявяват, освен чрез индивиди, чрез физически лица, които са правомошни да правят това от тяхно име. Физически лица персони -фицират субектите па международните отношения. Така, без да стават субекти на международни отношения, те придобиват голямо зна​чение в международното общуване. Отново трябва да напомним - не всички индивиди, а само онези, сравнително немногобройни индивиди, които са правомощни да извършват това. Последицата е много съще​ствена - така те внасят в осъществяването на международните отноше​ния и управлението на тяхната система много влиятелен и силно изра​зен субективен елемент. Защото като интерес и воля. като решение и действие на съответната страна в международно отношение, на съот​ветния субект на международните отношения, било държава или група от държави, се приема онова, което е изразено чрез тази персонифика​ция. Решаващо значение придобива формално изразените от правомощ-ната личност държавни интереси , а не реалните интереси.

Правомощната физическа личност, държавникът, политикът, дипло​матът или президентът на международния икономически концерн в края на краищата постъпват така, както разбират интересите на субекта, кой​то персонифицират. Вземат политическото, стопанското или друго ре​шение съобразно със своите убеждения, интелигентност и информира​ност, а нерядко и под влияние на своя темперамент и емоции. Ето защо. при анализите на ситуациите в международните отношения и особено при прогнозирането на тяхното възможно развитие ролята на качества​та на отделни персонифицираши субектите на международни отноше-

ния физически личности се вземат предвид като важни елементи на ре-алнйте или на възможните ситуации. Смяна на президент, премиер, ми​нистър на външните работи може да предизвика значителни промени в поведението на държавата и с това - в нейните отношения с другите държави. Разбира се, влиянието на физическата личност зависи преди всичко от поста, който заема в държавния апарат и от нейните правомо​щия да взема решения в областта на международните отношения.

3. СИСТЕМНОСТ НА МЕЖДУНАРОДНИТЕ

ОТНОШЕНИЯ. ФУНКЦИИ, ЦЕЛИ, ДВИЖЕНИЕ

И ВЪНШНА СРЕДА НА СИСТЕМАТА

Международните отношения не са хаотични. Събитията върху све​товната сцена, за които всеки ден ни засипват с информация масмедии​те, са само външна проява на движението на скрита зад тях огромна система на социални отношения. Независимо от това, дали го осъзнават или не, индивидите ще остават безпомощни, ако не се опитат да разбе​рат и овладеят системата, която ги поражда. Ако не са в състояние да я разберат и овладеят, събитията всякога ще вземат връх над тях, ще бъдат по-силни и индивидите ще са безпомощни да им въздействат.

Понятието „системност" е основно в теорията на международните отношения. То създава фундамент, върху който се изграждат представите за разнообразните трансгранични взаимоотношения. Но самите понятия за система и системност имат много по-широко значение и роля. Те са в основата и на цялото научно познание. Обществото е системно, светът е системен и онова, което ни заобикаля е включено в най-разнообразни си​стемни връзки и отношения. Отразявайки системността на света, нашето мислене, с което се ориентираме в многообразието на света за да пости​гаме целите си и да задоволяваме своите потребности, също е системно. Разбирането и изучаването на международните отношения като си​стема, открива големи възможности за изграждане и задълбочаване на научното познание. Утвърдило се главно след втората световна война, то позволи системата на международните отношения да се обхване и да се види като нещо цялостно, по-добре да се разкрият и обяснят взаимодействията в нея, да се схванат промените в съставните и части, да се очертаят тяхното място и значение и, което е особено важно, да се

3. Системност на .международните отношения. Функции, цели...         89

построи цялостен теоретичен модел, позволяващ на изследователите, политиците и дипломатите, като правят мислено експерименти с него. да прогнозират възможните му бъдещи състояния. Изучаването на сис​темността на международните отношения съдържа огромен евристичен заряд, тъй като позволява на политиците и изследователите да се издиг​нат над простата емпирика и да извеждат обобщения, разкриващи нови закономерности.

Това плодотворно развитие на науката за международните отноше​ния към формиране на теорията на международните отношения , както бе вече посочено, в САЩ се свърза най-вече с името на Мортън Каштан. а в бившия СССР - с името на В. Гантман. Но то не беше резултат само на един естествен напредък към задълбочаване на познанията. Не е слу​чайно, че възгледът за системността на международните отношения така бързо се разви през втората половина на XX век. Определено значение имаше и характерната за този период растяща взаимозависимост в из​правения пред опасността от термоядрено самоунищожение свят, кон​солидирането на неговата цялостност и като непосредствено следствие на това - порастване на ролята, която системата като цяло започна да играе в развитието му. Колкото по-взаимнозависим и цялостен ставаше светът, толкова по-необходимо ставаше да се свържат различните виж​дания в единно систематизирано виждане за него.

Изследването на системата се разгърна едновременно в широк план. Наред с очертаването на цялостния модел, М.Каплан бе после​дван от Стенли Хофман, Чарлз Маклелънд. Джордж Моделски и дру​ги автори. В осъществяването на не толкова концептуални и цялостни изследвания през този период се включиха К. Дойч, К. Уолтц. М. Хаас, а в Европа - Р. Арон, П. Аснер. М. Мерл и други. В края на столети​ето силно влияние оказаха трудове на Фр. Фукуяма. Х. Кисинджър, 36. Бзежински и други.

Представата за система и системност обикновено най-напред се свързва с представата за множество съставни части. Такава е и система​та на международните отношения. Вече стана дума за огромната мно-жественост на действащите върху международната сцена субекти -Държави, групи държави, неправителствени структури и формации. В някои сфери, като например икономическите или юридическите между​народни отношения, тяхното множество е толкова голямо и толкова подвижно, че практически не може изобщо да бъде изчерпателно уста-

новено и описано. Но множествеността на съставните части сама по себе си не е единственият, а още по-малко системообразувашият белег. Защото има огромен брой системи, Б това число и системи на социални отношения, които имат само две или три съставни части. И в рамките на огромната система на международните отношения като компоненти се осъществяват неизброимо количество двустранни отношения, всяко от които по същество има всички системни характеристики.

За да се формира система, между частите й трябва да възникне взаи​мозависимост - промяната, в която и да е част да предизвиква промени в други части на системата. Промените в международните отношения имат този ефект. Но взаимозависимостта сама по себе си също не е харак​теристика, която да е достатъчна, за да се прецени, че се касае за система. Защото взаимозависимостта е присъща на всичко, което съществува. Вза​имозависимост съществува и вътре в системата, и извън нея, между нея и други системи. Тя е всеобщ закон на природата и обществото - в приро​дата и обществото всичко влияе пряко или косвено на всичко.

Представата за система и системност се свързва и с това, че взаим​ната зависимост, когато е устойчива очертава гюдреденост, изразяваща се като вътрешен ред на системата. На международните отношения е присъщ такъв ред. Неговото очертаване и поддържане по-специално е предназначението на нормативното регулиране на системата. Но това не е единственото проявление на реда в системата. Съчетан с трайните взаимодействия, той очертава повтарящи се промени в някои парамет​ри на системата, при изменение на други нейни елементи. Това позволя​ва да се разкрият закономерностите в нея. И все пак. не всяка подреде-ност е показател за съществуването на система. Телефонният указател е съвършен пример за безупречна подреденост. но системна връзка меж​ду идеално подредените в него телефонни номера не съществува - про​мяната на който и да е от тях не предизвиква никаква промяна в другите. За да се разбере по-добре свързването на частите, мястото на всяка една от тях, взаимните им зависимости, те трябва да се очертаят и да се разгледат поотделно. Всяка система може да бъде разложена на състав​ни части. Това е възможно и при изучаването на международните отно​шения. Но разлагането не може да бъде безкрайно, тъй като то достига до предел, отвъд който не може да се премине. Това са границите па системата. Това е една от основните характеристики на системите - те имат външни граници, позволяващи да бъдат разграничавани и изслед-

вани. Отношенията, които се определят като международни отношения се осъществяват в границите на системата. Поради това изходна точка на подход към нейното познаване е ясното й очертаване.

Наличието на външни граници на всяка система е израз на още една важна характеристика - всяка система има цялостност. Тя се променя като цяло, развива се като цяло. функционира като цяло. Като нещо, което има ясни очертания и характеристики, системата може да бъде разграничена от онова, което е извън нея. Ако международните отноше​ния и тяхната система нямаха граници, системни особености и цялост​ност, те биха се разтворили в другите социални отношения.

В границите на тяхната цялостност, в рамките на техните граници в сложните системи, множества от техните елементи, оставайки елементи на системата, могат едновременно да установяват системни връзки и взаимодействия, могат да образуват също системи, разположени и дей​стващи в рамките на общата система. Те се определят като подсистеми на общата система. Както ще видим по-нататък, за системата на международните отношения е характерно огромно подсистемно разно​образие. Международната система е система от системи, най-елементарни​те от които са отделните подсистеми на двустранни отношения. Особе​ност е, че едни и същи страни на отношения едновременно могат да се включват и взаимодействат по различен начин в множество различни под​системи. Най-силно това е изразено при универсалните субекти, каквито са държавите. Те участват едновременно и в политическите, и в икономи​ческите, и в юридическите и много още други имащи подсистемно един​ство области на международните отношения. Характерно е и за другите субекти - например една икономическа или търговска фирма, регулирайки трансграничната си активност с юридически инструменти, едновременно става съставна част на подсистема на икономически и подсистема на юридически отношения. Притежавайки всички белези на системността, подсистемите осъществяват всяка поотделно самостоятелни промени, взаимодействайки заедно с това с другите подсистеми, части на общата система. За разлика от елементите, подсистемите могат да се разлагат и Да образуват сложни структури, могат да бъдат разположени една в друга и т-н. Подсистемите и групите подсистеми се определят калокамионен-ти "а системата на международните отношения.

В тези граници частите, които повече не могат да се разлагат, се определят като елементи па системата. Елементите на системата

очертават онзи предел, до който аналитично може да бъде разлагана всяка система, В случая на системата на международните отношения, това са, според нас, двустранните отношения. Най-ниският предел, до който системата на международните отношения може да бъде разложе​на, са отделните двустранни отношения.

Главният, системообразуващият белег на всяка система е нейният ефект, съвокупният резултат от нейното действие. Той се различава от ефектите на всички други взаимодействия вътре в системата или извън нея. Възможно е две или повече системи да предизвикват сходни ефек​ти, но дори когато сходството е пълно, ефектите от функционирането им принадлежат отделно на всяка от тях. Системният ефект с ефектът, който се получава от цялостното функциониране на сис​темата и който не може да се постигне от функционирането на която и да е нейна отделна част.

Сложните системи обикновено са съставени от системно единство на множество техни подсистеми. Международните отношения са такива системи. Всяка от подсистемите действа в рамките и в съответствие със закономерностите на общата голяма международна система. Всяка от подсистемите също се характеризира от специфичен, присъщ само на тях системен ефект, който допринася за получаване на общия системен ефект на голямата съставна система. Но този ефект, и общият ефект на голямата система се различават и не могат да се заместват взаимно. При това системният ефект на общата, голямата, съставната система никога не е равен на простия, аритметичния сбор от ефектите на съста​вящите я части. Винаги е нещо различно и повече.

Системата на международните отношения съответства на тези по​ложения. Нейният общ системен ефект, който позволява да се удов​летворяват изискванията на все повече увеличаващата се взаимоза​висимост между народите, нациите и държавите, зависи от ефектив​ното функциониране на всички нейни подсистеми, тези на меж​дудържавните и недържавните отношения, на икономическите, поли​тическите, юридическите, културните и други отношения и т. н. Сни​жаването на ефективността в действието на една или друга подсисте​ма или отклоняването на действието на някоя от подсистемите от общото направление в дейността на голямата обща система я увреж​да, влошава действието и намалява ефективността й. Обратното раз​витие има противоположен ефект.

Значението на подсистемните ефекти за функционирането на общата система може да бъде различно и да се отразява нееднакво на нейното състо​яние. Разстройването или разрушаването на някоя от подсистемите може да води само към смущение, което общата система може да бъде в състоя​ние да компенсира. Но разстройването, разрушаването или отпадането на някои от подсистемите може да причини частично разпадане и дори пълно разрушаване и прекратяване на съществуването на цялата система.

Връзка съществува не само между подсистемните ефекти и общия ефект на съставната голяма система, но и между функционирането и сис​темните ефекти на съставящите я подсистеми. Добра международна ико​номическа ефективност не може да се постига, ако международната юри​дическа подсистема не действа добре също така, както силно външнопо​литическо влияние се постига само върху здрава икономическа основа.

Това гледище не е единствено. Още повече, то не е и преобладава​що. Голямото мнозинство на изследователите считат, че елементите на системата са отделните субекти. Струва ни се, че това не е така. Проме​ните в един или друг субект на международни отношения не са част от системата на международните отношения. Те могат да имат системен характер, но се отнасят за други системи, при които действат други пра​вила и закономерности и които не са елементи на международната сис​тема. Теоретичните проблеми при изследването на международната си​стема се състоят в това, как промените в двустранните отношения на субектите влияят върху цялата система. Така например, промените в по​литическата обстановка в Германия са явления, осъществяващи се извън границите на международната система и затова имат значение само за външнополитическото поведение на тази страна. Какъв ще е техният ефект е вътрешен въпрос на самата Германия, докато не се изразят чрез нейното отношение с други страни. Но ако тези промени изменят външнополитическите позиции на Германия, например при отказа й през 2003 г. да участва заедно със САЩ и Англия във военни действия против Ирак, явлението вече е изцяло в сферата на международната система и затова може да има в нея един или друг ефект, например усложняването на отношенията й със САЩ.

Всички понятия за система, за елементи и компоненти на систе​мата, за граници на системата и т.н. са основни понятия и на теория​та на международните отношения .С тях се анализират и се очерта​ват вътрешните процеси на системата и взаимодействието й с онова,

94                                       ОБЩА ЧЛСТ: СИСТЕМАТА

което я заобикаля. Както отбелязахме, много от тях, взети отделно, не са присъщи само на системите. При системите, както и при систе​мата на международните отношения те се свързват и съчетават в едно цяло. Значението на отделните социални системи, техните характе​ристики, полезността или вредността им за интересите на общество​то определят отношението на обществото към тях. В зависимост от условията то съдейства за утвърждаване и развитие на системите, за поддържане на най-доброто им състояние, но при други обстоятел​ства може да се стреми към тяхното разрушаване и замяна с други системи. Всъщност, управлението на всяка система се състои в съзна​телно въздействие върху нея с цел да бъдат променени нейни пара​метри, от които записи системният й ефект.Крайният резултат от управлението на международната система е промяната & ней​ния системен ефект. Промяната може да се осъществява в система​та като цяло, но може да засяга само функциите и взаимодействията между отделните й части.

Някои особености на системата са толкова съществени, че е нужно при изучаването й, както и при анализите на нейните състояния винаги да се имат предвид. Те произтичат от изложените по-rope характеристи​ки на системите и в най-обобщен вид могат да се изразят така:

• Международните отношения са система със силно изразена спе​цифика. Тя има качества, които определено я отличават от заобикалящата я среда, от всички други социални отношения. Има ясно изразени външни граници. Промените в рамката на тези гра​ници имат форми и динамика, които често не съвпадат с промени и процеси, развиващи се извън тях. Спецификата най-ярко се из​разява в това. че именно като цяло системата поражда ефекти. които не могат да бъдат постигани, ако тя престане да съществу​ва или ако се разруши системната връзка между нейните части :

• Отнася се към категорията на социалните системи. Движението в нея, функционирането и развитието й не могат да бъдат очерта​ни и обяснени с едно просто, механично прилагане на общата те​ория за системите, а само като се имат предвид общите законо​мерности в развитието на човешкото общество. Заедно с това обаче, доколкото системата е само една относително обособена част от него, част, имаща цялостност и подчертана специфика, тя

пречупва тези закономерности по свой начин, модифицира ги съоб​разно своята природа.

• Системата ^универсална и в пространствено, и във функционал​но отношение. Обхваща цялото човечество. Има значение за всич​ки аспекти на неговото съществуване. Тази особеност обаче е срав-нително нова. Не е съществувала в по-далечното минало. Както беше посочено, почти до края на XIX век системата не е имала днешните мащаби, обхващала е само отделни части от тогаваш​ния свят. Развитието на това й качество е в основата на измене​ния, които столетие по-късно ще бъдат определяни като процеси на все повече прогресираща глобализация.

• Системата се отличава с голяма сложност. Това се отнася както за нейното устройство, така и за нейното функциониране. Съдържа огромен брой компоненти, много от които са твърде различни от останалите, при това много от съставящите я елементи се проме​нят, функционират, развиват се по свой много специфичен начин.

• Самоуправлението на системата доминира над възможности​те да бъде целево управлявана. Изразява се в това, че в нейните рамки действат много силни и активни компенсаторни механиз​ми, които взаимодействат с целенасочените за нейни промени въздействия. Това прави трудно предвиждането на нейните възможни реакции. На тази особеност ще се спрем отделно по-нататък.

• Системата е извънредно динамична. Всъщност, променливостта е присъща на всяка система. Системните взаимодействия нами​рат израз именно в промените. Но промените в международната система често могат да са интензивни, да протичат паралелно във всички или в много от нейните части и при това много бързо. Поради това тя трябва да се изучава не само като теоретичен мо​дел, като структура от взаимодействащи по определен начин час​ти, а и конкретно-исторически.

• Системата е откорелаиионсн тип. Субектите на тази социална система са равноправни и самостоятелни. Всеки от тях следва свое поведение, води се от особени, присъщи на него интереси. Тя няма централен, общ за цялата система център на управление.

В нея преобладават хоризонталните връзки и взаимодействия. Характерна е координацията, която е в самата й основа, макар в нейните рамки да съществуват и отношения на различни форми на субординация. В много случаи обаче тези форми влизат в про​тиворечие с обстоятелството, че тя е система от корелационен тип.

Въпросът за обществената функция и целите па системата на международните отношения е съществен. Изясняването му спомага по-добре да се разбере ролята и вътрешното й движение, да се определя нормалното й състояние, както и перспективата на нейното развитие.

Не само в изказвания на политици, но и в специализираната научна литература, посветена на международните отношения се срещат разсъжде​ния, в които се отрича общосистемна целесъобразност в процесите, раз​виващи се върху международната сцена. Основни аргументи обикновено се търсят в ролята на случайността. Изхожда се от гледище, че промените върху международната сцена, макар в някаква степен да се влияят от поведе​нието на взаимодействащите субекти, поначало имали стохастичен ха​рактер, резултат били от съчетаване на съзнателно поведение с комбина​ции на случайности, предизвикващи протичане на процеси и явления, ко​ито не могли да бъдат контролирани. Това не означавало отричане на не​обходимостта от тяхното изучаване, тъй като и случайните явления изис​кват да бъдат наблюдавани и изследвани, за да може поведението на уча​стващите в отношенията субекти да се пригаждат към тях. Всъщност международният ред поставял определени рамки, но и той самият бил резултат от стихийно възникналата и променяща се система.

Утвърдилата се в групираните около СССР страни, в това число и в България, силно догматизирана идеологическа схема също трудно се съгласуваше с идеята за общосистемна целесъобразност на световните отношения. Решението се търсеше по посока на обосновката за възниква​нето на две различни по своята социална същност системи на междуна​родни отношения - тази на световния империализъм и световната соци​алистическа система. В този случай в основата на неточността беше абсолютизирането на нещо, което само по себе си съществува и може да оказва наред с други фактори силно влияние върху международните отношения - интересите на различните класи в съвременното общество. Според схемата международните отношения са форма на изведена върху световната сцена класова борба. Всички други фактори и интереси се

интерпретираха и в последна сметка се свеждаха до класовата борба. Идеята за общосистемна целесъобразност на световните отношения трудно се съгласуваха с такава схема. Тогава идеята за общосистемна целесъобразност се свеждаше в определени рамки - рамките на двете световни системни общности - империалистическата и социалистиче​ската. Субектите на международни отношения с различна класова същност наистина не само се борят, но и сътрудничат, но без основните им интереси да съвпадат. Идеята за непримиримия класов антагонизъм, пренесена и в сферата на международните отношения поставяше труд​ни въпроси дори по отношение на съществуването и същността на меж​дународното публично право. Да се строи модела на единна, почиваща на общ интерес система от социални трансгранични отношения изпра​вяше неизбежно изследователите, споделящи тази идея, пред сложна и трудно преодолима дилема: или да приемат, че в тази сфера се осъще​ствява едно успешно преодоляло антагонизма класово съглашателство и сътрудничество ( с всички неблагоприятни последици за изследовате​ля от подобно твърдение), или да се изхожда от утвърденото разбиране за разпадането на световната система и взаимодействието на двете све​товни системи, коренно различни и съответстващи на качествено не-сходни по класовата си същност интереси.

Независимо от твърденията и теоретичните конструкции, универ​сална, цялостна и единна система на международните отношения съще​ствуваше и се развиваше. Знае се, че всичките съзнателни човешки дей​ствия се предизвикват от мотиви, в основата на които стоят определени цели. Друг въпрос е дали тези цели са реално постижими, дали се осно​вават на правилно разбирани интереси и т.н.

Дейността на хората и тогава, когато те изхождат от класови, ре​лигиозни, съсловни, етнически или всякакви други интереси остава це​лесъобразна. Обществените системи винаги са целеви системи. Обще​ството съзнателно или стихийно създава системи, както и се разделя с тях, когато те се окажат неефективни и то е способно да намери по-сполучлив вариант. А международните отношения са социална систе​ма. И тази система не може да прави изключение. Тяхната система е една от многото системи в обществото, която служи на определени Цели. Тя запазва системното си единство и цялост независимо от това, в кой исторически период от нейното развитие какви класови, религи​озни или други интереси надделяват и в каква степен могат да й влия-

ят. Както всички други социални системи тя е възникнала, развивала се е и продължава да съществува, за да се намери отговор на обектив​ни потребности и произтичащи от тях интереси и цели. Надживяла е много революции, гигантски срутвания на класови, съсловни. религи​озни институции и общества, инкорпорирала промяната, не е оставала същата. Отразявала е промените, но е запазвала своята цялост. Непри​миримите конфликти и кръвопролитните войни са нарушавали нейно​то нормално функциониране, но тя е продължавала да съществува. Рухвали са империи, изчезвали са субекти на отношенията, но тя е ос​тавала, защото в една или друга форма е екзистенциално нужна на хо​рата. Опитите чрез автархия, чрез отхвърляне на сътрудничеството да не се съобразяват с нея в последна сметка са завършвали с неуспех. И най-радикалните и революционни страни в края на краищата са се под​чинявали на нейните системни закономерности.

Не е вярно, че човечеството е толкова дълбоко разделено от национал​ни, съсловни. религиозни, класови, цивилизационни и всякакви други раз​личия и интереси, та това да прави невъзможно съществуването на общо​човешки интереси и цели, валидни не само за отделни части от общество​то, но и на обществото като цяло. Никоя система от социални отношения не ще може да оцелее, ако в нея антагонистичните противоречия и произ​тичащите от тях центробежни тенденции вземат връх. Разпадането й е не​избежно. Ако общи за всички интереси и цели не биха съществували, не би могло да има международен ред, международно право и международна спра​ведливост (колкото и често те да са били нарушавани и потъпквани).

Както бе вече изтъкнато, взаимната зависимост между различните социални общности, страни, нации, народи и т. н. се определя от сте​пента, в която са развити производителните сили на обществото и раз​делението на труда. Необходимо условие и следствие остава обществе​ният обмен на продуктите от различните видове труд. Всяко разделение предполага съществуване на някаква цялостност, така както частното предполага съществуване на нещо общо. Всяко общество, в това число и международното, ако не иска да се разпадне, трябва да се съобрази с общото правило, че разделението на труда може да постига своите ре​зултати, да остава продуктивно само ако се развива в рамките на общо​то. Разделението, и тогава, когато е продиктувано от природни или дру​ги обективни условия, и тогава, когато е резултат от специализирането на труда в определена област, води към възникване на системни връзки.

към формиране на системни отношения. Ще припомним, че целостност-та е иманентно качество на всяка система.

Международните отношения са начин да се излезе извън рам​ките на държавно-териториалното разделение на света. Те пре-адОАЯват разпокъсаността на световното общество и възстановя​ват целостта му. Системността им е подчинена на тази цел. Редът в системата и взаимодействията в нея са предназначени да служат на свободното общуване, да способстват за размяна на плодовете от разделения и специализиран труд па хората, е усло​вията на политически, държавно и териториално разделено све​товно общество. Възстановяването на целостта му по най- ефи​касния начин е нейната социална функция и основен системен ефект. Да се получи този ефект е нейното предназначение, нейната цел. Тя трябва да създава онази благоприятна външна среда, която е необхо​дима за развитието и благоденствието на националните общества, да открива и разширява възможността за трансграничното общуване и сътрудничество независимо от разделението и различията. Възниква​нето на международните отношения и на тяхната система би било не​мислимо, ако не съществуваха общите интереси, потребности и цели. В този смисъл самото възникване на международните отношения е плод на социалната взаимозависимост.

Ако се опитаме да си представим света без международните отно​шения, картината би изглеждала катастрофална. Страни и народи биха се изолирани в национално-държавни кутийки. Световната търговия и международният транспорт биха изчезнали. Поради липса на енергия и суровини индустрията би замряла. Рязко би се снижило производството на продоволствия, поради свеждането на производството им към еле​ментарен ръчен труд. Спирането на обмена на информация би блокира​ло развитието на образованието и науката. А изчезването на системнос​тта на тези отношения би предизвикало катастрофален и безизходен хаос.

От това следват два извода:

• Нормалното състояние на системата е това, при което трансгра​ничното общуване, преодоляването на разделението, обмяната на материални и духовни ценности протича свободно и във взаимен интерес. Сътрудничеството е естественото състояние на меж​дународното общуване, защото позволява на системата да по​стига целта, за която е създадена.

• Извеждането на системата от това състояние нарушава нормал​ното й функциониране. Състоянието на конфронтация и борба, конфликтите и международните войни също са международни отношения. Но те не съответстват на целевото предназначе​ние на системата, защото разделят обществата, противопоста​вят ги едни на други и така препятстват системата да изпълнява функциите, за които е предназначена.

При взаимодействието между компонентите и елементите на сис​темата, както и между системата и онова, което е извън нея се осъще​ствяват процеси на изменения във вид на безкрайна верига от последо​вателни и преливащи едно в друго състояния. Това е движението в сис​темата. Променя се поведението на субектите, възникват нови конфигу​рации на нейната структура, появяват се разнообразни подсистемни цен​трове на сътрудничество и съперничество, други престават да съществу​ват. Вече стана дума, че това нейно вътрешно, непрестанно движение я характеризира като много динамична система. Тя изпълнява своите фун​кции, реализира своето предназначение чрез непрекъснати промени. Но в движението й намира израз оше една много съществена, закономерна и стабилно действаща особеност. Преходите от едно състояние към друго състояние на международната система не става мигновено, а се осъще​ствява чрез множество преходни процеси. „Революционни" , скокооб​разни качествени промени в системата не стават, колкото и ради​кални да са промените в политическото, стопанското или друго устрой​ство на субектите, при изчезването на някои от тях или при появата на нови субекти. Структурата й се променя, но основните структурни еле​менти се запазват, основните й закономерности също, главните принци​пи и норми на нейното регулиране не се променят. Начинът на нейно-то изменение с еволюционен, не е революционен.

Двадесетият век беше богат на големи събития и промени върху све​товната сцена, някои от които причиниха много жертви и страдания. Отново ще припомним двете световни войни с интервал между тях едва от двадесет години, продължилата четири десетилетия и половина сту​дена война между Изтока и Запада и много друго. Първата световна война завърши с разгром на Германия и нейните съюзници от Тройния съюз. Опитът на Германия коренно да промени системата като преразпре​дели сферите на господство и влияние в света се провали. Версайската система от мирни договори закрели наложените от победителите про-

мени върху световната сцена. Трудно е да се отрече, че всички опити коренно, скокообразно да се измени системата, да се въведе качествено нов ред" в нея са завършвали неуспешно.

Още преди световната война да е завършила, през октомври 1917 г. в Русия революцията помете царския режим и радикално промени соци​алното й устройство. Опитът на САЩ, Англия, Япония, САЩ и други държави да спрат революционния процес с непосредствена въоръжена интервенция се провали. Революцията предизвика дълбока промяна в политическото поведение на Съветска Русия. Тя се оказа изолирана от останалия свят. В международните отношения и в определена част от тяхната система възникнаха остри противоречия във всички сфери - по​литическа, икономическа, военна и т. н. Обявявайки, че е опора на све​товния революционен процес и преден отряд на победилия пролетари​ат, Русия заяви, че отхвърля предишните форми на дипломация, на правно уреждане, на икономическо сътрудничество, че е за нови форми на пре​ки отношения между страни и народи през главите на правителствата, че въвежда нова демокрация чрез диктатура и т. н. Конфронтацията с останалия свят създаде траен център на напрежение и дълбоко измени съдържанието и формите на международните отношения с Русия. Но колкото и голяма да беше промяната, в останалата си част, в системата на отношенията между другите субекти, във формите, структурата, пра​вилата и т. н. на техните трансгранични отношения, промяна не настъпи. Системата не само запази целостта си, но продължи да функционира, както преди. Тя просто инкорпорира, включи в себе си промяната в оп​ределени пространствени и функционални свои сектори и запази пре​дишните си форми, съдържание и начини на функциониране. Не след дълго, в рамките на 1 - 2 десетилетия Русия възстанови отношенията със западния свят, положи усилия да излезе от изолацията и заяви, че ще спазва съществуващия ред в междудържавните отношения, в условия на мирно съвместно съществуване на държавите с различен обществен строй. Нещо повече, тя активно участва в антифашистката коалиция и допринесе много за разгрома на фашистка Германия и нейните съюзни​ци, за запазването на съществуващия ред в международната общност.

Почти едновременно със събитията в Русия, след световната война се развиха събития, които имаха друга насока и политическо съдържание. През 1922 г. в Италия се установи фашисткият режим на Бенито Мусолини, пре​тендиращ да превърне Адриатическо море в „наше море" („mare nostro") и

да направи част от африканския континент своя сфера на влияние и господст​во. Почти десетилетие по-късно, след тежка световна икономическа криза. в Германия Адолф Хитлер също установи фашистка диктатура. Претенции към господство и завоевания в Далечния Изток предяви Япония. Под еги​дата на хитлеристка Германия само в рамките на няколко години се оформи извънредно агресивен военно-политически съюз, който обяви, че ще въве​де „нов ред на земята", основан на господството на висшите раси над непълноценната част на човечеството. Резултатът беше нова световна вой​на, която завърши с поражение на претендентите да наложат с насилие ко​ренни промени в системата на международните отношения.

След войната революционни събития се развиха в много страни на Европа, Азия и Латинска Америка. Около Съветския съюз се оформи силен блок от държави, противопоставящ се на останалата част на меж​дународната общност. Почти в границите на само едно десетилетие ла​винообразно се разруши колониалната система, възникнаха десетки нови държави, независими субекти на международните отношения.

В последното десетилетие на века ново сътресение внесе промени в системата. То дори преобразува в някои нейни части структурното й ус​тройство - Съветският съюз се разпадна, социалният строй в Русия от​ново се промени и тази страна престана да играе ролята на една от двете световни суперсили. Преходи към ново състояние и ново поведение в международните дела станаха в много други страни. Промените в съдържанието и направлението на отношенията върху световната сце​на, както се вижда, бяха бързи и съществени, но отново системата запа​зи в общи линии основното си устройство, реда, закономерностите и формите на своето функциониране.

Тази особеност на движението в международната система разкрива още едно фундаментално различие в сравнение с движението в други сфери на социалната среда, по-специално при движението в рамките на социалните отношения от вътрешно естество, осъществяващи се в рам​ките на отделните държави. Революция, държавен преврат, идване на нова политическа сила на власт, дори персонални промени по върхове​те на властта могат да предизвикат внезапни, моментални и радикални промени във външнополитическото поведение на всяка страна или да разруши предишните й икономически връзки. Страната може да замръ​кне с един политически режим и да осъмне с друг. В рамките на много кратко време може да преустрои основно цялата вътрешна система на

социални отношения. Такива скокове на качествени промени във вътреш​ните социални отношения са не само възможни, но са явление, което не е много рядко. В отношенията върху световната сцена, в системата на международните отношения движението е различно. Както стана дума. то става чрез еволюция. В отделни сектори внезапни промени на отно​шенията са възможни под влияние на процеси в отделни страни и на външнополитически и други действия па големи и силни държави и дру​ги причини, но като цяло световната система остава стабилна.

Тази особеност на движението в системата вероятно е свързана не тол​кова с мащабите и сложността на универсалната система, макар това също да е от значение. Основното е съчетанието на две основни причини:

•  Наличието на ефективни компенсаторни механизми и на голя​мата и активна роля, която играе самоуправлението в нея. Това позволява на системата, променяйки се да запазва вътрешния си баланс и основните си параметри.

•  Отсъствието на общ център, който да е в състояние бързо и властно да налага промените в нея.

Естествено, системата на международните отношения като цяло, в основните си форми и параметри, структура и закономерности търпи изменения. В началото на XXI век тя е дълбоко променена в сравнение с онова, което е представлявала например в края на втората световна война. Промени настъпват, понякога много съществени, дори ради​кални. Тя преминава в нови състояния, отговаряйки на новата обста​новка, развива се, но това става в по-продължителни периоди и срав​нително плавно. Ако се обобщи, може да се направи извод, че на уни​версалната система на международни отношения не е присъща скокообразната форма на промени и развитие, на нея са присъщи ево-люитивните начини да се променя.

Поради това е неподходяща склонността на някои да търсят анало​гии с форми и начини на развитието на вътрешнополитическите процеси в отделните страни. Отново ще напомним, че трана раничните отноше​ния образуват много специфична социална среда. Процесите и събитията в различните държави несъмнено въздействат за съответни промени и в отношенията върху световната сцена, но тези процеси и събития стават в Чруга, несравнимо по-различна социална среда от международната, сре-Да с други закономерности и други темпове и форми на движение.

Причините за промените идват от различни посоки, както от стра​ната на отделни елементи и компоненти на системата, така и от онова, което я заобикаля. Много от въздействащите за промени фактори имат собствени, специфични, в значителна степен различаващи ги от другите структури, форми на промяна, динамичност или чувствителност към въздействия. Различно е влиянието, което един външен или вътрешен фактор може да оказва. При различни условия един и същ подтик може да има различен ефект. Понякога дори и незначителни, едва забележи​ми промени на равнището на двустранни отношения могат да предизви​кат малко очаквани, понякога протичащи лавинообразно изменения, които пък на свой ред, по линията на обратните връзки стават причина за нови изменения. Но тези изменения не променят скокообразно и коренно ця​лата система.

Когато една система, каквато е системата на международните отно​шения, е динамична, а заедно с това е и огромна и много сложна, карти​ната на нейните промени, формите на нейното движение и закономер​ностите, които ги определят, стават твърде трудни за описание и анали​зи. Основната причина, и това е друга особеност на международната система, се крие в това, че динамиката, вътрешното и движение се проявява в пея като цяло и заедно с това в множеството нейни компоненти. При това нееднакво, съобразно със спецификата на всеки от тях. Събитията, последвали разпадането на Югославия много силно засягат страните от Югоизточна Европа и отношенията между тях, но по друг начин засягат страни от Северна Европа или о г Северна Амери​ка. За едни те могат да са причина за тревога, но за други са удобна ситуация за използване на конфликтите за проникване и влияние. Про​тиворечия между страни, участващи в международен съюз, са неблагоп​риятни за ефективността на съюза, но тъкмо поради тази причина могат да радват неговите противници. Разширяването на Европейския съюз може да има едно значение и съответни реакции за Франция, други за Англия и различни за Русия. Влизането на България в НАТО предизвик​ва коренно различни преценки и външнополитическо поведение напри​мер във Вашингтон и в Москва.Покачването курса на долара може за едни да е неблагоприятно, за други да е изгодно, а за трети да е лишено от съществено значение. Съответно с това при всеки от случаите пове​дението на различните субекти на отношенията, а от тук и направле​нието и динамиката на отношенията между тях, остава различна. Това

означава, че системата на международните отношения има извънредно широко множество па динамични равнища. На всяко равнище ефектът от едно и също събитие, едно и също поведение има различно значение и последствия.

И все пак, каквито и да са динамиката, естеството и интензивността на промените в системата на международните отношения, определена част от нейните елементи и връзките между тях остават относително стабилни, проявявайки се като носители на нейните основни характери​стики. Това е едно от последствията на обстоятелството, че вътрешните връзки в системата са по-силни и по-устоичиви от външните и вътреш​ните въздействия, предизвикващи промените.

Движението в системата става по два начина, всеки от които има особености. При единия от тях, след промяна, предизвикана от външни или вътрешни въздействия, под влияние на стабилността на връзките между елементите й системата се връща отново към предишното си състояние. Този начин на движение може да се определи като функци​ониране на системата. Разгромяващото поражение във втората све​товна война изведе Германия от положението й на велика държава и я раздели. Днес тази страна, възстановила единството си, отново е воде​ща в централна Европа. Разпадането на СССР предизвика коренна про​мяна на положението на Русия, но едва ли може да има съмнение, че тази голяма и с огромни възможности страна пак ще заеме едно от водещите места в световната политика или в световните икономичес​ки отношения.

В други случаи, след отклонението от съществуващото състояние системата не се връща напълно към него. Преминава към ново състоя​ние. В този случай се проявя ва разв и т ието на системата. Основната разлика между тези два начина на движение в системата на международ​ните отношения е в това, че в първия случай тя запазва основните пара​метри и структурата си, докато при развитието промените повече или no-малко засягат основните й параметри и нейната структура.

В процеса на нейното движение, отговаряйки на отклоняващите я въздействия, пригаждайки се към променящата се вътрешна и външна сРеда, системата се колебае около едно имащо най-широки параметри и поради това относително стабилно, свързано със запазването на ос​новните й качествени характеристики състояние. Това състояние се оп​ределя като хомеостатично състояние, или катохомеостазис на систе-

мата. Тя неизменно се стреми да го запази. Това е израз на нейната стабилност. С този термин, употребяван първоначално в биологията за характеризиране на вътрешното движение в биологичните системи и оттам преминал в кибернетиката и други научни области, обикновено се обо​значава процесът на динамично уравновесяване на системата с нейната среда.

Тъй като системата на международните отношения е социална сис​тема, на нея е присъща особеност, която отличава запазването на хоме-остазиса при системи от този вид, в сравнение с някои други, предимно биологичните и механичните системи. Докато при последните системи хомеостазисът им се запазва винаги или предимно чрез постоянни връща​ния, чрез непрестанни колебания около някакво изходно състояние (т.е. главно чрез процес на функциониране на системата), при международ​ните отношения, както при социалните системи въобще, това става пре​ди всичко благодарение на постоянното им развитие, на преминаването на системата в нови и нови качествени състояния. С други пуми, разви​тието с основната и решително преобладаваща </юрма на движепие-то на тази система.

Способността на системите да реагират на въздействащите им импулси е важно условие за запазването на тяхното съществуване и цялост в условията на постоянно променяща се вътрешна и външна среда. От тази гледна точка системата на международните отноше​ния разкрива много развита чувствителност. Тя е извънредно гъвка​ва, подвижна, пластична. Вариантите на нейните промени са много. Това нейно качество също е една от причините много трудно да се прогнозира нейното движение.

Все пак това движение не е безразборно и хаотично. В реакциите й се проявяват типични, повтарящи се промени. При определени сходни ситуации измененията също са сходни. Съществуват закономерности, за чието разкриване най-вече способства теоретичният модел на систе​мата. Като част от човешкото общество системата, както вече не веднъж подчертавахме, винаги остава подчинена на общите закони на обществе​ното развитие. Заедно с това обаче, функционирането и развитието й се осъществяват съобразно с особени, специфични, характерни за нея. дей​стващи само в нейните рамки закономерности.

Между гъвкавостта на системата, способността й бързо, пластично и адекватно да реагира на различни променящи я импулси, от една

страна, и, от друга страна, да възстановява предишното си състояние или развивайки се да се колебае около него, има определено съотно​шение. То не е постоянно. Променя се под влияние на много факто​ри. Познаването му има голямо практическо и теоретическо значе​ние, тъй като от него зависи и в него намира израз едно състояние на системата, което е първостепенна ценност за всички страни. Това състоя​ние е международната сигурност. На този въпрос ще се спрем, за да го разгледаме, по-късно.

Много от движенията в системата се предизвикват от външни при​чини, от явления и процеси, които са извън нея. Понеже обективната реалност е безгранично голяма, всяка система, макар и толкова мащаб​на като системата на международните отношения, се намира в някаква среда. Средата я заобикаля, включва я в себе си. Разбира се. междуна​родните отношения биха се разтворили в общата маса на социалните отношения, в тяхната среда, ако не биха съществували ясно отделящите ги от тях особености.

Вече беше посочено, че целостността на системата, различието от всичко, което я заобикаля предполага тя да има очертани граници. Тъй като системата на международните отношения е голяма и сложна, включ​ва огромен брой компоненти и елементи, всеки от които е системно формиран, в нея съществуват разнообразни вътрешни граници. Това са границите на нейните подсистемни формации, на нейните компоненти и елементи. Външните граници отделят системата от всичко, което не е част от нея, намира се извън нея, заобикаля я и представлява нейната външна среда. Ако трябва да си послужим с още по-точно определение трябва да кажем, че външна среда на системата на международните отношения е онова, което е извън нея и с което по един или друг начин тя взаимодейства.

Разбира се, понятията за „граници в системата" и „граници на сис​темата" или „вътрешни граници" и „външни граници" не трябва да се възприемат само в тесния, пространствения им смисъл. Субектите на международните отношения, каквито са държавите, имат ясно очертани пространствени рамки - границите на тяхната територия. Интеграцион​ната общност Европейски съюз, като субект на международни отноше​ния също има очертан пространствен предел, който я отделя от остана​лия свят. Но Организацията на обединените нации, която също е влия​телен и активен субект на международните отношения, не разполага с

територия в държавно-правния смисъл на този термин. Тя няма простран​ствени граници. Затова, когато става въпрос за външни граници на сис​тема от социални отношения, каквато образуват международните отно​шения, разбирането за външни граници е по-различно.Външните гра​ници на системата на международните отношения са пределите, до които се простират нейните елементи, действат нейните закономернос​ти и се осъществяват движенията в нея. Външните граници са израз на нейната обособеност и цялостност.

Значението на въпроса за границите и средата на системата произ​тича от това, че нито системата, нито средата са безразлични една към друга. Те активно взаимодействат. Между тях съществува мрежа от пра​ви и обратни връзки. Ето защо нито измененията на средата могат да бъдат разбирани и теоретично осмисляни, ако се пренебрегнат ролята и значението на международните отношения, влиянието на процесите и промените, които се развиват в тях, нито международните отношения могат да се разберат и теоретично осмислят, ако бъде пренебрегнато въздействието, активно и постоянно, на средата, в която се развива и функционира тяхната система.

Ще припомним, че международните отношения са само един вид на социалните отношения. Съществуват много отношения, които са соци​ални, но не са международни. Също като международните и те са сис​темно организирани и заедно със системата на международните отно​шения са част от онова, което определяме като човешко общество. Международните отношения и тяхната система са част, системен ком​понент на човешкото общество. Това общество представлява външната среда на системата на международните отношения. Ефективността на въздействието на тази среда зависи от степента на организираност и Системност на човешкото обшество като цяло. Единството на човече​ството се основава на общочовешки интереси, чиято роля и значение в съвременния свят бързо расте. Днес значението на тези интереси е ста​нало такова, че пренебрегването им може да доведе до тежки, а възмож​но е и до катастрофални последици.

От това може да се изведат няколко заключения:

• Промените в системата на международните отношения след​ва да се разглеждат като част от промените на обществото като цяло. Но съвсем не и обратното. Промените на обществото като цяло не са част от промените в системата на международ-

ните отношения. Те са по-мащабни и се отнасят към системата на международните отношения, както промените в цялото се отна​сят към промените в неговите части. Всяко движение, всяка про​мяна в международните отношения е обществена промяна, про​мяна в човешкото обшество, но промените в обществената среда, в човешкото общество като цяло, за международните отношения са нещо, което е външно за тях. Това са промени извън границите на системата.

• Закономерностите в общото, цялостното развитие на човеш​кото общество са действителни закони и в сферата на меж​дународните отношения, защото тези отношения са част от него. Но закономерностите в международните отношения могат да се различават от тях и могат да не действат извън външните граници на системата.

• Международните отношения, състоянията и развитието на тяхната система не могат да бъдат изследвани и задоволи​телно обяснявани, ако не се разглеждат в общия контекст на обществените отношения въобще. Това обрича на неуспех, на безплодност опити за абстрактно, чисто формално разглеждане на системата, ако тя се откъсне от реалностите, които съществу​ват в обществото като цяло. Абстракциите на теоретичните кон​струкции биха се изразили в модели, чието практическо значение ще е нищожно, ако не се изпълни с плътта на реалните социални отношения. Затова и Теорията на международните отношения е неотделимо свързана с другите клонове на науката, чш1то пред​мет са международните отношения: История на международните отношения, История на външната политика, Теория на външната политика, Международно право и т.н.

Взаимодействието между системата на международните отношения и нейната среда е сложно. Средата е сложна. Сложна е и системата. Затова взаимодействието между тях става едновременно не само на рав​нище системата като цяло и средата като цяло, но заедно с това и на множество други структурни подравнища. Средата не влияе върху меж​дународните отношения само като един общ фон, като едно най-общо Множество на външни условия за осъществяване на отношенията върху международната сцена. Отделни нейни елементи взаимодействат спе-

цифично с отделни елементи на международните отношения. Това изис​ква от анализаторите, учени или политици, държавници или дипломати особено внимание, широк поглед върху огромното разнообразие на тези извънсистемни връзки и влияния. Вътрешнополитически процеси в ня​коя държава, промени във формите на собствеността или изобщо някак​ви други социални промени в нея са явления, които са извън системата на международните отношения и се отнасят към външната среда. Но те могат да имат голямо влияние върху международната сцена.

Един държавен преврат може диаметрално да промени външните отно​шения на всяка държава. Възможно е действието да се ограничи главно по отношение на района, в който тази страна е разположена, т.е. до ограничен пространствен сектор на международни отношения. Но ако тази страна е велика държава или световна суперсила, промяната би се отразила цялостно върху световните отношения, върху цялата система на международни отно​шения, върху структурата. вътрешните й равновесия, би предизвикала каска-да от промени в отношенията на много страни. Класически пример за това вероятно ще остане завинаги свързаното с името на Горбачов колосално срут​ване на Съветския съюз, повлякло след себе си разпадането на Варшавския договор, на СИВ и на световната социалистическа общност. На свой ред събитията в сферата на международните отношения въздействаха върху външната социална среда, като способстваха за бързи изменения на социал​ни структури в много от държавите от Източна Европа.

И системата, и средата й се изменят непрекъснато, развиват се съоб​разно със специфичните си тенденции и закономерности, променят се в рамките на техните непрости структури. Промените стават при всяка различна ситуация нееднакво, осъществяват се с твърде различни и не​постоянни темпове - понякога равномерно, плавно и еднопосочно, в други случаи внезапно, бързо и рязко.

В най-общ вид въздействията, както в рамките на системата, проме​нящи отделните нейни елементи и компоненти или отношенията между тях, така и между системата и нейната външна среда могат да се раз​глеждат като импулси, твърде различни по направление, интензитет и сила на въздействие. Съпоставени с вътрешното състояние на системата, със законите на нейното функциониране, с тенденциите в развитието й, импулсите могат да бъдат отнесени към два различни вида.

• Част от тях са отклоняващи импулси, тъй като я привеждат към състояния, различаващи се от съществуващото. Те предизвикват

промени. Друг е въпросът, че едни от тези импулси могат да пре​дизвикват промени, насочени в посока съответстваща на общото развитие на системата, докато други могат да я тласкат в обратна посока, да я отклоняват от състоянието, което е най-подходящо за изпълнение на социалните й функции и цели. Ще рече, че от​клоняващите импулси могат да бъдат конструктивни, полезни, положителни, но могат да са и неконструктивни, вредни, отрица​телни. Изискването да се развива международното сътрудниче​ство, за да се предпази светът от планетарна екологична катаст​рофа е пример за силен положителен източник за положителни импулси, идващи от средата към международната система. • Друг вид са компенсаторните импулси. Това са импулси, които съдействат да се възстанови състоянието в системата, които я връщат към предишното й състояние и така могат да съдействат за поддържане на нейното равновесие и равновесието н със зао​бикалящата я среда. Ако отклоняващите импулси са първични, компенсаторните са вторични в смисъл, че те се проявяват в о i -вет на отклоняващи импулси. Преценката за тях, за тяхната кон-структивност или за тяхната деструктивност, за полезността им или за вредността им е зависима от преценката за предхождащите ги и предизвикали тяхната поява отклоняващи импулси, но винаги с обратен знак (т. е. компенсаторен импулс, противопоставящ се на положителен отклоняващ импулс е вреден също така. както компенсаторен импулс, противодействащ на вреден отклоняващ импулс следва да се оцени като положителен, като полезен). Как​то ще видим, много от механизмите на самоуправлението, на вътрешния баланс и устойчивостта на системата на международ​ните отношения се основават на способността в системата да се генерират компенсаторни реакции.

Съотношението между тези импулси може да бъде различно и да се променя във времето. Поради това и ефектът от тяхното взаимодействие при различни състояния на международните отношения може да бъде много различен. Преобладаването на компенсаторните импулси може Да връща състоянието на международните отношения като цяло или Отделни нейни компоненти в предишни състояния до степен да блокира Цялото й развитие. Обратно, липсата на компенсаторните реакции или

слабата им ефективност може като цяло да затрудни поддържането на вътрешния баланс и да направи системата нестабилна, а промените в нея трудно предвидими.

Въздействието на импулсите, идващо от средата към системата и обратно, става по различни линии на връзка, по различни канали на въздействията. Основният от тях е външната политика на държавите. В сферата на тази политика се формират външнополитическите цели и се определят действията, които внасят промени. Това придава особено зна​чение на сферата на държавните и политическите отношения върху све​товната сцена. Една от важните задачи на теорията на международните отношения е да очертае мястото и значението на тези импулси, както и възможните им деформации. Преследвайки външнополитическите си цели, държавите самостоятелно или съчетавайки усилията си най-бързо могат да предизвикват промените. Те са, които определят основните еле​менти на вътрешния ред, правилата, които го регулират.

Ако хората, цялото човечество се приеме като част от живата и не​живата природа, природната среда също може на свой ред да се преце​нява като външна среда на човечеството. Хората въздействат върху при​родата и зависят от нея, защото и тя въздейства на тях, на техните отно​шения, в това число и на отношенията върху международната сцена. Въздействието на природната среда върху международните отношения също се осъществява с отклоняващи и компенсаторни импулси. Въздей​ствието върху международните отношения на импулсите, идващи от про​мените в природната среда, поначало се опосредства от държавите и от другите обществени системи. То се проявява и в международните отно​шения. Много бавно протичащите промени в природата, в сравнение с обществото (макар че на съвременния етап от развитието на цивилиза​цията човечеството може да предизвика извънредно бързи деструкт ив-ни промени в природното равновесие) я характеризират като фактор, имащ висока устойчивост и в много случаи действащ като ограничител на едни или други тенденции в международните отношения. В други от случаите, когато например се касае за решаване на общочовешки про​блеми, тя действа и като фактор, който подтиква и насочва динамиката на международните отношения.

Една от пресечните точки на взаимодействията между природната среда и международните отношения са глобалните проблеми. Основни сред тях са свързани със запазването на природата, нейните ресурси и

нейното равновесие. В съвременните условия запазването на природна​та среда от вредни въздействия, както и нейното възстановяване са пред​мет на усилия на цялото международно общество. Много от промените в природата, често предизвикани от неразумна човешка дейност, по са​мото си естество са трансгранични и предизвикват появата на общи или противоречиви трансгранични интереси. Възникват проблеми, които не могат да бъдат решавани по друг начин, освен чрез съгласувани усилия на много страни, а някои от тях и на цялото човечество.

4. СТРУКТУРА И ПОЛИСТРУКТУРНОСТ НА СИСТЕМАТА НА МЕЖДУНАРОДНИТЕ ОТНОШЕНИЯ

При по-продължително наблюдение се вижда, че съществуват раз​личия в стабилността и трайността на някои отношения. Някои отноше​ния и комплекси от отношения са стабилни, устойчиви, постоянни, до​като други се появяват и след известно време се прекратяват или бързо и напълно променят състоянието си. Така например- войната в Корея от 1950 г. предизвика големи промени в отношенията между Съветския съюз и Съединените щати и активни ходове на дипломацията на Изтока и Запада, но три години по-късно, с подписването на примирието в Пан-минджон нещата станаха други. Възникна нова ситуация, предишната се разруши. Дори последва кратък период на „размразяване". Не стана така с подписването през април 1949 г. на Северноатлантическия пакт и създа​ването след това на неговата военнополитическа организация НАТО. Установените съюзни отношения на атлантическата солидарност просъществуваха, укрепваха и се развиваха десетилетия наред, като един от устойчивите елементи на световната политическа и военнострате-гическа система. НАТО и сега играе роля на активен фактор в междуна​родните отношения. Превърнаха се в елемент на структурата на съвре​менните международни отношения.

Наличието на стабилни, непроменящи се връзки и отношения спо​мага системата да запазва за дълго време основните си параметри. Без това тя не би могла пълноценно да изпълнява своите функции. Стабил​ността на определени вътрешни връзки са като вътрешна опора на състо​янието, в което се намира системата. Ако тази „мрежа" от отношения бъде разрушена, системата губи устойчивостта си и се разпада в този

вид. в който дотогава е съществувала. Тези стабилни, постоянни, устой​чиви отношения образувал структурата на системата.

Структурата определя вътрешната организация на системата. Тя е спе​цифичен и устойчив начин на свързване на отделните й подсистеми и еле​менти. Изразява вътрешния й ред. Структурата стабилно специфицира меж​дународната система, спомага да бъде различавана от другите системи.

Поради това, че устойчивостта, неизменността в рамките на продължи​телни периоди е неотменимо качество на структурните отношения, те могат да се разкриват само в процеса на движението в системата, в процеса на нейното функциониране и развитие. Устойчиви на събитията, те опреде​лят рамки на движението. Структурата свързва устойчиво постоянно про​менящите се взаимоотношения върху световната сцена. Така тя играе важна роля за запазване целостта на системата независимо от протичащите в нея процеси. Стабилността й действа като един от ограничителите на промените, предизвиквани от активността на субектите. Макар да изразя​ва вътрешното устройство на системата, като въздейства върху нейното функциониране, структурата играе важна и активна роля при взаимодей​ствията с външната среда на системата. Тя е от значение и за определяне на външните граници на системата, тъй като тези граници са пределите, до които свършва нейният вътрешен ред. Затова структурата може да се дефинира като итариант на системата

Устойчивостта на структурата не означава, че тя е неизменна. Тя също е подвластна на времето, променя се. Устойчивостта, за която ста​ва дума. означава само, че промените тук стават по-трудно и по-бавно. Ако трябва да изразим това с други думи, бихме могли да кажем, че процесите ш изменения в структурата протичат много по-бавно, откол​кото процесите на изменения в отношенията, които не са от структурно естество. И в единия, и в другия случай двигателят на промените оста​ват импулсите, идващи от вътрешните потребности на системата на меж​дународните отношения и от външната й среда.

Поначало промените в системата на международните отношения, които не засягат нейната структура, които не са от структурно естество,са свързани с процесите на нейното функциониране, т. е. с процесите на постоянни отклонения и възвръщания, с постоянните колебания на меж​дународната система около нейното хомеостатично състояние, с проце​сите на постоянно пригаждане към потребностите, които се предявяват към нея от променящите се външни и вътрешни условия. Структурата

спомага за запазването и поддържането на системния хомеостазис. Ней​ните промени обаче са по-трайни и са по-дълбоки от всички други про​мени, зашото засягат вътрешния ред. Те не са просто функциониране, а променят самия начин на движението в системата. Свързани са с разви​тието й. Колкото по-радикални са промените в структурата, толкова по-съществени и дълбоки са измененията в системата като цяло. Най-ради​калният начин да се внесат промени в системата е да се въздейства върху структурните отношения в нея.

Структурата възниква едновременно с възникването на системата. Тъй като системата на международните отношения е възникнала сти​хийно, нейната първоначална структура е възникнала по същия начин. Действащите върху международната сцена субекти се съобразяват с на​следена от предишно време структура. Тъй като основните начала, върху които се гради структурата са едновременно и основни начала на сама​та система (отсъствие на висша власт и център на управление в нея. суверенност и независимост на субектите, ненамеса и равноправие меж​ду тях и т. н.), никой от субектите не е в състояние едностранно, ради​кално и отведнъж да наложи на другите субекти нова структура на сис​темата. А когато все пак някой се опита, неговото поведение обикнове​но се преценява като опит да се промени установения световен ред. Така или иначе, всеки външнополитически, стопански, военностратегически или друг някакъв ход се осъществява при ограничения, произтичащи от съществуващата отпреди структура на отношения.

От това не следва, че субектите на международните отношения са изобщо безсилни да променят структурно системата, в която се осъще​ствяват техните отношения. Ако това би станало, системата би преста​нала да се развива, а вече посочихме, че тя изпълнява функциите и по​стига целите, за които е предназначена, най-вече като се развива. Страни​те могат да сторят това обаче само като съединят усилията си - ако не усилията на всички, то поне на мнозинство, което има преобладаващо влияние. Наистина в историята на международните отношения има и периоди, когато една страна е успявала да използва възникнало в нейна полза силово неравновесие. за да наложи структурни промени в светов​ната система. В много от случаите опитът се е провалял или когато това не е ставало, наложеният и крепящ се на силата нов структурен ред след време се е разрушавал. Създавали се империи, но съдбата им е била в последна сметка винаги една. Никоя империя не е била вечна.

Понеже структурата е инвариант на системата, а в същото време промените в нея са свързани и с развитието на системата, структурата се проявява като своеобразна „памет", свързваша миналото, текущия момент и бъдещето на системата. Структурата на международните от​ношения също „отпечатва" тяхното минало. Тъй като се проявява като ограничител на движенията в системата, с който субектите се съобразя​ват, познаването й е силна опора за очертаване на различни варианти на евентуални бъдещи състояния на системата. Без познаване на структу​рата не е възможно надеждно прогнозиране, а без прогнозиране е невъзможно вземането на правилни външнополитически решения.

При изучаването на структурата на системата трябва да се прави раз​лика между структурата на системата като цяло и структурите на нейните подсистеми. Към структурата на системата като цяло се отнасят онези устойчиви нейни връзки и отношения, които очертават основната й кон-струкдия, цялостното й устройство. Заедно с това всеки елемент или ком​понент на системните отношения върху световната сцена запазва своята подсистемна цялост, външните си граници и вътрешния си ред, част от който е и собствената му структура. Европейският съюз представлява под​система в рамките на световните отношения, но има своята самостоятел​ност, външните си рамки и вътрешен ред. Неговата структура се отличава от структурите на други компоненти на международната система.

В много случаи сложни системи, в това число и социални, възникват като се съединят множество компоненти, чиито устройство и структура са еднакви. Системата може да бъде с големи размери, да има много подсистеми, но всички да си приличат, да са устроени по един и същ начин и поради това структурите им да са сходни. Възможно е причина системните компоненти да си приличат да е. дори това, че всяка поот​делно копира устройството и структурата на голямата обща система. Такива неотличаващи се със структурно разнообразие системи са.моно-структурни системи, Системата на международните отношения не принадлежи към тази категория системи. Много важна нейна особеност е, че тя принадлежи към категорията на полиструктурпите системи. Полиструктурността на системата на международните отношения се изразява в това, че всяка от подсистемите, интеграционни общности, съюзи, организации или формирани според характера на отношенията (право, политика, икономика и т. н.) имат устройства и структури, които са съвсем несходни. Това им позволява да функционират и да се разви-

ват по различни начини, темпове и насоки, в условия на относителна независимост едни от други, но винаги в рамките и под основните зави​симости от голямата, универсалната обща система на международните отношения. Полиструктурността е една от най-съществените прояви на подсистемното многообразие на международните отношения, но това е въпрос, на който ще се спрем отделно.

Полиструктурността на системата на международните отношения увеличава разнообразието в нея, усложнява движението в системата и я прави по-гъвкава и адаптивна. Без нея тя не би могла да има такава фун​кционална универсалност, която да й позволява да обхваща всички сфе​ри на човешката дейност. Заедно с това поставя много сложни въпроси пред теорията и още по-сложни и трудни пред практиката. Това налага в практиката да се привличат и да намират приложение на техните знания и умения специалисти от различни области - международници, дипло​мати, политици, юристи, икономисти, историци, военни и много други.

Съществуват зависимости между структурата и функциите на система​та. Структурата отразява и закрепява определени начини за функциониране и развитие на системата. Структурните промени са свързани с изменения на способите, чрез които системата може да постига едни или други цели. било като цяло. било на отделни участващи в нея страни. Несъответствия​та между структурата и посоката на развитие на системата може да спре развитието й, да го забави или дори да го тласне в друга насока.

Като преследват своите цели и се стремят да реализират или защи​тят своите интереси, субектите на международни отношения взаимодей​стват. Те съединяват или съгласуват своите действия, когато интересите им съвпадат или си съперничат и се конфронтират, когато интересите им са противоположни. Различните посоки на интересите в условията на характерната за международната система полиструктурност водят към възникване в нейните рамки на разнообразни конфигурации по интере​си, цели и поведение. Благоприятни условия за това създават различни фактори - общо историческо минало, езиково сходство, обща религия или идеология, близост на социалния строй и др. Активен фактор може да бъде силовото неравенство, икономическото проникване или мощно​то политическо влияние на някой от субектите, който използва обстоя​телствата, за да групира около себе си определена група.

Различията в интересите, а оттук и в поведението и целите - съвпа​дащи или противоположни - предизвикват две основни тенденции, от

които зависи запазването или разпадането на конфигурациите. Преоб​ладаването на съвпадащи интереси предизвиква центростремителни тенденции, води към възникването на различни форми за сближаване и съединяване на усилията за постигане на обши цели. Така образувалият се силов център започва да играе роля в общата система, показвайки характеристики на една нейна подсистема. Включването на много, а още повече на големи и силни субекти може да направи степента на това влияние много висока. Обратно, преобладаването на противоположни интереси предизвиква центробежни тенденции, активизира дезинтегра-ционни процеси в конфигурацията, снижава нейната активност и влия​нието й върху общата система.

Тъй като тези процеси протичат едновременно на различни равни​ща на системата, те могат да предизвикват образуване и разпадане на много центрове. Разположението на тези центрове в рамките на обшата система може да се определи като структурна конфигурация па сис​темата. Съотношението между тези тенденции па интеграция и дезин-теграция е извънредно подвижно, затова някои от центровете са времен​ни, преходни и неустойчиви. Тяхното образуване и изчезване не оставя трайна следа в структурата на международната система. Но други са трайни и стават съществена част от нейната структура

Структурни конфигурации могат да възникват във всички части на общата система. Това явление е най-силно изразено в сферата на меж​дудържавните отношения. И тъй като междудържавните отношения иг​раят първостепенна роля във функционирането и развитието на цялата система, техните центрове на силови и други взаимодействия имат първо​степенно значение и за всички останали сфери на отношенията. Форма​та на тези центрове може да бъде различна: сфери на преобладаващо влияние, блокове, съюзи, организации, интеграционни общности и дру​ги. Включването на много държави в тях може да очертае общия вид на международната система, общата и структурна конфигурация.

Въпросът за структурната конфигурация в международната система не представлява абстрактна теоретична конструкция, тъй като има голя​мо практическо значение. Видът на конфигурацията определя различни условия за поведението на участниците в международното общуване, стеснява или разширява маневреното поле на тяхното поведение, опре​деля стратегията и тактиката на външната им политика. Поради това особено след 70-те години на XX век към този въпрос се насочи внима-

нието на много, предимно американски изследователи. Очертани и из​следвани бяха различни възможности и модели на структурата, изразе​ни бяха разнообразни мнения за преимуществата и недостатъците на един или друг вариант.

Възможностите за конфигурация на обшата структура на световната система на междудържавни отношения са много. Но ако се обобщат, в главни линии те могат да бъдат сведени до три основни модела, в зави​симост от броя на центровете (полюсите ):

• моноцсптрична (монополярна. еднополюсна) структурна конфи​гурация

• билолярна (бицентрична, двуполюсна) структурна конфигурация

• полицснтрична (полицентрична. многополюсна) структурна кон-фигурация

При първите два основни модела има само един вариант, но при третия модел вариантите могат да са много, в зависимост от броя на полюсите.

Преобладаващо е мнението, че биполярността е неизменно присъща на структурата на световната система на международни отношения от момента на нейното възникване до наши дни. Глобализирането на сис​темата съвпадна с пълното разделяне на света на сфери за влияние и колониално господство в края на XIX и началото на XX век и световни​те противоречия, свързани с борбата за тяхното преразпределяне. Ос​новна ос стана въпросът за промяна на статуквото или за неговото реви​зиране. Това доведе до формирането на двата противоположни съюза -Антантата и Тройния съюз и първата световна война между тях. Краят на войната не разруши биполярността на световната система. Само про​мени центровете. След 1917 г. социалистическа Русия бе противопоставе​на на останалия свят. Агресивното настъпление на фашистка Германия и нейните съюзници през 30-те години на столетието измени разположе​нието на полюсите, но запази техния брой, те пак останаха два. За не​продължително време СССР се включи в общия антифашистки фронт на демократичните държави против агресивния блок и втората световна война се разрази отново между два световни силови центъра - антифа​шистката коалиция и фашисткия блок. Краят на войната, създаването на Организацията на обединените нации и някои от приетите многостран​ни споразумения на страните-победителки като че създадоха предпос-

тавки да се преодолее двуполюсната конфигурация на световната систе​ма. Тази възможност обаче бе пропусната, тя не се реализира. Биполяр-ното разделяне на света отново се възстанови и укрепи в започналата студена война между Изтока и Запада. Около тях отново се групираха почти да края на столетието мощни съюзи и блокове.

За разлика от миналото, биполярното разделяне на световните от​ношения след втората световна война беше още по-дълбоко, тъй като се основаваше на различия в социалните системи и на краен идеологичес​ки антагонизъм. Разпадането на колониалната система през 60-те годи​ни и появата на така наречения „трети свят" не промениха двуполюсна​та конфигурация. Също възникналите конфронтационни отношения меж​ду Китай и СССР не промениха съществено ситуацията, тъй като се развиваха в рамките на социалистическите държави. Конфронтацион-ните отношения между СССР и СФРЮ имаха аналогичен ефект поради същата причина, а и Югославия бе малка държава, чието поведение не беше в състояние да окаже решаващо влияние върху обшосистемната конфигурация. Основните линии на глобалните противоречия продължиха да се разполагат между двата световни полюса. Макар и признавана в една или друга форма, идеята за мирно съвместно съществуване на държа​вите с различен социален строй бе считана и от двете страни като „modus vivendi", като преходно състояние, което в края на краищата трябва да доведе до пълно разрушаване на противоположния полюс.

Рухването на тоталитаритарния сталински и постсталински модел на „административен социализъм" в Съветския съюз и други страни от източния блок и обръщането на тези страни към сътрудничество с оста​налия свят на основата на демокрацията, плурализма и пазарното сто​панство откриха за първи път възможност да се преодолее биполярната конфронтационна структура на системата и да се премине към изграж​дане на демократичен и многополюсен свят. В същото време обаче, бързото разрушаване на компенсаторните балансиращи елементи на предишната биполярна система откри възможност за развитието й как​то към моноцентризъм, така и към полицентризъм.

Изразявани бяха и други мнения. Според други изследователи, от гледна точка на способността на държавите да водят голяма термоядре-на война, през втората половина на XX век светът е останал както преди в състояние на биполярност и било вероятно да остане така задълго. Дори ако някои други страни са създали ядрени оръжия, достатъчни за

локални войни с употреба на ядрено оръжие или за разпалване на по-мащабен въоръжен конфликт, все пак само две държави разполагат с необходимия ресурс за водене на стратегическа ядрена война. Те са спо​собни да унищожат света. От това гледище светът още остава биполя-рен. Но от друга страна много държави (при това не само средни, но дори и малки държави) са се обзавели с ядрено оръжие и са способни да водят малки войни, при взаимно сдържане на двете суперсили и така са създали множество полюси за съсредоточаване на други силови форми, състоящи се в способности да влияят върху развитието на събитията чрез малки войни, икономически и политически натиск, идеологическо въздействие или дипломация. В този смисъл, ако се абстрахираме от варианта на всеунищожителна всеобща ядрена война поради нейната невъзможност, принципната схема на международните отношения още през втората половина на XX век е престанала да бъде биполярна и се е превърнала в полицентрична.

Практическото значение на структурната конфигурация на светов​ната система на международни отношения може би не би било толкова голямо, ако се касае за изграждане на многополюсен свят по взаимни интереси, ако структурата не се свързва с конфронтация, а с естествено възникващи центрове на сътрудничество. Ако във всеки от тези центро​ве не се проявяваха различни тенденции или форми на хегемония. При този модел на световните отношения полицентричната конфигурация в много отношения би съвпаднала с регионалните структури на система​та. Но реалността показва, че има тенденции конфигурацията да се фор​мира под влияние на силова политика. Близо столетие и половина от възникването на световната система биполярната й конфигурация неиз​менно е оставала структура, отразяваща силово съперничество на групи държави. Историческата инерция, утвърденият политически мантали​тет, стереотипите на външнополитическото поведение са фактори, кои​то не могат да бъдат пренебрегвани и тяхното преодоляване едва ли би могло да бъде лесна задача.

Някои политици и изследователи поддържат тезата, че биполярна​та структурна конфигурация в световните отношения има преимущества пред другите два модела - еднополюсния и многополюсния. Като ос​новни аргументи най-често посочват това, че в този вид тя била по-ус​тойчива, предвидима и се поддавала по-лесно на контрол. Като практи​ческо доказателство изтъкват развитието на международните отноше-

ния при условията на студена война през последните десетилетия. Из​тъкват, че въпреки конфронтацията взаимното сдържане на двата про​тивоположни силови центъра е стабилизирало мира. Конфронтацията, превърнала се в термоядрена според тях е спасила човечеството от ка​тастрофата. Считат, че ако през първата половина на XX век биполяр-ността е довела до две световни войни, през втората му половина, в но​вите условия тя е действала в обратно направление. Прекъснала се е опасната линия на периодични световни конфликти.

Тази аргументация далече не е толкова убедителна, ако се вземе предвид, че в действителност стабилността на мира в системата не за​виси толкова от броя на центровете, дали те са два или са повече, а от нейната динамична уравновесеност, от наличието и действието на на​деждни обективни компенсаторни механизми. Взаимното сдържане, ко​ето е в нейната основа се основава на преценки на политиците и военни​те, на взаимния страх, а да се крепи мира на субективни фактори, на благоразумието на всички държавни ръководители е твърде ненадежд​но. Страхът, и тогава когато е взаимен, често тласка към неразумни по​стъпки. А и тази преценка за достойнства на биполярността се основава само на един критерий - запазването на мира. Критерият е важен, но не е достатъчен. Трябва да се има предвид влиянието върху цялата система на международните отношения, отражението в икономиката, културата, науката и т. н. Взаимното сдържане води към постоянна надпревара във въоръжаването с най-разрушителни оръжия, а това е твърде скъпо. И много опасно. Да се спре процесът в условия на конфронтация се оказа невъзможно - оръжието винаги остава инструмент на силата.

Изтъква се, че преимущество ш биполярния модел е, че той е опро​стен, контролира се по-лесно и крие по-малко изненади. Поради това, въпреки опасностите, които крие. той е по-стабилен. При него основни​те връзки са по-малко и са по-ясно изразени, затова развитието на съби​тията е по-лесно предвидимо. На това с основание може да се възрази, че макар да е по-лесно контролируема, предвидима и по-лесно поддържа​на в условия на равновесие, биполярността все пак крие много опасни изненади, тъй като се дебалансира много по-бързо и лесно. При нея възможностите да се маневрира, за да се възстанови равновесието, са крайно ограничени. При разрушаването на единия от центровете е по-вероятно преминаването на системата към монополярна конфигурация, а това е най-лошият вариант.

Всяка конфронтация е двуполюсна. Затова конфронтацията става най-естественото състояние на биполярността. Свързва се лесно със сило​вите взаимодействия, с борбата и съперничеството върху световната сцена. В условия на конфронтация търсенето на подкрепа и съюзници придобива много голямо значение. Лесно възникват тенденции към кри​стализация на отношенията в блокове и групировки, а след това и към свързването им в по-големи външнополитически и военни формации. Крайната степен на това развитие е глобална биполярност. Свързана с конфронтацията и станала неин израз биполярността сама става генера​тор на противопоставянето поради своята ригидност, поради стеснява​нето на маневрените възможности на взаимодействащите субекти - как​то между двата полюса, така и в техните рамки.

Оценката, която преобладава е в полза на многополюсния модел за световните отношения. Най-често тя се прави чрез съпоставката му с двуполюсността. Отхвърля се твърдението, че двуполюсният модел е по-стабилен, тъй като се контролира по-лесно и взаимното сдържане създава мощни поддържащи отношенията в определени рамки компенсаторни механизми. Динамичните резерви на многополюсната конфигурация са несравнимо повече и откриват повече възможности да се търсят начини за поддържане на динамичното й равновесие. А това е благоприятно за поддържането на мира и сигурността, за ефективно фун​кциониране на системата в полза на всички нейни участници. Биполярно​стта има ясни и твърди рамки. При нея дипломацията свива функциите си и нейните аргументи биват заместени от аргументите на силата. Мул-типолярността е по-подходяща при групиране на съвпадащи интереси. за неконфронтационни отношения и развитие на многостранно сътруд​ничество. При нея възможностите за постигане на цели чрез разнооб​разно международно общуване са неизмеримо повече, спектърът на възможните комбинации е широк, свободата на посоките на действията е висока.

Особено неблагоприятна е билолярната конфигурация за малки​те държави. Голямата политика, от която често в буквалния смисъл зависи не само съдбата, а и самото им съществуване, се ръководи и осъ​ществява в ограничен периметър на върховете. Малките, а много често и средните партньори се изключват от голямата политика. Обратно на това, за малките страни мул ти полярността съдържа повече възможнос​ти за разнообразни съчетания на интересите, за инициативи и комбина-

ции. Биполярността затваря малките в тесните предели на двата полю​са. При нея изборът им никак не е голям. Те по-лесно биват принудени да се групират около по-големите и силни партньори, които се превръ​щат и в лидери на оформящите се блокове и коалиции. В тези рамки бързо се развиват формите на вертикална субординация и лидерство, различни степени на зависимост. В разделения между два полюса свят големите лидери упражняват открит натиск върху по-слабите си парт​ньори, стремят се да насочват тяхната политика, следят за запазването на дисциплината. Колкото повече биполяризмът е очертан и завършен, толкова повече големите доминират над малките и се стремят да напра​вят това състояние постоянно. Макар често малките и средните държа​ви да се надяват, като се включат в единия или в другия силов център на биполярната система и като се поставят пол протекцията на големите и силни лидери, да обезпечат сигурността си, надеждите им се оказват без солидна основа. Не съществуват гаранции, че при остра конфликтна ситуация големите биха защитили енергично, решително и ефикасно интереса на по-малкия си партньор. Особено, ако това ги заплашва с катастрофални вреди. В условията на силово равновесие между двата полюса на системата истинският диалог се съсредоточава по върховете. Преговарят лидерите и получават заедно с това изключителна възмож​ност да уреждат отношенията си, пренебрегвайки малките си партньори и често жертвайки интересите им. Малките и средните не само не са способни съществено да влияят на диалога, но винаги остават изложени на опасността от сепаративен сговор на големите за тяхна сметка.

Несравнимо по-гъвкава, мултиполярната конфигурация позволява да се тушират конфликтите и да се намалява взаимното им влияние. Тя спомага за търсене и намиране на компромисни решения. Много важно нейно качество е способността й да локализира конфликтите в рамките на различни регионални субструктури. Обратно на това, биполярната структурна конфигурация на световната система съдържа в себе си спо​собност да извежда кризите до върха. Тя им придава глобалност, прави ги световни с всички тежки последици от това. И обратно, кризите меж​ду големите, техните съперничества, свади и борби, вървейки по пира​мидалната й структура се разпространяват в цялата световна система. В нея е заложена естествена тенденция към ескалация на кризите, към глобализиране на конфликтите. Биполярността тласка към заличаване до голяма степен на различието между отношенията - глобално, регио-

нално, световно. Така тя създава връзки между конфликтите, при които дори иначе не толкова значителни противоречия могат да изиграят ро​лята на първоначален тласък, на своеобразен „спусък", предизвикващ лавинообразни реакпии, които лесно могат да излязат извън контрола. За разлика от полицентричната конфигурация, на биполярността липсва балансиращият регулатор, каквито са третите сили. Тя разделя отношенията в три основни групи:

• отношения между центровете и страните, които са включени в тях

• отношения между страните, включени в един и същи център

• отношения на страните в общ център и аутсайдерите, онези които остават отвън.

Заедно с това обаче, при подобна конфигурация тези три групи от​ношения придобиват неравностойно значение. Главна, решаваща става първата група.

Наред с двете структурни конфигурации, биполярната и мнотопо-люсната, развитието на системата не изключва възможността за възник​ване на третия вид конфигурация -мопоцентрична. Тя възниква, когато много дълбоко се дебалансира съотношението на силите в определен комплекс на отношения или в пялата система. Тъй като тази конфигура​ция създава само един център на доминиране, тя въвежда под една или друга форма елементи, наподобяващи власт и управление, характерни за вътрешнодържавния правен и политически ред, но твърде чужд за меж​дународните отношения. В най-завършена и крайна форма конфигура​цията води към това, че самите отношения върху световната сцена за​почват да губят онова, което ги характеризира като международни.

Това е конфигурация на хегемонизъм в международните отношения, изразяващ се в доминирането на една сила - отделна държава или мало-числена, но действаща единно група силни държави. От всички вариан​ти тя е най-неблагоприятна за международната общност, за нормалното функциониране на системата на международните отношения. Противо​речи на основните устройствени характеристики на системата на меж​дународни отношения, тъй като руши хоризонталните й връзки и тласка развитието й от система от корелационен тип, към система от суборди-национен тип. Изразяващ се в различни форми на хегемония, моноцент-ризмът в международните отношения изгражда вертикални зависимости

на доминаиия, на господство. Така той потиска ролята на общите инте​реси и на общочовешките ценности, тъй като придава всеобщност на интересите и ценностите на едного и ги поставя на мястото на истински​те обши интереси и ценности. И понеже това неестествено състояние не възниква стихийно, моноцентризмът се утвърждава със сила. Той се ос​новава на нея, превръша я в решаващ фактор при международното об​щуване. Моноцентризмът ограничава свободата и независимостта на другите субекти и по този начин разрушава компенсаторните елементи на системата

Когато отношенията се градят в съответствие с интересите и в ре​зултат от взаимодействието на множество центрове, е възможно тяхно​то взаимно уравновесяване. Така може успешно да се поддържа дина​мичното равновесие на системата, имащите голямо значение и играещи голяма роля компенсаторни механизми в нея действат. Самоуправлени​ето й е ефективно и спомага да се поддържа хомеостазиса. Господство​то на един означава изтриване на тези възможности, разрушаване на този механизъм. Снижава се самоуправлението, расте значението на управ​ленските елементи в нейното функциониране, но тези елементи се де​формират в посока, която не е присъща на системата.

Трябва да се има предвид, че тези три различни типа структурни конфигурации на системата на международните отношения са очертани като общи модели и в техния най-общ, абстрактен, теоретичен, идеален вид. Действителността на международния живот е много по-сложна. В реалните отношения върху международната арена елементите на моно-центризъм. на биполярност и на мултиполярност съществуват паралел​но, преплитат се, свързват се, рушат се и се заменят едни с други. Много често те съществуват в едно и също време в различни части и сфери на международната система.

Беше посочено, че от създаването си, почти в продължение на век и половина досега тази система очертава характеристиките на биполяр-ната структурна конфигурация, като в края на века основното противо​речие бе разположено по линията, условно определяна като „Изток-За-пад". Но в същото време в рамките на двата конфронтиращи блока се развиваха и укрепваха вертикални, моноцентрични отношения на зави​симост на по-малките от по-големите и силни партньори. Проявяваха се зависимости между монополярните и биполярните структурни елемен​ти. Остротата на биполярната конфронтация стимулираше пентростре-

мителните тенденции в блоковете, сплотяваше ги. спомагаше за укреп​ване на доминацията от моноцентричен вид на лидерите - СССР и САЩ. Обратно, процесът на разпадане на биполярното разделяне и противо​поставяне в света предизвика обратен процес, развитие на центробежни тенденции. Най-силно те се изразиха в „Изтока". Изградената върху официално провъзгласената ръководна роля на Съветския съюз моно-полярна структура на социалистическата общност и на Организацията на Варшавския договор напълно се разруши. В „Запада" този процес поради редица причини не бе така силно изразен и не доведе до толкова крайни резултати. Но проявленията на центробежните тенденции наме​риха и намират чести и ясно изразени прояви.

Различията при процесите, произтичащи в различни сфери и подси​стеми на международната система - политическа, икономическа, воен​на и др. - значително усложняват структурното разнообразие, тъй като дават възможност за възникване на несъвпадащи структурни конфигура​ции. В средата на XX век. непосредствено след втората световна война биполярносгга бе ясно очертана във всички сфери на международни отношения. Два центъра в политиката, икономиката, военното противо​поставяне и т. н. През следващите десетилетия под влияние на иконо​мическото възраждане на западноевропейските държави и Япония, как​то и на бързото развитие на икономическата, а по-късно и на политичес​ката интеграция в Западна Европа възникнаха предпоставките в световна​та икономика да започне възникването на повече от два центъра и фор​миране на многополюсна, а не на двуполюсна структурна конфигура​ция. Създаването в Из-ючна Европа на интеграционната структура на СИВ ускори развитието в тази посока. В края на столетието многопо-лярността в световната икономика се очерта много ясно. докато би-полярността се запази в сферата на военното противопоставяне и меж​дународната политика. Рухването на източния блок, разпадането на СССР, социалистическата общност, СИВ и ОВД разрушиха полити​ческата и военностратегическата двуполюсност на света. В новия век светът навлезе в условия на политическо и военно превъзходство на една единствена суперсила - САЩ. претендираща открито за световна хегемония.

5. УПРАВЛЕНИЕТО И САМОУПРАВЛЕНИЕТО В СИСТЕМАТА НА МЕЖДУНАРОДНИТЕ ОТНОШЕНИЯ

Въпросът за управлението на международните отношения не е ед​нозначен. Управляеми ли са отношенията върху международната сцена въобще, и ако са управляеми, как се постига това е въпрос различен от въпроса дали е управляема системата на международните отношения. Ако не се вземе предвид различието, възниква неяснота, която прави невъзможен точния отговор.

Да се управлява една система на социални отношения означава, да се овладее нейното поведение, да се влияе целево върху функционира​нето и развитието й, означава да се определят нейните състояния и да се откриват възможности за повишаване на нейната ефективност. Голямо​то значение на международните отношения за съществуването и живота на хората определя голямото значение на отговора на въпроса за възмож​ното им управление.

С термина международни отношения си служим както когато има​ме предвид отношения само между две страни, когато става въпрос за отношения между група страни, така и когато се има предвид управле​нието на световните отношения, на световната система на международ​ни отношения. В първия случай отговорът е очевиден - при двустран​ните отношения страните могат винаги да решават какви ще бъдат от​ношенията им, макар и в рамки, определяни от външните условия, от влияния на общата система и нейната среда. Но колкото повече стават субектите, толкова по-сложно става и управлението на техните отноше​ния. Увеличава се не само броят на влияещите външни фактори, но ста​ва все по-малка възможността на всеки участник поотделно да влияе съобразно своя интерес върху многостранните отношения. Расте нео-пределеността в развитието и на тяхната система. Би могло да се фор​мулира като една ясно изразена закономерност положението, че възможността на всяка от тях да влияе върху общото състояние на отношенията и броя на страните, участващи в тях съществува обратна зависимост. Ако броят на страните се намали, възможно​стта да се управляват отношенията се увеличава. Обратно, ако расте, развитието ще е в обратна посока. Тогава, когато броят на страните стане безкрайно голям, възможността па всяка от стра-

ншпе да влияе върху системата ще стане безкрайно малка. Разбира се, тези положения са в сила само при условие, че отношенията в систе​мата са нормални, т. е. че се основават на сътрудничество и зачитане на общи цели и интереси. Те отпадат, когато в системата възникнат отно​шения на хегемония на един или няколко субекта над останалите и кога​то в отношенията се развият вертикални, субординационни зависимос​ти. Тогава управлението се съсредоточава у хегемона и той съобразно своя интерес започва да определя поведението на останалите и общото състояние на системата. Това е състояние, което обаче не отговаря на устройствените характеристики и правила на международните отноше​ния като на отношения между независими, суверенни и равноправни су​бекти.

Ще рече.че възможността да се управляват отношенията в междуна​родната среда, когато са двустранни се различава от възможността да се управляват отношенията между голям брой страни. Управлението на двустранните международни отношения е различно от управлението на системата на международните отношения, защото управлението на малки системи има особености, които го правят различно от управлението на големи социални системи. Както ще видим, една от основните разлики се състои в това, че при малките системи липсват, или почти липсват механизми на самоуправление, докато при другия случай ролята на са​моуправлението е голяма и дори може да стане преобладаваща.

Несъмнено е. че при нормални условия, когато отношенията съот​ветстват на естественото и нормално трансгранично общуване, те напълно зависят от волята на двете страни. Страните свободно опреде​лят техните мащаби, форми и цели, Но при анализирането им и особено при прогнозирането на възможностите и перспективите значение имат някои имащи голямо значение положения.

Проблемите на нормалните двустранни отношения са най-вече про​блеми на общото съгласие или на несъгласието между страните. Суве​ренността и независимостта на субектите ги прави свободни да решават по своя воля какви отношения ще поддържат един с друг. Никоя трета страна не може да решава вместо тях. В последна сметка мащабите и формите зависят само от желанията им, от способността им да постигат съгласие и да действат съобразно с него.

Най-общо двустранните отношения могат да се отнесат към три основни вида:

• Отношения на сътрудничество

• Отношения кг съперничество

• Отношения навраждсбност и борба

Към кой от тези три вида ще принадлежат двустранните отношения зависи изцяло от поведението на страните, а поведението им се опреде​ля от техните интереси. Страните винаги са подвластни на интересите си, но интересите им невинаги са им подвластни. Така е, защото интере​сите имат обективна основа, която страните не могат своеволно да про​менят, или ако могат да я променят, за това са нужни време и усилия.

Първият вид двустранни отношения, сътрудничеството, се управ​лява от страните двустранно - то не може да възникне, да се променя и управлява само от едната, без участието на другата. Правите и обратни​те връзки между страните в този случай са положителни, т.е. поведени​ето на едната въздейства благоприятно върху поведението на другата, както и ответното поведение на другата предизвиква положителни от​ветни импулси към първата. Не стоят така нещата при другите два вида двустранни отношения - съперничеството и враждебността, особено при отношенията на борба. Управлението на този вид двустранни отноше​ния е едностранно - зависи само от която и да е от страните. Не е нужно съгласие. Сътрудничеството се установява двустранно, прекратяването му обаче винаги е едностранно. Въвеждането на враждебност и конф​ронтация в двустранните отношения е постижимо едностранно. Друга​та страна няма избор. Нещо повече, за разлика от сътрудничеството, при което поведението на всяка страна е източник на положителни им​пулси към другата, също така както ответното поведение на другата импулсира положително първата, при съперничеството, враждебността и борбата импулсите въздействат на другата в обратното направление. Тя отговаря с аналогично поведение, което предизвиква същия ефект у първата. Възниква затворен кръг от протичащи в двете посоки неблагоп​риятни импулси. Прекъсването на тази ескалация, за разлика от нейното започване не зависи едностранно. Нужна е добра воля и съгласие на дру​гата страна

Двустранното сътрудничество няма ограничения, но двустранната вражда и борба не е в същото положение. За тази разновидност на дву​странните отношения има налагани от международния ред забрани, защо​то тя може силно да вреди на общото състояние на международните отношения. Руши вътрешния ред и стабилността на тяхната система.

Забраните се отнасят за отношения на враждебност и борба, които на​рушават международния мир и сигурност. В този случай международна​та общност има фактическо и правно основание да се противопостави и да се намеси, за да защити своя интерес, интересите на своите членове, както и да запази международния мир и сигурност.

Макар двустранните отношения да зависят само от двете страни, те не се осъществяват в празно пространство. Осъществяват се в об​щата система на международните отношения, на която те са съставни части, нейни подсистеми. Променяйки двустранните си отношения, страните въздействат и върху общата система, внасят промени в нея, предизвикват нейното движение, стават причина да се променят отно​шенията, двустранни и многостранни, и на други субекти на междуна​родните отношения, защото засягат техни интереси. Съществуват сис​темни връзки между всяко двустранно отношение и международната система. Наред с обшото си поведение, с предприеманите самостоя​телни действия страните чрез управлението на двустранните си отно​шения участват и в управлението на системата. Промените в двустран​ните отношения е един от начините да се осъществява управленско въздействие върху обшото състояние и развитие на международните отношения въобще. Неговите ефективност и сила зависят от мястото на неговите страни в общата система, зависят от тяхното влияние. И когато това са две големи държави, още повече когато са две велики сили, промените в двустранните им отношения може да променя съще​ствено състоянието на цялата система на световни отношения. Убеди​телен пример за това е промяната в отношенията между Съединените щати и Русия през 90-те години на XX век. Тя стана основният фактор, предизвикал края на студената война, преодоляването на конфронта​цията и открил несъществуващи преди това възможности за сътрудни​чество за решаване на глобалните проблеми.

Да се управлява системата на международните отношения оз​начава да се влияе целево върху промените на нейното състояние, да съществуват възможности тя да се оптимизира и да може надеждно да се избягват нежеланите състояния на кризи и конфликти в нея. Проблемът придобива драматично съдържание тогава, когато от състоянието на системата започне да зависи съществуването, оцеляването или гибелта на човечеството като цяло и на всеки индивид поотделно.

Управленското овладяване на световните отношения е било идеал

на много светли умове. Известни са множество модели за идеални сис​теми на международни отношения, очертаващи нерушим междунаро​ден мир в условията на всеобщо благоденствие, право и справедливост. За съжаление колкото и да са различни, те имат нешо много общо -всички без изключение са се оказали утопични.

Може би това е едно от обстоятелствата, подхранили убеждението на някои политици и учени, че ако двустранните отношения могат да се управляват, то системата на международните отношения не се поддава на разумно управление. Аргументи търсят главно в това, че тя е коло​сална, извънредно сложна, с неустановени и лабилни вътрешни връзки и според много от тях - непознаваема. И в този случай отново се посочва че в системата господствала случайността. А първото условие нещо да бъде управлявано е то да бъде познаваемо. Други изразяват мнение, че съществувало огромно неравенство между способността на системата да се самоуправлява и възможността на субектите да й влияят. Затова на последните друго не оставало, освен да се приспособяват към нейните постоянни и независещи напълно или почти напълно от тях промени.

В тези съображения има определена доза основание. Но грешката се състои в това. че като се абсолютизира, то води към неправилен гене​рален извод. Вярно е, че познанието за много неща в световните отно​шения е недостатъчно и затова много явления върху световната сцена изглеждат случайни. Вярно е, че самоуправлението в системата е силен фактор. Но системата не е нито непознаваема, нито недопускаща да й се влияе целесъобразно. Както всяка друга социална система, и системата на международните отношения е целева, създадена е от обществото, за да му служи, да отговори на неговите потребности. Щом то е в състоя​ние да я създаде, то винаги може да прекрати съществуването на систе​мата или да промени неговите условия и форма.

С една дума, системата на международните отношения, както всич​ки други създадени от обществото социални системи е целева и управ​ляема система. А тенденцията за намаляващите възможности на от​делния неин субект да й влияе, когато расте броят на участващите в отношенията страни може да бъде преодолявана, ако субектите наме​рят пътя към своето единство, ако чрез примата на общия им интерес и единно поведение намалят не броя, а многообразието и многопосочно-стта на управленските си въздействия върху системата, като чрез едине​нието на своята общност успеят да превъзмогнат многообразието и слож-

ността на множествеността. Отказът тя да бъде съзнателно управлявана означава светът да бъде „оставен на автопилот", държави, страни и на​роди да се оставят напълно на стихията на случайностите, въпреки, че на системата на международните отношения управлението е присъщо. И като самоуправление, и като съзнателно, целево управление.

Не е безполезно отново да повторим, макар по друг повод това вече да бе отбелязано, че едновременното действие на двата начина за управление на системата не означава, че съотношението между тях е постоянно. В за​висимост от обстоятелствата, под влияние на много фактори, в процеса на развитието на системата и при различни нейни исторически състояния то не само се променя, но и самото то може да бъде обект на управление. Да се повишава ролята на целевото управление на световните отношения оз​начава да се ограничава стихийната игра на случайностите в тях.

Колкото по-голяма и сложна е една система, толкова по-нужно е тя да може да се самоуправлява. Намалява възможността да се обхванат всички аспекти на нейното поведение, а с това и възможностите за целе​вото й управление. Става по-малко възможно концентрирането на цяла​та огромна информация в един единствен център. Възниква потребност не само от децентрализация, но я от установяване на автоматично дей​стващи по определен начин механизми, които да поддържат вътрешно​то равновесие, основните характеристики, целостта на системата, както и взаимодействието й с външната среда. Системата на международните отношения не прави изключение от тези общи правила и в нея са силно застъпени механизми на самоуправлението.

Самоуправлението на системата на международните отношения се основава на действието на ефикасни компенсаторни механизми, благо​дарение на които импулсите, извеждащи системата от равновесното й състояние пораждат импулси в обратна посока, тласкаши я да възстано​ви предишното си състояние и да запазва своята цялост и основните си параметри.

Суверенността, независимостта и равноправието на субектите, съче​тани с различията на техните цели са важни условия за съществуването и за действието на тези компенсаторни механизми. В стремежа си да внесат промени,изгодни за задоволяване на тези интереси, субектите променят своето поведение, своите отношения, но с това неизбежно за​сягат интересите на други субекти. Онези, чиито интереси не са засегна-,; ти, не реагират, други които намират промяната за изгодна за тях я при-

емат или съдействат, но неблагоприятно засегнатите започват активно да противодействат. Предизвикват на свой ред импулси, които да тлас​кат системата в друга посока. Така взаимодействията в края на краищата връщат системата в предишното или в повече или по-малко сходно с предишното състояние.

Действието на компенсаторните механизми се проявява особено отчетливо в сферата на силовото равновесие. Известно е, че то играе много съществена и активна роля в световните отношения. Според ня​кои изследователски школи, например школата на политическия реа​лизъм, то е толкова съществено, че системата на отношенията върху международната сцена всъщност се очертава от взаимодействията на силата и влиянието на отделните субекти, всеки от които се стреми да наложи своя интерес. Всички страни са заинтересовани да запазват сво​бодата си да действат, да защитават своите права и интереси, а и да не попадат в ситуации, в които биха се изправили пред превъзхождаща ги и поставяща под заплаха сигурността и интересите им сила. Съществува много тясна връзка между сигурността на субектите и съотношението на силите в системата. Нарушеното силово равновесие автоматично предизвиква ощетените да предприемат ответни действия. Начините са много, на първо място е образуването на целево организирани подсис​теми като съюзи, коалиции, блокове, интеграционни и други общности. Това става не само в силовата сфера, но и във всяка сфера на междуна​родни отношения, засягащото интересите на другите среща активното им противодействие.

Главно в самоуправлението на системата намира израз, разкрива се действието на нейните обективни закономерности, способността й по свой начин да реагира на импулси, извеждащи я в нови състояния Така самоуправлението се проявява като постоянно действащ фактор, с кой​то субектите не могат да не се съобразяват.

Нещо повече, при колосалните мащаби и сложността на системата то става абсолютно необходимо. Управленското въздействие върху сис​темата винаги изправя пред нужда да се съберат и обработят огромни масиви от информация - пряка и обратна. За да се извърши това са нуж​ни усилия, средства и време. И често става така, че скоростта на проме​ните в системата значително превишават скоростта, с която е възможно да се събере и обработи информацията, необходима за разумно и ефи​касно управленско поведение. Тогава закъснелите опити да се догонят

промените и разумно да се въздейства стават безплодни. При междуна​родните отношения такива ситуации, особено при кризи на глобално равнище са много възможни, макар против възникването им да действат компенсаторните самоуправленски механизми в системата.

Във всеки случай обаче може да се приеме, че управленските им​пулси върху нея са свързани главно с целевата международна активност на субектите, докато компенсаторните импулси са свързани главно с механизмите на нейното самоуправление.

Равновесното състояние на системата, поддържането на нейния хо-меостазис, нормалното й функциониране и развитие много зависят от взаимодействието на нейното самоуправление и управление. Това взаи​модействие, различните роли на управлението от една страна, и само​управлението от друга страна, в протичащите процеси не е постоянно. Съотношението и ролите се променят постоянно и може би в това се крият едни от най-големите трудности за политиците и дипломатите при вземането на отговорни решения. Във всеки отделен момент, при всяка ситуация това съотношение определя маневрените полета на диплома​цията, нейните възможности.равнищата на неопределеност в поведени​ето на системата, възможността едни или други ходове да повлекат след себе си неочаквани и често нежелани резултати.

Съотношението между управлението и самоуправлението в систе​мата на международните отношения силно зависи от нейните структур​ни конфигурации. Най-висока става ролята на управленските въздействия при възникването на моноиентричните конфигурации. Доминирането в тях на вертикални субординационни отношения, налагането на интере​сите и волята на едного над волята и интересите на останалите, вътреш​ната подсистемна дисциплина, самоограничаването на участниците или ограничаването на свободата в тяхното поведение подтиска свободното движение в системата, а с това и действието на механизмите на самоуп​равлението в нея. Положението се променя при двуполюсния модел, но и при него полето на действие на самоуправлението се проявява пре​димно във взаимодействията на центровете. Полицентризмът е струк​турната конфигурация в системата, при която възможностите за самоуп​равленски реакции в системата остават най-високи.

Управлението се изразява във възможност чрез целенасочено поведе​ние участниците в системата да привеждат своите отношения, а и система​та като цяло в нови, желани от тях състояния, да запазват съществуващи

състояния или да връщат системата към състояния, от които тя е била от​клонена. Тази възможност съществува на всички равнища в системата.

В тези процеси на съзнателно трансформиране на отношенията върху световната сцена голяма роля играят универсалните субекти, каквито са държавите и образуваните от тях формации. Не само пора​ди това, че като участници във всички сфери на отношенията могат да влияят комплексно върху тях, не само защото са в състояние да създа​ват и променят регулиращите международното общуване правила, но и затова, защото разполагат с най-голяма реална мощ (политическа, икономическа и военна) и са способни пряко или косвено да използват въоръжената си сила.

Заедно с това, колкото и значителна да остава ролята на държавите и на подсистемата на политическите им отношения, всеки анализ би бил несъвършен и получаваните от него резултати непълни и неточни, ако бъде пренебрегната ролята на недържавните субекти в системата. Още повече, че някои от тях - големи концерни, транснационални компании, международни банки, международни фондове и други подобни разпола​гат със средства за влияние (финансови, икономически потенциал, по​литически връзки), значително превъзхождащи средствата, с които раз​полагат малки и дори средни държави. Особеното в този случай обаче е, че участвайки в международното общуване недържавните субекти имат ограничена субектност и осъществяват управленско въздействие пре​димно в рамките на онези подсистеми на международни отношения, в които развиват своята дейност. Част от целите си те постигат като въздей​стват на правителствата и чрез тях - върху политическите и другите от​ношения.

В условията на постоянно променяща се обстановка, определяйки какви да бъдат техните отношения, субектите на международните отно​шения могат да изберат различни стратегии. Ако промените в система​та не ги засягат, те не предприемат действия. Но когато бъдат засегнати интересите им или когато преценят, че е възможно чрез промяна на съще​ствуващото положение тези интереси да бъдат засегнати, според обста​новката те могат

• да се приспособят към промените,

• да се възползват от тях, за да предизвикат други желани промени

• да се противопоставят.

1

Различните действия на страните в международните отношения по​ради това следва да се преценяват и изследват и като едно управленско поведение към системата на международните отношения като цяло или към отделни нейни части. Още повече, че ако се направи преценка от гледна точка на науката за управлението, на активното поведение на су​бектите са присъщи атрибутите на управленския процес: получаване на информация, преработването й (систематизиране, извеждане на вторич​на информация, прогнозиране и т. н.), комбинаторика. набелязване на варианти и вземане на решения, програмиране и планиране на изпълне​нието, предаване на сигнали (управленски импулси) към обекта на въздей​ствието (изходяща информация) и обратна информация.

Реакцията на системата на международните отношения като цяло и на отделните й елементи вследствие на въздействащите й управленски импулси (действията на субектите) не е праволинейна, категорично и еднозначно определена и автоматична. Управленско въздействие се стре​мят да упражняват едновременно множество субекти. Интересите и же​ланията на някои съвпадат и изхождащите от тях импулси сумират своя​та сила. Но други се различават, съвпадат частично или противодей​стват. Реакцията на системата и на отделните нейни подсистеми поради това се различава от насоката на всеки от постъпващите от нея импулси. Нейната реакция настъпва като общ резултат. Но той не се получава чрез механично събиране, не е усреднен резултат от въздействията. Си​стемата приема импулсите и ги преработва съобразно нейните законо​мерности. В този процес се осъществява взаимодействието на управле​нието и самоуправлението в системата на международните отношения. Поради това всеки от действащите субекти може да не постигне жела​ния от него резултат, да го постигне частично или да претърпи неуспех.

Понякога резултатът е съвсем неочакван. Определено и целево на​сочено въздействие на един субект може да предизвика нещо като ве​рижна реакция у много други субекти, чийто трудно предвидим краен резултат далече превъзхожда силата на далия начален тласък импулс. Наблюдава се своеобразен мултипликационен ефект, при който начал​ният импулс многократно се засилва, тъй като служи само да даде първо​начален тласък на лавинообразни процеси, представляващи движение на сили, много по големи от силите на задействалия ги субект. В много случаи по този начин импулсът само пуска в ход или насочва в една или друга неочаквана посока механизми на самоуправление в системата, които

веднъж приведени в движение продължават да действат независимо от последващи управленски импулси. Получава се нещо. което напомня на ефекта на акуп\>нктурата (точно пресметнати убождания или други въздействия върху определена точка, възбуждайки определени нервни центрове, предизвикват активни промени в организма на човека). И то​гава неудачният политик или дипломат, взел злополучното решение, може само да съжалява за погрешния си ход.

Стремейки се с поведението си да предизвикат желаните от тях про​мени, субектите невинаги са в състояние да предвидят и мащаба на пре​дизвиканите от тях процеси и изменения. Нерядко в системата възник​ват неравновесни ситуации, поради които поведението на субект с не​значителни възможности или сам по себе си незначителен управленски импулс отприщва такива сили за промени със значение и мащаби, как​вито той нито е желал, нито е могъл да предвиди.

Картината се усложнява още повече, тъй като поради сложност​та на връзките, препятствията или деформациите по каналите на ин​формацията, преднамерената дезинформация, както и поради бавно​стта на някои процеси, реакцията на системата от управленските им​пулси невинаги настъпва достатъчно бързо. Влияние оказват недо​стигът на познания за самата система и трудността да се обхванат всички фактори, за да може точно да се прогнозира. Поради това поведението на системата на международните отношения, както и промените в отделни нейни участъци, се проявява през огромно раз​нообразие на отклонения от очакваното. Дори закономерностите на maju огромна социална система често се разкриват само стати​стически, не като твърди правила, а като тенденции и затова нейното поведение, подтиквано и направлявано от постъпващи​те от субектите управленски импулси има само вероятностен характер. Това означава, че в огромен брой случаи не е възможно да се предскаже бъдещото развитие на събитията.

Това не намалява, а увеличава необходимостта от прогнозирането на международните отношения При всеки управленски процес прогно​зирането е необходимо, но в сферата на международните отношения от неговите резултати зависи много. Да се управлява успешно един про​цес, да се насочва успешно едно поведение, да се развиват в желаното направление определени отношения е нужно да се предвижда. Известно е, че управлява добре само онзи, който умее да предвижда.

Терминът „прогнозиране", дошъл от старогръцкия език, означава знание за бъдещето, предвиждане за състоянието, развитието и изхо​да на нещо, основаващо се на събрана информация за него По съще​ството си прогнозата винаги е вторична информация, т.с. информа​ция, получена не от непосредствено наблюдение, а извлечена чрез мисловни операции от друга информация, от някакъв събран и обра​ботен информационен масив. Затова нейното качество зависи както от умението да се извлече вторичната информация, така и от каче​ствата на информационния масив, с който се работи. Основен белег на тази вторична информация е, че тя сваля или намалява неопреде-леността на бъдещето. В това свойство е заложена основната функ​ция на всяко прогнозиране - да намалява риска в поведението в меж​дународните дела. Колкото по-раздвижени са системата, обстановка​та или процесите, толкова по-голяма е потребността от точно про​гнозиране за техните бъдещи състояния.

Макар да е опит да се прозре бъдещето и да се получи знание за нещо, което още не съществува, всяко прогнозиране се основава на познание за миналото, настоящето и за тенденциите, които ги свързват. То псъшност пренася натрупаното през миналото познание в сферата на неизвестното още бъдеще, като изхожда от предпоставката, че са известни основните тенденции на промените и че в рамките на обхванатия от прогнозата пери​од тези тенденции ще останат същите или ще се променят по познат начин.

Голяма роля за прогнозирането на международното развитие играят експертните оценки. С прогнозиране в областта на международните от​ношения се занимават много специалисти и учени, развиват дейност мощни научноизследователски институти.

Към прогнозиране за развитието на международните отношения се прибягва главно за определяне на възможността да настъпи някакво съби​тие, да възникне определена ситуация, да се очертаят направленията и формите на някакъв процес или да се разбере какво може да стане състо​янието на международната система в резултат от изпълняването на едно или друго решение или при настъпването на едни или други обстоятел​ства, но прогнозирането е ненадеждно и неуместно, ако бъде отнесено за подробности или за повърхностни явления, които не могат да бъдат установени в цялото им многообразие от никоя теория. Като създава модели за реалните международни отношения, както вече бе посочено, теорията има много съществено значение за успешното прогнозиране.

Предпоставките за правилно прогнозиране на международните отно​шения се крият не само в навременността и пълнотата на обработваната информация, но в не по-малка степен и в умението навреме да се определи докъде е възможно да се построи предвиждането. Във всички случаи обаче. въпреки всички съблазни е извънредно важно винаги да се долавя, често трудно установимия предел, който отделя реалистичната прогноза от сфе​рата на елементарното фантазиране. Въображението е крайно необходимо качество на прогнозиращите, но е абсолютно недопустимо да се строят предвиждания, основани на откъснал се от реалните факти негов продукт,

Предвижданията за развитието на международните отношения се отличава общо взето с по-малка точност от предвижданията в други области поради сложността на тези отношения, вероятностния хара.- iep на промените в тях, на непредвидимата игра на субективния фактор, многообразието и непостоянството на въздействията върху процесите, трудността и в повечето случаи невъзможността да се използват коли​чествени характеристики и оценки. Точността е сравнително по-нша, когато се прогнозират събития, но може да се очаква да бъде по-писса. когато трябва да се определят общият характер, направлението и тен​денциите на общите процеси.

Съчетана с недостатъчното и несъвършено теоретично познание на системата, невъзможността в повечето случаи да се използват количе​ствени преценки ограничава силно прякото използване на компютърна​та техника. Нейните възможности обаче остават в областта на съхраня​ването, намирането и първичната обработка на информацията. Заедно с това основна роля продължават и в предвидимо бъдеще ще продължат да играят преценките и прогнозите на компетентните лица. на практику​ващите дипломати, политици и научни експерти.

Обаче точността на прогнозирането на международните отношения може да се повиши, като :

• се подобри качествено и се разшири количествено използвана​та информация (не само по отношение на фактите, но и по отно​шение на закономерностите и тенденциите). Прогнозите биха били толкова по-точни, колкото от по-ниско равнище на неопределе-ност се тръгне от самото начало

• се повишат изискванията за прецизност на логическата обра​ботка на фактическия модел на ситуацията и се ограничи влия​нието на „субективните шумове"

• се съкрати периодът на прогнозата

•  се повиши равнището на нейната неопределеност - вместо едновариантна прогноза например да се разработи двувариантна или поливариантна прогноза. При двувариантната прогноза се очертават двата полюса на възможното, докато при поливариант-ната прогноза се включват и междинни варианти

• в последния случай се прибегне към въвеждане на приоритети за вероятност: на вариантите

• се увеличи дълбочинността на обработката на фактическия материал. В този случай обектът (общото състояние на светов​ните отношения, дадена ситуация, развитие на процес и т.н.) се декомпозира, правят се паралелни прогнози за съставните му ча​сти (непременно не само за възможното им развитие, но и за възможните и вероятни промени на тяхното взаимодействие), а след това общият предмет се сглобява, за да се направи общата прогноза.

В процеса на прогнозирането на международните отношения широ​ко се използват основните методи за теоретичните изследвания - ана​лиз и синтез, дедукция и индукция. С помощта на теорията се създава идеен, мисловен модел и като се екстраполират тенденциите в неговото развитие, той се пренася в едно също така идеално, мисловно бъдеще. В този случай прогнозиращите широко си служат с „ако", „защото" или „следователно".

Но невинаги става така. Често политикът, дипломатът, изследовате​лят или експертът е способен да каже „да" или „не", без да прибягва към серия от силогизми, без да задвижи логическото си мислене. Практика​та е доказала, че и в тези случаи, при необходима квалификация и дос​татъчна информация прогнозите се оказват надеждни и не бива да се пренебрегват. Към логически операции, към разсъждения се прибягва след това, за да се аргументират или обяснят преценката или предвиж​дането, но не и да се достигне до тях. В този случай предвиждането се основава на интуиция

Интуитивното предвиждане не бива да се подценява, защото в основата си то също се основава на професионални и научни познания и умения. Доказателство за това е обстоятелството, че то е достъпно само за специалиста, за знаещия, за опитния, но е недостъпно за лаика. По

същество то най-вероятно е резултат от неосъзнаван мисловен процес, неосъзнавана (а и досега недостатъчно обяснена от науката) обработка на информация. Не са толкова редки случаите, когато политикът или дипломатът, лишен от възможността дълго да размишлява, притиснат от обстоятелствата при пълна липса на време взема решения, основа​вайки се на интуитивни предположения. В много случаи дори когато се пристъпва към разсъждения, за да се реши проблем или да се набележи вариант за решение и действие, интуитивно се набелязва предположе​нието, от което следва да се тръгне. Ето зашо ролята на интуицията не бива да се подценява. Напротив, тя играе много съществена роля. наред с логическия, научно обоснован анализ.

Интуитивният избор съкращава много аналитичната работа. По същество той я допълва. Опитните дипломати и политици обикновено са хора със силно развита, професионално изпитана интуиция. Всъщност интуитивното предположение, докато не се докаже с основани на фак​тите логически разсъждения оста&ахипотеза. Затова мнозина с основа​ние са склонни да определят хипотезата като интуитивна прогноза.

Различията между тези два начина, логическо обоснованото прогнози​ране и хипотетичното предвиждане, се разкриват в няколко направления:

•  Логично изведената и обоснована прогноза е резултат на съзнате​лен процес, докато хипотезата е допускане, при което се строи евентуален модел, чертаещ изходни точки за последващо логи​ческо разсъждение.

• Логически изведената прогноза се основава на конкретни факти и закономерности, на осъзнавана информация, докато основанието да се формулира хипотезата е обстоятелството, че тя задоволи​телно обяснява фактите.

• Логичното предвиждане най-често се използва при изследване на процеси и развиващи се явления, а хипотезите имат много по-широко приложение.

•  Логическите предвиждания се основават преди всичко на дедук-ция, докато хипотезите - на индукция. Първите се доказват пос​ледователно, докато вторите - след тяхното формулиране.

Каквито и да са различията, веднага личи, че тези два толкова раз​лични пътя към истината, към прогностичното познание не следва да се

противопоставят, тъй като обикновено вървят заедно и се допълват вза​имно. Естествено, никога не трябва да се забравя, че хипотезата остава допускане, че е най-вероятно нещата да се развият по определен начин, направено по усет. но нескрепено с убедителни съображения. Хипоте​тичното трябва да се докаже. Това най-често се прави, като се построи сценарий - намират се и се излагат последователно етапите на развити​ето, което довежда до очертаната хипотетично ситуация.

Сценарият представлява предполагаемата „история на едно бъде​ще". При него се търси отговор главно на два въпроса: от една страна, как стъпка по стъпка може да възникне някаква ситуация или да се постигне определена цел, а от друга страна, какви възможности има да се промени процесът (да се ускори, забави, спре или насочи в друга посока). Ако за развитието към хипотетичното бъдеще не може да се построи реалисти​чен сценарий, хипотезата се отхвърля. Важно е да не се забравя, че хипо​тезата съдържа винаги по-висока неопределеност от логично предвиде​ното. Тя винаги трябва да с в съгласие или поне да бъде съвместима с всички факти, с цялата информация за обекта, предмет на предвиждане​то. Когато са формулирани няколко хипотези, добре е те да не са много на брой. а и да са близки една с друта. При това за предпочитане е онази, която еднообразно обяснява най-много факти. А и да не се забравя, че противоречащи си хипотези не могат едновременно да бъдат верни, ако се отнасят за един и същ обект, но това правило отпада, ако се касае за различни състояния на обекта по различно време.

Както посочихме, предвиждането предхожда вземането на всяко ре​шение и от неговата точност зависи правилността на решението. В огромен брой от случаите тази дейност се осъществява в практиката на лицата -политици, бизнесмени, дипломати - извършващи дейности в международ​ните отношения. Когато се разполага с време, решенията са свързани с голяма отговорност и обстановката е сложна, се използват възможностите на повече лица и индивидуалното прогнозиране отстъпва място на колек​тивно прогнозиране. С тази дейност се занимават специализирани отдели във външните ведомства, големите международни организации и фирми, предмет е на дейността на множество научни и изследователски институти.

Колективното прогнозиране има преимущество, тъй като се използ​ват интелектуалният потенциал и знанията на повече хора, използват се експерти, които обсъждат, критикуват се взаимно и накрая достигат до общо мнение. Но и недостатъците са големи: участващите си влияят

взаимно, а и полученият резултат се постига с компромис, при който всеки от участниците отстъпва от онова, което според него е истина. А това може да навреди на безпристрастността и точността на получения резултат. Поради това много внимание и усилия се насочват, за да се избегнат тези слабости.

В практиката в областта на прогнозирането на международните отно​шения и външната политика сравнително широко се използват т. нар. Дел-фийски метод на колективно прогнозиране и имитационните игри. Същно​стта на Лелфииския метод се състои в това, че участниците отговарят мотивирано и писмено на поставените им въпроси, без пряко да контакту​ват и да си влияят. В същото време се запазва възможността да се запознаят и да критикуват изложените анонимни мнения, като ги разменят взаимно. Намира се средна преценка, след което се иска допълнителна обосновка за най-крайните мнения. Процедурата се повтаря, докато становищата се сбли​жат. Понякога на различни етапи се включват различни лица. Макар да е широко използван, този метод не е лишен и от недостатъци: тромавост на процедурата, потребност от много време и голям брой приблизително рав​ностойно подготвени участници, невъзможност напълно да се изключат елементите на компромиси при сближаването на преценките и мненията.

Методът на имитационните игри е много стар. Бил е известен в Китай още 580 г. преди нашето летоброене. Модернизиран и усъвър​шенстван се използва и сега. При този метод по същество се извършва личностно имитационно моделиране на ситуации или процеси. Когато играта се използва за прогнозиране в областта на външната политика , квалифицирани лица се опитват да иерсонифицират различни звена на външнополитическия механизъм, участващи във вземането на външно​политическите решения. Когато се прогнозират или изследват процеси в международните отношения, участниците се опитват да представят възможното поведение на съответните страни при дадени ситуации. Те се разделят на групи: две или повече противостоящи или взаимодей​стващи команди и една ръководна контролна група. Контролната група подготвя материали и оценки, съобщава на командите нужната инфор​мация, изискваща от тях да вземат решения за някакви действия. Реше​нията се анализират от контролната група, определят се техните резул​тати и предполагаемата нова ситуация се съобщава на командите. Те реагират с нови решения, Цикълът се повтаря многократно

Този метод има различни приложения:

• Класически двустранен вариант, при който две команди взаимо​действат, разполагайки с различни ресурси в различни условия.

• Игра семинар, при която специалистите разиграват открита игра, предоставяйки на участниците цялата информация, за да подпо​могнат тяхното обучение.

• Игра „ на сляпо", при която за командите нарочно се създава чрез недостиг на информация неопределеност на ситуацията. По свое усмотрение контролната група съобщава сведения на единия или другия „противник" и следи реакциите.

• Дърво на игрите, при което играта се води до момент, когато се открият два или повече възможни варианта за развитие на ситуа​цията. Оттам поотделно се разиграва всеки от вариантите.

• Вариационни игри, при които се правят промени на отделни об​стоятелства и параметри на ситуацията, като се запазват само ня​кои от тях, които са основни: време, географска среда, противо​стоящи сили и др.

Сред достойнствата на метода са: духът на състезателност, който повишава интереса и активността на участниците; насочването на учас​тниците към забелязване и изследване на много аспекти, които при дру​ги обстоятелства може би не биха забелязали; пригодност на метода за изследване и прогнозиране на слабо структурирани ситуации, неподда-ващи се на количествени оценки; много добри резултати за обучение на външнополитически, военни и бизнес кадри.

Тези достойнства не бива да се преувеличават. Първоначално в САЩ и в други някои страни се очерта известно увлечение към използването на метода, но след това почти никога развитието на събитията не потвържда​ваше получените резултати. Винаги трябва да се има предвид, че при всяка имитационна игра се налага твърде голямо опростяване на действителност​та. Когато се разиграва процес на възможни последователно вземани реше​ния, се отдава голяма роля на лицата шги звената, но лесно се пренебрегва влиянието на външните фактори. Приложението на имитационните игри обикновено е ограничено, главно в областта на остро конфликтните ситуа​ции, при които взаимодействието на страните е непосредствено, изразено е силно, лесно се отделя от другите взаимодействия в ситуацията, а решени​ята се вземат от ограничен брой органи или лица.

В края на краищата изводът е, че никой метод за прогнозиране на развитието на международните отношения не е толкова съвършен, че да е лишен от недостатъци. Основното правило е. че резултатите зависят не само и не дотолкова от присъщите на метода достойнства и недостатъци, а преди всичко от качествата на участниците, на експертите, от познава​нето на проблемите и от наличието на достатъчна първична информация.

6. ВЛИЯНИЕ И СИЛА В МЕЖДУНАРОДНАТА СИСТЕМА

Степента, в която действащите върху световната сцена субекти мо​гат да упражнят управленско въздействие върху международната систе​ма, за да предизвикат желани от тях промени, се определя като възмож​ности за влияние. Всяка страна в процеса на международното общува​не се стреми да увеличава тази възможност. Като се стреми да промени съществуващото положение или да го запази, всеки участник в между​народната система желае да реализира или да защити своите интереси, като влияе за благоприятни за него промени Б международната среда. Разбира се, когато участникът разполага с необходимите за това сред​ства и качества. Такива са държавите или световни банки и други иконо​мически международни гиганти, но не някоя малка фирма, станала су​бект на международни икономически отношения, защото извършва ня​кои незначителни международни търговски операции. Много ефектив​но и бързо влиянието се осъществява с инструментите на външната по​литика, но заедно с това средствата за неговото постигане са много -икономически, информационни, финансови и други. Силата е само едно от тези средства.

Разграничаващият критерий между въздействието, постигано със сила или чрез упражняване на несилово влияние, е липсата или наличи​ето на непреодолим натиск и принуда. Тогава, когато постигнатите ре​зултати от действащия субект са резултат от непреодолим натиск и при​нуда, те са постигнати чрез сила. Във всички други случаи те са резултат от сполучливо упражнено несилово влияние. В условията на силовото въздействие възможностите за избор на поведение от неговият обект липсват или са нищожни. В обратния случай се запазва свободата на избора.

Както сред държавниците, дипломатите, така и сред теоретиците е много широко разпространено схващането, чесилато е най-надеждното средство да се оказва ефективно влияние в международните дела. Това е така, според много от тях, защото тя е универсално приложимо средство във всички сфери на международните отношения и при това според тях може напълно да замества всички останали средства. Силният винаги по​беждава, а победителите не ги съдят. Притежанието на сила е реалност, която никой не може да отнеме. Затова силният е гарантиран от външни заплахи и опасности. Силата дава свобода, обезпечава независимостта и открива неоспорими възможности за постигане на желаните цели. Прите​жаването на сила означава притежаване на сигурност. Със сила може да се получи всичко, докато против сила не може да се запази нищо.

Схващането изглежда логично, но едва ли следва да се приеме без​критично. Съдържа много истина, но и много неистина. Подценяването на силата е недопустимо и грижата тя да се поддържа на определено равнище е абсолютна необходимост. Подценяването на тази необходи​мост крие опасности. И все пак от необходимостта да се разполага със сила не следва, че при всички случаи тя трябва да се използва или че със сила може да се постигне всичко.

Има голяма разлика между притежаването на сила като виртуално средство и употреба^ а й като непосредствено действащо, т.е. ефектив​но средство във външната политика и международните отношения. Пре​небрегването на това различие може да има сериозни последици. Освен това, както ще видим, използването на сила за постигане на едни или други цели не винаги е подходящо и дори допустимо. Възможностите на силата съвсем не са безгранични.

Поставена в защита на национални, държавни и други интереси, силата обикновено се възприема като възможност, когато интересите са противоположни и несъвместими, да се наложи собствената воля над евентуалния съперник или противник. Според някои автори, като например Р. Арон, съществува разлика между силата, схващана като съвокупност от поставени в защита на международните интереси ма​териални и нематериални средства и мощта, схващана като способ​ност да се употреби насилие при дадени конкретни обстоятелства. Някои теоретици строят разсъждения, за да отграничат потенциална​та сила, т.е. ансамбъла от сили, с които е възможно да се разполага, от актуалната сила, т.е. онази сила, която може практически да се поста-

ви в услуга на постигането на международните цели. Изтъкват, че при война до голяма степен актуалната сила се покрива с военната сила, без да съвпада напълно с нея, докато в условията на мир актуалната сила много съществено се отличава от военната сила. И все пак. нико​га не съвпада напълно с нея. Сила са не само дивизиите и ракетите, но и авторитетът, правното основание, традиционно установените връзки и много друго. Актуалната и потенциалната сила също не съвпадат напълно, тъй като от значение е способността да се мобилизира разпо​лагаемия силов потенциал. В международните отношения способност​та да се мобилизира силата зависи не само от величината на национал​ния силов потенциал, но и от волята и решителността той да бъде упот​ребен, за да се постигнат преследваните цели. В последна сметка в духа на тези схващания международните отношения са отношения меж​ду субекти, всеки от които претендира да има основания и право сам да си дава правосъдие и сам да решава дали да се бори за реализиране​то на един или друг интерес.

Сами по себе си, тези идеи не са оригинални. Имат дълга история. Теоретическите корени на схващането, че международните отношения не са друго, освен непрестанна борба за надмощие най-често се търсят във възгледите на английския философ Томас Хобс (1588-1679}. Според Хобс съдържанието на целия исторически процес (т.е. не само международните, а въобще социалните отношения) се изпълва от веч​ния спътник на човечеството - борбата за сила и надмощие. Човекът е агресивен по природа, твърди английският философ, тъй като поставя собствените интереси no-високо от интересите на всички други. Затова животът му преминава в непрестанна борба. Като извежда вътрешните отношения в държавите от естественото право, основаващо се на обще​ствения договор, Хобс счита, че предназначението на държавата и под​държаният от нея ред е не да премахне (защото това е невъзможно), а да ограничи, да постави в определени рамки съперничеството и борбата между индивидите. Общественият договор, държавата и поддържания от нея обществен ред са начини да не се допуска взаимното унищоже​ние на хората, твърди той, но в международните отношения не само не съществува такъв обществен договор и ред, а и в тях изобщо липсва закон. Затова в международното общество, за разлика от вътрешното общество, всичко е позволено, всички се подозират, мамят и насилват взаимно. Не е важно да си прав, по-важно е да си силен.

Еволюцията на тези възгледи се разви и укрепи от противоречията и борбите през XIX и особено през XX век. Пусна още по-дълбоки корени през втората половина на столетието в условията на студена война меж​ду идеологически, политически и военно разделения свят. За това по​влия не само конфронтацията, но и естественият ход на политическото мислене в биполярната световна система на международни отношения. На Запад широко утвърдени, почти общоприети станаха теоретичните конструкции на американската теоретична школа на „политическия ре​ализъм", за чийто творец и най-изтъкнат изразител се счита ръководите​лят на Международния център при Чикагския университет проф.Ханс Моргентау. С тази школа по-късно свързаха възгледите си много амери​кански политици и учени като Дж. Кенан, Р. Снайдер, Д. Ачесън, Дж. Фостър Дълес, Р. Макнамара, У. Ростоу, У. Липман, Х. Болдуин, Р. Ос-гуд, Х. Кисинджър, 3. Бзежински и др. В Европа тези възгледи намериха утвърждаване и развитие в изследвания на Р. Арон, ген. А. Бофр, ген. П. Галуа, М. Белож, Ф. Норсидж, Дж. Френкел и много други.

Счита се, че поради относителната слабост на националните норми за морал, законност и идеали, главната мярка за националната сила е способността успешно да се противопоставиш на другите нации, ако е нужно и със заплаха за война и унищожение. Поради това насилието или заплахата с него винаги остават незаменим инструмент на националната политика. Задачата на дипломацията - този „мозък на силата" - е огра​ничена. Свежда се до това да използва насилието или заплахата с него с максимална ефективност. Според Х.Кисинджър дипломация, която не е подкрепена със сила, се превръща в обикновена риторика, ако не и в нещо по-лошо.

Тъй като държавите са най-влиятелните и силни субекти в междуна​родната среда и понеже политиката им прониква във всички други сфе​ри на международните отношения, те определят не само „правилата на играта", но и нейното съдържание. Те са притежателите на най-голямата и ефективна сила. Целта на всяка външна политика, изтъква Х. Морген​тау, трябва да се определя с термините на националните интереси, под​държани със съответната сила. Международните отношения са поле на непрекъсната борба за власт, за сила ( когато се преценяват тези тео​ретически конструкции, трябва винаги да се има предвид, че терминът „power" в английския език не съвпада напълно с българския термин „сила", тъй като в зависимост от контекста може да означава сила, мощ,

възможности, влияние и много друго), за надмощие. Държавните ръко​водители и народите в последна сметка може да се стремят към свобо​да, сигурност, благоденствие. Могат да определят целите си във форма​та на религиозни, философски, икономически или социални идеали. Но всеки път, когато те се опитват да постигнат целите си със средствата на международната политика, те правят това, като се борят за силово превъз​ходство. Борбата за власт и сила е универсална във времето и простран​ството. Не само наивно, но и недопустимо и опасно е да не се разбира това истинско съдържание на международните отношения. Всяка меж​дународна политика се свежда до стремеж да се запази, увеличи или покаже сила. Силата винаги е господствала над правото, тъй като не правото създава силата, а силата е творецът на правото. Религиите, иде​ологиите, нравствените проповеди в края на краищата не са друго, ос​вен украшения или неискрени прикрития на силата. За да се разбират международните отношения и тяхната система, не трябва да се изхожда от украшенията, а да се гледа реалистично на нещата.

На тази теоретична основа идеите на политическия реализъм, осо​бено през 60-те и 70-те години на XX век дадоха обилни плодове. Те практически взеха връх над направлението в теорията, което се опитва​ше да изведе сьщносп-а на международните отношения и външната по​литика от политически и морални принципи и идеи. „Политическият идеализъм" трябваше да отстъпи не само пред настъпателното развитие на реалистите, които настояваха на международните отношения да се гледа прагматично и нещата да се назовават с истинските им имена. Раз​бира се, реализмът не трябва да се разбира като синоним на цинизъм и безнравственост, тъй като силата може да се използва в пълно съответ​ствие със справедливостта, правото и морала.

В политическата и научната литература - най-вече в страните от социалистическата общност, в това число и в България, тези възгледи подлагахме на остра критика, като откровен израз на разбойническата и грабителска природа на империализма. Официално поддържаната иде​ологическа схема обаче не позволяваше да се забележи парадоксално-стта на тази позиция. Абсолютизирането на класовата борба като един​ствено съдържание на отношенията върху световната сцена водеше към теоретически конструкции, които по същество съвпадат с възгледите на политическите реалисти отвъд океана, тъй като световните отношения също се преценяваха като силови отношения. Международните отно-

шения се разглеждаха като поле на изнесена върху световната сцена кла​сова борба между победилия пролетариат и все още окончателно неразг-ромената и неунищожена буржоазна класа, В тази класова борба, която изпълва общественото развитие, се решава историческият проблем на епохата - „кой - кого". Заедно с класовата борба върху международната спеиа неизбежно се извеждаше и класовият антагонизъм. Цялото истори​ческо развитие в последна сметка се очертаваше като резултат от посто​янно и закономерно променящо се съотношение на силите между капита​лизма и социализма. Така силата се издигаше отново на пиедестала на решаващия творец на историята. Мирното съвместно съществуване се посочваше като форма на борбата в сферата на международните отноше​ния, при която за разлика от вътрешната класова борба се изключва само единия от начините да се използва силата - крайната форма на въоръже​ното насилие - войната. Съблякла военния мундир и сложила дипломати​чески фрак. силата пак оставаше истинският творец на историята. Из​ключването на военното насилие не означаваше изключване на силата от международните отношения. Така кръгът се затваряше: и критикуваните, и критиците по същество бяха застанали на сходни позиции.

Силно идеологизираната критика на доктрината па политическия реализъм вече принадлежи на миналото също така, както обяснението на всичко, което става в международните отношения като прояви на класова солидарност или класова борба. Но обективният анализ на док​трината на политическия реализъм въпреки това не позволява тя да бъде възприемана безкритично. Основанието е просто - основните й възгледи не отговарят на действителността. Създават невярна пред​става за същността на международните отношения и на тяхната систе​ма. По същество върху теоретичните конструкции на проф. Х. Мор-гентау и неговите съмишленици също лежи отпечатъка на твърде по​литизираното мислене от времето на студената война. Промените, които настъпиха в световните отношения в края та XX и началото на XXI век дадоха нови основания за по-точна и критична преценка на основните им тези. В променените условия, в които навлезе светът през XXI век възгледите на политреализма намираше все по-малко основа​ние в реалностите, и което е най-главното - в насоката на развитието на международната система.

Основният порок на теоретичните анализи и конструкции на споде​лящите възгледите на школата на „политическия реализъм" е заложен

още в основната им идея, свеждаща съдържанието на международните отношения само до силови взаимодействия, до непрестанна и универ​сална във времето и пространството борба за сила, власт и надмощие. Вероятно тези възгледи биха имали основания, ако би могло да се при​еме, че всички интереси на действащите в международната сфера субек​ти са противоположни или поне несъвпадащи частично или напълно. Още повече, ако всички международни интереси са антагонистични. Но те далече не са такива. Да се твърди това би означавало да се твърди нещо, което очевидно не съответства на действителността. Субектите на международните отношения взаимодействат, осъществяват трангра-ничните си отношения, изхождайки от интересите си. Обаче интересите им са много разнопосочни едни към други.

•  Част от тях са паралелни, т.е. никъде не се пресичат и поради това нямат никаква връзка. В този случай отношения изобшо не възникват.

• Други са противоположни, т.е. задоволяването на единия не до​пуска задоволяването на другия. В този случай противоречието е пълно и е трудно преодолимо, макар и не непреодолимо, тъй като е възможно да бъде преодоляно чрез компромис, при който се използва т. нар. „линкидж".

• Трети са несъвместими само частично, т.е удовлетворяването на единия интерес пречи за пълно удовлетворяване на другия инте​рес. Това открива възможности за удовлетворяването на двата интереса частично, чрез взаимни компромисни отстъпки.

•  Четвърти сасъвпадащи. При тях силата е безполезна, те могат да се реализират най-добре чрез съвместни усилия. На такива инте​реси се основава международното сътрудничество. Сам по себе си фактът, че в международните отношения съществуват и взаи​модействат едновременно отношения на сътрудничество, съперни​чество и борба поражда съмнения за ролята на силата като един​ствен смисъл и съдържание на международното общуване.

Съвпадащите интереси на действащите върху световната сцена су​бекти могат да бъдат отнесени към два вида:

• Специфични интереси на взаимодействащите страни. Тъй като тези интереси не засягат пряко третите страни, те стават предмет

6. Влияние и сила в международната система                        153

на уреждане между страните чрез международни договори и по​литически споразумения. По взаимно съгласие страните създават политически и юридически правила за съгласувано поведение само едни към други.

• Общи интереси на всички страни, отнасящи се за запазването, поддържането и регулирането на международната система. Те поддържат нейната цялост и определят нейното устройство и начини да функционира. Главните от тях са изразени и защитени чрез основните начала и принципи на международното публично право.

Съотношението между съвпадащите, частично съвпадащите и противоположните интереси от първия вид е много подвижно. Променя се според обстановката. От неговото състояние зависят мащабите на разбирателството и сътрудничеството, наличието на противоречия, кон​фронтация, както и степента на тяхната острота. При втория вид инте​реси преобладават елементите на общото съгласие и затова при тях се наблюдава по-ниска динамика на взаимодействията и промените.

Каквито и да са промените, даже и при състояние на най-острата конфронтация в международната система, в нея съвпадащите интереси преобладават. На това обстоятелство се основава и самото съществува​не на системата, независимо от конфликтите и борбите в нея. Несъвпа-дащите и противоречиви интереси предизвикват споровете и конфлик​тите, които на свой ред генерират центробежни сили в системата.Те затрудняват нейното нормално развитие и функциониране и ако биха взели връх, биха я разрушили. Тя би се разпаднала и на нейно място би възникнал хаосът на война на всички против всички. Това обаче не става - системата съществува през хилядолетията независимо от конфликти​те и войните. Причината е, че в нея преобладава общият за всички инте​рес: чрез международното общуване в нейните рамки да бъде преодолява​но държавното и териториалното разделение на света. Обстоятелство​то, че през всички перипетии на международните съперничества, кризи​те и войните системата е запазвала съществуването и целостта си е нео-боримо доказателство за преобладаването на напълно или частично съвпадащите интереси, обстоятелство, което е източникът на мощните и преобладаващи центростремителни импулси в нея.

Схващането, че съдържанието на отношенията върху световната сцена е непреходната във времето и пространството борба за сила, власт и над-

мошие е погрешна, тъй като пренебрегва преобладаващата част от отно​шенията в системата. В системата не взаимодействат само несъвместими интереси. Вярното в схващанията на политреалистите, рационалното зърно в техните теоретични коне грукции е в това. че силата наистина играе много важна и активна роля, че международните отношения не могат да бъдат разбрани, ако нейната роля бъде пренебрегната или подценена, че силата е и вероятно винаги ще е едно от най - ефективните средства за постигане на цели на външната политика и в международните отношения.

Научният принос на политреализма в Теорията на международните отношения едва ли може да се оспори. От неговите позиции бяха из​следвани и разрабо гени от американската и западноевропейската тео​ретична мисъл много проблеми, свързани със силовите въздействия върху международната среда, с ролята на силовите равновесия и неравнове-сия, с взаимното силово сдържане, изследвани бяха елементите на сила​та и начините на нейната употреба и много друго. Това беше нужно и полезно и за практиката, и за теорията. Силната страна на Доктрината на политическия реализъм е в реализма, но не и в политиката. Способ​ността да се мисли и да се говори за силата откровено, без украшения и недомлъвки, обективно и реалистично, е полезно за познанието. Но аб-солютизирането на силата в международната система е не само погреш​но, но пренасянето му в политиката крие големи опасности.

Ролята на силата в международната система не само не е единстве​на и универсална във времето и пространството, но и има много силно изразено естествено и закономерно ограничение.

• Силовите отношения не обхващат цялата сфера на международ​ните отношения. Дори не и преобладаващата. Силата става напълно безполезна при съвпадащите интереси. Никак не е нужно да се употребява сила или каквато и да е форма на влияние, щом като партньорът е подтикнат да действа от собствения му инте​рес.

• Властта на силата въздейства мощно върху отношенията, но да се ползва от нея може само онзи, който я притежава. Масата от взаимодействащите в международните отношения страни не мо​гат да си позволят това. просто защото не разполагат със сила.

•  Не бива да се забравя, че колкото и да е голяма силата, тя никога не е имала власт над интереса. Интересите управляват силата, но

не и обратното. Силата служи на интереса, но интересът не служи на силата. Насила международни, а и всякакви други ин​тереси не се създават, променят или премахват. Затова управле​нието на международните отношения чрез насочване, комбини​ране, съчетаване на интересите е по-съвършено и по-стабилно от управлението им с помощта на силата. Висша мъдрост и умение в дипломацията и политиката е да се постигат цели, като се мани​пулира с интересите на партньорите и съперниците.

Никак не е универсално във времето и пространството онова, ко​ето Х. Моргентау и споделящите основните му тези дефинират като „цел на всяка външна политика, чието съдържание трябва да се определя с термините па националните интереси, поддържани със съответната сила." Силата в международната система не е вес-десъща. Тя няма място и роля в огромна част от външнополитичес​ките, икономическите, социалните, културните и други отношения. Значението и ролята на силата възникват и се повишават само тога​ва, когато се сблъскат интереси. Тази закономерност за присъствие​то, ролята и значението на силата в международната система е всъщност и един от основните елементи на компенсаторните меха​низми на системата. Тя може да се формулира така:ролята на сила​та в международната система зависи от степента на проти​воречил и конфронтация в системата. При наличие на противоре​чия и конфронтация в международните отношения ролята на силата се увеличава, но при отсъствието им се намалява до незначителност или дори до нулево равнище. От сила има нужда само тогава, когато се появи съперник или противник.

Ако теоретичната основа на реалполитиците се възприеме безкри​тично и конструкциите се изведат докрай, войната и насилието биха били най-естественото състояние на международните отношения, това състо​яние би било най-близко до същността на системата, докато мирът би противоречил на тази същност. Историята на международните отноше​ния не потвърждава такъв извод. Мирът и неосноваващото се на сила сътрудничество върху международната сцена преобладават, а разгулът на насилието и войната е рушил нормалните отношения и винаги е бил преценяван като ненормално състояние на отношенията.

На теоретичните възгледи на реалполитиците противоречи и друго основно съображение. Доведени до логичен край, тези възгледи влизат

в противоречие със съществуването, същността, ролята и значението на общочовешките интереси. Както вече отбелязахме, тези интереси на​мират най-силния си и ярък израз в глобалните проблеми. Тези пробле​ми са свързани с интереси, имащи екзистенциално значение за човече​ството, отнасящи се към втората група на съвпадащите интереси, могат да бъдат решавани само по пътя на споразуменията и сътрудничеството и за решаването им силата не само е безполезна, но вредна и гибелно опасна. В ядрената ера, при съществуващите военни средства и техно​логии самата злоупотреба със силата се е превърнала в един от най-големите и съдбоносни глобални проблеми.

Поставянето на силата над правото недооценява неговото значение и роля в международната система Подценяването на международното право и неговия общочовешки и демократичен характер подкопава ус​тойчивостта на международния ред и сигурност. Правното равенство е единственото равенство, което върху световната сцена може да бъде противопоставено на силовото неравенство.

В условията, когато силовото неравенство е неотменимо присъщо на международната система, свеждането на отношенията до силови от​ношения разрушава представите за демократичността на отношенията върху международната сцена. Такова верую, макар и да не съответства напълно на реалността, подхожда на големите, богатите и силните уча​стници в международните отношения, но горко на малките, слабите и бедните. То създава теоретична основа за пораждането на вертикални, субординационни структури и зависимости в световните отношения, каквито не съответстват на характера на международната системна об​щност на суверенни и равноправни субекти. Изгражда теоретичната ос​нова за обосновка и оправдание на хегемонизма, доминашята и нера​венството в международната система.

Наивно е да се мисли, че силата е активен фактор само в условията на война или че състоянието на мир е равнозначно на отношения без насилие. Състоянието на мир не означава повече от отсъствие на пряка употреба на въоръжена сила в международните отношения. То не из​ключва косвената употреба на военната сила чрез заплахата, че тя може да бъде употребена, нито прави невъзможно прякото прибягване към невоенни силови средства. Международният мир може да има много различни състояния. Може да бъде стабилен, нестабилен, да се основа​ва на правото или да почива на безмилостното му погазване, да бъде

справедлив или чудовищно несправедлив. В неговите условия в между​народната система може да се води жестока, безмилостна, студена, про​пагандна, психологическа, икономическа и всякаква друга война. Може да се погазват безскрупулно справедливите интереси не само на едни или други нации, но и на цялото човечество.

Тази роля на силата, възможността да се използват силови средства произтича от иманентно присъщото на международните отношения силово неравенство. Върху международната сцена осъществяват отно​шения субекти, които са много различни: големи и малки държави, бога​ти и бедни, високо развити и по-слабо развити, с процъфтяваща или с изпитваща тежки затруднения икономика, с различна политическа и со​циална стабилност и т. н. Силовото неравенство произтича от това разно​образно и винаги присъщо на международната среда фактическо нера​венство, при което големите и силните остават силни, а малките са винаги осъдени да останат малки и слаби. Тъкмо това неравенство остава един от най-мощните фактори, подкопаващи международната сигурност и пораж​да у страните, които разполагат с преобладаваща сила съблазънта да се възползват от него. На която е почти невъзможно да устоят.

Силата винаги е била и ще бъде едно от средствата на външната по​литика. Но използвана за постигане на външнополитически цели, силата се различава от всички други средства на външната политика наред с дру​гото и по това, че както вече посочихме по-горе,тл не е еднакво достъ​пна за всички играчи на международната сцена. Силата създава привиле​гии, които не са достъпни за всички. Тя може да се използва само от стра​на, която я притежава в размер, позволяваш й да има силово превъзходство над нейните опоненти. Към правни средства или към гъвкава дипломация може при всички обстоятелства и във всеки момент да прибегнат всички страни, и големи, и малки, независимо от различията и неравенствата между тях. Но при ситуации, когато силата става решаващ „аргумент", всички други аргументи отпадат и положението на малките и слаби стра​ни става извънредно неблагоприятно. Наистина, те не са съвсем безза​щитни, тъй като все пак в системата на международните отношения съще​ствуват ефективни компенсаторни механизми за поддържане на силовото равновесие - съюзи, международни организации, системи за колективна сигурност, интеграционни обединения, блокове, коалиции и др. Но възпол-зването от тях невинаги е възможно, може да зависи от обстоятелства, които заинтересованите страни не могат да променят.

Величината на силовия потенциал, който една нация може да постави в защита на своите международни интереси зависи най-много от фактори, които бавно и трудно се променят, а някои от тях изобщо не подлежат на промяна. Една част са свързани с географски и природни дадености, а други се променят в мащаба на много десетилетия и столетия. На първо място сред тях са демографските и геополитическите фактори.

Развитието през XX век показа тенденция към увеличаване на дисп-ропорциите в разпределението на силата в международната система. Толкова широко използваните в теоретическата и политическата меж​дународна лексика термини „развити" и „развиващи се" страни (всъщност терминът „развиващи се страни" е евфемизъм, който дели​катно прикрива онова, за което трябва да се каже „неразвити страни") са много неподходящи, тъй като скриват истинското различие. Развитите страни също се развиват, при това с темпове, които нерядко са много по-високи от темповете в развитието на страните, определяни като „раз​виващи се". Бързо и ефикасно развиващите се са развитите страни, а онези които наричат „развиващи се" са бедни, тъкмо защото не се раз​виват с достатъчни темпове. „Ножицата" се разтваря - бедните продължават да стават относително все по-бедни, а богатите - все по богати. Според данни на ООН през 1960 г. бедните държави са били 30 пъти по-бедни от богатите държави, но през 1990 г. разликата е станала 150 пъти.

Дори и големите и силни страни, които от векове участват в голяма​та игра на глобалната политика вече не могат да бъдат поставяни на една и съща плоскост: има „сили", има „велики сили", има и „суперси​ли". Началото на XXI век все по-определено очертава формирането на крупни политически и икономически агломерации, на нови силови цент​рове в различни части на света: на американския континент, в Европа, в Далечния изток, процес който оше повече увеличава различията в раз​пределението на силата в международната система.

Разбира се, състоянието на силовите отношения в системата не е неизменно. Обаче като пяло на национално равнище промените са мно​го бавни и общо взето изостават от промените в международния живот. Възникващите диспропорции, несигурностите, които произтичат от тях само донякъде могат да бъдат коригирани чрез колективни силови ком​бинации, но от друга страна, самите тези комбинации често вместо да балансират неравенствата, още повече ги увеличават.

Както бе отбелязано, подобно на понятието „власт" („power" - в смисъла, който му придават реаполитиците) понятието „сила" също така има не само много лица. но и много измерения. Това го прави трудно определимо. Прав е Х. Кисинджър. когато отбелязва, че определянето границите на силата изисква съчетание на опит, прозрение и постоянно приспособяване. Теоретически балансът на силите би трябвало да е лес​но изчислим, обаче на практика е изключително трудно да се направи достоверно. В някои научни и политически среди е разпространен възгледът, че макар в последна сметка националната сила да се изразява като военна сила, дори и самата военна сила представлява извънредно сложен комплекс от много елементи. Действителността е още по-пъстра, понеже във всяка сфера на отношенията силата се проявява по спе​цифичен начин, постига се с различни средства и може да бъде твърде различна. Напразни биха били надеждите военното превъзходство да обезпечи морална сила. Богатата нация никога не би могла да купи с богатството си любовта на бедните нации. Идеи не могат да се насаж​дат с насилие и военната сила не може да служи за идеологически аргу​мент. Силата разширява възможностите на нациите да защитят или да наложат интересите си. но не ги прави по-добри. Поради това измере​нията на силата, а оттук преценките за съотношенията и с друга, противопоставяща й се сила са много специфични за всяка отделна сфе​ра на международни отношения. А и голямото структурно разнообразие на тяхната система неимоверно усложнява нещата. Могъща във военно отношение страна може да бъде икономически твърде уязвима. Богата и процъфтяваща напия, нация превърнала се в световен икономически ги​гант може да бъде джудже в областта на културата. Много често големи и силни държави имат слаба и непохватна дипломация, поради простата причина, че практически не са имали нужда, за да постигнат пелите си да усвояват и да прилагат дипломатическите умения. Обратно, дипло​мацията на неголеми и относително слаби страни, макар и не много че​сто, е успявала да постига блестящи успехи.

Когато влияниеч о в международните дела се опира преди всичко на силата, преценяването винаги се налага да бъде правено комплексно, а това въвежда нови и много неясни критерии, защото относителното зна​чение на икономическата мощ, военните възможности, моралното превъзходство и т.н. не само не е еднакво, но и в зависимост от обстоя​телствата може да се променя. При това много неочаквано и бързо. При

едни обстоятелства икономическият потенциал има решаващо значе​ние, при други политическите възможности, а при трети - броят на ди​визиите и ракетите. Моралното превъзходство е твърде слабо утешение пред тържествуващия въоръжен до зъби противник. Правната основа​телност на интересите може да е много далече от моралната им основа​телност.

Все пак, колкото и значителна да остава спецификата на образите на силата в отделните сфери на световните отношения, нейните прояви и възможностите й постоянно преливат от една сфера в друга сфера. Понякога политиците като че забравят, че военните усилия могат катастрофално да подкопаят икономическата мощ, а оттам и полити​ческото влияние, така както увеличаването на военните възможности е непостижимо без съответните икономически и политически предпостав​ки. Класически пример за това е политиката на САЩ по отношение на Съветския съюз през 80-те години на XX век. Налагайки интензивна над​превара вън въоръжаването, администрацията на президента Рейгън в голяма степен успя да забави развитието на и без това зациклилата и започнала да изнемогва икономика на Съветския съюз. Огромните и ста​ващи все по-непосилни военни разходи все повече свиваха производ​ството за гражданското потребление, а това съвсем не създаваше идео​логически аргументи за благоденствието на обществото при съветската система.

Когато реализирането на интереси в международните отношения се търси главно на основата на силовата достатъчност, а главен критерий за силовата достатъчност стане военната мощ, се откриват само две възможности:

• Запазване на интересите, като се установи и пояцържиравенство на силите с евентуалните противници. Най-често така става, ко​гато се цели да се запази статуквото.

• Запазване на интересите и налагането им на съперниците, основа​но на превъзходство на силата. Най-често това става, когато се цели промяна на статуквото.

Трета възможност няма. Обикновено се счита, че ако е възможен вторият вариант, той е за предпочитане.

Всъщност свободата на избора е твърде ограничена и дори не зави​си от който и да е от съперниците. Х. Моргентау е прав, когато забеляз-

ва, че всички въвлечени в борбата за сила страни в действителност ня​мат свободен избор между двете възможности, тъй като не са в състоя​ние със сигурност да предвидят измененията в силовите възможности на техните противници. Затова те по правило се стремят не към равен​ство на силите, а към силовото превъзходство. Стремят се „да се преза-пасят" със сила, за да се застраховат от възможни пропуски и грешки. Стремежът им се насочва не към оптимума, а към максимума на достъ​пната им сила. И докато равенството има предел (дефиниран от силата на противника), при неравенството е обратно, защото стремежът то да бъде надхвърлено чрез безкрайно увеличаване на силата няма разумен предел. Резултатът е безмилостна силова надпревара. Тези обстоятел​ства дават основанието на реал политиците да считат, че разоръжаването е химера. Разоръжава се победен противник, но докато той не е побе​ден, истинското разоръжаване не е възможно. Максималното, което може да се постигне под натиска на обществения натиск, политическите съоб​ражения или просто поради икономическите обстоятелства е регулира​нето и ограничаването на въоръжаването. Разбира се, при условие че се постигне съгласие и стане възможно да се създаде система за надежден взаимен контрол.

Тези закономерности в международната система не бива да будят тревога. Въоръжаването, дори и надпреварата във въоръжаването не означава непременно нарушаването на мира с въоръжено насилие. На​пийте се сражават не защото имат оръжия, а се въоръжават или за да се сражават, или за да не допуснат съперникът да употреби оръжие против тях.

Най-често силовата надпревара се разгръща във военната сфера. А в тази сфера най-често тя се проявява в областта на въоръжаването. Така е, защото от всички фактори, от които зависи военностратегическият потенциал на нациите - геополитически, демографски, икономически и така нататък, най-подвижен и поддаващ се на непосредствено управле​ние фактор е въоръжаването. Броят на дивизиите, с които една страна може да разполага се променя много бавно, икономическите процеси също са бавни, но въоръжаването се управлява и осъществява най-бързо и непосредствено.

От дълбините на древността идва представата за силата в междуна​родните отношения, като една способност да се осъществяват въоръже​ни набези, грабежи и унищожаване на враждебното население. Дори

кръстоносните походи през средновековието не са се отклонявали от тази представа. Деветнайстият век усложни значително нещата, тъй като изведе на преден план и факторите на икономическото могъщество. На свой ред формулата от XIX век започна да изглежда твърде елементар​на през двадесетото столетие, особено през последните му десетиле​тия. Научно-техническият прогрес даде нови измерения на представите за силата. Интелектуалният потенциал на нациите стана един от най-важните фактори за силата и влиянието в международните дела. Нача​лото на XXI век продължава да открива новите перспективи на инфор​мационната ера. Притежаването и контролирането на информацията, превъзходството при нейното обработване и множенето й чрез произ​водството на вторична информация вероятно ше дава на нации, които отидат най-напред. неоспорими предимства. Ако след средата на XX век превъзходството в науките и технологиите се превърна в главен ин​струмент за постигане на всестранно превъзходство, новият век превърна този вид превъзходство само в една от съставните части на много по-широкото и значещо информационно превъзходство. Защото превъзход​ството в науката, макар да е изключително важно, все пак остава само един от елементите на много по-широкото информационно превъзход​ство. Владетелят на информацията не само знае повече за другите, не само намира неведоми за тях пътища да наложи своите над техните ин​тереси, но ще си открива възможности за напредък във всички сфери на обществения живот, с каквито другите не ще •ръзпопагл-ъ.Информацион​ното превъзходство става решаващ елемент на силовото превъзход​ство.

Заедно с това на хоризонта започва да се очертава перспектива, коя​то не може да не тревожи. Информационното превъзходство също като капитала, като парите, богатството и цивилизованото благоденствие създава нови и изглеждащи непреодолими неравенства, тъй като се съсре​доточава у все по-ограничен брой нации. Близо 40 % от компютрите в света са в САЩ, докато за обширни райони на Африка. Азия или Латин​ска Америка притежаването на стар телевизор или дори на радиоприем​ник е рядък лукс. Светът, в който умението да четеш и пишеш, грамот​ността е все оше недостъпна за може би преобладаващата част от насе​лението на планетата, плавно и неусетно навлиза във фаза. когато онзи. който знае да чете и пише ще следва да се счита за полуграмотен, ако няма компютърна грамотност и възможност да ползва световните ин-

формационни комуникации. Последиците могат да са страшни за изоста​налите, тъй като материалната бедност не води безусловно към интелек​туална бедност, но интелектуалното обедняване на една нация с желязна закономерност води към нейната материална мизерия. В международни​те отношения тази нация ще бъде обречена да бъде в най-добрия случай беден и покорен роднина, обект, но не и субект на политиката.

От значение е още една странна особеност на силата - тя сама по себе си няма смисъл и съдържание. Сама по себе си не може да бъде умна или глупава, нравствена или безнравствена. Без мъдростта на по​литиката, на която тя служи, на която тя винаги остава едно от средства​та, силата е безсмислена и сляпа. Интелигентността на силата в между​народните отношения винаги остава заложена в сферата на политиката, в която и да е от частите на международната система. Интелигентност​та при употребата на силата и силата на интелигентността на онзи, кой​то я притежава, са съвсем различни неща и те невинаги са налице заед​но. Притежаването на сила винаги е нещо добро и затова желано, но то не може да бъде самоцелно, тъй като силата винаги остава средство за постигане на цел, но се лишава от смисъл, ако стане цел сама по себе си. Нейните характеристики не произтичат от нейното притежаване, а от целите, за които служи. Употребена, тя еднакво може да наруши мира. както и да стои на негова стража. Може да защитава правото и морала или цинично да ги пренебрегва, да бъде справедлива или несправедли​ва, да наказва или да прави субекта недосегаем от правото. Може да нарушава сигурността на нациите или да я гарантира. Едното, другото или третото не произтича от нейната същност, а от същността на онзи, който я употребява.

Действието на силата в международната система, независимо от това дали ще се схваща опростено и елементаризирано като военно могъще​ство или ще се разбира в най-широкото значение на термина (влияние, мощ, възможности, сила и т.н.), значително се усложнява от закона за ефективността на силата в международната система. Колкото и пара​доксално да изглежда, той може да се формулира така : в международ​ните отношения ефективността на силата не зависи пряко от ней​ната величина, а зависи от съотношението и със силата, която и е противопоставена. За ефективността на силата съществена е не нейна​та големина, взета сама по себе си, а съотношението на силите. От това следва, че определянето на националните силови възможности не дава

отговор на въпроса дали те могат да послужат с успех за постигането на преследваните цели. Отговорът следва да се търси чрез сравнението с противопоставената сила в даден момент и при дадена обстановка. Една и съща национална сила може да бъде ефективна по отношение на да​ден съперник или противник, докато едновременно с това по отношение на друг да не бъде ефективна, тъй като надмощието е на негова страна. Оттук следват няколко последствия:

• Съотношението, което всъщност единствено определя ефектив​ността на силата, най-често не с напълно зависещо само от ед​ната от двете страни. Зависи и от двете, а и от обстоятелства, които не са им подвластни. Това крие много висока степен на нео-пределеност и произтичащите от нея опасности, особено когато силите са приблизително равни, а възможностите на страните да ги увеличат не са изчерпани.

• На действие, основано на употреба на силата, не е възможен друг отговор, освен да се прибегне към защита със силови средства. На силово действие единственото противодействие с проти​вопоставянето със сила. Ето защо употребата на сила в между​народните отношения автоматически, неизбежно предизвиква си​лов отговор независимо от силовото неравенство.

•  Двупосочната силова връзка съдържа заложена в нея естествена тенденция към ескалация, т.е. към засилване на силовите взаимо​действия. Прибягналата към силата страна трудно може да се върне назад. Прибягването към сила автоматично включва взаимодействията на противниците в схемата на т.нар. „игра с нулева сума". Така в теорията на игрите се наричат игри, при които печалбата на едната от страните винаги е равна на загубата от другата страна и поради това сумирането на печалбите и загубите на двете страни винаги да​ват нулев сбор. При силовите взаимодействия успехът накланя вез​ните на успеха в негова полза. Другата страна бива поставена пред алтернативата или да признае поражението си или, ако има възмож​ности, да увеличи усилията си. Ако успее да наклони везните на ус​пеха в своя полза, първата страна е изправена пред същия избор -или поражение, или увеличаване на вкараните в действие сили. Така взаимодействащите страни достигат до горния предел на силовите им взаимодействия - горният предел на силовите им възможности,

изчерпването на силовия им потенциал. Губи този, който първи дос​тигне най-горното стъпало на силовите си възможности.

Законът за ефективността на силата в международните отношения, не-еднозначността на силата, противоречивата роля, която тя играе в между​народната система като рушител или като защитник на сигурността, дове​де до идеята да се запазва мирът и се избегне пагубният разгул на силата чрез създаване на равновесие на силите в международната система. До​колкото не е възможно да се изключи от международните отношения сила​та, тя може да се направи неефективна чрез създаването и поддържането на силово равновесие. С негова помощ става възможно да се управлява поло​жителната или негативната роля на силата в международната система.

Силовото равновесие може да блокира силовия потенциал на две или повече враждуващи страни, но това не изключва възможността до​като те са заангажирани да поддържат равновесието, някоя трета сила да използва надмощието си над тях. В условията на силовото равнове​сие всяка от включените в неговата система страни ще търси изхода чрез сближаване и още по-добре съюз с третата страна. Тогава, възпри​ела поведението на балансьор, тя получава възможности да оказва върху тях много ефективно влияние. На тези положения през XIX век се осно​ваваше политиката на „блестяща изолация", последователно прилагана от правителството на Великобритания.

Идеята е много стара. Принципът за равновесие на силите в между​народните отношения е формулиран още през XV век. През следващия век, в 1576 г. в произведението си „Шест книги за републиката" Жан Бо​ден (1530-1590) я развива и теоретически обосновава. Мирът става на​дежден, когато силата в международната система се разпредели така, че никой да не може да заплашва никого. На равнище на най-обща абст​ракция, политиката на равновесието трябва да се изрази в маневри, це​лящи да не се позволи на един субект или на група субекти на междуна​родни отношения да съберат сили, позволяващи им да доминират, да разполагат с надмощие над другите. Генералното правило е всяка държа​ва, ако иска да запази равновесието, да се противопоставя на онази Държава, която може да разруши равенството на силите.

Разглеждано в рамките на цялата система на международни отно​шения, поддържането на равновесието предполага спазване на опреде​лен оптимум на силите. Ще рече, че то може да се поддържа само чрез определено съгласие и сътрудничество между страните.

Нарушаването на оптимума дестабилизира равновесието и затова не бива да се допуска. Когато мирът и сигурността в международната система се основават на равновесие на силите, в съперник или против​ник се превръща всеки, който създава риск да получи силово превъзход​ство. Победителят в едно или друго съперничество (от което е спечелил най-много) веднага става подозрителен за довчерашните си приятели и съюзници. При такива условия и приятелството, и враждата в междуна​родните отношения са довреме, тъй като на първо място се определят от съотношението на силите. Всяка страна, чийто силов потенциал не-померно и бързо расте, трябва винаги да очаква измяната на някои пре​дишни нейни приятели и съюзници, които за да запазят интересите си ще възстановят равновесието, като й се противопоставят. Такава напри​мер, според Р. Арон е била обстановката преди първата световна война.

Разглеждана на национално равнище, защитата на международните интереси на всяка страна изисква да се поддържа оптимален силов по​тенциал, свой или общ с нейни съюзници, който приблизително да е равен на силовия потенциал на възможните съперници или противници. Слизането под оптимума е опасно, тъй като предоставя превъзходство на възможните съперници или противници, но нарушаването на равно​весието в противоположното направление съшо може да има неблагоп​риятни последици, тъй като предизвиква подозрителност, несигурност или конфронтация у другите страни и така ги импулсира да започнат също да увеличават силовия си потенциал.

Поддържането на равновесие в международната система коренно се различава от политиката на неутралитет или от следване на принципа на еквидистанция, защото не изключва, а предполага участие в съюзи, блокове, коалиции или други силови комбинации. Такава ситуация се задържа в международните отношения в продължение на няколко десети​летия не само през втората половина на XX пек. В условията на студена​та война мирът и сигурността в Европа и света се крепеше преди всичко на възникнало и трайно поддържано военностратегическо равновесие между Изтока и Запада.

Колкото и рационална да изглежда идеята за изключване или поне снижаване на ролята на силата в международните отношения чрез под​държане на силово равновесие, слабите й страни са много. Основните са свързани с общите недостатъци на използването на силата, за които ще стане дума после, но силовото равновесие има свои твърде опасни

несъвършенства. Ако практически се окаже невъзможно да се установят стабилни, общопрети и спазвани от всички участници „правила на иг​рата", всяко нарушаване на равновесието е възможно обикновено да се компенсира, като се увеличат противопоставяните сили. „Правилата на играта" могат да бъдат стабилни само ако се изхожда от идеята, че глав​ната цел на играчите е да се запазят равновесието. Обаче нещата обик​новено са много по-сложни.

Всяка система на силово равновесие в някаква степен може да запа​зи интересите на участващите в нея, но както отдавна са забелязали из​следователите, това не е основание за всички участници в системата да поставят запазването на равновесието по-високо от собствените си ин​тереси. Системата, основаваща се на „правила на играта", е твърде ра​ционална, но играта на интересите върху световната сцена невинаги се води от изискванията на разума. А и играчите не всякога са достатъчно добри. Поддържането на силовото равновесие винаги е съпроводено със значителни материални и нематериални разходи, а залогът на играта с ескалацията на силовото противопоставяне се свързва с все по-тежки последици, когато поддържането му излезе от контрол.

Още един органичен недостатък е заложен в същността на равнове​сието: то е най-нестабилното състояние. Всяко силово неравенство може да има широк диапазон от резерви, в които може да се променя, без да се нарушава. Може да се увеличава или да намалява, без ла пре​стане да бъде неравенство и без да променя полюсите си. Равенството не разполага с такива резерви. То е крехко, защото не може да бъде по-голямо или no-малко. Всяко излизане от него. всяка едностранна промя​на на силите го разрушава, представлява скок в сферата на неравенството. Създава се обстановка с неясен и нестабилен изход, труден за анализи​те, а несигурността на преценките за съществуването на равновесието твърде много повишава ролята на субективните фактори. Отварят се възможности за необосновани, неразумни, волунтаристични решения. л. Кисинджър е прав, когато прави извод, че равновесието в междуна​родната система бързо се разрушава и се замества с напрежение и конфронтация, ако не е налице едно от следните условия:

• Всяка нация да се чувства свободна да се свързва с друга, съоб​разно с изискванията на обстановката. През голяма част от XVIII и XIX век балансът на европейската система е поддържан по този начин.

•  Когато бъдат сключени твърди съюзи, да има балансьор, който следи никоя от съществуващите устойчиви коалиции да не вземе връх. Такава е политиката на „блестяща изолация" на Англия в края на XIX и началото на XX век.

•  Ако липсва някое от горните условия, сцеплението в съюзите и коалициите да е толкова слабо, че тяхната конфигурация да се променя бързо и лесно, щом обстоятелствата се променят. Това позволява съюзите и коалициите да продължат да съществуват като инструмент за поддържане на равновесието, но при условие, че се променя свободно и гъвкаво техният състав.

Основаният на равновесие на силите модел на световните отноше​ния след втората световна война разкри и други недостатъци.Възмож​ностите на силовото равновесие се ограничават само в рамките на запазването на статуквото. То не е в състояние да излезе от тези рамки. При него гаранциите за съобразяване с „правилата на играта" зависят от гаранциите за съществуващото положение. Периодите на „раз​мразяване", а по-късно на „разведряване" през годините на студената война не отидоха по-далече от взаимно признаване и обезпечаване на териториалното и политическото статукво. При това за непродължи​телно време. Въпреки оптимизма на журналистите и старанията на по​литиците, друго не би могло и да бъде. „Размразяването „ и „разведря​ването" неизменно биваха последвани от нови пристъпи на конфронта​цията. Причините са обективни. Да се спре развитието е невъзможно и всяко „замразено" и „взаимно признато и обезпечено статукво" посте​пенно и неизбежно влиза в противоречие с нови и нови реалности, които го рушат. Това подкопава равновесието и стабилността на системата. А при ядрено противопоставяне мирът в условия на „равновесие на ужаса" не може да бъде друг, освен ужасен мир, макар този мир все пак да е за предпочитане пред ядрена война и самоунищожение на света.

Основният, генералният недостатък на силата е нейната не​способност да решава проблеми. Решаването на който и да е проблем засяга интереси на друга или на други страни. Проблемите на всяка страна винаги остават нейни собствени проблеми, имат съдържание и значение само за нея, но решението им също така винаги става в процес на взаи​модействия в сферата на международните отношения. В това се крие основният двигател, първопричината както за сътрудничеството, така и за конфронтацията, конфликтите и войните в международните отноше-

ния. Международните проблеми вплитат в общ възел интересите на две или повече страни, макар и по различен начин. Разпространено е убеж​дението, че при всеки спор силата би могла да бъде решаващ аргумент. Още преди два века един европейски монарх беше наредил върху дулата на оръдията в армията му да се гравират думите „Последен аргумент на кралете". Ако думата „аргумент" не бъде поставена в кавички, а това почти никога не става, се изразява едно опасно заблуждение. Силата никога, при никакви обстоятелства не може да бъде аргумент, защото употребата й изобщо премахва възможността да бъдат съпоставяни и аргументирани съображения. Тя прекратява спора, но не го решава, за​щото не решава проблема. Решава проблем на победителя, но не същин​ския проблем. Не премахва обстоятелствата, които пораждат проблема, а заставя по-слабата страна да се примири с тях. Когато силата се поста​ви в действие, вместо съчетаване на интересите и волята на заинтересо​ваните страни се налага волята на по-силния. Задоволяват се неговите интереси, но остават накърнените или дори напълно потъпкани интере​си на другите страни. Конфликтът се запазва заедно с нерешения про​блем, тъй като решаването на проблемите е възможно само по един на​чин - като се намери и създаде нова ситуация, която да позволява напълно или чрез компромис, да се задоволят интересите на всички.

С една дума, при спор силата е средство да се постигат цели, едност​ранно да се задоволяват интереси, но не и да се решават проблеми. При​нудена да се примири, по-слабата страна винаги ще търси възможност да защити интереса си и когато такава възможност възникне, действията й ще последват. Затова всичко, което е наложено със сила трае толкова, колкото трае силовото надмощие. И понеже в подвижната международна среда съотношенията на силата се променят, постигнатото насила не може да остане завинаги неизменно. Според известния „Закон на Тоинби", по​бедените страни се възстановяват средно за около 15 години.

Тези положения намират може би най-определен израз в сферата на конфликтите и военностратегическите отношения. Познати са през ве​ковете, но най-пресните примери са от последните десетилетия на ми​налия век. Опитите със сила да бъдат решавани международни конф​ликти се оказваха без успех, а когато все пак конфликтът биваше прекра​тен, това ставаше като резултат от продължителни и търпеливи дипло​матически усилия. Решението се намираше с политически средства. Едностранните силови опити да се наложи едностранна воля не решава-

ха проблемите, а само ги преобразяваха, придаваха им нова форма и често заедно с това пораждаха нови проблеми.

Че силата не е най-подходящото средство за обезпечаване на меж​дународната сигурност и за реализиране на интересите на нациите, ня​кои изследователи, макар и немногобройни, са го разкрили отдавна. Още през 20-те години на XX век английският учен Х. Ричардсън убедително разви и аргументира тази теза. Знае се, че е нормално теорията да из​преварва практиката, но „закъснението" на политическото мислене в този случай има йена, която народите вече са заплатили много високо.

Използването на силалишаеа външната политика от мъдрост​та и сръчността на дипломацията. Алегоричният език на старите автори ни е оставил разсъжденията за единоборството на лисицата и лъва, за единоборството на силата и дипломацията, за способността хитростта и гъвкавостта да имат успех в международните дела. Обаче и през XX век много авторитетни международници, политици и журнали​сти продължават да са убедени, че войната и дипломацията не са друго освен модалности, които се допълват и доминират - ту едната, ту друга​та. Сред тях например е Р. Арон, макар че този убеден привърженик на политическия реализъм все пак предупреди, че става много опасно, ко​гато при остри ситуации дипломацията се превърне в затворюша на во​енната сила. Не бива да се забравя, основателно подчертаваше той, че ефикасността на дипломатическите ноти не се определя директно от броя на дивизиите или от количеството на произвежданата стомана.

В усилията да се решават международните проблеми, отношенията между силата и дипломацията се определят от това. че и двете са сред​ства на външната политика. Могат да действат паралелно, преследвай​ки едни и същи цели. Но когато се постигат силови решения, диплома​цията само върви след силата, за да оформи постигнатите резултати в съответни политически и правни документи. Преставайки да бъде тво​рец на събитията, самата тя започва да обслужва силата, тъй като може да обезпечава благоприятен образ пред международната общност, може да привлича съюзници или да активизира и сплотява приятелите и съюз​ниците. Тя може да разсъсредоточава или да отклонява силата на съпер​ника или противника, може, като ангажира в своя полза интересите на други страни, да ги противопоставя на съперниците. Дипломацията на големи и силни държави често показва умението си да прилага дошлата от времето на древния Рим политическа максима ,,Dividc et impera" („Раз-

деляй и владей"). Политиците и дипломатите добре знаят, че от една страна, което и да е от двете средства - сила или дипломация - да бъде употребено, другото винаги го подпомага или остава като втора възмож​ност. Дипломацията открива изходи от силовата безизходица също така, както провалите на дипломацията често откриват път на силата. От дру​га страна, силните са винаги ухажвани дипломатически партньори и съюз​ници. От трета страна, при анулиращото ефективността на силата рав​новесие или тогава, когато взаимното сдържане (което пак в последна сметка е една от формите на силов баланс) не позволява на страните да употребят едни или други силови средства (например ядрено оръжие или друго средство за масово унищожение). неефективността на силата може да събужда дипломатическата активност, да създава предпостав​ки и да тласка дипломацията да търси и да намира взаимноприемливи решения.

Насочвайки се към използването на силата, държавните мъже добре знаят, че съотношението на силите винаги има две страни и затова въздей​ствието върху него може да се осъществява по два начина. Единият не изключва другия, те могат да се използват паралелно и да се допълват взаимно:

• Увеличаване на собствените сили.

• Намаляване силите на възможния или реалния противник.

Никой от тези два начина не бива да бъде подценяван или пренеб​регван. Обаче ако обстоятелствата позволяват, вторият може да има значителни преимущества. Увеличаването на собствените сили най-че​сто е съпроводено със значителни материални разходи и усилия, докато намаляването на противниковите възможности понякога се постига и с умело външнополитическо маневриране. Съчетаването на двата начина очертава едно от важните маневрени полета в силовото гарантиране на външните интереси.

Да се увеличат собствените сили не означава само увеличаване на националния отбранителен потенциал, защото това може да се постига и с външни средства:

• международни гаранции за независимостта и териториалната цялост,

• участие в международни съюзи,

• включване в системи за колективна сигурност,

• подкрепа от международната общност и други.

След разпадането на социалистическата общност и прекратяването на съюзните договори с влизащи в нея страни, през 90-те години Бълга​рия остана без съюзници. Затова един от приоритетите във външната й политика стана участието й в западноевропейските и атлантически струк​тури - Западния съюз и НАТО.

Промяната в съотношението на силите чрез отслабване на възмож​ния или реалния съперник или противник често бива постигано чрез:

• Отклоняване и заангажиране на силите му в други направления

• Разсъсредоточаване на неговите сили

• Разстройство на съюзите му

•  Лишаването му от международна подкрепа и поставянето му в международна изолация

• Демобилизиране на отбранителните му възможности

• Изтощаването му чрез въвличането му в разорителна надпревара във въоръжаването

• Насърчаване на деструктивни вътрешни социални, политически, икономически и други процеси в него и още с много друго.

Поставена в услуга на външна национална защита или в защита на международния мир и сигурност, при невъзможност да се намери по-добър вариант силата има способността да изпълни функцията на сдържащ фактор, въпреки недостатъците на нейното използване. Как​то вече отбелязахме, през втората половина на XX век появата на ядре​ните оръжия и възможността за взаимно унищожение създаде много спе​цифична форма на силово равновесие. Развитието на теоретичната мисъл през този драматичен и продължил десетилетия период по понятни при​чини допринесе за разработване на теоретични конструкции за ролята на силовото равновесие като средство за запазване на световния мир и сигурност: теорията на взаимното сдържане. Някои политици и те​оретици започнаха да свързват тази своеобразна форма на силово рав​новесие със запазването в продължение на десетилетията на световния мир, въпреки изключително острата глобална конфронтация.

Ситуацията в световните отношения възникна през 60-те и се задър​жа до края на 90-те години на миналото столетие. Основаваше се на приблизителен ядрен паритет между Изтока и Запада. Касаеше се за състояние, непознато в цялата предшестваща история на международ​ните отношения, зашото разрушаваше предишните представи за сдържа​не, основаващо се на превъзходство в класическите въоръжения. В но​вите условия това съотношение дори започна да губи смисъл, тъй като сдържането се основаваше на гарантираното взаимно унищожение. Пре​минаването и от двете страни на онзи количествен и качествен праг, който гарантира пълното унищожаване на противната страна отнема зна​чението на ядрения потенциал, който го превишава, Противникът не може да бъде унищожен два или три пъти - достатъчно е един път. Но ако е сигурно, че преди да бъде унищожен нищо не може да попречи да уни​щожи и теб, ситуацията се променя радикално. Дълго преди да възникне това състояние, то бе предвидено от един от най-големите политици на XX век. английският премиер У. Чърчил, който го определи с термина „равновесие на ужаса".

Същността на сдържането е да се попречи на противника да дей​ства, както би желал. Това е стратегия, която цели да не се позволи на противоположната сила да употреби едни или други силови средства, с които тя разполага. За да се постигне ефекта на сдържането, против​никът трябва да е убеден, че силовата му акция ще претърпи неуспех или че тя няма да му донесе повече полза, отколкото вредата, която ще му причини. В първия случай сдържащата мотивация се основава пряко на съотношението на силите. Така например, според един от теоретиците в тази област ген. Л. Потрие може да се определи съдържанието на сдържа​нето в предядрената епоха.

Появата на ядрените оръжия и невъзможността да се предотврати унищожителният ответен удар внесе качествено ново съдържание на сдържането. То престана да бъде сдържане, основаващо се на приблизи​телно равновесие на силите, а сдържане, основано на непропорционал​ния и неприемлив риск при силовите взаимодействия. Увеличаването на унищожителната мощ на съвременните термоядрени оръжия в случай на световен конфликт създаде ситуация, при която гарантираното вза​имно унищожаване прави безсмислена надеждата да се постигне побе​да. Този, който би стрелял първи, гарантирано загива втори. Някои тео​ретици започнаха да считат, че най-подходящата сдържаща система за

174                                     ОБЩА ЧАСТ; СИСТЕМАТА

универсална международна сигурност трябва да е тази, която е насоче​на към масово унищожение и че най-стабилният вариант е. когато всич​ки противници разполагат с тази възможност. Развитието на тези схва​щания ги довеждаше към твърде опасния извод, че докато надпреварата в класическите въоръжения може да вреди на сигурността, увеличаване​то на ядрените въоръжения и разпространяването на ядрено оръжие повишава сигурността на всички, гарантира мира, тъй като може да из​ключи възможността да се водят международни войни. Ядреното оръ​жие трябваше да замести гълъба на мира.

Даже и да възникне ситуация, при която мирът се крепи на крехкото равновесие на взаимното сдържане, то може да се поддържа само при условие, че се съхранява неотразимостта на ответния термоядрен удар. Ако някоя от страните успее да създаде надеждна противоракетна, про-тивосамолетна и въобще противоядрена отбрана, гарантираща я от такъв контраудар, ситуацията веднага се разпада и възниква възможността за разгул на едностранното насилие. Теоретичният извод от това трудно може да се оспори - оказва се. че ядрената силова сигурност при тези условия започва да зависи не толкова от възможностите на първия, а преди всичко от мошта и възможностите на втория ответен удар. Имен​но този втори ответен удар започва да определя възможностите на противостоящите страни, а тогава, ако се съгласим с разсъжденията на един от големите теоретици на ядреното сдържане ген. Бофр, варианти​те на ядрената стабилност в международната система могат да се све​дат само до два:

• Абсолютна стабилност, когато всеки противник може с ответен удар неотвратимо да унищожи другия противник

• Абсолютна несигурност, когато всеки още с първия удар ще уни​щожи другия.

Теоретичното разработване на вариантите за употреба на силата за сдържане показа, че съществуват много варианти. Основните могат да се сведат до следните:

•  Офанзивно сдържане, при което се пречи на противника да от​върне по определен начин на действията против него. В пълнота тази възможност би възникнала, ако една от страните успее да създаде противоракетна и противосамолетна отбрана, която да е способна да попречи на всяка ядрена атака

• Дефанзивпо сдържане, когато се касае за въздействие, при което

се пречи на противника да предприеме определени действия

• Пряко, когато се осъществява между двете страни

• Косвено, когато се осъществява в полза на трета страна

•  Тотално, когато включва всички модалности на употребата на силата

• Ограничено, когато включва само някои от тези модалности

• Едностранно, когато въздействието се осъществява само от една от страните

• Двустранно, когато в условията на приблизително силово равно-

весие или при условията на гарантирано взаимно унищожение стра​ните се сдържат взаимно.

Към кой от вариантите на сдържането ще се прибегне, зависи от конкретната обстановка и избраната стратегия. Дори когато не е възник​нало състояние на гарантирано взаимно унищожение, сдържащата фун​кция на ядрената заплаха остава, тъй като получените разрушения и жер​тви могат да обезсмислят победата. За този ефект на сдържането обаче е нужно определено съотношение между ползата от победата и получе​ните вреди. А това в голяма степен зависи от субективни оценки на пра​вителствата и генералните щабове. Това внася твърде много неконтро​лируеми моменти, защото при преценките съотношението „полза-вре-да" може да е различно. Основните възможности са две. Те могат да бъдат изразени така, ако се изхожда от онова, което ще понесе против​никът:

• Полза < вреда - в този случай сдържането действа. Сдържащият ефект ще бъде толкова по-голям, колкото вредата превишава очак​ваната полза.

• Полза > вреда - сдържането е ненадеждно, тъй като противникът може са се реши да действа, дори с цената на големи врели.

Когато не е възникнало състоянието на гарантирано взаимно уни​щожение, сдържането съдържа много неизвестни и опасности. Но възник​нало, неговото бързо и внезапно разрушаване също трябва да тревожи политиците. Като анализират придобития след края на студената война

опит, много наблюдатели изразиха мнение, че най-голямата опасност за световния ред и сигурност едва ли ще дойде от деструктивните процеси в Източна Европа или друг някой световен регион. Може да дойде от внезапно възникнал на неподдаващи се на разумен контрол военностра-тегически силов дисбаланс. Военната силова монополярност също може да крие опасности за света.

7. СЪСТОЯНИЯ НА СИСТЕМАТА: СИГУРНОСТ И НЕСИГУРНОСТ

Сигурността и несигурността са две възможни състояния на между​народните отношения, както на системата им като цяло, така и на от​делните й части (до равнището на двустранните международни отноше​ния). Състоянието на сигурност се свързва с нормалното функционира​не и развитие на световната система и частите, от които тя е съставена. Свързва се със съществуването на оптимални условия за общополезни отношения между участващите страни. Сигурността в международната система, отсъствието на неопределеност в нейното движение и на про​изтичащия от това риск са условия за вземане на оптимални външнопо​литически решения. Да се утвърждават тези условия е интерес за цялата международната общност. В интерес е и. за участващите в нея страни.

Поради това с теоретичните аспекти на международната сигурност, наред с Теорията на международните отношения, се занимава още една теоретична дисциплина - Теорията на външната политика. Тази теория разглежда сигурността като много важно условие за успешна външна политика. От нейна гледна точка сигурността се свързва с въпроса за ефективността на външната политика, на следвания от нея курс.Теория-та на международните отношения насочва вниманието преди всичко върху общата международна сигурност. В центъра на вниманието на те​орията на външната политика е преди всичко националната междуна​родна сигурност.

Проблемите на сигурността се изследват главно с оглед на меж​дудържавните отношения, но тъй като от сигурност се нуждаят всички участващи в международни отношения субекти, значението на тези про​блеми е много по-широко. От запазването на сигурността в междуна​родната система са заинтерисувани и неправителствените субекти на

международните отношения. Изключение правят онези от тях, чийто бизнес е свързан с производството на въоръжение и онези, които в ре​зултат от войната биха могли да разширят бизнеса си.

Би могло да се приеме, че при международното общуване състоянието на сигурност се определя от наличието на няколко съществени елемента:

•  Стабилност на системата на международните отношения и на международния ред, висока ефективност на международното пра​во, наличието на развито сътрудничество върху световната сцена, в условията на взаимно доверие и зачитане на справедливите ин​тереси на всички страни.

• Висока степен на прсдвидимост в развитието на отношенията върху международната сцена като цяло и на външнополитическото по​ведение на отделните страни. Това предполага яснота, откритост и публичност. Липсата на предвидимост повишава далече над до​пустимите предели рисковия фактор и това само по себе си по​ражда несигурност.

• Отсъствие на конфликтни, антагонистични противополож​ности на интереси, предизвикващи конфронтация, които сил​но ограничават възможностите за решаване на споровете по ми​рен път, стесняват полето за възможни компромиси и така водят към повишаване ролята на силовия фактор в международните дела.

• Наличие на начини и средства (национални и международни), които позволяват надеждно да се преодоляват евентуално възник​ващи или съществуващи опасности за жизнени интереси на уча​стващите в международните отношения страни.

Ако се съединят тези няколко елемента, би могло да се даде следно​то определение на понятието „международна сигурност" : Състояние на външните отношения на участващите в международното общу​ване страни и на международната система като цяло, при което не възникват заплахи и опасности за жизнените интереси на от​делните страни и па международната общност, а в случай, че та​кива заплахи и опасности възникнат, има надеждни начини и сред​ства те да се преодолеят така, че нормалното функциониране на системата и свободното развитие на всяка страна да не бъдат Увредени.

Несигурността може да възниква поради наличие на:

•  Заплаха, т.е. ситуация, при която друг субект на международната система извършва или обявява, че ще извърши действия, които ще навредят на субекта на сигурността

•  Опасност, т.е. ситуация, при която съществува вероятност от обек​тивно развитие на обстоятелства, които биха увредили интереси​те на субекта на сигурността.

В житейската практика термините „сигурност" и „безопасност" се възприемат като синоними. Но в политическата практика и дипломати​ческите документи, при външнополитическите анализи и теоретичните изследвания на тези термини би трябвало да се дава смисъл, при който те не могат да бъдат синоними, тъй като изразяват различни състояния на сигурността.. Тези две състояния са следните:

•  Състояние на безопасност, при което едновременно са налице две условия.

1. липса на заплаха, липса на опасност за съществени интереси на субекта на сигурността

2.  вероятността такава заплаха да се появи в предвидимо бъде​ще несъществува, или е много малка.

•  Състояние на гарантирана надеждност, при което съществува опасност или заплаха, но субектът е в състояние успешно да й се противопостави. Той не е успял да предотврати нейното възник​ване, нито е в състояние да я премахне, но разполага с достатъчно собствени сили и външна подкрепа, за да я преодолее.

Явно е, че първото състояние е по-благоприятно. Колкото и да е необходимо да се поддържа състояние на гарантирана надеждност, разумната външна политика трябва да се стреми преди всичко към безопасност. Нейните мъдрост, умения и ефикасност намират най-добрата си проява не когато политиката съумява да парира всички заплахи и опасности, а когато знае как да предотвратява тяхното възникване. Но ако националната външна политика не е успяла да постигне състоянието на безопасност, от това невинаги следва, че тя е била недостатъчно мъдра, предвидлива, гъвкава или опитна. Така е, защото постигането на безопасността зависи от мъдростта, предвид-

ливостта, гъвкавостта и опитността и на другите, на партньорите и на съперниците.

Фундаменталното значение на сигурността идва преди всичко от това, че тя има извънредно обемно съдържание. Наличието на сигур​ност или отсъствието на сигурност има жизнено значение както за меж​дународния живот, така и за външната политика и благоденствието на всяка отделно взета страна. Затова на равнише национална външна по​литика сигурността е висше благо. Постигането й е централен елемент на всяка външнополитическа стратегия. Общоприето е сигурността да се разглежда като основно морално и юридическо право на всяка стра​на. Това право е равно, неоспоримо и защитавано от всички нормативни подсистеми на международните отношения - право, морал и религия. То е неотменимо, т.е. няма основания от него да бъде лишаван който и да е субект, освен ако сам не се лиши от защитата на правото и морала с неправомерното си поведение.

Утвърждаването на сигурността е първостепенна цел както на наци​оналната, така и на световната политика, подкопаването и посегател​ствата против нея дават основание за решително противодействие как​то на национално, така и на интернационално равнише.

Сигурността е не само цел на всяка външнополитическа стратегия, но е и висш критерий при тбор на външнополитически решения. При равни други условия в преобладаващия брой случаи се избира онзи ва​риант, чиято реализация е в най-висока степен сигурна. От спазването на това правило много зависи ефективността на следваната политика. Заедно с това обаче, колкото и да е голямо значението на критерия „си​гурност", той няма абсолютен приоритет, както някои други висши прин​ципи и критерии за разумно политическото поведение. С оглед на конк​ретните условия е възможен избор на решения, при които равнището на сигурността е по-ниско, но вземането им дава някакви значителни пре​имущества, които компенсират поемането на повишен риск. Всички рис​кови решения са решения с понижено равнище на сигурност, но поняко​га не могат да бъдат избегнати, защото вземането им се налага поради обстоятелства, които не зависят от решаващия субект. Под техния на​тиск правителствата, политиците и дипломатите нерядко са принудени Да поемат големи отговорности.

Един от големите и сложни теоретически и практически въпроси, свързани с международната сигурност е въпросът за движението и покоя

в системата на международните отношения. Възниква поради това, че проблематиката за сигурността съдържа противоречие. Както бе из​тъкнато, представата за сигурност е свързана със запазване на интерес, защита против нежелана промяна, надеждност, стабилност и т.н. на ня​какво състояние, статукво, интерес или право. Неизбежно възниква въпрос: сигурността на всичко не би ли означавала блокиране на движе​нието, на промените в международната среда?

Абсолютна сигурност за всичко, всякога и навсякъде не е възможна, нито в миналото, нито в настоящето, нито някога в бъдещето. Такова състояние би означавало пълно спиране, тотално блокиране на движението, пълен покой в международната система. Но замразена и неподвижна, системата би престанала да бъде динамична система. Ста​туквото би се увековечило. Всичко би било сигурно, тъй като не би мог​ло да се променя. Никой интерес не би бил заплашен, но и никоя нова потребност не би била задоволена. Така системата би станала безполез​на. Защото тя е система на обществени отношения върху световната сцена, а социалните системи се създават, за да обслужват обществото. Състоянието на сигурност за всичко би премахнало практически управ​лението и самоуправлението на неподвижната система. И тъй като външната политика е управленско поведение към външната среда, в ко​ято се намира всяка нация, държава, всеки субект на международни от​ношения, тя също би прекратила своето действие. Разбира се, всичко това не е възможно. Взаимодействието е немислимо без движение и ни​коя цел не би била достижима, ако не е възможен напредък към нейното реализиране. А в блокиралата система това не би било възможно. Поко​ят и движението в международната система винаги ще съществуват ед​новременно в неразривно и вечно диалектическо единство.

Всъщност се касае за проблем, който, както се знае, е тревожил мис​лителите още през древността, когато са забелязали, че всяко движение е безкраен низ от състояния, всяко от които съдържа едновременно и покоя, и движението. Практическото значение на въпроса се състои в това, че всеки път, когато трябва да се реализира нововъзникнала по​требност, когато трябва да се задоволи нов интерес, да се внесат проме​ни и така нататък, неизбежно възниква нужда да се посегне върху сигур​ността на нещо, което вече съществува.

Трудно може да се защити твърдението, че съществуващата систе​ма на международни отношения е олицетворение на съвършенството.

Несправедливостите и несъвършенствата в нея са много и това се при​знава от всички. В системата действат разнопосочни сили. Някои от тях, особено в процеса на интензивна трансформация на системата в нача​лото на XXI век, тласкат напред. За други означават поражение, неус​пех, гибел. Запазването на интересите, свързани с привилегии и домини​ране са неща, често желани и отстоявани настойчиво. Онези, които се стремят да ги запазят, винаги биха продължавали да използват знамето на сигурността, за да защитят ретроградността-

Дори и да се приеме за отживяло деленето на прогресивни и рет-роградни сили, не може да не се признае, че в процеса на международ​ното общуване възникват и се противопоставят различни интереси. Съвпадането им е също толкова естествено, колкото и несъвпадането им в други случаи. От това следва, че сигурността не би могла да се постига чрез абсолютна неизменност на статуквото, замразяването му навсякъде и за всички. Опитите да се наложи такова замразяване биха били пълни с опасности. Биха подкопали сигурността, тъй като биха извикали на живот могъщи сили, способни да взривят неподвижното състояние на нещата.

Затова проблемите, свързани с международната сигурност трябва да се разглеждат, преценяват и решават в развиващ се и постоянно про​менящ се свят. Тъкмо международната сигурност изисква да се изживе​ят и премахнат остатъците от студената война, да се променят отноше​нията, да се изтрие с общи усилия несъответствието между богатия Се​вер и мизерстващия Юг и много друго. Сигурността в света не би била достатъчно надеждна, ако не се помогне на изостаналите страни да ов​ладеят нови технологии, да се присъединят към световната цивилизация и да се развият така, че да обезпечат нормално жизнено равнище на своите народи. Ненадеждна е сигурността, ако не се потърси решението за съществуващите исторически, национални, териториални, религиоз​ни и други проблеми, някои от които и досега създават опасни за мира и сигурността огнища на противоречия, кризи и конфликти.

Полезно е да се припомни, че каквито и да са затрудненията на фи​лософите, движението съществува и ще съществува винаги наравно с покоя. Колкото и бързо да се променя светът, сигурността, всеобща, регионална и национална, остава постижима необходимост. Но тя вина​ги ще се реализира в динамичното взаимодействие между състоянията на сигурност и несигурност.

Противоречието, за което става дума, се преодолява, системата дей​ства, но за да бъдат постигани полезни резултати са нужни някои усло​вия, някои от които са:

• Безусловно зачитане на суверенното равенство на всички стра​ни и народи, правото им сами, независимо, без каквато и да е, дори и най-благо желателна външна намеса да решават въпросите на своето съществуване. Равни възможности за всички страни и народи, големи и малки, да постигат задоволяване на справедли​вите си и правосъобразни интереси.

• Предходното условие не би могло да се изпълни, ако не се отстрани влиянието на най-влиятелното фактическо неравенство в междуна​родните отношения - неравенството на силите на участващите в отношенията страни. Каквито и да са различията на интересите, колкото и трудно съвместими да са те, недопустими трябва да са употребата на сила и заплахата с нейната употреба.

• Силата превръща всеки диалог в монолог. Но както вече отбеля​захме, постигнатото с нейна помощ не може да бъде напълно си​гурно, тъй като е подчинено на несигурността на силата.Разум​ният и в:шимноприе.млив компромис, макар да не задоволява напълно интересите на нито една от страните му в степента, коя​то биха желали, създава по-висока сигурност, отколкото макси​малното задоволяване на интереса с помощта на сила. А и от​стъпки в една област винаги могат да бъдат компенсирани с полу​чаване на преимущества в друга област. Достатъчно е страните да се водят от добра воля и от стремеж към добросъвестно и спра​ведливо решаване на спора. Връзката между компромиса и сигур​ността идва от това. че при противопоставящи се интереси комп​ромисът единствен води към решение, което да позволява да спе​челят и двете страни, а загубеното, неосъщественото, непостиг-натото да се компенсира с други придобивки. Вътрешното равно​весие на постигнатото с компромис решение може да го прави стабилно, по-сигурно и обезопасено от разкъсващи го сили. Все​ки международен юрист знае, че ефективността на международ​ните договори повече от всичко друго зависи от интереса на стра​ните да ги изпълняват. Затова полезността на компромисите се крие главно в това, че сигурността на собствените интереси може

да намира защита в интересите на другата страна да се изпълня​ват неговите условия.

• За изпълняването на тези условия едва ли би било достатъчно да се провъзгласят общите принципи, да се декларира категоричен отказ от употреба на сила и готовност при всички обстоятелства да се търсят компромисни решения. Всичко това е полезно, обаче то не премахва потребността от материални гаранции чрез из​граждане па системи за сътрудничество и колективна сигур​ност, позволяващи на международната общност бързо и ефикас​но да противостои на заплахите и посегателствата против мира и сигурността. Общността ще е по-силна от всеки неин недобро​съвестен участник.

• Не е възможна нито всеобща, нито надеждна национална сигур​ност без непоколебимо да се утвърди в международния живот примат на правото пад политиката. Да не се пренебрегва факта, че на основните начала и принципи на съвременното меж​дународно право трябва да се гледа като на един от най-непос​редствените изрази на общочовешките интереси. Така както всеки частен, национален, съсловен, класов, религиозен или друг гру​пов, парциален интерес трябва да отстъпва пред общочовешкия интерес, така и никое национално право или правен интерес не бива да суспендира международноправните принципи. И тъй като тези принципи съществуват не само в абстрактен вид. а се мате​риализират чрез изпълнението на международни договори и съглашения, спазването на нормите и точното изпълнение на поетите правни задължения представлява условие, без което си​гурността не може. Действайки като един от регулаторите на международната система, правото във висока степен прави пред​видимо поведението на отделните участници и по този начин ограничава сферите на неопределенос гта и несигурността. То. както и принципите на справедливостта, е основата, върху която се крепи международният ред, без който вместо сигурност биха се възцарили законите на джунглата.

Проблемите на международната сигурност са извънредно разнооб​разни. И всеки от тях. отразявайки специфичните вътрешни и външни

условия, е уникален. Затова решаването им изисква творчески, неорди-нерни, необременени от схеми и шаблони решения. Наред с разнообра​зието обаче съществуват елементи, които са присъщи на всяка свързана със сигурността или несигурността ситуация. Срешат се винаги:

• Обект на сигурността

• Субект на сигурността

• Състояние ианеопределеност на бъдещето, от което зависят обекта и субекта.

Взети заедно, трите елемента очертават теоретичния модел на си​туациите, свързани с международната сигурност.

Наличието на трите елемента и на връзката между тях са необходи​ми условия за възникване на проблемите за сигурността. Отсъствието на който и да е прекратява съществуването на проблема. Колкото и дина​мични да са международните ситуации, първите два елемента - обектът и субектът - запазват относителна стабилност. В замяна на това третият елемент - неопределеността на бъдещето - е извънредно динамичен, подложен е на непрекъснати промени. Именно във връзка с него най-често възникват проблемите на политиците и дипломатите.

Моделът е полезен инструмент на практиката. Той служи за структу​риране, организиране, направляване на аналитичното мислене при си​туационните анализи и подготвянето на решения. Дава насока, спомага правилно да се разложат и решават проблемите. Направлявайки мисле​нето, той предпазва от пропуски и грешки.

От друга страна, моделът е полезен за подреждане на информация​та. Неточното определяне на обекта, на субекта, на връзката между тях или неточната оценка за вариантите на възможното бъдеще могат да доведат до сериозни грешки.

Наред с тези основни елементи, предмет на изследване са също и факторите, от които зависи отношението между посочените елемен​ти, както и средствата, с които може така да се действа, че тези факто​ри да се променят в желаното направление.

Обектът на сигурността може да бъде материален (територия, ин​вестиции, производствени обекти и др.) или нематериален (политическа независимост, социален строй, културна и национална идентичност и др.). Представлява ценност за субекта, но има ценности, сигурността на които

има абсолютно предимство ( територията на всяка страна, международният мир, социалният строй, политическата независимост, равноправието с ду-гите участници в международното общуване и др.}. Разнообразието про​изтича от полиструктурността на системата на международните отноше​ния. От нея произтича и това, че във всяка от нейните подсистеми сигур​ност може да се постига, поддържа или гарантира с различни, често спе​цифични за всяка от тях средства. Сигурността в областта на културата не може да се обезпечава с въоръжена сила също така, както военнострате-гическа сигурност не може да се гради само на културно влияние. Иконо​мическата сигурност се обезпечава преди всичко с икономически, а не с други средства. Социална сигурност не може да се постига със силата на оръжието, освен ако напълно не бъде унищожен противникът.

Заедно с това системата на международните отношения има цялос​тност, в чиито рамки действат отделните подсистеми. Затоеа състояни​ето на сигурността или нейното отсъствие във всяка от тях се влияе мно​го силно (благоприятно или неблагоприятно) от състоянието в другите подсистеми и от общото състояние на цялата, универсалната система. Това позволява поддържането на сигурността да става с много разнооб​разни средства. Да става комплексно в различните сфери на междуна​родните отношения, но винаги при съобразяване с изискването за посо​чената no-горе специфичност на използваните средства.

При една по-висока степен на абстракция става възможно при ана​лизите на обекта представата за него да се отдели от предметната му същност. Онова, което превръща нещата в обекти на сигурността, не са едни или други взети само за себе си предметни качества, а това, че те се свързват с интереса на безпокоящия се за сигурността субект. Всич​ко, което е разглеждано като обект на сигурност може да запазва напълно предметните си характеристики, но в един момент да престане да бъде обект, щом интересът на субекта към него изчезне. Именно интересът, и нищо друго, е онова, което прави нещата възможни обекти на сигур​ност. Без да промени предметните си характеристики всичко - терито​рия, право, инвестиции и т.н. - което е разглеждано като първостепенен обект на сигурността, може да се превърне във второстепенен обект и Дори да престане да привлича вниманието на субекта, ако се промени интересът, ако той се намали или изчезне. Това дава основание на по-високо равнище на абстракция да определим обекта на международната сигурност като интерес. Защитата на общата или националната между-

народна сигурност винаги остава една и съща - същинският обект на сигурността винаги остава интересът.

Твърде тясното обвързване на представите за обект на сигурността с предметната същност понякога създава значителни неудобства, макар в повечето случаи при външнополитическите анализи да се постъпва именно по този начин. Разнообразието, множествеността на предметните характе​ристики на нещата, дефинирани като обекти на международната и нацио​налната сигурност, усложнява мисленето и повишава ненужно потребнос​тите от информация. Представянето на обекта на сигурността в сферата на международните отношения като инч ерес не само допринася да се намали разнообразието в теоретичните системи, но и приближава теоретичното мислене към същността на самата политика. Отново ще припомним, че съдържанието на политиката и нейният двигател също е интересът.

Политическата, етичната или юридическата характеристика на про​блемите, свързани със сигурността се определят преди всичко от ха​рактеристиките на обекта. През първата световна война Англия воюва за сигурността на нейното колониално господство. Студената война стана израз на борбата за обезпечаване от посегателства, насочени наред с другото против социалния строй. Защитата от възможни дей​ствия на агресор също представляват защита на националната между​народна сигурност на всяка страна. И макар за всеки от тези примери в абстрактния си вид моделът да остава един и същ, различието е голя​мо, тъй като не за всичко е допустимо да бъде обект на сигурност. Обект следва да бъде само онова, което е справедливо и позволено от международното право. Връзката между обекта и международния ред. международното право и справедливостта е много съществена. Не може да се сложи знак на равенство между сигурността на колониалното господство и сигурността на суверенитета и териториалната цялост на която и да е страна.

Субект на сигурността е ползвателят на това състояние. Субекти на международната сигурност могат да бъдат различни социални фор​мации, които осъществяват международни отношения: народи, нации, държави, религиозни, етнически, езикови или други общности. Колек​тивен субект могат да бъдат съюзи, интеграционни общности и др. Су​бект може да бъде и международната общност.

От гледна точка на субекта сигурността може да се представи като определено отношение между него и обекта, както и между него и дру-

гите субекти, по повод на обекта. В тази светлина проблемите за сигур​ността разкриват своята социална природа. Винаги са свързани с отно​шения между два или повече субекта. Ядрото на тези отношения са ин​тересите на субектите. Сигурността е неотделима от интереса, тя вина​ги се изразява в задоволяване или защита на интерес. Ако интересът не е налице, проблемът за сигурността се лишава от смисъл и съдържание. Преставала съществува.

Разнообразието на свързаните със сигурността проблеми често идва от това, че интересите могат да са многобройни и разнообразни. При това не само поради множеството и различията на техните субекти, но най-вече поради различията в предметното им съдържание и различия​та на сферите, към които принадлежат. При всички случаи ключови ос​тават въпросите за това, какви интереси се намират в основата на конк​ретния проблем за сигурността : държавен, национален, общочовешки, на световната общност и т.н. и какво е отношението към тях на правото, справедливостта и морала. Неслучайно силите, които заплашват чиято и да е национална или международна сигурност винаги търсят квази-правии или квазиетични оправдания за своето поведение. Подривайки сигурността или разрушавайки я напълно, агресорът винаги се позовава на мнима заплаха за негови правно и морално защитими интереси.

Тази връзка между сигурността и правото е толкова тясна, че едното от другото не могат да сеотделят, без да се предизвика реакция на между​народното общество. С други думи, международна сигурност не може да има без надежден международен ред, регулиран и закрепен от междуна​родно право и морал. Ако не би съществувал ред и ако биха били разру​шени регулиращите го нормативни системи, самото съдържание на поня​тието „международна сигурност" в съвременното му съдържание би било разрушено. Правото и справедливостта не само играят ролята на обши. принципни, фундаментални критерии за определяне кое може да бъде обект на сигурност, какви са пределите на сигурността на встъпващите в отно​шения страни, но и самото запазване на правото и морала са изключител​но важен обект на сигурност, който субектите поотделно и заедно трябва да защитават. Сигурността е атрибут на цивилизованото, справедливото, Демократичното и правно организираното международно общество. И об​ратно, такова общество на свой ред поражда стабилност и сигурност за справедливите и правосъобразни интереси на всеки негов член. Ролята на правото и на установения и защитаван от него ред зависят не само от

пълнотата и съвършенството на отделните правила за поведението на су​бектите, но и от ефективността на нормите, от способността на междуна​родната общност да обезпечава тяхното неотклонно спазване.

Точното определяне на обекта и субекта е винаги съществена пред​поставка за намиране на правилни решения по въпросите на сигурност​та. Понякога обаче е трудно да се определи точно обектът. Особено, когато става дума за най-общата оценка за цялостна оценка, за състоя​нието на отношенията, на ситуацията, в която действа субектът. В този случай се взема предвид сигурността в комплекс от обекти, от сигурно​стта на които зависят съществуването, развитието или благоденствието на субекта, без да се индивидуализира който и да е от тях.

Отношението „субект - обект" е сложно. Поради разнообразието на интересите един субект може да има интереси за сигурността на множество и твърде разнообразни обекти. Графично моделът може да се изрази така:

^__^J   обект

Субект <С^~^      -----------и   обект

^"""~-*j   обект

Всеки от тези обекти може да се отнася към различна подсистема на международни отношения: политическа, икономическа, социална, валут​на, финансова, военностратегическа и др.

От друга страна, от сигурността на един и същ обект могат да имат интереси множество субекти. Графичният модел на тези връзки може да се представи по следния начин:

субект               субект              субект

обект   I

Тези графични модели са много условни. В действителност картината изглежда като сложна, и разклонена верига, система от най-различни съче​тания. Системата остава винаги отворена. Един субект може да има отно​шения към множество обекти, но към същите тези обекти могат да проявя​ват интерес много други субекти и така нататък. Графичното изображение би могло да моделира сложни и практически безкрайни мрежи от взаимно преплитащи се интереси. На днешния етап от развитието на информацион​ната и компютърната техника е възможно моделирането шмрежите па сигурността по този начин. Така може да се види по-отчетливо преплита​нето на различните интереси и да се вземат правилни решения. Но колкото и подробни да са тези модели, не бива да се забравя, че те са винаги отворе​ни за нови и нови разклонения и са подложени на непрекъснати промени. Затова подобно моделиране винаги съдържа и определена доза неопреде-леност. За неговото осъществяване са нужни усилията на много експерти. Затова е по силите само на големи научни колективи.

Интересът, чиято сигурност се преценява, може да е различен не само поради особеностите на обекта, но и поради различните характеристики и броя на субектите. Субектите може да са държави, но могат да бъдат неправителствени формации. Може да бъде на една страна, но може да бъде на група страни. Групата може да бъде само част от международна​та общност, но субект на интереса може да бъдат международната общ​ност или цялото човечество. Когато е на една страна, проблемите се от​насят за национална и държавна сигурност. Когато две или повече страни защитават общата си сигурност, се касае за колективна сигурност.

Съответно проблемите на сигурността могат да се разглеждат на три основни равнища:

• Равнище на национална международна сигурност

• Равнище на регионална сигурност

• Равнище на всеобща сигурност.

И теоретически, и практически тези равнища са достатъчно разгра​ничени, имат особености, а и изследването им, както беше посочено, е предмет на две различаващи се, макар и близки и свързани една с друга теории - Теорията на международните отношения и Теорията на външна​та политика.

Колкото и определено и ясно да е разграничението, трите равнища са тясно свързани. Връзката е толкова тясна, че не е възможно нацио-

калната международна сигурност на която и да е страна да бъде раз​глеждана и преценявана, без да се има предвид състоянието на сигурно​стта в цялата система на международните отношения. Спомагайки за укрепване и зашита на всеобщата сигурност, всеки от субектите се стре​ми с това да укрепи и своята сигурност. Все пак различието остава, още повече, че между начините и средствата за зашита на общата и за защи​та на националната международна сигурност, както и между факторите от които те зависят, има съществени различия.

В продължение на векове утвърдилото се разбиране за сигурността в практическото провеждане на външната политика е давало приоритет на сигурността на национално равнище. За това е имало много основа​ния. В последна сметка усилията да се укрепи общата сигурност не це​лят друго, освен да укрепят сигурността на всяка страна поотделно. Нестабилността, високата степен на несигурност в световните отноше​ния или в отношенията в даден район са неблагоприятни, но при тази ситуация всяка правителство би гледало със спокойствие на бъдещето, ако сигурността на страната е надеждно гарантирана.

За да се даде нова оценка за значението на общата международна сигурност едва ли е било достатъчно да се осъзнае, че международните отношения представляват не проста съвокупност от разнообразни връзки и взаимоотношения, а единна, притежаваща своя динамика, специфика и закономерности. Система, в която общото е също така зависимо от частното, както и частното е зависимо от общото. Необходимо е било да се появят и някои обективни предпоставки. Трябвало е ролята на връзката между общото и частното да премине определен праг на значимост, из​раз на растящата взаимозависимост в света. Значение е имало и възниква​нето на глобалните проблеми, на първо място сред тях проблемите на ядреното оцеляване и избягването на екологична планетарна катастрофа. А и в самата система на международните отношения до средата на XX век липсваха механизми и структури, които да са в състояние да играят достатъчно надеждна роля за обезпечаване на всеобща сигурност.

По-цялостното разбиране за връзката между равнищата на сигурно​стта спомогна за утвърждаване на нови виждания. Откроиха се пътища, начини и средства за по-задълбочени анализи. Изследванията и реалис​тичното политическо мислене показаха, че резултатите от анализите могат да бъдат толкова по-плодотворни, колкото по-ясно е разбирането за правилното съчетаване на общочовешките с националните интереси.

Откъсването на националния интерес от общите интереси на човече​ството и от интересите на световната общност и оше повече противопо​ставянето им се оказа, че заплашва с извънредно тежки последици, тъй като не позволява правилно да се съчетават националната и всеобщата сигурност. Аосолютизирането на националния интерес е условия на увеличаваща се взаимозависимост поражда непреодолими препят​ствия за неговото реализиране или зашита. Пренебрегването на об​щочовешките начала и ценности в последна сметка неминуемо довежда до подриване на националната сигурност. Оказа се, че за всички реали​стични анализи категоричен императив е станало разбирането за взаим​ната връзка между частното и общото, националното и интернационал​ното, за съчетаване на националното с общочовешкото във всеки външнополитически курс. Подценяването на това изискване затваря пътя към създаване на хармонична и ефективна система за сигурност както на национално, така и на глобално и регионално равнище.

Вероятно един от факторите, които са тласкали към отделянето на националната международна сигурност от другите равнища на си​гурността е свързан с различието между средствата и начините за тяхното постигане. Постигането на национална международна сигурност, нейното укрепване и защитата й стават преди всичко с национално средства:

• Умна, ловка и гъвкава дипломация

• Стабилни вътрешни социални и политически отношения

• Силна, процъфтяваща и развиваща се икономика

•  Широка обществена подкрепа на външнополитическия курс на страната

• Надежден отбранителен военен потенциал

« Участие в отбранителни съюзи и системи за колективна сигур​ност и др.

Несъмнено е голямото значение и на състоянието на общата систе​ма на международните отношения, равнището на всеобщата сигурност, но тази стабилност е само едно от многото благоприятни външни усло​вия. В последна сметка онова, което се включва в палитрата на нацио​налните средства, разглеждано в съвокупност, очертава национален по-

тенциал за успешно противопоставяне на всяка външна заплаха за наци​оналните интереси. Този национален потенциал се разглежда често като „сила" в широкия смисъл на този термин.

Едва ли може да се очаква някога тези национални средства да загу​бят значението си. Но традиционното, утвърденото, класическото мис​лене в областта на сигурността лесно тръгва по линията да им отдава категорично предпочитание. Особено, когато те са достатъчно надежд​ни. Тогава решенията, свързани с обезпечаването на националната си​гурност започват есе повече да се търсят по линията на развитие на соб​ствената сила, в надеждността на съюзниците или в относителната сла​бост на евентуалните противници. Независимо от това, дали субектът осъзнава това или не, широко се отваря пътят към конфронтационно мис​лене, към разделението на „свои" и на „чужди". Обезпечаването на си​гурността започва да се рисува в рамките на една или друга силова сис​тема. В представите за сигурността солидно място заема образът на вра​га Започва да се затъмнява, да се подтиска или да се разкъсва представа​та за общото, за зависимостите между националната и общата междуна​родна сигурност. Собствената сигурност престава да се мисли по друг начин, освен като несигурност за някои други. Кръгът на възможните начини и средства за укрепване на националната сигурност се свива под натиска на егоистично национално виждане, включвайки почти само онези начини и средства, които са разположени в рамките на национал​ния външнополитически курс. без достатъчно ясно да се съзнава, че това вече само по себе намалява възможностите да се постигне желаната цел.

За големите и силни държави подобно разбиране означава външно​политически курс, насочен да не допусне никаква форма на доминиране на която и да е друга сила, укрепване на собственото, преди всичко во​енно превъзходство, разделяне и противопоставяне на евентуалните про​тивници и т.н. За малките и средните държави често означава да се жер​тва собствената самостоятелност поради обвързване с различни групи​ровки, търсене на силни покровители и гаранти и т.н.

Съвсем друга е палитрата на средствата и начините -^^обезпечаване на всеобщата, интернационалната международна сигурност. Пона​чало те се търсят не на национално, а на международно равнище:

• Съгласуване на интересите чрез равноправни преговори

• Разумни и взаимноизгодни компромиси

• Развитие на сътрудничество

• Отказване от употреба на сила при международни спорове

• Създаване ъамеждународни механизми против нарушаване прин​ципите и нормите на международното право и справедливостта

•  Изграждане на системи за колективна сигурност и отбрани​телни съюзи

• Регулиране и намаляване на въоръженията,^язо/>йжаеш/е и т.н.

В каквато и форма да се прояви конфронтацията винаги подкопава общата сигурност. За постигането на такава сигурност националните усилия не са достатъчни. Нужни са съгласувани усилия на всички участ​ници в международното общуване. За разлика от националната сигур​ност, за която при определени условия централно място все пак могат да заемат националните отбранителни военни потенциали, всеобшата международна сигурност изисква преди всичко определено състояние на цялата система на международни отношения.

Историческият опит на световните отношения показва, че насил​ственото ощастлиаяване на страни и народи не е възможно. Надеждно​стта на основаващата се на силата сигурност никога не може да бъде по-голяма от надеждността на самата сила.

Това съвсем не означава, че общата сигурност изисква напълно да се отхвърли в международното общуване значението на силата като сред​ство за постигане на сигурност и гаранция на сигурността. Силата може да играе и наистина играе определена роля, но тя винаги трябва да оста​ва подчинена на международното право и международния ред. Може да бъде средство на общността против нарушителите и агресорите. Така е решен този проблем и в устава на Организацията на обединените напий.

По същия начин следва да се преценяват и нуждите да се поддържат национални сили и средства, с цел да се защитава сигурността на всяка отделна страна в случай, че все пак възникне външна опасност. Колкото и голяма да е способността на международната общност да пресече ак​тове на агресивно посегателство върху справедливи национални инте​реси на всеки свой член, колкото надеждни и ефективни да са средства​та, с които тя разполага, не отпада необходимостта от националните средства и усилия за обезпечаване на сигурността, в това число и като се поддържат съответни въоръжени сили. Трите равнища на сигурност-

та, обшото и националното, индивидуалното и колективното при под​държането и зашитата на сигурността в никакъв случай не се изключват взаимно. Те не са алтернативни. Нещо повече, действието им изисква те да се съчетават. Не е възможно да се постигне надеждна сигурност, като се разчита само на защита от международната общност, както и защита​та със собствени средства не би била достатъчно надеждна, без подкре​пата на общността. Основанията са няколко:

• Националните сили за защита на националната сигурност на вся​ка страна винаги остават потребни за своевременна отбрани​телна реакция, докато се задействат механизмите на съюзите и международната общност

• Запазването на възможността да се защити собствената сигурност с национални средства представлява една от възможните гаран​ции в случай, че системите за колективна 'защита се окажат недостатъчно ефективни u.'iu не се задействат

•  Поддържането на достатъчни национални сили за обезпечаване на външна сигурност винаги е потребно, за да може в необходи​мите срокове^а се окаже практическа подкрепа на обши меж​дународни действия в случай па нужда

• Най-после, и в случай че бъдат предприети колективни мерки про​тив нарушителя, националните действия винаги остават необхо​дим интегрален елемент от тези мерки.

Обаче националните сили и средства трябва да имат отбранителен характер на тяхната организация, състав, въоръжения, стратегия и докт​рина. Нужно е поддържането им да не превишава потребностите на ра​зумната достатъчност, а изпълнението на първите две от горните усло​вия да се осъществява в обстановка на откритост и прозрачност, позво​ляващи взаимен контрол, за да не се подкопава доверието и за да се изключат опасни изненади.

Нарушаването на естествената, нормалната връзка между всеобща​та, интернационалната сигурност и националната външна сигурност е възможно не само в направление към преувеличаване значението на на​ционална ia сигурност и противопоставянето й на общата сшурност. Възмо​жен е и обратният вариант - да се преувеличат значението и възможно​стите на общата сигурност за сметка на възможностите и средствата на

отделните страни. И в този случай се крият опасни последствия. В това убеждава опитът на страните, участвали в оглавяваната от Съветския съюз система през годините на студената война. В името на социалистическия интернационализъм и в името на общата сигурност на социалистически​те завоевания биваха измествани на заден план специфични национални интереси на отделните страни. В редица случаи от тях биваха изисквани жертви на техни национални интереси в името на пролетарската солидар​ност. В светлината на станали известни документи може да се съди, че практически съдържанието на онова, което е било представяно като общ интерес, често не е било друго, освен интересът на най-големия и силен партнвор. Неправилното съчетаване на общото и частичното, на нацио​налното и международното в практиката на СССР и неговите съюзници е откривало простор за неравноправие, хегемонизъм и намеса във вътреш​ни работи на отделните страни. В името на социалистическия интернаци​онализъм и на общата сигурност е извършено въвеждането на въоръжени сили на СССР и други съюзни държави в Унгария и Чехословакия през 3956 и 1968 г. В името на световната революция и единството на световния революционен процес биваха сключвани съюзи с редица страни, режими​те в които на практика представляваха диктатури от военен тип. Свързва​нето с авантюристичната им политика въвличаше Съветския съюз и съю​зените с него държави в регионални конфликти, които поставяха в опас​ност не само националната им сигурност, но и физическото им съществу​ване. Оказването на материална помощ на нсжизнеспособни. тоталитар​ни и бюрократични режими подриваше икономиката на тези страни и сни​жаваше жизненото равнище на тяхното население.

Обективната и реалистична преценка позволява да се види, че от неблагоприятните явления никак не бяха пощадени и страните „отвъд желязната завеса". В името на атлантическата солидарност и на сигур​ността на атлантическата общност намираха, макар и не толкова много​бройни и силно проявени, а и смекчавани от исторически утвърдени демо​кратични традиции в западния свят, прояви на хегемонизъм. които не​веднъж предизвикваха протести и съпротива от засегнатите западни стра​ни. И в този случай практиката показа случаи на политическа, икономи​ческа и военна подкрепа на тоталитарни, недемократични и диктаторс-и Режими, в името на борбата против световния комунизъм.

Търсенето само на парциална сигурност, на сигурност изгражда-а с&мо на национално или ограничено групово равнище, като се пре-

небрегва или още повече - като се уврежда всеобщата международна сигурност, и на практика, и на теория не води към търсените положи​телни резултати. В това отношение периодът на студената война на​несе тежки щети на международната общност. В историята споменът за него вероятно ше остане като спомен за време на пропуснати възможности, за тревоги, напрежение и смъртни опасности за чове​чеството. Разделението и противопоставянето нанесе тежки пораже​ния във всички области - международна търговия, индустриално раз​витие, наука, техника, образование и т.н. Колосални средства, които можеха да се употребят градивно бяха непроизводително пропилени за въоръжения и военни акции при свят, в който мизерията и невеже​ството продължават да господстват в обширни райони. Изтрезнели от догматизма и илюзиите, бъдещите поколения вероятно по-добре ще разберат, че търсенето на парциалната сигурност не само не беше достатъчно успешно и надеждно, но нанесе много тежки вреди и на Запада, и на Изтока. Усилията и надеждите бяха разделни, но послед​ствията бяха общи.

Студената война показа убедителен пример за това, че търсенето на парциални силови решения на проблемите на международната сигурност всъщност често прилича на преливане на течности в затворена съдова система, преливане на течности в скачени съдове. Осъществява се „пре​ливане" на сигурност в единия за сметка на другия.Растящата, базира​ща се па силата сигурност на едната страна в равна степен предиз​виква несигурност у другата страна. Пълната, надеждната,абсо​лютната сигурност на едната от страните в същото време и в равна степен означава пълна, абсолютна несигурност за другата стра​на. Така при конфронтацията едностранната сигурност поражда винаги своя огледален образ - несигурността и поради това става невъзможно изключването на несигурността, която взаимозависимостта бързо пре​връща във всеобща несигурност. В условия на растящо неравенство спада равнището на стабилността в общата система на международните отно​шения, тъй като възникват области на напрежение и конфликти. Активно​стта на по-силната страна може още повече да изостря кризата. Намира​щата се в условия на растяща несигурност страна започва да търси още по-интензивно начини да промени положението си.

В общи линии възможните варианти на изходи от подобна ситуация не са много:

• По-силната страна да използва превъзходството си, за да реши е своя полза предизвикалия конфронтацията и несигурността проблем. Така постигнато обаче решаването не може да бъде трай​но. Създава тлеещо конфронтационно огнище в отношенията, което е пълно с неизвестност в бъдещето.

• По-слабата страна да се опита чрез промяна на съотношението на силите да създаде нови условия за решаване на въпросите. И този вариант е пълен с опасности и за двете страни, тъй като ги въвлича в опасна надпревара с неясен край.

• Да се потърси политическо решение чрез преговори и разумен

взаимноприемлив компромис. Но това невинаги е възможно при така възникналата ситуация. Трудно е за притежаващата силов превес страна да прояви толкова здрав разум, че да се откаже да реализира превъзходството си.

Основните, класическите средства да се търси сигурност чрез бърза промяна в съотношението на силите обикновено се търсят в две направ​ления:

•  Във вътрешен план - да се увеличат националните отбрани​телни възможности

• В международен план -до се намерят съюзници Увеличаването на националните отбранителни ресурси изисква по​стоянни и големи усилия, изразходване на значителни материални ре​сурси и не може да стане бързо. Намирането на съюзници при стеснени обстоятелства много често изисква да се заплати висока цена, при което може да пострада сигурността на-други интереси на принудената да дей​ства по този начин страна.

Ако бъде избран вариантът да се търси сигурност чрез промяна на съотношението на силите и ако той бъде успешен, възможните направ​ления за развитието на ситуацията също са две:

• Да се постигне обратно съотношение на силитеЛова обаче оз​начава да се възпроизведе предишната ситуация, само че с обра​тен знак. Несигурността отново се възражда. Разменени се оказ​ват само страните.

• Да се установи равенство на силите. Но както разгледахме това по друг повод, този вариант също не е много надежден. Силовото равновесие създава обстановка с неясен изход, трудна за анализ и с повишена степен на риск за всички участници. Неяснотата на анализите, несигурността на преценките за съществуването на равновесието повишават значението на субективния фактор. От​варят се възможности за вземане на необосновани, неразумни, волунтаристични решения, а те в никакъв случай не могат да са полезни за постигане на надеждна сигурност. И тъй като това представлява елемент от общото състояние на системата, не може да не пострада и нейната стабилност, уврежда се и общата сигурност.

Господствало в продължение на столетия, класическото виждане на проблемите за сигурността не само е довеждало до нарушаване на връзка​та между трите равнища на сигурността, но често е предизвиквало де​формиране и на самата представа за онова, което представлява общата сигурност. При такава деформация общата сигурност започва да се раз​глежда като механичен сбор, като проста съвокупност от сигурността на всички участващи в международното общуване страни. Погрешността на този подход се състои в това, че той води към изтриване на предста​вите за системните характеристики на сигурността. Съществуват сис​темни връзки както между сигурността на отделните участници, така и между сигурността на всеки от тях с общата за всички сигурност. А вече не веднъж стана дума за това, че всяка системност предполага особена динамика, специфични форми на движение и закономерности. Предпо​лага относителна самостоятелност на нейните процеси.

Системната цялостност на сигурността в новите условия е една от проявите на неделимостта и взаимозависимостта на съвременния свят. Така както взаимозависимостта не само не противоречи на разнообра​зието на света, така и цеяостността на всеобщата сигурност не противо​речи, а предполага различието на интересите. Увеличаването на взаим​ната зависимост повишава значението на всеобщата сигурност и заедно с това открива нови възможности тя да бъде постигана.

Увеличаването па взаимозависимостта може да достигне сте​пен на развитие, когато никоя страна да не може да решава повече въпросите на своята сигурност сама, независимо от другите, извън рамките на всеобщата сигурност. Много са съображенията, които карат

да се мисли, че към края на XX век тази степен вече се достига. Термо-ядреният конфликт, даже и да бъде ограничен по отношение на участни​ците, вече би имал катастрофални последици за цели континенти, а може би за живота на планетата. Дори сравнително ограничени конфликти без употреба на ядрено, химическо или бактериологическо оръжие мо​гат извънредно тежко да увреждат екологическата, икономическата и социалната сигурност и политическите интереси на страни, намиращи се далече от огнището на конфликта и нямаши никакво пряко участие и дори отношение към него. Неутралитетът, както и изобщо избягването да се участва в отношения, които могат да поставят в опасност сигурно​стта на отделната нация започват да губят предишното си значение.

С една дума, все по-ясно се очертава коренното изменение в обста​новката в разглежданата материя. Очертава се възникването на проста, но имаща изключително голямо значение нова закономерност : сигур​ността все повече става единна и неделима в същата степен, в която става единен и неделим съвременният свят. Това коренно променя съотношенията между равнищата на сигурността в световната система, тъй като означава, че сигурността не може да се разкъсва на части, да се постига на национално равнище за едни, но за сметка на други. Не може да се постига само на национално равнище, без да бъде надеждно утвърждавана и на равнище на всеобщността. Сигурността може да бъде равна за всички или просто да я няма за всички. Така ис​тинската алтернатива става не за кого по-голяма или за кого по-малка да е сигурността, а далия има или я няма еднакво за всички. Развитието върви към равенство на сигурността и несигурността за всички.

При такива условия единствена и солидна основа за надеждна си​гурност следва да остане признаването на законните и справедливи ин​тереси на всички държави и народи, на всички участници в международ​ното общуване, равенството им в международния живот. Посягането върху сигурността на който и да е участник в международното обшуване в последна сметка е увреждане и на собствената сигурност. Сигурност​та вече не следва да се търси и намира само в границите на силата. Крие се във взаимноизгодното сътрудничество на всички страни.Възникнало £ ново стъпало, ново качество в развитието на цивилизацията, при което националното равнище па сигурността все повече се слива с интернационалното, световното, всеобщото.

Разбира се, от това не следва, че днес светът е постигнал в развитието си състояние, при което в международните дела настъпва идеално спо-

койствие, сигурност при всеобщо братство и доброжелателство, отсъствие на борби, противоречия, международни кризи, конфликти и войни. Да се мисли така би било наивно. Между идеалното и реалното, правилното и неправилното, между разумното я неразумното, между теорията и прак​тиката никога не е имало и вероятно не ще има абсолютно съответствие. „Може" и „трябва" се отнасят повече към дължимото, към възможното бъдеще, отколкото към реално съществуващото. Хората са несъвърше​ни, присъщо им е да грешат, затова неразумно е сляпото упование както в мъдростта на политиците, така и на нациите. Тя нерядко им изневерява. Но промяната поражда тенденции, чието влияние е вероятно да расте.

Новото състояние в света не премахва сложните национални, интерна​ционални, класови, групови и други структури на обществото. Не изтрива различията на интересите и противоречията между тях. Оставя открит въпро​са как всичко това може да се съгласува с всеобшността и неделимостта на сигурността. Вероятно така, както изобщо се съчетават всеобщото с раз​личното, както се съчетават единството и разнообразието. Възниква по​требност да се търсят и намират ограничители, ясни критерии за онзи пре​дел, преминаването на който заплашва да разруши всичко. Този критерий могат да бъдат само общочовешките иенпости и интереси, интересите на човечеството като цяло, в това число и общочовешките интереси да се за​пазят мирът и сигурността в рамките на цялата планета.

Веднага може да се забележи, че приматът на общочовешките инте​реси коренно променя гледната точка за преценяването на всяко проти​воречие и съперничество на интереси, дава съдържание на нова филосо​фия на международното общуване. Отговорността на политическите ръководители за всички аспекти на националната сигурност става неотде​лима от отговорността им да запазват всеобщата сигурност. Посягайки на общочовешкия интерес, на всеобщия мир и сигурност, никой нацио​нален ръководител не трябва да се скрива зад заветните „национални идеали". Свещеният национален егоизъм престава да бъде добродетел, той става опасен за всички.

Това не означава, че представата за националната сигурност се ли​шава от смисъл, че тя се разтваря в универсалната, общата международ​на сигурност. Напротив, националната международна сигурност равна за всички е едновременният ефект, непосредственият резултат от утвър​ждаването на всеобщата сигурност. Всеобщата сигурност никога не е била. а и сега не може да бъде абсолютна цел. Не може да бъде цел сама

за себе си. Интересите на общността се изпразват от съдържание, ако се лишат от интересите на съставните елементи. Така и сигурността уми​ра, губейки своите части. Всеобщата сигурност има смисъл, намира ре​ален израз, когато укрепва и се защитава сигурността на всяка страна, на всеки народ също така, както укрепването и защитата на всеки народ в последна сметка служи за обезпечаването на жизнените условия за съще​ствуването на всеки индивид. В основата на всяка сигурност стои чо​векът.

Проблемите на сигурността се решават не само на всеобщо или на национално равнище. Различните части на света имат свои особености, които определят особености и на проблемите за сигурността. В процеса на сътрудничеството, съперничеството или борбата отделните страни създават структури, обединения, блокове, съюзи и организации, имащи регионални измерения. Тези регионални субекти на международни от​ношения също имат своята специфика, осъществяват самостоятелно развитие, понякога играят независима и твърде съществена роля. Бълга​рия с разположена тъкмо в такъв особен район - Балканския район.

Значението на регионалната сигурност е голямо. Решаването на про​блемите в нейните рамки позволява на правителствата да намират по-гъвка​ви, съобразени с конкретните условия за района начини и средства да за​щитят сигурността на своите интереси. Важно предимство на регионал​ните решения за сигурност е обстоятелството, че те могат да се постигат понякога по-бързо и по-лесно от универсалните поради това, че при тях е нужно да се съгласуват интересите и волята на по-малък брой страни.

От гледна точка на теорията моделът на регионалната сигурност заема средно място между националната и общата, световната сигур​ност. Нейното утвърждаване не противоречи и не изключва нуждата да се укрепват и националната, и всеобщата сигурност. Според обстоятел​ствата тя съдейства за успешното решаване на проблемите на другите Две равнища - националното и всеобщото. Като една от колективните форми на сигурност и при нея се налагат изисквания, които са присъщи на всяка колективна сигурност - равенство на сигурността за всеки уча​стник, сътрудничество, господство на правото, равноправие, зачитане на справедливите интереси на другите, неупотреба на сила за решаване на международни спорове или против териториалната цялост и полити​ческата независимост на всяка страна, създаване на общи структури и механизми за сътрудничество и защита на сигурността в района и т.н.

От сигурност нужда имат всички участници в международната общ​ност, и големи, и малки. Но господството на силата в продължение на векове е допринасяло да се затвърждава разбирането, че поддържането на международния ред и сигурността трябва да бъде дело само на голе​мите, силни и влиятелни държави. В действителност, сигурността не може да се постигне, освен със съдействието и сътрудничеството на всички стра​ни в международната система. Очевидна е голямата разлика във възмож​ностите на големите и малките държави да допринасят за укрепването или за подкопаването на международната сигурност. Единствено големи​те държави са в състояние да водят глобална политика. Конфронтацията между тях е способна да разделя света на враждебни блокове и съюзи, парализиращи съществуващите механизми за защита на сигурността. Въоръжен конфликт между тях може да се превърне в световна катастро​фа. Но също така е трудно да се оспори, че делегирането на защитата на сигурността изключително на големите страни поражда неравенство и открива простор за утвърждаване на силата в международната практика. Убеждението, че сигурността и международния ред трябва да са грижа на големите, защото са силни, а не на малките, защото са слаби, е мисловно отражение на положение, от което светът сега се опитва да се освободи. То по същество абсолютизира значението на силовия фактор в междуна​родните отношения и така отново превръща сигурността в робиня на си​лата, с всички негативни последствия, за които вече стана дума.

Вярно е, че ресурсите на малките страни са ограничени. За големи​те и силни страни за защитата на техните интереси и международната им сигурност са достъпни всички средства. Положението на малките не е същото. Влиянието на всяка от тях поотделно не е голямо. Силите, които биха могли да употребят в зашита на националната си сигурност, също са неголеми, обаче тъкмо тези обстоятелства ги правят относи​телно повече заинтересовани от укрепването на общата международна сигурност. В нея те могат да намират гаранции за националните си инте​реси и сигурност. Подчертано значение за това има изборът им на опти​мална външнополитическа стратегия. Основните елементи на такава стратегия на малките страни но въпросите на международната сигурност биха могли да се очертаят така:

• Изгодно е за малките страни да се стремят към максимално струк​туриране на международната система. Структурността съдей-

ства на стабилността в системата. Формирането на институцион-ни структури за разнообразно сътрудничество повишава ефектив​ността на общите усилия и позволява на общността да реагира по-резултатно при определени ситуации. Като подпомагат сътруд​ничеството, структурните елементи увеличават взаимната зави​симост и пораждат интереси за колективни реакции, в случай на необходимост.

• Те имат относително по-голям интерес да се включват в големи, международни инициативи и проекти и да участват при тяхното реализиране. Обединяването за постигане на общи цели може да бъде съществен фактор за стабилизирането на международна​та система. Увеличаващата се потребност от съвместни усилия, за да се намират решения за глобалните проблеми, е благоприят​на такава линия на поведение.

* Малките страни са силно заинтересовани дя укрепват ролята на ООН като център за сътрудничество и особено като гарант па меж​дународния мир и сигурност. Организацията на обединените нации и другите организации в нейната система са много важен форум, позволяващ на малките, и на средните държави не само да изразя​ват своите позиции, по и практически да участват в решаването на световни проблеми. Липсата на подобни форуми, както и ограни​чаването па активността на малките и средните държави в тях, води към затваряне кръга на тяхната външна политика предимно около местни въпроси и въпроси на двустранните им отношения, докато големите проблеми на световната политика остават прерогатива за онези страни, чиято политика има глобални измерения.

» Относително най-голяма е ролята на малките страни на регио​нално равнище, в регионални системи за сътрудничество и колективна сигурност. Това изисква от външната им политика повишено внимание в тази посока. В регионални системи най-добре могат да бъдат зачитани специфичните им условия и ин​тереси. Като елементи на по-широки структури, такива системи могат да бъдат ефективни инструменти, позволяващи да се на​сочва международното развитие в положителна и за малките стра​ни насока.

• Тъй като разполагат с ограничени сили, малките страни са заинте​ресовани решително да противодействат на всеки опит да се следва силова политика и да се налага със заплахи волята на едни страни над други страни. Във всеки подобен случай те могат да видят утрешния модел на собствената си съдба. Освен това, тъй като не разполагат с възможности за производство на съвре​менни високотехнологични оръжия и оръжейни системи, а и потен​циалът на националната им икономика не е голям, когато се раз​вихри силата, надпреварата във въоръжаването и нуждата да се поддържат по-големи национални въоръжени сили са особено обременителни за тях. Нуждата да си доставят модерни и сложни оръжия от големите страни увеличава зависимостта им от тях и вреди на националната им сигурност.

•  Малките страни имат интерес да се развива правната система на международните отношения и да се повишава нейната ефективност. Уреждането на разнообразните отношения върху световната сцена посредством основни и обши многостранни съглашения ограничава произвола и диктата в международното общуване. Укрепването примата на правото и справедливостта е една от силните опори за тяхната политика, гаранция за сигурност​та и интересите им.

• Беше изтъкнато,че когато пряката употреба на сила от суперсили​те и големите държави ги заплаши с взаимно унищожение, при всяка остра конфронтация между тях те проявяват повишена склонност да постигат целите си с помощта на малките държави, А и за тяхна сметка, тъй като ги въвличат във въоръжени конф​ликти върху тяхна територия, стоварват върху тях тежки военни разходи. Дори когато външно отношенията между големите не съдържат открити форми на конфронтация, възможностите за скри​то съперничество чрез манипулиране с политиката на малките страни се използват много често. За целта те биват въвличани в различни структури, намиращи се под егидата на големите.Раз​рушаването на блоковите структури освобождава политиката на малките страни от много ограничения. Те трябва да се стремят да запазват тази си свобода.

•  За малките страни, и това много убедително го показа миналото, е особено опасно еднопосочното обвързване (политическо, ико​номическо, социално, идеологическо и т.н.), с която и да е голяма и силна държава. Колкото и примамливи да изглеждат еднопо​сочните и небалансирани връзки, цената им винаги е твърде висо​ка и се заплаща от по-слабия партньор.Многопосочността и ба​лансирането на връзките по всички азимути не само може да разширява маневреното поле на външната политика на малките и средните държави, но създава пречки за възстановяването на цен-тросиловите структури в международната система.

• В основата на линията към сигурността и сътрудничеството тряб​ва да стоят правилно разбирани и ясно определяни национални интереси. Нужна е готовност да бъдат открито изразявани и за-щитаваяи.Прекаленият конформизъм не е най-добрата стра​тегия и за малките страни, макар понякога да им изглежда много удобен. В международните отношения се чува гласът на онези, които умеят да отстояват интересите си. Конформисткото пове​дение с лекота и незабелязано предава интереси, чиято сигурност трябва да се брани. Ценят се онези партньори, които са способни да предлагат взаимна изгода и заедно с това умеят да отстояват и своя, и общия интерес. Водещото политика на безпринципно съгла​шателство и покорност правителство винаги получава много ви​соки международни оценки и похвали, но тяхната ценност е ни​щожна, още повече, че в повечето случаи те не са искрени.

• Поотделно малките страни са слаби. Влиянието им е ограничено от обективните обстоятелства. Но те са голямото мнозинство върху световната сцена. Взети заедно, разполагат със значителни човешки и материални ресурси. Те са силни със своето множе​ство. Ето защо, възможностите им да отстояват своята и светов​ната сигурност са в пряка зависимост от способността им да разби​рат общите си интереси и да действат заедно в една посока.

Да се постига сигурност в обстановка, когато се извършва дълбока Промяна в международната обстановка, когато се събарят стереотипи и Ценностни категории, когато рухват изглеждащи в миналото непоклати​ми структури е значително по-трудно от всяка друга обстановка. Такъв

стана светът в началото на XXI век. Но тъкмо разделянето с миналото спомага да се откриват възможности за промени към утвърждаване на демократичен и стабилен международен ред и нови отношения на сътруд​ничество и доверие. По-високата социална, икономическа и идеологи​ческа еднородност на Европа и в света открива несъществували в мина​лото възможности да се преодолее предишната конфронтация и да се търсят след разпадането на блоковите структури нови решения за меж​дународната сигурност.

8. ДЕМОКРАЦИЯ, ЛИДЕРСТВО И

ХЕГЕМОНИЯ В СИСТЕМАТА НА

МЕЖДУНАРОДНИТЕ ОТНОШЕНИЯ

Схващана като обществен ред, при който властта принадлежи на демоси се осъществява в съответствие с обществения интерес, схваща​на като ред, при кой-i о властта реализира и защитава неговите, а не не​чии други интереси и при който правната сис тема надеждно брани пра​вата и свободите на гражданите, демократичността много често се раз​глежда само като едно от състоянията на вътрешннополитическите об​ществени отношения. Когато се мисли за оптималното състояние на отношенията върху световната сцена и за тяхната система, се мисли за други ценности и характеристики, сред които са стабилността на меж​дународния мир и сигурност, господството на правото и справедливостта, неотклонното съблюдаване на суверенността и независимостта на държа​вите, неприбягването към пряка или косвена употреба на силата и т.н. Почти не се прави опит тези ценности да се съединят с общите норми и ценностите на демокрацията. Дебатите и преценките за демокрация и демократичност се свързват почти във всички случаи с характеристики​те на вътрешен ред на държавите.

Може би една от причините е. че демокрацията във вътрешното об​щество е преди всичко вътрешен държавен правен и социален ред. при който държавната власт най-добре защитава правата и свободите на сво​ите граждани. Тя най-често се разглежда като форма на съществуване на свободно вътрешно гражданско общество. Възприема се като ценност във вътрешните обществени отношения, която поради това трябва да се защитава само от органите и вътрешната политика на държавата.

На пръв поглед изглежда, че в този начин на мислене има здрав смисъл и достатъчно основание. Международните отношения са сфера на обществени отношения, която много съществено се различава от сферата на вътрешните отношения и в тях много от понятията и предста​вите, свързани с вътрешните отношения също са различни. При тях, също както при вътрешните отношения, има защитен от правото ред, но редът и дори самото право са други. Вътрешното право и международното право са две много различни и самостоятелни правни системи. Международно​то публично право е право, което не действа във вътрешните отношения и е предназначено юридически да регламентира преди всичко междудържав​ните отношения. Редът в системата на трансграничните отношения е раз​личен от реда в отделната държава. В него липсва правната, а трябва да липсва и политическата субординация. Качествата и положението на су​бектите също не е еднакво. За разлика от националната държавно органи​зирана общност, международната общност не е съставена от индивиди. Изглежда за международната среда понятието „демос" изглежда непри​ложимо. Основните субекти на международните отношения и на между-народ] юто право не са принадлежащи към дсмоса или към друг социален слой граждани, а са нации и държави. При това субектите на междуна​родното право са субекти и на между] сродните отношения, но не всички субекти на международните отношения са субекти на международното публично право. Ако вътрешната правна система регулира пряко всички отношения на вътрешното общество, специфичната правна система на международното общество регулира пряко само една част от отношения​та в него. Отношенията на субектите, които не са държави, нации или групи държави, поначало се регулират непряко и по друг начин. В между​народната система не съществува център на власт и поради това про​блемът за демократичния или тоталитарен характер на една централна власт не възниква. В международната общност субектите са суверенни и независими. Затова в международните отношения понятието за демокра​цията като една особена връзка между демоса и властта също изглежда, че не може да се приложи, тук не може да се говори нито за „демос" (народ), нито за „кратос" (власт). Борбата за свобода и демокрация се вижда от мнозина no-скоро като събаряне на тоталитарните режими и борба за тържество на свободата и демокрацията във вьтрешния полити​чески живот на всички страни, отколкото като въвеждане на нови начала в световната система.

Тръгвайки от друга изходна концепция, да се възприемат началата на демократичността като нещо, което практически се отнася само за вътрешните отношения много са допринесли и теориите, които разглеж​дат международните отношения изключително като поле на силови вза​имодействия. Смисълът на демокрацията е свързан с достъпа към влас​тта, с равенството пред нея, с упражняването и контрола на демоса над нея. В международната социална сфера, където според тези теории от​ношенията са непрекъсната във времето и пространствата борба за сила и власт над другите и където граници на собствения интерес са граници​те на разполагаемата сила, понятията за демокрация като че не приля​гат. Мерило за стойностите става силата, водена от „свещения национа​лен егоизъм". Ако в развитото и цивилизовано общество във вътрешни​те отношения принципите на демокрацията трябва да определят реда и отношенията между гражданите, както и равенството им пред силата на властта, от гледна точка на тези теории в международните отношения нещата не могат да бъдат същите. Един от основните постулати на де​мократичността, каквото е равенството на гражданите пред упражнява​на в интерес на всички власт тук изглежда съвършено неприложим. Максималното, което в този случай може да се постигне е да се ограни​чи неразумното използване на силата, допустимостта да се прибягва към нея само в рамките на международното право, международния морал и справедливостта. Дори принципът на равноправието в международното общество се изпълва с особено съдържание, тъй като субектите имат много различно положение и силови възможности.

За откъсването на представите за ценностите на демокрацията от международните отношения много е допринесло и фактическото състо​яние на разделеното на враждебни блокове, съюзи и коалиции междуна​родно общество. Отново ще напомним, че биполярната структурна конфигурация възникна заедно с възникването на световната система, запази се през повече от две столетия, донесе две световни войни, една ожесточена студена война и повече от четиридесет години държа света на границите на трета световна война. Такова състояние на системата едва ли е способствало за свързване на представите за демокрацията със състоянието на международното общество. Защото народовластие​то трудно се съчетава с разделението и конфронтацията в обществото. А и идеята за демокрация и демократичност като ред и състояние на международната система се замъгляваше от раздвояването на самата

представа за демокрацията. Страните от двата враждебни блока не само изразяваха съвършено различни виждания за демокрация и демократич​ност и считаха, че техните разбирания по този въпрос са единствено правилни, но и всеки от тях се стремеше да ги наложи в другата полови​на на света. При такава разделна ситуация, на заден план отиваше об​стоятелството, че правни структури на тоталитаризъм доминираха на едната страна, докато свободата на индивидите и демократичността на обществото бяха ценност за другата страна. Онова, което поколения наред съществуваше в международната общност, трудно би могло да се съчетае с представа за демокрацията като всеобща международна цен​ност.

Историческият опит от втората световна война, краят на студената война, преодоляването на политическата и военна конфронтация и от​хвърлянето на много от идеологическите шаблони позволиха по нов на​чин да се осъзнае представата за ценностите на демократични социални отношения, приложени и към международното общество. За това сви​детелствуват Атлантическата харта и другите програмни документи на антифашистката коалиция. Да се осъзнае, че това общество също като вътрешното може да бъде тоталитарно или демократично, че може да е подчинено на общ справедлив и правно обусловен интерес на всички, но също така може да стане подвластно на интересите и волята само на някоя страна, на една нация или на едно богато, привилегировано и охол​но малцинство от държави. Победата над фашизма допринесе много по-добре да се разбере, че демокрацията е универсална ценност и поради това тя е също така необходима и полезна в международни​те отношения, както и въе вътрешнополитическия живот на от​делните държави.

Само че в международното общество демокрацията се реализира и се утвърждава по друг начин, с други форми и в съответствие с неговите особености. Международният ред в системата на международните от​ношения също може да бъде демократичен или да бъде в коренно несъот​ветствие с представите за демократичност. Спецификата в този случай не бива да смущава. Самата представа за демокрация и демократичност на обществото е исторически променлива. В робовладелческото обще​ство, откъдето са се зародили и основните схващания за демокрацията, нейните форми и съдържание са били толкова различни, че са напълно неприложими днес или в условията на феодализма. Обществото се е

развивало и променяло и заедно с него са се развивали много от форми​те и началата на демокрацията. Запазвали са се същността и фундамен​талните й ценности

Ценностите на демокрацията се изграждат със създаването и под​държането на оптимални съотношения и взаимодействие между интере​сите на индивидите и на обществото. Извеждането на съотношението от оптималното му състояние разрушава демократичността. Пренебрегването интересите на обществото води към безредието и хао​са в него, от които губят всички взети поотделно и заедно. Пренебрегва​нето на справедливите интереси на гражданите и тяхната защитеност води към тоталитаризъм и всесилие на упражняваната уж в обществен интерес държавна власт. Условие и критерий за демократичността па международната система също така с съотношението и взаи​модействието между общите и партикуларните интереси. Но тъй като субектите на интересите в международното общество не са инди​видите, а нациите, държавите и другите осъществяващи трансгранични отношения обществени формации, изразът на демократичността е в пра​вилното съчетаване и взаимодействие между тези интереси. Пресечна точка и ядро на съчетаваните и взаимодействащи интереси са общочо​вешките интереси и интересите, свързани с нормалното и ефективно функциониране на международната система. Условие за това е спазва​нето на приетите от международната общност начала и принципи на международните отношения.

В международните отношения действат паралелно два вида на​чала и принципи:

• Начала и принципи на международните отношения

• Начала и принципи, от които изхожда политиката на участващите в международното общуване субекти.

Първият вид начала и принципи непосредствено отразява интереси​те на цялото международно общество и в основата им е една общочо​вешка ценностна система. Извикани са на живот от необходимостта международните отношения да се осъществяват в оптимален за всички начин. Основната част от тях са намерили юридически израз, утвържда​ване и защита като основни начала и принципи на международното пуб​лично право. Тяхното значение е толкова голямо, че взети заедно те са основната част от jus cogens, т.е. на онези изисквания на междунаролно-

то право, които са задължителни за всички негови субекти. Както е изве​стно, възникнали са в утвърдени и общоприети в трансграничното об​щуване обичаи, а след това са изразени и защитени в многобройни меж​дународни договори. Такива са принципите, според които субектите на международното право са суверенни, равноправни и независими, прин​ципите, че всяка намеса във вътрешните им работи е недопустима, че поетите в международни споразумения и договори задължения трябва да се спазват, че при споровете си субектите не трябва да търсят реше​ния наложени със сила или със заплаха със сила, че териториалната ця​лост и политическата независимост на всяка страна са неприкосновени и посегателството против тях е международно престъпление, изисква​що решителна защита на жертвата от цялата международна общност и така нататък.

Както посочихме, формирани и приети в процеса на взаимодействи​ето на всички субекти на международното право, утвърждаването или отхвърлянето на тези начала и принципи не зависят от никой субект по​отделно. Приети са като израз на волята на международната общност и само волята на международната общност може да ги променя, отхвърля или допълва. Взети заедно като jus cogens, те са юридическа основа на демократичността в международните отношения.

Обратно на тях, началата и принципите, от които съобразно с него​вите интереси изхожда поведението на всеки отделен субект на между​народни отношения се определят само от него и тяхното следване и тълкуване зависят от вътрешнополитически процеси, имаши изцяло на​ционален характер. Външната намеса в тях е недопустима ( с много ред​ки изключения, строго регламентирани от международното право. При​мер за това е разпоредбата на чл. 2, ал. 7 на Устава на ООН. позволява​ща намеса във вътрешна компетентност на държава, против която в съот​ветствие с гл. VII от устава на Съвета за сигурност се прилагат мерки за защита на международния мир и сигурност ).

Между единия и другия вид принципи съществува връзка. Те взаи​модействат и дисхармонията между тях вреди, както на нормалното фун​кциониране на системата на международните отношения, така и на вся​ка страна, която е допуснала дисхармонията. И ако се изхожда от при​мата на общочовешките ценности, от върховенството на международ​ното право над пояи-тиката, принципите на демократичността в меж​дународните отношения, изразени и защитени от международното

право, трябва да имат безусловно предимство пред всички начала и при/щипи, от които изхожда във външното си поведение една или друга страна. Без спазването на това условие не е възможно върху све​товната сцена да се установи справедлив и демократичен международен ред.

За утвърждаването на ценностите на демокрацията в международ​ните отношения е появилото се и наложилото се в течение на XX век разбиране, че наред с интересите на нациите и държавите, наред с пра​вото им да ги реализират и защитават в процеса на равноправното им общуване, международната общност също има международна субект-ност, защото може да има, и действително има, интереси, които са раз​лични от интересите на отделни нации и държави и могат да съвпадат или да не съвпадат с тях. И че също като тях международната общност трябва да има правото и практическата възможност да ги защити. Но да ги защити като общност. Всяка държава-член на общността може и тряб​ва да участва в общото дело. Зашитата на интересите на световната об​щност не може да представлява прерогатива само на която и да е отдел​на държава, тъй като това ще създаде разрушаващ международния ред център на власт, а и при своите действия тази държава неизбежно ще изхожда преди всичко от собствените интереси.

Световната общност не би могла да защити интересите си. на първо място сред които са запазването на международния мир и сигурност, ако в системата на международните отношения не бъде създадена съот​ветна институционно и организационно обособена структура, която да може да ги изразява и защитава. В съответствие със спецификата на от​ношенията върху световната сцена, тази структура не може да прави това, както го прави демократичната държава. Основното е, че за разлика от вътрешнодържавните общества, тя не може да притежава върховенство над субектите в общността, тъй като те са суверенни и независими. Тя трябва да съответства на корелационната същност на международната система.

Първата голяма и решителна стъпка в това направление бе направе​на със създаването след първата световна война на Обществото на на​родите. Тази световна организация стана институционна форма за изра​зяване заинтересоваността на цялата международна общност от разви​тието на международното сътрудничество, зачитането на международ​ното право и защитата на световния мир. Опитът не се оказа сполучлив.

Уставът на организацията имаше много недъзи, а и равнището на между​народното правно съзнание по онова време не беше достатъчно. Обще​ството на народите не успя да се противопостави на поведението на то​талитарни и агресивни държави да нарушават международното право и само две десетилетия след създаването му да предизвикат втора светов​на война. Претърпяла неуспех, организацията се разпадна.

След войната беше направена нова стъпка, при която беше взет предвид негативният опит от миналото. Отчетено беше, че в условията на общество, в което иманентно съществува огромно силово неравен​ство, не е възможно да се утвърждават мирни, равноправни и демокра​тични отношения, ако не се забрани злоупотребата със силата и не се създадат механизми за ефикасно противодействие на тази злоупотреба. Така, създадена на мястото на разпадналото се Общество на народите, Организацията на обединените нации стана съществен, фундаментален институционен елемент в системата на международните отношения, средище за всестранно международно сътрудничество, инструмент, за​щитаващ международния мир и сигурност, основна опора на правото, справедливостта и демократичността в международните отношения. Тази най-голяма световна политическа организация е предназначена да изра​зява общия интерес и воля на международната общност. Много съще​ствено е, че е така устроена, та да се изключи възможността за неравен​ство и доминация в нея и чрез това и в международната система. Пора​ди това пренебрегването й, а оше повече нарушаването на нейния устав, са действия, които посягат на демократичността на международната система.

Голямо значение имат и други обстоятелства. Системата на между​народните отношения, въпреки многото отклонения и неблагоприятни влияния, предизвиквани от влияния на участниците в нея, се е изградила така, че демократичните начала и принципи да могат ефикасно да се утвърждават. Защото тя е система, построена предимно не на вертикал​ни, субординационни връзки и отношения, а на хоризонтални, коорди​национни връзки и отношения. В реалните отношения на субектите има много нюанси и различия, но за да действа оптимално системата, субек​тите трябва неизменно да остават суверенни и равноправни. Това има огромно значение. Различните фактически неравенства между субектите Ще съществуват винаги. Единствено в света на правото между фактичес​ки неравноправни субекти е възможно да се установят независимост и

равенство. Равенството в света на правото е тъкмо онзи минимум на демократична равнопоставеност, върху която се е изградила съвре​менната международна система. Встъпващите в различни отношения субекти юридически са еднакво независими и свободни. В еднаква сте​пен са способни да бъдат носители на права и задължения. За тяхното появяване в системата и за техните действия не е нужно ничие призна​ние или съгласие. Единственото ограничение на тяхната свобода е да не нарушават правата и свободата на другите субекти. С други думи, не-равноправието, което винаги стои в основата на потъпкването на демок​ратичността и органично противоречи на същността и устройствените начала на международната система се отхвърля.

Разбира се, трябва да се проявява реализъм и нещата не трябва да се идеализират. Схващането за демократичната същност, за пригодността за демократични отношения в международната система не означава, че в реалните отношения всичко е идеално съобразено с демократичните начала и принципи, че при всички случаи и при всички реални отноше​ния неотстъпно царят справедливостта и правото, че равноправието, суверенитетът и независимостта на големи п малки страни с станал нс-рушим закон, а неупотребата на сила. пряко или косвено, практически е абсолютно невъзможна. Означава, че насилието, отношенията, съдържа​щи принудителна субординация и противоречащи на справедливостта и демократичността, диктатът и незачитането на законните интереси на друтите, злоупотребата със сила и нарушаването на правото противоре​чат едновременно и на характера на международната система, на де​мократичните и свободни международни отношения, и на общочовеш​ките интереси, които трябва да са в тяхната основа. Противоречат на международното право, справедливост и морал.

Трябва да се има предвид обаче още нещо. От обстоятелството, че системата на международните отношения е демократична по същност​та си, че е система от корелационен тип. че е построена и действа спо​ред изискванията за корелационни връзки и демократично равноправие на субектите, че в нея дори регулиращото я право не може да възниква по никакъв друг начин, освен чрез взаимно съгласие и че при нея от​съства център на власт, съвсем не следва, че в нея не могат и не съще​ствуват отношения от субординационно естество, които не влизат в про​тиворечие с принципите на системата. Сами по себе си нито субордина​цията, нито корелацията представляват абсолютно отхвърляне или

потвърждение на демократизма в международната система. Увеличава​нето на взаимната зависимост на отделните страни, осъзнаването на общите и на общочовешките интереси, признаването на приоритетното им значение, обективната потребност от развиване на интеграционните процеси и нуждата от неотложни и активни действия за съвместно реша​ване на глобалните проблеми очертаха една ясно изразена, особено през втората половина на XX век, тенденция към поява на институционни структури в системата. Те несъмнено съдържат и елементи на суборди​нация. В редица международни организации, интеграционни общности, съюзи и други компоненти на системата съществуват правила, изисква​щи да се изпълняват решенията на общи органи, правила, изискващи субектите да се подчиняват на общата воля на организацията, общност​та или съюза. Но в значителната част от случаите се касае за добровол​но самоограничаване на субектите по линията на доброволно съгласу​ване на тяхната воля и при неизменно запазване на възможността им да отхвърлят тези връзки.

По-сложен е въпросът с практическото състояние и реалния харак​тер на връзките върху световната сцена, при които наистина възникват отношения на патернализъм и доминация, на подчиняване на по-малкия и слаб партньор, на партньор, който е по-силен и влиятелен от него. Фактическите отношения в бившата социалистическа общност показа​ха примери в нова отношение. И при уж братски международни отноше​ния, фигурата на „по-големия брат" съвсем не е рядко срещано явление. За да останем напълно обективни и точни обаче следва да отбележим, че тези примери никак не са уникални и за тях могат да се намират мно​го аналози в различни части на света. И на Изтока, и на Запада. И все пак, ако се вземат предвид генезисът, устройствените начала, социална​та функция и правният ред в системата на международните отношения, би следвало тези примери да се преценяват като противоречащи на ес​тественото и оптимално нейно състояние. Става въпрос не за правило, а за изключения от него, колкото и значителни и многобройни да са те. Касае се за нарушения на нормалното й функциониране, за прояви на нейната деформация.

Колкото и значителни да са различията между вътрешната и между​народната среда и произтичащите от това различия във формата на де​мократизма в тях. помежду им винаги съществува тясна връзка. Демок​ратични международни отношения възникват и могат да се развиват

между демократични държави и нации. Демократично международно общество се реализира от демократични негови субекти. Така, както в демократичното гражданско общество гражданите се отнасят едни към други, така и в международната среда нациите и държавите трябва да имат поведението на добросъвестните граждани. Разбира се по свой, специфичен начин. И обратното, вътрешният тоталитаризъм, отрицани​ето на демокрацията и нейното погазване в отделните страни е фактор, който много силно руши демократичността на международната систе​ма, създава огнища на противоречия и конфликти в нея.

От друга страна, демократичните и равноправни отношения в меж​дународната, външната за всяка страна среда са силен фактор, който активно съдейства за утвърждаване на демократичните ценности в ней​ния вътрешния живот. В тези взаимни влияния обаче по-активно и по-голямо е влиянието, което оказва вътрешната демократичност на субек​тите, отколкото положителното влияние върху тях на демократичната срела, в която биха се намирали.

Основната линия на връзката е външнополитическото поведение на осъществяващите трансгранични отношения страни. Външната полити​ка на основните субекти на международните отношения, каквито са държавите, формира основните параметри на международната среда, определя общия климат в нея и реда в нейната система. Но тази полити​ка се формира само в резултат от вътрешен процес. Състоянието на международните отношения и редът и характеристиките на тяхната сис​тема предизвикват несъответствията между потребностите на субекти​те и средата, в която се намират. Осъзнавани, тези несъответствия фор​мират техните външнополитически интереси и така мотивират предпри​емането на едни или други действия и бездействия върху международ​ната арена. Какви ще са те, зависи изцяло от взаимодействието на вътреш​ните политически сили. Външнополитическите решения, цялата външна политика е продукт на вътрешнополитически процеси. Демократичнос​тта на международния ред и нормативното му регулиране от междуна​родното публично право защитават от външна намеса определящите международното й поведение вътрешнополитически процеси във всяка страна.

Поначало демократичните режими са в хармония с международна​та им среда. Склонни са да уреждат реализацията или защитата на сво​ите интереси с миролюбиви и демократични средства. Основно значе-

ние имат дипломацията и международните преговори. Но недемокра​тичните и тоталитарни режими лесно влизат в противоречие с междуна​родната среда. Вътрешният им тоталитаризъм се изнася чрез външнопо​литическото им поведение и в международната среда. Чрез външната си политика тоталитарните режими изнасят в международните отношения склонността си към насилието, неравноправието, господството и пренебрегването на справедливите и законосъобраз​ни интереси на другите страни. Тъй като международното право се основава на общоприетите и демократични начала и принципи, те с ле​кота се насочват към неговото нарушаване. За тях то е пречка.

Тези закономерности са универсални и за големи и малки страни. Но те стават особено опасни за международната система, когато влия​ние върху нея се оказва от голяма, богата и силна държава. И още пове​че, когато недемократични и тоталитарни страни се съюзят в агресивен международен съюз. Агресивността на фашизма, разрушил тотално вътрешната демокрация, се прояви и в стремеж със сила да наложи све​товен „нов ред", в който висшата арийска раса да господства над други​те непълноценни раси. Стремежът към господство е характерната и най-често срещаната форма на рушащата демократичния ред в междуна​родната система външна политика, а когато нейният субект е голям и много силен, той се изразява в стремеж да установи световно господ​ство.

Фашизмът или сталинизмът не са единствените форми на недемок​ратичното и тоталитарно вътрешно общество. Тоталитарно и недемок​ратично би било поведението и на страна, която се опитва да наложи принудително своите интереси и своя социален ред, своите разбирания за демокрация и демократичност на другите страни и народи.Всяко пра​вителство има правото да преценява самостоятелно и независимо демократичността или тоталитаризма във вътрешния ред на дру​гите страни, но никое правителство няма правото да обявява себе си за съдник и да принуждава другите да се съгласяват с него. Така както не може насила да се изнася демокрация, така също не може насила да се внася демокрация. Още по-малко да се изнася демокра​тичност непременно по свой образ и подобие. Демократичната уредба и Демократичните институции в една страна невинаги съответстват на на​ционалния манталитет, на историческите традиции, религиозните по-стулати на другите страни. Американската демократичност, американс-

кият начин на живот или английският парламентаризъм не могат да се имплантират непосредствено и в този си вид например в Бангладеш, Танзания, Конго. Йемен или в Йордания. Демокрацията има универ​сални ценности, но различни международни и национални форми. Затова всеки субект на международни отношения, всяка нация и всеки народ трябва да извървят своя път към свободно и демокра​тично общество. Само по себе си налагането насила на демократични​те форми и социален и политически ред , проявите на силов „износ на демокрация" са вредни и опасни за пялата международна общност, но такава претенция е и абсурдна, поради простата причина, че сами по себе си са прояви отричаши началата на демокрацията.Демокрация не може да се налага с недемократични способи и средства.

От това не следва, че международната демократична общност е без​силна или че трябва да остава безразлична спрямо погазването на чо​вешките права, расизма и апартейда или спрямо вътрешния тоталита​ризъм в други страни. Такова отношение съдържа опасност за нея, както и за мира, сигурността, правото и справедливостта в света. Тя има начи​ни и средства за въздействие и борба с тези явления, а и на нея принад​лежи правното и моралното основание да се противопоставя дори със сила на всяко посегателство против мира. сигурността, демократичнос​тта, правото и справедливостта в международните отношения. Дел«ж-рацията не може да напада и да бъде агресивна, без да отрече сама себе си, но може и трябва да е способна да се защитава. Известно е. че антифашистката коалиция беше естественият, справедлив и пра-восъобразен начин съединилите в нея отбранителната си сила страни да защитят с оръжие свободата и демокрацията в света.

Склонност към юридически и политически формализъм често пра​ви така, че демокрацията се разглежда в чисто юридически план като наличие на признати и конституционно закрепени структури в държава​та, защита на правата на гражданите, разделение на властите, утвържда​ване на парламентарни форми и т.н. В системата на международните отношения наличието на демокрация в тях се свързва с прокламиране и закрепване в международни политически и юридически документи на​чалата и принципите на демократично общуване или създаване на раз​лични институционни структури за сътрудничество. Няма съмнение, че това са белези на демократичността, че са нужни и полезни неща. Но не бива да се забравя, че същността на демокрацията не е толкова в прав-

ната форма или формата на държавното устройство. Правото и негови​те инструменти създават механизми за демократични обществени отно​шения в една страна или върху международната сцена и заедно с това гарантират тяхната стабилност и възможности за действие, чрез правна​та им защита. Но истинската същност на демократичността е в общественото съзнание, в социалния и политически манталитет на националното или международното общество, в отношението на човек към човека и на държава към държава, па нация към нация, при което спорът не се превръща в свада и несъгласието на опонен​та не поражда желание той да бъде унищожен или увреден. Без състоянието на духа, демократичните механизми могат да оста​нат форми, без съдържание. Ако не беше така, един държавен пре​врат, една нова конституция и промяна в държавното устройство, изди​гането на препятствия против полицейски произвол за едно денонощие биха превърнали всяко тоталитарно общество в образцово демократич​но гражданско общество. Но това не става така. Правото, конституция​та, законите, както и международните договори създават механизмите и гарантират демокрацията, но нейното утвърждаване не е само един юри​дически феномен. Разрушаването на демокрацията и установяването на диктатура и тоталитаризъм е еднократен акт, но преминаването от дик​татура и тоталитаризъм към демократично гражданско общество е про​цес. Опитът на много страни, а в последните години на страни от бив​шия съветски блок или на страни от разпадналата се югославска феде​рация показа това по много убедителен начин.

Така е и в международните отношения. Преодоляването на блоко​вото противопоставяне, на идеологическия остракизъм и политическа​та и военна конфронтация означават голяма промяна, но те не означават автоматично и пълно тържество на демокрацията и в международните отношения. И в този случай се касае не за акт, а за процес. Замъглява-нето на същността на нещата често се предизвиква от това, че хората са склонни да мислят, че заедно с премахването на явлението изчезват и неговите последици. И в международните отношения утвърждаваните в продължение на десетилетия психологически нагласи, външнополити​ческите стереотипи, недоверието и „образът на врага" ще се нуждаят от време, за да бъдат изгасени. Това еднакво важи и за бившия междунаро​ден „Изток", и за бившия международен „Запад". И в международните отношения, както във вътрешните, същността на демокрацията не е само

220                                  ОБЩА ЧАСТ: СИСТЕМАТА

в новата структура на отношенията или само в политическите и юриди​ческите документи, а в реалното съдържание на отношенията. Всяко общество, в това число и международното, трябва да узрява за демокра​цията. Понякога за това е нужно дълго време.

В световните отношения сложността на демократичния процес е свързана и с това, че студената война и блоковото противопоставяне между „Изтока" и „Запада" беше само един от изразите на конфронта​цията, макар и най-големият и най-опасният. В международната среда съществуват много други източници и форми на конфронтация, повече​то от които са свързани с глобалните проблеми - екосредата, богатство​то и бедността, концентрацията на информацията в ограничен брой стра​ни, демографските проблеми, продоволственият, суровинният и енер​гийният дефицит и много друго. Конфронтация съществува на регио​нални равнища или в двустранни отношения. Промените в международ​ната система, с които светът влезе в XXI век са мащабни и радикални, но те не трябва да се схващат като завършек на демократичното преус​тройство. Трябва да се преценяват като едно голямо начало на демокра​тичния процес.

Главната роля, но заедно с това и главната отговорност за утвържда​ването на демокрацията и в международната среда лежи на големите, развити, богати, демократични и достигнали висока степен на цивили​зованост страни. Така е, защото тяхното влияние в международната си​стема е най-голямо. Устойчиво расте зависимостта на световните про​цеси и на възможността да се решават повечето от глобалните пробле​ми от интересите и политиката на богатите и развити страни. Обхва​щайки едва 15 % от световното население, тези страни произвеждат по​вече от половината на брутния продукт в света. Страните, в които живее над 85 % от населението на света нямат нито материалните, нито техно​логическите ресурси за решаването на проблемите на световното разви​тие. Поради това състоянието на системата, нейната стабилност, де​мократичност и способност да произвежда системния си ефект все по​вече ще зависят от политическото и икономическото поведение на бога​тите и развитите страни и от способността на техните правителства да разработят институции и процедури, които да позволят безконфликтно развитие на света.

В същото време населението на повечето развити западноевропейс​ки и северноамерикански страни бързо се съкращава. По численост на

населението тези страни заемат все по-малък дял в международната общност. Успоредно се увеличава населението в останалата част на све​та. Поради това стремително се променя относителното място на раз​витите и най-напредналите държави в международната система. Това ще продължи да предизвиква силен демографски натиск от страните с по-нйско жизнено равнище, насочен към страните, чието равнище е не​сравнимо по-високо. Ще извежда на все по-значимо място проблемите, свързани с качеството на живота, естеството на социалните отношения в отделните страни и върху световната сцена, равнището на национал​ното благосъстояние.

В процесите, за които става дума. лидерството на големите, разви​ти, богати и влиятелни държави е естествено и безспорно. Във всяко групово социално движение ролята на участниците е различна язатова фигурата на лидера или на лидерите е естествена. Нейната поява и утвърждаване не противоречат на принципите на демокрацията и равен​ството. Лидер става тази страна, или тези страни, които най-бързо осъ​знават промените, съдействат им, като използват голямото си влияние и с това подтикват останалите да ги следват. Другите страни се групират и поддържат лидера или лидерите, възприемат идващите от него поло​жителни и отговарящи и на техните интереси импулси.Лидерството в международната система се основава на различия във влиянието и възможностите, но не и на различията в силата, защото не съдържа противоречия на интереси. При него възникват зависимости, поня​кога много силно изразени, по те се пораждат от съчетаването на еднакви цели с нееднакви възможности за тяхното постигане.

Разрушавайки биполярната структурна конфигурация в системата, промяната в международните отношения в края на XX век внесе в нея голям силов дисбаланс. Едната от двете суперсили се срина, навлезе в дълбока криза във вътрешното си развитие и сведе положението си от световна суперсила до положението на една от великите европейски Държави. Това привлече вниманието на политиците и изследователите към проблемите на това съвсем ново състояние в света. Много от тях изразиха убеждение, че в предвидимо бъдеще новата структурна конфи​гурация на системата ще бъде монополярна. Тази преценка изискваше Да се намери външнополитическа стратегия, за която нямаше готови модели в миналото. Като един от централните въпроси на анализите се очерта въпросът залидеството и хегемонизма в системата. Преоб-

ладаващото мнение беше, че са възникнали условия за установяване на тези явления в международните дела. То изискваше и да се отговори как те ше се съчетаят с новия международен ред и със запазването на де​мократичните ценности в него.

В самото навечерие на XXI век беше публикувана книгата на проф. Збигнев Бжежински „Голямата шахматна игра". Тя веднага привлече вни​манието на научната и политическата общественост. От една страна при​чината беше личността на автора - учен, известен като блестящ аналитик и бивш съветник на американския президент, заедно с Х. Кисинджър един от най-изявените представители на теоретичната школа на политическия реализъм. От друга страна, неговите прогнози и анализи в много съвпад​нала с развитието на съвременния международен свят. Възгледите на Бже​жински имат силно влияние върху политическия елит на Съединените щати. Още първото изречение в книгата изрази една от основните тези на автора, че „хегемонията е толкова стара, колкото стари са и меж​дународните отношения", че тя е естествена и неизбежна и че борбата за нейното постигане винаги се е разгръщала като борба за господство над Евразия. Този континент е най-големият сухопътен масив на планета​та и затова е играл винаги ролята на център на световното съперничество. Така е, защото който установи контрол над него, установява световна хе​гемония. Новото в ситуацията в началото на XXI век било. че за първи път над Евразия се установява в лицето на САЩ хегемония на страна без рав​ностойни съперници и при това страна, която не е европейска държава. Това. според проф. Бжежински, не трябвало да събужда безпокойство за демокрацията в световните отношения, а напротив, било много полезно за нейното утвърждаване. Гаранция била демократичността на американ​ското общество. САЩ щели да бъдат първият демократичен хегемон в света и това трябвало да се приеме със задоволство, защото укрепвало свободата и демокрацията в света. И за да запази това толкова благопри​ятно за света положение, главната стратегическа цел на САЩ трябвало да стане недопускането да се появи каквато и да е сила, която да се противо​постави на американската световна хегемония.

В разсъжденията и теоретичните конструкции на проф. Бжежински. изразени в този труд, има много истини и точни преценки. Вярно е. че стремежът към световно господство не е от вчера. Смущава обаче едно обстоятелство, което съшо трябва да се вземе предвид. Деветнадесети​ят век започна с неуспешен опит на наполеонова Франция да установи

8. Демокрация, лидсрство и хегемония в системата на...              223

хегемония над Евразия. През XX век опитите за установяване на хегемо​ния над Евразия бяха три - през 1914 г. на кайзерова Германия, през 1939 г. на хитлеристка Германия, а през втората половина на века - на стали-низма. И трите опита завършиха с провал, първите два предизвикаха две световни войни, а третият доведе света до трета световна война.

Превъзходен аналитик, професор Бжежински е прав за много неша. но погрешна е основната му теза. Историческият опит показа, че борба​та за хегемония не е донесла добро нито за претендентите, нито за света, а е рушила демократичността в международната система. Хегемонията радикално противоречи на нейната същност и устройстве-нитс й начала. Тя е несъвместима с корелационната същност на система​та, защото въвежда център на власт в нея. Така тя руши фундаментално различие между вътрешните и международните отношения, пре​връща правителството и парламента на една страна в център па управление в системата, премахва свободното взаимодействие на различните интереси в нея. Доведена до най-крайната си форма хеге​монията превръща международната система във външно продълже​ние на управленските механизми на една единствена държава.

Лидерството в международните отношения с коренно различно от хегемонията. То е съвместимо не само с устройственитс начала на систе​мата, с нейните характеристики, но е напълно съвместимо и с утвържда​ването на демократичните начала в нея. Различията не само са големи, но са и диаметрално противоположни:

Лидерът води                                 Хегемонът ръководи

Лидерът прави това с авторите-       Хегемонът го прави като се осно-

та на постигнатото от него. По-       вава на силовото си превъзход-

ложението му се гради върху до-       ство верието към неговия разум и опит

Присъединявайки се към.-шдера и       Хсгемонизмът се гради на вла-следвайки го, страните се водят от       стното въздействие собствения разум и свободна воля

Лидерството се изразява в       Хегемонът насочва поведението поведението, а не в неравенството       на другите, опирайки се на нера​венството смазва непокорните

Лидерството се утвърждава с      Страните се подчиняват на хе-

доброволно увеличаване броя на      гемона, защото нямат избор последователите

Лидерът поддържа баланса на      Хегемонът изхожда от своя ин-

интересите, като се съобразява      терес, тъй като в противен слу-

със справедливите интереси на      чай положението му не го ползва последователите си

Лидерството    не    въвежда      Хегемонията ги създава

субординационни отношения в

системата

I
Лидерството генерира сигурност      Хегемонията поражда несигур-

чрез сътрудничество между лиде-      ност поради арбитрарното пове-

ра и последователите му                  дение на хегемона, върху което

страните не могат да въздействат

Лидерството увеличава ролята      Хегемонията ги обезсмисля на преговорите, компромисите и гъвкавата дипломация

Лидерството е съвместимо с      Хегемонията       разрушава

характеристиките и устройствени-      самоуправленските механизми в

те начала на системата на между-      системата и предава управлени-

народните отношения като систе-      ето на една единствена страна.

ма, в която самоуправлението й      Така системата на междуна-

играе много активна роля, а уп-      родните отношения става функ-

равлението й се осъществява чрез      ция на капризите и перипетиите

взаимодействие на участващите в      на вътрешния политически жи-

системата страни                             вот в страната хегемон

Лидерството е в хармония с цен-      Хегемонията е тоталитаризмът,

ностите и началата на демократизма      изведен в международната сис-

в международните отношения             тема

.

Международната система през XXI век много ще се различава от състоянието й през XXI век, Реализирането на стремежа на народите към свободни и демократични отношения зависи много от Съединените американски щати, от ролята им в световната система. Тази свободна, притежаваща голяма сила и влияние демократична страна може да бъде естествен лидер на демократичното преустройство в световното обще​ство, още повече, че на три пъти през XX век изигра много голяма роля за провала на опитите на три претенции за установяване на световна хегемония. Принципите, заложени някога при нейното създаване в Дек​ларацията за независимостта са принципи на свободата и независимост​та на всички народи, на зачитане на достойнството и свободата на граж​даните и на равноправно и демократично международно общуване и тя не трябва да им изменя. На нейната сила и влияние трябва да съответ​ства силата на мъдростта на нейните ръководители, за да осъществи успешно благородна лидерска мисия. Но мисия на най-важния световен лидер, в никой случай не на хегемон.

9. ВЗАИМОЗАВИСИМОСТ,

ГЛОБАЛИЗАЦИЯ И ИНТЕГРАЦИЯ

В МЕЖДУНАРОДНИТЕ ОТНОШЕНИЯ

През различни исторически периоди на преден план излизат идеи, доктрини и концепции, които оказват силно въздействие върху развити​ето на международните отношения. Изказвали са ги учени и мислители като Боден, Русо или Монтескьо. Изказвали са ги политици и държавни​ци като Уилсън или Клинтън. Учението на Жан Боден за суверенитета е изиграло голяма роля за развитието на юридическите възгледи и за прак​тиката на междудържавните отношения през новата епоха. Идеите на Жан Жак Русо са оставили трайни следи с идеите за обществения дого​вор или за суверенността на нацията. Родени от изискванията на своето време и подхранвани от реалностите, мащабните идеи дават нови насо​ки на политическото мислене, а с това и на цялата политическа практи​ка. Споделени от обществото и подхванати от държавните дейни, те при​добиват способността да оказват обратно въздействие върху обществе​ните отношения. Въплътени в практиката, те стават материална сила.

През най-ново време такива идеи са идвали в Европа и от отвъд океана. Причина може би е склонността на някои американски полити​чески дейци, като изхождат от схващания за мисионерска роля на Новия свят, да придават силно идеологизирани форми на изразяваните от тях възгледи и да се стремят да ги разпространят далече от границите на американската държава. Активната роля на тази голяма и енергично раз​виваща се страна, нейната растяща сила и влияние са изиграли значи​телна роля за това. А и общественото развитие в Стария свят е правило политиците и държавниците в него особено възприемчиви. В началото на XX век посланието на президента на Съединените американски щати У. Уилсън от 8 януари 1918 г. (съдържащо т. нар. „14 точки на Уилсън") е имало решаващо значение за световното устройство след първата световна война. В края на века, през 80-те години на столетието и при променени условия друг американски президент, Р. Рей[-ън, успешно про​тивопостави на политическата практика на тоталитарните общества иде​ите за свободното демократично общество, за защитата на достойнството на човека и на основните му права. Идеята, както е известно, допринесе за разрушителните процеси в тях.

С името на неговия приемник, президента Клинтън, се свърза дру) а американска идея, която продължена до наши дни от президента Буш продължава да оказва силно въздействие върху световната политика. Нейни ключови думи са „глобализация" и „пюбализъм". Идеята за глобали-зирането на съвременния свят. за преустроявансто на цялата система на международните отношения в тази насока днес заема централно място в обсъждания на държавните ръководители на много страни. На централно място е във вниманието на масмедиите и в научните издания. Свърза се с представи за „нов ред в света", макар този термин да събужда много не​благоприятни спомени за едно отхвърлено, но още не толкова далечно минало. Идеите за „нов ред в Европа и света", налагани със силата на която и да е страна, през XX век донесоха само катастрофи и нещастия.

Между термините „глобализация" и „глобализъм"има връзка, но те не са синоними. Отнасят се за различни неща, тъй като в единия случай се касае за название на процес, а в другия се касае за название на политика.

• „Глобализацията " е обективен и съществуващ не от вчера про​цес в международните отношения. Неговите мащаби и обхват не се ограничават само в политическите отношения върху световна​та сцена. Както вече стана дума. пространствената глобализация

на международните отношения се разви с възникването още в края на ХТХ и началото на XX век на световно стопанство, с обхваща​ща цялата планета система и преодоляването на парциалността на света във всички сфери на международните отношения. Сега процесът започва да навлиза във втория си етап - функционалната глобализация на системата. Касае се за внасяне в нея на единни форми, условия и критерии на общуване между всички страни в света на основата на свободно пазарно стопанство, на либерално гражданско общество, на космополитни държави и на всестранно сътрудничество без граници.

• „Глобалтмът" е активна политика на правителствата в сферата на международните отношения, съдействаща за утвърждаване на глобализацията.

Обективните корени на глобализацията са заложени в развитието на мащабното индустриално производство в развитите държави. Въвежда​нето на технологичните линии, на конвейрното производство, на авто​матиката при големи серии и на съвършена организация в рамките на големи индустриални комплекси снижава производствените разходи и себестойността на производството. Но този тип производство се нуж​дае от големи пазарни пространства. Още в края на XIX век и още пове​че през XX век рамките на националните пазари, дори и на най-големи​те и развити страни, станаха като дреха не по мярка за тяхната промишле​ност. За тези страни пазарната експанзия стана жизнена необходимост. От друга страна, едромащабното им производство почувства още по-силно нуждата от големи количества суровини и енергия, а суровините и енергията в света са твърде неравномерно разпределени. У едни стра​ни са капиталите, голямата индустрия, владеенето на технологиите и наличието на висококвалифицирани научни и инженерни кадри, а у съвсем други страни се намират голямата част от основните суровини и източници на енергия. Гонен навсякъде по света от стремежа към макси​мална икономическа изгода, капиталът все повече губи националната си принадлежност, а границите на държавите все повече стават пречка за неговата активност. Големите капиталови конгломерати и транснацио-нални компании (ТНК) нямат националност, интересите им се вплитат едни с други и те си съперничат и сътрудничат в мащабите на цялата планета, създавайки широко и единно глобално пространство. Един

напълно пространствено и функционално глобализиран свят им открива възможния най-голям простор.

Повечето проблеми, които сега определяме като глобални пробле​ми са съществували и през първата половина на XX век, но по онова време са възприемани и определяни само като национални проблеми - и за чистотата на природата, и за здравеопазването, и за съотношението между богатството и бедността, и за населеността, пренаселеността и изхранването в отделни райони и т.н. Правителствата на всички страни, по-активно или по-малко активно, по-успешно или по-малко успешно са се опитвали да ги решават. През втората половина на столетието разви​тието ги превърна не само във всеобщи, но ги направи и неотложни про​блеми, които не могат да се решат от никоя страна, взета отделно. Про​блемите се гл о бал изпраха, станаха проблеми на глобални отношения. Взаимозависимостта обвърза страни и народи в машаба на цялата уни​версална система, при което нито големите, богатите и силните могат да запазят своето благополучие и охолство, нито малките, зависимите и бедните могат да продължават да съществуват по предишния начин, без вземането на съвместни решения в глобален мащаб.

Почти до средата на XX век все още имаше икономисти и поли​тици, които виждаха в политическата и икономическата автархия един от надеждните начини да се намери защита от нежелани външни вли​яния и зависимости, сега от този начин на мислене е останал само терминът. Никоя страна, никое национално стопанство и никое пра​вителство вече не могат да се изолират по този начин. Скъсването на външните връзки обрича на изоставане и бедност. Ускоряващото се развитие на страните, определяни като развити страни и все по-несъизмеримият с него напредък в страните отнасяни към „развива​щите се страни" правят безплодна надеждата за онези развиващи се държави, които не се включат навреме в новите глобални процеси. Само така те имат шанса да успеят дори донякъде само да намалят увеличаващата се дистанция от богатия и по-бързо развиващ се свят. Поради това процесът на глобализирането на съвременния свят не​умолимо започна да навлиза във втория си етап -функционалната глобализация. Вероятно е през XXI век това да бъде едно от основ​ните направления в световното развитие.

Обективната необходимост от по-нататъшното развитие на глобали-зацията обаче не прави по-лесни въпросите пред политиката. Пред пра-

вителствата, а и пред цялата световна общност глобализацията поставя различни проблеми, които са специфични за много от страните, поради различните условия, в които те се намират. Пред богатите и развитите проблемите не са същите, както при бедните и изостаналите. Обективни​те процеси поставят изисквания и много от тзх могат да се развиват сти​хийно, тласкани само от необходимостите. Но това невинаги става по най-добрия начин и в най-подходящата форма. Задачата на политиката е да ги насочва, да ги управлява, за да им придава оптимални начини и форми. Затова тя трябва да изпреварва събитията. В този смисъл процесът поста​вя нелеки въпроси пред политиката, или казано по друг начин - глобали​зацията поставя трудни въпроси пред глобализма. Може да се каже, че светът навлезе в XXI век в условия, при които направлението е в голяма степен очертано, но за неговите конкретни начини и форми още няма ясен и общоприемлив отговор. Засега въпросите, които възникват са повече от отговорите, които политиците могат да им дадат.

Наивно би било убеждението, че като процеси естествени и налага​ни от реалностите, глобалните процеси ще протичат гладко, безпроб​лемно, без родилни мъки. Те срещат и вероятно ще продължат да сре​щат много препятствия в международната среда. Не е ясно как светов​ната система, в която държавите са най-важните и универсални субекти, ще се преобразява в световна общност, за която частните различия и интереси няма да имат сегашното им значение. Как тази общност ще се съчетае с толкова различните ценностни системи, религиозни възгледи, начини на живот и вековни традиции. И което може би е най-трудно за отговор - как политиката на глобализъм ще се реализира, когато пропа​стта между богатите и бедните нации продължава да расте. Как богати​ят и благоустроен център ще се съедини с периферията и с мизерията на бидонвилите в единен и процъфтяващ световен град.

Даже повърхностният поглед върху изказваните мнения за същност​та на процеса показва различия относно самата му същност. Мнозина справедливо отбелязват, че е трудно да се очертае и предвиди развити​ето на процес за който още не е известно реалното му съдържание. За едни той означава процес на възприемане в мисленето и оттук в поведе​нието на политиците и гражданите на всички страни на общочовешките критерии и преценки. За други е развитие към изграждане на „постмеж-Дународно общество" в една световна държава. Според трети се касае само за материални промени, които имат потенциал за неограничено

разпространение на ценности и активности, независимо от държавните граници и държавните юрисдикции.

В повечето случаи глобализмът се свързва с развитието на няколко процеса:

• утвърждаване на икономически системи, функциониращи в све​товен мащаб по единни правила

• свободно движение на финансовите и информационните пото​ци през границите на държавите, без правителствен или друг кон​трол

• ерозия на националния и държавния суверенитет, поради все по-голямата проходимост на държавните граници

•  нарастващо изтриване на различията между вътрешната държавна среда и световното политическо, икономическо и културно пространство.

Привържениците на глобализма са убедени, че напредъкът в тези посоки все повече трябва да превръща света в единен световен град. Но дори и това да стане, остава открит въпросът, какво ще представлява този град: дали ще бъде богат, благоустроен и процъфтяващ или ще пред​ставлява само един неголям благоустроен и богат център, който ще е заобиколен от тънещи в мизерия и нечистотия крайни квартали.

Че в света протича процес на глобализация, не се спори. Обаче от​носно последиците на промените от глобализацията мненията често диаметрално се различават. И политиците, и изследователите съобраз​но с отношението към процеса и предвижданията за онова, към което той ще доведе могат да се разделят на три големи групи. Първата от тях обединява онези, които имат положително отношение към upoiieca, тъй като считат, че въпреки някои негативни последици на глобализацията. ползата от нея е несравнимо по-голяма. Поради това те решително я подкрепят. Най-често изтъкваните съображения са следните:

• Процесът на глобализацията постепенно ще наложи глобални по своя смисъл и съдържание правила и поведение в международни​те отношения. А това означава порастване на ролята па меж​дународното право и на международния морал. Последицата ще е стабилен международен ред и утвърждаване на начини и про-

цедури, които няма да позволяват на международните спорове да прерастват в кризи и конфликти. Глобалният град ще има стаби​лен вътрешен ред. Това означава по-голяма възможност на малки​те и на слабите да защитават справедливите си интереси и ще ограничи всесилието на големите и силните. Глобализацията е път към демократично равенство в международните отношения.

• Процесът ше открие простор ъаразвшгше на либералната ико​номика и на пазарните отношения навсякъде по света. Това ще даде възможности за по-голяма свобода и бърз напредък. Свобод​ното движение на знанията, капиталите и човешките кадри ще допринесе за постепенно свиване, а в перспектива и зазатваряне на пропастта между богатите и бедните части на планетата, между богатите и бедните нации и държави. Така не само ще се премахне едно от най-големите и зловредни противоречия в меж​дународната система, но и ще се допринесе за решаване и на мно​го други глобални противоречия, върху основата на общите инте​реси и на равните възможности те да бъдат задоволени.

• Снижаването на прерогативите на държавите ще ограничи възможно​стта им да се противопоставят една на друга и така ще премахне възмож​ността зад броняч а на своя суверенитет да потъпкват основни човеш​ки права и свободи. Глобализацията ще отвори широко вратите за по-все.местноутвърждаване на либералната демокрация. Ще се раз​руши основата за съществуване на тоталитарно съзнание у новите граж​дани на света и ще стане невъзможно съществуването на недемокра​тични и тоталитарни режими. Тяхното изчезване ще стане без насилие и войни и то ще укрепи световния мир и международната сигурност.

• Глобализацията шс отвори простор и за извеждане на преден план активността на не правителствените субекти на меж​дународни отношения и ще разкрепости огромния им съзи​дателен потенциал. Общото благосъстояние ще тръгне нагоре, а стабилността на международната система ще стане по-голяма.

• Държавите разполагат с въоръжени сили и имат склонност да ги използват, за да защитават или да налагат противоречивите си интереси, докато неправителствените субекти нямат друга възмож​ност, освен да решават споровете си и противоречията между

интересите си с мирни средства, съобразно изискванията за ико​номическата целесъобразност. Субектите на световните не-правителствени международни отношения не разполагат с армии и лишени от възможността да използват държавното насилие, ще бъдат принудени да решават проблемите си само с мирни средства. Това ще внесе нов дух и ново съдържание в международното общуване и ще укрепи мира и сигурността.

• Политическият провинциализъм и ограничеността на изпълнено​то с конфликтност национално съзнание ще бъде изместено от единно световно съзнание на гражданите на постигналия най-пос-ле своята цялост единен свят. Товаще премахне неблагоприят​ното влияние на етническите, расовите, религиозните, цши-лизаиионните и другите различия, които сега създават пречки за общото развитие и са чести източници за кръвопролитни конф​ликти. Глобализацията е път към свободен, равноправен, мирен и демократичен свят.

• Създавайки единни правила и равни възможности, глобализация-та ще предостави равни възможности па всички и така ще изве​де начело онези обществени кръгове и сили, които имат най-сил​но изразен градивен потенциал.

Обаче наред с това много учени и политици, без да отричат едни или други положителни ефекти на глобализацията имат отрица​телно отношение към нея. понеже считат, че тя не означава все​общ благодат. Посочват, че тя несъмнено ще донесе определени изгоди, но съвсем друг е въпросът, за кого ще бъдат тези изгоди. Предвиждат, че глобализацията не само ще има твърде много не​благоприятни последици, но и че най-вероятно е те да вземат връх над положителните последици.

• Отварянето на неограничен простор за развитие на глобализаци-онния процес, изтъкват песимистите, не само че няма да реши големите въпроси на съвремието, но ще затрудни решаването им и ще предизвика появата на нови проблеми. Няма основание да се очаква, че глобализацията ще допринесе за затваряне на пропаст​та между „Световния север" и „Световния Юг", между бедните и богатите страни. Ефектът от нея ще бъде противоположен, тъй

като ще облагоприятства богатите за сметка на бедните. „Равни възможности за богати и бедни нации" открива простор само за богатите. Така ще се отвори възможността за безпрепятствено развитие към още no-голяма концентрация на капиталите и 'знанието у богатите и развити западни държави . Ще се до​веде до обхващане на всички сфери на човешката дейност от 200-та световни мсга-компании. Ще стане така, че капиталите, средствата за производството и знанието, а с това и източниците за изграждане на благоденствието, ще са изцяло тяхна собстве​ност, грижливо пазена и защитавана от въоръжената сила на НАТО или на друга някоя световна организация. Така бедните няма да станат по-богати, а напротив, ще загубят и малкото, което все още притежават. Вместо да се глобализира благоденствието, ще се гло-бализира експлоатацията на едни наиии от други нации.

•  Снижаването ролята на държавата, ограничаването на нейната юрисдикция и на нейните функции, ерозията на националната не​зависимост и суверенитета ще направят още no-малки възмож​ностите, па националните държави да защитават гражда​ните си от външната икономическа и политическа експанзия. Това също ще означава, че бедните не само ще обеднеят още повече, но и че ще бъдат лишени и от последна възможност за защита.

•  Свободното движение на информацията и движението на хората през границите изглежда привлекателно и безобидно, но истината е друга, изтъкват критиците на глобализма. Много от тях поста​вят особено ударение на този аспект ла проблема. Светът, в това число и светът на производството на материалните и нематериал​ните ценности, става все по-сложен и динамичен. Тази сложност на света повишава значението на информацията за него и за на​сочване на процесите в него. Още на прага на XXI век човече​ството започна да разбира, че богатството вече няма само мате​риални измерения. Започнал е революционен скок в областта на информацията. И ако XX век често е наричан атомният век, веро​ятно е сегашният да бъде информационният век. Информация са науката, уменията, опитът. Образованието и знанията на индиви​дите са натрупана от тях информация. Притежаването на информацията през новото столетие се превръща не само в най-

важният белег на прогреса, но и става най-важният негов инстру​мент. Но съшо като капитала, информацията се концентрира само в определена част от света. Както капитала, и тя като интелекту​ален капитал все повече става притежание на малък брой страни. При това в този революционен преход се оказва, че богатството и бедността на нациите получават нови изключително важни и ре​шаващи измерения. Наред с материалното обедняване се отваря още по-ужасяващата пропаст на интелектуалното обедняване на нациите, на информационната им нищета. Нямат основание опи​тите да се твърди, че нациите по природа са неравностойни интелектуално. Между индивидите такава неравностойност може да съществува, но тя не се основава на националната им принад​лежност. Всяка нация, богата и бедна, може да има своите творци и гении. Въпреки това, разполагането с интелектуален капитал, особено като научно познание и като национално достояние, за​почва да се разпределя и да се концентрира все по-неравномерно. Л този капитал е условие, без което напредъкът е невъзможен. Информацията в определено отношение е като парите. Притежа​ването на пари носи пари, материалното богатство се самовъзпро-извежда. Това напълно се отнася и за притежаването на информа​ционния капитал. Той също се самопроизвежда, но само у онези, които го притежават, знаещите могат да анализират, да разсъжда​ват и да създават нова и нова информация. Нация, която разпола​га с най-много информация (наука, технологии, ноу-хау ит.н.) ще има през XXI век несравнимо предимство пред другите нации, особено във водещите направления на науката. А съвременното материално производство е извънредно наукоемко. И тъкмо тук нещата се развиват все по-неблагоприятно за бедните страни. Съвременната наука изисква не само кадри, но и огромни капита​ловложения. По силите е на големи и скъпоструващи институти. Интелектът и талантът се носят от индивиди, а различията в мате​риалното благосъстояние на нациите и в условията на живот в различните страни привлича тези индивиди в центровете, където се концентрира информацията. При безконтролното движение на информацията в глобализирания свят „изтичането на мозъ​ци" ще обеднява преобладаващата част от нациите много по-неусетпо, но много ефективно и no-опасно от изтичането на

националните капитали. Интелектуалната бедност е много по-трайна и опасна от материалната нищета. При това едната по​ражда другата и двете взаимно се засилват. Вероятно е, в предви​димо бъдеще това да бъде един от фундаменталните проблеми, пред които ще се изправи световната политика на глобализма, полагаща усилие да преустройва в това направление системата на международните отношения.

• Критиците изтъкват, че твърденията за „свободата на информа​цията" са фалшиви, защото скриват, че всъщност се касае за сво​бода на нейните притежатели. Резултатът ще бъде глобалното ма​нипулиране на хората чрез нещо, което прилича на интелектуал​на закусвалня „Макдоналд". Зад глобализма, според тях, е скрит стремеж на Запада към безконтролна световна власт чрез разпространение а целия св.чт на западните стандарти на поведение, начин на живот и морални ценности. Аналитиците не пропускат да отбележат, че привържениците на глобализма пре​обладават в политическите среди на големите, развити и богати държави, докато съмненията и критичните тези се срещат по-често в останалата част на света и това обстоятелство само по себе си би трябвало да събужда тревога.

• Глобализацията не само не води към разцвет на световната култу​ра, а обратно - води към нейната гибел, защото богатството на културата е заложено в нейното разнообразие. То ще се обезличи и разруши от еднообразието и ниските критерии на попкул-турата па някои богати, но далече не блестящи с културни постижения нации. Да си богат означава да знаеш да правиш пари, но не значи, че си способен да твориш културни ценности. Богатата простотия не само е безполезна за културата, но и пред​ставлява обществена опасност.

• Най-крайните критици отиват още по-далече, насочвайки крити​ката не само по отношение на негативни последици от процеса, но и към самата политика на неговото бързо утвърждаване. Спо​ред тях започвала да се оформя особена „идеология на глобализ​ма", извънредно настъпателна и агресивна, която все повече за​почвала да напомня за предишните идеологии на хитлеризма и сталинизма. Хитлер претендираше да унифицира света под еги-

дата на „хилядолетния германски Райх", сетахсгсмонилта на САЩ трябвало да доведе до изграждане на нов „хилядолетен Райх", само че не германски или руски, а под американска хегемония. Макар да се спори доколко имат основание подобни гледища, тъй като САЩ са страна с народ, ценящ своята демокрация и личната си свобода, все пак симптоматично и тревожно е изразяването на такива гледища.

Между тези противоположни преценки за същността и последиците от глобализацията са преценките на критическите реалисти, които се раз​граничават едновременно, както от възторженото одобрение, така и от категоричното неодобрение, като изразяват едно no-скоро скептично от​ношение. Може би те са най-близко до точния отговор. Според тях. глобализацията е естествен и неизбежен процес на прогресивно развитие на международната система. Той не е измислен от някого и затова на него не бива да се гледа като на заговор на богатите против бедните. Не е противоестествено богатите да се стремят да го използват също така, как​то е естествено бедните да се стараят да защитават своите интереси. Как​то всички процеси, той също има своите положителни и слаби страни. Световната глобализация е необходимост, тя открива възможности, но има и ще продължи да има своите негативи и своята цена. Противопоста​вянето на естествен и неизбежен процес е непродуктивно, но и да се нала​га глобализация със самолетоносачи и с политически и военен натиск не само е безсмислено, но е и извънредно опасно. Проблемът е, че този про​цес трябва да се контролира и да се направлява така, че да се максима-лизира общата полза и да се минимизират негативните последици. Затова е потребно да се запазят средствата за управление на процеса, а това пре​ди всичко друго е устойчивата и силна национална държава, която един​ствена е способна да защитава националните интереси на своята страна от икономическата, политическата и културната експанзия на богатите държави. Изграждайки глобалната общност като част от световния град, нациите трябва да могат свободно да разполагат с националните си бо​гатства и ресурси. Трябва категорично да се зачита основаният на право​то и справедливостта международен ред, равенството и интересите на всички страни и народи. Защото в края на краищата глобализмът е есте​ствен, развиващ се в определена посока процес, а политиката на глоба-лизма не трябва да става израз на стремежа на някои правителства да извличат от него едностранни ползи.

Част от съображенията на изследователите и политиците „за" и „про​тив" глобализацията се основават на опит, натрупан от интензивно раз​виващите се през втората половина на XX век интеграционни процеси в много части на света. Мнозина считат, че се касае за различни форми на един и същи пропее, тъй като интеграцията е частично проявление на всеобхватната световна глобализация. Това ги подтиква да търсят ана​логии и да строят предположенията си, изхождайки от вече натрупания опит от интеграционните процеси в различните части на света.Това гле​дище е много разпространено, поддържат го много политици и изследо​ватели, предимно сред онези, които подкрепят идеите на глобализма.

Споделящите го се аргументират с това, че и двете явления - и глобализацията, и интеграцията - са плод на бързо развиваща се взаи​мозависимост, на необходимости да се разчупят рамките на държавните граници и на потребности да се създават широки политически, иконо​мически и правни пространства, които да осигуряват свободно движе​ние на хората, стоките и услугите. Очаква се процесите да отворят път към всестранно развитие на всички страни и да доведат до разцвет на благосъстоянието на техните жители. И интеграцията, и глобализацията, разсъждават те, снижават традиционната роля на държавите и влияят еднакво върху суверенното поведение в посока на неговото ограничава​не. С едната и с другата се свързват желания да се разпространяват и утвърждават ценностите на демокрацията и на пазарната икономика.

Разликата между глобализацията и интеграцията, според придър​жащите се към това разбиране, се изразявала само в различия относно пространствените мащаби, в които се осъществявал този единен по съще​ството си процес. Глобализацията е проява на явлението в мащаба на Цялата планета, докато интеграцията е същият процес, но развиващ се само в отделни райони. С една дума, интеграцията не е друго, освен регионален израз на общото глобално явление. Интеграционните про​цеси в различните части на света, правят извод те, са прелюдия, подго​товка, стъпки към утвърждаването на всемирния процес на глобализаци​ята. Затова появата върху икономическата и политическата карта на света на нови интеграционни общности следва да се разглежда като последо​вателни стъпки към изграждането на глобалната общност. Интеграция​та е форма на движение към компактен и интегриран глобален свят.

Гледището изглежда убедително с привидната си яснота и логич-ност. Наистина, между двете явления има сходства - общи причини и

близки по естеството си форми. Но то не е основателно, защото пренеб​регва много съществени различия между два международни процеса, които могат много да се различават по смисъла и по съдържанието си. Общата причинност и сходствата във формите на международните от​ношения невинаги означават, че се касае за еднакви по същността и пос​ледиците си явления.

• Глобализацията е повече или по-малко естествено и неотвратимо развиващ се процес, но интеграцията няма тези качества. Предпоставките за интеграция могат да възникват естествено, но самото интегриране не се утвърждава стихийно, то е резул​тат от целенасочени решения за създаване на интеграционна общност.

• Утвърждаването на глобализацията би следвало да се разпростра​нява като резултат от естествено поведение на ак горите върху све​товната сцена. В нейната основа е сходство на интереси, пораж​дащо съответното поведение на независими субекти. При нея су​бектите зависят едни от други, но остават самостоятелни. За раз​лика от нея, интеграцията създава едно повече или по-малко изразено ипституционно сливане на държави, изразено, офор​мено и утвърдено с юридически инструменти.. Тя не възниква стихийно и има ясно изразена политическа и правна форма, защо​то съединява в едно не само поведението и условията на съще​ствуването на субектите, но и самите субекти.

•  Интегрирането създава общи над национал ни институционни органи и структури, процесът на глобализиране не е по необхо​димост свързано с такива явления.

• Още по-важно е. че глобализацията е явление в международната сре​да, което поради мащаба си е всеобхватно и затова не може да има външни граници. Последицата е, че то не може да дели и да противо​поставя. Обратно на това, поради регионалното си естество, интег​рацията създава общности с външни граници, които отделят образуваните общности от останалия международен свят.

• Различието в отношението към глобализацията може да предиз​виква противоречия и спорове между правителствата, но като явле​ние тя създава тенденция към уеднаквяване в единна по същност-

та си среда. Международната интеграция вътрешно, в рамките на създаваните от нея общности има подобен ефект, защото обеди​нява и органично съединява участващите в нея страни, но заедно с това външно ги отделя от онези, които остават отвън. По този начин в една или друга степен тя изтрива вътрешни граници, като едновременно издига ясно очертани външни граници. През 90-те години Шенгенските споразумения на държавите, участва​щи в Европейския съюз много убедително показаха това на стра​ните, които не участваха в съюза.

• Определяйки сама отношението си към процесите на глобализа​цията, всяка страна го изразява към другите повече или по-малко индивидуално, без непосредствено да засяга интересите им. Об​ратно на това, изграждането на интеграционните общности е много удобно средство да се защитят интереси на интегрира​лите се в единна общност страни по отношение на трети страни или на други интеграционни общности.

•  Интеграцията може успешно да се използва като инструмент за утвърждаване и защита на либералната демокрация и на свобод​ната пазарна икономика, но само в нейните собствени рамки. Гло​бализацията почива на всеобща свобода на конкуренцията, дока​то интеграцията защитава конкуренцията само в своите гра​ници и затова е превъзходно средство против всяка външна конкуренция - икономическа или политическа. Глобализацията само освобождава конкуренцията в международната система, до​като интеграцията е резултат от конкуренцията в системата и за​едно с това е и ефективно нейно оръжие.

• Глобализацията не създава нови субекти на международни отно​шения и на международно право. Обратно на тот, непосредствен резултат от интеграцията е появата на нов правоспособен съставен субект на международни отношения, при това с влия​ние и възможности много по-големи от влиянието и възможнос​тите на която и да е от участващите страни.

• Глобализацията може да бъде упреквана или най-малкото да буди съмнение, че е начин големите и развити нейни участници по-без​препятствено да използват силовото неравенство във всички сфе-

ри на международните отношения, но без да създават нови сило​ви центрове. Обратно на това, непосредствен резултат от ин​теграцията винаги е възникването на нов силов център, а това я прави един от начините да се влияе върху равновесието на сили​те в международната система.

• Глобализацията би трябвало да открива универсален простор за свободната конкуренция във всички сфери на международни от​ношения, докато интеграцията прави това само в своята вътрешна среда, навън тя има противоположен ефект. Този ефект още по-убедително опровергава твърденията, че появата на интеграционни общности в различни части на света било локално проявление на общото развитие към глобално единство и интегриране. Точно обратното, по-вероятното е интеграционните процеси в различ​ните части на света да създават нелесни за преодоляване пречки за световната глобализаиия. Глобализацията с движение към разрушавана на интеграционното обособяване, също както ин​теграционното оСюсоо.чванс люлее да издига препятствия за изграждането на глобалното единство. Би следвало да се очак​ва, че разгръщането и задълбочаването на глобализационните процеси ще подтиска и разрушава интеграционните структури и техните резултати.

Както се вижда, различията са съществени. Касае се за два паралелно развиващи се, но съществено различаващи се процеса в международните отношения. А и ролята и влиянието на всеки от тях върху международната система невинаги са сходни. В зависи​мост от обстоятелствата, те могат да се развиват повече или по-малко независимо и успоредно, но могат и активно да си противо​действат. Развитието и нееднозначното им въздействие върху между​народната система ще поставят пред науката и политиката въпроси, на които все още те не могат да дадат категоричен и безспорен отговор. Какъв ще бъде той ще покаже бъдещето.

10. ПОДСИСТЕМНИ РАВНИЩА: ДВУСТРАННО, РЕГИОНАЛНО И ГЛОБАЛНО

Големите и сложни системи могат да имат различни структурни рав​нища. Системата на международните отношения не прави изключение. Различието в равнищата е един от изразите на нейното структурно раз​нообразие. Равнищата представляват комплекси на отношения в об​щата система, чиято относителна самостоятелност дава основа​ние да бъдат разглеждани, анализирани и преценявани като нейни подсистеми.

В рамките на системата на международните отношения освен рав​нището на двустранните отношения, които вече разгледахме, съществу​ват още две равнища:

• равнище на.глобални отношения:

• равнище на регионални отношения.

И на едното, и на другото равнище често възникват нееднакви про​блеми, взаимодействат различни интереси, ангажираността на субекти​те е несходна, а отношенията между тях се развиват във форми и на​правления, които невинаги съвпадат. Не са редки ситуациите, при които регионални външнополитически интереси на субектите не хармонират или дори противоречат на техни световни интереси. Структурните рав​нища на отношенията върху световната сцена имат особености, които ги правят относително самостоятелни не само по отношение на общата система, но и едни към други. За отношенията на всяко от тези равнища може да се чертаят различни модели и всеки модел да става обект на самостоятелен анализ.

Най-силно различията са изразени в сферата на междудържавните Отношения. Затова ще спрем вниманието си на тях. Обаче подсистемно-то многообразие не се ограничава само с тях. Отношенията между су​бекти, които не са държави, също имат глобални и регионални структур​ни характеристики. В икономическите международни отношения голе​ми фирми и финансови групи осъществяват паралелни, но различаващи се по активност, направление и форма дейности в различни части на света. Регионалното им поведение в някои случаи значително се разли​чава от общата им глобална политика.

Глобалните отношения имат фундаментално значение за функцио​нирането и развитието на цялата система на международни отношения. Те определят общото й състояние. Въпреки това. между изследователи​те и политиците няма категорично единомислие относно критериите, с помощта на които тези отношения могат да бъдат очертавани с дос​татъчна определеност. А яснотата на критериите за това разграничение е необходима, защото без точно под системно разграничение анализите на много международни проблеми стават твърде неточни.

• Един от често използваните критерии е правното положение на някои големи държави, закрепено в Устава на Организацията на обединените нации. Според него, велики държави са онези, които на основание на това качество са постоянни членки на Съвета за сигурност и притежавайки правото на вето в Съвета за сигурност, могат да спрат всяко решение за предприеманите от организаци​ята принудителни и други действия. На основание на този крите​рий следва да се приеме, че велики държави са само Съединените щати, Русия, Великобритания, Франция и Китай и че отношения​та между тях образуват глобалното равнище на международната система. Счита се, че преценявано по този начин, качеството на велики сили е намерило израз и е правно изразено в общоприети​те норми на международното публично право.

• В някои случаи на преден план се извеждат като критерии съобра​жения за пространствения обхват на глобалните отношения. Има се предвид, че те обхващат цялото пространство на отношенията върху планетата. Посочва се невъзможността тези отношения да се отнесат само към определена част от пространството, взема се предвид невъзможността обектът им да бъде локализиран само в отделен географски район.

•  В други случаи като белег за глобалността на преден план се из​вежда всеобхватността на заангажираните интереси. Според този критерий, глобалното равнище се определя от това. че при него взаимодействията . сътрудничеството и борбата се водят, за да се определи общото състояние на световните отношения и разпре​делението на сферите за влияние в света като цяло.

• В четвърти случаи като критерий се изтъква влиянието и мощта на участващите в глобалните отношения субекти. Счита се, че в

отношения на глобално равнище встъпват само държави и други субекти на международни отношения, които разполагат с мощни въоръжени сили, огромен икономически потенциал, в състояние са да водят световна политика и да определят общото състояние на световните отношения.

Всеки от тези критерии има своите основания, но заедно с това не е лишен и от недостатъци. Първият от тях има недостатъка, че е твърде формален. Ако една велика държава в резултат от промени в устава или посредством други комбинации бъде извадена от състава на Съвета за сигурност, едва ли може да се счита, че тя е загубила това си качество. Положението на велика сила е преди всичко фактическо положение. Правният израз може да бъде признание на качеството, но не е той, кой​то го създава. Не е трудно да се види, че освен споменатите пет велики държави има и други като Германия, Япония или Индия, чиято роля в глобалните отношения в много случаи е сравнима с ролята на Франция или на Русия. От друга страна, за разлика от миналото, сега интересите на малките и на средните държави не се ограничават само в тесните регионални рамки на тяхното непосредствено обкръжение.Тези страни не са в състояние да определят световния климат, но са заинтересовани от едно или друго развитие на световните отношения и активно се стре​мят да участват в тяхното управление. Когато съединят усилията си, тях​ното поведение става съществен фактор в глобалното развитие. А от друга страна, интересите и политиката на великите сили също могат да имат и регионални измерения. Наред с великите държави, малки и сред​ни държави участват в съюзи и коалиции, които се противопоставят едни на други в световно противоборство. Неопределеността на много от критериите се увеличава и от полиструктурността на международната система, поради която измеренията на ролята на отделни страни в гло​бални отношения може да не съвпада. Някои страни могат да са активни субекти на глобални отношения в една сфера, докато в друга сфера на световните отношения да нямат това качество. В икономическо отно​шение Япония има възможности и значение, които съперничат с възмож​ностите и значението на другите общопризнати глобални сили, но ма​щабите на нейните военностратегически възможности са no-скоро в ре​гионални мащаби. Като страна, разполагаща заедно със САЩ с колоса​лен военностратегически потенциал и като една от петте постоянни член​ки на Съвета за сигурност, Русия отговаря на преценката за велика воен-

на сила, но в световната икономика нейната роля и влиянието й не дават основание за такава преценка.

Затова е потребно преценките за ролята, силата и влиянието на гло​балните актори да се основават в съчетаването на споменатите крите​рии, а заедно с това и на някои други. Такъв критерий може да бъде това, че отношенията са глобални тогава, когато засягат общото състояние на световната система или са свързани с решаване на въпроси, представля​ващи всеобщ интерес. Много съществен критерий, който може би най-ясно отгра/шчава великите от всички други държави се състои в това, че всяка от тях може успешно да противостои на съюз или коалиция ( не само военна, но и политическа или икономическа ), образувани от държави, които нямат това качество, ако в съюза или в коалицията не е включена друга велика държава. В същото време обаче и този критерий, взет отделно от останалите е несъвършен, тъй като той е приложим в условия на съперничество и борба, а ролята на великите държави трябва да се определя и от приноса им в мирното сътрудничество и сигурността в света.

Процесите на регионално равнище и предизвикваните от тях про​мени се отличават с това. че не отговарят на посочените критерии и засягат пряко само интересите на страните от района, в който те са разположени. Затова те имат повече или по-малко изразено местно зна​чение. Но при съвременното развитие на международната система, под влияние на промените в глобалните отношения, нещата започват да изглеждат все по-различно. Регионалните процеси пораждат импулси, които не само могат да изведат цялата система на международни отношения в качествено нови състояния, но могат и дълбоко да я деба-лансират и да я разстроят, могат да смущават или обратно, да насоч​ват общото й функциониране. Могат да предизвикват кризи и конф​ликти, чиито последствия да са катастрофални за цялото човечество, да са съдбоносни за живота върху планетата. Регионални процеси мо​гат да имат глобални последици. От друга страна, само в техните рам​ки може да се постига цялостно и радикално решаване на проблемите на днешната цивилизация, проблеми, които най-често се определят като глобални. Международната система е ефективна тогава, когато уча​стващите в нея субекти в отношенията си изхождат от общи ценности и се съобразяват с установения в нея ред, изразен от международното право и международния морал. Това се отнася за всички участници в

системата, но в най-висока степен се отнася за онези от тях, които се определят като велики държави.

Острата военна, политическа, икономическа и идеологическа конф​ронтация в условията на студената война през цялата втора половина на XX век свърза отношенията на глобалното равнище предимно със съперничеството и враждебните акции на блоковете и на съюзите между държави с различен обществен и държавен строй, с борбата за опреде​ляне насоките на общия исторически процес, с желанията за крайната победа на капитализма или на социализма, със запазването или с ради​калната промяна на социалното, политическото и икономическото уст​ройство на света. Това не означаваше, че при друго развитие, тези отно​шения не са могли да станат сфера на разнообразно и полезно сътрудни​чество.

Дълго преди XX век, почти до началото на втората световна война глобалните отношения се ограничаваха почти само в кръга на великите държави. Глобалното равнище се свързваше почти изключително с тех​ните отношения, не с отношенията между тях и другите държави и още по-малко с отношения между държавите, които не бяха считани за вели​ки държави. Глобалните интереси, глобалната мощ и глобалната поли​тика и тогава бяха достояние само на няколко страни. Политиката на държавите, които нямаха качествата на големите и великите, се отнася​ше към регионалната политика. Така представите за „глобално равни​ще" и „регионално равнище" дълго време изразяваха неравенството в положението върху световната сцена на големите и малките, на богати​те и бедните, на силните и слабите. Онези, които не можеха да играят в голямата световна игра, трябваше да се примирят с принадлежността си към регионалното гето.

Днес в много отношения това разбиране се критикува и се отхвърля. Глобалните отношения не трябва да са изключителна прерогатива на големите и силни страни. Утвърждава се разбирането, че те засягат ин​тересите на всички останали страни и народи и че съобразно със своите средства и възможности тези страни и народи също следва да участват в решаването на общите проблеми. Разбира се. не по начина, по който правят това големите държави. Възможностите на по-малките страни да влияят за едно или друго развитие на отношенията върху глобалното равнище не могат да се сравняват с възможностите на големите и висо​коразвити страни. Но и най-големите сред тях сега не могат без участи-

ето и подкрепата на по-малките партньори при решаване на много жиз​нени и важни за тях проблеми, Развитието на международния ред, растя​щата структуризация на отношенията върху световната сцена, увели​чаващите се възможности на всички участници чрез различни обедине​ния, общности и организации да съединяват усилията си за постигане на обши цели се утвърждават все повече. Глобалната сила и влияние на големите държави се крие в качества, които са присъщи само на тях, докато в голямата политика силата и влиянието на малките и средните държави се крие в тяхната множественост. Развитието на многостранна​та дипломация внася в международното общуване нови елементи и за​кономерности. Те ше се утвърждават и ще се развиват, разбира се в сте​пента, в която малките и средните страни съумеят да използват своята численост.

Расте не само демократичното съзнание на световната общност, но и в системата на международните отношения се развиват демократични процеси. Взаимната зависимост, целостността и растящото единство на съвременния свят са фактори, които не само сближават, но и свързват глобалното и регионалното международно общуване. Това не означава, че различията на равнищата постепенно се изтриват. Равнищата оста​ват. Променят се различията, връзките и съотношенията между тях.

През средата на XX век в структурата на глобалните отношения на​стъпиха промени. В продължение на столетия, както бе посочено, гло​балните отношения се осъществяваха от малко на брой. но повече или по-малко равностойни страни. На глобално равнище съществуваше трай​но установило се приблизително силово равновесие. Глобални сили бяха Англия, Франция, Германия (до 1872 г. Прусия), Австрия, Русия, Япо​ния, Съединените американски щати. Поради особеното положение на Европа в световните отношения за глобални бяха считани предимно от​ношенията между големите европейски държави. А и световните съпер​ничества за господство се развиваха преди всичко в Европа. Видоизме​няйки изказана през 1919 г. от Хелфорд Макиндер геополитическа фор​мула, проф. 36. Бжежински дори в края на XX век отново разви мисълта, че онзи, който успее да установи господство над Европа ще бъде госпо​дар на Евразия, а онзи. който стане господар на Евразия ще стане свето​вен хегемон. Старият континент отдавна се беше превърнал в център на цивилизования свят и в средище на световната политика. Според фор​мулата на Макиндер другата част на света, с някои изключения се раз-

глеждаше като широко поле на по-малко цивилизован свят, което оста​ва извън голямата политика. Утвърждаването през втората половина на XIX век на биполярната структурна конфигурация в световните отноше​ния не промени съществено картината. Противопоставиха се две мощ​ни коалиции Тройният съюз и Антантата. Това бяха коалиции на прибли​зително равни партньори, без ясно очертано лидерство на някои от тях. Понятието „суперсила" още не беше влязло в употреба.

Най-определено глобалните аспекти на международните отношения се проявиха в борбата за всеобхватното разделяне на света на колонии и сфери за влияние между големите държави. Но ако се изключи войната 1914-1919 г., дори тогава, когато великите сили се заангажираха в слож​ни възли на борби и противоречия в различни части на планетата, конф​ликтите между тях общо взето носеха характер на локални конфликти и на регионални въоръжени сблъсквания.

В глобалните отношения голямата промяна настъпи след втората световна война, т.е. през втората половина на столетието. След пораже​нието им, някои от бившите велики сили не само престанаха да бъдат страни в глобалната конфронтация, но лишени от въоръжени сили, с разбита икономика и окупирана от армиите на победителите територия задълго загубиха влиянието си дори и като регионални фактори. Не ос​тана и предишната обстановка при победителите. Първа Франция тряб​ваше да се примири с невъзможността повече да играе ролята на гло​бална сила. Тя загуби почти изцяло колониалните си владения. Малко по-късно, през 50-те години и английското правителство обяви, че вече не е способно да брани интересите на Англия извън Европа и отвъд Суец и че не може да упражнява повече политиката на предишната световна империя. Повечето от бившите английски колонии придобиха полити​ческа независимост. Времето на класическия колониализъм. на големи​те световни колониални империи отмина. Заедно с това, изоставили пре​дишната си политика на неутралитет, Съединените щати се включиха активно в световната политика, изявявайки се като глобална сила. По​раснаха мощта и влиянието на Съветския съюз. Картата на глобалните отношения значително се промени.

Както по друг повод отбелязахме, възникването на ядрения моно​пол у една от великите държави, а кратко време след това у още една от тях, още повече увеличи различията върху световните отношения. Меж-ДУ великите държави настъпи диференциация, този път изцяло в рамките

на глобалното равнище. Върху международната сцена се появиха „су​персили" - Съединените щати и Съветският съюз. Две страни, които притежаваха не само несравнима военна мощ, но и огромен икономи​чески потенциал. Възникна сложна градация. Обикновените велики сили притежаваха това си качество само по отношение на останалия свят, но не и спрямо суперсилите. На свой ред суперсилите можеха да се отна​сят като велики държави и в отношенията си с останалите обикновени велики сили. Дори тогава, когато Англия, Франция и Китай създадоха свои национални ядрени сили, различието между тях и двете суперсили не се промени. Опитът показа, че изоставането в главните източници на мощ и богатство, изоставането в областта на науката и високите техно​логии се преодолява много трудно и бавно от онези, които веднъж са го допуснали. А броят на страните, които са способни да поддържат най-високото равнище в тази сфера стана още по-ограничен. Отпадна перс​пективата в близко бъдеще да се появи нова суперсила, запази се възмож​ността някоя от тях да претърпи поражение в световното противопоста​вяне. В сферата на глобалните икономически отношения промените също бяха значителни.

В условията на утвърдилата се нова глобална и регионална струк​турна конфигурация създаването на Западния съюз и НАТО в продълже​ние на десетилетия бе разглеждано като един от начините да се защити Европа от натиска от Изток. Присъствието на американски войски на континента и американското участие в НАТО бе преценявано като спо​соб да се разгъне над западноевропейския субрегион американският „яд​рен чадър". Може да се каже, че никъде в света, както в Европа, глобал​ното и регионалното в международните отношения не се преплитаха толкова плътно, че в някои отношения различието почти изчезваше. Кон​фликт в разделената и обвързана в съюзите на НАТО и ОВД Европа не​избежно означаваше световен конфликт. Противоречията в европейс​кия регион като че се бяха превърнали в световни.

След победата във втората световна война и с разпадането на анти​фашистката коалиция на победителите, на глобално равнище светът от​ново се раздели на два противоположни, враждебни и интензивно въоръ​жаващи се лагера. Практически, големите въпроси с глобално значение придобиха формата на междублокови. но в отлика от миналото този път между блокове, групирани по идеологически и социополитически при​знак. На глобалното равнище светът се раздели не само политически и

идеологически, но различията направиха неговите враждебни една към друга части все по-трудно съчетаеми, поради структурните и материал​ните различия на системите. Едни против други се изправиха не само въоръжени до зъби армии, но различни социални и външнополитически ценностни системи, политически критерии, принципи на поведение, юридически системи, форми на сътрудничество, структури на икономи​ческа и политическа интеграция. Различието в идеологията и политика​та се материализираше в две различни организации на живота, обстоя​телство, което дълбоко усложни международните отношения, натрупа обективни пречки за обмен на материални и интелектуални продукти и затрудни функционирането на световната система на международни от​ношения. Принадлежността към социалната система, към "социалисти​ческия свят" или към „свободния свят", бе издигната като висш крите​рий за поведение във всички области на международните отношения. Насилието против собствения народ, тоталитаризмът и агресивната на-стъпателност на сталинизма не можеше да не предизвика ответна реак​ция и от западния свят. Острата конфронтация на свой ред в редица слу​чаи тласкаше външната и вътрешната политика и на западните страни в направления, отдалечаващи я твърде много от образците на справедли​востта и народовластието.

Ново явление в отношенията на глобално равнище стана и това, че те престанаха, както е било в миналото, да се осъществяват в блокове, образувани от повече или по-малко голям брой големи и равностойни партньори. Решаващо значение придобиха само двете суперсили, всяка от които бе оглавила един от блоковете. Последната дума в диалога на глобално равнище получиха само САЩ и СССР. Растящото съзнание за възникването на глобалните проблеми, за съдбовното им значение и за неотложната нужда те да бъдат решени не променяха обстановката, при която център и главен израз ш отношенията на глобалното равнище ос​таваха военностратегическите взаимодействия между Запада и Изтока, между Съединените щати и Съветския съюз. Така полето на глобалните отношения като че се сви предимно в рамките на отношенията между тези две суперсили, около които се групираха в глобална конфронтация останалите големи и малки държави

Това положение в глобалното равнище се оказа трайно. Задържа се почти през цялата втора половина на XX век. Както по друг повод вече Стана дума, напрежението в глобалните отношения варираше и няколко

пъти светът биваше изправен на ръба на трета световна война (война в Корея в 1950 г., Суецка криза в 1956 г., Карибска криза в 1962 г. и др.). Обаче взаимното сдържане, основано на съзнанието за последиците от глобален термоядрен конфликт, все пак не позволи да бъде преминат трагичния праг. Противопоставянето имаше различно действие на раз​личните равнища - взаимното сдържане блокираше суперсилите в гло​балните им противодействия, блоковата и съюзната дисциплина служе​ше на суперсилите да ограничават съперничествата и конфликтите в рамките на блоковете, макар че световните противоречия понякога се пренасяха на регионалните равнища, предизвиквайки кървави конфлик​ти, зад които стояха блоковете и техните лидери. Възникна ситуацията, която Р. Арон сполучливо определи като състояние, при което между повечето страни „войната е възможна, но не е неизбежна", а между ня​кои други страни войната е станала „възможна, но е немислима".

Промяна на глобално равнище настъпи в края на 80-те и началото на 90-те години. Рухването на Съветския съюз срути силовото равнове​сие на глобалното равнище. В международната система възникна такъв монополярен силов дисбаланс, какъвто тя никога преди не е имала. За устройството и действието на системата примери и опит поради това не могат да се черпят от миналото и много от възникващите сега проблеми на глобалното равнище са уникални. Никога досега, в цялата история на международните отношения не са се очертавали контури на толкова сил​на политическа и военностратегическа монополярност. Световната по​литика през вековете е натрупала немалък опит за отношенията в двупо​люсен и многополюсен свят, но за възникващата в началото на XXI век ситуация тя не разполага с известен й модел. В предишните периоди, още и в древността са възниквали силни и много влиятелни империи, но всички са доминирали в повече или в по-малко очертани регионални рамки. Никога не е имало глобална империя. За първи път се очерта​ват контури за възникване на световна имперска доминация в усло​вия на глобалтиран свят. И това коренно променя не само пара​метрите, по и самата същност на явлението.

Разбира се, картината на бъдещето на световната система към мо-нополярна или към многоцентрова структурна конфигурация все още не е достатъчно изяснена. Едновременно в нея се развиват и взаимодей​стват противоположни тенденции и никоя от тях все още не е взела окон​чателно връх. В Далечния изток в лицето на социалистически Китай с

удивителни темпове продължава да набира мощ гигант, който ако ги запази, коренно ще промени цялата силова конфигурация на глобалното равнище. Европейският съюз все по-определено се проявява като фак​тор в глобален аспект. Както по друг повод вече посочихме, в системата протичат дълбоки, тектонични процеси на формиране на повече от един силов център, което може съществено да промени нейната структурна конфигурация.

Много изследователи отново обръщат внимание на обстоятелство​то, че монополярността руши равенството и баланса в системата и че крайната организационна и политическа форма на световния хегемонизъм е създаването на световна империя. Основателно е във връзка с това наблю​дението на проф. Х. Кисинджър в публикуваното през 2001 г. много инте​ресно негово изследване „Нужна ли е на Америка външна политика?" („Does America need a Foreign Policy ?". NY. 2001). че никоя световна империя не се е задържала и че възникването й никога не е било окончателен триумф, а винаги се е оказвало начало на нейния упадък. Трудно е да не се съгласим, че „пътят към имперския статус води към загниване на са​мата страна (претендираща да бъде световен хегемон, бел. Г. Ст.). до​колкото с течение на времето претенциите за всемогъщество разруша​ват вътрешните бариери. Нито една империя досега не е избегнала воен​ната диктатура. цезаризма...В империите с дълга история всеки проблем се превръща във вътрешен проблем, тъй като външният свят за тях пре​става да им бъде противотежест (стр. 325). Струва ни се. че към това с не no-малко основание следва да се добави, че рушейки демократизма в световната система, хегемонията, а и самите претенции за хегемония, рушат общочовешките ценности и основите на вътрешната демократич​ност на превръщащата се в империя страна.

И все пак, едно от най-дълбоките нови явления в глобалното равни​ще на международната система е преодоляването на конфронтацията и ръстът на сътрудничеството и взаимното доверие между големите све​товни играчи. Ако положителните процеси продължат да се развиват, измененията в глобалното равнище на системата могат да се окажат по-радикални, по-дълбоки, по-мащабни и по-съдбоносни от промените в края на XIX век или в средата на XX век. Международната общност се изправи пред исторически шанс, който не трябва да изпусне. Откриха се и възможности през XXI век да се установят глобални международни отношения, основани не на хегемония и господство, а на принципите на

демокрацията, правото и справедливостта. Но това все още са възмож​ности, а не действителност. Върху плещите на държавните ръководите​ли, особено на големите държави, легна огромна отговорност.

Така както конфронтацията изведе военностратегическите отноше​ния в центъра на отношенията на глобалното равнище, така и нейното снижаване и пълното й преодоляване естествено и закономерно снижа​ват значението на тази сфера на международни отношения и укрепват международния мир и сигурност. На предно място с ново значение из​лизат други комплекси на отношения - икономическите, научните и кул​турните. Това променя съдържанието на глобалните отношения. Отпа​дането на единия от полюсите на двуполюсната структурна конфигура​ция на световната система може да открие път на развитие към глобално взаимодействие на множество центрове, регионални групировки и ин​теграционни обединения. Така сферата на глобалните отношения ста​билно би престанала да става генератор на смъртна заплаха за човече​ството. Открива се възможност да се внесат много по-висока устойчи​вост, организираност и съзнателно целево управление на глобалните отношения, като стихийното и твърде опасно съперничество между две силно идеологизирани и непримирими световни групировки бъде заместено от изгодно за всички сътрудничество на повече или по-малко хомогенни в социално, политическо и икономическо отношение страни. Процесът би се проявил и в рамките на световната организация. Като успешен модел на такава организация в началото и в сегашния си вид напълно би подхождала Организацията на обединените нации. Заедно с това може да се очаква радикалната промяна да направи необходими промени в организацията и в нейния устав. Ще стане възможно на първо място в отношенията да излязат проблемите, чието решение не може да се постигне по друг начин, освен чрез широко международно сътрудни​чество. А такива са на първо място глобалните проблеми.

Представата за регионалност съдържа елементи на локалност, на от​ношения с местно значение, ограничени в точно определена простран​ствена сфера - район, област, континент или част от континент. Но реги-оналността не следва да се възприема като чисто географско понятие. Групирането на отношенията в даден район в общ комплекс зависи от множество исторически, социални, икономически, политически, култур​ни, военностратегически, етнически и други фактори, сред които географ​ският фактор е само един, и то не винаги онзи, който има най-голямо

значение. От това следва, че от стабилността на физическите географски параметри не може да се прави извод за неизменност на регионалната конфигурация на света. Обратно, в зависимост от политически, икономи​чески и други фактори, тя може не само да се променя, но и да прави това неочаквано бързо. Освен това, рамките на политическите региони могат да не съвпадат напълно с конфигурацията на икономическите, военност​ратегическите, културните и други регионални отношения.

Регионалните отношения образуват относително трайни комплек​си, засягащи и свързващи пряко интересите на ограничен брои страни. Имат географска локализация, най-често изразявана чрез тяхното на​звание, обаче пространствените им очертания често не съвпадат с гео​графските представи за дадения район и може дори изобщо да не съвпа​дат с представата за икономически, политически, отбранителен или друг някакъв регионализъм.В международните отношения понятието „ре​гионалност" има предимно политическо съдържание. Като пример за това могат да бъдат посочени Балканите. Границите на много от бал​канските държави излизат далече извън пределите на Балканския полуо​стров. Румъния и предишна Югославия винаги са били считани за балкан​ски страни, но по-голямата част от тяхната повърхност е извън граници​те на Балканския полуостров. Турция съшо е считана за балканска стра​на, но само 2 % от територията й е разположена в географските очерта​ния на полуострова. Късче от повърхността на полуострова влиза в Ита​лия, но никой не твърди, че Италия е балканска държава. И тъй като често в балканските отношения държавите, отнасяни към този регион, участват в международните отношения като едно цяло и имат много общи за тях проблеми, политическите очертания на Балканския регион са много no-широки от географските му очертания.

Отношенията на регионално равнище също като глобалниге обра​зуват подсистемни структури на междудържавни, недържавни, полити​чески, икономически, военностратегически, правни и други отношения. Характерно е обаче обстоятелството,че при тях намират по-силна изява, действат много no-активно и определено факторите от гео-политическо естество.

Глобалните отношения определят средата, в която се осъществяват и с която взаимодействат комплексите на регионалните отношения. Обаче във взаимодействието на явленията на глобално и регионално равнище всяка от подсистемите запазва целостта и относителната си самостоя-

телност. Грешка би било глобалните отношения да бъдат свеждани до сумата на отношенията в различни части на света, тъй като явления та на глобално ниво не са механичен сбор от регионални явления. Състоя​нието и развитието на регионалните отношения в различните части на света имат своя динамика, особености, движещи сили и поради това не може да бъдат преценявани само като някаква умалена проекция на световните отношения. Както посочихме, отношенията на глобал​ното и на регионалните равнища често включват не само различни стра​ни, но третират различни проблеми, засягат специфични за даденото равнище интереси. Процесите в тях понякога даже и по направление са несходни. Различията на протичащите в тях процеси се проявяват както по линията на вертикалните връзки „глобално - регионално", така и по линията на хоризонтала. Промените, които се извършват и процесите, които протичат в един регион често не само взаимодействат с явления и процеси в друг регион, ио тяхното влияние в региона може да се оказва no-значително, отколкото влиянието на глобалните отношения.

Различията не нарушават целостта на общата система на междуна​родни отношения. Те също са израз на разнообразието в нейното един​ство и отразяват полиструктурността й. Никой регионален комплекс на отношения не може да бъде правдиво анализиран извън глобалния му контекст, но и без да се вземе предвид взаимодействието му с явленията в други регионални комплекси на отношения.

Сложността на взаимодействието между глобалното и регионал​ните равнища намира израз и в това, че не всички проблеми на глобал​ните отношения могат да намират решения на по-ниско ниво. така как​то и много от регионалните проблеми са толкова специфични, че за решаването им подходи и действия, определяни и предприемани на глобално равнище, не само могат да са неподходящи, но могат и да са вредни. Събитията на Балканите след разпадането на Социалистическа федеративна република Югославия (СФРЮ ) през 90-те години на XX век ще останат в историята на международните отношения като дока​зателство за това. Решаването на регионални проблеми с глобални акции е не само малко продуктивно, но в много случаи може да е опасно. Мащабите са други, средствата са различни, информацията не стига, а и обикновено е регионалните интереси да не съвпадат с инте​ресите на играчите в световната игра. Глобалната намеса често е заплашена от опасността да стане грубо действие с чук в сфера.

където трябва да се действа деликатно и тънко с прецизността на медицински скалпел. Затова при анализите винаги следва да се отчита обстоятелството, че самите връзки и взаимодействия между различните равнища на сис​темата са често небалансирани, неравностойни и много подвижни:

• Небалансирани са. тъй като някои от регионалните процеси могат твърде слабо да се влияят от процеси на глобалното равнище, до​като влиянието им върху глобалното равнище да се оказва много силно. Или обратното.

• Неравностойни са, защото някои регионални процеси се влияят от

явленията на глобалното равнище много повече или много по-мал​ко, отколкото това става с аналогични процеси в други региони. Обратно, ролята и влиянието на някои регионални явления върху състоянието на глобалните отношения може да се окаже изключи​телно високо, докато в глобалните отношения влиянието на анало​гични процеси в други региони може почти да не се долавя.

•   Подвижността им се изразява в това. че моментното състоя​ние на влиянието по линията „глобално - регионално" или „реги​онално - глобално" не е постоянно, а е величина, променяща се понякога драматично и внезапно. При определени ситуации „чувствителността " на регионалните отношения от състоянието на глобалната обстановка, или обратно - „чувствителността" на глобалната обстановка от онова, което става в един или друг ре​гион, може да се окаже неочаквано висока, а след известно време почти да изчезне.

Това разнообразие на взаимодействието между пропесите, развива​щи се в рамките на глобалната и регионалните подсистеми на междуна​родните отношения изисква предпазлив и често твърде диференциран подход към тях. В много случаи „обвързването" на голям брой различни глобални, регионални и субрегионални проблеми в общ пакет може трай​но и безнадеждно да блокира тяхното решаване.

Ако се анализират факторите, определящи влиянието на глобални​те процеси върху процесите, развиващи се на регионалните равнища, както и влиянията в обратната посока, ще се забележат и други особено​сти на взаимодействията. Ус гановяването на интензивни връзки в съвре-

менния свят все'по-тясно сплита в едно и процеси, които протичат в различните равнища. Както посочихме по друг повод, глобалното и регио​налното понякога се преплитат, проникват взаимно, сближават се по-тясно. Силно влияе в тази посока увеличаващата се структуризация на международната система. Възникването на интеграционни, съюзни, организационни, блокови и други структури улеснява издигането па много регионални отношения до глобалното равнище. По-лесно възник​ват ситуации, при които зад позициите на отделни страни, чието значе​ние и възможности за влияние не надхвърлят регионалните рамки, зас​тават мощни групировки. В различни части на света голямата политика все по-често започва да плете ходовете си на регионално равнище. Дву​полюсната глобална конфигурация, както показа това развитието на международните отношения през последните десетилетия, способства​ше за свързването на регионалните противоречия в общото кълбо на глобалните отношения, а заедно с това глобалните отношения по-опре​делено се проецираха в отделните регионални комплекси.

На тази тенденция в световната система обаче противостои друга тенденция в обратно направление. Ако светът след разрушаването на двуполюспостта успее да се развие към разсъсредоточаване на центровете, към многополюсност, значително ще порасне значение​то на регионалните равнища. Те едва ли ще станат основно поле на движението в световната система, но много от процесите и промените в международните отношения ще започнат да се развиват най-интензивно при тях. Важен фактор е и общото състояние на отношенията върху све​товната сцена, общият климат на международните отношения. Студе​ната война и конфронтацията между големите държави по общо прави​ло блокираха възможностите да се развива успешно и активно регионал​но сътрудничество и да се намират приемливи решения на много от ре​гионалните проблеми.

Връзката и взаимодействието между равнищата в системата преми​нават едновременно по много линии. Една от тях е свързана с обстоя​телството, за което стана дума, че големите и силни държави, чиито отношения имат глобално значение, участват едновременно и в глобал​ни, и в регионални отношения, имат интереси, които са от чисто регио​нално естество. Защитавайки регионалните си интереси, те се проявя​ват като участници в регионални отношения. Участието може да бъде непосредствено, пряко, но в много случаи то се осъществява непряко,

косвено, чрез трети страни. Връзката се осъществява едновременно по линиите и на вертикалните, и на хоризонталните структурни зависимости в системата - формални и фактически съюзи, коалиции, общности и дру​ги. Понякога тя е явна, очевидна, не се отрича от участниците. В други случаи обаче старателно се прикрива.Често зад отношенията между малки и дори незначителни партньори се крият противоречия на сто​ящи зад тях държави, водещи глобална политика.

От друга страна, както неведъж бе посочвано, макар интересите им да имат подчертани регионални характеристики, малките и по-слаби страни са заинтересовани от развитието на отношенията на глобално равнище. Едно сближаване на глобалното с регионалните равнища в системата под влияни​ето на растяща взаимозависимост все по-често ще ги кара да не ограничават вниманието си само в кръга на местните проблеми. Увеличаването на зависи​мостта им от общата международна ситуация ще активизира стремежа им да й оказват по-активно влияние. И тъй като ограничените им възможности не им позволяват да постигат това пряко, ще искат да го постигат по косвен път - не самостоятелно, а r-рупово. Следователно, реалистично е да се очаква, че може да се развие тенденция към участието им в групировки, съюзи, между​народни организации и други подобни структури.

Друга линия на връзката е обстоятелството, че макар това да не се отнася за всички, но много от глобалните проблеми имат отчетливо изразени региона/гни аспекти, спецификата на които е толкова сил​но изразена, че изисква едновременно съчетаване на действията, както на регионално, така и на глобално равнище.

В много случаи тази връзка се осъществява под непосредствения натиск на глобалните проблеми. Много от тези проблеми, без да губят от това самостоятелността си и нуждата да се пристъпва към решаване​то им с усилията на всички страни, могат да бъдат решавани и с регио​нални действия частично и постепенно, стъпка по стъпка и район след район. Регионалният напредък улеснява глобалното развитие, регионал​ните решения на проблемите не могат да заместят глобалните, но съдей​стват за тях.

Полиструктурността. мащабите и сложността на системата на меж​дународните отношения правят невъзможно да се обхване цялата систе​ма и да се получи представа за действието й, без да се очертаят нейните подсистеми, ако не се вземат предвид особеностите в процесите на основ​ните от тях и ако не се прецени тяхното взаимодействие. Ефективността на системата, целите и крайният резултат, за които е създадена, се по​стигат чрез едновременното взаимодействие на многобройните й под​системи. Всяка международна ситуация, пред която се изправят политиците или изследователите, представлява единство на мно​жеството намиращи се в различни състояния, променящи се по раз​лични начини и съобразно с различни закономерности подсистеми.

Всяка от подсистемите е отделна системна формация в рамките на световните отношения. Представлява система, която действа в рамките на другата, по-голямата от нея универсална система и е една от състав​ните й части. Общото между частите е това, че всички са системи на отношения, пресичащи държавни граници, т.е. също представляват от​делни системи на международни отношения. Поради общото качество, много от характеристиките на цялото, от което те са част, се отнасят и за подсистемите. Обаче заедно с това, те са достатъчно обособени, тъй като имат присъщи само на тях структури, закономерности, специфич​ни обекти и субекти. Затова следва да бъдат преценявани и като компо​нент на цялото, и като отделни обекти за изучаване и анализи. Разглеж​дането им запазва точността си само, ако бъде осъществявано в контек​ста на общите за цялата система характеристики и закономерности.

Така например в подсистемата на политическите отношения дей​стват правилата и закономерностите на политиката и определящи са политическите интереси, докато в сферата на международния бизнес действат икономически интереси и са в сила законите на световната икономика. Всеки от комплексите на политическите и на икономи​ческите взаимодействия може да се анализира отделно. Заедно с това обаче е невъзможно да се преценяват правилно политическите отно​шения, без да се вземе предвид икономическата им основа, както и Да се разбират икономически отношения, без да се имат предвид свързаните с тях политически интереси. Несъобразяването от поли​тика или изследователя със спецификата на всяка подсистема, пора-Ди незнание или поради пренебрегване, може да има неблагоприятни последици.

Убедителен пример за това беше практиката на бившите страни от социалистическата общност, правителствата на които в много случаи не се съобразяваха със законите на пазара, опитваха се да подчиняват на политиката икономическите интереси на своите страни, допускаха во-лунтаристични политически решения да заместват обективната и точно преценена стопанска изгода. Практиката икономическите отношения да се подчиняват на канонизирани политически схеми и на идеологически шаблони деформираше отношенията им с много страни и причиняваше стопански вреди и загуби. Не пощади и взаимните им отношения. По същия начин в посттоталитарния период вътрешнополитическите про​тивопоставяния и борби в България нанесоха сериозни вреди на външно​икономическите й интереси. От друга страна, от подсистемите на поли​тиката или на икономиката коренно се различава подсистемата на воен​ните отношения. В тези отношения действат други фактори, нужни са други знания, преследват се специфични военни цели и затова те не се развиват само според законите на икономиката или на чистата полити​ка. На свой ред светът на правото е друг. Каквито и да са политическите или икономическите комбинации, юридическите преценки са част от друга действителност, в която правилата са различни. Светът на поли​тиката не е светът на правото и понякога съвсем не му съответства.

Резултатът от различията е, че в сферата на всяка подсистема - гло​балната или регионална - действащият субект се намира в специфична ситуация, която той трябва да познава и да се съобразява с нея. Нару​шаването на правилото е неблагоприятно. Налагането на политически решения с груба военна сила, опитите да се решават икономически про​блеми с гръмки политически декларации, подчиняването на културното взаимодействие на военностратегически или на политически съображе​ния в последна сметка не дават желаните резултати. Неслучайно прак​тиката е наложила специализиране на дейците в международните отноше​ния - политици, дипломати, юристи, икономисти, военни, бизнесмени и т.н. В сферата на международното общуване трябва да се съчетават много и различни знания и умения. Дипломатът може да бъде блестящ с уме​нието си да преговаря, но да е безпомощен, когато ще се вземат отго​ворни икономически решения. Дейността в сферата на международните отношения на толкова различни специалисти напомня изискванията към симфоничен оркестър, който никога не би бил съвършен инструмент за музика, ако не е съставен от превъзходни музиканти. Но всеки музикант,

какъвто и виртуоз да е в своята област, би произвеждал фалшиви зауци. ако не се вслушва в общото звучене на оркестъра. Разбира се, сравнени​ето би било твърде неточно, ако не се вземе предвид голямата разлика -международната система съществено се отличава от симфоничния ор​кестър по това, че при нея трябва да липсват властен диригент и дири​гентска палка, а музиката всички изпълнители следва да пишат заедно.

За системата са характерни не само структурното разнообразие, полиструктурността и огромният брой на неструктурните подсистеми, но и лекотата и бързината, с които почти всички те възникват или изчез​ват. Това прави невъзможно изчерпателното им посочване. При всяко преплитане на интересите се образуват подсистемни комплекси, както в рамките на цялата система, така в рамките на отделните подсистеми. Системата функционира чрез създаването на подсистеми при всяко по​явяване на преследвана от който и да е субект цел. Постоянното възник​ване, изменение и разпадане на подсистемите е пай-важпата фор​ма на движение в универсалната система.

Подсистемното разнообразие не е недостатък, нито отслабва сис​темата. То е предимство. Улеснява движението й, прави я по-гъвкава, спомага за приспособяването й както към средата, така и към промени​те, предизвикани от собственото й развитие и функциониране. В този вид тя най-добре може да изпълнява предизвикалите съществуването и социални потребности. Подсистемите са свързани една с друга, влияят си взаимно и частично се покриват, тъй като имат общи елементи. Това открива възможности да се постигат сходни широки цели, посредством едновременни координирани действия във всяка от подсистемите. По​литиката и дипломацията стават много по-успешни, когато се съчетаят с поведението в икономическите, културните, научните, правните или други парадипломатически сфери.

Разбира се, всички действия трябва да бъдат съобразявани с особенос​тите на отделните подсистеми. Постигането на цели в икономическите от​ношения много зависи от политическия имидж и от възможностите за по​литическо въздействие. Икономически интереси от инвестиране в друга страна може да са налице и да са значителни, но ако социалните отношения в тази страна са нестабилни, инвестиции няма да бъдат направени. Същото би станало, ако вътрешният политически живот в страната, в която ще се инвестира, се характеризира с нестабилност или ако вътрешната й правна система създава пречки. Военностратегическият капацитет зависи от състо-

янието на икономиката и от политическите възможности. Икономически развитата и силна държава е желан политически партньор. Нейната диплома​ция има много по-благоприятни условия да постига целите си, отколкото ако страната е бедна и е с неразвита икономика. Културното взаимодейст​вие зависи от политическите отношения, от състоянието на икономиката, За рухването на социалния строй в източноевропейските държави богатият вътрешен пазар и по-високото благосъстояние на населението в западния свят имаше по-голямо и активно значение от въоръженията на Запада. Съблазнителните богати каталози за дистанционна търговия с потребител​ски стоки на фирмите „Quele" или „Nekerman" въздействаха на тяхното население повече, отколкото пропагандните усилия на западните масме​дии или от красноречието на политиците. Културното влияние зависи не само от равнището на художествените образи, от литературата и изкуство​то на високоразвитата страна, но и от състоянието на нейната икономика и от възможността й, например с огромно производство на филми, телевизи​онни продукти или музикални записи да налага в други страни и дори в целия свят свои критерии в областта на културата. Дори тогава, когато по​стиженията на много други страни в тази област са несравнимо по-високи. Има ситуации, при които икономическото превъзходство на една страна може да разрушава културните предимства на други страни.

Примерите могат да се множат, всичко това е вярно - подсистемни-те връзки и взаимодействия в рамките на общата система на междуна​родни отношения са много развити и са силни. Все пак това не променя положението, че всяка от подсистемите има особености, свои фактори за изменение и развитие и свои форми и начини за управление. Поли​тическото умение и правилното и ефикасно поведение върху световната сцена изискват да се използва за постигане на значителни цели сполуч​ливото синкретично въздействие във всички подсистеми. Онова, което може да се постигне в която и да е от подсистемите, винаги е фактор, но е само един от многото фактори, определящи крайния резултат.

Сред пъстрото и много подвижно системно многообразие в систе​мата на международните отношения може да се различат два основни вида подсистеми: структурни подсистеми и неструктурни подсистеми:

• Към структурните подсистеми се отнасят сравнително него​лям брой подсистеми, които са постоянни, променят се без да прекратяват съществуването си, тъй като представляват съставни части, определящи компоненти на общата структура на светов-

ната система. Някои от тях, например военните или политически​те, са възникнали още с появата на международни отношения, други, например валутните, са се появили в по-късни епохи. * Към другия вид, към неструктурните подсистеми се отнасят останалите, представляващи необозримо и много подвижно мно​жество на постоянно възникващи, променящи се и разпадащи се подсистеми. На свой ред, в зависимост от основния характер на отношенията, те могат да се разделят на две основни групи: не​структурни подсистеми на сътрудничество и неструктурни под​системи на борба и конфликти. Към неструктурните подсис​теми на сътрудничество се отнасят подсистеми, възникнали в резултат на общи интереси и цели на страните, накарали ги да съединят усилията си за тяхното задоволяване и постигане. Към неструктурните подсистеми на спорове и борба се отнасят подсистеми на отношения, възникнали поради несъвместимост и противопоставяне на интересите и целите на страните. Въздей​ствието на всяка от тези две групи върху общото състояние на международната система е диаметрално противоположно. Под​системите от първата група хармонират с общите цели на уни​версалната система, спомагат за постигането на системния й ефект и я укрепват. Подсистемите от втората група могат да про​тиворечат на общите цеди на универсалната система, да внасят смущение в нейното функциониране и да пречат за постигане на системния й ефект.

В разграничението между структурни подсистеми и неструктурни подсистеми има нюанси, но те не изтриват разликата. Някои неструк​турни подсистеми след възникването си не само продължават да съще​ствуват много десетилетия, но изпълнявайки голяма и важна роля, влия​ят върху цялостното състояние на системата. В рамките на няколко по​коления се проявяват като неизменна част от структурата на световните отношения. Например НАТО, военнополитическата организация на един сключен в средата на миналия век международен съюз, не само просъще​ствува повече от половин столетие, но и трансформирайки се в направ​ление към организация за сигурност и сътрудничество, продължава да бъде важен компонент в структурата на цялата съвременна система на международни отношения. Близкоизточният конфликт между Израел и

266                              ОСОБЕНА ЧЛСТ: ПОДСИСТЕМИТЕ

арабския свят съществува и оказва неблагоприятното си влияние и върху световните отношения съшо повече от половин столетие.

За да се отграничат структурните подсистеми и за да се очертае по-ясно тяхната специфика допринася класифицирането им. Крите​риите, съобразно с които то може да се извърши, са различни. Ако се изхожда от това какви са страните, може да се отграничат подсисте​мата на междудържавните отношения от подсистемите на отноше​ния между субекти, които не са правителствени. Ако се избере за класификационен критерий съдържанието на отношенията или тех​ният обект, може да се очертаят подсистемите на политически, дип​ломатически, културни, икономически, военни и други отношения. Особено място заемат нормативно-регулативните подсистеми - на правото, на морала, на религиите и отношенията, които възникват на основата на тяхното действие. При критерий равнище на отношения​та изпъкват други взаимодействащи подсистемни формации: подсис​тема на глобалните отношения, разнообразните регионални подси​стеми и неизчерпаемото множество на двустранните отношения. Ако се избере за критерий формата и целевото предназначение на подси​стемите, отделно ще се обособят международните съюзи, правител​ствените и неправителственитс международни организации, интегра​ционните общности, блоковете, движенията и коалициите. Всяко от тези формирования представлява отделна подсистема.

1. СТРУКТУРНИ ПОДСИСТЕМИ

1.1 МКЖДУ ДЪРЖАВНИ (МЕЖДУПРАВИТЕЛСТВЕНИ) И НЕДЪРЖАВНИ (НЕПРАВИТЕЛСТВЕНИ) ОТНОШЕНИЯ

В международната система, както бе посочено, поддържат от​ношения два основни вида субекти. Като страни в трансгранпчни отношения, те са основни съставни нейни части. Това са от една страна държавите и групите държави, а от друга страна страна со​циалните формации, групи и общности, които не са държави, но осъществяват трансгранични отношения. Много често за разграни​чаването им се използват термините „правителствени субекти" и „неправителствени субекти".

В рамките на световната система на международни отношения, междудържавните отношения образуват обособена, цялостна подсисте​ма, която се регулира от специално предназначено за нея право. Сис​темност имат и отношенията между неправителствените субекти. Оба​че огромната маса от осъществяващите трансгранични отношения неправителствени субекти имат много по-слаба, частично проявена, пар​циална по отношение на световните отношения системност и нямат един​но юридическо нормативно регулиране. Поначало регулирането на тези отношения се осъществява едновременно от международното частно право и от националното право на отделните държави.

През различни исторически периоди броят на държавите се е про​менял значително. Най-голям е бил по времето на феодалната разпокъ-саност, макар че поради затворения характер на феодалните стопанства тогавашното трансгранично общуване е било много ограничено. Имало е време, когато само в Европа държавите са били стотици, върху терито​рията на днешна Германия са били около триста. Отношения обаче се поддържали почти само между онези, които са били непосредствени съседи. Бурните процеси на национално обединяване през XVIII и XIX век рязко намаляват броя на държавите. В наше време броят на всички държави в света е около 200, но заедно със съставните субекти, образу​вани от две или повече държави, броят на правителствените субекти в международната система е много по-голям.Тази численост на правителствените субекти обаче е нищожна, ако се сравни с огромната маса на неправителствените субекти.

Държавите стават субекти на международни отношения с тяхното възникване. За да придобият това качество не е нужно то да им бъде признато от другите държави, защото със самата си поява и започвайки активно да преследват или защитават самостоятелните си интереси, държавите неизбежно засягат интересите на съществуващите вече държави. Веднага възникват отношения с тях. Съшо така, с поява​та си държавите придобиват и международна правосубектност. Стават субекти на международното публично право.

Значението и ролята на междуправителствените отношения се оп​ределят от няколко обстоятелства:

• Държавите разполагат с несравним с неправителствените субекти силов потенциал, човешки и материални ресурси.

• Държавите ^^универсални субекти на международни отноше​ния. Тяхната активност и техните взаимодействия се осъществя​ват във всички сфери на международните отношения: политичес​ки, дипломатически, икономически, културни, съобщителни, во​енни, финансови, валутни и т.н. Няма област на международните отношения, в която държавите да не са първостепенен по значе​нието си фактор.

• Чрез международни обичаи и международни договори, правител​ствата създават и променят началата, принципите и норми​те на правото, регулиращо международните отношения. По този начин те определят юридическите рамки на отношенията на всички останали субекти, действащи върху международната сцена.

• Упражнявайки вътрешната си власт, държавите определят и вли​яят върху трансграпичната активност на нсправителствс-нитс субекти.

Поради всичко това, подсистемата на междудържавните отно​шения има водеща и структуриоопрсделяща роля в системата на международните отношения. Отношенията между държавите образу​ват мрежа, устойчив скелет, около който се вплитат всички други отно​шения в системата.

Държавите са основната форма на организираност на обществото. Съобразно с вътрешния си ред, те трансформират националните инте​реси в държавни интереси и така ги реализират или защитават в между​народните отношения. В системата на международните отношения няма по-важно и по-ефективно средство от държавната политика за реализа​ция или защита на трансгранични интереси.

От това, че националните интереси, тяхната реализация и защита върху световната сцена се осъществяват от държавите, не следва, че държавните интереси (т.е. интересите, които държавите изразяват и за​щитават в процеса на взаимодействие с други държави) и националните интереси са названия на едно и също нещо. „Държавен интерес" и „национален интерес" не са синоними. Държавните интереси и нацио​налните интереси поначало би трябвало да съвпадат, но те могат и съще​ствено да се различават.

Процесът на трансформация на националните интереси в държавни интереси е сложен и е често противоречив. Зависи от реда в държавата,

от демократичния му или тоталитарния му характер, от естеството и взаимодействията на политическите сили в нея. В рамките на една и съща държава действат различни политически сили. Всяка от тях преследва свои партикуларни партийни, съсловни, класови, религиозни, икономи​чески, малцинствени и други интереси и цели. Всяка би могла да постиг​не най-висока степен на реализация и защита на такива интереси, като ги представя за национални, а оттук и като приоритетни държавни инте​реси. Когато интересите са противоречиви, всяка от вътрешните сили може да се опитва да налага своите интереси като общодържавни и на това основание да се опитва да пренебрегне интересите на другите сили. В процеса на трансформацията се проявяват и фактори от лично, субек​тивно естество. Отпечатък наслагват грешки и користни амбиции на политиците и техните партии. Тогава неизбежна последица става отклоня​ването на държавните интереси от националните интереси. По общо пра​вило, това най-силно се проявява при диктаторските и тоталитарните режими. Държавата престава да бъде инструмент на нацията. Възниква различие между държавните и националните интереси, въпреки че държавните представители винаги твърдят, че тяхната държава в меж​дународните отношения не защитавала никакви други интереси, освен националните интереси.

Вариантите на разминаването на държавните с националните инте​реси са разнообразви. Понякога поради различни причини една и съща нация се оказва разделена в две различни държави. При такава ситуа​ция, в отношенията между двете държави взаимодействат и често се противопоставят два различни държавни интереса, въпреки че интересът на разделената нация остава един - да възстанови единството си. Още по-отчетливо различието се проявява при многонационалните и феде​ративните държави. Те действат в международната среда като субекти на единни държавни интереси. Заедно с това обаче, във всяка от тези държави има повече от една нация и всяка от тях може да запазва възмож​ността си да изразява и защитава своите интереси до пълно самоопреде​ляне и дори до отделяне в самостоятелна държава. В една и съща държава могат да съществуват нюанси и противоречия между интереси на участ​ващи в нея нации. Тези противоречия не са международни и остават вътрешни противоречия. Независимо от каквито и да са вътрешни про​тиворечия държавният интерес ще се различи от тях, защото винаги тряб​ва да остава единен. Съчетаването и трансформирането на различните

интереси на нациите в многонационалните държави в единен държавен интерес изпълва съдържанието на сложен вътрешнополитически про​цес. Съществен белег за демократичност на всяка многонационална държава е наличието на справедлив обществен, политически и правен ред, позволяващ на нациите в нея свободно да търсят защита на своите интереси в рамките на оставащия единен държавен интерес, включител​но и международноправна защита.

Понятията „държавен интерес" и „национален интерес" не са рав​нозначни още и поради това, че понятията „държавен интерес" или „държавна международна сигурност" нерядко се използват с по-ограни​чено значение. В това си значение държавният интерес е специфичният интерес на самата държава да се запази, да съществува и да се развива или да увеличава възможностите си да влияе върху международната си среда, противопоставяйки се на опити да бъде разрушена. И когато една нация в многонационална държава поведе борба за самоопределяне и отделяне, между нейния национален интерес и държавния интерес възник​ва остра несъвместимост. Поради тези обстоятелства многонационал​ните държави стават толкова no-способни да формулират и защи​тават своите интереси в международната система, колкото пове​че интересите па съставящите ги нации са в хармонично cduiicrw. А когато то се разруши, многонационалните държави се оказват не само по-малко способни, или дори съвсем неспособни да защитят интереси​те си в отношенията с другите държави, но и самите те се разпадат от експлозията на вътрешни национални центробежни сили.

Възникването или разпадането на многонационалните държави вк-наги засяга интереси на другите държави и затова представлява явление. оказващо силно влияние в подсистемата на междудържавните отноше​ния. Нерядко предизвиква сътресения и кризи в цялата система на меж​дународни отношения. Величината на това въздействие се определя прели всичко от мястото и влиянието на многонационалната държава в обшия комплекс на световните и регионалните отношения.

Държавните субекти на международни отношения могат да бъдат унитарпи, с еднородно и монолитно държавно устройство, но могат да бъдат и съставни субекти на международни отношения. Съставните субекти могат да бъдат конфедерации или федерации.

Конфедерациите са обединения с международен договор на две или повече суверенни държави, за да провеждат обща политика по опреде-

лен кръг въпроси. Особеност на този вид съставни субекти на междуна​родни отношения е, че участващите в тях държави запазват своя сувере​нитет. Не го предават на конфедерацията и затова всяка от тях запазва самостоятелната си международноправна субектност. Но тъй като в кръга на правомощията на конфедеративните органи обикновено е провеж​дането на единна външна политика, в подсистемата на политическите международни отношения конфедерациите могат да се проявяват и като единен субект. Тогава тяхната международна субектност и международ​ната им правосубектност могат да не съвпадат - в политически прегово​ри и отношения те се изявяват като единен субект, но в областта на юри​дическите отношения всяка от страните може да приема отделни права и задължения. Това не пречи участващите в конфедерацията държави да делегират на конфедеративните органи да поемат чрез договори правни задължения от името на цялата конфедерация. През определени исто​рически периоди конфедерации са били САЩ. Германия. Швейцария и други държави.

Федерациите са съюзни държави с единно държавно-правно уст​ройство. Съставните им части не притежават суверенитет. Върховната власт е в централни органи, които я упражняват, както по отношение на влизащите във федерацията съставни части (щати, съюзни републики, автономни области и др.), така и непосредствено по отношение на при​тежаващото тяхно единно гражданство население. При федерациите международната субектност и международната правосубектност съвпа​дат. Обаче федерацията може да предостави международна политиче​ска и юридическа субектност и на отделни свои части. В такъв случай частите встъпват в международни политически отношения с други държа​ви наравно с федерацията. Така например Украйна и Белорусия, заедно с бившия Съюз на съветските социалистически републики (СССР) уча​стваха като самостоятелни държави-членки на ООН, а и в много други международни организации (MOT, ФАО. ЮНЕСКО и др.) и сключваха отделни от федерацията международни договори. Практически обаче и политически, и юридически федерациите се изявяват и действат в меж​дународната система като единен субект. Техните особености и дър​жавното им устройство се уреждат от вътрешното им право, а не както при конфедерациите от международен договор. Съединените американ​ски щати са федерация. Британската обшност е no-скоро международна асоциация или движение, но не е нито федерация, нито конфедерация.

Някои от субектите на международните отношения могат да имат особен политически и юридически статус, трайно закрепен с междуна​родни договори и обичаи. Такъв например е статусът на постоянно неут​ралните държави. Възприели този статус, те не трябва да участват във военни съюзи, военни коалиции или да предоставят територията си за военни бази на трети страни. Длъжни са да имат еднакво отношение към държави, които са във война или в остър международен конфликт. Такива страни са Швейцария, Швеция, Австрия, Финландия, Малта и Лаос. Друг пример за особен статус е статусът на държавите, които уча​стват в безядрена зона.

Субекти на международни отношения и на международното право могат да бъдат и нации, които водейки борба за национално освобожде​ние, са създали институционни форми, отговарящи на изискванията за международна политическа и юридическа субектност. Такъв субект е Организацията за освобождение на Палестина (ООП), която има постоя​нен статус на наблюдател в ООН.

Държавите ръководят и осъществяват взаимните си отношения със система от органи, специално предназначена за тази цел. Органите пред​ставляват много важна част от държавното устройство, тъй като в отно​шенията с другите държави реализират и защитават външните интереси на държавата и на нейните граждани. На първо място сред тези интереси са националните интереси. Взети в тяхното системно единство, тези орга​ни се определят като външнополитически механизъм (апарат) на държавата. Като част от механизма на общото държавно управление, този механизъм отразява неговите устройствени особености и принципи. Утвърждава се и се променя заедно с тях. Има значение дали държавата е монархия или е република, дали републиката е парламентарна или е пре​зидентска, дали монархията е конституционна или не е конституционна монархия. Правомощията на американския президент в сферата на меж​дународните отношения и външната политика на страната не са същите, каквито са на френския иди на българския президент съшо така. както ролята и правомощията на Камарата на лордовете в Англия съществено се различават от ролята и правомощията на американския сенат.

Върху особеностите на външнополитическите механизми на различ​ните държави поставят силен отпечатък националната им специфика, историческото им развитие и утвърдените им традиции. Заедно с това обаче, колкото и големи да са в някои случаи различията, практиката е

наложила универсално сходство в неговото устройство и функции. Тази световна унификация улеснява междудържавните отношения. НаЙ-оп-ределено тя се проявява в начина на действието, организацията и структурите на дипломацията. Допринася и това, че за разлика от оста​налата част от външнополитическия механизъм, чиито устройство и фун​кции се определят изключително от вътрешното право на всяка страна, устройството и функциите на външните дипломатически органи се регу​лират непосредствено не само от националните правни системи, но и от международни обичаи и споразумения.

Най-разпространено е деленето на органите за осъществяване на междудържавните отношения аавътрешни и външни (задгранични) органи. Вътрешни са онези, които постоянно се намират върху тери​торията на дадената държава, а задграничните се намират и действат извън нейните граници. Това почти общоприето делене винаги е из​глеждало много основателно и ясно, но въпреки че е общоприето, в условията на сегашния етап в развитието на международните отно​шения започва да страда от едностранчивост и непълнота. Съвре​менната международна практика все повече го задминава. Съществу​ват и органи, които осъществяват междудържавни отношения, тъй като са органи на съставни субекти на повече от една държави и кои​то не са външни органи на никоя отделна държава, макар да се нами​рат постоянно върху нечия държавна територия. Растящата взимоза-висимост на отделните страни и народи, утвърждаващата се полити​ческа и социална хомогенност на международното общество, увели​чаването на общочовешките интереси и свързаните с тях глобални проблеми, разширяването ролята на многостранната дипломация, въз​никването на все по-голям брой междудържавни институции, струк​тури и организации - всичко това поражда тенденцията бързо да рас​тат значението и числеността на органи, осъществяващи външнопо​литически, междудържавни отношения, които не са нито задг​ранични, нито са вътрешнодържавни. Такива са например органи​те на междуправителствените международни организации, на международните съюзи, на интеграционни общности и други.

Към вътрешните органи на държавите за ръководене и осъществя​ване на междудържавните отношения се отнасят държавните глави, пар​ламентите, правителствата и техните ръководители, специализирани прак​тически да осъществяват външните отношения изцяло или в отделни об-

ласти министерства (в Република България наред с Министерството на външните работи през 2002 г. бе създадено и Министерство по европейс​ките въпроси J. Тези органи концентрират и обработват постъпващата ин​формация, разработват и приемат решения в сферата на междудържавни​те отношения, осъществяват ги или контролират тяхното осъществяване.

Основните външни органи за междудържавни отношения са дип​ломатическите представителства. Както посочихме, за разлика от вътрешните органи, тяхното положение и начини на функционирането им се определят не само от вътрешното право на всяка страна, но от международното публично право и от правния ред на страната, в която се намират. Това е много рядък случай, когато върху съществуването и начина на функциониране на един и същ държавен орган се наслагва едновременно действие на три различни правни системи.

На свой ред дипломатическите представителства бивагпостпл/ши дип​ломатически представителства, в страните, с които се поддържат дип​ломатически отношения. Видът им се определя от техния клас. Те биват:

• Посолства, ръководени от посланик

• Легации, ръководени от пълномощен министър

• Постоянни мисии, ръководени от лица с по-нисък дипломатичес​ки ранг.

Постоянни представителства могат да съществуват и към междуна​родни организации. В този случай между тях не се установяват различия по клас и тяхното положение се определя от устава и решенията на са​мата организация.

Временните дипломатически представителства са свързани с изпълнение на мисии ad hoc. Те се създават с оглед на изпълнението на определена задача и се разпускат след нейното изпълнение: участие в международни конференции, конгреси, срещи, преговори и други. Най-често се назовават делегации. Понякога става така. че органи, създаде​ни ad hoc решават не само въпроси с изключително значение, но слож​ността и продължителността на тяхната дейност превръща съществува​нето им в процес, продължаваш много години, даже десетилетия.

Според естеството на дейността им, органите биват ръководещи и изпълнителни. Поначало всички ръководещи органи са вътрешни орга​ни, докато всички външни органи са изпълнителни.

Ако се изхожда от начина на вземане на решенията, органите във външнополитическите механизми на държавите могат да бъдат едно​лични или колегиални. При колегиалните, за да се вземе решение, е нужно съвпадането на волята на повече от едно лице.

Унификацията в световната практика е довела до възприемането на две закономерности, следвани от всички държави:

• Правомощията да отговорят на въпроса каква да бъде външната политика на държавата и основните стратегически решения най-често са поверени на колегиални органи.

•  Правомощията да отговорят на въпроса как да се осъществява външната политика, както и практическото й осъществяване по общо правило се възлагат на еднолични органи.

Съществува много ясно изразена разграничителна линия между колегиал​ността и единоначалието във външнополитическите механизми на държа​вите. Почти всички органи, стоящи по-високо от равнище на министерство са колегиални (изключение са едноличните държавни глави и премиерите), докато във всички органи на равнище на министерство и по-ниско безус​ловно цари единоначалие, най-строга служебна дисциплина и йерархия. Всич​ки външни държавни органи за осъществяване на междудържавните отноше​ния, и постоянни, и временни, са еднолични органи. В правилно органи​зираната и добре функционираща дипломатическа служба йерархията и бе​зусловното подчиняване на решението на ръководителя в никой случай не трябва да стои по-ниско от йерархията и дисциплината в армията.

Работата на външнополитическия механизъм, разработващ, вземащ и осъществяващ външнополитически решения, наред с другото се ха​рактеризира и с висока степен на юридическо нормативно регулиране. Голяма част от устройсгвото, компетенциите и принципите за действие се определят на конституционно равнище или със специални закони.

На тези положения съответства и външнополитическият меха​низъм на Република България

Още в началото на демократичните реформи в България след 1989 г. бе извършено преустройство в управлението и функциите на външно​политическия механизъм на държавата. Основна роля имаше приемане​то на Конституцията от 1991 г. С нея бе премахнато съсредоточаването на ръководенето на националната външна политика у най-еисшия ръко​воден орган на политическа партия, чиито решения да стоят по-високо

от решенията на парламента. При подобна конституционна уредба ос​новните решения за съдържанието на външната политика на страната биват вземани от орган, който е извън самата Държава. Органът, който трябва да изразява интересите на нацията, Народното събрание, се под​чинява на решения на политическа структура, която и формално, и фак​тически не може да включва цялата нация. Конституционната промяна възстанови правата на българския парламент в областта на външната политика и на международните отношения.

В основата на новото държавно устройство на България бе поставен принципът на разделение на властите. Съответно с това функциите в обла​стта на отношенията на републиката с другите държави разделиха законо​дателната и изпълнителната власт. Поради специфичните си задачи, и по​ради това, че съдебната власт не трябва да бъде свързана с политика, тя не трябва да упражнява и функции в областта на ръководенето и осъществява​нето на външната политика. Важни функции в областта на външната поли​тика бяха възложени на държавния глава - Президента на република Бълга​рия, чиито място и роля в новото държавно устройство на страната не го отнасят към някоя от трите власти. Без да бъде орган на власт, президентът обаче участва в тяхното взаимодействие. Той изразява единството на наци​ята и представлява републиката в международните отношения.

Нормалното протичане на външнополитическия процес изисква стриктно да се спазва не само разделението на функциите между влас​тите, но и да се осъществява целесъобразно сътрудничество между тях. Външната политика, следваният от държавата курс на отношения с дру​гите държави не може да е изключителна прерогатива на никоя от влас​тите, а следва да е резултат от тяхното взаимодействие, при което никоя от тях не трябва да игнорира или да си присвоява функции, които кон​ституцията и законите на страната не й предоставят. Важно значение има взаимодействието между властите и държавния глава.

Смисълът, основанието и предназначението на това разделение е да се обезпечи максимално съответствие на следвания курс в международ​ните дела с националните интереси и да не се допусне да вземат връх при неговото определяне и осъществяване частни, партикуларни, групови ин​тереси. То представлява една от гаранциите за демократичното начало на държавната политика в сферата на международните отношения.

Народното събрание е най-високият държавен орган, чиято основ​на функция е да изразява интересите и волята на цялата нация. В него се

обсъждат всички въпроси на вътрешната и външната политика. Това ще рече, че няма основание който и да е външнополитически въпрос да не може да е предмет на обсъждане в българския парламент и той да не може да приеме решение по него. Международните отношения на ре​публиката трябва да отразяват и да защитават националните интереси, а Парламентът е органът, който ги определя и формулира като външнопо​литически държавни интереси. Решенията на Народното събрание, вклю​чително и по въпросите за външната политика са задължителни за всич​ки държавни органи, обществени организации и граждани. Като избира Министерския съвет и в неговия състав министъра на външните работи, Парламентът определя насоката за следвания курс на страната в между​народните дела. Той упражнява парламентарен контрол над изпълни​телната власт. Народните представители имат правото да отправят пи​тания и да поставят въпроси, на които премиерът, министърът на външни​те работи и другите министри са длъжни да отговорят. При несъгласие с водената от тях политика Народното събрание може да гласува недове​рие на кабинета.

По силата на конституционните разпоредби по определен кръг от въпроси на Народното събрание са дадени изключителни компетенции. Единствено то може да решава въпросите за обявяване на война и за сключване на мир. Без негово разрешение не се допуска изпращането и използването на българските въоръжени сили извън пределите на стра​ната, както и преминаването и пребиваването на чужди войски върху нейната територия. По предложение на Президента или на Министерс​кия съвет то може да обявява военно положение върху цялата територия или върху част от нея. За да влязат в сила определени от конституцията международни договори, които имат най-голямо значение за отношени​ята на България с другите държави, се нуждаят от ратифицирането им от българския Парламент. Такива са договорите, които имат:

• политически или военен характер

•  отнасят се за участие на Република България в международни организации

• предвиждат коригиране на държавните граници

• съдържат финансови задължения за страната

•  предвиждат нейно участие в арбитражно или съдебно уреждане на международни спорове

• отнасят се за основните права на българските граждани

• отнасят се за действието на законите или изискват мерки от зако​нодателно естество, за да бъдат изпълнявани

• самите те предвиждат ратификация, за да могат да влязат в сила Така в Конституцията на Република България е закрепена демокра​тичната тенденция в съвременния международен живот парламентите да играят все по-активна роля в международните дела. Народното събра​ние може да се обръща непосредствено с декларации и обръщения към други страни и парламенти, както и да установява непосредствени пар​ламентарни връзки.

Решавайки каква да бъде политиката на страната към другите държа​ви, в съответствие с разделението на властите, Парламентът не може непосредствено и практически да я ръководи и да я осъществява Той не може да отменя решения на изпълнителната власт. Има и други въпро​си, които Народното събрание не може да решава. Такива са въпросите, които се отнасят до териториалната цялост на страната. Всички въпро​си, свързани с изменение на държавната територия могат да бъдат ре​шавани само от Велико народно събрание. Също така единствено то има правото да ратифицира международните договори, предвиждащи подобни промени.

В качеството си на държавен глава, върховен главнокомандващ на българската армия и олицетворявайки единството на нацията, Прези​дентът на Република България представлява републиката в междуна​родните отношения. В това си качество той приема акредитивните и отзователните писма на чуждестранните представители в страната. Ръко​водителите на дипломатическите ни представителства в другите държа​ви и в международните правителствени организации по предложение на Министерския съвет се назначават и се отзовават с укази на Президен​та. В случай на въоръжено нападение или при необходимост да бъдат неотложно изпълнени военни задължения, които България е поела с под​писани от нея международни договори, Президентът в качеството си и на върховен главнокомандващ на армията може да обяви положение на война и да предприеме нужните мерки. Но дори в този отговорен мо​мент той няма право да обяви война ( по смисъла на конституцията „по​ложение на война" не означава „състояние на война"), нито да решава да бъде сключен мир. По тези въпроси, както и по взетите от президен-

та мерки се произнася свиканото незабавно от него Народно събрание. Президентът свиква и председателства Консултативния съвет за нацио​нална сигурност. В кръга на неговите правомощия е да поиска да бъде изслушан от Народното събрание, както и да отправя обръщения и по​слания, както към народа, така и към народите и държавните ръковод​ства на други страни. В определени от закона случаи той може да сключва от името на България международни договори, чиято ратификация оба​че се осъществява по установения общ ред.

Ръководството и осъществяването на външната политика е право​мощие на Министерския съвет. На него е възложено да обезпечава националната сигурност, в тези рамки и нейните международни аспек​ти. Той също може, ако Парламентът със закон реши това, да сключва, да утвърждава и да денонсира международни договори. Най-висок орган на изпълнителната власт, съветът има правото да отменя актовете на министрите, в това число и на Министъра на външните работи, ако сче​те, че тези актове са незаконосъобразни или са нецелесъобразни.

Това, че общото ръководство на външната политика е съсредоточено в Министерския съвет и че правомощията на съвета са конституционно зак​репени има голямо значение. Външнополитическите и междудържавните отношения засягат много и важни интереси на страната. Влияят върху раз​лични сфери на вътрешното й развитие - право, икономика, финанси, кул​тура и т.н. Обсъждането на основните външнополитически въпроси в Ми​нистерския съвет позволява съображения по тях да изразяват и ръководите​ли на министерства и ведомства, които по предмет на дейност не са вклю​чени в системата на външнополитическия апарат. Позволява външнополи​тическите въпроси да се обсъждат комплексно. С други думи, на равнище на най-високия орган на изпълнителната власт става основната, общодър​жавната координация в активностите на всички държавни органи, която е абсолютна предпоставка за успешна външна политика. Подценяването на тази функция, а още повече пренебрегването й от другите, невлизащи във външнополитическия механизъм държавни органи винаги би водило към неблагоприятни последствия за страната. Тази конституционна уредба не ограничава функциите на Министерството на външните работи, обаче обез​печава и гарантира всестранно надведомствено обсъждане и преценяване на основните външнополитически решения.

Особено място заемаМинистър-председателят . Съветът се изби​ра, променя състава си или подава оставка по негово предложение. Пре-

миерът ръководи цялостната му работа и контролира работата на мини​стрите. Ръководи държавни делегации за преговори на високо равнище и подписва международни договори. Назначава заместник-министрите, в това число и заместник-министрите на външните работи. Той, заедно с ръководения от него министерски екип, отговаря пред Народното събра​ние за цялата вътрешна и външна политика на страната и в случай, че загуби доверието на мнозинството народни представители подава ос​тавката на кабинета.

Ведомството, което непосредствено осъществява външнополитичес​ките отношения на Република България ^Министерството на външни​те работи. То представлява републиката в отношенията с другите държа​ви, защитава нейните права и интереси, разработва и практически про​вежда външнополитическия курс.Това постига, от една страна като ръко​води системата от задгранични представителства (дипломатическите и консулските представителства в държавите, с които страната поддържа дипломатически отношения, както и в международни правителствени организации, в които страната членува) и от друга страна, като поддържа постоянните и непосредствени връзки с чуждите дипломатически и кон​сулски представителства, акредитирани в България. Министерството поддържа официалните връзки с дипломатическия корпус, провежда съответните протоколни мероприятия и съдейства при подготовката на официални посещения на български правителствени делегации в чужби​на. Чрез своите външни служби следи и реагира на възникващите про​блеми в отношенията на Република Българин с другите страни, органи​зира и осъществява преговори за тяхното решаване. То подготвя проек​тите и организира сключването на междудържавните политически дого​вори, консулските конвенции, визовите и културните спогодби и други международни договори, а след сключването им следи за тяхното из​пълнение.

Министерството изпълнява важни функции не само в областта на политическите международни отношения. То включва в своите структури в страната съответни икономически звена, а в задграничния си апарат служ​бите на търговско-ико комически представители. Следи и съдейства за провеждането на външноикономическата политика на страната, непос​редствено я осъществява в международните икономически организации. Министерството и неговите задгранични служби защитават правата и ин​тересите на българските граждани и юридически лица в чужбина.

1.1 Междудържавни /междуправителствени) и недържавни...         281

За да осъществява функциите си и за да подпомага всички други поддържащи трансгранични връзки на държавата органи, министерството е центърът, в който се съсредоточава, съхранява, обработва и анализира външнополитическата информация. Тази информация постъпва от задг​раничните представителства, от чуждите представителства в страната, от службите на външнополитическото разузнаване, от масмедиите и от други източници. То е центърът, където се съхраняват оригиналните тек​стове на двустранните и заверените копия на многостранните междуна​родни договори, на които България е страна. Получава и събира инфор​мацията за външноикономическата политика на отделни страни, регио​ни, международни икономически организации, групировки и общности. Наблюдава и анализира процесите и тенденциите в развитието на българ​ските колонии в чужбина, за да съдейства за защита на техните интереси и права. В страната поддържа постоянни контакти с Народното събра​ние, с политическите сили, с обществеността и средствата за масова информация, предоставяйки информацията, необходима за гласността на външнополитическите мероприятия.

Тъй като външните връзки на страната се осъществяват и от мно​жество ведомства и звена на държавния и обществения апарат, мини​стерството координира тяхната дейност в тази област. Осъществява междуведомствената координация в областта на външните отноше​ния, организира и координира работата на българските части на дву​странните комисии за икономическо, научно-техническо и търговско сътрудничество с други страни и международни икономически орга​низации и групировки. Представители на министерството участват в преговорите, които се водят от други ведомства в кръга на тяхната компетентност, за сключването на двустранни междудържавни и меж​дуведомствени договори.

Част от звената на министерството на външните работи, организи​рани в управления, отдели и служби са специализирани по функциона​лен признак, а друга част - по териториален признак. Дейността им се подпомага от техническо-административни звена. Целият апарат на министерството се оглавява и ръководи еднолично от министъра на външните работи, подпомаган от колегиум. Министерството организи​ра подбора на дипломатически кадри и повишаването на професионал​ната им квалификация, определя и ръководи състава на дипломатичес​ките представителства на републиката в чужбина.

Много съществена част от външнополитическия механизъм пред​ставляват органите, които са разположени извън територията на страна​та. Това са постоянните представителства на Република България ъ чуждите държави и в международните организации. Те представляват страната в двустранните и многостранните отношения, защитават със законните средства в съответната страна интересите на държавата и на българските граждани, следят за възникващите проблеми и водят прего​вори за тяхното уреждане и събират необходимата за правилното опре​деляне на външнополитическите отношения информация за събитията в съответната организация или държава.

Голямото значение, което има за България присъединяването й към евроатлантическите структури наложи създаването на специално Мини​стерство по европейските въпроси. В кръга на неговите компетенции е поддържането и осъществяването на връзките с органите на Европейс​кия съюз, организирането и воденето на преговорите за присъединява​нето, както и следенето и насочването на огромната и много сложна подготвителна работа за постигането на тези цели.

Отново ще отбележим, че са много изследователите в областта на Теорията на международните отношения, които свеждат международ​ните отношения само до сферата на политическите борби и сътрудниче​ството върху международната сцена, в които субекти са държавите. По същество така те свеждат системата на международните отношения само до кръга на междудържавните отношения. Ако се възприеме това гледи​ще, държавите остават единствените субекти в системата. Така извън полезрението остава огромен комплекс на пресичащи държавни грани​ци отношения, страни в които не са държавите. Други, макар да отбе​лязват, че наред с междудържавните отношения съществува една об​ширна област на международни отношения, субекти на които не са държавите, считат, че на тези отношения липсвала обща системна връзка. Поради това те не ги отнасят към системата на международните отно​шения.

Международните отношения и тяхната система не трябва да се свеж​дат само до междудържавните отношения, тъй като никоя държава никога не е могла да обхване всички актове на международно общуване. Меж​дудържавните отношения са само част, представляват само една от подси​стемите на универсалната система. Наред с тях съществува необозримото множество на трансгранични отношения, чиито субекти не са държави. Товя

е сферата на неправителствените международни отношения. Вярно е. че общо взето редът в общуването върху световната сцена и общият климат върху нея се определят преди всичко от отношенията между държавите. Но не бива да се забравя, че трансгранични отношения осъществяват иконо​мически групи, партии и политически движения, международни концерни, международни фондове и банки. Значението и ролята в международната система на някои от тях е много голяма. Между тези отношения също има системни връзки, макар те да са разпокъсани, сепаратни, по-малко форма​лизирани и структурирани в сравнение с междудържавните.

Политически са не само междудържавните отношения. Такива от​ношения могат да съществуват и между субекти, които не са държави. Подобни субекти са различни политически партии, национални и меж​дународни политически организации и движения. Някои от тях, като например Социалистическият интернационал или Организацията за аф​риканско единство се ползват с общопризнат външнополитически меж​дународен статус и действат като активен субект в системата на между​народните политически отношения. Международното право признава не само политически статус, но и международна правосубектност на национални движения, които водят борба за национална независимост.

Предметът на дейността на неправителствените международни от​ношения е извънредно разнообразен. Освен в политиката и икономика​та, те развиват дейности в областта на културата, науката, образование​то, спорта и в много други области. През последните години много бързо се увеличават онези, които действат в хуманитарната сфера, защитавайки правата и свободите на човешката личност. Най-многобройни и разнообразни са отношенията в икономическата сфера.

В теорията няма единно мнение относно съдържанието на понятие​то „неправителствени субекти на международни отношения" и на тяхна​та класификация, но всеобщо е убеждението, че ролята им е голяма и че тя постоянно се увеличава. Някои от тях оказват много силно влияние върху общественото мнение в отделни страни и в света, а чрез това и върху решенията на правителствата. Сред тях са Пагуошкото движение на учените. Амнести интернешънъл, Грийнпис. Международният чер​вен кръст, Социалистическият интернационал, Международната феде​рация за правата на човека и др.

Много изследователи отнасят към тази група субекти и такива спе​цифични икономически субекти, каквито са транснационалните компа-

нии (ТНК). Под това название се обединяват структури, чиято цел е по​лучаване на икономическа печалба и които, макар да имат основното си седалище в една определена страна, чрез филиалите си развиват дейно​стта си в много държави. Това са субекти, чиято активност по същност​та си е трансгранична. Най-големите от тях разполагат с капитали и с икономически ресурси, които им дават предимство не само пред малки​те държави, но и пред средни и дори големи страни. Предполага се, че техният брой се движи между 8 - 10 хиляди и че те разполагат с повече от 35 000 филиала в различни части на света. Икономическият потенци​ал на някои от тях е такъв, че им позволява да действат самостоятелно като много влиятелни субекти в международните икономически отно​шения. Под техен контрол са почти всички основни източници на суро​вини и световни пазари.

За сферата на неправителствените субекти е характерно не само разнообразието в обектите на отношенията, но и са много различни ро​лите, влиянието, начините на поведение, формата на организация и много друго. Само ограничена част от недържавните субекти на международни отношения развиват политическа дейност. Преобладаващата част от осъществяваните от тези субекти отношения салукративни, т.е. свърза​ни са с дейности, целящи извличане на материална изгода, на печалба. Но също така много от тях са с идеална цел.

В отлика от междудържавните, съществена особеност на тези отно​шения е обстоятелството, че с немного изключения те не се регулират пряко от международното публично право. Регулират се от вътрешно право на държавите. Все пак значението на това обстоятелство не бива да се преувеличава, тъй като регулирайки с международното частно право и с националното си законодателство тези отношения, насърчавайки и подкрепяйки тяхното развитие или създавайки за тях различни ограни​чения и пречки, държавите могат да влияят върху тях. определяйки об​щия правен режим и на техните отношения, съобразно с общите прин​ципи и норми на международното публично право.

Държавите като субекти на международни отношения създават и поддържат международния политически и правен ред, защитавайки го и с военна сила.Ето защо, когато в международната система се утвържда​ва военнополитическа конфронтация и вследствие на това расте значе​нието на военната сила, силен отпечатък върху цялостното състояние на световната система налагат междудържавните политически отноше-

/. / Междудържавни (междуправителствени) и недържавни...         285

ния. Но когато равнището на конфронтацията се снижи, и още повече когато изчезне, намира израз обратната тенденция - уве​личава се и расте ролята на недържавните отношения върху све​товната сцена.

Две са основните форми, в които се осъществява активността на неправителствените субекти на международни отношения. В едната от тях те действат като национални формации (партии, движения, органи​зации, търговски и транспортни предприятия, фирми и др.). В тези слу​чаи те гъвкаво преодоляват националните и държавните рамки, като създават свои филиали в чужбина. Другата форма са.мултинациоиал-нитс формации, които създават и свои международни структури.

Недържавните субекти в много отношения осъществяват взаимо​действията си по-гъвкаво от държавите. Те не притежават и не са свърза​ни с държавните атрибути. Лесно се съчетават, сливат се, разделят се. възникват или прекратяват съществуването си. Това дава повод на ня​кои изследователи да считат, че докато структурите на международ​ните неправителствени формации са изградени в най-висока степен според изискванията на съвремието, националните държави и техните правителствени отношения имат наследена от минали времена тежка и старомодна структура и начини за действие. Затова те са по-слабо пригодени да обслужват интересите на сегашния толкова динамичен, разнообразен, но взаимозависим и все по-глобален свят. Недържавни​те формапии по-разковано и по-сполучливо, според тези автори, пре​одоляват едно от големите противоречия на съвременното развитие -противоречието между егоцентричния национализъм и геоцентрична-та технология на материалното и нематериалното производство. От една страна, мощни икономически сили създават модерна и интегри​рана транснационална икономика, а от друга страна, националните държави все още остават център на сепаратни политически решения, вдъхновявани често от представяния за национален интерес неоснова​телен и опасен национален егоизъм.

Осъществявайки пресичащи държавните и националните граници дейности, участвайки като страни в неправителствени международни отношения, неправителствените формации, колкото и самостоятелни и независими да са те, не могат да избягват влиянието на държавната по​литика и определяния от правителствата политически и правен ред. За​едно с това обаче, техните интереси не винаги съвпадат с интересите на

правителствата. Авторитетът, икономическата мощ и политическите връзки на много от тях им позволяват от своя страна осезателно да вли​яят върху политиката на държавите и чрез тях върху междудържавните отношения. Това е още едно обстоятелство, поради което неправител-ствените международни отношения да не могат да бъдат пренебрегва​ни. Все по-малко поведенията на държавите, дори и на най-големите и влиятелните от тях, могат да не се съобразяват с интересите и поведени​ето на неправителствените формации. Без те да бъдат вземани предвид, без да се отчита тяхната роля и значението им в общата, в глобалната международна система, нейните промени и развитие не могат да бъдат разбирани и обяснявани. И което е много по-лошо - вече не могат да бъдат и предвиждани. Взаимните влияния между правителствените и не​правителствените международни отношения понякога са така силни, че се наблюдава своеобразно преплитане и дори сливане между тях.

Взаимодействията между образуваните от правителствени и непра-вителствени субекти подсистеми не са еднозначни и ролята им е неед​наква. В огромния брой случаи те взаимодействат в хармония с общите характеристики и целевите направления в универсалната система. Но не винаги е така. В края на XX век и в началото на XXI век в световната система се появиха и разрастнаха неблагоприятни и извънредно тревож​ни тенденции, свързани с развитие на международната престъпност, с прането на пари, с разпространяването, контрабандата и търговията с наркотици, с проституцията и нелегалната икономическа миграция. Възникнаха мошни нелегални неправителствени структури и организа​ции, които осъществяват трансгранични дейности и отношения, но са в конфликт с националните правни системи и с международното публич​но право.

Много голяма опасност поражда международният тероризъм. Раз​витието му бързо го превърна в един от най-опасните и тревожни гло​бални проблеми. Активността на тези невидими, но много мощни и ак​тивни неправителствени субекти на международни отношения внася без​порядък в световната система и предизвиква противоречия и конфлик​ти. В отделни случаи, когато международната престъпност и тероризмът се свържат с политиката и икономиката на отделни държави, те проник​ват почти във всички структурни подсистеми на международните отно​шения. Тогава влиянието им нараства до степен да предизвиква мащаб​ни междудържавни конфликти и дори международни войни.

Водещата и решаваща роля на държавите в системата прави сътруд​ничеството между тях най-ефикасното средство за противодействие на новата тенденция. Сътрудничеството между правителствата и световно​то коалиране против всички форми и прояви на международната пре​стъпност става жизнено необходимо. Но заедно с това ускоряващият се процес на глобализация в световната система, ограничаването на суве​ренността и независимия държавен контрол, повишаващата се неконт​ролирана проходимост на границите за движението на пари, продукти и хора. както и бързото увеличаване на ролята на неправителствените су​бекти никак не е в полза на успешното противодействие. Не може да се отрече, че една от неблагоприятните последици от процеса на глобали-зацията е създаването на по-удобни условия за развитието на междуна​родния тероризъм и затрудняването на борбата с него. В световните от​ношения се появяват противоречия и напрежения, които могат да при​добият изключително големи размери и да предизвикат много небла​гоприятни последици.

Налагани обективно от съвременното развитие, интегративните про​цеси все повече преместват акцентите в посока към недържавните меж​дународни отношения. Особено в Западна Европа, където Европейският съюз показва тенденции към конфедеративни, а в далечна.макар и неяс​на, но възможна перспектива - защо не и към федеративни структури. Едно подобно развитие би открило нови възможности за трансгранично общуване на недържавни структури и формации.

1.2 ПОЛИТИКА И IЮЛИТИЧКСКИ ОТНОШЕНИЯ

Политическите международни отношения и тяхната подсистема за​емат централно място в общата световна система на международни от​ношения. Политиката е неразделно свързана с държавите, а те са уни​версални субекти на международни отношения. Поради това им каче​ство активността им прониква във всички други сфери на социалния живот, включително и в международния. Както вече бе посочено, между​народните икономически отношения образуват отделна подсистема, с присъщи само на нея условия, динамика, закономерности, субекти. Така е и с отношенията в областта на военната стратегия, културата или ре​лигиите. Но държавите като субекти и на тези отношения следват своя

международна икономическа политика, която има най-голямо значение за определяне на световния икономически климат. По същия начин върху световната сцена държавите осъществяват международна културна по​литика, международна финансова и валутна политика, международна правна политика, политика в областта на религията и т.н. Проявява се плътно проникване на политиката във всички други подсистеми т общата система. Активността на държавите, която неизменно е поли​тическа, регламентира юридически пялата активност във всички оста​нали области на отношенията. Държавната външна политика е най-ефек​тивното средство за управленско въздействие върху международните отношения, тъй като влиянието на държавите върху тях е най-голямо. Интересите на нациите, на гражданите и на образуваните от тях различ-ни социални групи ( партии, движения, организации, икономически и други структури и т.н.) най-успешно се защитават с универсалните сред​ства на държавната политика. От състоянието на международните поли​тически отношения в най-висока степен зависи общото състояние на меж​дународния свят. Политическата международна конфронтация е в състо​яние да блокира или да благоприятства отношенията във всички остана​ли сфери на трансграничните отношения. Заедно с това и състоянието на отношенията във всички друти сфери оказва силно влияние върху раз​витието на политическите отношения.

Тази роля на политическите отношения ги прави пресечна точка ш разнообразните интереси, своеобразен център, в който се препли​тат специфичните интереси от другите сфери. Съчетаването на това обстоятелство с мощното влияние на държавната политика позволява да се управляват, модифицират и балансират процеси, развиващи се в другите подсистеми. Това обяснява ролята на политическите решения при сложни многоаспектни въпроси. Когато особените икономически, културни, юридически, военни или други някакви интереси на страните са почти несъвместими и постигането на компромис изглежда невъзмож​но, търсенето и намирането на политическо решение често открива не​подозирани възможности. Поради своята многообразност, поради проникването й във всички други подсистсмни отношения, полити​ката дава възможности да се разширява маневреното поле на дип​ломацията и позволява да се свързват за компромисни отстъпка отношения в различни подсистеми, каквито иначе не биха били възможни.

Политическите отношения не са винаги междудържавни, обаче меж​дудържавните отношения винаги са политически отношения. В най-ши​рокия житейски смисъл терминът „политика" се отнася за всяко поведе​ние, което преследва определена цел и следва някаква стратегия и так​тика за нейното постигане. Обаче същинското значение на термина, в смисъла, в който ще си послужим, е по-ограничено.

Терминът е дошъл в съвременните езици от старогръцки. В онова далечно време той е означавал изкуство да се управлява гръцкия град -държава, умението да се управлява „полиса". В по-късни времена, кога​то държавата престанала да бъде само един град, терминът се е запазил. И тъй като в процеса на управлението на държавите са взаимодействали различни социални групи, той е разширил смисъла си. Започнал да оз​начава не само умение да се упражнява държавната власт, но и социално поведение на отделни лица или групи от лица, което е насочено към придобиване или запазване на възможността да се управлява държавата. С други думи, ако трябва да се даде съвременното определение на тер​мина, би трябвало то да бъде следното: „Политиката е поведение, което се състои в упражняване на власт, в действия за нейното получаване или в действия за нейното запазване."

Нужно е да се прави много ясна разлика между онова, което се оп​ределя като външна политика и онова, което се определя като междуна​родни отношения. Ще припомним, че външната политика е определено целево поведение в международните отношения. Осъществява се върху международната сцена. Но далече не всички международни отношения са политически отношения. Външнополитическите отношения са само вид международни отношения. Затова колкото и тясна да е връзката, касае се за много съществено различаващи се явления. „Външнополи​тически отношения" и „международни отношения" не означават едно и също явление. Отнасят се за различни неща :

• Както отбелязахме,«е всички отношения върху световната сце​на са външнополитически отношения. Много отношения в рам​ките на общата система на международни отношения изобщо ня​мат политически характер. Те могат да са икономически, култур​ни, спортни или други.

• Още по-съществено е, че самата външна политика се формира в социална и политическа среда, която коренно се различава от

онова, което се определя като система на международни от​ношения. Ако се потърси по-образен израз, би могло да се каже, че външната политика е явление „с двоен корен". От една страна, тя се реализира в сферата на международните отношения, но от друга страна се определя, формира и се ръководи от вътрешнопо​литическите взаимодействия. Външната политика е резултат на вътрешнополитически процес. Международните отношения са резултат от поведението, от действията, от взаимодействието на интересите на два или повече субекта, докато външната политика винаги остава израз на интересите и поведението на един един​ствен (самостоятелен или съставен) субект на международните отношения.

• Вътрешнополитическите процеси, определящи външната по​литика, имат закономерности и форми, различни от онези, които действат е международните отношения. Въздействат им други фактори. В частност много no-голяма и различна е роля​та на субективния фактор. Регулират се не от международното право, което урежда международните отношения, а от национал​ното право на съответната страна. Международната обстановка им влияе, но те се ръководят преди всичко от вътрешнополити​ческите реалности на отделната държава. В основата на възникването на международните отношения са обшосоциални потребности и интереси, докато външната политика, макар да не може да пренебрегва интересите на другите, на съперниците или на партньорите, винаги остава национална по своя характер.

•  Международни отношения възникват поради съчетаването на трансгранични интереси, а външната политика се проявява като усилия да се управлява развитието на международните от​ношения в посока, благоприятна за нейния субект.

Националният характер на външната политика се признава от меж​дународната общност и от международноправния ред. Като формули​ра принципите на суверенитета, ненамесата, неупотребата на сила, пра​вото на самоопределение и другите основни и задължително важащи за всички страни принципи, международното право защитава и само​стоятелността и независимостта на вьншната политика, защитава не​зависимото протичане на външнополитическия процес във всяка държа-

ва, голяма или малка. Макар тези фундаментални принципи на между​народното право да се прилагат само в особената среда на меж​дудържавните отношения, те целят не само да обезпечават нормално​то функциониране на системата на международните отношения. В оп​ределен смисъл действието им. техният ефект е насочен и „навътре" към оптималното действие на националните, вътрешнополитическите процеси на отделните страни.

Политиката е неразделно свързана с понятието „власт". Ако поня​тието се схване в най-широкия му смисъл, че притежаването на власт означава разполагане с възможност да се накара някой или някои да из​вършат нещо независимо от техните желания, ще се забележи, че в обществените отношения съществуват много видове власт: има роди​телска, има власт на ръководителя, има власт на работодателя и т.н. Обаче когато се употребява понятието „политика", винаги се има пред​вид политическа власт, има се предвид публична власт, упражнявана от правомощни лица и от името на организираното в държава общество.

Много от водещите и авторитетни теоретици, дори и теоретици с изключително висок авторитет като проф. Х. Моргентау, не влагат раз​личие в понятието „власт" (power). Ho съдържанието на това понятие в двата толкова различни вида на социални отношения, каквито са отно​шенията в границите на отделните държави и отношенията в междуна​родната среда, налага да се прави това различие. В рамките на вътреш​ните отношения властта е правомощие на държавни органи, осъществя​вано от единен властен център, който единствен определя поддържания от властта ред в отношенията. Тази власт предимно във формата на за​кон се упражнява по отношение на отделните индивиди, граждани на държавата. Нейната ефективност се обезпечава със специална система от органи за принудително въдействие: полиция, армия. съд. прокурату​ра и т.н. В международните отношения понятието „власт" придобива друг смисъл, тъй като при тях няма единен център на власт, а създаване​то итюддържането на реда не може да става по същия начин, както е във всяка държава. В международните отношения понятието означава спо​собност да се осъществява ефективно влияние върху поведението на другите, за реализиране и защита на собствените интереси и за постига​нето на преследваните цели. Принудата, която винаги е един от атрибу​тите на властта, също не се осъществява така, както това става в рамки​те на всеки вътрешен, национален социален и правов ред.

Общоприето е политиката да се дели навьншна политика и вътреш​на политика. Основанието е, че политическите отношения в единия или в другия случай се осъществяват в много различни социални среди. Вътрешнополитическите отношения се развиват в условията на вътре​шен държавен ред, при наличието на единен център на върховна власт и правна и политическа субординация. Всяка държава суверенно определя вътрешния си ред и го защитава с принудителните си действия. При външнополитическите отношения тези условия липсват.

Строго погледнато, тъкмо поради това външнополитическите отно​шения не следва да се разглеждат само като борба за постигане, запазва​не или упражняване на властническа функция, в смисъла, който се влага в този термин, когато се има предвид вътрешната политика. Трябва да се приеме различието между вътрешнодържавна власт и съдържанието на термина, прилаган към международните отношения. Международното сътрудничество се основава на поведение, предизвикано от съвпадане или противопоставяне на интереси и на цели. Установяването на доми-нация, наподобяваща формата на държавната власт, разрушава основа​нието на международната система и лишава международните отноше​ния от онова, което ги отличава от вътрешните отношения. В условия на отношения подобни на вътрешните, те вече не биха били трансгранич-ни, а биха били много сходни с вътрешнополитическите отношения. И ако би станало така, както вече бе посочено, международните отноше​ния биха престанали да съществуват. Защото би възникнала една един​ствена световна държава. Международни отношения в смисъла, който се влага в този термин, предполагат отношения между два или повече независими субекта, над които не стои висша власт. Между тях може да възникват различни отношения на влияния и сила, да се развиват разно​образни съчетания на борби и сътрудничество, но това само размества центровете на сила и влияние, без да създава един единствен център на държавна власт за цялата система. Върху световната сцена също има ред, но този ред се създава, упражнява и защитава по съвършено разли​чен начин. Държавите и другите субекти на отношенията могат да създа​ват структури, които могат да изискват от тях едно или друго поведение, но това те правят доброволно и могат да вземат друго решение.

По друг повод вече стана дума,че това гледище за международните отношения не е общоприето. Много изследователи, теоретици и държав​ници изразяват други мнения, хвърляйки своеобразен теоретичен мост

между вътрешна и външна политика. Водеща роля за това има възникна​лата и най-силно изразената в САЩ, но оказваща силно влияние върху политическите и научните среди в Западна Европа и в целия свят школа на „политическия реализъм". Ще припомним, че споделящите възгледи​те, характерни за тази школа считат, че международните отношения се свеждат до непрестанна борба за власт и надмощие в световните дела.

Много тясна е връзката между вътрешната и външната поли​тика на една и съща държава. Поради това поначало между тях съще​ствува определено съответствие, въпреки че едната и другата се осъще​ствяват в толкова различни социални среди и при много различни усло​вия. В основата на съответствието стои единството на субекта - касае се за вътрешна и външна политика на една и съща държава, на една и съща социална общност. Касае се за политическо поведение в различни сре​ди, но предизвикано от единен комплекс на интереси, ценностни крите​рии и приоритети. Поради това е неправилно вътрешната и външната политика да се противопоставят или да се изучават така, че да се пре​небрегне връзката между тях. Познаването на вътрешните процеси в една страна може много да обясни и да помогне да се предвидят вариантите на нейното външно поведение, както и нейното вътрешнополитическо поведение разкрива особеностите и закономерностите на процеси, раз​виващи се в международната среда.

Сведенията за вътрешното състояние, вътрешния ред и вътрешната политика на всяка държава са много нужни, за да се прецени правилно външната й политика - минала, текуща или бъдеща. Основните цели на вътрешната и външната политика са обикновено повече или по-малко сходни. От своя страна външната политика винаги се стреми да осигуря​ва максимално благоприятни условия за политическото, икономическо​то, културното и въобще за социалното развитие на съответната страна. При равни други условия вътрешнополитическите съображения преоб​ладават над външнополитическите. Външнополитическият курс на Държавата се определя в условията на вътрешнополитическите реалнос​ти и от органи, които са елемент на вътрешната структура на държавите. Какви ще бъдат външнополитическите принципи, критерии и приорите​ти, как ще бъдат преценявани и определяни националните интереси, това са въпроси, които несъмнено засягат другите страни, имат значение за международната общност, обаче винаги и преди всичко остават вътреш​ни въпроси, които всяка страна трябва да може да решава самостоятел-

но и суверенно. Външната политика на всяка държава се ражда в резул​тат от вътрешнополитически процес.

Зависимостите между вътрешната и външната политика правят меж​дународната общност силно заинтересована от вътрешните процеси на отделните страни, въпреки че няма правото да се намесва по начин, чрез който да ги определя. Тя може обаче винаги да изрази своето отноше​ние към тях и да реагира по начин да може да защити интересите си. Като изхождат от отношението си към характеристиката на вътрешния ред на своите партньори или съперници, правителствата могат да си влияят, променяйки естеството на взаимните си отношения. Но не и да определят насилствено какъв да бъде този ред. Подобно поведение пред​ставлява намеса във вътрешните работи и нарушава международното право. Единственото правосъобразно изключение се съдържа в чл. 2 на Устава на ООН, в който се определя правото на Съвета за сигурност при прилагане на правилата на глава VII от устава да приема мерки, засяга​щи вътрешните компетенции на страна, която е нарушила международ​ния мир и сигурност или с извършила акт на агресия. Но подобно право не може да си присвоява никоя държава или правителство.

Много и различни са изискванията на обществото към външната политика. Нейната успешност в много висока степен зависи от обще​ствената подкрепа за следвания от нея курс. Отново ше напомним, че демократична външна политика е възможно да се формира само от сво​бодно общество, в демократични държави. Не би могло да се очакват демократични, зачитащи свободата, правото и справедливостта меж​дудържавни отношения от недемократични държави. Недемократична​та вътрешна политика налага своя отпечатък и в следваната от държава​та външна политика. Демократичността в междудържавните отношения, в международното общество, може да има солидно основание в демок​ратичността на вътрешното устройство и политическите процеси в от​делните негови участници. Трагичните събития от 30-те и 40-те години, свързани с историята на фашизма и неговата външнополитическа докт​рина и практика, съдбата на Австрия, Чехословакия, Полша и на много други страни през втората световна война са убедителен пример за това, След втората световна война намесата в Унгария и Чехословакия, из​вършена от техните съюзници от Варшавския договор, отново потвърди правилото. Когато правителството на една държава извърши акт на аг​ресия против друга държава, едва ли може да има основания да твърди.

че ръководи демократична страна. Ако се проследи цялата история на международните отношения, може да се установи, че в определени пе​риоди са съществували лидери, които са били демократични държави, но никога демократични хегемони.

Върху външнополитическото поведение на всяка държава влияят множество фактори. Но то само тогава може да бъде правилно и ефек​тивно насочвано, когато изхожда от реалистични и ясно осъзнавани ин​тереси. Външната политика не следва да бъде друго, освен поведение, целящо да защити интересите на държавата и нейните граждани в отно​шенията с другите страни. Тя се стреми така да влияе върху междуна​родната среда, че средата да бъде максимално благоприятна за страна​та. Интересите и само интересите следва да бъдат нейният ръководен мотив. Тъканта на политиката, нейното единствено съдържание са интересите. Лошо е, когато при вземането на външнополитически​те решения, и още повече при определянето на външнополитическия курс, връх започнат да вземат лични интереси на политиците, различни емоции и едностранчиви предпочитания или когато външната политика загърби заради партийни или други парциални, групови интереси, оно​ва, което е нужно на нацията. Недопустимо е външната политика да се основава на чувства към „големия брат" или към „братската страна". „Филиите" и „фобиит е" често се използват от политиците за манипули​ране на общественото мнение, но те не са присъщи на правилно водена външна политика. Политиците и дипломатите не бива за миг да забра​вят, че интересите не зависят от чувствата също така, както чувствата не променят интересите. Пе трябва да се пренебрегва обстоятелството, че политическите чувства и политическите интереси се пораждат и се про​менят от фактори, които са много различни. Те могат да съвпадат, но могат да са противоположни и несъвместими.

В същото време опитните държавници и политици добре знаят, че когато обхванат масите, емоциите се превръщат в материална сила и че тази сила може да бъде много полезно средство за подкрепа в постигане​то на външнополитически цели, за активно и решително подкрепяне на следвания външнополитически курс. За тази цел те нерядко манипулират общественото мнение, насърчават и култивират емоционалните нагласи в него, като се стремят да получават от това желаните от тях политически дивиденти. Понякога националните емоции могат ла сплотяват напийте много повече, отколкото съзнанието за националните им интереси. Дори

и в този случай обаче емоциите на нациите служат само като средство Hi политиката и в никой случай не трябва да стават неин владетел. Външни та политика никога и при никакви обстоятелства не трябва да & позволява да бъде сантиментална. При нея дори приятелството е недо пустимо да бъде емоционално, както е при индивидите. Външната полк-тика трябва неизменно да бъде лишена от чувства, а ако все пак се допус​не някакво чувство, то единственото може да бъде любовта към собстве ната страна и нейния народ.В&е външнополитическите отношения при​ятелството не е емоционална категория, а се основава само на интс реси. В този смисъл приятелството означава само трайно съвпадане нз интересите, както и не приятелството не е друго, освен трайно несъвпадй-не и противопоставяне на несъвместими интереси. Съперниците не са не​приятели, а неприятелите могат и да си сътрудничат. Във външната поли​тика и международните отношения няма и не може да има постоянни при​ятели и постоянни неприятели. Чувствата често са по-стабилни от инте ресите. Понеже интересите в международната среда се променят под вли янието на много фактори и обстоятелства, кръговете на приятелите и т противниците не остават постоянни. Понякога се променят драстичнс бързо. В международната среда никое правителство не може да иска или да очаква от партньорите си неща, които да излизат извън кръга на техни​те интереси. Единственият мотиватор на външнополитическото поведе​ние трябва да бъдат интересите. Разбира се интереси, които са съвмести​ми с изискванията на правото, справедливостта и на международната об1 щност.

Външната политика на всяка държава защитава едновременно мно​го интереси - национални, интернационални, групови, индивидуални Но между различните интереси, които тя защитава в отношенията с дру гите държави, трябва да има ясни приоритетни разграничения. Основни те интереси, интересите, които имат абсолютен приоритет nai1 всички други външнополитически интереси, трябва неизменно да са интересите на нацията.

Необходимо условие за подкрепата на външната политика от обще​ството е ясното разбиране на националните интереси, последователна​та, активна и мъдра тяхна защита и непрестанната грижа да се обезпеча​ва външната сигурност. Това не би било възможно без правилна прецен​ка за възможното и невъзможното, без здрав политически реализъм, Както при всяка политика, и външната политика остава винаги „изку-

ство за възможното". В нея са опасни емоциите, идеологическите и дру​ги пристрастия, които неизбежно снижават възможностите й да прави реалистични преценки.

Има изследователи, които изразяват мнение, че националните инте​реси не следвало да се определят като ръководни начала на външната политика. Основават мнението си на това, че тези интереси не могли да бъдат определяни достатъчно ясно и че по същество интерпретацията им била винаги разнообразна и разнопосочна. Затова външната полити​ка трябвало просто да изхожда от разумен прагматизъм. На това гледи​ще може основателно да се възрази. Прагматизмът се лишава от смисъл и съдържание, ако в основата му не са поставени ясно осъзнавани цели и интереси. Той става движение без посока и без цел, определяно от без-порядъчното духане на политическите ветрове. Външнополитическият прагматизъм винаги трябва да остава целенасочено поведение.

Не е вярно, че националните интереси не могли да бъдат ясно определяни и интерпретирани. Едно от достойнствата на големите политици и дипломати е тъкмо способността им вярно да разбират интересите на нацията и заедно с това да долавят всички нюанси и промени в тях. Основен белег за политическата зрялост на всяка на​ция са нейната способност да осъзнава вярно и навреме своите инте​реси и способността й върху тази основа да се обединява за тяхното постигане. Никоя нация не би могла да защити в отношенията си с другите нации интересите си, ако сама не ги съзнава и не под​крепя в тази насока външнополитическия курс на държавата си. А външната политика е призвана да защитава със законни средства тези интереси, да търси разумното и приемливото им съчетаване с интересите на другите нации. Реална основа за това съществува, за​щото по своя смисъл и съдържание националните интереси са винаги много по-близко до общочовешките, отколкото всички други интере​си - партийни, класови, съсловни, етнически, религиозни или други партикуларни интереси.

Необходимо е обаче да се направи ясно разграничение и между са​мите национални интереси. Има съществена разлика, защото едни от тях са вътрешнополитически, а друга част са външнополитически инте​реси. Например борбата с престъпността и корупцията в страната, за​пазването на реда в държавата или запазването единството на нацията са вътрешни национални интереси. Отличителен белег на вътрешните

национални интереси е, че те не засягат пряко интересите на други нации. Те не се реализират или защитават върху международната сцена. Тяхната защита е в сферата на вътрешната политика. Защитата на суверенитета и независимостта на страната или на териториалната й не​прикосновеност са външнополитически национални интереси. Външна​та политика защитава именно такива международни интереси и те се отстояват в сферата на международните отношения. Субекти на между​народните национални интереси са нациите и те предимно чрез външна​та политика на държавите ги отстояват върху световната сцена. Смесва​нето на тези толкова различни национални интереси крие неблагоприят​ни последици както за вътрешната, така и за външната политика

Между вътрешните и външните национални интереси има връзка и съответствия. Те представляват единен комплекс и поради това нарушаването на едните обикновено вреди на другите. Но в също​то време разграничението остава, защото реализацията и защитата се осъществяват със специфични за всяка от двете разновидности сред​ства. А и по същество се различават. Реализацията и защитата на вътреш​ните национални интереси се постига от вътрешния треа.Международ​ната практика многократно е показвала, че опитите да се уреж​дат въпроси, свързани с вътрешни национални интереси със сред​ствата на външен натиск или външна намеса, например с нейна помощ да се осигури граждански мир или да се прекратят вътреш​ни етнически или религиозни конфликти е непродуктивен, дори и тогава, когато се прави от най-благородни намерения. В повечето случаи вместо да се решат проблемите, те се задълбочават, а се пораж​дат и нови, още по-сложни.

От друга страна, извънредно неблагоприятно е. когато външната политика започне да изхожда не от същинските международни нацио​нални интереси, а от вътрешнополитически съображения и интереси. Употребата на външната политика за вътрешни цели е практика много зловредна за страната, в която това става. Такава практика е съблазнителна за борещите се вътрешни политически сили, но за нацио​налните интереси тя е опасна, понякога е и пагубна. Прибягването към нея показва, че съответната сила поставя собствените интереси по-ви​соко от националните и поради това е готова да ги жертва, само за да получи егоистична изгода. Изменяйки на национални интереси, такава сила става опасна и за нацията.

Националните интереси имат само една обективна основа - жизне​ните потребности на нацията. Всяко извеждане като национални на по​требности и интереси, които всъщност са партикуларни, уврежда същин​ските национални интереси. Интересите на части от нацията могат да съвпадат с националните, но могат и да не съвпадат. Когато не съвпа​дат, за да бъдат надеждно защитени, националните интереси трябва да имат абсолютен приоритет.

Защитаваните в международни отношения национални интереси са трайни, но не са неизменни. Трудно могат да се изразят изчерпателно и категорично веднъж завинаги, тъй като са свързани с променящата се международна среда. Но те не се променят всеки ден. Много от тях са свързани с непреходни или много трайни елементи в средата, каквито са географското разположение или исторически възникнали дадености. А и в кръга на тези интереси остава защитата на непреходни ценности, като национална независимост, външна сигурност, суверенитет, равенство или възможността за свободното развитие и благоденствие на нацията.

Следването и защитата в международните отношения на национал​ните интереси не означава да се върви по линията на противопоставяне на справедливи и правосъобразни интереси на други нации. В огромния брой случаи реализирането на националните интереси не засяга небла​гоприятно интересите на другите нации. А тогава, когато наистина има противоречия, пътят на разумния компромис е най-вярната линия за външнополитическо поведение.

Обективната основа на националните интереси сама по себе си да​лече не е достатъчна, за да обезпечи подчиняването на външната поли​тика на тях. Нужно е потребностите да се осъзнаят и трябва национал​ните интереси да бъдат достатъчно ясно и точно изведени от тях.

Обективният научен анализ може много да допринесе за осъзнаване​то и за правилното разбиране на националните интереси. Но истинската гаранция за надеждно свързване на външната политика с тях винаги оста​ва О-бщественият контрол над външнополитическите решения, над външнополитическия курс на страната и над сключваните от нея полити​чески, икономически и други съглашения и договори. Предпоставката е Демократичността на вътрешния политически живот на нацията и откри-тостта и гласността на следваната от правителството външна политика.

Дипломатическите отношения заемат особено място в общия комп​лекс на междудържавните отношения. Те са един от начините за тяхното

осъществяване. Поддържат се между държавите от специализирана си​стема от органи, използващи мирни начини и способи за постигане на външнополитическите цели на държавите. Към дипломатическата дей​ност се отнася и официалната дейност на ръководителите на държавата, на министерствата на външните работи, на съответните служби в тези министерства, както и дейността на техни служители, дейността на офи​циалните делегации в международните организации, конференции и сре​щи. Тъй като тези отношения се осъществяват винаги чрез държавни органи и от името на държавата и тъй като чрез тях се поддържа не​прекъснато взаимно представителство на държавите, те винаги са поли​тически отношения, независимо от това какви въпроси уреждат - иконо​мически, юридически, културни, военни или други отношения. Това е едно от проявленията на универсалната международна субектност на държавите. Дипломацията е най-главното и ефективно средство на външната политика.

Дипломатическите отношения са форма на непрекъснато във вре​мето представителство на държавите една пред друга. Те са основният инструмент за уреждане на възникващи проблеми, за съгласуване на ин​тересите и за подготвяне на споразуменията за тяхното задоволяване. Заедно с това, поддържането на дипломатически отношения чрез по​стоянни представителства е един от най-важните източници и канали за взаимно информиране на правителствата, за предприемане на свое​временните им реакции в променящата се обстановка, за избягване на недоразуменията и грешките, които иначе биха могли да имат много неблагоприятни последици.

Заедно с поддържането на дипломатически отношения, външнопо​литическите цели на държавите се постигат и чрез дейността на други органи, осъществяващи отношения, пресичащи държавни граници, но непредставляващи дипломатическа дейност. Така например, един под​държан в странство културен център би развивал специфичната си дей​ност в областта на културата. Неговата дейност не ще се отнася към сферата на дипломацията, макар винаги да остава свързана с целите на външната политика.

За разлика от другите международни отношения (включително и останалите форми на външнополитически отношения ), дипломатичес​ките отношения не възникват автоматично. За да възникнат е потребен специален акт, изразяващ съгласието на двете страни. Дипломатически-

те отношения винаги имат договорна основа, която се отнася за размяна на постоянни дипломатически представителства, за тяхното седалище и за техния клас. Но макар за установяването им да е нужно взаимно съгла​сие, прекратяването им поначало е едностранен акт. Поддържането на дипломатически отношения улеснява сътрудничеството между страни​те, но не е условие, без което да е невъзможно съществуването и на други форми и начини за отношения и връзки (например икономически или културни отношения, спорадични политически връзки и др.), без да бъдат установени дипломатически отношения.

Установяването на дипломатически отношения изразява заинтересованост и желание у страните да развиват етношенията си. Едностранното им прекъсване представлява крайно недружелюбен акт, показващ, че извършващата го страна вече не намира за възможно уреж​дането на отношения по пътя на контакти и преговори. Много често този акт предхожда въоръжен конфликт. Състоянието на война автоматично прекратява дипломатическите отношения, но краят на войната не води към автоматичното им възстановяване.

Възникващи проблеми в отношения на държави, които не са устано​вили дипломатически отношения и не поддържат поради това постоян​ни дипломатически представителства, могат да се уреждат и чрез външнополитически представителства ad hoc, т.е. чрез изпращане на временни мисии. Обикновено така се постъпва след края на война, коя​то е прекъснала нормалните дипломатически отношения през периода до тяхното възстановяване. Например отношенията между България и САЩ, СССР и Великобритания след края на втората световна война, от сключването на примирието през 1944 г. до влизането в сила на мирния договор от 1947 г., бяха поддържани чрез Съюзническа контролна коми​сия. Но в огромния брой случаи, когато възникнат проблеми в двустран​ните отношения или в отношенията между повече страни се изпращат делегации, упълномощени да преговарят и да сключат споразумение за тяхното решаване. По същия начин се постъпва при сесиите на между​народните правителствени организации, освен в случаите, когато към тях има учредено постоянно представителство.

Термините „дипломатически" и „дипломация" идват от гръцката дума „диплома", която е означавала прегънат на две лист или две плос​кости, прилепени така, че помежду им да се запази написан върху тях текст. При формирането на термина се е имало предвид, че се касаело

за документ, удостоверяващ положението и правомощията на отиващо да преговаря лице, т.е. дипломатът е лице, притежаващо „диплома". В наши дни този документ се нарича „акредитивно писмо", но такова пис​мо се дава не на всички дипломати, а само на ръководителите на посто​янните дипломатически мисии. Останалите дипломати не се акредити​рат по този начин, а се изпращат и се отзовават в постоянните предста​вителства от ръководството на външнополитическото ведомство на всяка държава. Принадлежността на лицето към дипломацията се определя със съответно решение на управомощения държавен орган и с даването на това лице на дипломатически ранг. Терминът „дипломация"не е връстник на самата дипломация. Тя е съществувала и в древността, а терминът се е появил през XVII век, когато дипломацията се е професионализирала.

Всъщност думата „дипломация" не се употребява еднозначно. Из​ползва се в три различни значения :

•  Схваната като название па дейност, тя означава съвокупността от качества, умения и способности за постигане на благоприятни споразумения. В зависимост от равнището на дейността, за която се отнасят, може да се касае за качества, умения и способности на националната дипломация въобще или за качества, умения и спо​собности на индивиди, занимаващи се с дипломация.

• Схваната като функции па специализирана система от органи, тя означава активност, целяща поддържане на постоянни връзки и представяне на държавата в отношенията й с другите субекти на международни отношения (държави, съюзи, международни организации и други); водене на преговори за разрешаване на съще​ствуващи проблеми; подготовка и сключване на договори и спо​разумения, уреждащи междудържавните отношения; участие в международни организации, конференции и срещи и др.

• Схващана в третото си значение, като система от органи, тя се употребява като синоним на самата специализирана система от държавни органи, предназначени да осъществяват дипломатичес​ката дейност.

Често се поставя въпросът дали схващана като вид дейност дипло​мацията е наука или е изкуство. Съображенията, че дипломацията е на-

ука се основават на обстоятелството, че за да се осъществява успешно тази дейност, е потребна специална подготовка, нужни са знания : ези​ци, международно право, история, икономика, география, сведения за страната, където ще се осъществява дипломатическата дейност и още много друго. В развитите страни съществуват специални институти, школи и висши училища, където се обучават дипломатически кадри.

Съображенията в подкрепа на втората теза се основават на обстоя​телството, че макар да е нужно дипломатът да бъде културен, образован и подготвен човек, това съвсем не е достатъчно. Дори и да се завършат няколко художествени академии и висши училища, велик художник не се става, ако липсва талант. С дипломацията е също така. Дипломатът трябва да има талант, природни дарби, голям опит и качества, които не всеки човек притежава ( наблюдателност, тактичност в поведението, личен чар, бързи реакции, търпение и здрави нерви, широка култура, способност да общува и да установява контакти, красноречие, въобра​жение и разкованост на съжденията, умение да се държи в обществото и още много друго), които не могат да се научат по учебник.

Верният отговор съчетава едното и другото - дипломацията е и наука, и изкуство, които се постигат нелесно в продължение на годините и не от всеки човек. Противно на някои убеждения, диплома​тическата работа е много отговорна и трудна. Дори такива, изглеждащи на лаика дейности от сферата на „сладък живот" като посещаване на приеми, коктейли, обеди и вечери, поддържането на връзки, пътувания и живот в чужбина, занимания със спорт, посещения на концерти и теат​рални представления и много други активности често са неразделна част от трудовото ежедневие на дипломата. И при тях той винаги е нащрек, отговорно трябва да преценява всичките си жестове и постъпки, да пре​дава и да събира информация, да установява полезни връзки. Впрочем, тези дейности съставляват малка и съвсем не най-важната част от него​вата заетост. Основната част е свързана с извършването на пряка слу​жебна дейност, подготвяне и четене на официална и неофициална доку​ментация, поддържане на официални и неофициални контакти, участие в преговори, уреждане на административни въпроси и много друго.

Дипломатическият труд е творчески труд, изискващ трезво мислене и способност да се вземат нестандартни решения. Заедно с това от дип​ломата се изисква способност да се поемат големи отговорности и же​лязна дисциплина. Както чиновниците, дипломатите са държавни слу-

жители. Но с това приликата почти се изчерпва. Разликата е, че всички други служители представляват службата си в рамките на работното си време, докато дипломатите представляват нацията и държавата си през всеки час от денонощието. Другите държавни служители осъществяват професионалната си дейност в отношения със своите съграждани, дока​то дипломатите правят това в отношения с чужди граждани, с други пра​вителства и в други държави. Дипломатът не е просто висш и висококва​лифициран чиновник, а е лиие, което представлява своята страна в дру​га държава. Предприеманите от него действия ангажират не отделната служба, а държавата, която той представлява.

Дипломатът не би могъл да изпълнява добре своите отговорни функ​ции, ако не се ползва с доверието на своите партньори в страната, където е акредитиран. Затова преди изпращането на всеки нов ръководител на постоянно дипломатическо представителство е необходимо да се поиска агреман, т.е. изрично изразено съгласие на приемащата страна даденото лице да заеме гози пост. За останалите дипломати това не се прави, но приемащата страна винаги може да ги приеме. По правило искането за агремана се прави в свободна форма и конфиденциално. В съответствие с правилата на международната вежливост, отговорът се дава във възмож​ния най-кратък срок. Когато той е положителен, това означава, че новият ръководител на постоянното дипломатическо представителство е „persona grata" {желана личност). Когато приемащата страна има някакви резерви към лицето, за което се иска агреман, тя най-често не изразява изрично отрицателното си становище, а просто не отговаря на направеното иска​не. След изтичане на разумен срок поискалата агремана страна разбира подадения знак, че трябва да търси друго решение.

За да изпълнява свободно сложните си и отговорни функции в стра​ната, където е акредитиран, намирайки се в чужбина, дипломатът се пол​зва от редица привилегии и имунитети: лична неприкосновеност, не​прикосновеност на жилищните и служебните помещения, освобождава​не от данъци и мита, свобода да поддържа връзка със собственото пра​вителство (включително шифрована) и други. С неговите лични приви​легии и имунитети се ползват и членовете на неговото семейство. С оп​ределени, но с no-ограничен обем привилегии и имунитети се ползват членовете на недипломатическия администативно-технически и обслуж​ващ персонал в представителствата в чужбина (при условие, че не са гражданина приемащата държава).

Имунитетите и привилегиите не правят дипломата безотговорен. Напротив, те още повече подчертават неговите отговорности и в никой случай той не трябва да злоупотребява с тях. Нишо не може да свали и отговорността пред неговия народ, правителството, законите на неговата държава и съвестта му. Личната неприкосновеност не го освобождава от задължението да спазва и законите на страната, в която се намира. В слу​чай, че ги наруши, той може да бъде обявен за „persona non grata" (неже​лана личност) и трябва да напусне страната, в която е акредитиран.

Изпълнявайки функцията си да следи политиката и политическия жи​вот в страната, в която е акредитиран, дипломатът е „очи и уши" на своето правителство. От качеството на неговата информация в голяма степен за​висят и вземането на правилни външнополитически решения, и състояние​то на отношенията с неговата страна. Ежедневие му е непрестанният стре​меж да събира информация, но за да постига това, той не следва да наруша​ва законите на приелата го държава. Не трябва и да се намесва по никакъв начин във вътрешните й работи. Дипломатите не трябва да са шпиони.

И все пак, колкото и категорично да е последното правило, в прак​тиката то се нарушава от почти всички държави. Дипломатическото прикритие често се използва от агенти, работещи за външнополитиче​ското разузнаване. Независимо от толкова широкото разпространение на тази практика, не може да не се признае, че тя се отразява неблагоп​риятно както на дипломацията, така и на разузнаването.

Служебното положение и старшинството на дипломатите се изра​зяват от утвърдилите се първоначално като обичай, а днес и с юриди​чески правила, дипломатически класове и рангове. Класовете са свързани с равнището на постоянното дипломатическо представителство, опре​делят се по споразумение между поддържащите дипломатическите от​ношения страни и обикновено се дават на неговия ръководител (главата на постоянното представителство). Съгласно Виенската конвенция за дипломатическите отношения от 1961 г. теса три:

• Посланик или нунций (последното название се употребява, когато се касае за представител на Ватикана).

• Пълномощен министър или интернунций

• Шарже д"афср (изпълняващ длъжността).

Дипломатите от първите два класа се акредитират към държавните глави, а тези, които са от третия - към министъра на външните работи

Дипломатическите рангове са служебни звания на дипломатичес​кия персонал в съответното постоянно представителство или министер​ство на външните работи и определят мястото, което дипломатът заема в йерархията на дипломатическата служба. Съществуват различия в от​делните страни, но в основното тези рангове са сходни в дипломатичес​ките служби на почти всички държави;

• Посланик

• Пълномощен министър

• Легационен съветник

• Легационен секретар

• Аташе

Всеки ранг може да има различни степени - например „първи секре​тар", „втори секретар" или „трети секретар". Дават се от ръководителя на външнополитическото ведомство.

Дипломатическите класове и рангове имат значение само за стар​шинството и за дипломатическия протокол. Във всичко останало поло​жението на дипломатите е еднакво - ползват еднакви привилегии и иму​нитети, уважение и защита на личността и достойнството от приелата ги страна.

Отношението между външната политика и дипломацията е как​то между цел и средство. Дипломацията е средство на мирната външна политика. Политиката определя качествата на дипломацията, основните й задачи, методите и средствата, с които си служи. Но дипло​мацията не е единственото средство на външната политика. Външната политика използва паралелно с дипломацията много и различни средства и не всички от тях се отнасят към политическата сфера - икономически връзки и влияния, културно проникване, идеологически внушения, финан​сов натиск и много друго. Обикновено тези средства се определят като парадипломатичсски средства. Практиката на някои страни не се отказ​ва и от средства, кош о плътно се приближават или напълно съвпадат с диверсията, политическия и икономическия шантаж, психологическата война, дезинформациите, подкупването на политически лидери и много друго от този род. При все че с тези средства също се преследват външно​политически цели. те нямат общо с дипломацията и про гиворечат не само на законността и морала, но рушат нормалните, естествените и взаимно​изгодни външнополитически отношения.

Най-широко практикуваните методи, към които прибягва диплома​цията са:

• двустранни и многостранни преговори

• официални и неофициални срещи и разговори

• конференции и съвещания

• подготвяне и сключване на международни договори и споразу​мения

• предаване и получаване на външнополитическа информация

• огласяване на документи и други материали и др.

Основно значение имат двустранните отношения, които държавите поддържат една с друга. Обаче наред с поддържането на отношения между държавите на двустранна основа, развитието на международните отношения все повече тласка към формите на многостранна диплома​ция, изразяваща се в дипломатическа дейност , в която едновременно участват повече от две страни. Средища на такава дейност са бързо уве​личаващите броя си международни правителствени организации. Зна​чението на многостранната дипломация особено пораства в наши дни не само защото тя е основно средство за решаване на жизнено важни за всички страни глобални проблеми, но и защото се прилага широко в увеличаващите своето значение международни правителствени органи​зации и интеграционни форми и структури.

При дипломатическите контакти и срещите, на конференции, при визити, приеми и други форми на дипломатическата активност общува​нето е устно. Непосредствените контакти, в които устно могат да се дадат или да се получат допълнителни пояснения, търпеливо да се об​съди проблемът и заедно да се потърсят вариантите за неговото решава​не са най-гъвкавата форма на дипломатическата активност. В нея ярко изпъкват личностните качества на дипломата, неговият професиона​лизъм, умението му мигновено и точно да реагира, да убеждава, да аргу​ментира, да маневрира и да търси взаимноприемливи решения.

В тази си дейност дипломатът се води от дадените му инструкции. Той няма право да ги нарушава. Но възможно ли е да се напише инструк​ция как при всеки конкретен случай да се държи със събеседника си, как да го предразположи, как да се аргументира, какъв вариант на лично пове​дение да възприеме и много друго? Дипломатът трябва да знае какво може да каже, как да го каже, а ако е потребно и кога да премълчи. От значение

са не само неговата образованост, култура, научна подготовка, но тъкмо в тези случаи на преден план излиза дипломацията като изкуство.

Погрешно е мнението, че в този род дейност най-важното е умени​ето да се манипулира с истината по такъв начин, че да се заблуди парт​ньора, макар понякога и това да се прави. Използването на неистини може да създава предимства, но те траят докато стане известна истина​та, а и използването им се заплаща скъпо, тъй като трайно рушат ценно​сти, каквито са достойнството и кредитът на доверие. Добрата диплома​ция не си служи с лъжи.

В дипломацията значително място заема и писмената форма. Дип​ломатическата преписка позволява точно и категорично да се формули​рат становищата на страните. Неспециалистите често се оплакват, че в дипломатическите документи езикът бил сух, често се срещали скучни повторения и еднообразни фрази. По този повод е добре да се напомни, че това не всякога е предизвикано от липса на въображение или на лите​ратурен талант. Породено е от необходимост. Дипломатическата пре​писка не е литературно произведение. Нужна е прецизност и често ед​нообразните фрази не са израз на езикова бедност, а са резултат от из​ползването на политически формули, по съдържанието на които вече има единно разбиране. Всеки дипломатически документ като че ли трябва да се чете по три пъти :

• първият път - за да се узнае какво е казано,

• вторият път - за да се шцикакво не е казано и

• третият път - за да се прецени как а казано.

В тези документи формата често има не по-малко значение от съдържанието. Понякога в обширен документ no-важно е не оноаа. кое​то е написано, а отсъствието на положение, което се е съдържало по дадения въпрос в предишните документи, или изразяването на известни неща с нов нюанс, по нов начин, в друга връзка или дори ново подреж​дане на въпросите.

Основната писмена форма са дипломатическите ноти. Други доку​менти са паметните записки (изложение, което пояснява позицията по определен въпрос), меморандумите (подробно юридическо или факти​ческо излагане и аргументиране на гледището по определен въпрос }, декларациите, посланията на ръководители от най-висок ранг и други.

Стеснявайки приложното поле на дипломацията, конфронтацията в условията на студената война наложи отпечатък върху дипломатически -

те изявления и преписки, извеждайки на преден план силно изразени пропагандни функции. В много случаи правителствата започнаха да гле​дат на дипломатическите документи не като на средство да сближат ста​новищата и да постигнат споразумение, а като оръжие на пропагандата, като начин да се влияе върху обществеността и да се създава и под​държа пред нея собственият благоприятен образ. Така дипломатическа​та преписка биваше отклонявана от прякото й предназначение, изпълва​ше се с нападки, предназначаваше се не да улеснява решаването на про​блемите, а да притиска политически и да злепоставя противната страна. Вероятно тази практика никога няма да се изостави, но при всички слу​чаи тя отклонява дипломацията от нейното истинско предназначение.

В дипломатическата практика все по-широко се застъпват доку​менти, които не са адресирани пряко към определени страни и поради това според някои те също могли да се отнасят към дипломатическата преписка, Това са декларации и официални съобщения за печата, в ко​ито се изяснява отношение към събития или към принципи на правото и политиката, официални публични обръщения на правителствата и пар​ламентите, публични изказвания на държавни ръководители в медиите и други.

Непосредственото лично общуване и дипломатическата преписка не са единствените начини за предаване на дипломатическата информа​ция. Има още един начин, който за разлика от предишните два е невер-бален. Значението му обаче съвсем не е малко. Това е езикът на мълча​ливите дипломатически жестове. Касае се за съзнателни постъпки, кои​то имат смислово съдържание.

Не е възможно да се състави речник кадипломатическите жестове. Всичко зависи от конкретната обстановка. Неслучайно в дипломатичес​ката практика много неща в поведението на дипломатите или в изразни​те форми на дипломатическата преписка са закрепени с твърдо следва​на традиция. Действат строги правила на етикета, протокола и между​народната вежливост. Има стереотипи за поведение, които са общопри​ети. Всяко отклонение от обичайното може да бъде преценявано като знак, като многозначителен сигнал. Жест може да бъде пропускането на някоя фраза, която преди това многократно е била употребявана в пре​писката, неуважителното отношение към дипломатическия представи​тел, изпращането за среща или преговори на дипломат с по-нисък ранг. неочаквано извикване на ръководителя на постоянното представител-

ство в страната му „за доклад", неоправдано отсъствие от прием, воен​ни маневри в навечерието на важни преговори и много други действия или бездействия.

За опитния дипломат неща, които нищо не биха означавали за неопит​ния наблюдател, могат да означават много. Разбира се, за да се „чете" мълча​ливия език на дипломацията са нужни подготовка, наблюдателност, опит, професионализъм. Още повече, че всеки дипломатически жест трябва не само навреме да бъде забелязан, но и трябва да се изтълкува, за да се открие истинският му смисъл. Не винаги този смисъл е ясен и еднозначен.

Неяснотата и двусмислеността на някои жестове понякога създава неудобства. Но в много случаи тя е много удобна, тъй като прехвърля отговорността да се забележи и да се изтълкува жестът върху онзи или върху онези, за които той е предназначен. Освен това жестът по-малко ангажира, тъй като винаги може да бъде отречен. Някои мълчаливи дипломатически постъпки могат да имат ясен адрес, но в други случаи могат да предават информация за всеки, който може да ги забележи и „прочете".

Наред с четенето на дипломатическите жестове опитният дипломат умее „да чете" и много непреднамерени постъпки на неговите партньо​ри или в поведението на наблюдаваната от него страна. Те също могат да му донесат важна информация.

Между вербалните и невербалните форми за предаване на информация отношението може да бъде различно и това дипломатът също трябва да схване навреме. Езикът на жестовете може да подчертава и така да засилва значението на онова, което е казано или написано в дипломатическите до​кументи. Напълно е възможно и обратното - жестът да има значение про​тивоположно на онова, което се декларира във вербалните и писмените форми, може да му придава друг смисъл и дори да го лишава от значение.

В теорията на международните отношения е широко разпространено разбирането, че начините да се постигат външнополитическите цели са три:

•  Убеждаване, че интересите на страните съвпадат или че може да се намери начин да бъдат едновременно задоволени

• Компромис, когато споразумението се постига с взаимни отстъпки.

задоволяващи частично интересите на страните

•  Налагане волята на една или няколко от страните съссила Наистина е много трудно да се отрече, че поотделно или в различни

съчетания външната политика на много страни си служи и с трите сред-

ства. Но същността на дипломацията се проявява само в първите две средства - взаимното убеждаване и компромиса. Независимо от това, дали се използва пряко или косвено, силата ограничава или дори много често прави излишна дипломацията. Същинската цел на дипломацията, резултатът от нейните усилия е постигането на споразумение, което да реши възникналите проблеми. Употребата на силата обезсмисля други​те начини, а и наложеното със сила не е основано на истинско споразуме​ние. По същество то не е плод на дипломацията. Когато на сцената из​лезе употребата или заплахата със сила, функцията на дипломацията се свежда до простото регистриране на онова, което е принудително нало​жено. Дипломацията не може да замени напълно силата, но и силата не може да замени напълно дипломацията

Дипломацията предполага партньорство, допуска съперничество, но не и откровена вражда. Изисква контакти и преговори, чиято крайна цел е постигането на споразумение. От това следва, че няма място за дипло​мация, когато се изисква капитулация от другата страна. Формулата „или всичко, или нищо" не е формула на добрата дипломация. Убеждаването и компромисът, двата същински способа на дипломацията обикновено вървят заедно, съчетават се, проникват един в друг, преплитат се взаим​но. Никой от тях не е по-маловажен, нито пък който и да е от тях може да бъде напълно излишен. Постигнатото по дипломатически път остава трайно, докато наложеното със сила трае само толкова, колкото се за​пазва силовото превъзходство.

Като субекти на международни отношения държавите са равни само в едно отношение - в сферата на правото. Те са равноправни. Но във всяко друго отношение те се различават : по численост и състав на насе​лението, по размери на територията, по природни и географски усло​вия, по равнище на политическо, икономическо или културно развитие, по военна сила и по много други неща. Това прави твърде утопична иде​ята, че с помощта на дипломацията може да се постигне в международ​ните-отношения такова органично съчетаване на външнополитическите интереси, че върху международната сцена да се възпари безметежно панбратсгво. непоколебимо ,.братско единство". Обективните различия между държавите и различните условия, в които те се намират, винаги пораждат различни потребности, а от тях произтичат различните им интереси, ценностни критерии и външнополитически приоритети. Не винаги онова, което е добро за една страна, е добро и за другите страни.

Противоречията на интересите и следователно противоречиеята във външнополитическото поведение не могат да бъдат премахнати, винаги ще съществуват. Те са също така естествени и постоянни явления, както и в много други случаи съвпадането на интересите. Затова дипломация ще съществува, докато съществуват междудържавни отношения. Мъдра​та дипломация не храни илюзии, че може да пренебрегва интересите, свои или чужди, но тя трябва да умее да се опира на тях, да борави с тях, да ги съчетава или да ги противопоставя.

Несъгласието с партньора не противоречи на добрия тон в между​народното общуване. Нещо повече, „безкрайно преданият", съгласният с всичко послушен партньор е много удобен за другите, затова те го хвалят, потупват го по рамото, но той скоро заплаща старанието си с основателно неуважение, а нерядко и с нескривано презрение към него. Добра дипломация не може да се прави на колене. Тя се основава на баланса на интересите, а не на благодеяния и „безплатни" отстъпки. Във външната политика въобще и в дипломацията в частност, нищо не след​ва да се прави даром. защото всичко трябва да има цена. Външната по​литика, а оттук и дипломацията, винаги е била родна сестра на бизнеса -дипломацията е бизнес с интереси. Тя е най-потребна, където може да се прояви мнимо или основателно несъвпадане на интересите, където е нужно не да се изострят, а да се омекотяват и решават противоречията. Разбира се, добрата дипломация остава полезна и между приятелите, за да задълбочава и да разширява разбирателството и сътрудничеството между тях.

Като начин за постигане на споразумение, убеждаването изисква не само превъзходно познаване на общото в интересите, но и умение убедително и аргументирано то да бъде разкривано, да бъде показвано и доказвано. Последното е нужно, защото е възможно другата страна не винаги да съзнава общия интерес. Може и самото противоречие на ин​тересите да е мнимо, тъй като задоволяването на единия интерес да не пречи с общи усилия да бъде задоволен и насрещният интерес. Убежда​ването е най-ефикасно, когато почива на реалности, а не на неволни греш​ки, на скриване на истини, а още по-малко на преднамерено заблужде​ние. Дипломатическото общуване не е диалог на хитреци, всеки от кои​то се стреми да излъже другия.

Умението да се постига споразумение по пътя на компромисите е умение да се съчетават интереси и да се постигат споразумения чрез

взаимни отстъпки. Дипломатическото майсторство най-ярко се проявя​ва в реализирането на вариант, при който се жертват второстепенни неща. за да се постигне или да се запази главното. Това е възможно, защото често онова, което е най-главно за едната страна, може да няма същото значение за другата страна. Компромисът не е възможен, ако не се води диалог или ако на партньора се гледа като на враг. Възможността да се намерят повече допирни и съвпадащи точки, т.е. широтата на диплома​тическото маневрено поле при търсенето на компромисни решения, за​виси много от умението да се разчленяваг проблемите по такъв начин, че да може да се открият различни ценностни преценки за отделните им елементи (свои и насрещни), като неизменно се проявяват търпение и добра воля.

Един от начините да се разшири маневреното поле и така да порас​нат възможностите да се постигне дипломатически компромис е свързва​нето на няколко различни въпроса в едно цяло, т.нар. „линкидж". Кога​то общият коктейл от въпроси е добре съставен и в него са включени наистина въпроси, по които страните могат в различна степен да пости​гат движение, което да ги сближава, резултатите могат да са много доб​ри. Понякога обаче линкиджът се използва и с противоположна цел. В пакета се включва въпрос, по който двете страни или някоя от тях заема непримирима позиция. Това издига непреодолимо препятствие за по​стигане на споразумение и преговорите се провалят.

Тайната може да бъде едно от необходимите средства на диплома​цията, но може да бъде и една от качествените й характеристики. Наи​вно е да се мисли, че някога дипломацията може да се откаже от дипло​матическата тайна. Когато обаче става въпрос за скриване на истински​те цели и за заблуждаване на обществото, тъй като тези цели и интереси са му чужди, когато дипломацията се бои от гласността, истината и от-критостта, тъй като влиза в противоречие със законността и морала, такава дипломация е тайна дипломация. В този случай се касае за обща характеристика на дипломатическата активност, за общо качество на самата дипломация, а не за напълно естественото и необходимо изпол​зване на тайната като средство да се обезпечават независимостта и сво​бодата в преценките на правителствата и дипломатите и защитата на информацията при дипломатическото общуване. Тайната дипломация е характерна за недемократичните държави и тоталитарните общества. Тя разцъфтява, щом вьншната политика се откъсне от здравия национа-

лен интерес, влезе в конфликт с правото и морала или пренебрегне об​щочовешките ценности и бъде поставена в услуга на теснопартийни, лични или други егоистични интереси. Това е дипломация на сделки зад гърба на обшеството, дипломация на дворци, резиденции и тайни каби​нети. Тайната дипломация не може да се основава на здрава социална опора и е чужда на демократизма в международните отношения.

Като наука и като изкуство дипломацията изисква висок професио​нализъм. Наивно е да се разчита, че тази толкова специализирана дей​ност може да се осъществява от улиците и площадите или от всеки ин​дивид. Обаче заедно с това дипломацията се нуждае от широка социал​на опора. Нуждае се от демократизъм, от яснота и публичност на цели​те, от гласност и прозрачност. Ако това отсъства, тя ще се лиши от тол​кова нужната й обществена подкрепа, и вътрешна, и международна. Впро​чем, дипломацията дължи тази гласност, яснота и прозрачност, тъй като дипломатите боравят не с личните си интереси, а с интересите на обще​ството, на нацията, а понякога и на цялото човечество. Дипломацията винаги придобива качеството на тайна дипломация, когато пожелае да избегне обществения контрол.

И все пак. наивно е да се мисли, че демократичността изисква от добрата дипломация да се откаже от използването на тайната. Секрет​ността е потребна на дипломацията като едно от естествените и поради това законни нейни средства. Без нужната дискретност дипломатичес​ката дейност би срещнала сериозни затруднения, а и в някои случаи про​сто не би била възможна. Намиращият се в странство дипломат не може да допусне всеки да има достъп до информацията, с която разполага. Поддържайки постоянна връзка с правителството на своята страна, той трябва да има възможност да държи в строга тайна преценките си за политическите дейци или за политическите събития в страната, където е акредитиран. Не бива да се бои, че някои негови верни, но неблагопри​ятни и неласкави оценки могат да навредят на нормалните отношения. Трябва да е напълно освободен от външни влияния. Тайната обезпечава тази негова свобода. В навечерието на отговорни и сложни преговори, при които с взаимни усилия и отстъпки трябва да се търси взаимноиз​годният компромис, липсата на тайната за първоначалните и за запасни​те позиции, за пределите на допустимите отстъпки или за възможните ходове и предложения може да разруши стимула у насрещния партньор да извърви добросъвестно своята част от пътя към взаимноприемливото

1.2 Политика и политически отношения                       315

решение. Не случайно една от основните привилегии и имунитети, от които дипломатът правосъобразно се ползва, са свързани с правото му да поддържа шифрована и строго секретна връзка с ръководството на своята страна, както и неприкосновеността на неговите лични и служеб​ни помещения. Дипломатическите архиви, кореспонденцията и дипло​матическата поща са неприкосновени, за да се запази дипломатическата тайна.

Правилната, достатъчна и навременна информация е абсолютно необходима, за да се вземат правилни външнополитически решения. Да се разполага с такава информация е преимущество. В процеса на дипло​матическото взаимодействие при равни други условия преимуществото винаги е на страната на по-информирания. В редица случаи, като се из​ползва дипломатическата тайна, лишаването на съперника от определе​на информация също може да дава предимство. Но това не означава да се лъже.

Естествено, тези положения не трябва да се абсолютизират. Те не дават основание за правило, което да е безпогрешно и еднозначно и чи​ето следване винаги да дава положителни резултати. Всяко нещо има разумни предели. Има своята мяра, която ако се наруши, може да пре​дизвика ефект, противоположен на желания. Възможни са ситуации, при които грешката на контрагента, на съперника или на противника може да се окаже изгодна, но при други условия тя може да бъде по-опасна и по-трагична от собствените грешки. Неинформираният или заблужда​ващ се противник може да бъде непредвидим и поради това неговото поведение да стане несравнимо по-опасно.

Поради това умението да се намира понякога доста деликатната граница между тайната дипломация и дипломатическата тайна е крайно необходима. Опиращата се на реалистични преценки, на обективната истина, на искреността, добросъвестността и добрата воля дипломация укрепва доверието между партньорите и получава надеждна подкрепа. Голямото умение на дипломата не е сръчността да се крият истинските Цели и намерения, за да се злепоставя партньорът, а умението да се раз​крият интересите, връзките между тях и да се борави с тях така, че те надеждно и изгодно да се съчетават. Оставайки през вековете едно от средствата на дипломацията, дипломатическата тайна е много далече от съзнателната дезинформация, която изобщо е присъща на тайната дипломация.

1.3 ИКОНОМИЧЕСКИ ОТНОШЕНИЯ

Никоя от подсистемите на международни отношения не е свързана с толкова жизнено необходими потребности, както подсистемата на международните икономически отношения. Неблагоприятните проме​ни на политическите, културните, военностратегическите или други отно​шения могат да имат за всяка страна твърде неприятни последици, но последиците от тотално разрушаване на икономическите отношения и пълната икономическа изолация в този толкова взаимнообвързан меж​дународен свят са катастрофални за всяка страна.

Историческото развитие на всички страни и народи показва тенденция към все по-разнообразен и многопосочен обмен на резултатите от труда. В наши дни без него не биха могли да действат нито промишлеността, нито земеделското производство. Международните икономически отношения са най-пряко свързани с материалното и нематериалното производство и с обмена на неговите продукти. Централно място сред формите на този об​мен заема международната търговия. Но заедно с нея съществува обширна мрежа от нетърговски международни икономически отношения: регулира​не на взаимни доставки, инвестиции в чужбина, междудържавно финансово сътрудничество, валутни отношения, международни заеми и много друго. Със задълбочаването на международното разделение на труда и с напредъ​ка на техниката трансграничният икономически обмен расте във всички области. Вероятно не би било преувеличение да се каже, че в международ​ните икономически отношения най-отчетливо и най-пълно намира израза си взаимозависимостта на съвременния свят.

При изследването на международните отношения и при очертава​нето на теоретичния модел на тяхната система би следвало междуна​родните икономически отношения да бъдат разглеждани като отделен обект на изследване, тъй като това е подсистема, която има много сил​но изразена специфика. Различията от политическата и другите подсис​теми на международни отношения се очертават в няколко насоки :

• Международните икономически отношения са отношения, субек​тите на които в повечето случаи са различни от субектите в други подсистеми па международните отношения. Ако се из​ключат държавите, които в качеството си на универсални субекти встъпват във всички видове международни отношения, включи​телно и в международните икономически отношения, в тази под-

система страни на отношенията поначало са обществени форма​ции, ксито са характерни само за нея. Така, както политическите партии не са субекти на международни икономически отношения, така и стопанските фирми, които осъществяват трансгранични икономически отношения не са субекти на политически, култур​ни, военностратегически или други отношения. Субект на между​народни икономически отношения става всяко предприятие, фир​ма, производствено обединение, транспортна организация и т.н., които установяват и осъществяват трансгранични икономически отношения. Поради това, в отлика от другите подсистеми на меж​дународни отношения, числеността на субектите в тази подсисте​ма е необхватна и неизчислима. Това са отношения, в които раз​нообразието на връзките и различията между субектите са несрав​нимо по-големи от всяка друга подсистема на международни от​ношения. Поради това наблюдението, контролът и управлението на отношенията тук често са много по-сложни, отколкото в която и да е друга подсистема на международно общуване.

* Макар че като универсални субекти държавите развиват активно​стта си и в сферата на международните икономически отноше​ния, в тази подсистема тяхното място и роля могат много съществено да се различават от ролята и мястото, които заемат в други подсистеми. В икономическата сфера мястото на Швейца​рия далече не е същото, каквото е нейното място и положение в световната политика или в световните военностратегически от​ношения.

• От спецификата на мястото и ролята, която субектите на между​народни икономически отношения заемат в подсистемата, произ​тича и нейната особена структура и структурна конфигура​ция. В тази подсистема с всички последствия и проблеми, които произтичат от това, най-определено се очертават двата полюса на световния „Север" и на световния „Юг", на високоразвитите и на развиващите се страни, на богатите и на бедните нации. В рам​ките на световния „Север", вместо биполярната политическа или военностратегическа конфигурация, през 70-те години определе​но се очертаваше не двуполюсна, а четириполярна структурна конфигурация - Америка, Западна Европа, Далечният Изток и

Съветският съюз заедно със страните, участващи в Съвета за икономическа взаимопомощ (СИВ). С разпадането на социалистическата общност и СИВ, структурната конфигурация в подсистемата стана триполюсна, докато биполярността на политическото и военностратегическото противопоставяне започ​на да отслабва и да се размива.

• В тази подсистема далече не са еднакви интересите, определя​щи поведението па страните, с интересите, които управляват поведението на субектите в други подсистеми. Не би могъл да бъде достатъчно точен никой анализ на международна ситуация, ако в него се пренебрегне обстоятелството, че например във военностратегическите отношения интересите на страните могат извънредно бързо да обединят дори довчерашни противници, до​като през това време икономическите им интереси и произтича​щото от това поведение да са насочени в друга посока. Не са ред​ки случаите, когато политически интереси биват пожертвани за​ради икономически интереси, а и обратното.

•  В рамките на подсистемата отношенията се определят от категоричното действие на икономическите закони. Тези зако​ни налагат своя логика на отношенията, много пъти напълно раз​лична от логиката на политическата необходимост.

•  Различия има и в нормативното регулиране на отношенията в тази подсистема. Общо взето, то се осъществява със специални преговори и споразумения, в които не се уреждат въпроси от по​литическо, военно . културно или друго подобно естество. Само някои от тези договори и споразумения са междудържавни, т.е. едновременно са и политически договори. В огромното мнозин​ство са договори и споразумения, които за разлика от меж​дудържавните не се регулират пряко от международното публич​но право. Касае се за трансгранични икономически отношения от частно естество.

• Много характерна и важна особеност на международните иконо​мически отношения е това, чете непосредствено са свързани с особена материална структура: суровинни източници, енергийни потребности и производства, индустриална база, транспортни връзки и много друго. Поради това промените в тези отношения

изискват да се внасят промени и в свързаната с тях материална структура, а това не може да става нито лесно, нито бързо.

• От горната особеност произтича още една, чието практическо значение е много голямо. В сравнение с отношенията в други под​системи динамиката на подсистемата на международните икономически отношения е no-ниска. Силите на инерцията в нея са значително по-големи. Поради това промените тук много по-бавно и трудно могат да следват зигзазите, завоите и капризите на политическите и другите отношения. Задържа ги главно инертно​стта на материалната им база, на икономическата им структура. Политическите отношения могат бързо да се променят за броени месеци или дори за дни, но икономическите връзки не могат да правят същото - те зависят от установени пазарни връзки, източ​ници на суровини и енергия, влияят се силно от географските ус​ловия, от установените транспортни и други съобщения и от мно​го друго. Предприемайки решителни действия, политиците са длъжни винаги да помнят, че политически завои се правят много по-лесно, отколкото завоите в икономическите отношения и ко​гато те се правят без необходимата икономическа подготовка, последствията в сферата на икономиката могат да бъдат много сериозни.

Има автори, които съзнателно пренебрегват или неволно подценя​ват връзките и взаимните влияния между трансграничните икономичес​ки отношения и другите подсистемни отношения. Склонни са да раз​глеждат икономическите отношения върху международната сцена като нещо напълно самостоятелно. Склонни са да считат, че икономическа​та сфера е толкова особена и обособена, че трябва да се разглежда съвсем самостоятелно. Към това ги подтиква различието от другите трансгра​нични отношения, кара ги да мислят така спецификата, за която вече стана дума no-rope. Други споделят тези възгледи, като изхождат от до​ведени до крайност възгледи за либералната пазарна икономика, при която според тях държавата и политиката по никакъв начин не следвало се намесват. за да ограничат или направляват стихийното пазарно раз​витие. Поради това в свободната игра на икономическите отношения, за разлика от политическите, военностратегическите, правните и други отношения, царяла неуправляема стихийност.

Обратно на това, привържениците на крайния етатизъм в икономи​ката са склонни да виждат в международните икономически отношения сфера, в която държавата трябва да господства напълно. Тя няма право да пренебрегва управлението на трансграничните икономически връзки, тъй като се касае за национални интереси, които тя е длъжна да защита​ва. Намирайки се под строг държавен контрол, икономическите отноше​ния според тях са малко способни да се влияят от развитието на другите отношения, щом са подчинени на суверенната държавна власт.

Най-после има и автори, които изхождайки от възгледите на т.нар. „вулгарен материализъм" са убедени, че развиващата се по своите зако​ни икономика е единствената база, която еднозначно определя всички социални явления. Склонни са поради това да търсят причините за вся​ка промяна в социалната сфера въобще, и в международната в частност, в непосредствено въздействие на икономическите фактори. Зад сложна​та игра на политическите и дипломатическите взаимоотношения търсят конкретна и пряка икономическа обусловеност.

Все пак. преобладаващо е разбирането, че нито самостоятелността в развитието на икономическите процеси е безгранична, нито е безгра​нично нейното влияние. Икономическото развитие се намира в сложно я разнообразно взаимодействие с всички други социални вътрешни и международни отношения. Самостоятелността на международните ико​номически отношения е относителна, тъй като те са само част от обща​та система на международното общуване и затова тази обща универсал​на система поставя определени изисквания и към тях. Международните икономически отношения не мотат да бъдат разбирани, обяснявани или прогнозирани по друг начин, освен в рамките на общите световни сис​темни международни връзки.

Други са въпросите за относителната роля и мястото на междуна​родните икономически отношения или за степента на тяхното влияние в общата система. Особеното място, което подсистемата на икономичес​ките отношения заема сред различните трансгранични отношения се определя от нейното фундаментално значение. Изходна точка при оп​ределянето на това значение е обстоятелството, че материалните усло​вия на живота на обществото и отношенията, в които хората неизбежно встъпват в процеса на създаването и възпроизвеждането на тези усло​вия, в последна сметка определят и формата, и главното направление на историческия процес. Хората общуват преди всичко, за да обезпечават

материалните условия на своето съществуване. Производството и възпроизводството са най-съществените двигатели на обществените процеси в действителния живот. А международните отношения, какви​то и да са техните характеристики, форми и съдържание, са само част от общия исторически процес. Поради това жизнените интереси на обще​ството в своята най-първична форма най-напред се проявяват като ико​номически интереси, като интереси, формирани и реализирани преди всичко в областта на икономическите връзки и взаимодействия, а след това и във формата на друг някакъв социален интерес.

При общите преценки за ролята на икономическите фактори за раз​витието на явленията върху световната сцена, при анализите на конкрет​ни международни ситуации, както и при прогнозирането на възможно външнополитическо поведение на партньори или съперници неизменно трябва да се има предвид, че в своето първично, водещо значение основ​ният международен икономически интерес на всяка страна се изразя​ва в най-обща форма. Поради това той често също може да е далече от конкретните икономически цели и интереси, чието проявление и реали​зация се осъществяват практически. Поначало съвпада, но може и да не съвпада напълно с тях. В своята най-обща форма основният икономи​чески интерес определя само общото направление в развитието на меж​дународните икономически отношения, но не и конкретните явления в тя\. Заедно с това този интерес определя само най-общо съдържанието и главното направление на външната политика на отделните страни, получава политическия си израз, има решаваща направляваща роля, но не служи като непосредствена причина за конкретните политически, во-енностратегически или други действия или бездействия. Би било съвсем наивно да се правят опити винаги да се обяснява едно или друго полити​ческо събитие само с непосредствена икономическа причина. В огром​ния брой случаи такава причина изобщо липсва, тъй като от принципно​то, фундаменталното положение, че в икономическите ситуации трябва да се търсят фундаменталните, първичните импулси за всички други социални феномени в никакъв случай не следва, че бидейки такъв първи​чен фактор само те са активни, определящи, докато всичко останало е пасивно следствие. Тъкмо поради своята най-обща форма основният икономически интерес най-лесно се съчетава с политиката, преобразува се на нейния език, трансформира се в политически интерес, определящ главното съдържание на политическите пели и направлението на целия
322                              ОСОБЕНА ЧАСТ: ПОДСИСТЕМИТЕ

външнополитически курс. В този процес на преобразуване, а в опреде​лена степен и като следствие от него, външнополитическата активност често пъти играе ролята на важно средство за задоволяване и на съвсем конкретни икономически интереси и цели. И обратното.

Това фундаментално, направляващо въздействие на основния иконо​мически интерес върху политиката и другите сфери на международните отношения не изчерпва въпроса за сложното им взаимодействие. Целена​сочената и съобразена с икономическите закони външна политика може да насочва в едно или в друго направление икономическото развитие, а с това с течение на времето да променя съдържанието и на фундаменталния икономически интерес. Политиката може да променя и материалните структури, с които той е свързан, макар този процес да е бавен. Полити​ката, следвана от държавите, от различните политически сили вътре в от​делната държава или в международните отношения може значително да ускорява икономическото развитие, но може със съшия успех да постига и обратното - да го забавя, да причинява огромни щети, разпиляване на сили и на материални ценности. В тези случаи политическият фактор е не само активната страна, но и като се води от целите на политиката и от механизмите на нейното формиране и осъществяване, при определени обстоятелства може да стане и водещ, и направляващ.

В това двупосочно взаимодействие се очертават особеностите на международните политически процеси, поради което в огромния брой случаи те изпреварват основното икономическо развитие. Това обстоя​телство винаги следва да се има предвид при външнополитическите ана​лизи, при търсенето на оптимални и ефективни решения, както и при външнополитическото прогнозиране и планиране. Някои от тези особе​ности се състоят в следното:

• Както бе вече изтъкнато, на политическите процеси е присъща по-голяма подвижност. При тях са възможни много бързи и ко​ренни промени. Под влияние на вътрешни процеси и събития външната политика на всяка страна може внезапно, категорично и диаметрално да променя своя курс и цели, да превръща вчераш​ните си приятели в съперници и дори в противници. Връзката й с материалните условия на живота, а и със съществуващите иконо​мически реалности, не е непосредствена, а преминава през много звена, гъвкава е и е подвижна. Обратно, икономическото разви​тие, а с това и отношенията в икономическата сфера са по-тясно и

по-здраво свързани с материалните условия, с достигнатата сте​пен на материално производство и с формите на неговата органи​зация. Външнополитически приятели често се намират много по-бързо, отколкото нови пазари и източници за суровини и енергия, когато по политически причини са загубени предишните. Вече стана дума, че крутите завои във външнополитическия курс могат да откъсват политиката от икономическата й основа и да предизвикват много сериозни неблагоприятни последствия.

• Географските и природните условия много no-непосредствено ц много по-силпо влияят върху националната икономика и върху международните икономически отношения на всяка страна, от​колкото върху направлението, формите и съдържанието на нейното политическо общуване. В някои случаи това нееднакво въздействие също предизвиква разминаване на политическите с икономическите интереси. Когато те не съответстват, не са в хармония, а още повече когато си противоречат, вземането на отговорните, дългосрочните, стратегическите решения и в политическата, и в икономическата сфера става деликатно, трудно и много отговорно.

• На политическото развитие е присъща no-голяма роля на субек​тивния фактор. В политическите отношения управлението пре​обладава над самоуправленските реакции на системата. Обратно на това, ролята на саморегулирането, на самоуправлението на икономическите процеси е по-силно изразена, отколкото при политическите процеси. Поради това ролята на стихийността в тях обикновено играе по-голяма роля. Ограниченията, рамките на възможното и невъзможното в областта на външнополитическите отношения са много по-гъвкави, отколкото при икономическите отношения.

• В рамките на своята самостоятелност политическият процес има своя вътрешна логика, която невинаги съвпада с логиката на ико​номическите изисквания. Външнополитическата, а в нейните рамки и дипломатическата игра имат свои правила, чието пренебрегва​не се заплаща тежко с поражението на непредвидливия играч. Икономически задължителното невинаги е политически необхо​димо и икономическата логика може никак да не съвпада с логиката на политиката.

В заключение може да са направи извод, че между подсистемата на международните икономически отношения и подсистемата на междуна​родните политически отношения съществуват множество прави и об​ратни връзки. Подобно е положението и с другите подсистеми на транс-граничното общуване. Анализирането, прогнозирането, планирането и вземането на решения във всяка от тях изисква комплексни преценки, отчитащи спецификата на взаимните влияния. И още нещо, което не е по-малко важно - тези връзки са непостоянни, подвижни са и са гъвкави. В някои случаи водещо, активно влияние могат да имат политическите фактори и съображения, но в други случаи нещата се обръщат. Така е, защото се отнася не за просто и неизменно взаимодействие между уп​равляваща и управлявана система, а до много сложно и непостоянно взаимодействие, при което често става размяна на ролите. Но при едно много съществено изключение - когато става въпрос за първичните, фундаменталните, задвижващите, направляващите основни импулси, икономическото развитие, икономическите интереси и съответно фор​мираните с тях отношения имат определящо, решаващо значение. Политическите отношения винаги трябва да имат надеждна и со​лидна икономическа основа. Когато политиката подцени или пре​небрегне икономиката, последствията обикновено са no-сериозни и дългосрочни, отколкото в случаите, когато икономиката допусне дисонанс с политически интереси. Все лак и това правило би трябвало да се приема no-скоро като една статистическа вероятност, а не като непоколебимо и еднозначно действащ закон.

1.4 ПОДСИСТЕМА НА ВОЕННОСТРАТЕГИЧЕСКИ ОТНОШЕНИЯ

Точността изисква този вид подсистемни отношения да се опреде​лят не като „военни отношения", а като „военностратегически отноше​ния". Военни са отношенията между воюващи страни. Войната е състо​яние на международни отношения, което също формира между воюва​щите страни подсистемно обособени отношения, но то е различно от онова, което се определя като военностратегически отношения. Военностратегическите отношения са отношения в условията на мир. Определящ при тях е стремежът да се постигат стратегически полити-

чески цели, като се търси опора във възможностите на военната сила, без тя непосредствено да се употребява. Такова поведение невинаги е израз на агресивност или на друга проява, нарушаваща международно​правния и политическия ред, тъй като активността в тази сфера на трансграничните отношения може да се определя и от желанието да не се допусне злонамерено използване на военна сила от евентуален съпер​ник или противник или да се води от склонност да се търсят допълни​телни гаранции за международна сигурност. Развиването на отбранителен потенциал от всяка страна е в съответствие с естественото и неотмени​мо нейно право на индивидуална и колективна самоотбрана против на​падение или друго въоръжено посегателство на териториалната й ця​лост или политическата й независимост.

Тази сфера на отношенията е една от най-чувствителните към про​мените в международната система. Раймон Арон с основание сравнява международното общество с общество, съставено от субекти, всеки от които ревниво следи някой реален или потенциален съперник да не по​лучи над него силово превъзходство. Нарушаването на военното равно​весие дава едностранни предимства, а когато е в полза на голяма и сил​на държава открива възможности за установяването на нейната хегемо​ния в регионален или в световен мащаб. Заплахите за сигурността на другите може да изхождат само от големи и силни партньори, малките и слабите не създават такива проблеми.

Всъщност, всеки голям военносилов, а и всеки друг силов дисба-ланс в международната система, открива възможности и с това събужда опасения от прояви на доминация и хетемонизъм. Дали те са основател​ни или не са, зависи от много фактори, но при всички случаи потенциал​ният хегемон използва качества, които другите не притежават. Ще посо​чим отново, че срещу неговите претенции онези, които не притежават тези качества имат винаги много ефективно средство - тяхната множе-ственост. В процеса на силовото международно общуване количеството може да компенсира липсата на качеството, но само в степента, в която множеството на малките и слабите се окаже способно, като се обедини, да го превърне в средство за защита на заплашените си интереси. Тази възможност расте в степента, в която във функционирането, управлени​ето и самоуправлението на международната система се увеличава роля​та на институционните й структури. Международните правителствени организации откриват най-големите възможности на страните, които не

могат да бъдат отнесени към групата на големите и силните, да защита​ват успешно своите интереси.

Въоръжените сили са предназначени да зашитават националните интереси и да гарантират международната сигурност на държавата, също както дипломацията и другите средства на външната политика. Разлика​та не е в целите, а е в начините, чрез които това се постига. По същество въоръжените сили също са предназначени да служат за постигане на външнополитически цели. Военните структури на държавите поначало са предназначени за действия в сферата на международните отношения. И тук, както в областта на междудържавните политически отношения, стратегическите решения се вземат на най-високото равнище на държав​ното ръководство.

Тези отношения имат силно изразена специфика, структура, дина​мика, закономерности, приоритети и фактори, които определят разви​тието им. При тях резултатите не се постигат нито чрез външнополити​чески съображения, нито с помощта на сръчни дипломатически комби​нации. Решаващото значение и последната дума имат военните фактори -брой и качество на дивизиите, ракетите, авиационните и морските фло-тилии и другите компоненти на военните възможности на държавите. Наред с политическата, икономическата и другите подсистеми, военно-стратегическите отношения образуват обособена и относително само​стоятелна структурна подсистема на международни отношения.

Тези отношения възникват и се формират в съответствие с различ​ните възможности на страните в случай на употреба на въоръжено наси​лие да постигат военно превъзходство. Те са винаги политически и по​чти всякога са междудържавни. Политически са, защото военното превъзходство, потенциално или постигнато реално в току що завър​шил въоръжен конфликт, никога не е самоцелно. Само по себе си то не обезпечава преимущества и придобивки. Военното превъзходство вся​кога е средство за постигане на цели, които са извън рамките на чистата военна стратегия. То е средство за постигане на политически цели и това означава, че войната неизменно остава разновидност на политическите отношения. Войните не избухват заради капризи на военните, нито вне​запно, без съответно предхождащо ги развитие. Те не са начало, а вина​ги са трагичен завършек на политически процес, който е навлязъл в осо​бена и много остра кризисна форма.

Непосредствената употреба на въоръженото насилие в междуна​родните отношения, каквато е войната, според класическата формули​ровка на Клаузевиц не е друго, освен „продължение на политиката с други средства". Воюващите преследват същите цели. които са пре​следвали преди началото на враждебните въоръжени действия. От това следва,че различието между мира и войната не е различие в целите, а е различие в средствата за постигането им. Следва също така, че организа​цията, подготовката и ръководенето на дейностите за поддържане или увеличаване на военния потенциал на всяка страна също са неделимо свързани с политически цели.

Поначало военностратегическите отношения са междудържавни отношения, тъй като поотделно или съвместно държавите са, които раз​полагат със средствата за воденето на войни. Въоръжените им сили са важна част от тяхното устройство. Сравнително редки са случаите, ко​гато нации, надигнали се в борба за национално самоопределение, сфор​мират въоръжени сили, способни да предприемат действия с характер и мащаби на военните действия. Но дори когато това стане, те вече са в началната фаза на формиране на държава.

И все пак. въпреки обстоятелството, че състоянието на война е фор​ма на политически отношения, военностратегическата сфера на между​народни отношения запазва обособеността и относителната си само​стоятелност. В сферата на тези отношения предназначените за военни действия въоръжени сили и в условията на мир нерядко се използват като фактор за управление на взаимодействията.

Отношенията във военностратегическата подсистема на междуна​родни отношения са в тясна връзка и много активно взаимодействат и с другите подсистемни отношения, особено с отношенията на конфликти и войни. Но не бива да се смесват. Свързани са, но са различни. Подси​стемата на военностратегическите отношения е структурна подсисте​ма, тя е постоянно съществуваш елемент в международните отношения, докато международните конфликти и войни спорадично формират под​системи на отношения, които нямат структурно естество. Подсистеми​те на съперничества и конфликти възникват и изчезват, но армиите съще​ствуват постоянно и в спокойно, и в размирно време. Войната не е есте​ствено състояние на международната система и затова конфликтите и войните дълбоко я разстройват. Обратно на това, съществуването на

военностратегячески отношения не противоречи на движението, функционирането и развитието на универсалната система на междуна​родни отношения. Поддържането на военностратегическите отношения не предполага непременно конфликтност и в тях международното сътруд​ничество може също да намира естествено и полезно развитие, докато международните конфликти и войните напълно разрушават сътрудниче​ството. Те са негово категорично и пълно отрицание.

Поради относителната самостоятелност и подсистемна обособеност на военностратегическите отношения, и в тях, подобно на други някои подсистеми, субектите на отношенията могат да имат положение и роля, коренно различаващи се от значението и ролята, които могат да имат в другите подсистеми. Бихме могли да припомним примерите, които по друг повод посочвахме. Мястото, ролята и възможностите на Швейца​рия в сферата на валутно-финансовите международни отношения твърде съществено се различава от нейната роля, място или възможности като воешюстратегически фактор. През втората половина на XX век Феде​рална република Германия се издигна до равнище на първостепенен, водещ субект на икономическите международни отношения при несрав​нимо по-малки възможности и роля в световните военностратегически отношения. След поражението и през втората световна война Япония дълго време практически бе лишена от национални въоръжени сили, но с нейното положение й влияние като субект в международните иконо​мически отношения само няколко десетилетия по-късно можеха да се сравняват твърде ограничен брой държави. В края на 80-те и началото на 90-те години на XX век ролята на Русия в международните икономи​чески отношения драматично се промени в неблагоприятно за нея на​правление, но като субект на военностратегически отношения тя продължава да бъде първостепенна, дори световна сила.

След втората световна война, през цялата втора половина на XX век в тази сфера се разви структуризация на отношенията, каквато система​та на международните отношения от миналото никога не е имала. Нико​га преди не са съществували едновременно толкова голям брой военно​политически съюзи, блокове, коалиции и групировки. Резултатите на войната коренно промениха разположението на военностратегическите сили върху световната сцена. Някои страни като Германия и Япония, лишени от национални въоръжени сили, загубиха дори предишното си положение на велики държави. Други, като Англия и Франция, запазиха

положението си на големи сили, но значително отстъпиха пред решава​щото военно превъзходство на двете суперсили - Съединените щати и Съветския съюз.

Вследствие от това и под влияние на общата конфронтация цялата подсистема на военностратегическите отношения се групира около две​те суперсили. Главно под тяхно влияние следвоенните отношения се ха​рактеризираха със значително повишаване на влиянието на военностратегическия фактор, с често използване на силата непосред​ствено или чрез заплаха тя да бъде употребена. Най-често прибягването към военна сила беше дело на големите и мощни във военностратеги-ческо отношение държави (САЩ във Виетнам, Панама, Гренада, Ирак и другаде, Съветският съюз в Унгария, Чехословакия, Афганистан и дру​гаде, Англия и Франция в Близкия Изток. Африка и другаде ), при което светът нерядко се оказваше изправен на ръба на термоядрена катастро​фа. Извънредно тежки и напрегнати мигове светът изживя през 1962 г. по време на Карибската криза. С една дума, промените във военнострате-гическата сфера имат развитие, разположение и структура, които могат да не съвпадат с развитието в другите подсистеми на международни от​ношения - например в политическата или в икономическата.

Поведението на субектите в тази подсистема се определя от зако​номерностите и изискванията на военната стратегия. Тя винаги остава подчинена на политическата стратегия, но специфичните й цели, свърза​ни с постигане или запазване на решаващо превъзходство над въоръже​ните сили на противника, не са тъждествени с правилата, закономерностите и целите на политическата стратегия. Когато се оп​ределя, че военностратегическите отношения поначало са междудържав​ни отношения, от това съвсем не следва, че може всички междудържав​ни отношения да бъдат отнесени към военностратегическите. От това. че военностратегическите отношения всякога са изпълнени и с политиче​ски смисъл не следва, че политиката може да се осъществява само с военностратегически средства. При военните отношения военната сила е решаващ фактор, обаче в сферата на международната политика тя ос​тава само едно от нейните средства. При това не винаги най-ефективно​то и най-подходящото.

Функцията на военната сила като гарант на сигурността на държава​та, на нейната териториална цялост и политическа независимост е съще​ствена. Държавите, които имат мощни армии са желани партньори и

съюзници. Те могат уверено да защитават своите интереси. Обратно на това, слабите във военно отношение страни често са изложени на запла​хи и опасности. Все пак те не са в безизходно положение, защото в меж​дународната система има много начини и средства военностратегиче-ските отношения да бъдат управлявани и поддържани в благоприятни варианти. Най-често използваните за тази цел средства са военните съю​зи, които позволяват да се запълва недостигът на собствена военна сила с военната сила на съюзник или на съюзници. По тази линия на връзка, управлението на военностратегическите отношения на държавите ефек​тивно взаимодейства с дипломацията и с другите средства на външната политика. Умелата дипломация и успешната външна политика могат да влияят върху военностратегическите преимущества на съперниците и евентуалните противници, а дори и да ги лишааат от преимущество.

Колкото и голямо да е значението на военностратегическия потен​циал на държавите, неговите възможности не са безгранични. Употре​бата па военната сила не може да решава всички проблеми и не може да постига всички цели. Тя неизменно остава в рамките на ограниченията на възможностите па силата в .международните отношения, които по друг повод бяха вече разгледани.

Изключително голямо става значението на военностратегическите отношения в условията на международно напрежение и конфронтация. Студената война между Изтока и Запада изведе отношенията във воен-ностратегическата сфера в центъра на световните отношения. На глобал​но равнище съотношението на силите в тази сфера стана най-важен и ак​тивен фактор, определящ възможностите на политическите и дипломати​ческите комбинации. От състоянието и развитието на тези отношения за​почна в най-висока степен да зависи не само запазването на световния мир, но и съхраняването на живота върху планетата. Всичко това не озна​чаваше, че военната стратегия е престанала да бъде подчинена на поли​тическата стратегия или че войната е престанала да бъде продължение на политиката. Означавате, че военностратегическите съображения са зае​ли много важно, първостепенно място в политическите взаимодействия и че в много случаи и при много важни международни проблеми политиче​ските възможности на конфронтиращите блокове се ограничаваха от непреодолимите рамки на военностратегическите обстоятелства.

Степента на конфронтацията в международните отношения зави​си от политиката, следвана от субектите на отношенията. Политиката

е онази, която по този начин, чрез връзката „конфронтация - значе​ние па военностратегическите отношения" определя ролята на во​енния фактор в международните дела. Но установила се, конфронта​цията открива възможността военният фактор да влияе обратно върху политическото поведение. Възможността дадената страна да бъде въвлечена във военен конфликт, вероятните последици от това, както и възможността или невъзможността да го спечели поставят много твърди рамки и пред политическите цели и дипломатическите манев​ри за тяхното постигане, По линията на обратните връзки в същото време военностратегическите отношения се влияят силно от общото състояние на политическите отношения. Всяко изостряне на полити​ческите отношения незабавно отеква в сферата на военностратегичес​ките отношения.

Икономическите връзки и особено икономическият потенциал на всяка страна имат много голямо значение и за нейния военен потенциал. Поддържането му зависи непосредствено от състоянието на национал​ната икономика. Притежаването на многобройни армии и мощно въоръ​жение изисква разходи, които икономиката трябва да е в състояние да понася. Тези разходи често са не само твърде високи, но и са непроизво​дителни в смисъл, че изразходваните средства и ресурси не се връщат обратно в процеса на възпроизводството. Последицата е неблагоприят​на за националната икономика. Оръжието не служи за производство на материални блага.

Изключение от това правило е, когато оръжието е предназначено не за увеличаване на националния военностратегически потенциал, а се произвежда, за да бъде продадено на други страни и по този начин да реализира икономическа възвръщаемост. Развитата военна про​мишленост на някои държави им носи значителни печалби. Но в този случай производството и износът на въоръжение стават дейност, която се отнася към друга сфера на отношенията - към икономическата под​система на международни отношения. Оръжието става стока.

Практиката на международните икономически отношения се отна​ся към търговията с оръжие по същия начин, както към търговията с всяка друга стока. Но все пак доставката на оръжия, от една страна, винаги има определени политически и военностратегически ограниче​ния (например да не се продава оръжие на евентуални противници или на държави, които могат да са благосклонни към тях), а от друга страна

лесио поражда политически и военни зависимости. Ако тези зависимос​ти преминат разумната граница, могат да станат опасни за национална​та сигурност. Въоръжаването на националната армия само от един дос​тавчик създава необходимост само от него да се получават консума​тиви, резервни части, муниции и други обслужващи материали за доста​вените оръжейни системи. В кризисни ситуации възможностите да се прибегне към употребата на въоръжената сила може да се окаже небла​гоприятно зависима от единствения военен доставчик. По политически или други съображения той може да спре доставките. Затова при нор​мални отношения, водени от политически и военностратегически съоб​ражения, разумните правителства обикновено се стремят да разсъсре-доточават източниците на военни доставки и така да избягват еднопо​сочната обвързаност.

Международната търговия с оръжие и военни материали има още едно много неблагоприятно отражение, протичащо по линията на връзки​те между военностратегическата подсистема и политическата подсис​тема на международните отношения. Съществува връзка между търсе​нето на оръжие, покачването на неговата цена и военната и политичес​ката конфронтация в международната система. Това поражда заинтере​сованост у държави, които са големи производителки на оръжие (а това по общо правило са големи, силни и влиятелни държави J преднамерено да поддържат конфронтацията и напрежението в системата. Резултатът е покачване на печалбите от оръжейната им промишленост и обшо бла​гоприятно развитие на тяхната икономика.

Практическият опит постоянно потвърждава правилото, че когато военната сила започне да играе водеща роля в международните от​ношения и отношенията във военностратегическата сфера започ​нат да доминират, ролята па дипломацията и на приемливите компромиси бива силно ограничена. В тези случаи на дипломацията не остава друго, освен да регистрира онова, което бива налагано със сила​та. Практически отново се потвърждава положението, че което не е по​стигнато с политически средства, с помощта на разумна и добронаме​рена дипломация и посредством сполучливо съчетаване на интереси при изгоден компромис, никога не може трайно и пълно да реши проблеми​те. Тогава само се променя формата им и се залагат нови и често още по-трудни проблеми. Откъсната от взаимната изгода, от взаимния и общ интерес военната сила в по-далечна перспектива не довежда до трайни

решения. Обратно, тъкмо в условията на най-острите военностратегиче​ски кризи след втората световна война дипломацията и здравият поли​тически разум се оказваха единствено способни да запазват световния мир и да намират приемливи и поради това трайни решения на много сложни конфликтни ситуации.

От снижаването на конфронтацията и по този начин от снижаване на ролята, която военностратегическите отношения заемат в общия ком​плекс на международните отношения са заинтересовани много страни, големи и малки. Но особено са заинтересовани малките страни, защото техните военностратегически възможности са винаги ограничени от обек​тивни обстоятелства: територия, население, материални ресурси и т.н. Уязвимостта им от ударите на военна сила е много по-висока, а при съвременните военни технологии за тях възниква драматичният въпрос за оцеляването им дори при конфликти, в които те не вземат участие. Поддържането на съответен статус в сферата на военностратегическо-то противопоставяне изисква несравнимо по-големи материални разхо​ди, отколкото във всички други сфери на международните отношения, дори взети заедно. В условията на извънредно бързото морално остаря​ване на оръжията и военните съоръжения, с които разполагат, както и главоломната цена на свързаните с тях високи технологии, необходими​те за защита на техните интереси и сигурност разходи стават непосилни. Търсейки решения в съюзи и коалиции с по-силни партньори, по-малки​те страни често заплащат висока цена и попадат в неблагоприятни за тях зависимости.

Съществува обратна зависимост между ролята на военностратеги​ческите отношения, от една страна, и ролята на малките страни, манев​реното поле на тяхната дипломация, възможността им да влияят върху международните дела, от друга страна. Справедливостта на една кауза, основателността на политическите аргументи и основателността на пра​вото, на което те биха искали да разчитат, избледняват винаги, когато централно място в международния живот заеме онази сфера на отноше​ния, в която решаващи са военностратегическите съображения. Тогава за малките страни настават тежки времена.

Изглежда, че единствено отношенията във военностратегическата подсистема напълно потвърждават много от възгледите на теоретиците от школата на политическия реализъм. Това с силовата сфера в меж​дународната система и затова борбата за сила, за реализиращо и га-

рантиращо интересите превъзходство тук изглежда естествена и е често необходима. Силата, потенциална или реално употребена, тук има ре​шаващо значение. Но също както при всички други политически или икономически отношения, относно елементите на силата и факторите, от които зависи силата, която държавите могат да използват, за да по​стигнат воешюсшювото превъзходство, нито в теорията, нито в практи​ката има единно мнение. Броят на мненията е толкова голям, че се оказ​ва невъзможно изчерпателното изброяване на тези фактори. Проблемът се усложнява още повече от обстоятелството, че при различните усло​вия, в които се намира всяка страна, силовите фактори имат различна стойност и значение.

Дори ако се окаже възможно изчерпателното предвиждане на всич​ки фактори, от които се определят силовите съотношения, няма единни критерии за точно определяне относителната тежест на всеки от тях. В зависимост от несходните условия, в които се намират държавите, от​носителното значение на всеки фактор може да е различно. За равнинна страна относителната тежест на бронетанковото превъзходство на евен​туалния противник е друга в сравнение със страна, чийто терен е силно пресечен. За континентална държава морското превъзходство на про​тивника няма същото значение, както за страна, която е островна или има голямо морско крайбрежие. Страна с голяма концентрация на инду​стрията и населението е много по-уязвима от авиацията на противника, отколкото страни, при които тази концентрация е по-ниска.

Все пак ясно е. че сред елементите на военната сила винаги са коли​чеството и качеството на войсковите части, количеството и качеството на въоръженията, способността на командния състав, организираността и готовността на армията да действа, състоянието на военната инфра​структура и много друго. Това са фактори, непосредствено отнасящи се за въоръженията и въоръжените сили. Но твърде много са елементите и факторите, които имат военностратегическо значение, без да са свърза​ни пряко с въоръженията и въоръжените сили. Сред тях са географското разположение, етническият състав на населението, стабилността на вътрешния ред, финансовият и индустриалният капацитет и много дру​го. Това затруднява преценките и често става причина за погрешни ре​шения.

Ако все пак и тази пречка бъде преодоляна, трудностите не свършват, защото веднага може да се забележи, че даже между току що спомена-

тите елементи има елементи, които не подлежат на количествена пре​ценка. Дори и да се даде ясна качествена характеристика на отделните елементи и фактори, остава почти невъзможно да им се даде количе​ствено определение. Моралното състояние на личния състав или на на​селението, стабилността на правителството, степента на подготовка на командния състав и много друго не може да се определи с количествени показатели. А без тях точността винаги остава ниска.

Броят на ракетите и техният радиус на действие имат ясен и количе​ствен, и качествен израз, но тяхната ефективност пак остава недостатъ​чно изяснена, защото зависи от способността на противната страна да им противодейства. В сила е обща закономерност, за която вече стана дума - ефективността на всяка сила не зависи пряко от нейната величи​на, а зависи от съотношението й със силата, която може да й бъде про​тивопоставена. А тук информацията за възможния противник често бива забулена от военните тайни.

Особено сложни и трудни стават военностратегическите преценки, когато се касае за сборна военна сила на съюзени държави. В този слу​чай решаващо значение добиват елементи и фактори, които изобшо са извън военностратегическата сфера - например степента на готовност на съюзника да изпълни съюзните си задължения. Военнополитически​те съюзи играят много голяма роля в сферата на тези отношения, но никой никога не е могъл предварително съвършено точно и с абсолют​на сигурност да определи възможностите на тяхната ефективност в ус​ловията на кризи и на въоръжени конфликти.

Отгоре на всичко, във военностратегическата сфера познанието, за което става дума, винаги е априорно, то съществува като познание тео​ретическо, свързано е повече с предположения, отколкото с практичес​ко сравнение. Истинската и окончателна преценка за съотношението на приблизително равни военни сили става възможна едва тогава, когато те бъдат поставени в практическо взаимодействие, т.е. в условията на война​та. Но тогава е късно да се поправят грешките. За разлика от други сфери на международните отношения, съотношението на силите във военностратегическата област много често остава разположено в широко поле на предположения и догадки, чиято точност преди практическата им проверка трудно може да се докаже. Преценките на военностратеги-ческите възможности (от които в условията на конфронтация и надвиснал въоръжен конфликт зависят много от решенията в другите сфери) доби-

ват голяма доза субективност. От това неопределеностите и рисковете още повече нарастват. И макар генералните щабове да разполагат с раз​лични старателно подготвени и обосновани военностратегически преценки и прогнози, те никога не са гарантирани от служебния оптимизъм на гене​ралите. В международните отношения няма друга подсистема, в която грешките да са толкова трагични и толкова непоправими, както в подсис​темата на военностратегическите отношения.

През XX век особено се активизира още една линия на подсистем-ните взаимодействия - зависимостните между военностратегическата подсистема и подсистемата на отношенията в областта на науката и об​разованието. Развитието на науката стана толкова интензивно, открити​ята толкова фундаментални и мащабни, че изследователи и политици ги определят като научно-техническа революция. Много от големите от​крития в областта на науката и технологиите получиха непосредствено военно приложение. Така стана с отварянето на огромната енергия на атома, откриването и използването на кохерентните светлинни лъчи (ла​зера), излизането в космоса и създаването на постоянни земни спътни​ци, компютърната обработка и управление на информацията и много друго. Появиха се нови оръжия и оръжейни системи, а всяка от тях из​веждаше нови характеристики и равнища на военностратегическо про​тивопоставяне. Ако за развитието от меча и стрелата до огнестрелните оръжия бяха нужни векове, промените във военностратегическата об​становка през XX век (особено във втората му половина ) започнаха да се измерват с периоди дори no-малки от десетилетие. Възникна положе​ние, когато откриването на нови технологии в оръжейните системи може драматично да промени съотношенията на силите дори в световен ма​щаб. При това в много тесни временни рамки. Подобно не е съществу​вало в цялата предишна история на международните отношения.

Растящото значение на военностратегическата сфера се свърза с нейната увеличаваша се динамика и нестабилност. На свой ред тази не​стабилност оказа влияние върху цялата система на международни отно​шения, разпространявайки се върху всичките й основни подсистеми.

Между всички настъпили промени най-голямо, скокообразно про​явило се изменение предизвика създаването на ядрените оръжия, отна​чало като оръжия на авиацията, а след това и като самостоятелен род стратегическо оръжие. Още първата употреба на ядреното оръжие по​каза, че във военностратегическата сфера е възникнала качествено нова

ситуация. Държавите се разделиха по нов начин - на ядрени и неядрени сили. Съединените щати станаха не само първата и за онова време един​ствената ядрена сила, но и единствената, която е употребила това оръ​жие за масово унищожение на хора. След успешно взривяване на военен полигон в Невада, американското политическо и военно ръководство в края на втората световна война употреби ядрено оръжие против Япо​ния. На 6 август 1945 г. беше взривена американска атомна бомба върху японския град Хирошима. Няколко дни по-късно последва нова употре​ба, този път против друг японски град - Нагазаки. Човешките и матери​алните жертви и поражения бяха потресаващи. Щастие за човечеството е, че тези две употреби и досега остават единствени.

Притежаването на апокалиптичното разрушително средство от аме​риканските въоръжени сили не можеше да не се отрази върху политичес​ките и военностратегическите доктрини, от които изхождаше американс​кото ръководство при определянето на военностратегическите отноше​ния и външнополитическия курс на страната. Първата от тях най-често е определяна като Доктрина ни атомната дипломация (1945-1950}. Ос​новната й идея се основа на преценка, че щом разполагат с изключително голяма военна мощ, опирайки се на несравнимо военно превъзходство. Съединените щати могат да играят решаваща роля при установяването на новото следвоенно устройство. Получават възможност да бъдат и главният фактор за сдържане на съветска експанзия в Европа и в другите части на света. Изключителното положение, което им създава ядреното превъзходство ще им позволява, от една страна, да водят по отношение на своите противници „политика от позицията на силата", а от друга страна ще подтиква много страни да търсят от тях защита и военностра-тегическа подкрепа. Съединените щати стават естествен защитник и лидер на свободния свят в борбата му против комунизма. Това обстоя​телство има важна последица - колкото повече се активизира и изостря тази борба, толкова повече некомуниетическите страни ще стават зави​сими от американската закрила. Първият следвоенен президент на САЩ Хари Труман изрази убеждението си. че Америка е и ще остане есте​ственият световен водач.

Порасналата военна мощ на Съветския съюз и особено разширява​нето на неговото влияние първоначално в Източна Европа, а после и в други части на света, наистина подтикна много правителства в западния свят сами да потърсят опора и закрила от САЩ, по онова време един-

ствената военна сила, способна да се противопостави на Съветския съюз. Развитието във военностратегическата сфера изигра много активна роля за утвърждаването на биполярната структурна конфигурация в светов​ната система на международни отношения.

Публикувани много по-късно документи позволиха да се прецени, че по онова време в декларациите на политиците е имало доста силно застъпено външнополитическо блъфиране. През средата на 1945 г. аме​риканските въоръжени сили са разполагали само с 2 атомни бомби. Че​тири години по-късно производството на ядрено оръжие в САЩ достига до 4 атомни бомби месечно, т.е. около 50 бомби годишно. Все пак, в условията на противопоставянето по време на въоръжения конфликт в Корея (1950-1953) ядреното оръжие не бе употребено, тъй като висшето ръководство на Съединените щати прецени, че в количествено отноше​ние то не ще бъде достатъчно за бърза и решителна победа над съветс​ките, китайските и севернокорейските въоръжени сили, действащи на корейския фронт.

Появата на монополно притежаваното ядрено оръжие скокообраз​но повиши ролята на военната сила в целия комплекс на глобалните от​ношения. В съответствие с новото положение особено значение беше определено за развитието на военностратегическата авиация и за дости​гането на господство във въздуха в случай на евентуален въоръжен кон​фликт.

Въпреки мерките да се запазят секретите за неговото производство дори от най-близките съюзници на САЩ, предположенията за продължи​телен монопол над ядреното оръжие не се оправдаха. През 1949 г. офи​циално бе съобщено, че в Съветския съюз успешно са произведени опи​ти с ядрено оръжие.Това означаваше, първо, че по отношение на глав​ния съперник на САЩ ядреният монопол е престанал да съществува, второ, че Доктрината на атомната дипломация е загубила много от сво​ята ефективност, трето, че ядрените сили вече са станали две, и четвър​то, че военностратегическата конфронтация в глобалните отношения е станала още по-опасна, защото се е превърнала в ядрена.

Началото на 50-те години очерта бърз преход към нова американска военностратегическа доктрина -Доктрината за масирано възмездие (1952-1960). Нейното възприемане и основното й съдържание бяха офи​циално оповестени от държавния секретар на САЩ през 1954 г. Доктри​ната се основа на разбирането, че макар ядреният монопол на САЩ да

се е разрушил, американските въоръжени сили продължават по отноше​ние на Съветския съюз да разполагат, в случай на военен конфликт, с количествено и качествено превъзходство в ядреното въоръжение, съче​тано с превъзходство в авиацията. Това им позволява да парализират съветската ядрена заплаха против тях и техните съюзници, като декла​рират предварително и категорично, че ако при въоръжен конфликт Съветският съюз употреби ядрено оръжие, американските въоръжени сили ше отговорят с масирано възмездие, т.е. ще нанесат несравнимо по-унищожителни ядрени удари без задръжки, незабавно, без ограниче​ния, с всичките си ядрени средства. Считаше се, че така успешно се блокира съветската ядрена мощ, защото в случай на предизвикан от СССР ядрен конфликт отговорът не само ше е незабавен, но няма да има никакво съответствие в мощта на разменените ядрени удари.

През следващите години положението във военностратеги ческата сфера продължи да се променя. Ядреният монопол все повече се разрушаваше, а с това и опасностите за света ставаха все по-големи. Ядрените потенциали и на двете ядрени суперсили се увеличиха до размери, многократно преви​шаващи онова, което е необходимо за пълното унищожаване на съперника. Стана ясно, че в случай на употреба на ядрено оръжие последиците за при​родната среда не ше могат да бъдат локализирани нито в рамките на фрон​товите действия, нито в границите на воюващите държави. Това означава​ше, че макар притежаването на ядрено оръжие да оставаше ограничено в кръга само на няколко държави, последиците от улопребата му са станали всеобщи. Може би това беше и първата среща на човечеството с възниква​нето на проблем, от категорията на онези проблеми, които след това започ​наха да се определят като глобални проблеми.

Въпреки старателното пазене на ядрените секрети, през следващите години с ядрени оръжия се сдобиха въоръжените сили на Англия, Фран​ция, след това и на Китай. Така във военностратегическата сфера на-стъпи ново, този път тристепенно разположение на силите - две ядрени суперсили (САЩ и СССР), три ядрени сили (Англия. Франция и Китай) и след тях останалите неядрени държави. Между неядрените също се разви диференциация, поради различните им възможности да създадат ядрено оръжие. Очерта се бързо увеличаваща се група на т.нар. „праго​ви" или „околоядрени държави", броят на които достигна повече от четиридесет. За някои от тях се появиха сериозни съмнения, че тайно са създали ядрено оръжие (Израел, ЮАР, Индия, Пакистан и др.). По-късно

за някои, например за Индия и Пакистан, съмненията се потвърдиха. „Клубът" на ядрените държави продължи да се разширява.

Все пак, биполярната глобална конфронтация в тази сфера не се про​мени съществено, тъй като с близо 90 % от съществуващия в света ядрен потенциал продължиха да разполагат двете ядрени суперсили САЩ и СССР. Освен това, дълго време само тези две държави разполагаха с интерконтинентални балистични ракети, способни да доставят ядрено​то оръжие във всяка точка на земното кълбо. Срещу стратегическите ракетноядрени средства никоя държава, включително и двете суперси​ли, не разполагаха с възможности да се защитят.

Доктрината за масирано възмездие бе посрещната с одобрение от съюзниците на САЩ, в това число и от онези от тях, които вече разпола​гаха с такова оръжие, защото доктрината им даваше основание да се считат защитени от американски „ракетноядрен чадър" против евенту​ална съветска ядрена заплаха. Макар и косвено, доктрината спомогна да се засилят центростремителните тенденции в основните световни бло​кове и коалиции. Няколко години преди нейното обявяване, на 4 април 1949 г. бе подписан съюзен договор между САЩ , Канада и основните западноевропейски държави, а след това в съответствие с договора бе изградена и неговата военнополитическа организация - НАТО. Амери​кански въоръжени сили се разположиха в Западна Европа като гаранция за нейната сигурност. Считаше се, че така се изключва възможността СССР да заплашва с ядрената си мощ западноевропейските съюзници на САЩ.

Влизането в сила на Парижките споразумения (1955J. включването на Федеративна република Германия в НАТО, от една страна, подписва​нето между Съветския съюз и влизащите в неговата орбита европейски държави Варшавски договор (1955 ) и създаването на неговата военно​политическа организация - Организация на Варшавския договор, от друга страна, още повече задълбочиха и изостриха двуполюсната глобална кон​фронтация.

Скоро след овладяването на тайната на ядреното оръжие Съветски​ят съюз направи успешни опити с водородна бомба. Няколко месеца по-късно това бе сторено и от САЩ. Възникна ядрено оръжие от второ поколение, десетки и стотици пъти по-мощно и разрушително. Успешни опити с балистични ракети и особено извеждането с тяхна помощ в ор​бита около земята на първия съветски спътник събуди на Запад тревога

от очертаващо се съветско превъзходство по отношение на интерконта-ненталните балистични ракети. Съчетани с термоядрения си заряд, тези ракети практически представляваха неотразимо стратегическо въоръ​жение. Преимуществото на Съветския съюз не продължи дълго, тъй като в Съединените щати също бяха приети на въоръжение подобни ракети.

Съветското правителство се обяви за пълна забрана и унищожаване на ядрените оръжия. Заедно с това обаче то обяви, че в случай на война със САЩ и НАТО ще употреби цялата ракетно-ядрена мощ, с която раз​полага съветската армия. По същество това означаваше, че съветската военностратегическа доктрина също е възприела Доктрината за маси​раното възмездие.

Стремително променящата се и много тревожна обстановка през тези години изведе на преден план в анализите на изследователите на ядрената военнополитическа стратегия въпросите за т.нар. „втори удар". Предполагаше се, че в случай на война, страната, която първа би се решила да употреби ядреното си оръжие, ще насочи цялата мощ на ракетно-ядрената си атака така,че максимално да отслаби възможност​та на противника да й отговори с масиран и ефикасен ответен удар. По​ради това атаката ше трябва да бъде „атака контрафорс", т.е. ядреният удар да бъде насочен преди всичко против военносиловите центрове на противника : пусковите ракетни инсталации, центровете за наблюдение и управление, радарните съоръжения, комуникационните средства и т.н. Заедно с това се утвърди убеждението, че ако противникът е успял на​време да забележи изстреляния против него контрасилов ракетен залп, той незабавно в рамките на броени минути ще изстреля своите ракети, преди те да бъдат унищожени или парализирани на мястото, където са разположени. В тези условия ще бъде безсмислено ударът да бъде кон​трафорс, тъй като ракетите на нападащата страна ше са вече във възду​ха. Ударът, който ще следва да се нанесе, ще трябва да бъде „контрацен-ностен ядрен удар", т.е. ракетно-ядрен удар, насочен против градовете, индустриалните центрове и жизнените средища на противната страна. Контраценностният удар ше трябва да постигне масово унищожение. След размяната на тези удари, начален и след това ответен, би победила онази страна, разсъждаваха специалистите, която се окаже най-жизне​способна и която ше може да нанесе на противника втори удар. Страна​та, която вече не ще бъде в състояние да направи това, ше трябва да признае поражението си и да понесе неговите последици. Изказваха се

предположения, че катастрофалният термоядрен военен конфликт по нищо не ще прилича на предишните представи за позиционна или ма​неврена война. Ще протече стремително в рамките на дни и часове.

Тези разсъждения и прогнози за термоядрения апокалипсис показ​ваха обаче още нещо, показваха че употребата на ядрено оръжие ще предизвика ужасни жертви и разрушения, масово унищожаване на хора и материални ценности, от което не ще могат да се защитят не само воюващите, но и неучастващите в конфликта страни. Създаваше се си​туация, при която неутралитетът губеше своето значение. Той престава​ше да означава начин за страните, които нямаха нищо общо с конфлик​та, да се запазят от разрушенията от войната. Съществуването на живо​та върху планетата започна да зависи само от състоянието на отношени​ята между правителствата на две големи, мощни и въоръжени до зъби държави и от способността им да проявят разумно въздържане.

Още през втората половина на 50-те години на Запад започнаха да се множат критиките към Доктрината за масирано възмездие. Сред кри​тиците се оказаха не само изтъкнати учени, работещи в областта на тео​рията на международните отношения като проф. Х. Кисинджър, но и политици от ранга на Уинстън Чърчил, който не без основание бе счи​тан за един от предтечите на идеите за атомната дипломация и масира​ното възмездие. Основният аргумент беше, че бързо увеличаващата се сила на термоядреното оръжие е започнала твърде много да превишава всяка полза от неговата употреба. Всяка постигната с него победа е загу​била смисъла си. Ядрената сила е станала неприложима за постигане на политически цели, тъй като след размяната на първия и ответния ядрен удар и двата противника биха се унищожили взаимно. Никой не би спе​челил конфликта, тъй като няма да има победител, а само руини.Това означаваше, че на глобално равнище основна линия па връзка между външнополитическата подсистема и военностратегическата подсистема се е прекъснала или най-малко - радикално се е променила. Възникнала е безизходица, установил се е „ядрен пат" в глобалните воен-ностратегически отношения. Създало се е своеобразно, по думите на У. Чърчил, „равновесие на ужаса", сковаващо на глобално равнище про​тивостоящите ядрени държави. Изразени бяха опасения, че това ще оз​начава „генерална дипломатическа стагнация", тъй като взаимното сдържане ще изключи действието на силата на междублоковото равни​ще и така ще увековечи възникналото статукво. Изходът трябваше да се

търси или в ядрено разоръжаване, или в намиране на формула за нова военностратегическа доктрина.

Началните контури на такава нова доктрина започнаха да се очер​тават в края на десетилетието. Изследователите и теоретиците я свързаха с името на началника на Обединения генерален щаб на американската армия по онова време ген. Гевин, но цялостната й теоретична разработ​ка най-често се свързва с името на проф. Хенри Кисинджър. Новата военностратегическа доктрина получи названиеДоктринй за гъвкаво реагиране. Нейна изходна точка стана разбирането, че в случай на све​товен ядрен конфликт, употребата на целия термоядрен потенциал на въвлечените в него сили е станала практически неприемлива, тъй като ще предизвика всеобща гибел. Който стреля първи, неизбежно умира втори. Поради това, въпреки антагонизма в техните отношения, стра​ните от двата военнополитически блока и техните лидери се оказват обек​тивно принудени от новата ситуация съзнателно и разумно да поставят възможната употреба на ядрените си оръжия в определени граници, из​ключващи взаимното им унищожение. Ограничаването трябва да се из​върши непременно и едновременно в три области:

• По отношение ^^.пространството

• По отношение на максимално допустимата мощност на оръжието

•  По отношение на целите, които се преследват в конфликта

Във връзка с пространственото ограничаване се предполагаше, че от кръга на обектите на ядрената атака биха могли да се изключат някои голе​ми градове и гъсто населени райони. Привърженици на крайни мнения из​разиха дори идеята, че за да станело възможно ограничаването на полето на разменяните ядрени удари между СССР и САЩ, то трябвало да бъде извън тяхната територия. Ограничаването на допустимата мощност, спо​ред новите схващания, трябвало да бъде в рамките на взривните устрой​ства, които в края на втората световна война са били употребени в Хироши​ма и Нагазаки (т.е., с мощност около 20 килотона или 20 000 тона тринитроту-лоолов еквивалент ). Особено се наблягаше на обстоятелството, че нито едно от първите две ограничения не би било възможно, ако не се извърши самоограничаване в третата област - преследваните от страните цели. Поставянето на абсолютно неприемливи за противната страна искания не биха й оставили друга възможност, освен да прибегне към неограничена употреба на цялата си ядрена мощ. т.е. да приложи масирано възмездие.

С други думи, в новите условия страните трябваше да признаят, че външнополитическите им искания към противника вече не биха могли да бъдат максимални и че от него е невъзможно да се изисква безусловна капитулация. Целите на конфронтационната външна политика трябва да бъдат оптимални, т.е. да бъдат приемливи. Трябва да позволяват на дру​гата воюваща ядрена сила да ги приеме. За да се постигне това обаче би се наложило някакво формално или поне мълчаливо съгласие на против​ниците в името на взаимното им оцеляване. Това означава, че за случаите на световен термоядрен конфликт те трябва да въведат „правила на игра​та". Възприемането на Доктрината за гъвкаво реагиране бе официално обявено от правителството на Съединените щати през 1962 г.

Този път още в началото мненията за новата военностратегическа доктрина се разделиха. Наред с одобрението, в политическата и науч​ноизследователската литература бяха изразени множество критични бе​лежки и съмнения. Изтъкваше се гвърде ниската вероятност да се по​стигне надеждно споразумение за взаимно и доброволно ограничаване на военните действия, още повече, че съветското ръководство недвус​мислено отхвърляше идеята за гъвкаво реагиране и показваше, че ще продължи да се придържа към Доктрината за масирано възмездие. В условията, когато и двете страни не са изчерпили военните си възмож​ности, посочваха критиците, всеки сериозен въоръжен конфликт съдържа силна тенденция към ескалация, т.с. към стъпаловидно и неудържимо въвеждане на нови и нови сили и средства. В последна сметка това отно​во води страните към взаимното им унищожаване. Никой не можеше да обясни, как би могъл да се осъществява взаимният контрол относно мощ​ността на употребяваните ядрени оръжия. Много силно безпокойство бе изразено от съюзени със САЩ страни. Свързано бе с подозрение, че като си запазят възможността сами да определят пределите и начините за гъвкавото си реагиране, Съединените щати практически ше се осво​бождават от задължението безусловно да защитават с всички средства, включително и с ядрени оръжия, своите съюзници, ако бъде извършена съветска агресия против някой от тях.Това би означавало, че по отноше​ние на съюзниците т. нар. американски „ядрен чадър" става ненадеж​ден. Проява на такова безпокойство беше обстоятелството, че в НАТО тази нова военностратегическа доктрина бе възприета със закъснение и не без съпротива - едва през 1967 г., а Англия и Франция ускориха създа​ването и развитието на собствени ядрени сили.

Пацифистично настроените политически среди видяха в доктрина​та опит да се запази ядрената конфронтация в условия, когато все по-явни стават гибелните й последици. Те настояваха, че при невъзможност да се приложи основната идея за самоограничаването при гъвкавото реагиране, логичният, единствен и безусловно необходим изход остава унищожаването на ядреното оръжие. Още повече, че то е оръжие за ма​сово унищожение, каквато употреба международното право отдавна е забранило. Те настояваха производството и притежаването на ядрено оръжие да се обяви за международно престъпление. И без това в между​народната система бе възникнало парадоксално положение, което ся​каш всички се правеха, че не забелязват. От една страна, международно​то право категорично забраняваше притежаването и употребата на оръ​жия за масово унищожение, на оръжия неправеши разлика между вою​ващи и невоюващи, на оръжия, причиняващи излишни страдания на во​юващите и още повече на мирното население и т.н., а в същото време се използваха (и то, за съжаление, с твърде малък ефект) тъкмо инстру​ментите на същото това право, за да се регулира производството и при​тежаването на такива оръжия.

В края на 60-те и през 70-те години на XX век започна да се утвър​ждава убеждението, че при ракетно ядрената конфронтация, в сферата на глобалните военностратегически отношения е възникнало восннос-тратегическо равновесие. За разлика от миналото, то се изразяваше на глобално равнище не в традиционното и останало в сила за регио​налното и неядрено равнище приблизително равенство между военни​те потенциали на враждебно противопоставени държави, а се състое​ше в еднаква и неотразима възможност в случай на въоръжен конф​ликт всяка от враждуващите сили да унищожи своя противник. Равен​ството на възможността за „гарантирано взаимно унищожение" обезс​мисляше всички други силови неравенства. Констатации в този смисъл на най-високо равнище бяха направени както в Съединените щати и съюзените с тях страни, така и в Съветския съюз и неговите съюзници. Заедно с това бе изразено убеждението, че предвид на опасността от агресивни действия от страна на НАТО или от страна на Съветския съюз и Организацията на Варшавския договор, е нужно ядреният по​тенциал да бъде неизменно поддържан на съответното високо равни​ще. От съветското военнополитическо ръководство и Политическия консултативен комитет на Организацията на Варшавския договор по-

стигането на военностратегическотото равновесие бе преценено като „историческо постижение на социализма, създаващо ново съотноше​ние на силите върху световната арена".

Някои изследователи и политици видяха в това положение нов и траен елемент в световната обстановка. Сметнаха, че се е появил нов фактор, стабилизиращ световния мир и сигурност. Но други изказаха основателни съмнения в такива преценки. Посочваха, че военно-стратегическото равновесие е възникнало на толкова високо равнище, че самото му поддържане изисква огромни разходи. То крие непредви​дими опасности от неконтролируеми военни и политически процеси. Ос​вен това, в условията на конфронтация равнището на всяко военностра-тегическо равновесие може да се поддържа само чрез постоянно ком​пенсиране на нарушаващите го промени към все по-високо равнище. Това не само не означава спиране на надпреварата във въоръжаването, но предизвиква допълнителни импулси за нейното ускоряване. И най-пос-ле, равновесието не може да играе ролята на стабилизиращ мира фак​тор и поради простото обстоятелство, че то самото не е стабилно, тъй като с нищо не може да се гарантира запазването му.

Последното съображение скоро намери потвърждение в развитието на събитията. През 1982 г. американският президент Р. Рейгън оповести програма за широка гама от разположени в космоса оръжия, позволява​щи да се постави под стратегически контрол практически цялата повърхност на планетата и в много висока степен да се парират страте​гическите ракетноядрени средства на евентуалния противник. Това би обезпечило на Съединените щати абсолютно стратегическо превъзход​ство, тъй като защитени от отбранителния си космически щит, те биха могли да станат неуязвими за съветските интерконтинентални балистични ракети. „Гарантираното взаимно унищожение" отпадаше, а с него и вза​имното сдържане. Сдържането ставаше едностранно. В същото време американските въоръжени биха си запазили възможността да нанасят стратегически ракетноядрени удари във всяка точка на планетата. Конг​ресът гласува нужните милиардни кредити, а острословните журналис​ти, под влияние на нашумял по онова време научно-фантастичен филм кръстиха инициативата на Рейгън „Проект за звездни войни".

В новото начинание на американското правителство във военност-ратегическата област имаше много неизвестни, тъй като за изграждане​то на достатъчно надежден космически щит трябваше да бъдат намере-

ни решения за научни и технологични проблеми, които оше нямаха ясен отговор. Освен това, неопределена оставаше практическата надеждност на замисления космически щит, защото за да се постигне желаната не​уязвимост би било нужно той да има ефикасност, равна на 100 % . Дори ако ефикасността достигнеше 90-95 %, проникването през космическата защита само на 5-10 % от противниковия ракетно-ядрен залп би напра​вило безсмислен „щита", тъй като ще причини катастрофално масово унищожение. Съветското правителство характеризира инициативата на президента Р. Рейгън като много опасен опит да се дестабилизират от​ношенията във военностратегическата област и заяви, че ще предприе​ме ответни мерки. Върху територията на някои източноевропейски стра-ни-членки на Организацията на Варшавския договор бяха разположени съветски ракети със среден обсег, съоръжени с ядрени бойни глави.

Реакциите на съветското ръководство обаче повече показваха безпо​койството, че в условията на задълбочаващата се криза на съветската ико​номическа система то не ще бъде в състояние да намери съответен отго​вор, способен да възстанови равновесието. Очерта се тенденция към пред​стоящо разрушаване на военностратегическото равновесие и установя​ването на абсолютно американско военно превъзходство. Ответните мер​ки на Източния блок изостриха още повече конфронтацията и напрежени​ето. В началото на 80-те години опасностите за мира се увеличиха.

Военностратегическото равновесие и взаимното сдържане се про​явяваха на глобално равнище, влияеха върху цялата подсистема на воен-ностратегическите отношения, включително и върху явленията и про​цесите на по-ниските равнища. Тук развитието показа едновременната проява на две противоположни тенденции, за които по друг повод вече стана дума:

• От една страна, лидерите на двата противопоставящи се един на друг военнополитически блока в някои случаи сдт^ржаха съюзниците си от употреба на въоръжено пасианс в регионални въоръжени конф​ликти, които задвижвайки системата на военнополитическите съю​зи можеха да предизвикат глобален военен конфликт. Най-силно това се прояви в Европа, където дори ограничен военен конфликт би задействал механизмите на задълженията за оказване на военна помощ и би предизвикал развитие, което лесно би могло да излезе от политически контрол. Такова развитие в Европа почти сигурно би предизвикало трета световна война, с всички катастрофални

последици от нея. Употребата на военна сила от Съветския съюз в Унгария и Чехословакия, както и въоръженият пограничен конф​ликт между СССР и Китай нямаха този ефект, тъй като се развиха настрана от основното военностратегическо противопоставяне, в рамките на един и същ военнополитически блок.

* От друга страна обаче, на регионално равнище, в други, по-мал​ко чувствителни райони се развиха остри въоръжени конф​ликти, зад всеки от които заставаха силите от двата све​товни блока. Това създаваше удобство за суперсилите. От една страна, те не влизаха в непосредствен сблъсък, криещ непредви​дими за тях и за света последствия. Заедно с това осъществяваха борбата си за надмощие и сфери за влияние по начин, който сто​варваше разрушителните последици върху политическите им кли​енти, а не върху самите тях. Така на глобалното равнище мирът се запазваше, но броят на локалните въоръжени конфликти се уве​личи.

Събарянето на административния социализъм в Съветския съюз, неговото разпадане, аналогичните процеси в страните от Източна Евро​па и краят на студената война промениха ситуацията в подсистемата. Отпадна деленето на „Изток" и „Запад", възникнаха елементите на по-голямо взаимно доверие, напрежението и конфронтацията бяха преодо​лени. Американското правителство замрази работата по изграждането на космическия щит, Русия също намали армията си и военните си раз​ходи. Пряка последица от новото развитие стана намаляването на роля​та и значението на военностратегическата подсистема в международни​те отношения, а с това и тревожното и силно негативно нейно въздей​ствие върху цялата система. На преден план бяха изведени други подси-стемни отношения, преди всичко тези в икономическата подсистема и в подсистемата на науката, образованието и културата.

Терористичното нападение на ислямски терористи през септември 2001 г. в Манхатън показа новите мащаби на превърналия се в нов глоба​лен проблем международен тероризъм. Оказа се, че от него е уязвима дори толкова мощна във военно отношение държава, каквато са САЩ. От терористични атаки пострадаха и други страни. Това създаде пред​поставки да възникне световна коалиция против новата глобална опас​ност. Позовавайки се на нея, американското правителство поднови ра-

ботата по създаването на антиракетен космически щит. Перспективата за „звездни войни" отново се появи на хоризонта. Заедно с това се възро​диха подозренията и критиките, че ще се разруши стратегическото рав​новесие в света и ставайки военностратегически неуязвими, Съединени​те щати си откриват път към установяване на поддържана с военна сила световна хегемония.

Взаимното сдържане и военностратегическото равновесие близо половин век бяха начини да се поддържа световният мир чрез въоръжа​ване. В тях не само нямаше достатъчна степен на сигурност, но сами по себе си те бяха престъпно неморални. Основаваха се на ситуация, при която населението биваше превърнато в заложник на мира. Освен това, сдържането не е единственият начин да се съхранява стабилността на международния мир и сигурността.

С нищо не може да бъде отменена алтернативата пред държавници​те, политиците и дипломатите - „мир и сигурност чрез индивидуално въоръжаване или мир и сигурност чрез колективно разоръжаване". Ра​зоръжаването е другият, при това много по-надежден и по-малко стру​ваш начин за запазването на мира и сигурността в международната сис​тема. Значението му се определя преди всичко от това, че ефективно осъществено, то с единствената материална гаранция за между​народния мир и сигурност: против злоупотребата с военната сила. Не трябва да се подценяват и другите инструменти за подобна защита -политически, икономически и други. Но външнополитическият курс на всяка страна под влияние на вътрешните и политически процеси може да се променя за дни, внезапно и бързо. Такава промяна малко се влияе от международни средства. Международните политически споразумения, ограничаващи въоръженията и тяхната употреба могат да бъдат пренеб​регвани, а международните договори нарушавани. Единствено разоръ​жаването е в състояние да гарантира военностратегическите от​ношения от внезапни поврати, от изненади и трагични грешки. При ефективно намалени въоръжени сили фактически, реално, материално се снижава възможността на страните да прибягват към тях. Разоръже-ните страни практически не могат да воюват, а ремилитаризирането им изисква време и не крие изненади.

Гарантирането на мира и сигурността чрез разоръжаване обаче има особеност - за разлика от въоръжаването,разоръжаването не може да се постига едностранно, постига се чрез едновременно двустранно

или многостранно балансирано снижаване равнището на въоръженията и въоръжените сили. Освен това, като продукт на конфронтацията, въоръжаването е едностранен процес, който предизвиква аналогична реакция у съперниците и противниците. Съперникът може да бъде принуден да се въоръжава, но той без употреба на оръжието не може да бъде заставен да се разоръжава. Обратното на въоръжава​нето развитие не е възможно да се предизвика като едностранен акт. дори при най-добра воля. Едностранното разоръжаване може да дебалансира военното равновесие и да изправи неблагоразумията стра​на пред заплахите на непреодолима сила.

Една от най-сериозните последици от развитието на международ​ните отношения във военностратегическата им сфера след втората све​товна война стана надпреварата във въоръжаването. В продълже​ние на близо половин столетие опитите да се спре този процес и да се постигнат договорености за разоръжаване натрупаха толкова много ини​циативи и предложения, че с тях започнаха трудно да се справят дори експертите, а идеологизацията на международните отношения и външната политика преместваше тази активност на правителствата от сферата на практическата дейност в сферата на външнополитическата пропаганда. Твърдението на Ханс Моргентау, че разоръжаването е хи​мера, като че намери многократни и убедителни потвърждения. Мно​го изследователи и на Запад, и на Изток изразиха становището, че в условията на социално и идеологически разделен свят въоръженият мир е неблагоприятно и опасно, но неизбежно състояние. Надпревара​та във въоръжаването е станала постоянен и неизбежен елемент на следвоенния период.

Надпреварата във въоръжаването изостря политическите отноше​ния и създава препятствия за намиране на взаимноприемливи решения на международните проблеми, дестабилизира военностратегическата обстановка, подкопава взаимното доверие, възлага тежко бреме върху икономиката и забавя нейното развитие, предизвиква структурни соци​ални, политически и икономически деформации. Създава условия в сфе​рата на международните икономически отношения на предна позиция да излезе носещата големи печалби международна търговия с оръжия, която пък на свой ред още повече деформира структурната конфигура​ция на международната система и открива големи възможности за възник​ване на трайни огнища на регионални въоръжени конфликти.

Всяка международна надпревара във въоръжаването разкрива тре​вожни и опасни закономерности. Повишаването на въоръженията и въоръжените сили на всяка от страните неизбежно води към аналогично поведение у другата или другите страни, а това на свой ред подтиква първата страна да полага нови усилия в тази посока. Така лесно възник​ва порочен кръг, при който надпреварата във въоръжаването започ​ва да получава сама от себе си импулси за ускоряващо се развитие. Затварянето на кръга от положителни преки и обратни връзки превръща надпреварата в една своеобразна подсистема от взаимоотношения с подчертана специфика и относително самостоятелна динамика. Тъй като включилите се в оръжейната надпревара съперници никога не са напълно сигурни, че противникът не ще ги изпревари, те се стремят да се „преза-пасят" с въоръжение. Започнала, надпреварата няма краен предел.

Така процесът на неспирно въоръжаване започва да се откъсва от прякото влияние на политическите отношения, а върху вземане​то на отговорни външнополитически решения на противостоящите стра​ни постепенно доминиращо влияние започват да оказват военните, а не политическите ръководства. Дипломацията облича военна униформа. Вместо политическата стратегия да доминира над военната стра​тегия, нещата противоестествено започват да се обръщат и воен​ната стратегия се лишава от политическа мъдрост.

С развитието на високите военни технологии дистанцията между развитите научно и икономически страни, които са основните достав​чици на въоръжения и страните-потребителки се увеличава. Проекти​рането и производството на най-ефективните, а и все по-скъпи оръжия става достъпно за бързо свиващ се кръг от държави. Ще припомним, че обезпечаването на огромни печалби от военните доставки прави страните-производителки заинтересовани от съществуването на про​тиворечия и конфликти между техните клиенти. Тази надпревара се отразява зле върху стопанското развитие на последните и още повече отваря ножицата на неравностойностите в икономическите равнища. Това не импулсира, а спъва световната търговия и затруднява решава​нето на социалните, продоволствените, здравните и други проблеми у страните-потребителки. Увеличаването на дистанцията между разви​тите и неразвитите страни, между световния Север и Юг, между бога​тите и бедните още повече усложнява проблемите, като създава нови огнища на противоречия и конфликти. Така се предизвиква затваряне

на други порочни кръгове, тъй като конфликтността на свой ред им-пулсира надпреварата във въоръжаването.

Въпреки че след като се появят в областта на военното производ​ство, много технически новости успешно преминават в гражданската промишленост, оръжейната надпревара силно вреди на научния и тех​ническия прогрес. Заангажира голям научен и производствен потенциал за продукция, предназначена да убива или разрушава. Върху научноизс​ледователската сфера се разпростира свързаната с военното противо​поставяне секретност на научните изследвания и техните резултати. За​почват да се свиват и отношенията в научната и образователната сфера.

И все пак, може би най-зловредната последица от надпреварата във въоръжаването е появата на нови и нови ефикасни средства за масово унищожение в условия на растяща нестабилност на международния ред. Надпреварата увеличава способността на човечеството да се самоуни​щожи. При топа. техническият прогрес постепенно сближава ефектив​ността на класическите оръжия с ефективността на ядрените и другите средства за масово унищожение.

Научният прогрес и особено ускоряващият се напредък в областта на военната техника води към поява в международните отношения на още един порочен кръг, при който прогресът в сферата на военната тех​ника започва сам да разрушава собствените си постижения. Утвърждава се тенденция към бързо морално остаряване на въоръженията. Възниква нужда все по-често те да бъдат заменяни с нови, по-съвършени, но и по общо правило и по-скъпи въоръжения. За разлика от международните отношения през XIX век и началото на XX век, когато главният потре​бител на натрупаните в арсеналите запаси от оръжия е била самата вой​на, надпреварата във въоръжаването след втората световна война пре​стана да чувства императивно нуждата от такъв потребите;]. Употребе​на или неупотребена, все по-бързо остаряващата военна техника започ​на да се подменя всеки 5-10 години. Правителствата се оказват принуде​ни и без война да отделят нарастващи бюджетни средства за поддържа​нето на въоръжението на армията, за сметка на цивилното потребление, а военната промишленост на богатите и развити държави и в мирно вре​ме започна да получава източници за обилни доходи.

Развитието и внедряването на автоматиката в сферата на въоръже​нията, особено след 80-те години на XX век. очерта реална перспектива твърде бавната човешка реакция да става недостатъчна за управлението

на модерните оръжейни системи и поради това поставянето в действие на оръжията започна да се поверява все по-често на автоматизирани ус​тройства. Ако през вековете военното нападение имаше прост и ясен израз - откриването на стрелба и преминаването на границите от войс​кови части, сега временната дистанция между първата атака и унищо​жителните й последици се ограничиха до броените минути на полета на стратегическите бомбардировачи и на интерконтиненталиите ракети. Получената информация за атаката не може да се проверява и затова съдбоносните ответни действия трябва да се предприемат почти мигно​вено. Всичко това многократно увеличава опасността от катастрофални технически грешки и започна тревожно да ограничава ролята на човеш​кия разум при вземането на съдбоносни военностратегически и външно​политически решения.

След втората световна война и създаването на ООН на въпросите за спиране на надпреварата във въоръжаването и за договарянето на стъпки за реално разоръжаване бе отделяно значително внимание, както в рам​ките на организацията, така и извън нея. Като възложи на Генералната асамблея на ООН разглеждането на общите принципи за сътрудниче​ството за поддържането на международния мир и сигурност, Уставът на ООН специално отбеляза сред тях принципите относно разоръжаването и регулирането на въоръженията. Значителен напредък до началото на 80-те години обаче не можа да бъде постигнат. А и темповете на ограни​чения и твърде муден напредък далече не съответстваха на темповете на ефективната надпревара във въоръжаването- Възникна тревожна си​туация, при която темповете на дипломацията започнаха катастрофално да изостават след темповете на въоръжаването и развитието на унищо​жителните военни технологии. В тези условия ставаше така, че дори не​големите успехи да се постигне известен напредък в областта на регули​рането на въоръженията практически се анулираха от постиженията в развитието на военните технологии.

Като известен успех да се ограничи надпреварата във въоръжаване​то през тези години следва все пак специално да се отбележи договор​ното ограничаване на разпространението на ядреното оръжие и създа​ването на безядрени зони в някои части на света. В зоните бе забранено разполагането, притежаването и употребата на ядрено оръжие (Латинс​ка Америка, Космоса, Луната и другите небесни тела, моретата, океани​те и техните недра, Антарктика и др.). Мярка за всеобщо, реално и пълно

разоръжаване през тези години бе договорена и осъществена само за такова опасно оръжие, каквото е бактериологическото оръжие.

Голямата опасност от употребата на ядреното оръжие и обстоятел​ството, че то е притежавано от ограничен брой държави очерта две пара​лелни линии на усилията, насочени към постигане на разоръжаването:

• от една страна, ядрено разоръжаване

• от друга страна, разоръжаване в сферата на другите, наричани най-често „класически", „обикновени" или „традиционни" въоръ​жения.

Това допълнително усложни процеса и забави неговото развитие.

През средата на 70-те години се оформи още едно направление на усилията да се намали остротата на военностратегическата конфронта​ция и така да се съдейства за ограничаване на надпреварата във въоръ​жаването - договорното въвеждане на мерки за укрепване на доверието (например раздалечаване на въоръжените сили, взаимна информация за военни маневри, размяна на военни наблюдатели и др.).

Преговорите за разоръжаване през тези години очертаха характер​ните за тях трудности в няколко направления:

• Едни от тях бяха свързани с липса на съгласие по въпроса как да се процедира - дали да се пристъпва към пълно и всеобщо или към частично разоръжаване. Привържениците на частичното ра​зоръжаване посочваха трудностите да се постига напредък и за​това настояваха да се върви стъпка по стъпка. Онези, които под​държаха идеята да се извърши едновременно и отведнъж пълно и всеобщо разоръжаване изтъкваха, че при такъв подход с един за​мах мотат да се решат широк комплекс от проблеми за всеобща сигурност, за надежден контрол и още много други, които иначе е почти невъзможно да се решат.

•  Извънредно трудни се оказаха въпросите, свързани с взаимния контрол. Всяка от страните държеше да разполага с начини да контролира въоръжаването на другата, без да бъде склонна да позволява това на своя противник, поне в степента, в която той би искал да може.

• Различната структура на въоръжените сили, различията във въоръ​женията и асиметрията на въоръженията и въоръжените сили зат-

рудняваха намирането па общи показатели, според които да може да се осъществяват стъпките към разоръжаването, без да се получават едностранни предимства.

• Проблемите ставаха още по-сложни поради недостатък на инфор​мация и прозрачност, налагана отвоенната секретност.

• Много спорове предизвикваше въпросът за онзи предел, до който едно или друго намаляване на въоръжените сили не би увреж​дало на отбранителната способност на някоя от страните.

• Нелесни се оказваха въпросите за темповете и етапите на мер​ките, които следваше последователно да бъдат осъществявани. Впрочем, и самата тази последователност ставаше предмет на раз​личия.

• Трудни за преодоляване проблеми пораждаше обстоятелството, че при въпросите на разоръжаването често се налага едновременно участие и съгласие на много широк кръг страни, а някои от тях изразяваха резерви.

И все пак, основните причини за неуспехите на преговорите за разоръ​жаване през онези години не се състояха толкова в сложността и отговор​ността на проблемите или в несъгласията относно технологията на проце​са. Главните причини бяха политически. Конфронтацията и идеологизи-рането на външната политика превръщаха преговорите в политически те​атър, в който страните отиват да преговарят, не защото вярват, че може да се постигне споразумение, а дори и не защото желаят такова споразумение, а за да утвърдят външнополитическия си имидж, неискрено да покажат добра воля, да получат идеологически дивиденти и когато успех не бъде постиг​нат, да прехвърлят политическата отговорност за неуспеха върху другата страна. Не беше без значение и обстоятелството, че всеки неуспех на пре​говорите за разоръжаване откриваше нови равнища на безкрайната спира​ла на въоръжаването, като обезпечаваше и получаването на обществена и парламентарна подкрепа за нови военни кредити. Прояви се парадоксален ефект в международната система, при който поредни неуспехи на прего​ворите за разоръжаване даваха нов тласък на въоръжаването. Възникна си​туация, при която провалянето на преговорите за разоръжаване ползваше военно-промишленитс комплекси, тъй като откриваше възможност за обо​сноваване на нуждата от нови военни кредити и така слагаше началото на

нов кръг във военната надпревара. Значение имаше и обстоятелството, че надпреварата във въоръжаването и произтичащата от това заплаха спома​гаха хегемоните в противопоставените военнополитически съюзи и блоко​ве по-успешно да поддържат в тях съюзната и блоковата дисциплина.

Препятствия за по-значителни стъпки към разоръжаване и от двете страни на желязната завеса между Изтока и Запада произтичаха не само от инерцията на конфронтационното мислене, основано на убеждение​то, че като се постигне решително военно превъзходство може да се вземе връх над противника, на натрупаното недоверие, на идеологичес​ките схеми, при които страните взаимно се гледаха като „империи на злото" или „царство на разбойническия империализъм". Незрими преч​ки поставяше военнопромишленият комплекс, образувал се от сливане​то на промишлената и военната върхушка от двете страни на желязната завеса. А и за някои страни нелеки се оказваха процесите на скъпо стру​ващата и свързана с известни стопански затруднения конверсия на воен​ното производство.

И все пак, военностратегическата подсистема на международ​ните отношения, която е съществувала през вековете не може да бъде ликвидирана. Тя ще продължи да съществува, защото е необходи​ма. Както вече посочихме, би било твърде опростено и в много отноше​ния невярно убеждението, че военностратегическите отношения са една сфера, където непрекъснато и изключително се подготвят насилието и войната, че те са отношения, от които произтичат само заплахи и нега​тивни влияния. Полезно е отново да се припомни, че военната сила може да бъде предназначена и за отбрана, за борба против агресията, за от​блъскване на въоръжено нападение, за борба за национална независи​мост, за защита на международното право и на справедливостта.

Международното право безусловно признава тези възможности. Това категорично е изразено и в Устава на ООН. Член 51 на устава определя като неотменимо правото на всяка държава да прибягва към индивидуална и колективна самоотбрана срещу въоръжено нападе​ние. Глава VIII на устава посочва, че няма пречки страните-членки на ООН да сключват помежду си регионални споразумения или да създават регионални органи за поддържане на международния мир и сигурност, които да са подходящи за действия, в това число и дей​ствия от принудително естество. За такива действия военната сила може да се оказва необходима.

В лицето на ООН международната общност също разполага с възмож​ността да прибягва към въоръжената сила за защита на международния мир и сигурност и за противодействие на агресията и тероризма. За тази цел международната организация разполага не само с правомощия (гла​ви VII и VIII на устава на ООН), но и с възможността да създава необхо​димите структури (военнощабен комитет, съответни регионални воен-нощабни подкомитети, обединено командване, система от военни споразумения и др.). Организацията може да възлага на членуващи в нея държави да прибягват към действия от военно естество, ако обста​новката изисква това. За да бъде способна организацията да предприема спешни военн остратегически действия от името на световната общност Б защита на мира, членуващи в нея държави трябва да поддържат в състо​яние на незабавна готовност национални контингенти от военновъздуш​ни сили за съвместни принудителни действия.

Действията, които ООН предприе през 1991 г., за да се противопостави на агресия на Ирак против Кувейт бяха пример за способността на организацията да защитава ефективно международния ред, мир и сигур​ност. Но те, както и цялото предишно развитие на отношенията във воен-ностратегическата сфера показаха, че за да бъде световната организация способна да защити интересите на международната общност, са необходи​ми съгласие и сътрудничество между нейните членове, особено между ве​ликите държави, постоянни членки на Съвета за сигурност. Каквито и да са критиките, отправяни към ООН, трябва да се признае, че тя е единственото демократично и приемливо за всички страни средство да се постави пре​града против разгула на военната сила в съвременния свят. Да се повери тази задача на една единствена държава, като се изхожда от нейното военно могъщество винаги ще бъде ненадеждно и опасено, тъй като няма гаран​ции против прояви на военносилов произвол от страна на самата нея.

Стремежът в условията на растяща взаимозависимост да се установи надежден , основан на правото и справедливостта международен ред, за първи път в края на 80-те години откри възможности и за реално разоръжа​ване. Постигнато бе известно съкращаване на въоръженията, в това число и на стратегически ядрени и ракетни арсенали на САЩ и Русия. Натрупа​ните през толкова десетилетия предубеждения и стереотипи, а и деликат​ността на проблемите, изискват упорита и продължителна работа на дип​ломацията на бившите противници за създаването на международен свят, в който въоръженията и въоръжените сили на държавите да бъдат поддържа-

ни само в пределите на една незаплашваща другите разумна достатъчност. За съжаление обаче това все още са възможности, но не и реалности. Све​денията за производството на оръжия и оръжейни системи в света, въпреки разпадането на биполярното противопоставяне, не само не показва тенден​ция към снижаване на това производство, но свидетелства за неговото уве​личаване. Извърши се само преструктуриране и преразпределяне на паза​рите за военна продукция в полза на САЩ и някои други големи държави.

1.5. ПОДСИСТЕМИ НА ОТНОШЕНИЯ В ОБЛАСТТА НА КУЛТУРАТА, НАУКАТА И ОБРАЗОВАНИЕТО

Международното сътрудничество в областта на културата, науката и образованието е свързано с международното разделение на творчес​кия интелектуален труд. Налага се и поради естествените различия, свързани с развитието на страни и народи.

През хилядолетия знанието и културното творчество са се предава​ли от човек на човек, от поколение на поколение. Взаимните връзки и съобщенията между обширни райони на света са били напълно или по​чти неразвити. Различията в условията на живот, на бита. на религиоз​ните убеждения, на историческите традиции са се утвърждавали и раз​вивали. Липсата на писменост, езиковите несходства, както и различия​та в писмеността, несъвършенството в начините и средствата за преда​ване на информацията допълнително са издигали трудно преодолими бариери. Почти до края на XIX век в различни части на света са съще​ствували непознати за пътешествениците и географите области на пла-нетата.Паралелно, почти без да общуват, са се развивали самобитни ци​вилизации и култури, центрове на знанието за хората и природата.

Новото време свали съществуващите пречки. Процесите на глоба-лизацията на отношенията, развитието на комуникациите и на средства​та за предаване на информация откриха възможности за бързо разширя​ващо се взаимно опознаване между страни и народи. Свързвайки се едни с други, опознавайки се взаимно, участниците в международното обшу-ване разменят или по различни начини придобиват не само материални, но и нематериални блага. Разнообразните интереси на страните, умения​та, знанията и талантите на народите надхвърлят далече националните

рамки и държавните граници. Отношенията в областта на културата, науката и образованието, в сферата на изкуствата и интелекта са есте​ствена, обективна, исторически обусловена социална потребност, а с навлизането в новото столетие стават една от на й-значителните подси​стеми на международни отношения.

Основателно е мнението на изследователите и теоретиците, че про​мените в тази сфера имат много силно въздействие върху състояни​ето на обществото, върху целия комплекс на социалните отноше​ния, в това число и върху онези, които са трапсгранични и че то много бързо ще се увеличава. Като едно от убедителните доказателства се посочва изобретяването на книгопечатането, произвело гигантска революция в религиозната, философската и научната сфера. Епохално​то откритие на Йохан Гутенберг направи научната информация широко достъпна и така откри огромни простори за разпространение на знания​та. Църквата загуби монопола си над информацията. Книгопечатането изигра роля за разпада на вселенската църква, допринесе за утвърждава​нето на националните държави, разпространи принципите на рациона​лизма и възвести настъпването на епохата на великите научни открития. Последваха две столетия на огромни промени, които, утвърждавайки се в съзнанието на обществото, намираха все по-силно отражение в соци​алните, политическите и религиозните институции.

На границата между XX и XXI век се разгърна нова иптелектуал -на и научна революция, която по мащаби и последствия несравнимо превишава ефекта от книгопечатането. Нито едно от предишните поколения не би могло да си представи такъв обем на информация, до какъвто има почти мигновен достъп съвременният човек. Книгата съхра​нява и пренася информацията, но затворената в нея информация остава „мъртва". Информацията можеше да оживява и да се раздвижва само в човешкото съзнание. Изобретяването на компютъра представлява епо​хален скок, преминаване на културата, науката и образованието в каче​ствено ново състояние, зашото позволи не само да се съхраняват коло​сални количества информация и да се борави с нея, но и позволи на информацията да „оживее". Компютрите могат, обработвайки инфор​мацията, да произвеждат вторична информация извън и независимо от човешкото съзнание. За първи път информацията получи живот и дви​жение извън биологичния компютър на човека и така стана възможно без непосредствено участие на човешкото мислене да се произвежда

нова и нова вторична информация. Това е интелектуална революция, която няма равна и чиито последици засега дори не е възможно да се предвидят.

Ако изобретяването на компютъра изведе движението на информа​цията извън непосредственото участие на човешкото мислене, връзката между компютрите чрез Интернет отново за първи път в историята на човечеството изведе информацията от затвора на библиотеките и така й обезпечи неограничените простори на универсалното й движение. Ста​на така, че в новите условия възможността да се възприема, усвоява и обработва информацията започна да става по-труден проблем от нейно​то придобиване, както за отделните индивиди, така и за страни и нации.

Последиците от невижданата интелектуална революция не са ед​нозначни. От една страна, тя може да допринесе за по-добро взаимно опознаване и разбиране между народите, може да даде тласък за все​странно развитие на нациите. Но от друга страна, ако се запазят пре​димствата на малък брой страни, може да се отиде към опасен интелек​туален и информационен монопол, чиито последствия да са много не​благоприятни. Може да се отворят интелектуални и информационни про​пасти, които да разделят страни и народи.

Може би при отношенията в тази сфера на й -слабо се долавя разли​чието между малки и големи оържави, между бедните и богатите страни. Всяка страна, всеки народ има какво да даде и има какво да полу​чи. При това мащабите на отделната страна, нейното материално богат​ство или техническият и научният й напредък понякога изобщо не съвпа​дат с приноса, който тя е направила или прави в интелектуалния обмен или в световната култура. Има нации и народи, които в материалната кул​тура, в сферата на материалното производство или в начина на живот са отишли далече напред, докато техният принос в областта на световната култура все още е сравнително малък. И обратното, народи, които са били почти изтласкани в периферията на съвременната цивилизация, чиито държави не играят активна роля в световните отношения и не тънат в ма​териално благополучие са създали и продължават да съхраняват забеле​жителни културни постижения. Независимо от това. всяка страна, голяма или малка, влиятелна или незначителна, богата или бедна, в сферата на културата и знанието има какво да даде, за да обогати другите.

Общуването в тази сфера е начин за взаимно обогатяване, което на свой ред е условие за развитието на всяка национална духовност - кул-

тура, наука и образование. Интелектуалният обмен, а в тези рамки и международният интелектуален обмен, както и обменът в областта на културата, ако е равноправен, има особености на информационния об​мен, които го отличават от всички други прояви на международния об​мен. В странния свят на информацията действат закони, които са раз​лични от законите на материалния свят. Защото информацията е може би единственото нещо, което може да се даде на друг, без количеството на притежаваната информация от това да намалее. Да обогатиш култу​рата си, да научиш нови неща, да се насладиш на постиженията на дру​гия в областта на художествата не означава да го направиш в тези сфери по-беден. Затова в тази сфера на отношенията практически не може да има губеща страна, всички печелят, без нищо да загубят. В културното и научното творчество и малката страна може да стои наравно и дори по-високо от големите страни. Двигател на тези отношения е общата заин​тересованост на всички страни от обогатяването на националната им култура и научното познание.

Има несъмнена връзка между разцвета на националното творчество и интензивността на международния интелектуален и художествен об​мен, в който една страна, една нация, един народ влизат заедно с други​те страни, нации и народи. Страни, които са държали широко отворени границите си за обмен на култура и знания, през различни периоди са ставали огнища на духовно творчество със световно значение. Обратно, международната изолация в тази сфера на международните отношения е водила страни и народи към застой в духовното творчество. Стре​межът към „културна автархия" е особено гибелен за културата. Разделяйки света с желязна завеса и създавайки многобройни пречки за свободно общуване, студената война причини голяма вреда на култура​та на всички народи, на световната цивилизация. Забави развитието на науката, попречи за усвояването на постиженията на световната култу​ра. Самоизолацията на Съветския съюз. на България и на другите стра​ни от бившия социалистически лагер предизвика застой не само в ико​номическото развитие, но и в научното и културното творчество.

Участието на страните в международното интелектуално и култур​но сътрудничество зависи от редица условия, сред които немалко значе​ние имат тяхната външна политика, международните условия, сред кои​то се намират, откритият или закритият характер на тяхната икономика и много друго. Първостепенно значение има развитието на национални-

те средства за масова комуникация - радиото, печата и телевизията. Ус​ловията в отделните страни се различават, но нямат научна основа опитите да се делят народите на пълноценни и непълноценни в интелектуално отношение или в областта на културното им твор​чество. В тази сфера на международните отношения всеки може да даде на всеки. Под влиянието на много фактори в края на XX и началото на XXI век започнаха да възникват условия за формиране на истински об​щочовешка, космополитична научна, културна и образователна общност, в чиито рамки най-добре може да се оценят общочовешките ценности и интереси. Но все още това са до голяма степен възможности. Вредно и недопустимо е възможността за възникването на тази общност да бъде противопоставяна на културното, научното или образователното разно​образие в света, защото едното и другото се допълват, но не се заме​стват. В процеса на международното духовно сътрудничество и обмена на неговите продукти всеки народ изразява своята самобитност. Заедно с това спецификата на този род творчество е такава, че всяко национал​но постижение спомага за обогатяването на общочовешкото интелекту​ално наследство. Националната култура, наука и образование са еле​менти на общото интернационално богатство на световната цивилиза​ция.

Развитието на отношенията в тази област оказва силно влияние върху цялостното състояние на международните отношения в още едно много важно направление. То повече от всичко друго допринася ш взаимното опознаване на народите и за изтриване па националната омраза. Укрепва взаимното разбирателство и доверието. Така повишава равнището на всеобщата международна сигурност. Но от друга страна зависи от нормалното състояние и функциониране на цялата система на международни отношения, зависи от утвърждаването на нейния общо​човешки и демократичен характер, от взаимодействието на различните й подсистеми.

В тази толкова особена сфера на международните отношения много силно се долавя влиянието на научно-техническия прогрес, на първо мяс​то в областта на комуникациите, а същов общите условия на живота и на факторите, отнасящи се за другите сфери на общуване. Тук активно влия​ят два първостепенни фактора - телевизията и радиото, а от друга страна и свободното и все по-масово трансгранично движение на хората. Значе​ние има и общото състояние на социалната среда - всеобщата грамот-

ност, равнището на образоваността на населението, развитието на радиораз​пръскването и телеразпръскването, позволяващото да се притежават и широко да се използват радиоапаратите и телевизионните приемници материално състояние на хората, възможността им да разполагат със сво​бодно време, за да възприемат продуктите на самообразованието и култу​рата и много друго. Обменът на ценностите е полезен при всички случаи, но не може да се очаква, че той би бил максимално ефективен, ако не е взаимен. Бедният духом не се интересува от духовността на другите. Ин​тересът към културата, науката и образованието на други народи зависи, расте или намалява от равнището на собствената национал​на култура, наука и образование. Колкото се повишава това равнище, толкова повече расте и обменът. Ефективността му се определя не само от възможността за достъп към световната култура и наука или към култу​рата и науката на другите нации, но и от собствената, националната възможност да се възприема тази култура - материална и интелектуална. Ако населението на една страна тъне в мизерия и от сутрин до вечер хора​та трябва да се борят, за да осигурят физическото си оцеляване, не може да се очаква отношенията в тази сфера да са много ефективни и плодо​творни. Дори всички други условия да са благоприятни.

Много зависи от начина на живот и особено от възпитанието на младите хора. Една нация може да постигне високо равнище на матери​ално благосъстояние и на производителността на своя труд в много об​ласти, но ако материалното благосъстояние се превърне в абсолютна цел, мислите, разговорите и цялата активност на хората ще се свържат с печалбите и парите, а участието на нацията като равностоен участник в културния и научен обмен може да пострада от това. Между материал​ното и духовното богатство на нациите има връзка и зависимости, но те нито се заместват, нито с едното може да се „откупи" другото.

С развитието на отношенията обменът може да има още една много специфична обратна страна. В него се крият и възможности, отнасящи се не за науката и образованието, но опасни за културата. В науката и образованието развитието и успехите се изразяват в унифицирането на познанието върху основата на истината. Развитието на обмена на резул​татите от изследванията на учените в различни страни неизменно води към сходство на постиганите от тях научни резултати. Материалният саят и същността на човека по естеството си са единни. Научният факт няма национална принадлежност, няма национални характеристики. Ек-

спериментално потвърдените истини водят към единство в мненията на учените и затова в този смисъл разнообразието в мненията им не е бла​гоприятен за науката знак. В областта на международния културен об​мен нещата са диаметрално противоположни. Богатството на културата е немислимо без разнообразието. Размяната на научните резултати трябва да води към еднообразие на мненията, размяната на културните ценнос​ти трябва да запазва и увеличава разнообразието. В тази сфера ценно​стите имат общочовешко съдържание, но носят и трябва да носят наци​оналния си отпечатък. В науката и образованието отношенията и обменът целят унификация на изводите, в културата обменът с предизвикан от разнообразието и трябва да го запазва. От това след​ва, че развитието на международните отношения в тази сфера трябва да се съобразява и да съдейства за това различие.

Развитието на отношенията в областта на културата при условия на неравностойност, при небалансираност и еднопосочност на предаване​то и възприемането на културните ценности неизбежно започва да сни​жава разнообразието. А разнообразието е двигател на културните инте​реси, на развитието на самата култура. Снижаването на разнообразието руши и обмена, тъй като той може да съществува само в условията на разнообразието. Ако се запази, а още повече ако продължи да расте, неравностойността в материалните условия, в които се намират нации​те, може да въздейства лошо върху разнообразието. Никоя нация не може да има монопол над културата, но някои нации могат почти да имат монопол върху средствата за универсално разпространение на националните си културни ценности. Никоя нация не може и не трябва да претендира, че нейната духовност, култура или светоглед са единствено правилните и че трябва да се универсализират. В междуна​родните отношения културната експанзия не само не обогатява културата на другите, но в последна сметка води и към обедняване на собствената култура, защото прави страната, която я осъще​ствява неспособна да се обогатява от чуждата култура. Универса-лизирането на една единствена национална култура може да повлияе много неблаготворно на общочовешкото начало и разнообразието на световната култура.

В интелектуалната сфера и в сферата на художественото твор​чество преобладаваща роля играе неформалното общуване на недържавни субекти на културни отношения : културни организации

и институти, университети, национални академии, културни движения и общности, театри, опери и други. Основният поток на обмена е свобо​ден, неформален и в преобладаващия брой случаи е извън държавните канали за трансгранично общуване. В наши дни разнообразна дейност в областта на изкуствата, културата, науката и образованието развиват повече от 400 неправителствени международни организации. Между тях са Международен съюз на архитектите, Международна федерация на библиотеките, Международен съвет на музеите, Международен Пен-клуб, Международен съвет по кино и телевизия, Международен театра​лен институт, Международен съвет за социални науки, Международна асоциация за юридически науки, Международна асоциация за икономи​чески науки и много други.

Колкото и развит да е неформалният обмен в сферата на тези отно​шения и колкото и голямо да е неговото значение, естествено е като основни и универсални субекти на международни отношения държавите да не останат настрана от художественото и интелектуалното общува​не, от обмена на културните и научните ценности. Заинтересоваността им се определя не само от стремежа да се обогатяват и развиват националната култура, наука и образование, да се използват постижени​ята в тези области на другите страни и народи, но и от това, че посред​ством запознаването на другите страни с националните постижения се утвърждава благоприятна представа за собствената страна, печелят ней​ното политическо влияние и международен авторитет. Живелият дълго в чуждата страна човек, възприел нейната култура, овладял нейния език и получил образованието си в нея, може да запази към тази страна неиз-гасващ интерес и да остане неин привърженик и приятел.

Правителствата регулират и насърчават обмена в тези области, като сключват културни конвенции, насърчават обмена и го финансират, създа​ват благоприятни условия за получаване на образование в чужбина и признаване на дипломите за неговото успешно завършване, улесняват транстраничните пътувания, насърчават и нерядко субсидират дейност​та на националните неправителствени културни и научни организации и много друго. Стремежа си да развиват културния и научния обмен държа​вите осъществяват не само на национално равнище. Още след първата световна война те съединиха усилията си на многостранна международ​на основа, като създадоха към Обществото на народите Международен институт за интелектуално сътрудничество.

366                              ОСОБЕНА ЧАСТ: ПОДСИСТЕМИТЕ

След втората световна война отново и още по-силно се прояви тен​денцията към все по-дейно участие на правителствата и други държавни учреждения и институти в културния и научния обмен, към развитието на сътрудничеството в областта на науката и образованието. Държав​ната политика още по-активно започва да насърчава обмена, да улесня​ва културните прояви и да регулира юридически отношенията в тези области.

Израз на растящото държавно участие е създаването през 1946 г. на Организация на обединените нации по въпросите на просветата, науката и културата (ЮНЕСКО) Тя има статус на специализирано учреждение на ООН. Задачата й е да съдейства за развитието на международното сътруд​ничество в областта на просветата, науката и културата, с цел да се спо​могне за постигане на траен мир и благоденствие на народите. С разнооб​разната си дейност ЮНЕСКО допринася за утвърждаване в международ​ните отношения на миролюбивите и демократични принципи на Органи​зацията на обединените нации, за постигане на нейните цели със специ​фични, характерни за нейното предназначение средства: насърчаване на потока от идеи; подкрепа на различните прояви на правдива и реалистич​на масова информация: развитие на образованието и обмен на опита в тази област, като се премахнат всички форми на дискриминация; закрила на световното културно наследство; обмен на произведения на науката и изкуството, както и на лица, работещи в тези области: осигуряване на сво​боден и ефективен достъп към културните ценности. В областта на наука​та ЮНЕСКО разработва специални програми за международно научно сътрудничество и организира съвместно изследване на проблеми, представляващи международен научен интерес.

Голямо практическо значение има разработването и предлагането на проекти за международни конвенции, които улесняват художестве​ния и научния обмен. Много от днес действащите конвенции в тези об​ласти на международни отношения са плод на усилията на ЮНЕСКО. Сред тях са: Конвенция за техническо и професионално образование; Съглашение за внос на предмети с образователен, научен и културен характер; Конвенция за международен обмен на публикации: Конвенция за запазване на световното културно и природно наследство; Конвенция за разпространение чрез спътници на носещи сигнални програми; Кон​венция за запазване на културните ценности при въоръжен конфликт и много други. Международната организация пряко финансира културни

и научни мероприятия, подпомага със средства национални организа​ции. Тя полага системни усилия за обективно, свободно и правдиво инфор​миране за живота и културата на всяка страна и за защита на свободата на информацията.

ЮНЕСКО не е единствената международна междуправителствена организация за сътрудничество в областта на науката, образованието и културата. Успоредно с нея развиват дейност голям брой специализира​ни в отделни области междуправителствени организации, например: Световна организация за интелектуална собственост или Междунаро​ден център за изучаване на консервацията и реставрацията на културни ценности.

Преодоляло препятствията на студената война, международното художествено и интелектуално сътрудничество получава силен импулс и от развитието на международните отношения след края на 80-те годи​ни на XX век. Възможно е да се ограничи, а защо не и да се прекрати надпреварата във въоръжаването и така да се увеличат възможностите на правителствата да отделят повече грижи и бюджетни средства за кул​турно и научно развитие. В набиращия сили постконфронтационен пе​риод, в условията на деидеологизация на международната политика, при новия подем на интеграционни процеси и при бързо увеличаващ се по​ток от хора започва да възниква увеличаващо се информационно про​странство. Това може да допринесе за преодоляване на наслоенията, заблудите и стереотипите на студената война. Още повече, че не е труд​но да се осъзнае, че възникването на много от съвременните глобални проблеми е свързано и с културния, научния и образователния сепара​тизъм и че решаването им практически ще остане невъзможно без уни​версално сътрудничество и в областта на науката, културата и образова​нието. Сътрудничеството става още по-наложително, понеже може ус​пешно да допринася за отблъсването и превъзмогването на надигналата се през 90-те години на XX век в много части на света опасна вълна, както на ксенофобия и национализъм, така и на религиозен фундамента-лизъм.

1.6. ЮРИДИЧЕСКА

НОРМАТИВНА ПОДСИСТЕМА

НА МЕЖДУНАРОДНИТЕ ОТНОШЕНИЯ
Всяка системност предполага съществуване на ред, който да опре​деля взаимодействието на частите на системата. Социалните системи са целеви системи, затова и вътрешният им ред всякога е целесъобразен. Той съответства на предназначението им и е в хармония с целевата им функция. Тези положения се отнасят и за системата на международните отношения.

Редът в системата на международните отношения изисква от су​бектите на отношенията определено поведение. Взаимодействайки, те следва да се съобразяват с реда в системата. Каквито и съперниче​ства, противоречия и борби да съществуват в системата, тя не би могла да се съхрани без наличие на минимум съгласие относно вътрешния й ред и начина на нейното функциониране. В основата на това изисква​не е обшият интерес, който е не само първопричината за възникване​то на системата, но е и един от основните източници на импулсите, поддържащи нейната цялост. Правилата, определящи какви следва да бъдат отношенията между страните, образуват регулативните подсистеми па отношенията. Това са норми за поведение. В меж​дународните отношения такива са правилата, които регулират пове​дението на държавите, на притежаващите международна субектност групи държави и на други недържавни субекти на трансграничните отношения. Израз са на определени изисквания към субектите на меж​дународните отношения.

Нормите винаги изразяват изискуемото. онова което трябва да бъде, а не винаги това, което е. Те са нещо различно от реалното поведение, така както и реалното поведение може да бъде различно от нормите. Въпросът за съвпадането на изискуемото и реалното в отношенията върху световната сцена е изключително важен въпрос. От съответствието между едното и другото зависи преди всичко ефективността на международно​то право, стабилността на правния ред, предвидимостта в развитието и функционирането на системата.

Правилата на трансграничното общуване не са независими едно от друго. Помежду им има връзки и отношения, има взаимни зависимости и определен ред. Образуват системи. Системността им произтича от

системността на самите международни отношения, тъй като отразява и закрепява системния им ред.

Има три нормативно регулиращи международните отношения нор​мативни подсистеми:

• Право

• Морал

• Религия

Първите две са универсални. Действат по отношение на цялата меж​дународна общност. Третата има партикуларно действие, тъй като дей​ства само в рамките на общности, които споделят съответната религия.

Юридическата нормативна подсистема на международните отно​шения е система от принципи и норми, признати от държавите, юридически задължителни т тяхното поведение във взаимните им отношения. Задължителността се изразява в това, че всеки субект на правото трябва да съобразява поведението си с тези принципи и норми, като едновременно с това може да изисква от другите субекти да по​стъпват като него.

Юридическите норми се основават на единство на права и задълже​ния. На всяко право противостои задължение. Срещу всяко задължение стои право. Нарушаването на единството разрушава действието на пра​вото. Един от най-древните принципи на международното право е, че международните договори трябва да се спазват. Той следва да се тълку​ва разширително в смисъл, че трябва да бъдат спазвани всички произти​чащи от съгласието на субектите на правото правила. Съглашенията създават нови правила и развиват и обогатяват международноправната система.На съгласие се основават и общоприетите международни оби​чаи. За разлика от вътрешното право, при което обичаите нямат правно задължаваща сила, в международното право правилата на признатите за общозадължителни международни обичаи имат юридическа сила. Ефек​тивността на международното право се определя от степента, в която поеманите в съответствие с него задължения се спазват.

Страните на тези международни правоотношения, определяни като субекти на международното публично право (по-нататък за по-крат​ко ще използваме термина „международно право") са :

• държавите

•  борещите се нации и народи за национално самоопределение чрез създаване на самостоятелна държава (т.е. на държави в про​цес на образуването им)

• междудържавните (правителствените) организации и някои държавоподрбни формации (напр. свободни градове)

•  Международното право защитава непосредствено и основните права и свободи нафшическителица.

Както се вижда, субектите на международното право са различни от субектите на вътрешните правни системи. За разлика от международно​то право, за вътрешните правни системи субекти на правоотношенията са физическите лица, юридическите лица, държавата и нейните органи.

Международното право е право, предназначено да действа в осо​бената социална среда, твън юрисдикцията на която и да е държа​ва. Предназначено е правно да регулира отношения, в които за разлика от вътрешнодържавното правно пространство, над субектите не стои власт, подобна на вътрешнодържавната власт, защото юридически тези субекти са независими едни от други. Те са свободни без външна намеса да вземат решения, както за вътрешния си ред и следваната от тях вътреш​на политика, така и за поведението си едни към други в международната среда. Дори тогава, когато субектите на международното право създа​ват едни или други наддържавни структури, на които предоставят пра​вото да вземат задължаващи ги решения, те правят това доброволно, самоограничават се, но запазват възможността си по установения от правото начин да излязат от тях.

Националните правни системи са предназначени да действат в държавните рамки, а не в междудържавните отношения и поради това са изградени преди всичко в съответствие с принципите на субординация​та. Във всяка държава съществува единен център на власт, който създа​ва във формата на закони основните правила, определящи поведението на гражданите, групите граждани и държавните органи. Спазването на правния ред в държавите се осигурява от специално предназначени за целта органи: съд, прокуратура, полиция и т.н. Гражданите са длъжни да спазват конституцията и законите на своята страна и заедно с това полу​чават от своята държава правна защита против нарушителите на право​то. В съответствие с правото, те мога г чрез договори да поемат права и задължения едни към други и ползването на тези права и изпълняването

на тези задължения се обезпечават от държавната власт. С една дума. националните правни системи са структурирани по вертикала. Всяка от тях действа само в пределите на съответната държавна територия и по отношение на гражданите и юридическите лица на съответната държа​ва. Тя регулира цялостно всички основни отношения на правните субек​ти, всички сфери на социалните отношения. Заедно с това никоя правна система не допуска в пределите на националната територия да действа правна система на друга държава и поради това в света съществуват толкова различни и независимо съществуващи една от друга национал​ни правни системи, на колкото възлиза и броят на държавите.

В международната среда отношенията са напълно различни. Специ​фиката на международното общество, неговият ред и естеството на от​ношенията в него правят невъзможно юридическото му регулиране да става по начина, по който това се постига от националните правни сис​теми. В него не е възможно юридическо регулиране чрез правна систе​ма, изградена по вертикала. съобразно с принципите на субординация​та. За разлика от вътрешното право, между народното право с юриди​ческа система, която е изградена по хоризонтала. При нея няма еди​нен център на власт, субектите са суверенни и са юридически независи​ми, няма законодателни органи, няма право във формата на закони, няма полиция и няма съд, пред който нарушителите на правото да бъдат заставяни да се явят и да се подчинят на неговите решения и присъди. Поради това е невъзможно с правния ред в това различно общество, социалните отношения между толкова независими субекти да се регу​лират по същия начин, както това се постига чрез националните прав​ни системи.

Последица от това фундаментално различие е, че никоя национална правна система не може да служи като правен регулатор на отношения​та върху световната сцена. Не може да урежда цялостно и пряко междуна​родните отношения, защото е съвсем непригодна за това. Тъй като е построена по вертикала, ако бъде приложена да регулира световните отношения, тя би създала държава, една единствена световна държава с общ център на власт, с парламент, притежаващ законодателна функция, с правителство и изпълнителни органи, администрация, съд, полиция и т.н. Това, както по друг повод бе вече посочено, би означавало възник​ването на формация, чиито граници биха обхванали цялата планета. Така Ще се изключи съществуването на отношения, пресичащи държавни гра-

ници. Международните отношения и тяхната система незабавно биха престанали да съществуват. Необходимостта е наложила да бъде създа​дена отделна и много специфична правна система, предназначена само за международните отношения. Тази система е международното право.

Международното право радикално се различава от правото, което действа в държавите - и по предмета на правното регулиране, по начи​на, по който то се осъществява, по субектите, по структурата на негова​та система, и по начина, чрез който се използва принудата, за да се обез​печи спазването на неговите норми.

Дори и сега много юристи гледат на международното право като на един от клоновете на една и съща правна система в обществото или като една от многото дисциплини, чието изучаване подобно на граждан​ското, наказателното, процесуалното или трудовото право формира про​фесионалното им обучение. В действителност професионалната юри​дическа подготовка във всички юридически факултети в света се осно​вава на изучаването и познаването от всеки юрист на две коренно раз​лични правни системи - националната правна система и системата на международното публично право. За разлика от многобройните правни дисциплини, формиращи като цяло подготовката на юристите да разби​рат и прилагат вътрешното право, международното право е „друго право", действащо едновременно и напълно независимо от национал​ните правни системи. То взаимодейства с тях, но не е част от тях. Подобно на всяка вътрешна национална правна система, международ​ното право има цялостност, независимо от това, че и в неговите рамки, също както при вътрешното право, се формират отделни клонове. Це-лостността на тази правна система отразява целостността и обособеност​та на системата от социални отношения, за чието нормативно регулира​не е предназначена - системата на международните отношения.

Възникването на международното право, а с това и появата на меж​дународен правен ред се губи далече в историята на античния свят. Ста​нало е след образуването на държави и появилата се вследствие от това потребност да се установят правила за взаимните им отношения. Разби​ра се, това не е могло да стане преди тези отношения да са се утвърдили като постоянни и трайни. Възникването на първите държави не предпо​лага съществуване на международно право, но възникването на между​народно право предполага възникването на държави и установяване на отношения между тях. Появата на държавните формации е било неотде-

лимо свързано с установяването на вътрешен правен ред, поддържан с принуда, тъй като това е условие за тяхното съществуване. Междуна​родното право няма това качество и затова то е възникнало много по-късно. Елементите на вътрешното право вече са съществували, когато дълго след тях са започнали да се формират наченките на международ​ното право. Възникването на вътрешното право предхожда възникване​то на международното право. Поради това международното право е за​имствало от вътрешното право много от неговите форми и институти. Когато то е възниквало, те вече са съществували.

Историята на Древния Рим показва, че дори тогава, когато е съще​ствувала разгърната система на вътрешното право и нейното управле​ние и анализи са се осъществявали от правници с блестящо юридическо мислене, регулирането на външните отношения на римската държава дълго са били разглеждани като отношения, в които се прилага не друго право, а правото на Рим. Но развитието е било тласкано от обективни потребности, както вече отбелязахме, и никоя вътрешноправна система не е била в състояние да регулира пряко и цялостно възникващите и развиващите се междудържавни отношения. С възникването си между​народното право е задоволило тази потребност, като отразило и закре​пило юридически реда в тези отношения. Не правото е създало реда в международното общуване, а обратно, редът е раждал правото, отразя​ващо го в своите норми. В процеса на междудържавното общуване е възникнало, развивало се е и се е усъвършенствало международното публично право.

В рамките на държавната юрисдикция вътрешното право обхваща сферата на всички обществени отношения, действа по отношение на всички физически и юридически лица, образуващи националната и държавната общност. В международната сфера нещата са различни. Международното право не регулира пряко всички международни отно​шения, а само една, сравнително ограничена част от тях. То е предимно междудържавно право. Основните негови субекти са държавите, но те не са единствените субекти на международните отношения. А и броят им в сравнение с числеността на другите субекти не е голям. Несравни​мо по-голяма е масата на пресичащите границите отношения, страни в които са социални формации - партии, организации, движения, граж​дански съюзи, културни и други асоциации, стопански фирми и други, чиито отношения не се регулират пряко от международноправни нор-

ми. Пресичащите границите икономически отношения между две фир​ми са трансгранични отношения и фирмите са субекти на международ​ни икономически отношения, но това не ги прави субекти на междуна​родното право. Отношенията им не се уреждат пряко от него. Това са субекти на международни трансгранични отношения, които никак не са маловажни. Броят им е толкова огромен, че тяхното множество изпълва преобладаващата част от мрежата на трансграничните отношения. Много от тях са малки и незначителни, но други, например отношенията между транснационадните компании (ТНК), международните банки или голе​мите икономически гиганти от класата на „Джснерал мотърс" или „Май-крософт" разполагат със средства и имат роля и влияние в международ​ната среда, несравнимо по-големи от средствата, ролята или влиянието на малки и дори на средни държави.

Аналогично е положението на субектите на международни отноше​ния и в други подсистеми, например в политическата. Политическите партии, движения и организации развиват разнообразна международна дейност, установяват и поддържат отношения, които пресичат държав​ни граници и са международни. Обединяват се в световни интернацио​нали, някои от които са много деен фактор в международното общува​не. Тези отношения също не се регулират пряко от международното право, защото субектите им не са заедно с това и негови субекти. Субекти са на международните отношения, без да са субекти на международното пра​во. С една дума, множеството на субектите на международното право не съвпада с множеството на субектите па международните отношения. То е значително по-малко и е част от него. Всички субекти на международното право са субекти и на международни отношения, но не всички субекти на международни отношения са субекти на междуна​родното право.

Положението и отношенията между субектите на международни отношения, които не са субекти на международното право се регулират пряко от множеството национални правни системи. Регулират се от вътрешно право на една или друга държава. И тъй като никое вътрешно право не може да регулира непосредствено международните отноше​ния, никоя от вътрешните правни системи не осъществява юридическо​то регулиране по друг начин, освен по начина, с който третира положе​нието и отношенията на останалите свои субекти - физическите и юри​дическите лица. Третира ги като гражланскоправни отношения с между​народен елемент.

1.6. Юридическа нормативна подсистема на .международните...       375

В нормативното регулиране на тези отношения с международен елемент най-пълно и активно се осъществява взаимодействието на международната юридическа нормативна система и националните вътрешноправни системи. Посредством норми, определяни като норми на международното частно право, международната юридическа нормативна система и националните юридически системи определят пряко, с международни договори или косвено, чрез основани главно на международния обичай правила, коя вътрешноправна система след​ва да урежда положението и отношенията между тези частноправни субекти. Така международното публично право регулира юридичес​ки международните публичноправни отношения, а международното частно право регулира международните граждански, частни по есте​ството си отношения.

Обстоятелството, че някои трансгранични отношения, главно в сфе​рата на международните икономически отношения (които нямат пуб-личноправно естество), запазват характера си на граждански, частно​правни отношения и се регулират пряко от национални правни системи, не противоречи на примата на международното право или на положени​ето, че като система вътрешното право не може да регулира междуна​родните отношения. Така е, защото самото отпращане. привързването на уреждането на тези отношения с международен елемент с национал​ните правни системи се определя пак от международно право, в този случай - от принципите и нормите на международното частно право.

Това разделение в правното регулиране, очертаващо един плавен преход, едно гъвкаво и пластично преливане в регулираните от правото социални отношения в международната и във вътрешноправната среда е естествено и необходимо. Правото не търпи вакуум. Колкото и големи да са различията между системите на вътрешното и на международното право, тези системи не могат да не си влияят, да не агрегират, да не проникват една в друга. Като феномен правото обхваща пряко или не​пряко регулирането на всички обществени отношения и колкото и да са различни международната и вътрешнодържавната социални сфери, те не могат да се отклонят от общата си същност. Това са обществени от​ношения, които независимо от различията си, имат и сходства, и цялос​тност. Съществено значение има и обстоятелството, че и вътрешноп-равните норми, и международноправните норми се създават от еднакви по същността си субекти - това са държавите, които определят както

взаимното си общуване, така и вътрешния си правен ред, като изхождат от интереси, определяни от самите тях като държавни интереси.

Свързването и взаимодействието на международното право с вътреш​ното право протича и по други канали, а и в обратна посока - от вътреш​ните правни системи към международното право. Както вече бе посоче​но, поради исторически причини международното право се обособява като особена правна система по-късно от вътрешното право и поради това е заимствало наготово много от неговите основни положения, фор​ми, доктрина и терминология. Освен това, държавите са онези, които създават международноправните норми, а тази тяхна правотворческа дейност, както и цялото им външно поведение, тяхната политика върху международната сцена се формира съобразно с нормите на вътрешното им право.

От своя страна, регулирайки междудържавните отношения, между​народното право чрез тях косвено определя съдържанието и правните рамки на трансграничните отношения. Така е, защото пряко регламен​тираните от него междудържавни отношения са основната, най-дина​мичната и най-влиятелна подсистема на международни отношения. Как​то бе посочено по друг повод, те образуват ядрото на цялата междуна​родна система. Като отразява и брани техния ред, международното пра​во оказва определящо влияние върху всички останали отношения, върху цялата система на международни отношения. Под въздействието на принципите и другите норми на международното право, както и в съот​ветствие с поеманите с договори международни юридически задълже​ния, държавите решават много от проблемите на вътрешното си право, въвеждат правилата на вътрешния си правен ред. Националните правни системи не регулират международните отношения, но се развиват така. че да спомагат за тяхното осъществяване. Участието в международното общуване, развитите международни връзки и активният материален и интелектуален обмен са свързани с твърде съществени техни интереси и те не могат да ги пренебрегват.

Като регулативна нормативна подсистема на международни отноше​ния, международното право също очертава специфична сфера на отно​шения, в които страните действат като правни субекти, поддържат отно​шенията си като страни на права и задължения, произтичащи от юриди​чески задължителни норми. Както и при другите сфери на международни отношения - политически, икономически, културни и т.н., юридическите

отношения са подсистемно обособени. Субектите ги установяват, проме​нят или прекратяват само съобразно с изискванията на правото.

В много случаи политическите, икономическите, военностратеги-ческите и другите отношения се оформят и се регулират непосредстве​но с международноправни договори и споразумения. Но съвсем не е така във всички случаи и в много от политическите, културните, икономи​ческите и други отношения. Те не се уреждат с инструментите на право​то. Трябва да съответстват на изискванията на международния правен ред, но не са юридически отношения. С една дума, юридическата под​система на международните отношения, правното регулиране проник​ва, осъществява една своеобразна дифузия и в другите подсистеми на международни отношения, без да обхваща цялата им съвкупност. Меж​дународни отношения от всякакво естество могат да бъдат и юри​дически отношения, по не всички международни отношения са юри​дически отношения.

Всяка държава суверенно създава своята вътрешноправна система. Вътрешноправните системи са толкова, колкото са държавите и между тях има различия. Понякога различията са много големи. Системата на общото международно право е само една, защото регулира отношения в цялата световна общност. Резултат от правотворчеството на всяка държава, нейното вътрешно право отразява и закрепва нейните особено​сти, традиции и интереси. Поради своята всеобщност международното право като универсално право не се гради в съответствие с нечии наци​онални интереси и затовастои най-близко до интересите на цялото човечество, израз е на общочовешки интереси и е единствената об​щочовешка правна система. Взаимодействайки, международното пра​во и Вътрешноправните системи съчетават общите, еднаквите за всички страни и народи правила за общуване с онези юридически правила, кои​то уреждат и защитават вътрешния ред в различните държави.

Регулирайки юридически социалните отношения между всички стра​ни и народи, универсалната и една за всички система на международно​то право създава и поддържа онези общоприети критерии, които позво​ляват да се съчетават толкова различаващите се държавни и национал​ни интереси.

От това произтичат съществени изводи. Редът в световното общува​не, необходим за постигане на целите, за които международното право е възникнало, може да бъде поддържан само тогава, когато се поддържа

надеждна връзка между него и отделните национални правни системи. И тъй като и в този случай едва ли е разумно да се настоява онова, което е общото, да се подчини на частното, не следва да се допуска общочо​вешкото да се подчинява на един или друг национален, съсловен, класов или какъвто и да е друг парциален интерес. Условието за надеждността и ефикасността на тази връзка е да се признае и да се спазва неотклонно примат на международното право над националните правни систе​ми. Основание за това е и общодемократично естество на международ​ното право, както и обстоятелството, че го е единствената правна сис​тема, която изцяло е основана на общото съгласие.

Всяка вътрешна правна система, в това число и в най-демократични​те страни, се формира съобразно с тяхната конституция и закони. А кон​ституцията и законите на всяка държава се приемат от нейните законо​дателни органи, съобразно с принципите за приемане на решенията с мнозинство. Така волята на мнозинството получава всеобщност и сила на закон. Вътрешният законодателен процес позволява да се пренебрег​ва волята на малцинството, което в някои случаи може да бъде почти равно на мнозинството в законодателния орган. Международното право не допуска такава възможност, то е единствената правна система, която изцяло почива на общото съгласие, то с единственото напълно кон-сепсуалпо право. В сферата на международноправните отношения не е възможно да се създаде съдържаща задължение норма, ако при нейното създаване не се включи положителната воля на правно задължения су​бект. И двата основни източника на международното право - и между​народният договор, и международният обичай - изцяло се основават на свободно изразено съгласие. В отличие от вътрешното право, в между​народните отношения няма норми, кошто да почиват на воля на някакво мнозинство, а не на съгласието на всички субекти на регулиращото ги право.

Международното право е средството за защита на независимостта и суверенитета на малките и средните държави от всесилието на голе​мите и силни държави, брани ги от възможната поради превъзходство на силата правно несъобразна принуда. Правото на световната общност е единствената сфера, в която е възможно напълно да се осъществява и да се поддържа равенството в отношенията на субекти, които във всич​ки други отношения са неравни. То ще стане напълно неспособно да изпълни тази си функция, ако всяка разполагаща със сила държава, по-

зовавайки се на своя интерес и вътрешното си право може да решава да извършва действия, нарушаващи международното право.

В член 27 на Виенската конвенция от 1969 г. за правото на междуна​родните договори категорично е посочено, че никой участник в договорите „не може да се позовава на разпоредби на вътрешното си право, за да оп​равдава неизпълнението на договор". Тази разпоредба има принципно зна​чение и затова 1рябва да се тълкува разширително. Никоя държава не може да се позовава на вътрешното си право, за да откаже да изпълнява междуна​родноправните си задължения. Смисълът е еднозначен - в случай на коли​зия между нормите на национално право и нормите на международното право, държавите са длъжни да обезпечават изпълняването на международ​ноправните норми. Уместно е да се припомни, че решението на този про​блем в конституцията на Република България е, че в случай на противоре​чие между норма на националното ни право и норма на международното право, следва да се приложи международноправната норма.

Приоритетът на международното право произтича и от основните начала и принципи на суверенитета, равенството и независимостта на всички държави, произтича от изразеното още в правото на античния Рим начало, че „pacta sunt servanda" (договорите трябва да се спазват). Тези залегнали в международния обичай и в много международни дого​вори принципи не биха могли да имат юридическата си задължаваща сила, ако тази сила бъде поставена в зависимост от вътрешното право на държавите. Това право зависи изключително и напълно само от волята на съответната държава, а не може да съществува юридическо задълже​ние, ако изпълнението му зависи само от неограничаваната воля на длъжника. Тогава международното право би изгубило юридическата си сила, щом вътрешната лравосъобразност може да бъде основателно про​тивопоставяна на международната правосъобразност.

Вторият много съществен извод е, чемеждуниродното право тряб​ва да има примат над международната политика. Създаването на правото, в тези рамки и на международното право, е винаги и непосред​ствено един от резултатите на политическия процес. Изработването и приемането на принципите и нормите на правото е политически акт и в този смисъл политиката е родна майка на правото. Но създаването на правните норми заедно с това е акт и на обвързваща юридически държав​на воля. Веднъж създадена, правната норма не може да се отменя по друг начин, освен с друга, създадена по реда на самото право норма. Полити-

ката винаги остава целесъобразно прагматична, докато правото не може да се подчинява на капризната политическа или друга намираща се извън него прагматична целесъобразност. Последицата е, че политически це​лесъобразното невинаги съвпада с изразяващата реда в международната система правосъобразност. Стабилността на правото е една от основните опори за стабилността на международния ред. Естествено е всяка нацио​нална политика да служи преди всичко на националните интереси. Обаче утвърждаването на примата на международното право в международните дела крепи връзката на всяка национална политика с общочовешките на​чала, с общочовешките ценности и приоритети.

В основата на правото са заложени изискванията за ред в общество​то и взаимните зависимости на участниците в него. В основата на меж​дународното право са заложени изискванията за реда в международната общност и взаимната зависимост на съставящите я субекти. Поради това, с развитието на цивилизацията, с развитието и усложняването на международните отношения и с увеличаването на взаимозависимостта в нея растат ролята и значението на самото международно право. Израз на тази световна тенденция е промяната в съотношението между между​народното право и вътрешните процеси в отделните страни. Все повече процесите и вътрешният правен ред в отделните страни зависят от състо​янието и реда в международните отношения, а това значи че зависят от международното право.

Успоредно с ръста на ролята и значението на международното пра​во се разширява и кръгът на неговата нормираща функция. Системата му обхваща все по-нови сфери на отношения, развиват се традицион​ните му отрасли, обогатява се тяхното съдържание, възникват нови от​расли:

• Право на международните организации

• Международно административно право

• Дипломатическо право

• Международно морско право

• Международно въздушно право

• Международно космическо право

• Защита на основните права на човека

• Международно наказателно право

• Международно икономическо право и т.н.

Юридическото регулиране на международните отношения има раз​личия от регулирането на социалните отношения чрез вътрешните прав​ни системи. При него липсва понятието за закон, а вследствие от това и деленето на правните норми на конституционни, законови и подзакон-ни. В международното публично право се различават две групи норми. Едната от тях са общи правила за поведение, които се приемат и призна​ват от международната общност за всеобщо задължителни. Това са пра​вила, отклоняването от които е недопустимо и които веднъж установе​ни, могат да бъдат отменявани, допълвани или видоизменяни само чрез приемането на други последващи правила, имащи същия характер. Тези общи, императивни, задължителни за всички субекти на международ​ното право норми се определят като основни качала и принципи на международното публично право, а тяхната съвокупност се определя с латинския термин jus cogens.
Касае се за принципи, които са опора, ядро на цялата международна правна система. Те образуват базата на международната законност, за​щото са критерии за правосъобразността на всички останали норми на международното публично право. Никоя от тези норми не може да им противоречи и никой международен договор не може да има юридичес​ка сила, ако не им съответства. Взети заедно, в единството на взаимо​действието и връзката между тях, те обезпечават системността, особе​ностите и вътрешната хармония на международното публично право.

Като отнасящо се за най-общи за системата на международни отно​шения правила, действието на принципите е едновременно в две посоки. От една страна, всеки международноправен субект може да изисква от другите субекти безусловно да ги спазват в отношенията им с него, и от друга страна, той самият е длъжен да ги спазва в отношенията си с тях.

Началните корени на много от принципите са в международния оби​чай, но днес всички те са изразени в множество международни договори и други международни документи. Те са основополагащи за Организа​цията на обединените нации и най-главните от тях са записани в нейния устав. През 1970 г. на своята XXV сесия Общото събрание на ООН прие и специална декларация, в която всички държави се призовават неотклон​но да спазват във взаимните си отношения следните принципи:

• Да се въздържат в международните си отношения от заплашване със сила или употреба на сила против териториалната цялост или политическата независимост на която и да е държава или по какъ-

вто и да е друг начин, несъвместим с целите на Обединените на​ции

• Да уреждат международните си спорове с мирни средства така, че да не поставят в опасност международния мир и сигурност, както и справедливостта

• Да не се намесват в работи, които по естеството си са от вътреш​ната компетентност на която и да е държава

•  Да развиват всестранното си сътрудничество за укрепване на международния мир и сигурност

• Да зачитат равенството в правата на всички народи, както и пра​вото им на самоопределение

• Да спазват суверенитета и равенството на всички държави

• Да спазват добросъвестно поетите от тяхдоговорни задължения.

Относно съществуването на основни принципи и начала на между​народното право, относно това че спазването им е всеобщо и представ​лява императивно задължение, относно това че взети заедно те образу​ват основния корпус на jus cogens и че всеки международен договор или отделна норма, която им противоречи не може да има юридическа сила няма съмнения и те са общопризнати положения в доктрината. Закрепе​ни са в множество международни договори, а и в междудържавната прак​тика. Но в политическите и правните документи, в които тези принципи и начала се изброяват, съществуват различия. Затова е трудно да се до​каже безспорно, че съществува общоприето и юридически закрепено тяхно изчерпателно изброяване. Впрочем, дори в някой момент това съгласие да бъде постигнато, системата на основните принципи и нача​ла на международното право винаги ще трябва да остане отворена за развитието, за формирането и за въвеждането на нови основни начала и принципи, а оттук и самата изчерпателност неизбежно ще остава вре​менна.

Движения към по-ясно очертаване на кръга на основните начала и принципи на международното право представляват освен провъзгласе​ната през 1970 г. от Общото събрание на ООН Декларация за принципи​те на международното право, за която вече стана дума, така и приетият през 1975 г. в Хелзинки Заключителен акт на съвещанието за сигурност

и сътрудничество в Европа. Но и двата международни документа нямат перфектна, неоспорима юридическа сила, вторият въпреки участието на САЩ и Канада има предимно общоевропейско значение, а броят на посочените в тях принципи не е еднакъв - в декларацията те са 7, а в Заключителния акт са десет.

Не може обаче да има съмнение, че онези принципи, които в над​лежната перфектна юридическа форма вече са изразени в Устава на Орга​низацията на обединените нации, поради естеството на този фундамен​тален правен документ са общопризнати и затова имат императивната сила на jus cogens. Затова, без да правим опит за изчерпателно изброя​ване, следва да очертаем най-същественото в съдържанието им.

Основното съдържание на принципа на суверенитета се изразява в пълновластието на държавите по отношение на техните граждани, по от​ношение на всички лица, намиращи се върху тяхната територия, както и независимостта в отношенията им една с друга. Това означава, че те са свободни да решават по своя воля всички въпроси на вътрешната и външна​та си политика. Тази свобода обаче не е безгранична, защото основавайки се на международното право и изразена и защитена от него, тя не може да стои по-високо от самото право и е недопустимо по никакъв начин и при никакви обстоятелства да му бъде противопоставяна. Принципът се отна​ся за отношенията межлу държавите, за отношенията на всяка от тях към другите държави, както и за отношението на другите към нея, но не и за отношението на която и да е държава към международното право. Никоя държава не може да се позовава на своята суверенност и на какъвто и да е свой интерес, за да извършва действия, които са противоправни. Държа​вата не може да бъде „суверенна" по отношение на самото право.

Суверенността е юридическо качество на субекти на международ​ното право, каквито предимно са държавите. Своеобразна суверенност, обаче не в международноправен смисъл, имат и останалите субекти на международните отношения, тъй като всеки от тях юридически също е свободен в своите решения и при вземането им юридически не зависи от другите. Когато неправителствени субекти на международни от​ношения взаимодействат, те се водят от техните интереси и зависят само от нормите на вътрешното право в тяхната страна и от договор​ни задължения, които доброволно са приели. А какви са изисквания​та и ограниченията, които тези норми съдържат, суверенно се опреде​ля от националната им държава. Ще рече, че своеобразната независи-

мост и „суверенност" на недържавните субекти е вторична и е произ​водна от първичната суверенност на държавите.

Спазването на принципа на суверенитета има много голямо значе​ние за по-малките държави. Големите и силни държави обикновено са достатъчно мощни, за да защитават своята независимост и суверенитет. Израз на суверенността на държавите е и липсата на правна необходи​мост при възникването им да бъдат признавани, за да бъдат третирани от другите държави като субекти на международно право. Тяхната суве​ренност не се нуждае от признаване и затова възниква със самия факт на появяването им в международното общество.

Има много близка връзка и взаимозависимост между принципа на суверенитета и принципа на равноправието. Затова често ги съе​диняват в един общ принцип, определян като принцип на суверенно​то равенство. Така е решен въпросът и в чл. 2 на Устава на ООН, в който се посочва, че организацията е основана върху принципа на суверенното равенство на всички нейни членове. Над суверенния ни​кой не може да има власт и никой не може да претендира, че поради едни или други негови качества има повече права от него. Суверен​ните са равни. От юридическото равенство следва, че като членове на международната общност, колкото и големи да са фактическите им неравенства, субектите еднакво са длъжни да спазват международ​ното право и да изискват това от другите и че никой не може да възла​га юридически задължения на другите, без те да са дали съгласието си за това.

Принципът за ненамесата в дела, които са от вътрешна ком​петентност на държавите е изразен в Устава на ООН така: „Никоя разпоредба на настоящия устав не дава право на Организацията на обе​динените нации да се намесва в работи, които по естеството си са от вътрешната компетентност на която и да е държава, нито да изисква от членовете да представят такива въпроси за уреждане съобразно с насто​ящия устав". Принципът е много тясно свързан с принципите за сувере​нитета и равенството. Намесата в дела от вътрешната компетентност на държавите нарушава едновременно и равенството, и суверенността. Ключово значение за определяне факта на намесата има терминът „вътрешна компетентност на държавите". Към тази компетентност спа​дат решенията, отнасящи се за политиката и правото в рамките на тях​ната територия, както и по отношение на техните граждани.

Точният смисъл на термина обаче не е изключително териториа​лен. Каква ще бъде външната политика на държавите в различни части на света също е вътрешен въпрос. Той е въпрос, изцяло отнесен към вътрешната им компетентност, макар че външната им политика се реа​лизира извън тяхната територия. Така е, защото поведението върху меж​дународната сцена е предмет на външнополитически решения, за взема​нето на които страните трябва да са напълно свободни и никой по ни​какъв начин не трябва да им се намесва.

Изискванията на националния правен ред важат за гражданите на страната и тогава, когато те се намират извън територията на национал​ната им държава. Като формулира този принцип обаче, Уставът на ООН съдържа и едно много важно ограничение за неговото прилагане. То от​ново е свързано с недопустимостта на позоваване на принципите, кога​то се касае за поведение, много сериозно нарушаващо или заплашваше да наруши международното право. Принципът не може да се прилага, когато Организацията на обединените нации взема решения и пристъпва към действия, представляващи мерки в случаите на заплаха срещу мира, нарушение на мира или акт на агресия. В тези случаи в интерес на запаз​ването на международния мир и сигурност организацията може да изра​зи и дори със сила да наложи императивни искания, отнасящи се и до вътрешната компетентност на опасно нарушилите международното право държави.

Принципът, че трябва добросъвестно да се спазват поетите юридически задължения също е изразен в Устава на ООН. В чл. 2 е записано, че членовете на организацията са длъжни да спазват доб​росъвестно поетите от тях по силата на устава задължения. Макар така формулиран, текстът да се отнася за добросъвестното изпълнение на уставните задължения от членовете на организацията, с него по съще​ство се изразява и утвърждава общият принцип, за който най-често се използва формулировката му на латински, защото е дошъл още от рим​ското право: „Pacta sunt servanda", („Договорите трябва да се спазват"). Той вероятно е и най-древният от всички принципи на международното право и това е свързано с неговото значение и същност - изразява оно​ва, което най-вече отличава правните норми от всички други правила за поведение - тяхната юридическа задължителност. Ако той би бил изос​тавен, отхвърлен или пренебрегван, договорите ще се лишат от ефек​тивност и международното право, чийто основен източник са те, ще пре-

стане да действа. На този принцип преди всичко се основава и юриди​ческата нормативна функция на международното право. Неизпълнение​то на поетите с договорите правни задължения дава основание към на​рушителите да бъдат прилагани и мерките за принуда. Без добросъвест​ното изпълнение на договорните задължения не биха могли да съще​ствуват и да бъдат защитени никакви и ничии права.

Задължението да се спазват поетите с международен договор задъ​лжения естествено се отнася за страните в договора и не се отнася за третите страни. Но тъй като договорите са основен източник на между​народното право и са най-широко използваният начин за установяване на юридически отношения в международната система, смисълът и зна​чението на принципа са универсални, защото всъщност изразяват задължаващата сила на правото и на неговите норми.

Такива са и някои от съображенията, които подтикват в доктрината някои теоретици на правото да поддържат тезата, че този принцип е първоизточник за цялото право, тъй като той очертава изходна точка и главна опора, върху която се основават всички останали принципи и нор​ми. Според тях той е първоначалото на цялото право. Всички други ос​новни принципи са изразени и основани на съгласие и ако договорите престанат да се изпълняват, всички останали принципи целокупно ше загубят значението си. В случай, че бъде изоставен който и да е друг принцип на международното право, макар и сериозно увредена, регули​ращата функция на международното право ще се запази, докато изоста​вянето на принципа за спазването на договорите би срутило цялото меж​дународно право.

Естествено, принципът действа само за договорите, които са дей​ствителни, т.е. за онези договори, които са сключени между правоспо​собни субекти, изразяват свободната им воля и са правомерни не само от гледна точка на начина на сключването им, но и с оглед на тяхното съдържание, обект и цели. Недействителните международни договори са извън света на правото. Тяхното сключване няма правен ефект и ие поражда никакви юридически права и задължения.

Както и други принципи, този принцип не допуска изключения, тъй като всяко изключение би предизвикало сериозно смущение в юриди​ческото регулиране на международната система. Съществуващата в международното право „clausula rebus sic stantibus" („правило за про​менените обстоятелства") не му противоречи и не ограничава негово-

то действие. Това дошло от международния обичай правило е изрично изразено в чл. 62 на Виенската конвенция за правото на договорите от 1969 г. Според него всяка участваща в международен договор страна може да се позове на коренна промяна на съществуващи при сключва​нето на договора обстоятелства, които са били съществено основание за неговото подписване или на настъпило коренно изменение в сфера​та на поетите от нея задължения, за да поиска неговото прекратяване (или ако той е многостранен договор, да излезе от него). Действието на принципа не се ограничава или изключва и докато не е прекратен, договорът трябва да бъде неотклонно спазван. Само че когато се дока​же, че клаузата може да се приложи, задължението отпада поради про​стия факт, че самият договор е престанал да съществува. Освобожда​ването от задълженията е резултат от прекратяването на договор, за​това не може да бъде негово неизпълнение, не може да бъде нарушен договор, който е прекратил действието си. Спирането на изпълнение​то на задължения по двустранен договор в отговор на съществени на​рушения на договора от другата страна също не накърнява действието на принципа, тъй като се касае за ответна мярка на нарушение, извърше​но от насрещната страна. В този случай се разрушава изцяло правната връзка, защото се разбива лежащата в основата на всяко право рецип-рочност на права и задължения.

Забраната да се употребява сила в международни отношения е един от най-новите принципи на международното публично право. Почти до средата на XX век се счита, че всяка забрана да се използва за външнополитически цели силово превъзходство би представлявало не​допустимо ограничаване на суверенитета на държавите. Липсата на тази забрана стана една от основните причини за неефективността на Обще​ството на народите. Уставът на тази организация признаваше право на участващите в нея държави, при условие, че са изчерпали мирните про​цедури за решаване на международните спорове и че са изчакали поне З месеца, преди да открият военни действия, да прибягнат дори и към вой​на, щом преценят, че се налага да защитят много съществени техни ин​тереси. Крачка в посока към забраняването да се употребява силата в международни отношения стана сключването през 1928 г. в Париж на многостранен договор, забраняващ агресивната война („Пакт Бриян -Келог"). Договорът обаче забрани само най-крайната форма на употре​бата на въоръжената сила, а не самата употреба на силата въобще. Уста-

вите на Нюрнбергския трибунал и на Токийския трибунал, както и една, приета през 1946 г. още в първата сесня на Общото събрание на ООН декларация потвърдиха, че вложената в Устава забрана вече е станала част от действащото общоприето международно право.

В устава на ООН забраната да се употребява сила в международни​те отношения е значително разширена. Точка 4 на чл. 2 гласи: „Всички членове на организацията се въздържат в международните си отноше​ния от заплашване със сила или употреба на сила срещу териториалната цялост или политическата независимост на която и да е държава или по какъвто и да е начин, несъвместим с целите на ООН". Както се вижда, от една страна забраната се отнася не само за агресивната война, но се има предвид всяка неправомерна употреба на сила. От друга страна, заб​раната обхваща не само ефективното прибягване към силата, но и зап​лахата с нейната употреба. Освен това се очертава ясен критерий за не​правомерността на употребата - по начин, който би бил несъвместим с целите на Организацията на обединените нации. Общата характеристи​ка на тези начини е изрично назована - посегателствата от една държава против териториалната цялост и политическата независимост на друга държава. И най после, кръгът на забраната не е ограничен само в рамки​те на страните, които членуват в организацията. Забранява се всяка не​правомерна употреба на силата, независимо от това дали жертвата е членуваща в ООН държава или се касае за държава, която не е членка на организацията.

От текста на чл. 2 на устава на ООН се вижда, че ключовите понятия в него, понятията които определят както предмета, така и обхвата на забраната, са понятията „сила" и „начин на употреба". Армиите на държа​вите са въоръжена сила и привеждането им в действие против друга държава попада в обхвата на забраната. Но привеждането в действие на армиите не е единственият начин да се използва въоръжената сила в международните отношения. Въоръжена сила са и всякакви групи и фор​мации, употребяващи оръжие за постигане на политически цели - теро​ристични групи, въоръжени наемници, неармейски въоръжени групи, партизански формирования и др. Затова организирането, подстрекава-нето, участието или оказването на помощ за такива формации от една държава, с цел осъществяване на действия против друга държава също е нарушение на забраната, тъй като е свързано с неправомерна употреба на въоръжена сила.

1.6. Юридическа нормативна подсистема на международните...       389

Не би могло да има съмнение, че употребата на въоръжена сила е най-явният и най-опасният случай на употреба на сила в международните отношения. Но той съвсем не е единственият. Не е случайно, че в цити​рания текст прилагателното „въоръжена" не е употребено и затова поня​тието „сила" би трябвало да се разбира в широкия му смисъл - употреба на сила въобще, прибягването към неправомерна силова принуда. Такава принуда в международните отношения може да се осъществява и с иконо​мически средства, и с политически натиск. Тъй като изясняването на съдържанието на понятието „сила" е важно за определяне кръга на забра​ната, във формиран от Общото събрание на ООН специален комитет, а и в изказвания на политиците, и в доктрината, се разви оживена дискусия. Специалният комитет подготви по този въпрос декларация и през 1970 т. тя бе приета от Общото събрание на ООН. Според нея употреба на сила е всеки военен, политически, икономически или какъвто и да било друг на​тиск от една държава, против териториалната цялост и политическата независимост на друга държава. Обаче колкото и авторитетно да е това тълкуване на Общото събрание, то няма юридическа сила, тъй като този орган на ООН може да приема само препоръки към членовете на организа​цията. Ето защо е вероятно дискусията да продължи.

Другото ключово понятие - „начин на употреба" - е по-ясно и без​спорно изразено, а обхватът му е широко очертан. Противоправна е вся​ка употреба или заплаха с употреба на сила в нарушаване на целите на организацията. Основните цели на ООН са изразени в чл. 1 на устава : да поддържа световния мир и международната сигурност, да се противопо​ставя на агресията, да развива приятелски отношения между нациите, основани на равноправието и самоопределението на народите, да по​стига международно сътрудничество, като международните проблеми бъдат решавани при неотклонно зачитане правата и свободите на чове​ка. За постигането на тези цели служи целият устав, а това означава, че преценката за съответствието или несъответствието на използваните начини на употребата на сила трябва да се тълкува в общия смисъл и на устава като цяло.

Употребата на сила, чиято най-остра и мащабна форма е агресив​ната война, е причина за най-големите кризи в международните отно​шения, последиците от които са трудно преодолими и са много трай​ни. Но наред с общото значение на забраната като основно начало, принцип на международното публично право, почти едновременно с

390                           ОСОБЕНА ЧАСТ: ПОДСИСТЕМИТЕ

въвеждането му той придоби ново и изключително важно значение. Това значение се различава от значението на другите принципи. Наме​сата във вътрешните работи, нарушаването на равноправието, посега​телствата против независимостта или суверенитета на която и да е държава представляват много сериозни международни нарушения, ко​ито обаче непосредствено увреждат само засегнатата държава и само косвено другите страни, правото и реда в международната система. Но в условията на ядрения век прибягването към военната сила с упот​ребата на ядрените оръжия вещае обща или почти обща гибел на пели континенти, непоправима планетарна екокатастрофа, засяга пряко, а не косвено всички държави.

Принципът за неупотребата на сила в международните отношения обаче не е абсолютен. Правото, в това число и международното право, не може да съдържа абсолютна забрана да се употребява сила, тъй като самото то не може да съществува, без да бъде подкрепено от силова принуда. Принудата, в това число и силовата принуда, е и винаги ще бъде един от начините да се гарантира ефективността и на самото меж​дународно право. Прилагането на сила. в това число и на въоръжената сила от Съвета за сигурност на ООН в защита на международния мир и сигурност е правомерно, защото съответства на правото, на целите на Обединените нации и е в интерес на международната общност. Забрана​та не се отнася също и за упражняването на неотменимото право на вся​ка държава на индивидуална и колективна самоотбрана в случай, че про​тив нея бъде извършено въоръжено нападение.

Свързан със забраната противоправно да се употребява силата е принципът за решаване па международните спорове само с мирни средства. В устава на ООН той е изразен така: „Всички членове на орга​низацията уреждат международните си спорове с мирни средства по та​къв начин, че да не поставят в опасност международния мир и сигур​ност, както и справедливостта". Смисълът е, че спорещите страни са свободни в избора на начините за уреждане на спорния проблем, но с едно ограничение - решаването трябва да бъде мирно и справедливо. Примерно посочване на такива начини се съдържат в чл. 33 на устава. Най-естественият начин са дипломатическите преговори. Те са потреб​ни при всички обстоятелства, тъй като прибягването към тях е предпос​тавка за прибягването към който и да е от другите начини. За да се из​ползва който и да било друг начин, трябва да се премине през прегово-

ри, тъй като е нужно чрез тях да се постигне споразумение за използва​нето на което и да е друго средство. Страните могат чрез преговорите непосредствено да решат спора или да се договорят да потърсят реше​нието чрез анкета, посредничество, помирение, арбитраж, съдебно уреж​дане, прибягване към регионални органи или регионални споразумения. Изброяването не е изчерпателно и затова страните остават напълно свободни в своя избор. Не съществува също така изискване в смисъл на някаква градация, на придържане към последователност в прибягването към начините. Никой от начините няма приоритет по отношение на дру​гите начини. Страните могат да изберат което искат средство, а могат и да съчетаят различни средства. Естествено, мирното уреждане безус​ловно изключва всяка форма на военно насилие. Несполуката да се реши спорът с едно средство не премахва възможността да се потърси след това успех с помощта на друго средство. Ако обаче някоя от страните откаже да преговаря или ако страните още не са постигнали съгласие, а спорът е такъв, че продължаването му може да заплаши поддържането на международния мир и сшурност. Съветът за сигурност на ООН може да препоръча подходящи процедури и начини за уреждане, разбира се като при всички случаи вземе предвид процедурите, които страните вече са приели.

С неупотребата на сила близка връзка имат и други принципи на международното право, на първо място принципите за неприкоснове​ността на териториалната цялост и за псрушимостта на грани​ците. Съдържанието на тези принципи се състои в това, че съществу​ващите граници на държавите не може по никакъв начин да бъдат поста​вяни под съмнение, че нарушаващото преминаване през тях по какъвто и да било начин е недопустимо и че държавите трябва безусловно да се въздържат от действия, изразяващи се в заграбване, окупиране и всяка Друга форма на узурпация на част или на цялата територия на която и да е държава. От обстоятелството, че границите на държавите са непри​косновени такива, каквито съществуват следва, че са правно недопусти​ми и всички искания за тяхното изменяне. Претенциите за териториални промени и за изменения на съществуващите граници на една държава към друга държава са не само правно ирелевантни, но и само по себе си предявяването им представлява сериозно нарушаване на международ​ното право и Устава на Организацията на обединените нации. От прин​ципа следва също така, че всяка държава има безусловно право да брани

неприкосновеността на своите граници с всички средства, включително и с въоръжената сила на своята армия.

Принципът на равноправието и самоопределението на наро​дите и нациите, за разлика от други принципи не е включен в чл. 2 на Устава на ООН, в който се определят принципите от които орга​низацията трябва да изхожда, а е формулиран 8 чл. 1, където се опре​делят целите на Организацията на обединените нации. Мотивът да се постъпи така вероятно е, че докато изразените в чл. 2 се отнасят пря​ко за междудържавни отношения, този принцип се отнася за призна​вани и защитавани от международното право права на нации и наро​ди. Разликата е, че се касае за основни права, чиито субекти са раз​лични. Изразен е в ал. 2, където се посочва, че „организацията тряб​ва да развива приятелските отношения между нациите, основани на зачитане принципа на равноправието и самоопределението на наро​дите".

Съдържанието на принципа се състои в това, че:

•  Никоя нация или народ не може да претендира, че по права и качества превъзхожда другите нации и народи и че никоя нация или народ не може да се счита за непълноценен по отношение на другите нации и народи;

•  Всички нации и народи са свободни по своя воля да определят държавния и политическия си статус в рамките на самостоятелна държава или заедно с други нации и народи да бъдат в обша мно​гонационална държава;

• Всеки народ и всяка нация могат във всеки момент да променят по своя воля държавния и политическия си статус, като се присъединят към друга държава или се отделят в самостоятел​на държава. Създаването на суверенна и независима държава, свободният съюз и включване в друга държава, както и свобод​ното избиране на друг статус са само различни форми на само​определението.

• Никоя нация или народ не може насилствено или по друг начин да се противопоставя на свободния избор на самоопределение на друга нация или народ, като ги принуждава да се отделят или присъединят към една или друга държава;

• Когато правната форма на самоопределението е многонационал​на държава, в нея всички нации и народи трябва да бъдат равно-поставени и равноправни;

•  Никоя нация или народ не може да потиска и да експлоатира дру​га нация или народ и затова всички форми на колониално или друго владичество са правно недопустими;

• Международната общност в лицето на ООН, както и всички държа​ви поотделно трябва да съдействат за реализирането и защитата на тези права.

Свободата на волята за самоопределение не означава, че принципът изисква всеки народ или нация да се обособят в отделна държава. Дей​ствието на принципа не зависи от това, дали нацията или народът е су​бект на тези права в еднонационална или многонационална държава. Обаче действието му не следва да се разглежда извън рамките на други​те основни принципи на международната юридическа нормативна сис​тема - принципите на суверенитета, нерушимостта на границите, неза​висимостта и т.н. Когато част от една нация живее като малцинство в друга държава, това не е основание под предлог за самоопределение да се поиска разделяне или промяна на границите на държавата.

До края на втората световна война се приемаше, че определянето и защитата на основните права и свободи на човека и гражданина са предмет на регулиране единствено от националните правни системи. Само отделни норми на международното право пряко защитаваха отделни основни права на индивидите. Сред тези норми са забраната на търговията с роби, конвен​циите за защита правата на малцинствата и други. Във втората половина на XX век тези норми станаха отправна точка към формирането на още един основен принцип, Ужасяващите злодеяния на фашизма и тоталитаризма нагледно показаха тясната зависимост между състоянието на международ​ните отношения и правното и общественото развитие в отделните страни. Международноправната защита на правата на човека намери израз в поява​та на нов основен принцип на международното публично право - прин​ципът на съблюдаването и защитата на основните права на човека. В Устава на ООН той е изразен така : цел на организацията е „да постига международно сътрудничество при разрешаване на международните про​блеми от икономическо, социално, културно или хуманитарно естество, както и при развиване и насърчаване зачитането правата на човека и основ-

ните свободи на всички, без разлика на раса, пол, език или вероизповеда​ние". По-нататъшно конкретизиране и развитие на принципа бе осъществе​но с приемането от Общото събрание на ООН през 1948 г. на Всеобща декларация за правата на човека, с двата основни международни пакта за тези права от 1966 г. и с множество други разработени в ООН и нейните специализирани учреждения международни конвенции. В приетия през 1975 г. Заключителен акт на Общоевропейското съвещание за сътрудниче​ство и сигурност принципът е формулиран, уточнен и развит така: „уваже​ние към правата на човека и основните свободи, в това число свободата на мисълта, на съвестта, на религията и на убежденията". От принципа следва:

•  че държавите са длъжни да уважават и да защитават основните права и свободи на всички индивиди, които се намират върху тех​ните територии и над които се разпростира тяхната юрисдикция:

• че всички форми на дискриминация са нарушение на международ​ното право;

• че държавите трябва да сътрудничат в ООН и помежду си за по​стигане на тази цел.

Продължение в очертаното от Нюрнбергския и Токийския трибуна​ли направление стана въвеждането на международна съдебна отговор​ност за лица, извършили военни престъпления. В края на XX век разви​тието на международните интеграционни структури в Европа изведе Съдебна зашита на индивидуални права и на наднационални равнища.

Другата и несравнимо преобладаваща част на международното пра​во са нормите, които държавите създават главно чрез международни до​говори и задълженията, по които се отнасят само за онези от тях, които са страни в съответния договор. Като универсални субекти на междуна​родни отношения, държавите са свободни да се споразумяват за въвеж​дане на юридически правила, регулиращи взаимните им отношения, но с едно много съществено ограничение - тези правила, регулиращи вза​имните им отношения трябва да съответстват на jus cogens. т.е. на ос​новните начала и принципи на международното право. Нарушаването на това изискване прави договора или съответната негова норма неспо​собни да произведат юридически ефект. Това е изразено във Виенската конвенция за правото на международните договори от 1969 г. така: „До​говорът е нищожен, ако в момента на сключването му противоречи на

императивна норма на общото международно право. Доколкото това се отнася за настоящата конвенция, императивната норма на международ​ното право е норма, която се приема и признава от цялата международ​на общност на държавите като норма, отклоняването от която е недопу​стимо и която може да бъде изменена само от последваща норма на общото международно право, имаща съшия характер".

Това изискване има фундаментално значение, защото чрез универ​салното действие на jus cogens, чрез абсолютния приоритет на общото международно право се обезпечават вътрешната последователност и непротиворечивост на цялата регулираща международните отношения юридическа нормативна система. В този смисъл нормите на jus cogens имат значението и функцията на конституционните норми във вътреш​ното право на държавите.

Особеностите на международното право, отличаващи го качестве​но от всяко вътрешно право са предизвиквали, а и сега предизвикват спорове в доктрината, а понякога проблеми и в практиката. Така напри​мер от схващането, че правото може единствено да съществува като едно насилствено налагане на волята на една част от обществото над друга негова част. че то не може да бъде Друго, освен налагане на инте​реса и волята на една класа над друга класа, че неговата същност може единствено да бъде класова като негова иманентна характеристика, дог​матичното мислене извеждаше твърдението, че правото винаги трябва да представлява израз на диктатура - пролетарска, буржоазна, на фео​далите, на робовладелците и т.н. Твърдението, че диктатурата на проле​тариата е висшата форма на демокрацията обвърза идеята за демокра​цията с формата на диктатурата, облече диктатурата в квазидемокра-тични форми. То откри път за насилие в националните политически и правни отношения и извън тях. В международните отношения възникна основание за политическа и доктринална обосновка на тоталитаризма в национален и международен план. Този начин на мислене обаче се зат​рудняваше да намери убедителен отговор на въпроса какъв ще е тогава класовият характер на право, каквото е международното публично пра​во, щом то е право, което регулира отношения без център на власт, от​ношения между суверенни, равноправни и независими субекти и при това субекти с класови характеристики, които са коренно различни. Как е възможно да възниква и ефикасно да действа право върху основата на консенсуса, т.е. без едностранно налагана класова воля. Възможно ли е

396                              ОСОБЕНА ЧАСТ: ПОДСИСТЕМИТЕ

международното право да бъде израз на буржоазна или пролетарска диктатура в международните отношения, щом никой негов принцип или отделна негова норма не може да възниква, освен върху основата на доброволното и свободно изразявано съгласие. Теоретичните конструк​ции биваха различни, но никоя от тях не ставаше общоприета.

Други, считайки че за да съществува право е абсолютно необходи​мо да съществува различна от субектите на правото централна власт, която да упражнява принудата върху тях, за да ги кара да спазват него​вите норми, са склонни да поставят под съмнение самата юридическа природа на онова, което се определя като международно право. Спо​ред тях, липсата на такава власт и на съответстващите й институцио​нални структури в междудържавните отношения изобщо лишавала меж​дународното право от основанието да бъде разглеждано като право. Затова неговите норми не били друго, освен своеобразна разновидност на международен морал. Отсъствието на органи за принуда превръща​ло международноправните норми в израз на добра воля, но не и в дей​ствие на строги юридически правила. Неоснователността на тези гледи​ща е в това, че връзката между принуда и публична власт не е един​ствена, нито неразривна- Принуда може да се осъществява и без су​бектът на принудата да бъде носител на публична власт. А още по-малко тази власт да бъде висшестояща или централизирана. На между​народния правен ред и на международното право също е присъща принуда, обезпечаваща изпълнението на поеманите задължения. В това отношение международното право няма принципно различие с всяко друго право. Само че при него тя се прилага от субекти и по начини, различаващи се от субектите и начините, присъщи на вътрешното пра​во. Тъй като се касае за принуда, упражнявана е отношения между су​веренни, равноправни и юридически независими субекти, принудата се осъществява взаимно от самите тях.

Начините за това са два :

• Единият от тях, прилаган предимно при нарушаване на договорни правни норми се състои в това, че добросъвестно изпълнявашата задълженията си страна може да прибегне по отношение на недо​бросъвестния си партньор кътл мерки, които да увредят инте​ресите му и така да го принудят да изпълни задълженията си по договора. Сред тези мерки са спирането на изпълнението на договора, прилагането на реторсия (т.е. на правомерни действия,

увреждащи интересите на недобросъвестната страна или на ней​ните граждани) или анулирането на договора.

• Другият начин за принуда е предприемането на колективни дей​ствия на международната общност, които да заставят на​рушителя не само да прекрати неправомерното си поведение, но и да понесе съответни увреждащи интересите му последи​ци. Този начин на принуда се прилага при груби нарушения на jus cogens, при нарушаване на основни начала и принципи на между​народното право, например когато са нарушени или са заплаше​ни международният мир и сигурност, когато е извършена агресия на една държава против друга държава или се осъществява гено​цид. За разлика от първия начин, при тях е възможно използване​то и на въоръжена сила.

Трети отричат съществуването на международно право, основавай​ки се на твърдението, че то било толкова често и безнаказано нарушава​но, че практически не съществувало. Това били, според тях, правила без юридическа сила, тъй като бивали често и лесно нарушавани. Присъщото в международната система силово неравенство давало възможност на по-силния, когато нормите на правото противоречат на неговите инте​реси, изобщо да не се съобразява с тях. Малката и слаба държава може​ла да се позовава на своите права, но ползата била нищожна, тъй като тя никога не можела да разполага със сила, за да наложи тяхното зачитане. На международната сиена силният винаги се оказва прав и както счита основателят на школата на Политическия реализъм проф. Моргентау, да си силен е по-важно, отколкото да си прав. Когато действат правосъоб-разно, големите и силни участници в международните отношения прак​тически не се нуждаят от подкрепата на международното право, а кога​то постъпват неправосъобразно, то не им пречи, тъй като и в този слу​чай тяхната сила им гарантира успех.

Трудно е да се отрече, че начините да се обезпечава принудителна​та сила в международните юридически отношения не са толкова съвършени и ефикасни, каквито са те при вътрешното право. Поради това, общо взето ефективността на международното право не е толкова висока, колкото е ефективността при вътрешното право. Нарушенията са чести и в много случаи нарушителите остават ненаказани. Но това не може да послужи като основание да се отрече съществуването на меж-

дународното право. Нарушители на вътрешното право също нерядко остават ненаказани. Нещо повече, аргументацията от подобен род по​начало е негодна, поради простото обстоятелство, че самото нарушава​не на правото е неоспоримо доказателство, че правото съществува. Не е възможно да се наруши право, което не съществува и ако правото не съществуваше, не би могло да има нарушение.

Даже и когато нарушението остане без санкция, проявявайки се като самостоятелна и влиятелна иенностна система, международното право влияе силно за отношението към нарушителя и дава основание за бъдещи действия по отношение на него. Ако международно право не съществуваше, не биха могли да съществуват и такива понятия като намеса във вътрешните работи, посегателство против суверенитета, не​правомерна употреба на сила. агресия и много други. Нарушителят на правото губи доверието на другите страни, а държавата, която не спаз​ва поетите от нея задължения не е желан и търсен партньор върху све​товната сцена.

В доктрината са изказвани и мнения, че международно право всъщност не съществувало като самостоятелна правна система, тъй като онова, което наричаме международно право всъщност било част, продължение на вътрешното право, към което, за да урежда отношения​та си с другите страни, доброволно и суверенно се придържала всяка страна. Несъстоятелността на подобно гледище произтича на първо място от това, че като се изхожда от него е много трудно да се обясни как вътрешното право на една държава може да има действие по отно​шение на друга държава, над която не се разпростира вътрешната й юрис​дикция. Невъзможно е също да се обясни от какво може да произтича правната сила на международните договори, чрез които по взаимно съгла​сие субектите създават нови принципи и норми или какво представлява например Международният съд.

От друга страна, особеност на правното регулиране на международ​ните отношения е и това, че част от тях се регулират, но не пряко, само косвено от вътрешните правни системи. Явлението е свързано с обстоя​телството, че международното публично право е преди всичко меж​дудържавно право. Поради това то не може пряко да урежда трансгра-нични отношения между неправителствените субекти. Това се проявява най-често в подсистемите на отношения в икономиката, науката, култу​рата, образованието и други, тъй като много субекти на тези отношения

не са субекти на международното право и тяхното поведение в транс-гранячните им отношения се регулират от една или друга вътрешна правна система. За правно регулиране на това явление, както вече бе посочено, е възникнал отделен клон на международното право - международно частно право, което определя според коя вътрешна правна система следва да се уреждат съответните граждански отношения с международен еле​мент. Така заедно с прякото си действие по отношение главно на държа​вите, международното право регулира непряко, но цялостно другите отношения върху международната сцена, като в редица случаи задължа​ва държавите да въвеждат вътрешни юридически правила за отношени​ята на неправителствените субекти на трансгранични отношения.

1.7. ЕТИЧНА РЕГУЛАТИВНА ПОДСИСТЕМА В МЕЖДУ НАРОД НИТ К ОТНОШЕНИЯ

Широко е разпространено убеждението, че в отношенията върху международната сцена моралът нямал място. В международните отно​шения морал не съществувал и затова при тях са неприложими морал​ните категории и правила. Вероятно една от основните причини е разби​рането, че в отношенията си държавите и другите субекти на междуна​родни отношения се водят само от своите интереси. Счита се, че пора​ди това в система от социални отношения, в които между страните съще-ствуаа толкова голямо силово неравенство, при всеки избор между мо​рала и интереса, моралът винаги ще търпи поражение.

Възгледът има далечни исторически корени. Още в началото на XVI век Николо Макиавели (1469-1527) развива тезата, че върховната държавна власт (властта на владетеля, на княза) стои над изискванията на всякак​ви морални норми и затова онова, което владетелят върши винаги е оп​равдано и достойно и затова не може да се преценява от гледна точка на морала. След него, един от най-великите държавници на Франция и неин пръв министър по времето на Луи XIII, кардинал Ришельо (1585-1642) Ще твърди, че държавният интерес винаги има предимство пред морала, защото всичко, което се прави в името на този интерес с морално оправ​дано.

И в наши дни в съзнанието на много широки кръгове на обще​ството се е утвърдила максимата, че „политиката е мръсен занаят".

Основава се на убеждението, че в политиката или в икономическите и другите отношения, когато интересите съвпадат, моралът не е ну​жен като мотиватор и регулатор на поведението и взаимодействията, а когато интересите са несъвместими, той неизбежно остава на заден план и затова е неефективен. Убеждението се потвърждава и се зак​репва от факти, показващи, че в политическата практика веролом​ството, лъжите и всички други форми на неискреност, користодю-бие, на нечистоплътни сделки и най-черно предателство са твърде широко разпространени.

Не може да се отрече, че максимата не е лишена от известни осно​вания, че в нея се съдържа частица истина. В политиката, а в тези рамки и в международната политика, често се вършат неморални неща. Ней​ната абсолютна неистинност обаче се състои в друго - във всеобхватно​то абсолютизиране на твърдението. Политиката невинаги е в конфликт с морала и при кея моралните норми не са без значение. В политическо​то поведение намират израз и много достойни и честни неща, в него нерядко се проявяват и вярност, и искреност, и приятелство, и доброна​мереност, и всички други човешки добродетели. Политиката просто не е, по каквото и да е общо генерализиращо условие, нито морална, нито неморална.Тя може да бъде и едното, и другото.

Макар толкова широко да е споделяно в обществото, в анализите и разсъжденията на учените и специалистите, макар да стои близко до едно от основните направления на теорията, чиито основи могат да се търсят във възгледите на Макиавели, Хобс, Спиноза или на де Ваттел, а в наше време в най-развита форма в теоретичните конструкции на Ханс Мор-гентау и на неговите последоаатели. това схващане далече не е общоп​рието. Наред с него убедителна поддръжка има и друго направление, намирало израз в убежденията на учени като Франциско де Витториа. Гроций, Кант или на изтъкнати политици и държавници като Уидро Уилсън или Аристид Бриан. Не споделяйки убеждението за абсолютна мотивационна сила на интереса, привържениците на това направление са убедени, че световният ред и трайният международен мир не могат да имат друга основа, освен основата на общи идеи и ръководни прави​ла, на споделяни и защитавани от всички ценности, на принципи и нор​ми, както на правото, така и на морала.

Същинските основи на международния морал са заложени преди всичко в неговата общочовешка същност. Моралните критерии и цен-

ности съшо както политиката са важна и неотделима част от цивилиза​цията. Силата е абсолютния властелин в царството на джунглата, в първо​битните общества, но верният път на човечеството не е „към това", а е „от това". Колкото по-цивилизовано е едно общество, толкова по-дале-че е от първобитните закони на джунглата и толкова по-голяма роля в него следва да играят моралните норми и критерии. Държавите и други​те субекти на международни отношения в процеса на цивилизационното развитие изработват и утвърждават ценности и критерии за морално вза​имно поведение. Посягането на тези ценности или нарушаването на моралните норми и критерии предизвикват укор и продиводействие.

Въздействието на морала в световните дела прониква и се утвърж​дава по различни причини и начини. Несъмнено един от корените на международния морал е заложен в обстоятелството, че той установява прегради, които етичният човек се въздържа да прекрачва. Сред държав​ниците, политиците и дипломатите има много хора с непоколебими мо​рални принципи. Един от корените на международния морал поради това се крие в морала и чувството за справедливост, заложени в съзнанието на държавните мъже. В личностен план моралните критерии оказват влия​ние върху действията и поведението на индивидите. Независимо от общественото им положение, в процеса на международното общуване моралните критерии и норми за поведение се внасят в него от простото обстоятелство, че разбирането за достойното и за моралното не може да няма значение за действията и поведението на физическите лица, ко​ито персонифицирайки субектите на международните отношения, взе​мат от тяхно име външнополитическите решения. Ако политиката е мръсен занаят, би трябвало да се приеме, че всички държавници и поли​тици са мръсници или поне са хора с много съмнителни морални дос​тойнства. А оттук следва, че в цивилизованите и демократични държави онези, които гласувайки ги избират и издигат на политическите ръко​водни постове, са или също неморални, или са дезинформирани, или просто са глупци.

Всъщност, твърдението, че в международната политика господство​то на интереса изключвал влиянието на морала до голяма степен се ос​новава на едно неволно или съзнателно категорично и непроменимо противопоставяне между интереса и морала в международните дела Това е погрешно. Международният интерес въобще, и държавният интерес в частност, могат да имат различно отношение към изискванията за мо-

Основава се на убеждението, че в политиката или в икономическите и другите отношения, когато интересите съвпадат, моралът не е ну​жен като мотиватор и регулатор на поведението и взаимодействията, а когато интересите са несъвместими, той неизбежно остава на заден план и затова е неефективен. Убеждението се потвърждава и се зак​репва от факти, показващи, че в политическата практика веролом​ството, лъжите и всички други форми на неискреност, користолю-бие, на нечистоплътни сделки и най-черно предателство са твърде широко разпространени.

Не може да се отрече, че максимата не е лишена от известни осно​вания, че в нея се съдържа частица истина. В политиката, а в тези рамки и в международната политика, често се вършат неморални неща. Ней​ната абсолютна неистинност обаче се състои в друго - във всеобхватно​то абсолютизиране на твърдението. Политиката невинаги е в конфликт с морала и при кея моралните норми не са без значение. В политическо​то поведение намират израз и много достойни и честни неща, в него нерядко се проявяват и вярност, и искреност, и приятелство, и доброна​мереност, и всички други човешки добродетели. Политиката просто не е, по каквото и да е общо генерал и зиращо условие, нито морална, нито неморална.Тя може да бъде и едното, и другото.

Макар толкова широко да е споделяно в обществото, в анализите и разсъжденията на учените и специалистите, макар да стои близко до едно от основните направления на теорията, чиито основи могат да се търсят във възгледите на Макиавели, Хобс, Спиноза или на де Ваттел, а в наше време в най-развита форма в теоретичните конструкции на Ханс Мор-гентау и на неговите последователи, това схващане далече не е общоп​рието. Наред с него убедителна поддръжка има и друго направление, намирало израз в убежденията на учени като Франциско де Витториа. Гроций, Кант или на изтъкнати политици и държавници като Уидро Уилсън или Аристид Бриан. Не споделяйки убеждението за абсолютна мотивационна сила на интереса, привържениците на това направление са убедени, че световният ред и трайният международен мир не могат да имат друга основа, освен основата на общи идеи и ръководни прави​ла, на споделяни и защитавани от всички ценности, на принципи и нор​ми, както на правото, така и на морала.

Същинските основи на международния морал са заложени преди всичко в неговата общочовешка същност. Моралните критерии и цен-

ности също както политиката са важна и неотделима част от цивилиза​цията. Силата е абсолютния властелин в царството на джунглата, в първо​битните общества, но верният път на човечеството не е „към това", а е „от това". Колкото по-цивилизовано е едно общество, толкова по-дале-че е от първобитните закони на джунглата и толкова по-голяма роля в него следва да играят моралните норми и критерии. Държавите и други​те субекти на международни отношения в процеса на цивилизационното развитие изработват и утвърждават ценности и критерии за морално вза​имно поведение. Посягането на тези ценности или нарушаването на моралните норми и критерии предизвикват укор и продиводействие.

Въздействието на морала в световните дела прониква и се утвърж​дава по различни причини и начини. Несъмнено един от корените на международния морал е заложен в обстоятелството, че той установява прегради, които етичният човек се въздържа да прекрачва. Сред държав​ниците, политиците и дипломатите има много хора с непоколебими мо​рални принципи. Един от корените на международния морал поради това се крие в морала и чувството за справедливост, заложени в съзнанието на държавните мъже. В личностен план моралните критерии оказват влия​ние върху действията и поведението на индивидите. Независимо от общественото им положение, в процеса на международното общуване моралните критерии и норми за поведение се внасят в него от простото обстоятелство, че разбирането за достойното и за моралното не може да няма значение за действията и поведението на физическите лица, ко​ито персонифицирайки субектите на международните отношения, взе​мат от тяхно име външнополитическите решения. Ако политиката е мръсен занаят, би трябвало да се приеме, че всички държавници и поли​тици са мръсници или поне са хора с много съмнителни морални дос​тойнства. А оттук следва, че в цивилизованите и демократични държави онези, които гласувайки ги избират и издигат на политическите ръко​водни постове, са или също неморални, или са дезинформирани, или просто са глупци.

Всъщност, твърдението, че в международната политика господство​то на интереса изключвал влиянието на морала до голяма степен се ос​новава на едно неволно или съзнателно категорично и непроменимо противопоставяне между интереса и морала в международните дела Това е погрешно. Международният интерес въобще, и държавният интерес в частност, могат да имат различно отношение към изискванията за мо-

ралното поведение. Интересът може да бъде морален, може да бъде и аморален. При това разликата в ролята и значението на морала и на интереса не ги поставя на една и съща плоскост. Интересът може да бъде преценяван от гледна точка на морала, но моралът не се преценява и не зависи от интереса. Същественото обаче е, че съобразяването с изискването па морала също представлява държавен и политически интерес. И в някои случаи - първостепенен шшерес. Външната поли​тика на всяка държава се нуждае от обществена подкрепа, както в стра​ната, така и от международната общност. Съпроводено от нарушаване на международния морал, реализирането на международните интереси уврежда образите на държавата и на нейното правителство, уврежда тех​ния авторитет и влиянието им, представя ги в неблагоприятна светлина и макар да не води след себе си юридически и силови санкции, лишава страната и нейната политика от вътрешна и външна подкрепа. Никое правителство не би искало нито в очите на собствения народ, нито в очите на другите правителства и на международната общност да се пред​ставя като нарушител на морала. Поради това правителствата, наред с другото винаги търсят убедителни морални оправдания за всички свои действия и поведение върху международната сцена. Дори най-грубата и откровена употреба на въоръженото насилие, намесата във вътрешните работи на другите държави, военното нахлуване в чужда територия или актовете на международна агресия всякога се обосновават и със съобра​жения от морално естество - „да се премахне историческа несправед​ливост", ,.да се защити историческата правда", „да се бранят съществу​ването и правата на етнически сходни малцинства", „да се защитят ос​новни човешки права" или „да се запазят мирът и сигурността в света" Убедително доказателство за значението на моралните критерии в меж​дународните отношения е обстоятелството, че в цялата история на меж​дународните отношения без изключение всички войни са обявявани „в името на мира, сигурността и справедливостта".

Защитата на интересите се признава от политиците и изследова​телите за същност и съдържание на международната политика, но заедно с това много от тях посочват, че съхраняването на междуна​родната общност, запазването на световния мир и сигурност, а в пос​ледна сметка и нормалното функциониране на международната сис​тема могат да се постигат не чрез насилие и конфликти, а чрез съче​таване на интересите, чрез съобразяването от всички с общите цен-

ности и критерии за допустимо поведение, съществен елемент на ко​ито са изискванията на морала.

За разлика от силата и правото, основният регулатор за съблюдава​нето на международния морал е световното обществено мнение. Пора​ди това ефективността, а оттук и ролята на моралната регулативна под​система зависят пряко от взаимозависимостта в международната систе​ма. Основателен ще бъде изводът, че съществува обратна корелация между взаимната зависимост в международната система и зачитането на международния морал.Колкото no-малко е зависима една държа​ва от другите държави, толкова повече нейното правителство може да си позволява, поставяйки no-високо от всичко „свещения национа​лен егоизъм" да погазва моралните норми. И обратно, колкото по-висока е взаимната зависимост в международната система, толкова по-голяма става ролята на моралните изисквания. Поради това, в степен​та в която се увеличава взаимозависимостта в съвременния свят расте необходимостта да се съхраняват моралните ценности и да не се пренебрегват моралните критерии в международните дела.

Силовите неравенства в системата създават еднопосочни зависимо​сти и така подкопават и дори рушат взаимната зависимост. А оттук се свързват и с формулираните no-горе закономерности. В условията на силно изразени силови неравенства в международната система се утвъ​рждава тенденция силните по-малко да се съобразяват не само с изиск​ванията на морала, но и да нехаят за международното право. Намалява тяхната заинтересованост от него, а и нерядко неговите изисквания за​почват да им пречат. Появява се тенденция към снижаване ефективнос​тта на нормативното регулиране на международната система. В условия на силова уравновесеност и растяща взаимозависимост тенденцията е в обратно направление - расте ефективността на нормативното регулира​не в системата.

По своето съдържание основните изисквания на международния морал се изразяват в това, че държавите и другите субекти на междуна​родните отношения трябва да се водят от добросъвестността и справед​ливостта; че никой не трябва да постъпва така, както не би искал други​те да постъпват по отношение на самия него; че границите на всяка сво​бода се простират до границите на свободата на другите; че правител​ствата и държавите трябва да се отнасят едни към други така, както се отнасят едни към други честните и добропорядъчни индивиди. Между-

народният морал изисква да се съчетават собствените национални и държавни интереси със справедливите интереси на другите и с интере​сите на световното общество като цяло. Несъвместима с него е практи​ката на някои големи и силни държави в зависимост от егоистичния им интерес да прилагат „двойна мярка", да си служат с нееднакви критерии към неправомерното и неморално поведение на едни или други държави или дори към своето собствено поведение върху световната сцена.

С други думи, моралът в международните отношения има голямо сходство с отношенията на индивидите. Моралните изисквания, които са една от главните опори на цивилизованото гражданско общество, ня​мат само национални измерения. Колкото и специфични да са социал​ните трансгранични отношения, тези отношения не по-малко се нужда​ят от добродетелите на гражданското общество. Ценностите на либера​лизма, свободата и демокрацията не губят значението си и тогава, кога​то се изведат в международната сфера

Международният морал и международното право имат сходство. Преди всичко това е нормативната им същност - и моралът, и правото се изразяват в правила за поведение. И едните, и другите правила имат системност, която отразява обществен ред - реда в международните от​ношения. В много отношения сходството е в съдържанието на прави​лата - в международните отношения правосъобразното е и морално изис-куемо, а нарушаването на правото е морално укоримо. Известно е, че корените на античното право всъщност са били заложени в религията и морала. Съобразяването с религиозните изисквания и с разбиранията за етичност и добросъвестност в много случаи са водили към еднообразно поведение и в международните дела. На тази основа са възниквали оби​чаи, а те на свой ред са създавали фундаменталните правила на правото. В преобладаващата си част jus cogens, императивните норми на между​народното право, са възниквали и са се утвърждавали като общоприет международен обичай, а оттук са навлизали и в договорната практика на държавите. Един от първите сред тях несъмнено е бил принципът за прав​но задължаващата сила на международните договори („pacta sunt servanda"). Договорите е трябвало да бъдат спазвани поради изисквани​ята на морала и религията. Спазването на поетите задължения е било белег за честност, а нарушаването им е било преценявано като недо​стойно и нечестно поведение. Така вкорененото в морала убеждение, че договорно поетите международни задължения трябва да се спазват е ста-

нало едно от най-важните условия за появата и развитието на междуна​родното право, а оттук и на международния правен ред. Може да се каже, че преди правото в общественото поведение на хората са били религията и моралът.С една дума, сходството между двете норматив​но действащи подсистеми има солидни исторически корени. Макар възникнали по различно време, те в дългото си успоредно развитие са взаимодействали, оказвали са си взаимно влияние, но при това всяка е съхранявала относителната си самостоятелност.

Наред със сходството, между международното право и междуна​родния морал има съществени различия:

Международно право                          Международен морал

Както всяко друго право, между-       Моралът е особена форма па об-

народното право едържавио-во-       ществсно съзнание. Той се

леео явление. То е резултат от съ-       основава на убеденост за дължи-

четаването на интереса и волята       мо поведение в международните

на държавите, изразени по изиск-       отношения, не се създава от

ван от самото право начин.                държавите, а от обществото.

Изпълняването   на   поетите       Нарушаването на моралните

юридически задължения се обез-       норми може да предизвиква мо-

печава с прилагане на принуда       рален упрек от международното

по отношение на нарушилата       общество и да има неблагопри-правото страна, които трябва да | ятни последици, поне води след

я накарат да ги изпълни. Санкци-       себе си принудителни действия

ите могат да включват действия       от другите държави, с разнообразно естество, от увреждане интересите на неизп​равната страна до употреба на сила при правонарушения от мно​го сериозно естество.

Като се изключат някои норми на       Моралните норми не притежават

международния обичай,нормите       това  качество. Затова при

на международното право са       възприемането им и тълкуването

изразени в документи. Писмена-       им , в съзнанието на индивидите

та форма позволява безспорно да       и на множествата от индивиди

се докаже тяхното съществуване, може да има различия в начина, действие и точно съдържание.           степента на възприемането им,

както и при тяхното тълкуване

В основата на правото и правния Заложен в общественото съзна-ред е заяоженареиипрочност. На ние и в съзнанието на вземащите всяко право съответства задълже- външнополитически решения ние, изпълнението на договорите индивиди, международният мо-почива на взаимност в рал черпи своите основания от отношенията, следването на убеждението, че така трябва международните обичаи се осно- да се постъпва при всички слу-вава на убеждение, че така по- чан, независимо от поведението стъпват всички.                                 на другите. Нарушаването на мо-

рала не е основание засегнатата от нарушението страна да възприеме неморално поведение спрямо нарушителя.

С изключение на императивните      Моралът няма това ограничение. международноправни норми, ко-      Неговите норми регулират всички ито са всеобшо задължителни за      социални отношения. Това качество всички субекти на международно-      не изключва възможността да то право, юридическото дсй-      съществуват и морални норми, оп-ствие на останалите норми е      ределящи поведението на по-огра-само по отношение на страни-      ничен брой индивиди, върху които те, които са ги приели за за-      оказват влияние националните, ре​ди лжителни. Те регулират само      лигиозните и други различия меж-онези международни отношения,      ду нациите и народите. Но тези нор-за регулирането на които са пред-      ми поначало трябва да са в хармо-назначени. Международните      ния с изискванията на общочо-договори имат задължаващо      вешкия морал, действие само за страните в дого​вора, но не и за третите страни. Действието им е в точно опреде​лени рамки.

Съществено значение има обстоя- Както моралът въобще, така и телството, че нормите на междуна- международният морал е възник-родното право и на международния нал стихийно в процеса на меж-

морал се различават по възниква-       дународното общуване.Вьз/шк-•нстоим.Международ1юправните       ването на международни мо-норми се създават и отменят по       рални норми не се влияе от во-желанието и според волята на       лята на индивидите и от про-страните. Страните могат да ги       менящите се обстоятелства. По-променят, да прекъсват и възста-       ради това на морала е присъща новяват тяхното действие, да ги по-       по-висока степен на консерватив-ставят в зависимост от условия и       ност в сравнение с правото. т.н. Това прави действието на пра​вото извънредно гъвкаво, позволя-    ! вайки му бързо да се приспособява   ; към променящите се обстоятелства.

Въпросът за взаимодействието между юридическата и етичната международни регулативни подсистеми е предмет на вниманието на много политици, изследователи и теоретици. Общоприето е, че те взаимодействат, че между тях поначало съществува съответствие и че действайки успоредно, те засилват въздействието си върху пове​дението на субектите на международни отношения. Според някои изследователи, основните принципи на съвременното международно право по същество изразяват основните изисквания на международ​ния морал. Те изтъкват, че самият морал изисква да не се руши меж​дународния ред и да се спазва законът. Позовават се на това, че нару​шаването на международното право само по себе си е неморално по​ведение. Но и тогава, когато правните и моралните норми напълно съвпадат, те остават правила от различни нормативни системи. Раз​граничаването им е нужно, тъй като смесването им може да предиз​виква неблагоприятни последици.

Проблеми възникват и предизвикват спорове ситуациите, когато между международното право и международния морал се появи несъот​ветствие и още повече, когато техните норми си противоречат. Възмож​ни са обстоятелства, при които следването на моралните изисквания ще бъде неправосъобразно, а юридически перфектното поведение от глед​на точка на морала и справедливостта може да бъде осъдително. По отношение на такива ситуации становищата на изследователите и тео​ретиците се различават. Някои крайни привърженици на естествено-правната концепция, като изхождат от гледище, че моралът е същинска-

та основа на правото въобще и на международното право в частност считат, че моралните норми трябва да имат абсолютен приоритет прел международното право. Ако трябва да се избира между морала и пра​вото, считат те, моралът, а не правото трябва да определя поведението на субектите. Моралът може да съди и да отрича международното пра​во, но правото не може да съди и да отрича международния морал.

По-умерени привърженици на това гледище внасят разграничение между общочовешкия морал и моралните правила на едни или друп; общества. Посочвайки, че има изисквания на морала, които имат об​щочовешко и непреходно значение, те дават приоритет само на тях. Не онова, което не е общочовешко, не могло да регулира световните отно​шения и понеже не може да важи за всички, не могло да има и лриори-тет пред всеобщото международно право.

Критиците на тези гледища обаче с основание посочват, че за разлика от яснотата на правните разпоредби дори съществуването на много от морални​те норми се нуждае от доказване и тълкуване. Да се поставя моралната норма по-високо от правото не означава друго, освен да се открие път към неговотс обезсилване. Нарушенията на международното право не могат да бъдат оправдавани морално при никакви обстоятелства. Припомнят, че за оправда​ване на нарушенията си на международното право, нарушителите винаги се опитват да противопоставят морала срещу правото. Посочват, че за да оправ​дава агресивните и противоправни действия, правителството на хитлеристка Германия постъпваше тъкмо по този начин, като се позоваваше на „висшите принципи на арийската раса", на „моралното право на самосъхранение на на​цията", на „естественото право" или на „нормите на вечния морал". Не е из​лишно отново да се припомни, че и в наши дни големи и силни държави, коитс грубо потъпкват правата и суверенитета на други страни, злоупотребяват със силата си и открито интервенират във вътрешните им работи, са склонни да се позовават на „висши морални принципи", на „ценностите на сигурността" или на неясни и недоказани „интереси на демокрацията и човечеството", които стояли, според тях, по-високо от международното право.

Създавайки право, субектите на международните отношения могат да изхождат от морални подбуди, но правото се създава и се отменя само по неговите собствени правила. Право се създава и се отменя само с право. Международна правна норма се създава, променя или отменя само с друга подобна на нея правна норма. Моралните съображения не са в състояние да прекратят действието на правото също така, както с

международни договори не могат да се създават и въвеждат в действие морални принципи и норми. Нормите на международния морал не се създават от държавите, а от обществеността. Те не са резултат от съгла​суваната воля на държавите и затова не съдържат юридическото задъл​жение да бъдат спазвани от тях. Член 38 на Статута на Международния съд задължава съда да правораздава съобразно с поетите от страните в международните конвенции права и задължения и според общоприз​натите принципи на международното право. Ако страните се споразу​меят, те могат да поискат съдът да реши спора им „ех aequo et bono" (т.е. спорът да бъде решен по справедливост и съобразно с морала), но дори и в този случай пак се касае за възможност, дадена на страните и съда от самото международно право. Те могат да се споразумеят да из​ползват тази възможност, но само в рамките очертани, от jus cogens.
1.8. РЕГУЛАТИВНО ДЕЙСТВИЕ НА РЕЛИГИИТЕ

Във всички социални отношения, и поради това и в международ​ните отношения, върху поведението на субектите влияние оказват и религиозните убеждения. Те предписват правила и критерии за пове​дение на вярващите и така могат да създават и поведенчески норми. Затова религията и нейните институции следва да бъдат вземани пред​вид като един от възможните регулативни фактори в международната система. При това в някои случаи със значение, което не следва да се пренебрегва.

В миналото, през дълги исторически периоди религията и нейните институции са играли голяма, а понякога и най-главна роля в развитие​то на международните отношения. Имало е време, когато в Европа ре​лигиозните институции са имали такова влияние, духовна и материална власт, че от тях е зависело цялостното състояние на международната среда. Духовната власт е доминирала над светската власт. Корони на европейските монарси са поставяни и събаряни от църквата и от нейни представители, а юридическите норми и сключваните международни споразумения са бивали скрепявани с клетва и благословията на църква​та. Страхът от бога е бил по-силен от страха от закона.

Днес нещата са променени и влиянието на религията вече не е също​то. Форма на общественото съзнание, също както морала, религията

въздейства главно чрез политическата необходимост правителствата, държавниците и политиците да се съобразяват с разбиранията на широ​ки кръгове в съответната страна за позволеното и непозволеното според религиозните догми. Упрекът за нарушаването им уврежда тяхната по​пулярност и се отразява неблагоприятно върху обществената подкрепа. Там, където религиозните служители имат силно влияние, политиците в някаква степен са зависими от тяхната подкрепа.

Степента на въздействието на религията в различните страни не е еднаква. Там. където светското възпитание и образование преобладават, действието на религиозните правила е по-слабо изразено. Значение имат и мястото, и ролята на църквата и нейните институции в обществения живот, както и степента, в която те се свързват с политическите проце​си. Някъде църквата и религиозните водачи съзнателно се държат на​страна от политиката и нейните проблеми. Обаче в други части на света политическото влияние на религията и на нейните представители е мно​го голямо и там религиозните норми са нерушими правила. Има държа​ви, предимно мюсюлмански, в които предписанията на Корана и на Ше-риата се поставят по-високо от изискванията на всяка правна норма. Правносъобразното там не може да бъде противопоставяно па религи​озните изисквания, а още по-малко да не им съответства. Религиозните изисквания имат категоричен приоритет пред правните норми. Изхожда се от убеждението, че този примат е основан на това, че религиозните норми са творение на бога, докато правото н всички други правила за поведение са човешки творения.

В християнските страни, където преобладава католицизмът, влияние​то на Ватикана и на Папата е значителен политически и обществен фак​тор. Съвременна мини-държава с население, което едва достига 1 000 души. но която разполага с духовно влияние, огромни финансови ресурси и развито дипломатическо представителство в много страни на света, Ва​тикана заема значително място в политическия живот на някои европей​ски и американски държави и следва ясно изразена външнополитическа линия. Според протоколната практика в някои страни, папският нунции неизменно е най-старшият сред равните и затова винаги е доайен на дипломатическия корпус.

Въпреки, че поначало религии ге призовават към смирение, послуша​ние и добродетелен живот, отношението към неверниците и друговерците при някои от тях понякога създава сложни вътрешни и международни про-

блеми. Религиозни различия между части от населението на една и съща държава стават опасни, когато се използват от политиката за конфронтаци-онна активност. Още по опасни биват, когато се използват за целите на външнополитическа конфронтация. Превърнали се в силен инструмент за управляване на външнополитическото поведение и съединили се с държав​на външна политика, те предизвикват трайни и понякога жестоки и кръвоп-ролитни вътрешни и международни конфликти и войни. Особено когато в тях бъдат въвлечени големи маси на вярващи хора. Противопоставянето на религиозна основа, религиозният фундаментализъм и екстремизъм са едни от действените източници на международния тероризъм.

Някои изследователи като Самюел Хънгтингтьн считат, че религиоз​ните убеждения и ценности са толкова влиятелни съществени елементи на цивилизацията, че религиозната несъвместимост и неизбежният сблъсък върху тази основа и сега. и в бъдеще ще бъдат източник на разрушително и много опасно международно напрежение и на международни конфликти.

За разлика от правото, влиянието на религиозните поведенски пра​вила не се учредява с държавно-волеви актове, а нарушаването им по​чти в целия свят не води след себе си държавни принудителни санк​ции. Подобно на морала, религията е форма на общественото съзна​ние. Но за разлика от него, влиянието й се основава на вяра в съще​ствуването на бог и в неговото всесилие. Основава се на подчинението на неговата воля и на убеждението, че той приживе или след смъртта им ще накаже грешниците. Затова колкото по-разпространена и по-дълбока е тази вяра, толкова по голямо е религиозното влияние в междудържавните и другите трансгранични отношения. Но както от​белязахме, в някои държави нарушаването на религиозните догми и правила за поведение води след себе си политически и дори юриди​чески последиии, включително и държавна принуда. Така, признало приоритета на религията в тези страни, правото действа като един от инструментите за налагане на нейните поведенчески норми. Но в пре​обладаващия брой случаи нещата не стоят така.

Стана дума, че създавано и променяно съобразно човешката воля, правното регулиране е най-гъвкаво и подлежащо на изменения регули​ране. Моралните норми също се променят, но несравнимо по-бавно от юридическите. Религиозните догми и свързаните с тях поведенчески норми са най-консервативната и устойчива на времето форма на соци​ално регулиране.

Снижаването на нормативната функция на религиозните убеждения и на ролята на църковните институции е трайна, макар и бавна тенден​ция в съвременния свят. В международните отношения също. Влияят редица обстоятелства. Международното право и основните норми на общочовешкия морал са единни за цялата система на международни отношения, докато религиите са множество и между тях има значител​ни различия. Последователите на някои от тях са враждебни едни към други. Църковните крамоли снижават ролята на религиозните вярвания. Не е без значение и обстоятелството, че религиите се крепят на вярата, а верующи са далече не всички хора. Много хора са атеисти. Да вярваш или да не вярваш, да си религиозен или да не си религиозен е един от изразите на свободата на съвестта, а защитата на тази свобода пред​ставлява един от основните елементи на демокрацията и свободното гражданско общество. Моралът няма религиозна принадлежност. Ин​дивидите не стават морални или неморални поради едно или друго тях​но вероизповедание или от това, че са атеисти.

Международното право категорично забранява всички форми на религиозната дискриминация, независимо от това дали тя е насочена от вярващите против атеистите или от атеистите против вярващите. Опре​деляйки целите на организацията, Уставът на ООН посочва, че едната от тях е да развива международното сътрудничество при разрешаването на международните проблеми, при зачитане и насърчаване на зачитането на правата на човека и основните свободи за всички, без разлика на ве​роизповедание. И в международните отношения за моралния индивид, както и за общностите от индивиди, нарушаването на фундаменталните и общочовешки по същността си морални норми е недопустимо в съща​та степен, в която всички субекти на международното право са длъжни да спазват юридическите правила, регулиращи международния ред. Зна​чението на това правило е голямо поради това, че то е една от основите, върху които се градят стабилността на международната система, меж​дународният мир и световната сигурност.

2. НЕСТРУКТУРНИ ПОДСИСТЕМИ НА СЪТРУДНИЧЕСТВО

2.1. СИТУАЦИОННИ ПОДСИСТЕМИ

Най-активни, неочаквани, трудно предвидими и разнообразни са промените в ситуационните подсистеми на международни отношения. Това са постоянно възникващи и разпадащи се, протичащи с различ​на интензивност подсистемни отношения, изразяващи се в сътруд​ничество за реализиране или защита на сходни или общи интереси, както и на противопоставяне и борба, поради противоположност и несъвместимост на интересите. Тук са най-ниските, но и най-актив​ните равнища в движението на световната система. Главно при тях се разгръща дейността на политиците и дипломатите, на финансистите, на стопанските дейци и на лидерите на обществените движения и групи. Предизвикват се при възникването на проблеми и свързани с тях ситуа​ции от международно естество.

Стремейки се да решават проблемите си, действайки или въздържай​ки се от действие, субектите на международните отношения засягат ин​тересите на други субекти и така предизвикват у тях едни или други ре​акции. Реакциите, в зависимост от начина, по който се засягат интереси​те, могат да бъдат положителни, т.е. да са израз на пряка или косвена подкрепа, но могат да са отрицателни, т.е. да се изразят в пряко или косвено противодействие. Възникващите между страните преки и об​ратни връзки, появяващото се между тях взаимодействие по повод на проблемите предизвикват възникването на ситуационните подсистеми. Според ангажираните интереси и начините за решаването на проблеми​те, те могат да бъдат политически, икономически, финансови, военни и т.н. Могат да бъдат на световно или на регионално равнище. Умението да се направляват международните отношения практически се състои предимно в това да се предвиждат, създават и направляват проблемните ситуации.

В различни периоди на развитието на отношенията върху световна​та сцена съотношението между ситуациите на сътрудничество и ситуа​циите на вражда, противопоставяне и борба се променя. Но като цяло в рамките на системата сътрудничеството преобладава. Без него ие би мог​ло да се поддържа общата система на световните отношения, нито да се

установи и поддържа вътрешният й ред. В неговата основа са общи цен​ности и интереси.

Понятието ^международно сътрудничество" може да се определи като координирано и мотивирано от общи интереси поведение на два или повече субекта на международни отношения, чрез което те се стремят да реализират или да защитят интересите си по най-благоприятен за тях начин. Като установяват общото си поведение и взаимните си връзки, сътрудничещите си субекти изграждат комплекс на отношения, на които са присъщи системни характеристики. Съеди​нявайки усилията на страните и подчинявайки го на обши цели, сътруд​ничеството не само увеличава начините, средствата и ресурсите, с кои​то те могат да разполагат, но им позволява да преодоляват препятствия, които не биха могли да превъзмогнат или поне не биха могли да превъзмогнат толкова успешно. Създавайки ситуационен системен ком​плекс на отношения, сътрудничеството позволява на участващите в него страни да получат повече от обшия сбор на онова, с което поотделно разполагат, поради възникването на системен ефект. Най-общата цел на всяко сътрудничество в последна сметка е постигането на този ефект.

Прави са изследователите, които посочват, че ясното дефиниране на онова, което трябва да бъде съдържание на понятието „международ​но сътрудничество" е потребно, за да се разграничи сътрудничеството or състоянието на „нссътрудничество", т.е. на едностранното пове​дение, при което субектите не се съобразяват с последиците за другите субекти от техните действия или бездействия. Несътрудничеството не съдържа противопоставяне или конфликтност. Само по себе си то не излиза извън рамките на допустимото поведение, освен когато поведе​нието на някой от субектите не наруши международното право и не за​сегне съществено справедливи и законни интереси на другите субекти или на международната общност. По съществото си то в много отноше​ния е сходно с т.н. асоциално поведение на индивида в обществото.

Развитието на взаимозависимостта в международната система ог​раничава възможностите за такова поведение, тъй като то предполага определена степен на независимост от другите. По-малките и по-слаби​те външнополитически субекти могат да си го позволят в много по-ред-ки случаи от големите и силни страни. Последните, съобразявайки се с егоистичните си интереси и независейки от останалите, често са склон​ни да го възприемат.

Разграничаването на типа и вида на международното сътрудниче​ство позволява по-добре да се видят характеризиращите го особености. Може да се очертаят два основни типа международно сътрудниче​ство. При единия от тях страните се стремят да постигнат системния ефект само в рамките на техните отношения и без да засягат интересите на трети страни. При него резултатите са взаимно удовлетворяване на техните потребности и интереси.Този тип сътрудничество, определян от някои като „вътрешнонасочено сътрудничество", следва да се разли​чава от другия тип сътрудничество - външнонасоченото сътрудниче​ство", при което ефектът е насочен навън, към трети страни. В повечето случаи вторият вид сътрудничество цели да попречи на трети страни да реализират едни или други техни цели.

Когато сътрудничеството престане да бъде свързано с конкретна ситуация и придобие устойчива трайност, то става предпоставка за възникване на организации, съюзи, коалиции, системи за колективна сигурност, интеграционни общности и т.н.

Основните видове международно сътрудничество могат да бъдат разграничени по следния начин :

•  Първичният, най-елементарен, но и най-често използван вид сътрудничество сз, международните преговори, при които стра​ните взаимодействат, с цел да определят формата и начините да решават общ проблем или да разпределят функциите си и изгоди​те от тяхното упражняване.

• Сътрудничеството може да бъде формално регламентирано чрез политически или юридически инструменти. В този случай стра​ните предварително определят възможностите и поведението си. установявайки взаимни права и задължения. Но може да бъде фак​тическо сътрудничество, при което липсват предварителни фор​мални споразумения, но въпреки това всяка от страните следва

.    поведение, извършва действия или се въздържа от действия, кои​то за другата страна са полезни и тя ги очаква.

• Сътрудничеството може да бъде ограничено с оглед решаването на определен, свързан с общ интерес проблем, но може да бъде а широки рамки, обикновено изразявани в политическите споразу​мения и международните договори като „отношения на дружба и приятелство".

•  В преобладаващия брой случаи сътрудничеството е резултат от вътрешна мотивация на страните, основана на общите им инте​реси. Но в международните отношения се среща и сътрудниче​ство, което теоретиците определят като,,наложено (принудител​но) сътрудничество", при което по-силната страна налага на дру​гата (или на другите страни) определено кооперативно поведе​ние, едновременно съобразявайки се и с техните интереси. Пос​ледното условие е съществено, защото ако то липсва, ще липсва и сътрудничество.

•  В зависимост от броя на участващите страни сътрудничеството може да бъц&двустранно, но в него могат да участват повече от две страни -многостранно сътрудничество. С развитието на вза​имозависимостта върху световната сцена многостранното сътруд​ничество увеличава значението и мащабите си в сравнение с дву​странното сътрудничество.

• Сътрудничеството поначало се изразява в мирни и неконфликтни отношения между страните. Поради това някои изследователи го дефинират като „процес на взаимодействие на два или повече су​бекти, в което се изключва въоръженото насилие и доминират съвме​стни усилия да се реализират общи интереси". Дефиниции, подоб​ни на тази, не съдържат неистина, но от тях не следва, че запазвай​ки това свое естество, сътрудничеството не може да бъде форма и на съчетаване на поведение на страните с конфронтационна насо​ченост, включваща и въоръжено насилие по отношение на трети страни. Пример за това са военните коалиции. В условията на бло​ковото противопоставяне през годините на студената война също могат да се посочат многобройни примери.

• В зависимост от отношението към международното право сътруд​ничеството може да бъде правомерно, но може да бъде и проти-воправпо. Само по себе си обаче то съответства на функциите и същността на международната система и на нейния утвърждаван и защитаван от правото ред. Затова международното публично право установява юридическите правила за международно сътруд​ничество между всички държави. Но сътрудничеството между су​бектите на международните отношения и международното право се определя не само от формата и съдържанието на взаимните им

отношения, но преди всичко и от целите, които те преследват. Поради това страните, без да нарушават във взаимните си отно​шения международноправния ред, могат да развиват сътрудниче​ство за реализиране на цели и интереси, които са недопустими от принципите и нормите на международното право. В този случай сътрудничеството им ще бъде противоправно. Юридически е не​допустимо международно сътрудничество за постигане на проти-воправни цели.

• Според субектите сътрудничеството може да &ъ&&междудържав​но (междуправителствено) сътрудничество. Може да бъде и недържавно (пеправителствено) сътрудничество. Ролята, зна​чението и възможностите на универсалните субекти на междуна​родни отношения, каквито са държавите, определят изключител​ното значение и влияние на сътрудничеството между тях. Заедно с това върху световната сцена се развива разнообразно сътрудниче​ство между недържавни (неправителствени) субекти. С голя​мо основание, както по друг повод отбелязахме, в теорията се на​лага извод, че се очертава засилваща се тенденция за преместване на акцента от междудържавното сътрудничество към сътрудниче​ството между неправителствените субекти от рода на ТНК, между​народните банки, финансовите групировки, неправителствените международни организации, етническите, професионалните и дру​ги обединения и т.н. Проява на тенденцията е все по-голяма авто​номия на неправителствените субекти и възможността им с явни и с невидими средства да диктуват поведението на правителствата. Не са лишени от основание предвижданията, че процесът на меж​дународната глобализация, „размивайки" все повече държавните граници и снижавайки равнището на суверенността на национални​те държави представлява едновременно израз на тази тенденция и фактор, който все повече я утвърждава и засилва.

2.2. МЕЖДУНАРОДНИ СЪЮЗИ

Действащите върху международната сцена субекти изграждат по​между си и трайни, и често юридически оформени отношения. Тези меж​дународни формации притежават подсистемна обособеност, но за раз-

лика от структурните подсистеми те не са постоянно присъщи на меж​дународната система. За разлика от структурните, тези подсистемни образувания не са стихийно възникнали, а са формации, които субектите на международни отношения създават, за да реализират определени свои общи интереси. От друга страна, възникването им не е свързано само с конкретна проблемна ситуация. Страните ги преценяват като средства, полезни за постигане на по-трайни и далечни цели. В политическата сфера международни формации са съюзите, блоковете, коалициите, организа​циите, движенията и т.н. В икономическите, военните и другите сфери на международните отношения също действат подобни формации, как​то правителствени,така и неправителствени.

Най-голямо е значението я най-силно е влиянието на онези подсис​темни формации, които са образувани от държави. Като субекти на меж​дународни отношения държавите се проявяват по два начина - индиви​дуално, поотделно, самостоятелно или като участници, част от групи, които действат заедно като единно цяло. Във втория случай, притежа​вайки самостоятелна международна правосубектност, пялото е способ​но да се проявява като отделен, различен от съставните му части субект. Следва да се вземе предвид, че участвайки в подобни формации, държа​вите не губят своята суверенност и продължават да участват като само​стоятелни субекти, наравно с образувания от тях съставел субект.

Организационната форма на тези съставни субекти на международни​те отношения е разнообразна. Всеки път в тях се проявява специфика, която изисква конкретно изучаване. И в този случай онова, което в най-висока степен ги разграничава и обособява като самостоятелни подсистеми на от​ношения, е способността на участниците им да вземат съгласувани реше​ния и да встъпват като единна страна в отношения със субекти, които са извън формацията.

Тези подсистеми разкриват висока степен на институционализация. За постигане на целите си обикновено формират постоянни структури, трайни механизми за връзка не само, за да се осъществи обмен на ин​формация и за подготовка и вземане на общи решения, но и за предпри​емане на единни действия. Голяма роля при тях играят структурите, пред​назначени за външнополитическо съгласуване, но диапазонът на функ​циите им обикновено е по-широк. Започва от елементарния обмен на информация, минава през различни форми и степени на координация, за да се стигне до съгласувано съвместно поведение. В тези международни

формации много по-често от другите подсистеми на международни от​ношения, наред с хоризонталните връзки се формират и вертикални, в това число и субординационни зависимости.

За единството и ефективността на съставните формации голямо зна​чение има начинът на тяхното организиране. Но все пак, той не е най-главното. Решаващото е трайното съвпадане на интересите на уча​стващите страни, както и степента, в конто подсистемата удов​летворява техните интереси.

Формирането на вътрешни, подсистемни отношения в рамките на международните политически, икономически, военностратегически и други съставни формации, както и встъпването им като цяло. като само​стоятелен субект в отношения с онези, които остават извън тях, пораж​дат нови отношения и връзки върху световната сцена, усложняват обща​та система на международните отношения, развиват нейната структури-зация и повишават равнището на вътрешния й ред.

От това не следва, че значението и ролята на тези международни образувания могат да се преценяват еднозначно. В условията на криза в глобалната система и при наличието на остри конфликтни отношения в нея блоковете, съюзите, някои военнополитически организации и общ​ности са способни да действат като много активни средства за конфрон​тация и източници на опасности за международния мир и сигурност. Дейността на други среща затруднения. Така беше почти през цялата втора половина на XX век. Международната система бе в криза и нор​малното й функциониране бе дълбоко смутено. Структурите и активно​стта на съюзите, блоковете и военнополитическите организации създа​ваха постоянна опасност от прерастване на регионалните конфликти в световна военна катастрофа. Ефективността на универсалната междуна​родна организация, върху която след втората световна война бе възло​жена главната отговорност за международния мир, бе значително сни​жена. В други случаи някои от тези формации имаха различна роля. Ре​гулирайки отношенията и стимулирайки взаимноизгодно сътрудничество между участващите в тях страни, те бяха полезни, за да се поддържа световното равновесие, регулираха и балансираха съотношението на си​лите и в условията на взаимните заплахи и враждебните действия гаран​тираха сигурността на участващите в тях страни.

Промяната в международните отношения в края на столетието и в началото на новия век не чертае перспектива към снижаване ролята и

значението на тези формации. Напротив, може да се очаква, че с нови функции, цели и роля, те ще могат да допринасят за по-ефективно дей​ствие на международната система. Ролята на военнополитическите бло​кове, съюзи и коалиции ще се ограничи, общата потребност от тях ще намалее, но вероятно е интензивно да расте ролята на международните организации и общности, в рамките на които ще се развива многостран​ното сътрудничество.

Сред тези формации най-разпространена, широко използвана фор​ма винаги са били международните съюзи. Съюзи са възниквали и възникват навсякъде и всякога, когато има борба и сътрудничество на различни сили. Те са една от най-древните форми на международни от​ношения. Най-старият известен на науката международен договор е до​говор за междудържавен съюз. Сключен е в 1278 г. преди началото на нашето летоброене. Забележително е, че той съдържа всички основни елементи на съвременните международни договори за съюз.

Съюзяването не е явление, присъщо само на международните отно​шения. Характерно е за всички области на социалните отношения. Но международните съюзи имат особености поради техните субекти, цели​те, които преследват и средата, в която действат.

Международният съюз може да се определи като трайна форма на съединяване на поведението и силите на участващите в него субекти на международни отношения за постигане па общи цели, чрез съвместни координирани действия и взаимно оказване на по​мощ в случаи на нужда.

Особеностите на международното развитие през втората половина на XX век, студената война, конфронтацията и идеологизацията на външнополитическите отношения предизвикаха нови явления в сфера​та и на международните съюзи:

• В миналото международните съюзи неизменно оставаха средство, което външната политика на държавите не използваше толкова често. След втората световна война съюзите, особено военнопо​литическите съюзи, заеха централно място сред средствата на външната политика.

• Възникна разгърната мрежа от съюзи, отношенията между кои​то започнаха да определят общото състояние на международните отношения.

• В миналото страните най-често поставяха пред съюзите си ограни​чени цели, даже когато се касаеше за съюзи, имащи глобални ма​щаби, подобно на Антантата или на Тройния съюз. След втората световна война по общо правило делите па съюзите биваха ши​роко формулирани и уреждаха много широка гама на отноше​ния. Обхванаха не само задължения за военнополитическо сътруд​ничество и взаимопомощ между членуващите в тях страни, но се превърнаха в инструменти за комплексно и цялостно регулиране.

•  Настъпиха промени в момента на възникването на съюзите. Пре​ди, те се формираха непосредствено преди избухването на конф​ликтите. След втората световна война съюзите възникваха не преди, а почти непосредствено след войната.

• За разлика от миналото, през втората половина на XX вексъюзи-те имат много no-трайно съществуване, което ги превърна в постоянен елемент на международната система. Утвърди се прак​тика съюзните договори да се сключват не за няколко години, а със срок от 20, 30, 50 и повече години.

• Съюзите се глобализираха, разположиха се от двете страни на политическата и идеологическата конфронтация, включи​ха пряко или косвено всички велики сили и големи държави. Въпреки претенциите си за регионалност, те станаха средство пре​ди всичко на глобалните отношения. Превърнаха се във фактор, който все по-тясно започна да свързва глобалното и регионално​то равнище на международната система.

• Ако в миналото към съюзите рядко сесъздаваха институционни структури, през втората половина на XX век това стана устойчи​ва практика. При някои от тях се създадоха големи международни организации.

• За разлика от предишните периоди, съюзниците не изработваха съюзна стратегия. След втората световна война изработването и следването от съюзниците на съюзна стратегия стана ши​роко разпространена практика.

Сами по себе си съюзите не са нито положително, нито отрица​телно явление. Международната практика и международното право

разглеждат като естествено и неотменимо правото на всяка държава да сключва съюзи. Но като форма на съединяване на сили, съюзите могат да бъдат изпълвани с различно политическо съдържание. Всичко зависи от целите, които преследват страните, от тяхната практическа дейност и следвания от тях политически курс. Затова политическото съдържа-ние и ролята, която всеки съюз играе в международната система, са из​вънредно разнообразни, могат да се променят в зависимост от обста​новката и следва да се определят винаги в резултат на конкретен анализ. Мащабите, формите и целите на взаимно обусловеното си поведе​ние в рамките на съюза страните определят самостоятелно и различно. Но поначало сферата на външната политика на всяка от тях значително надхвърля кръга на отношенията, свързани с участието им в съюза. Кръгът на целите на тяхната външна политика е много по-широк от кръга на съюзните цели. Но колкото по-значителни и мащабни са целите на съюза, толкова по-значителна и мащабна е онази сфера на външната политика на страните-участнички, която тон включва в рамките на обща съюзна политика.

За възникването, съществуването и ефективността на всеки съюз формата и условията на неговото създаване нямат решаващо значение. Може да бъде оформен с писмен международен договор, може да бъде и фактически. Може да бъде двустранен, може да бъде с участие на мно​го страни. Може да бъде срочен, може да бъде безсрочен. Естествено, когато съюзът е оформен юридически, с писмен международен договор, задълженията и правата на страните са по-ясно регламентирани и пора​ди това ефективността му е по-висока. И все пак, историята на междуна​родните отношения познава случаи, когато неформални, дори факти​чески съюзя са били по-трайни и по-ефективни от съюзи, оформени и закрепени в грижливо подготвени и тържествено провъзгласени между​народни договори. Решаващо значение за трайността и ефективнос​тта на всеки съюз има, от една страна, степента на съвпадане на съществени интереси на участващите е него страни и, от друга страна, величината на силите, които той съединява

Съюзната форма е извънредно гъвкава. Затова тя се използва еднак​во и на глобално, и на регионално, и на двустранно равнище. Служи за постигане на всякакви цели: политически, икономически, военни или други. Целите могат да бъдат правосъобразни. могат да са противоправ-ни. Могат да са значителни или да имат малко значение, да са непосред-

ствени или далечни, да са временни или трайни. Когато съюзите обеди​няват множество страни, възможно е в тях да възникват „съюзи в съюзи​те", т. е. съединяване на поведения и сили на група от съюзниците за влияние върху другите съюзници. Обикновено такива вътрешни съюзи са фактически съюзи.

Всеки съюз образува общност, проявяваща се единно и самостоятел​но в рамките на глобалната система на международните отношения. На тази общност е присъща структура, цялостност и способност да се про​явява като самостоятелен международен фактор, можещ на свой ред да бъде разлаган на съставните му взаимодействащи части. Съюзите пред​ставляват една повече или по-малко балансирана система на отношения. Поддържането на баланса й е едно от условията за нейната устойчивост.

Няма по-динамично, i-ьвкаво и ефективно средство от международ​ните съюзи за оперативно съсредоточаване и насочване на сили за по​стигане на общи цели. Функцията им в международните отношения се състои тъкмо в това. че играят първостепенна роля за преразпределя​не и насочване на сили, в условия на стълкновения на различни полити​чески, икономически, военностратегически и други интереси. Поради тази тяхна функция възникването, трансформирането и разпадането на съюзите винаги остава свързано с промените в съотношенията на сили​те върху световната сцена.

Съюзите не увеличават силата на нито една от участващите в тях страни. Те сумират силите, съединяват ги, променят тях​ната посока и ги включват в общо направление. Така влияят върху механизмите на силата в международните отношения, служат за ней​ното преразпределяне, концентрират я, обезпечават относителното й увеличаване в определени райони и направления. Но тъй като пред​ставляват системи, на тях е присъщ и системен ефект. Това означава, неефективните възможности на всеки съюз са повече от простия сбор от силите и възможностите на участващите в него страни. В този смисъл съюзите следва да се преценяват не само като разпре-делители и регулатори на сила, но и като самостоятелни източници на сила в международната икономика и политика.

Преценявани не само върху плоскостта на общите международни отношения, но преди всичко и върху плоскостта на външната политика на отделните страни, съюзите се очертават като средство, откриващо широко поле за външнополитически маневри. На всеки международен

съюз са присъщи две основни функции - едната външна, а другата вътрешна. Поради това те са важен елемент от всяка външнополитичес​ка стратегия.

Беше посочено, че международните съюзи са средство на участва​щите в тях страни за постигане на цели по отношение на трети страни. Такава е тяхната външна функция. Съюзяването може да бъде необхо​димо, за да се отблъснат идващи от трети страни действие, натиск или заплаха или да бъдат упражнявани такъв натиск или действие. Тази фун​кция на съюзите е тяхната основна функция. Свързана е и с главните мотиви за възникването им. Необходимостта на тази функция има първо​степенно значение за устойчивостта на съюза и за готовността на уча​стващите в него страни да спазват поетите от тях задължения. Нищо не сплотява така съюзниците, както наличието на обща за тях заплаха.

Заедно с тази основна, главна функция, съюзите в рамките на отно​шенията между съюзниците имат ивътрешна функция. Те играят опре​делена роля за регулирането, направляването и координирането на по​ведението във взаимните отношения. Могат да станат центрове за раз​нообразно сътрудничество. Така е. когато сътрудничеството се основава на последователно взаимно зачитане от всички съюзници на суверенно​то им равенство и интереси. Но вътрешната функция на съюзите може да бъде използвана от някоя от съюзените страни, за да упражнява влия​ние и контрол над другите участващи в съюза страни. При такава обста​новка, наред със силовите съотношения, които имат толкова голямо зна​чение в сферата на външната функция, много активен фактор стават вътрешните силови отношения на съюза.

Съобразно с конкретната обстановка, външната и вътрешната функ​ция на всеки съюз могат да се намират в различно съотношение. То, заед​но с цялата съюзна система, е динамично - променя се с развитието на международната среда, на отношенията между съюзените страни и вътрешните процеси във всяка от тях. Като променят съотношението си, външната и вътрешната функция се преплитат една с друга, влияят си вза​имно. При определени ситуации големи, силни и водещи в съюза страни привличат в него участници с малък силов потенциал, за да използват вътрешната функция на съюза като преграда на усилията на външен съпер​ник да установи влиянието си върху тях. Вътрешните функции на някои многостранни международни съюзи могат да се развият дотолкова, че практически да оформят международни сфери на господство и влияние.

При всички случаи обаче водещо е значението на външната фун​кция. Величината на необходимостта от нея е решаващо условие за установяване, развитие, роля и възможности на вътрешната съюзна функция.

За да постигат целите на съюза, участващите в него страни си сътруд​ничат. Обаче не всяко сътрудничество формира съюз. Съюзните отно​шения са само единогабе//, специфичен вид сътрудничество. При оп​ределени обстоятелства всяко сътрудничество може да се развие в съюз. От друга страна обаче, колкото широко и интензивно да си сътрудничат страните, ако те не пожелаят това, сътрудничеството им не ги превръща в съюзници. Различията между съюзното сътрудничество и всяко друго сътрудничество се разкриват в много направления: .

• Сътрудничеството възниква на основата на определени интереси. Съюзът - също. Но при обикновеното сътрудничество интересът който го поражда, има по-непосредствен характер. При съюзно​то сътрудничество се преследват no-далечни исли, защото съюз​ниците имат ясно очертан траен интерес.

•  Макар да засяга извънредно широка сфера на взаимни отноше​ния, сътрудничеството лесно се разлага на серия от конкретни вза​имодействия на страните, между които може да няма пряка връзка. Всяка от сътрудничещите си страни преследва задоволяването на свои самостоятелни интереси и крайни цели. При съюзите с&тду<3-ничеството е координирано и преследва общи цели.

• Сътрудничеството може да се осъществява във всички сфери на меж​дународните отношения, докато спектърът па сътрудничеството в рамките на съюзите е значително no-тесен и съюзниците си поставят преди всичко политически цели, В преобладаващия брой случаи целите са свързани с гарантиране сигурността на партньори​те, със зашита на тяхната независимост и териториална цялост, със защитата на интересите им от възможна или съществуваща заплаха. По общо правило политическа цел лежи в основата и на икономи​ческите съюзи, макар те да визират система от взаимно задължител​но поведение, за да се постигне, за да се запази или за да се премахне някакво състояние в сферата на икономиката. Военните съюзи също преследват точно определени политически цели.

• При обикновеното сътрудничество отношенията се установяват съоб​разно взаимния интерес за всеки случай поотделно. Разбира се, и тук може да се открие интерес от сътрудничество въобще, но този инте​рес поначало не е свързан с произтичащи от него изисквания за дължимо поведение. При всяко взаимодействие сътрудничещите си страни се споразумяват отделно. Обратно, съюзът е свързан със система от предварително уговорени корелатшни поведения, независимо от това, дали са изрично уговорени или се подразбират.

• Макар формите и начините за осъществяване да могат да се рег​ламентират и с международен договор, обикновеното сътрудни​чество винаги остава едно общо състояние на отношенията, кое​то може да продължава неопределено време. То може да се от​крие или прекрати във всеки момент и във всяка негова форма. Съюзните отношения се установяват трайно и продължи​телността им се регламентира предварително.

•  При обикновеното сътрудничество всяка от страните действа сама за себе си, за своя сметка, на свой риск и отговорност. Съю​зите установяват връзки и взаимоотношения, при които действи​ята на отделните съюзници могат да пораждат последици и за другите съюзници, независимо от това, дали биха го жела​ли или не.

•  При другите видове сътрудничество страните се стремят да по​стигнат желания от тях ефект в рамките на взаимните им отноше​ния. Обратно на това, съюзите създават сътрудничество, кое​то цели да произведе ефекта си не само и не толкова между участващите е него страни, колкото по отношение на трети страни.

• При обикновеното сътрудничество страните участват с добра воля. изхождайки от своите интереси. Съюзите са силово средство за постигане на външнополитически пели.

• Обикновеното сътрудничество до голяма степен възниква стихии-но. Съюзът винаги остава съзнателно създаден външнополи​тически инструмент.

Съюзът съединява силите на две или повече страни. Онова, което свързва страните и определя качеството им на страни са съюзните им

отношения. Тези отношения се установяват с оглед постигането на общи цели. Целите са свързани с промяна или със запазване на определен обект. Страни, съюзни отношения, цели и обект са елементи, които са присъщи на всички съюзи, без изключение. Това са иманентните еле​менти на съюзния модел. Те са на първо място при всеки анализ на международен съюз.

Страните създават съюза, трансформират го или прекратяват съществуването му. Съгласуваните им действия изпълват със съдържа​ние съюзната политика, макар че за всяка от тях съюзът винаги е едно от многото възможни средства за реализиране на националните им цели. Страните ползват преимуществата и понасят тежестите, произтичащи от съюза. Тъй като върху международната сцена действат многоброй​ни и разнообразни субекти на международни отношения и тъй като нито международната практика, нито международното право познават ограничения да се сключват съюзи (с изключение на случаи, когато целите на съюза са свързани с нарушаване на международното право), картината на възможните комбинации между участващи в съюзи су​бекти на международни отношения е извънредно разнообразна. А тъй като няма ограничения за броя на страните в един международен съюз. броят им може да варира от две до десетки страни. В историята на международните отношения са известни съюзи, които са включвали стотици държави.

От броя и от качествата на страните зависи величината на обедине​ните ресурси, с които ще разполага съюзът. Колкото са повече съюзни​ците, толкова no-големи съединени сили се насочват за постигане на съюзните цели. От това не следва, че увеличаването броя на страните е винаги желано от съюзниците. Причините могат да са различни.

Увеличава се комплексът от фактически отношения, връзки и инте​реси между съюзниците. Страните участват в съюза не само с общите си интереси, но влизат в него и с различията си. Това обстоятелство може да свие диапазона на съгласието за общите цели на съюза. С уве​личаването броя на страните ще пораснат сумарните сили и ресурси на съюза, но заедно с това е възможно в още по-голяма степен да се увели​чат затрудненията тези сили и ресурси да бъдат поставени в действие и използвани успешно. Затова силите и ресурсите на съюзите невипаги са равни на съединените сили на съюзниците. В политическото урав​нение винаги остава величина, която е променлива и често много труд-

на за определяне - в каква степен съюзът ще се окаже способен да из​ползва съединените сили и ресурси на всички членуващи в него страни. Ако за да се поставят в действие съюзните сили е нужно да се вземе единодушно решение, ситуацията става още по-сложна, тъй като всяко​га е възможно някоя от страните да се противопостави.

От качествата на страните и от положението, което те заемат в меж​дународните отношения зависят и обемът на задълженията, и отговор​ностите, които поема всяка от тях. При някои ситуации да се поемат съюзни задължения спрямо една или друга страна, която изразява жела​ние да встъпи в съюза може да се окаже неизгодно или даже опасно за някои други участващи в съюза страни. Поради това кои страни ще бъдат участници в съюза винаги е въпрос с първостепенно значение, по който невинаги е лесно да се постигне съгласие. Приемането на нова страна винаги изисква всички съюзници да са съгласни с това.

Особено голямо е значението на т.н. „рисков фактор". Съюзяване​то със страна, която е обект на повишена опасност, прави перспектива​та да й се оказва помощ по-вероятна, отколкото тя да окаже на свой ред съюзна помощ на онези съюзници, за които опасността не съществува или не е толкова голяма. Възможно е при сключването на съюз или при приемането на нов съюзник вероятността да възникне необходимост да му се окаже помощ да порасне много, а възможностите му, неговите ресурси и сила, възможният му принос за съюза да са непомерно малки. Подобни обстоятелства биха разпределили по неравностоен начин ина​че формално равните задължения за сътрудничество и взаимопомощ. Рисковият фактор винаги се намира в пасива на съюзното уравнение. Това е още една причина при сключването на съюз и при разширяването на съюза чрез присъединяването на нов съюзник да е нужно съгласието на всички страни. Всеки нов съюзник означава съюзът да поема нови задължения. В много случаи страни, участващи вече в съюза, не са склон​ни на подобно увеличаване на задълженията им. Естествен е стремежът на страните да уравновесяват отрицателното значение на повишаващия стойността си рисков фактор с по-големи или поне с равностойни пре​имущества от установяването на нови или разширяването на стари съюз​ни връзки.

Би трябвало да се очаква, че най-стабилни ще са съюзите, които са близки до идеалния случай, рисковият фактор да бъде определен еднакво за всички. Но огромното разнообразие в условията, в които се намират

субектите на международните отношения, много рядко създава такава възможност. Въпреки това, съюзите са често срещано явление. Обясне​нието е преди всичко в това, че необходимостта да се участва в съюз или да се прояви въздържаност към такова участие е свързано с преценката на страните за баланса между предимствата от участието и рисковете, про​изтичащи от него. В този баланс рисковият фактор не е единствената ве​личина и той може да бъде уравновесяван от други преимущества свързани с качествата на страните и конкретната международна обстановка.

Всеки съюз представлява система на отношения, която има свое единство, вътрешен ред и цялостност. Тъй като участието в съюз не ли​шава страните от качеството им на самостоятелен субект, те на дву​странна и многостранна основа запазват отношенията си с третите стра​ни. Поради това в своите извънсъюзни отношения могат да допринасят за ефективността на съюза като цяло или, обратно, като изхождат от някои съображения, негласно да пречат за неговата ефективност.

Съюзните отношения конституират съюза, тъй като качеството на съюзена страна произтича от участие в съюзни отношения. Основ​ното в тях е да се действа заедно с другите за постигането на общата съюзна цел, при възникване на нужда да се оказва взаимна помощ, да се развива сътрудничеството и да се увеличават възможностите на съю​за да влияе върху международната обстановка в направление, благо​приятно за съюзниците.

Съюзните отношения са отношения на взаимно дължимо поведение. Поведението е не само взаимно очаквано, но е и взаимно изискуемо. Така е, защото следването на дължимото поведение е абсолютно условие за адекватно поведение и от другите партньори. Отказването на някоя от страните да следва такова поведение руши съюза и дава основание други​те страни да не изпълняват задълженията си към нея. Източникът на задъ​лжителността на съюзното поведение е съгласуваната воля на страните. Начинът да се изрази тази воля може да бъде много различен: формален или неформален, изричен или мълчалив, може да бъде закрепен юриди​чески, но може и да не бъде. Юридическата форма не е задължителна за съюза, за възникването на съюзни отношения. Съюзно поведение и съюз​ни отношения могат да се установят и с политически споразумения. Но от политическите споразумения съюзните задължения не могат да полу​чат юридическа задължаваща сила. За тази цел е нужна правна договоре​ност. Все пак, отново следва да се подчертае, че главното, живецът на

всеки съюз, онова, което надеждно свързва дължимото и очакваното в поведението на съюзниците не се крие толкова във формата, в която е изразено желанието да се установят съюзните отношения. Не е дори и в правото, в юридическото задължение, поето от страните, когато съюзът е скрепен с международен договор. Това е преди всичко обшият интерес от съществуването и ефективността на съюза, от постигането на неговата цел. И тъй като съвпадането на интересите може да бъде много различно по широта, по комплексност или по значение, трайността и ефективност​та на международните съюзи варират в много широки граници.

При определянето на съюзните отношения особено място заема така нареченият „casus foederis" (казус федерис ), т.е. една изрично уговоре​на ситуация или събитие, при което безусловно възниква неотложна не​обходимост да се извършат определени действия за оказване на помощ. Функцията на casus foederis се състои в това. че въвежда автоматична връзка между ситуацията или събитието и точно определена реакция на цялата съюзна система. Така се изключват съмненията, възможните спо​рове и се повишават бързината и точността в изпълнението на предви​дените за този случай задължения.

Най-често casus foederis е едно единствено събитие. Такава е раз​пространената практика. Но е възможно страните да свържат с дължи​мо поведение повече от едно събитие и така да формират сложен casus foederis. В българската дипломатическа история подобен случай е свързан с casus foederis на Българо-сръбския договор за съюз от 13 март 1912 г.

Практиката показва, че събитието или ситуацията, които се опреде​лят за casus foederis, трябва да имат определени качества:

•  Да са събитие или ситуация, които в момента, когато се създава съюзът, не са реалност. Винаги се касае за бъдещо събитие или за бъдеша ситуация.

•  Събитието или ситуацията да съдържат условност, т.е. да е възможно да настъпят, но и да не настъпят. Възможността да на​стъпят обаче при всички случаи е по-висока от обратната възмож​ност и тъкмо тя подтиква страните да установят съюзните отно​шения. Колкото по-силно е изразена разликата, толкова по-силни са центростремителните тенденции в съюзната система.

• Настъпването на събитието или ситуацията да можела се опреде​ля достатъчно ясно и недвусмислено. Ако не е така, може да

възникнат спорове, забавяне на реакциите и в резултат ефектив​ността на съюза съществено да пострада.

•  Настъпването на събитието или ситуацията да не зависи един​ствено от волята на някоя от страните, тъй като в противен случай страната, от която зависи настъпването на събитието или ситуацията, би придобила възможност едностранно да определя поведението на останалите партньори. Но ако съюзниците жела​ят това, настъпването или възникването на събитието или ситуа​цията може и да зависи от волята на всеки съюзник. Последният вариант обикновено се използва при създаването па коалиции, в основата на които има вече сключен договор за съюз.

• Трябва да има съответствие между значението па събитието или ситуацията и последиците от дължимото поведение на съюзнииите, с които те са свързани. Явно е, че незначителни съби​тия или ситуации не следва да се свързват с действия на страните, пораждащи извънредно сериозни и много тежки последици. И обратно, свързването на много сериозно събитие или ситуация с незначителни изисквания за дължимо поведение може да сведе значението на съюза до много ниско равнище.

Съюзните цели визират някакво желано състояние па международ​ните отношения, което може да се постигне или да се запази с обедине​ните сили на страните. Когато съюзът е оформен с писмен договор, най-често целите му се обявяват в преамбюла на съюзния договор. Практи​ката да се формулират целите на съюзите се е утвърдила предимно за​това, защото общността на целите е един от изразите на съгласуваната воля на страните и яснотата на целите им позволява по-добре и по-точ​но да тълкуват изискванията за съюзното поведение, както на своето, така и на другите съюзници. Съюзи с неясни цели или съюзи, при които има разнобой между пелите на отделни съюзници, не могат да бъдат достатъчно ефикасни. Всяка подхождаща към съюз страна трябва да има ясна представа не само за целите, които желае да постигне с помощта на съюза, но и доколко и как разбират тези цели нейните бъдещи съюз​ници.

Целите са съществен елемент на съюзите, но такъв елемент съвсем не е и обявяването им. Отсъствието на мотиви, наличието на обши и мъгляви формулировки за целите или за намеренията на съюзниците не

432                           ОСОБЕНА ЧАСТ: ПОДСИСТЕМИТЕ

лишават съюзните отношения от силата им, не поставят под съмнение съществуването на съюза и не го правят по-малко ефикасен. Достатъч​но е страните да съзнават тези цели и чрез точното изпълнение на по​етите задължения да съдействат за тяхното постигане.

Интересите на страните определят целите на съюза. Но поняко​га тъкмо тези Интереси могат да изискват прикриване на преследва​ните цели. Подобна постъпка невинаги е осъдителна. Може да бъде свързана:

•  със съображения за сигурност;

•  със стремеж да не се даде повод на евентуален агресор да при​стъпи към действие;

•  с желание да не се усложни и изостри обстановката;

•  с желание да се придаде по-голяма гъвкавост на съюзните отно​шения и много друго.

Обаче по-често причините са:

• несъответствие на съюзните цели с международното право;

•  несъответствие на съюзните цели с международния морал;

•  несъответствие на съюзните цели със справедливостта;

•  несъответствие на съюзните цели с поети задължения към трети страни;

• несъответствие на съюзните цели с обществените нагласи в даде​ния момент и др.

Тогава страните предпочитат да се въздържат от открито обявяване на целите си или, което е и най-често прилаганата практика, да обявят „цели", които не са истински, но пък напълно отговарят на правото, мо​рала и справедливостта. В този случай прокламираните цели не са дру​го, освен дезинформация и политически камуфлаж.

Историята на повечето международни съюзи показва, че когато между целите на съюза и целите на всяка една от страните съще​ствува различие, за всяка от страните нейните собствени цели имат винаги предимство. Причината е, че самият съюз не е друго, освен на​чин да се задоволяват външнополитически потребности и интереси и да се реализират целите на националната външна политика. Съюзи се сключ-

ват, за да се реализират национални интереси, а не за да се реализират съюзните интереси. Поради тази причина реалното съвпадане на пре​следваните от всеки съюзник цели с общите съюзни цели е много важно условие.

Обектът на международния съюз е онова, което страните се стре​мят да постигнат, променят или запазят. Връзката между целите на съю​за и неговия обект е тясна - целта винаги е постигане или поддържане на желано от страните състояние на обекта. Обектът може да бъде матери​ален, най-често територия, но в преобладаващия брой случаи е немате​риален - запазване на независимостта, гарантиране на националната международна сигурност или ползването на някакво право. Във всички случаи той трябва да бъде нещо, чието съществуване или състояние за​висят от поведението на страните. Ако това условие липсва, съюзът за​губва смисъл.

Наред с иманентните, присъщите на всички съюзи елементи,съюзи​те могат да имат факултативни елементи, конто не се срещат всякога. Липсата им не засяга съществуването на съюза. Такива факул​тативни елементи могат да бъдат международен договор, съюзна стра​тегия или институционни структури.

Формалните международни съюзи, отношенията в които са юриди​чески оформени и регламентирани, се създават ^международен дого​вор. Този елемент е факултативен, макар че по общо правило страните предпочитат да оформят своя съюз по този начин. Поначало договорът е писмен, но дипломатическата история познава съюзни споразумения, сключвани в устна форма. В първата балканска война Черна гора не само участва заедно с другите си съюзници - България, Сърбия и Гърция -във войната против Турция, но и сама откри първа военните действия. Договорите за съюз не съдържат правни атрибути, които да се различа​ват от другите международни договори. Остават в сила общите правила за сключването, изменението и прекратяването на всички международ​ни договори. Присъединяването към тях се осъществява по установени​те в международноправната практика начини - приподписване на дого​вора, протокол за присъединяване или друг начин, изразяващ от една страна съгласие на присъединяващата се страна да поеме съюзните задъ​лжения и от друга страна, съгласието на съюзниците да й признаят каче​ството на съюзник. Онова, което характеризира тези договори, са техни​ят обект и произтичащите от целите им права и задължения на страните.

Обикновено в тях се посочват участващите страни, срокът и условията за действията на съюзниците, casus foederis, изискванията за сътрудни​чество, изискванията за взаимна помощ в различни области, очертават се мотивите и целите на страните, определят се институционните еле​менти (ако има такива}. Когато има съюзна стратегия, тя се разработва в други международни политически и правни документи след създаване​то на съюза.

Друг факултативен елемент е наличието на съюзна стратегия. Създавайки съюза, страните могат да се задоволят само с поемането на задължение да си оказват взаимна помощ. В такъв случай съюзна стра​тегия ще липсва. Възможно е обаче да желаят да изградят система от отношения на сътрудничество за постигане на желано от тях ново състо​яние на международните отношения. Тогава набелязват по-далечни цели и очертават съвместни действия за тяхното реализиране. Само по себе си разработването на съюзна стратегия поставя пред съюзниците реди​ца въпроси. Основният е доколко тя ще може да бъде ефикасно прило​жена и в каква степен съюзниците ще се съобразяват с нея. Работата е там, че изработването на обща съюзна стратегия, а и нейното практи​ческо прилагане, не изключват съществуването на отделни национални външнополитически стратегии на всеки от съюзниците. Затова между съюзните стратегически интереси и външнополитическата стратегия на всеки от съюзниците може да възниква сложно и динамично взаимодей​ствие. Тези стратегии могат напълно да съвпадат, могат да съвпадат ча​стично, а могат с течение на времето да влязат в дисонанс. Изобшо, колкото по-дълбоки и трудно съгласуеми са различията между нацио​налните външнополитически стратегии на съюзниците, толкова по-тру​ден и често повърхностен е компромисът, на който може да се крепи съюзната стратегия.

Ролята на съюзниците при разработването на съюзна стратегия също може да не бъде еднаква. Понякога рамките на компромисите при разра​ботването на стратегията обхващат второстепенни въпроси, докато в глав​ното се налагат доктрините и стратегическите виждания на по-силния или на по-силните партньори. Така съюзната стратегия започва да придобива Друга, твърде различна роля от онази, за която уж е била създадена. Чрез нея главно се въвежда и се осъществява вътрешната функция на някои международни съюзи. Превръща се в средство за поставяне под контрол на по-малките и слаби партньори, потърсили закрила и подкрепа в съюза,

става инструмент за хегемония и диктатура на по-силните над по-слабите. Непредпазливата външна политика може да създаде положение, когато участвайки в съюз, желаещата да защити по този начин своята независи​мост и суверенитет страна, практически да заплати участието си в съюза тъкмо с онова, което се надява с негова помощ да защити.

Изработването на съюзна стратегия обикновено изисква от съюзе​ните страни:

• разработване на общо гледище за съществуващата обстановка и за перспективата на бъдещото й развитие;

• определяне главните съюзни цели, разлагането им на „дърво на целите" и уточняване на целевите приоритети;

•  набелязване на средства за постигане на целите, съчетаването на тези средства и набелязване на действията, необходими за тях​ното постигане;

•  преценка за възможни действия на евентуалния противник и съобразени с това варианти за противодействие.

Институционните елементи също са важен, но факултативен еле​мент на международните съюзи. Това означава, че не се срещат при всич​ки съюзи, че създаването на съюза не води автоматично към възникване на институционни структури и че и когато са създадени такива структу​ри, съюзниците могат във всеки момент да ги променят или да прекра​тят съществуването им, без това да прекратява съществуването на съю​за, както например постъпи Франция, която през известен период заяви, че напуска някои военни структури на Северноатлантическия съюз, ос​тавайки заедно с това членка на съюза.

Институционните структури позволяват по-бързо и пълно да се обменя информация и да се вземат съвместни решения. Те улесняват личните кон​такти между висшите ръководства на страните и спомагат по-добре да се управляват съюзните отношения. Обикновено потребност от тях възниква, когато съюзниците разработят и приемат съюзна стратегия. Но такива струк-

Ьтури стават абсолютно необходими, когато съюзът ще се проявява дейно в международните отношения като самостоятелен техен субект. Посредством тях се постига неговата международна персонификация. Възможно е разгръщането на широка система от постоянни органи да стане основа за възникване на международна организация, предназ-

начена за по-ефикасно постигане на съюзните цели. Така стояха нещата в миналото с Варшавския договор и неговата организация, така стоят нещата със Северноатлантическия съюз и НАТО. Възможно е и друго решение, при което създаваните институционни структури не образуват организация, а биват предназначени само да улесняват контактите и раз​мяната на информация между съюзниците. В този случай онова, което ги различава от структурите на международните организации е обстоя​телството, че изпълняват само функции от служебно, административно и техническо естество, без да предвиждат разработване и вземане на решения, които да заангажират съюза като цяло.

Най-често срещаният институционен орган на съюзите е съвет, в който са представени всички страни-членки. Той може да се събира пе​риодично, но страните могат да се споразумеят това да става, когато възникне необходимост. Решенията на съвета по общо правило имат характера на препоръки. Създаването на съвет не изключва периодично или спорадично свикване на конференции, съвещания или формиране на работни групи от експерти.

Твърде наивен би бил онзи политик, който би се ръководил от убеж​дението, че участието в съюз е абсолютно благо, гарантиращо при всички обстоятелства сигурността и външнополитическите интереси на него​вата страна. Истина е, че участието може да открива възможности, но то едновременно ги и ограничава. Участието в международен съюз винаги е деликатен, сложен и понякога труден за определяне баланс от преимущества и неудобства, от печалби и загуби. Това налага държавите, които възнамеряват да участват в международен съюз и тех​ните правителства да проявяват мъдрост, предвидливост и предвари​телно внимателно да преценяват този баланс. В него пасивите могат да се окажат далече по-големи от очакваните активи.

Обикновено при тържествените церемонии, съпровождащи под​писването на съюзните договори, а и при други случаи политиците произнасят гръмки речи, в които славословят могъществото на съю​за и силата на съюзените държави. Колкото и истина да има в техни​те думи, те не могат да лишат от основание една парадоксална, но безусловно вярна истина. Съюзите са извънредно ефективно сред​ство за преразпределяне на силата в международната система, за кон​центрирането й в определени направления, за събиране на ресурси и влияние, но заедно с това тяхното възникване най-често е резултат от

недостиг на сила, ресурси и влияние. Нуждата да създават и участват в съюз най-често е белег, че страните са изправени пред проблеми, които сами не могат да решат, желаят да защитят или реализират интереси и цели, които без помощта на съюзници са непостижими за тях. В този смисъл съюзите раждат сила, но се раждат от слабо​стта. Силните не се нуждаят от съюзници. Те могат да постигат външнополитическите си цели, без да превръщат тези цели в съюзни цели и без да се налага да делят с други резултатите от техните соб​ствени усилия. От съюзници се нуждаят онези страни, които изпит​ват дефицит на сила. В много редки случаи силните могат и да изпол​зват съюзната форма с цел да създават привидна широка междуна​родна подкрепа, за да разпределят отговорността за действия, които по същество постигат само с помощта на собствената сила. Истинс​ки силният е желан съюзник за по-слабите, те могат да желаят да получат чрез съюз неговата подкрепа. Той би могъл, изхождайки от своите интереси, да им я предоставя, но за него поначало е по-изгод​но да прави това, без да поема отговорности и съюзни задължения. Може да помага, но остава свободен, без да дължи нищо на никого. В историята на международните отношения това положение е доб​ре известно още от древността. В по-близко време, през втората полови​на на XIX век, в годините на господството на Великобритания в светов​ните дела то получи и специален термин „политика па блестяща изо​лация" (splendid isolation). Разположена на недосегаем по онова време остров, притежаваща най-развитата индустрия, най-мощния морски флот и колониална империя, в която „слънцето никога не залязва", напълно лишена от съюзници, Великобритания с пренебрежение в продължение на десетилетия отклонява всички предложения за съюз. Тя използва си​ловото си превъзходство, за да получава изгоди от благосклонната си, но оказвана без съюзна задължителност подкрепа, поддържайки съоб​разно своя интерес силовото равновесие на континента. В определено отношение придържането на САЩ към Доктрината Мънро имаше по​добно съдържание и смисъл, през XIX век по отношение на страните от западното полукълбо, а през първата половина на XX век и в световната им политика, дори в първата световна война САЩ участваха дейно в коалиция с държавите от Антантата против държавите от Тройния съюз без установяването на формални договорни съюзни отношения. В пери​ода между двете световни войни американската външна политика се

придържаше към изразена със закон политика на неутралитет, с която е несъвместима съюзната форма.

Състоянието на „блестяща изолация" обаче е възможно само при значително силово неравенство в международната система и може да се запазва само докато трае неравенството. Когато то се разруши, липсата на осъзнаваш го реализъм може да превърне блестящата изолация в тра​гична и опасна изолираност. Проявявайки вярна преценка за реалност​та, изправена пред растящата мощ и силен натиск от Германия, с промя​ната в съотношението на силите в началото на XX век Великобритания през 1902 г. се отказа от политиката на „блестяща изолация", сключвай​ки договор за съюз с Япония. През втората световна война и след нея Съединените щати също възприеха промяна, подобна на тази. към коя​то в своето време прибягна външната политика на Великобритания. През 1947 г. т.нар. „Резолюция Ванденберг" провъзгласи официално и занап​ред свалянето на забраната американското правителство да сключва съюзи с държави извън американския континент, произтичаща от Док-рината Мънро.

Изключения от тези закономерности в международната система правят случаите, когато силни партньори придадат особено голямо зна​чение не толкова на външните функции на съюза, а на вътрешните му функции, когато пожелаят да използват страховете и безпокойствата на по-малките партньори и стремежа им да получат подкрепа и защита от съществуваща заплаха или гаранции за тяхната сигурност. В този случай обаче съюзната форма се отклонява от същината си и става инструмент за установяване на хегемония, на доминация на големия и силен парт​ньор над по-малките и по-слаби, потърсили съюз с него партньори.

Може да се направи извод, че различията в съотношенията на сили​те, при които осъществяват външнополитическия си курс отделните стра​ни, както и нееднаквата достижимост на целите, които те си поставят, вътрешните силови съотношения в съюзите и различията в интересите могат да предизвикват твърде разнопосочно отношение към функциите на съюза. За no-малките и no-слаби страни на преден план излизат външните функции. За тях съюзът е средство за прегрупиране на сили​те, за намиране на подкрепа, позволяваща им да реализират целите си. Включвайки се в съюзи, те се надяват да намерят убежище от реални или мними опасности. Но когато много големи и силни държави се стремят да използват съюзната форма, винаги може да съществу-

ват съмнения, че за тях на преден план стоят вътрешните функ​ции на съюзите. Търсят средство, което може да укрепи и да придаде политическа и правна форма на тяхното лидерство или хегемония или да им позволи да изолират някой друг, съшо като тях силен съперник или противник. Съмнението обаче би трябвало да се превърне в увере​ност, ако анализът покаже, че големият и силен партньор не е изправен пред реална за него заплаха и че външната функция на съюза за него няма съществено значение.

С една дума, съюзите винаги възникват и осъществяват ефектите си в някаква силова система. Те винаги остават силово средство на външната политика. Представляват начин да се използват силите на другите, за реализиране на собствените цели. Необходимостта от тях се появява, когато избухнат кризи, противоречия и борби и нараства в степента, в която те се изострят. Това дава основание да се направи извод, че в международните отношения съществуват две ясно изразени закономерности:

• интензивното образуване на съюзи в международната система е белег за протичащи промени в силовото й равновесие;

• при ситуации, когато настъпват промени в силовото равновесие в системата, следва да се очаква появата на международни съюзи.

Съюзите остават една от формите на сътрудничество за обезпечава​нето на националната и международната сигурност, но се проявяват най-често там, където сигурността е поколебана или заплашена.

Инструмент на борбите и плод на противоречията..международни​те съюзи не премахват нито едно от съществуващите преди създа​ването им противоречия, в това число и противоречията, които съществуват между бъдещите съюзници. Страните в съюза влизат в него заедно със своите интереси, проблеми и противоречия. Влизат с онова, което ги обединява и с онова, което ги разделя. Със създаването си съюзът само трансформира противоречията и им придава друго значение и функция. Представлявайки система, която има цялостност, граници и вътрешна и външна среда, съюзът разделя съществуващите противоречия на две големи групи:

• Външни противоречия. Това са противоречията, които противо​поставят съюзниците на някои трети страни и ги мотивират да сключат съюза.

• Вътрешни противоречия. Такива стават противоречията, които са разделяли влезлите в съюза страни, преди той да бъде създаден. Вли​зайки в съюза, страните са преценили, че тези разделящи ги проти​воречия имат по-малко значение от противоречията, които имат с други, намиращи се извън съюза страни, с техните противници.

Разбира се, внимателният и прецизен анализатор на свързаните със съюзи международни ситуации няма да пропусне да забележи, че деле​нето на противоречията на външни и вътрешни съществува само с оглед на сключения съюз, с оглед на неговите рамки. Свързано е само с него. В действителност, при макроанализ, при по-широк и обхващащ цялата международна система поглед, съществуващите противоречия могат да се разглеждат като елементи на международната обстановка въобще, още повече, че много от тях възникват, развиват се, оказват влияния, независимо от съществуването или от разпадането на съюза. Деленето на вътрешни и външни противоречия, с произтичащите от това последи​ци, има значение само в рамките на самия съюз.

Страните могат да сключват съюзи въпреки разделящите ги проти​воречия, тъй като всяка от тях степенува по значение външнополитичес​ките си интереси. Степенувани по значение, интересите образуват раз​гърната приоритетна скала, специфична за всяка страна. Участието в съюза означава, че дадената страна придава на реалните или мними про​тиворечия на нейните интереси с интересите на страните, които се очер​тават като противници по-голямо значение, отколкото на противоречи​ята с нейните съюзници. Означава, че подрежда конфликтните си инте​реси с външните на съюза страни на приоритетно място.

Оттук могат да се изведат основните закономерности, които опре​делят стабилността на съюзите и способността им ефективно да дей​стват. Съдбата на съюзите зависи от развитието на съотношението между две противоположни тенденции в тях:

• Докато страните са убедени, че външните противоречия, за пре​одоляването на които е предназначен съюзът, имат приоритетно значение, в съюза преобладават центростремителни тенден​ции. Съюзниците развиват своето сътрудничество и са готови да изпълняват съюзните си задължения, разчитайки, че техните съюз​ници ще правят същото. Поддържането на съюза и неговото ук​репване придобиват значението на първостепенен интерес. При

тези условия, ако възникнат разногласия между съюзниците, те намират начини и средства да ги преодолеят чрез взаимни от​стъпки. Ако съюзът е изработил съюзна стратегия, съюзниците се съобразяват с нея и я следват в практическото си поведение. Съюз​ните институционни структури функционират ефективно.

•  В обратния случай картината се променя в противоположно на​правление. Ако страните се убедят, че сблъсъкът на интересите, които ги разделят е по-важен от външните противоречия и запла​хи, в съюза започват да намират силна проява центробежни тен​денции. Съюзното сътрудничество започва да замира. Страните проявяват намаляваща склонност да изпълняват съюзните си задъл​жения. Възникващите разногласия се уреждат трудно. Органите на съюза трудно вземат решения и съюзната стратегия престава да се прилага. Появилите се разногласия разколебават убеденост​та на страните, че в случай на нужда ще могат да разчитат на помощ от техните съюзни партньори. Започва да расте интересът към напускане на съюза.

Анализите на съюзните отношения показва, че съотношението между външните и вътрешните противоречия в съюзите е промен​ливо. При това промените в него не зависят напълно от съюзниците. Най-динамични, неконтролируеми от съюзниците, но с най-голямо зна​чение са колебанията в значението на външните противоречия. Докато тяхното променящо се значение остава в диапазона над значението, ко​ето страните придават на вътрешните си противоречия, съюзът продължа​ва да съществува. Критичният предел е придаването на външните про​тиворечия стойности, по-ниски от стойностите на вътрешните противо​речия. Тогава вътрешните противоречия разрушават съюза. Той се раз​пада или отделни страни го напускат.

Анализът на вътрешните отношения в съюзите трябва да се насочва в три основни направления, тъй като вътрешните противоречия на съю​зите могат да се отнесат към три различни рода:

• Противоречия между съюзниците, с които те са влезли в съю​за. Това са противоречията от първи род и обикновено са най-опасни, защото съдържат в себе си зародиша на разрушаването на съюза. Участващите в него страни, преценявайки ползите и нуждата си от съюза, постоянно сравняват значението на свърза-

ните с тези противоречия свои интереси с външните противоре​чия, мотивирали ги да участват в съюза.

• Тъй като всяка от страните преценява сама за себе си значението на вътрешните и външните противоречия, тя може да има прецен​ка за тяхното съотношение, различаваща се от преценките на дру​гите съюзници. С течение на времето, с промените на вътреш-носъюзната и външната обстановка, преценките на отделните съюзници могат ла започнат да се разминават. За някои запазва​нето на съюза може да остава първостепенен интерес, но заинте​ресоваността на други съюзници започва ла се снижава. Те започ​ват да проявяват no-малка активност, възниква съмнение в готов​ността им да изпълнят в случай на нужда основните си съюзни задължения. Между тези две групи започват да се пораждат и раз​виват търкания и противоречия. Това са противоречията от вто​рия род -противоречията, свързани със заинтересоваността да се запазва съюзът и да се осъществява активността в него.

• Когато отношенията в съюза са равноправни и демократични, не​щата могат да вървят добре. Но ако в съюза се появят тенденции към хегемония на някои страни, към налагане на волята на едни съюзници над интересите и желанията на другите съюзници, се проявяват противоречията от трети род - противоречия, породе​ни от нежеланието па някои от съюзниците да се подчинят на нечия хегемония.

Вероятността да възникнат противоречия от трети род е особено висока в международни съюзи, които изработват съюзна стратегия и за реализирането й създадат международна организация.

2.3 МЕЖДУНАРОДНИ КОАЛИЦИИ

Терминът „коалиция" идва от латинската дума „coalescere", означа​ваща „съединявам се". Коалициите са подсистемни образувания, които в много отношения са сходни със съюзите. Като тях са силови средства на външнополитическо поведение. Ефектът и силовото им действие също са насочени навън към трети страни. Затова много изследователи са склонни да ги смятат за разновидност на международните съюзи. Счи-

тат, че се касае за съюз на няколко народа, нации, партии, държави и други формации за съвместно осъществяване на въоръжени действия против общ противник. От това гледище наистина може да се приеме, че за разлика от политическите съюзи, коалицията не е друго, освен един военен съюз. Когато съюзниците действат заедно като страни във въоръжен конфликт, те практически се проявяват и като участници в коалиция. В този случай сходството със съюза е пълно или почти пълно. Но има и различия, които правят коалиционната форма на съединяване на сили твърде различна от международните съюзи :

• Диапазонът на съюзните цели и произтичащите от тях съюзни от​ношения е много по-широк. Съюзите са форма на съединяване на сили и поведение, намираща проява във всички сфери и подсисте​ми на международните отношения и в политическата, и в иконо​мическата, и във валутно-финансовата или във военностратеги-ческата. Коалициите са свързани почти изключително с воеп-ностратегическата подсистема на международните отноше​ния. Те съединяват въоръжени сили и ресурси в избухнал или пред​стоящ да избухне въоръжен конфликт.

• Коалициите поначало възникват и се формират в навечерието на предстоящи военни действия и три.чт доь-итч бъде постиг​ната победата. След постигането й коалиционните партньори уреждат отношенията си по различен начин. Коалицията прекра​тява съществуването си. Съюзите са по-трайни и, както вече по друг повод бе посочено, в нашето съвремие някои от тях могат да съществуват десетилетия, превръщайки се в траен елемент на международната система.

• Коалициите обикновеноне създават институционни структури. Когато ги създадат, функциите на тези структури най-често са свързани само с координация на общи политически цели и коорди​нация на въоръжените действия. Коалициите не се проявяват като универсални субекти на международни отношения. В определени случаи могат да се проявяват така, но само в рамките на въоръже​ния конфликт, като една от двете страни в него. За разлика от тях международните съюзи, създавайки трайни институционни струк​тури, могат да се проявяват като самостоятелни субекти на между​народни отношения, наред с участващите в тях страни

• Формата на коалирането е no-свободна и е no-гъвкава от фор​мата на съюза, тъй като не съдържа съгласия между участниците за точно определени крайни политически цели. Поначало те прак​тически съединяват поведението, а не целите си.

• Коалиционните партньори могат да не бъдат съюзници . Уча​стието и съвместното действие в коалиция не поражда поемането на съюзните задължения между съюзени страни, които са част от коалицията. В коалиция, на една и съща страна на конфликта мо​гат да се включат държави, които са съюзници, заедно с участни​ци, които не са сключили формален съюз. В хода на общите дей​ствия коалиционните партньори могат да сключат съюз, но могат да не сторят това. Като един от примерите за тези положения може да бъде посочена Антифашистката коалиция през втората светов​на война. В нея участваха десетки обединили поведението си и политическите си позиции нации, без между повечето от тях да са установени отношения на международен съюз. Някои от страни​те в Антифашистката коалиция подписаха и договори за двустран​ни съюзи, но нямаше сключен общ съюзен договор, който правно да урежда отношенията между всички коалиционни партньори. До нападението от Япония в Пърл Харбър на 7 декември 1941 г. Съединените щати действаха като един от най-силните участни​ци в Антифашистката коалиция, без да имат съюзни отношения с много страни, участващи в нея. През 1944 г. България, която преди това беше съюзник на фашистка Германия напусна този съюз и обяви война на Германия. Подписвайки примирие с пре​дишните си противници, тя се включи активно в Антифашистка​та коалиция, участва дейно във военните действия и допринесе за общата победа, без да е сключила съюз с която и да е от уча​стващите в коалицията държави. Въпреки, че военният й принос, с оглед на нейните мащаби и възможности, беше значителен, след победата тя беше третирана не като съюзна, а като победена страна. Победата прекрати съществуването на коалицията, но съюзните договори между някои от основните й участници продължиха да действат.

Появата на международен тероризъм в края на XX век и разраства​нето му в началото на XX век го превърна в световна заплаха, а борбата

против него - в глобален проблем. Явлението предизвика възникването на нов, особен вид международно коалиране, образува се световна анти-терористична коалиция. Участващите в коалицията страни не са съюз​ници, но се подкрепят и действат заедно против общата заплаха.

Създаването на антитерористичната коалиция предизвика възник​ването на един нов феномен в международната система. Свърза се с поява на нова форма на международните конфликти. Това са конфликти, в които само едната страна са държави, а другата страна са престъпни формации с международен характер. Глобалното естество на явление​то, бързо разрастващите му мащаби и произтичащата от това заплаха за международната сигурност пряко засягат главната отговорност за све​товния мир и сигурност, възложена на Организацията на обединените нации. Родена също в недрата на една световна коалиция против фаши​стките държави, този път световната организация е предизвикана да изиг​рае основна и водеща роля против новата заплаха. За тази роля тя има едновременно и право, и задължение. При съществуващия междунаро​ден политически и правен ред, в съответствие с разпоредбите на глави VI, VII и VIII от нейния устав, под непосредственото наблюдение и ръко​водство на Съвета за сигурност трябва да бъдат поставени и действията на Световната антитерористична коалиция. Ако обстоятелствата изиск​ват, в съответствие със същите разпоредби, тези действия могат да бъдат насочени и против държави, които активно подкрепят международния тероризъм. Но и в този случай с мандат от Съвета за сигурност, като предприеманите действия трябва напълно да съответстват на принци​пите и целите на Организацията на обединените нации.

2.4. МЕЖДУНАРОДНИ БЛОКОВЕ

Блоковете са международни системни формации, които в много неша са сходни със съюзите и коалициите. Като тях представляват форма на сътрудничество на участващите в тях държави, възникват в условия на конфронтация и са едновременно неин израз и ефективно средство. Но се различават от тях.

Представляват неформално целево политическо единство па гру​па субекти на международни отношения, основаващо се на съвпада​щи оценки :ia международната обстановка и на еднакви интереси и

позиции. Онова, което е специфично при тях и ги отличава, е неформал​ният им характер. Отношенията на участващите в общ блок страни ня​мат съюзен или коалиционен характер. Те не съдържат задължения за взаимопомощ, страните не разработват, не приемат съюзна стратегия и не създават институционни структури. Блоковете не притежават ясно изразена организационна форма.

Сродява ги със съюзите и коалициите това, че като тях са конфрон-тационно средство, но за разлика от съюзите са открити формации, към които може да се присъедини всяка пожелала да стори това страна. За разлика от съюзите, блоковете полагат усилия за разширяването си, чрез включването на нови страни. Такова включване в блока не изисква общо съгласие на участващите в него. Международните блокове не се форми​рат с международни договори, а се основават на сходството в позициите по основни международни въпроси. В коалиции и съюзи участват стра​ни, мотивирани преди всичко от противоречия и конфликти с противо​стоящи и силни противници. Блоковете включват най-вече субекти, сход​ни по социални, политически, идеологически, религиозни или други по​добни характеристики. Често се формират около голям, силен и влияте​лен субект, който изпълнява ролята на блоков лидер или на хегемон.

Независимо от липсата на вътрешна структура и на международна персонализация и субектност, като включват голям брой страни, в това число и много силни и влиятелни страни, блоковете могат значително да въздействат върху развитието на международните отношения и състоя​нието на международния политически климат.

През втората половина на XX век, в условията на студена война, блоковете, най-често назовавани като „Запад" и „Изток", се превърна​ха в основен елемент на конфигурацията на международната система. Блоковото разделяне и противопоставяне през тези години беше мно​го тревожен източник на заплахи за международния мир и сигурност. То рушеше единството на международната системна общност и пре​пятстваше нормалното й функциониране. Отразяваше се зловредно в международните организации, в това число и в Организацията на обе​динените нации, като нерядко блокираше техните дейности. Краят на студената война и преодоляването на световната конфронтация пре​крати съществуването им.

Ще напомним, че според някои изследователи, създаването на голе​ми блокове, включващи много страни с различна цивилизация, различ-

ни религии и различен етнос, коренно различаващи се традиции и цен​ностни системи, както в миналото, така и в бъдешето ше поражда около линиите, които ги делят, трайни активни или тлеещи конфликтни огни​ща. Според тях разпалването им през XXI век може да направи така, че характерното за XX век идеологическо блоково противопоставяне да бъде заменено с блоково противопоставяне, предизвиквано от война на цивилизациите.

2.5. МЕЖДУНАРОДНИ ОРГАНИЗАЦИИ

Появата на международните организации става много по-късно след появата на международните съюзи. Причината е. че те са инструмент за по-трайно, по-стабилно и по-широко сътрудничество. Все пак, елементи на международни организации могат да се забележат оше в религиозно-политическите обединения (симахии) на Древна Елада. През времето на античния Рим са съществували смесени съгласителни комисии, където са били разглеждани спорове между Рим и други държави. В тях също могат да се различат някои от елементите на международни организации.

През ново време, в 1815 г., след разгрома на Наполеон и Виенския конгрес, е създаден Свещеният съюз на европейските монархии, в който вече много по-ясно могат да се открият някои от очертанията на голяма международна политическа организация. През същата година е създа​дена и постоянната Централна комисия за навигация по Рейн. Деветна​десетият век донася бързо увеличаване броя на международните орга​низации. В 1 856 г. е създадена съществуващата и в наши дни Европейска дунавска комисия, в 1865 са основани Всеобщият телеграфен съюз и Международният съюз за измерване на земята, през 1874 г. се появява Световният пощенски съюз, а през 1875 г. Международен комитет за мерки и теглилки. Последва възникване на все повече увеличаващ се брой международни правителствени организации.

Както се вижда, през този ранен период на новото време нуждата да се регламентират и обезпечат трансграничните съобщителни връзки иг​рае голяма роля в намирането на стабилни и трайни начини за много​странното международно сътрудничество.

Истинският разцвет на международните организации обаче идва през XX век. Ако в края на XIX век те все още са малко на брой, през второто

448                              ОСОБЕНА ЧАСТ: ПОДСИСТЕМИТЕ

десетилетие на XX век те вече са около 300. В навечерието на втората световна война числеността им достига 620, след войната, през 1949 г., е 1 117, в 1973 г. съществуват 2 750 международни организации, а през 80-те години на столетието броят им надхвърля 4 000. Понастоящем дей​стват повече от 8 000 международни организации.

Тези цифри са показателни, защото по тях може да се съди за много съществени промени в международната система. В целия пред​ходен период, от древността до XVI - XVIII век почти единствена форма на международно общуване е двустранната форма. Трансгра-ничното общуване, което почти се свежда само до двустранно меж​дудържавно общуване, е спорадично, осъществява се от време на време чрез изпращане на делегации. Голямата промяна настъпва с появата на постоянните дипломатически представителства в практи​ката на Венецианската република и на някои други италиански градо-ве-държави. Тя бележи извикването на нови потребности от транс-гранични отношения. Все пак, и след това международните отноше​ния се осъществяват, макар вече в нови и трайни форми, почти из​ключително на двустранна основа.

Появата и бързото множене на международните организации неслу-чайно е почти едновременно с първия, пространствения пробив на све​товния глобализационен процес - с възникването на световното стопан​ство и на световната система на международни отношения.

Появата на международни организации има още едно измерение. Дву​странното международно общуване и досега е запазило значението си, но още й края на XIX и началото на XX век то вече се оказва непригодно за решаване на широк кръг нови международни проблеми. Докато междуна​родните връзки са ограничени в неголям териториален диапазон (и ако се поддържат с малък брой страни) двустранната форма е била способна общо взето удовлетворително да задоволява потребностите. Промяната в систе​мата изисква нови форми на общуването, когато то се разпростира в гло​бални мащаби и засяга комплексни въпроси. С първите прояви на простран​ственото глобализиране в системата се появяват сфери на отношения, за които става непригодна двустранната форма. Поради това възниква и едва ли не експлозивно се развива многостранното общуване. Съществува пря​ка корелация между броя на международните организации и утвърждаване​то и разгръщането на многостранни международни отношения. Организа​циите не са единствената им форма. Многостранни отношения могат да се

осъществяват и без да се създават организации. Но като тяхна институцио​нална форма, те увеличават ефективноста им.

Утвърждаването на международните организации като институцио​нална форма за осъществяване на многостранно сътрудничество не на​мира израз само в промяната на тяхната численост. Разширяват се и функциите на организациите. Те обхващат все повече сфери на между​народния живот, включвайки заедно с това и все по-голям брой субекти на международните отношения.

Влияние има и техническият прогрес, който позволява да се разширя​ва трансграничното сътрудничество във все повече области. Не е случаен фактът, че едни от най-многобройните организации са възникнали оше през XIX век - първоначално за регулиране и управление на транспорта по големите европейски международни реки, а след това и за другите на​чини за международни съобщения. Но влиянието на техническия прогрес не бива да се преувеличава. Значение за бързото развитие на явлението оказват множество други фактори. Както на всяка система, и на междуна​родната система изобщо е присъща организираността. Организационни​те структури са един от най-действените начини да се укрепва и развива редът в системата, да се подобрява нейното функциониране и да се пови​шава ефективността й. Поради своята универсалност, формата на много​странните международни организации е най-подходяща за тази цел.

Във връзка с това някои изследователи поддържат тезата, че само по пътя на такова организационно структуриране на световната систе​ма може да се ограничат стихийните процеси, кризите и нарушенията на реда в нея. В тази връзка отреждат особена роля на създаването, развитието и усъвършенстването на световната политическа организа​ция на международното общество, която, получила съответните пълно​мощия и средства, да може успешно да се намесва, когато междуна​родният ред бива смутен. Пряката й намеса и нейният арбитраж при споровете, според тях, могат да премахнат недостатъчната ефектив​ност на международното публично право и да повдигнат неговата роля и ефективност до равнището на ролята и резултатността на национал​ните правни системи.

Цялата практика на съвременния свят потвърждава, развиват аргу​ментацията си привържениците на тези идеи, че избавянето от войните и от световна екологична катастрофа може да се постига единствено с многостранна и глобална международна организация. Доказва го създа-

ването на Лигата на нациите, а след това и на ООН. Досега човечество​то не е открило друго средство към стабилния мир и световното сътруд​ничество, освен формата на многостранната световна международна организация.

Други автори отиват още по-далече, като изтъкват, че средството да се обезпечат правото и редът в системата и да се предотвратява ре​шаването на споровете с помощта на силата е „укротяването на държав​ния суверенитет". Начинът да се постигне това виждат в разширяването на функциите и над националните правомощия на многостранните меж​дународни организации. Чрез тях могат да се създават институционни международни структури с широки наднационални правомощия, които ще стабилизират реда в системата. Така, плавно и постепенно, центърът на суверенността ще започне да се измества от отделната държава към една универсална международна общност. Идеалното решение, според тях, е създаването на световна федерация и световно правителство с над​национални функции и правомощия. В края на краищата, смятат някои, това е естественият финал на процесите на глобализацията. Нима глоба-лизацията не е движение от множествеността към тържеството на един​ното и оттук към единственото?

Реализирането на тези идеи би променило много съществено съвре​менния свят, тъй като би създало в него единствен център на власт. Това обаче събужда у други изследователи основателни възражения. Изтъкват, че една световна политическа организация винаги би могла да бъде на​дежден гарант на мира, сигурността и правото и без да ограничава, и дори да премахва, суверенитета на действащите върху световната сцена субекти. Суверенитетът, изтъкват те, е необходим за съществуването на международния правен ред в същата степен, в която този ред е потре​бен, за да съществува суверенитетът. Суверенитетът е не само един от основните принципи на международното право, той е най-важната него​ва основа. Ако се посегне на него, в международните отношения ще се установи „правото" на по-големия и по-силния, който вероятно би могъл, понеже е по-силен, да овладее и лостовете на световното наднационал-но правителство. Големият и силният не се нуждае от правна защита на своята суверенност. Той и без това е суверенен по силата на своето по​ложение и възможности. За да реализира безпрепятствено всеки свой интерес, често му пречи суверенитетът на другите. Затова той винаги ще е склонен да призовава към ограничаване или дори към премахване на

суверенността. Но това няма да направи международната система по-справедлива и по-добра. Суверенността е зашитата на малките и слаби​те от своеволието на по-силните. Премахването на суверенитета на държавите би разрушило международното право, защото то е възникна​ло тъкмо поради това, че субектите на международните отношения не са подчинени на централна власт. Основополагащата разлика между вътрешното и международното право е тъкмо в липсата или наличност​та на суверенност у техните субекти.

Международната организация е обединение на три и повече субек​ти на международни отношения, сътрудничещи си посредством си​стема от постоянни органи, за да постигат общи цели. Лесно е да се забележи, че има много общо между организациите и съюзите. Всъщност, доколкото и едната, и другата форма на международно сътрудничество представляват траен начин на съединяване на сили и насочването им чрез съгласувани действия към общи цели, би могло да се приеме, че в основата на всяка международна организация стои съюз.

Разбира се, независимо от това международната организация оста​ва нещо различно от съюз :

• Дори тогава, когато съюзът се обзаведе с институционни структу​ри, дейностите на тези структури са ограничени и предназначени​ето им е да обслужват самия съюз. Органите на международните организации имат много no-широко предназначение.

• За разлика от съюзите, организациите постигат целите си не тол​кова чрез оказване на помощ на страните-членки, които поотдел​но не са в състояние да постигнат желаните от тях цели, а като въвеждат ред в дейностите и отношенията па субектите, участващи в тях.

• Съюзите възникват поради дисбаланс на сили, поради противоре​чие между желаното и възможното, поради въздействие на сили и пречки, намиращи се извън кръга на участниците. Международ​ните организации сарезултат от импулс да бъдат задоволени потребности на страните и да създадат ред и съгласуваност на отношенията им с другите страни.

• Съюзите са сътрудничество заради конфронтацията, организаци​ите (освен, когато не са организации, създадени във връзка със

съюз) са сътрудничество, което служи за преодоляване на кон-фронтацишпе.

• Съюзът винаги остава силово средство на политиката, организаци​ите поначало не са силови средства (макар, че могат да бъдат из​ползвани и за много ефективен инструмент в силови отношения).

Основните разновидности на действащите в международната систе​ма международни организации са междудържавни (правителствени) и недържавни (неправителствени) организации. Най-голяма роля и влия​ние имат правителствените организации, затова под термина „междуна​родна организация" обикновено се разбира междуправителствена организация. Но неправителствените са неизмеримо повече на брой. числеността им извънредно бързо расте и те все повече обхващат всич​ки сфери на международното общуване.

Международните правителствени организации са постоянно ра​ботещи обединения на субекти на международното право, главно държа​ви. Притежават постоянна структура от органи и възможност да уча​стват в създаването на международноправни норми. Имат международ​на правосубектност.

Тези организации се различават:

• Според кръга на участващите държави: на универсални и реги​онални.

• Според компетентността им на: на организации с обща компе​тентност и организации със специална компетентност.

• Според вида на учредяващия ги договор: на открити, полуоткри-ти и закрити.

Създаването на междуправителствени организации става винаги с международен договор, който поначало представлява техен устав. В него се посочват целите, условията за членство, органите, техните функции, компетентност и взаимодействие, правата и задълженията на страните-членки. Като рядко изключение е възможно международна организация да бъде създадена с резолюция на друга международна организация. Така с резолюция на Общото събрание на ООН бе създадена междуправи​телствената организация ЮНИДО (Конференция на ООН за промиш​лено развитие).

Междуправителствените организации са субекти на международно​то право. Но за разлика от държавите, правосубектнността им не възниква автоматично. Не е и неограничена, както е при държавите. Произтича от устава на организацията, който определя границите на нейната правоспособност. Те не притежават суверенитет, а това се отразява и на способността им да носят права и задължения. Организациите и техният персонал се ползват само от функционални привилегии и имунитети.

Всяка международна организация има постоянна система от органи:

• Висши органи, съставени от представители на всички членуващи държави. Като изключение могат да бъдат органи, съставени от членове на националните парламенти, както е при Парламентар​ната асамблея на Съвета на Европа. Решенията обикновено се взе​мат на основата на равенството (една държава - един глас), но са възможни и други решения. Във финансовите органи на ООН ре​шения се вземат с гласове, поставени в зависимост от финансово​то участие на съответната страна. Обикновено към правомощия​та на висшите органи се отнася определянето на общата полити​ка, приемането на бюджета, приемането на проекти на договори, приемане и изключване на нови членове, ревизия на устава и оп​ределяне състава на други органи.

• Изпълнителните органи са в ограничен състав и са постоянни. Съставят се на основата на следните, прилагани самостоятелно или в различни съчетания, принципи: справедливо географско раз​пределение, специфични интереси, равно представителство на групи държави с несъвпадащи интереси, финансово участие. Те ръководят работата на организацията в периода между сесиите на висшите органи. В много от организациите се наблюдава тенден​ция към увеличаване ролята на тези органи.

•  Административните органи се състоят от международни длъжностни лица (международни чиновници), наети от организа​цията с договор, ползващи международна защита и отговорни единствено пред нея.

Международните организации имат самостоятелен бюджет и могат да ползват флаг и емблема. Тъй като изпълнявайки функциите си, техни​те органи могат да създават правила за поведението на страните-член-

ки, обикновено те създават и собствена, действаща като вътрешно право юридическа система. Тази възможност дава големи предимства. Изграж​дат се структури, ред на отношения и органи на многостранна основа, чието създаване с помощта на двустранни договори би било или несрав​нимо по-трудно, или изобщо невъзможно. Така например, ако Европей​ският съвет би се опитал да уреди отношенията на участващите в него страни само с двустранни договори, вместо разработените в неговите органи и влезли в сила 120 многостранни конвенции, за тази цел би тряб​вало да бъдат изработени и подписани между участващите в конвенции​те държави близо 25 000 двустранни договора.

Сред междуправителствените организации Организацията на обе​динените нации заема особено място, като универсална политическа орга​низация на международната общност, предназначена чрез колективни мерки да поддържа и защитава международния мир и сигурност, да раз​вива приятелски отношения между нациите, да постига международно сътрудничество при решаването на международни проблеми от иконо​мическо, социално, културно или хуманитарно естество, както и да бъде център за съгласуване действията на нациите за постигане на тези цели. Заедно с ООН, като нейни специализирани учреждения, развиват дей​ност редица световни специализирани организации:

• ЮНЕСКО (Организация на обединените нации по въпросите на просветата, науката и културата)

• ФАО (Продоволствена и селскостопанска организация при ООН)

• МВФ (Международен валутен фонд)

• МБВР (Международна банка за възстановяване и развитие)

• СЗО (Световна организация по здравеопазването )

• MOT (Международна организация по труда)

• СПС ( Световен пощенски съюз )

• ИКАО (Международна организация за гражданска авиация )

• МАГАТЕ (Международна агенция по атомната енергия)

• ЮНКТАД (Конференция на ООН по търговия и развитие)

• ЮНИДО {Организация на ООН по промишленото развитие) и др.

Студената война предизвика създаването на военнополитически организации, които в този период играха много голяма роля в междуна​родната система: НАТО (Организация на Североатлантическия договор). ОВД (Организация на Варшавския договор), СИВ (Съвет за икономи-

ческа взаимопомощ), СЕАТО. СЕНТО, АНЗЮС и други. С прекратяване​то на студената война и разрушаването на блоковото разделение на Ев​ропа и света, а още и преди това, много от тях престанаха да съществу​ват. Заедно с това порасна значението и ролята на междудържавните организации за политическо и икономическо сътрудничество като Евро​пейския съюз. Съвещанието за сигурност и сътрудничество в Европа и други. Откри се възможност за преустройство и нова роля на НАТО като регионална организация за сътрудничество и колективна сигурност, по смисъла на глава VIII на Устава на ООН.

2.6. МЕЖДУНАРОДНИ КОНФЕРЕНЦИИ

Много юристи и изследователи на международните отношения де​лят международните организации на постоянни и временни (организа​ции ad hoc). Към втората група отнасят международните конференции. Разглеждат ги като международни организации с временно предназна​чение, които след изпълнението на възложената им задача прекратяват съществуването си. За такъв възглед има много основания.

Все пак. това гледище не е безспорно, тъй като между организа​циите и конференциите има съществени различия. За разлика от меж​дуправителствените организации, международните конференции не се създават по силата на предварителен учредителен договор. Свик​ват се на основание на политическа договореност между участващи​те страни. Те не разполагат с устав. Вместо това, работата им се оп​ределя от процедурата. Обикновено нейните правила се приемат в едно от първите заседания. Конференциите създават особени систем​ни отношения на сътрудничество между участниците, имащо за цел да бъде обсъден и решен някакъв проблем или някаква група от про​блеми. За да се организира сътрудничеството, някои конференции формират ограничен брой органи: председател, бюро, президиум, секретариат, комисии, работни групи и други, чието предназначение е сведено до съдействие за резултатното им протичане. Обикновено конференциите не траят дълго. Това зависи главно от сложността на обсъжданите въпроси и от степента на близостта в позициите на уча​стващите в тях страни. Но международната практика познава случаи, когато международни конференции са продължавали работата си в

продължение на години. Тогава разликата между тях и международ​ните организации в голяма степен се размива.

Конференциите са много важно средство на дипломацията за регу​лиране на международното сътрудничество, средство са за уреждане на споровете и за възстановяване на мира след въоръжен конфликт. В зави​симост от участниците, те също както организациите могат да бъдат правителствени, неправителствени и смесени, двустранни и многостран​ни, световни и регионални, политически, икономически и други.

Инициатор за свикването на международна конференция може да бъде всяка заинтересована страна. Обикновено поканата се предхожда от консултации за удобното време, място, дневен ред и състав на участ​ниците. Тя се отправя обикновено към всички страни, от които зависи решаването на проблема или които имат интереси, свързани с него. Понякога обаче политически съображения могат да стеснят кръга и то​гава покани се отправят към ограничен брой страни.

Международният обичай и практиката са утвърдили основните пра​вила за протичане на конференциите. Първото заседание се открива, ако не е предвидено друго, от представител на страната-инициатор или от представител на страната-домакин и се избират председател или съпредседатели. Според волята на участниците, решенията се вземат с обикновено мнозинство, с квалифицирано мнозинство (обикновено 2/3), с единодушие или с консенсус.

В международните отношения термините „единодушие" и „консенсус" не са синоними. Касае се за два различни начина да се вземат решения в международните конференции. Изискването за единодушие при вземане на решение предполага гласуване, при което всеки участвал в него практичес​ки да има право на вето, тъй като всяко гласуване „против" осуетява взема​нето на решението. Единодушното решение предполага гласуване, при ко​ето е изразено съгласие от всички. Вземането на решенията с консенсус е тъкмо начин да се улесни и ускори вземането на решения, като се избегне самото гласуване. При него съществено е не всички да изразят съгласие, а точно обратното - без да се гласува, никой да не изрази несъгласие. За тази цел, след обсъждането на проекта или предложението от председателства​щия заседанието на конференцията се поставя въпрос, дали има възраже​ния. Ако никой не възрази, проектът или предложението се считат за при​ети. Ако бъде изразено възражение, се започва отново търсене на формули​ровка или текст, който няма да събуди възражение.

Поначало документите, приемани в конференциите, имат препоръчи​телен характер. Изключение правят мирните конференции след края на войната, при което закрепените в мирен договор решения на конференци​ята не са проект или препоръки, а са задължителни за победените страни.

2.7. МЕЖДУНАРОДНИ ДВИЖЕНИЯ И АСОЦИАЦИИ

Движенията са особена форма на обединяване на държави или на големи социални групи около определени принципи, от които се ръко​води външнополитическият им курс. Отличават се от съюзите по това, че между участващите в тях страни не се установяват съюзни отноше​ния на взаимна помощ. В системата на международните отношения те намират израз в общата позиция, която всяка от страните, участващи в движението, заема по международните проблеми. Движенията имат из​вестно сходство с международните организации, тьй като могат да имат форма на изразено участие и понякога създават обслужващи движение​то постоянни органи. Обаче не са организации, тъй като нямат устав, уставни права и задължения, бюджет, постоянни изпълнителни органи и постоянно седалище. Участието в движение не е само израз на опреде​лена външнополитическа позиция и поемане на ангажимент да се след​ва съответно на позицията поведение, но общите мероприятия на участ​ниците допринасят за взаимно координиране на техните действия. Би могло да се приеме, че стои най-близо до формата на международните блокове.

В следвоенните международни отношения пример за международ​но движение t Движението па необвързаните с/прани, възникнало след втората световна война в условията на студената война и блоковото раз​деление на света. Инициатори на движението през 1961 г. станаха Юго​славия, Индия, Египет, Индонезия и Гана, а непосредствени органи​затори - споменатите държави и Афганистан (без Гана). В движението членуват държави, които считат неприсъединяването към военните съюзи на великите държави за основен ръководен принцип на своята външна политика. То възприе провъзгласените през 1954 г. от държавните ръко​водители на Индия и Китай пет принципа за мирни и демократични меж​дународни отношения, известни като „Принципи Панча Шила":

1.   Суверенитет и териториална неприкосновеност;

2.   Ненападение;

3.   Ненамеса;

4.   Равенство и взаимна изгода;

5.   Мирно съвместно съществуване, независимо от различието на социалния строй.

В движението участват почти 2/3 от държавите в света, Неговият висш форум е събираща се всеки 3 години Конференция на държавните и правителствените ръководители. Държавата, на чиято територия се е провела конференцията, до следващото събиране играе ролята на коор​динатор, а нейният глава или ръководител на правителството става пред​седател на движението, обезпечаващ връзката между страните и пред​ставящ движението пред третите страни.

Движението е начин участващите в него страни да изразят и още по-добре да защитят своите външнополитически позиции, да обсъждат външнополитически въпроси от общ интерес, да разменят информация и да съгласуват външнополитическото си поведение. Освен на конфе​ренции на най-високо равнище тези цели се постигат и чрез периодични срещи на министрите на външните работи. Документите и решенията на тези форуми се приемат с консенсус и не са задължителни. Имат зна​чение на препоръки. Въпреки това, съгласуването на позициите на тол​кова голям брой страни прави движението на необвързаните страни ва​жен фактор в съвременните международни отношения.

Форми на междудържавно движение се проявяват в активността на т. нар.Група на 77-те. В нея членуват развиващи се страни, членки на ООН, съгласуващи на общи, периодични съвещания позициите, които заемат по основни икономически и други въпроси в ООН и в други меж​дународни организации.

По-гъвкавият и свободен начин на общуване в групата съдържа предим​ството, че участващите в нея страни не са ограничавани от съюзна, органи​зационна или друга някаква дисциплина. По същество тя е не повече от организирана форма да се съгласуват позиции на страните при гласуване. Това позволява в нея да участва г държави с много различна външнополити​ческа ориентация. Но, от друга страна, ефективността на тази форма много зависи от фактическото съвпадане на позициите на страните-учас тнички. Поради големия си брой и съгласуваните си еднакви позиции, тези страни могат да оказват силно влияние при гласуването в международните органи-

зации, в това число и в ООН, където могат да постигат мнозинство за при​емане на съответстващи на техните желания решения. Така те могат по-добре да зашитават своите интереси, нещо което не биха могли да пости​гат, ако действат поотделно и несъгласувано.

Друг характер има Голямата осморка (Г-8). в рамките на която се съгласува поведението на най-богатите и развити държави. Те осъществя ват периодични срещи на държавните си глави и правителствените си ръко​водители. Известно време след създаването й групата е известна като Г-7. тъй като в нея първоначално участват 7 държави: САЩ. Германия, Фран​ция. Италия, Великобритания, Япония и Канада. Срещите стартират пре^ 1975 г. в Рамбуйе (Франция). В началото са посветени на световните ико​номически проблеми и започват като форум за съгласуване на позициите по световната енергийна криза. По-късно дневният им ред се разширява и започва да включва всички основни икономически и политически въпро​си на глобалните отношения - стопанския растеж, външноикономически​те отношения, състоянието на световната търговия, проблемите на инф​лацията и заетостта, диалога „Изток-Запад", диалога „Север-Юг", отно​шенията с развиващите се страни, въпросите на разоръжаването, риско​вите фактори за мира и стабилността и др. От началото на 90-те години в срещите на Г-7 се включва и Русия като 8-ми участник и тя приема сегаш​ното си название. Почти от самото начало в работата на Г-8 участва и председателят на Комисията на европейските общности.

Близко до формата на междудържавно движение е Британската общност, съставена от Великобритания и страни, които преди разпа​дането на империята са били нейни колонии. Участващите в общността страни я определят като доброволна асоциация на независими суверенни държави, всяка от които сама отговаря за собствената си политика, но които се консултират и сътрудничат в интерес на своите народи, на меж​дународното разбирателство и на всеобщия мир. Общността има посто​янни органи: Конференция на правителствените ръководители (свиква​на .всеки 2 години) и постоянен секретариат със седалище Лондон.

В международната система значително влияние оказват и движения и асоциации, които нямат държавен и правителствен характер. Пример за такова движение е Пъгоушкото движение. В него участват учени, подкрепящи мира, разоръжаването и международната сигурност. Възник​ва през юли 1955 г. по инициатива на група учени, публикували призив за отказване от войните и за мирно решаване на международните спорове.

Названието идва от първата му конференция, състояла се през юли 1957 г. в Пъгоуш (Канада). Дейността му се координира от Съвет, със седали​ще в Лондон. Движението няма формално членство. За участници в него се считат съществуващите в много държави национални пъгоушки гру​пи, съвети и комитети, а също и отделни лично поканени от Съвета уче​ни. Движението издава бюлетин „Pugwash Newletter". Макар и не тол​кова многочислен, интелектуалният елит оказва влияние върху обще​ствените нагласи, а с това и върху развиващите се в международната система процеси.

Такова въздействие имат и други неправителствени движения и асо​циации, сред които са „Амнести интернешънъл", активно защитаващо​то природната среда „Движение на зелените", движения, защитаващи международния мир и много други.

2.8. ИНТЕГРАЦИОННИ ОБЩНОСТИ

В сравнение със съюзите, блоковете, движенията или организациите, интеграцията е много по-развита форма на обединение на две или повече страни. Тя е обединение, което не само създава общност, проявяваща се в международните отношения като самостоятелен субект, следващ собстве​на линия на поведение, но се изразява и в толкова тясно обединение, че се извършва сливане в единен комплекс на национални политически и икономически структури. Докато при съюзите става сливане на цели, докато при организациите става сливане на дейности, при интегра​цията става сливане на субекти. Интегриралите се страни запазват самостоятелността и международната си политическа и юридическа су-бектност, но постигат единство на своите политически и икономически процеси. Създават наднационални органи. Това постепенно води към .хар​монизиране и единство на техните интереси. Доведена докрай, интегра​цията може да създаде структури от конфедеративен и федеративен тип.

Интеграционният процес може да се ограничи само в определена област, например в политическата, икономическата или военната об​ласт, но може изцяло да обхване всички области на живота в участ​ващите страни.

Интеграцията е начин да се отговори на бързо развиващото се международно разделение на труда и на растящата взаимозависимост

между различни страни. Тя създава по-широки политически и стопан​ски пространства. В областта на икономическите връзки позволява да се създадат по-обширни пазарни и стопански пространства и чрез това да се осигурят благоприятни условия в конкуренцията с външни​те партньори.

През втората половина на XX век политическото и военностратеги-ческото разделяне и противопоставяне в света доведоха до различия във формите и в протичането на интеграционните процеси на Запада и на Изтока. Най-успешно и бързо бе развитието им в Западна Европа.

Една от първите прояви на икономическата интеграция още преди края на Втората световна война (1943-1944 г.) беше сключването на икономически съюз между Белгия, Холандия и Люксембург, станал основа след края на войната за развита икономическа общност -Бене-люкс.

През 1952 г. влезе в сила договор между Белгия, Италия. Люксем​бург, Холандия, Франция и ФРГ, който обедини тяхната металургична, железнорудна и каменовъглена промишленост. Възникна т. нар. Обе​динение за въглищата и стоманата. По-късно към обединението се присъединиха Великобритания, Дания, Ирландия и Гърция. Нова стъпка стана подписването през 1957 г. в Рим на договор, създаващ Европейска икономическа общност. По силата на договора, постепенно, на отдел​ни етапи, се формира Общ пазар, като между страните се премахнаха митническото облагане и количествените ограничения за внос и износ на стоки, по отношение на третите страни се въведе обща митническа тарифа и съгласувана търговска политика, създадоха се условия за сво​бодно движение на работна сила, капитали и услуги, възприе се единна политика в областта на селското стопанство и транспорта. Уеднаквиха се и икономическата, социалната, валутната, инвестиционната полити​ка и се въведе единно парично обръщение.

Заедно с Римския договор бе подписан договор, създаващ Евроа-том (Европейска общност за атомна енергетика) - международна орга​низация, установяваща единни за страните правила за внос и преработка на разпадащи се материали, за експлоатация на атомни реактори и елек​троцентрали и за съвместни изследвания.

През следващите години тези три формации се сляха, като обединиха в едно своите ръководни органи. ВъзнккнаЕвропейската общност - най-развитото и мощно интеграционно обединение в съвременния свят. За-

почнала в икономическата сфера, след 70-те години европейската ин​теграция все повече се превръща и в политическа интеграция, играеща голяма самостоятелна роля в световните политически отношения.

Основният политически орган на Европейската обшност стана Ев​ропейският съвет, съставен от държавните ръководители на страните-участнички. В съвета се обсъждат и решават въпросите за сближава​нето на страните, за тяхната единна политика, за усъвършенстването и развитието на интеграционните форми. Друг орган, чиято роля бързо се увеличава, е Европейският парламент, в който заседават депутати, избирани според национални квоти чрез общи и преки избори в съот​ветните страни. В парламента се приема общ бюджет на общността, разглеждат се въпроси на общата й политика и се правят съответни препоръки. С развитието на интеграционния процес Европейският пар​ламент започна да се превръща в орган, имащ определени наднацио-нални функции, способен да взема и задължителни за страните реше​ния. Изпълнителният орган е Комисията на общността, съставена от личности, назначавани с общото съгласие на правителствата на стра-ните-членки. Действайки на основата на принципа на единодушието. Комисията, към която има развит спомагателен апарат (секретариат, групи по различни въпроси), подготвя проекти за решения на Европей​ския съвет и наблюдава за изпълнението на договорите и решенията на съвета. Към нея се акредитират дипломатически представители, както на страните-членки, така и на страни, които не членуват в общността. В дейността си комисията постепенно започва да придобива чертите на единно правителство на общността.

В противовес на Европейската икономическа общност, през 60-те години Великобритания, Австрия. Норвегия. Дания, Швеция, Португа​лия и Швейцария образуваха Асоциация за свободна търговия (ЕАСТ). общност, също създаваща невъзпрепятстван от митническите грани​ци общ пазар и направлявана от общи институционни структури (взе​маш задължителни решения Съвет на министрите, Секретариат и др.). Тази инициатива не получи развитие и членуващи в асоциацията страни по-късно се включиха в общата западноевропейска интеграционна структура.

След приемането на Единния европейски акт през 1986 г. европейс​ката интеграционна система беше отново всеобхватно реформирана с подписването в Маастрихт през 1992 г. на договор за Европейски съюз.

Договорът влезе в сила на 1 ноември 1993 г. и очерта пореден важен етап на интегрирането в Европа, основано както и преди, на структурите и взаимодействията на европейските общности, но допълнено с обща по​литика в областта на външните отношения и сигурността и сътрудниче​ство в правосъдието и вътрешните работи. Важна стъпка напрел беше отказването на повечето страни от предишните им национални валути и приемането на обща за всички валутна единица „евро". През 2003 г. ня​колко държави в съюза пристъпиха към изграждане на общи. различни от тези на НАТО въоръжени сили за бързо реагиране. Нова роля и нови възможности откри активната политика на Европейския съюз към раз​ширяване чрез включването на нови европейски страни. Сред тях е Ре​публика България, чието влизане в съюза се очаква да стане през 2007 г. Особено след свързаните с косовската криза събития на Балканите, с конфликта в Югославия и с войната на оглавена от САЩ коалиция про​тив Ирак. в Европейския съюз намират място тенденции към заемане на самостоятелни външнополитически позиции и към отстояване на евро​пейската идентичност, заедно с поддържането на атлантическата соли​дарност със САЩ, Канада и НАТО.

В началото на 70-те години, с приемането на Комплексна програма, бе поставено началото на икономическа интеграция на бившите социа​листически страни. За разработването на програмата и за нейното осъ​ществяване бе използван механизмът на създадена през 1949 г. междуна​родна организация за икономическо сътрудничество Съвет за иконо​мическа взаимопомощ (СИВ). Програмата се основаваше на координи​ране на стопанските планове на страните, на регулиране на разделение​то и специализацията на труда между тях, на създаването на многостранни институционни механизми за валутно-финансови и кредитни отношения (преводна рубла) и на създаването на развита система от смесени пред​приятия и международни икономически и научно-технически организа​ции (Интерметал. Интерелектро, Агромаш, Интерхим и др.). Висш орган на СИВ стана Сесията на съвета, в чиито периодични заседания уча​стваха на най-високо равнише правителствени делегации на държавите-членки (СССР, България, Унгария, Полша, Румъния. Чехословакия. ГДР. МНР. Куба и Виетнам). Главен изпълнителен орган бе Изпълнителен комитет, съставен от заместник-председатели на правителствата, под​помаган от Секретариат и множество комисии и работни групи със се​далище Москва. Определян като социалистически вариант за икономиче-

ска интеграция, СИВ не се оказа достатъчно ефективен, закрепи доми​нирането на ръководната страна в него - СССР и не създаде подобно на западната интеграция единно пазарно и икономическо пространство. С разпадането на социалистическата общност се разпадна и СИВ.

Подобна бе съдбата и на политическата интеграционна общност, образувана главно от бившите социалистически страни в Европа, основа на която бе Политическият консултативен комитет на Органи​зацията па Варшавския договор. Още през 60-те години се установи практика комитетът, съставен от висшите партийни и държавни ръко​водители, да приема единни за страните-участнички решения и да пред​лага инициативи по важни международни въпроси, да разработва общ международен политически курс на доминираните от Съветския съюз страни. Главно през 70-те години политическата интефационш общност на бившите социалистически страни се утвърди като самостоятелен су​бект в глобалните международни отношения, действайки като страна в отношенията с НАТО и с държави, неучастващи в социалистическата общност. С прекратяване ю на действието на Варшавския договор и но​вата политическа ориентация на бившите социалистически държави и гази политическа интеграционна общност също се разпадна.

Образуването на регионални интеграционни общности в края на XX век се прояви в различни части на света. В сравнение с Европа тези общ​ности все още не са толкова развити, някои от тях са още в процес на изграждане, но като цяло те ясно очертават устойчива тенденция в раз​витието на международните отношения.

На основата на Латиноамериканската организация за свободна търго​вия в Южна Америка през 70-те години ъъзникнаЛатиноамериканска-та интеграционна асоциация, поставяща си цел да създаде общ пазар и да развие икономическото сътрудничество между участващите в нея страни (Аржентина, Боливия, Бразилия, Перу, Венецуела, Колумбия, Мексико, Парагвай, Уругвай, Чили и Еквадор). През 1991 г. Аржентина. Бразилия, Парагвай и Уругвай създадоха Южен общ пазар (Mercado Commun del Sur, MERCOSUR ). От 1996 г. към него със статус на асоци​иран член се присъедини Чили. Между петте страни съществува зона за свободен обмен като първа стъпка за пълно изграждане на общия пазар.

Зона с голям икономически потенциал е Северноамериканската асоциация за свободна търговия (North American Free Trade Association, NAFTA). В 1988 г. САЩ и Канала сключиха договор за свободен иконо-

мически обмен, а през 1992 г. бе подписан нов договор, с който към NAFTA се присъедини Мексико. Предвижда се пълната либерализация на търговията между трите държави да се осъществи напълно през след​ващото десетилетие.

С цел да се развие регионалното икономическо сътрудничество, да се утвърди открита интернационална система за търговия, да се стимулира частният сектор в икономиката и да се либерализират инвестициите, през 1989 г. по инициатива на Австралия се формира зоната наАзиатско-тихо-океанско икономическо сътрудничество ( Asian Pacifik Economic Cooperation, АРЕС). В нея членуват 19 държави: Австралия, Бруней, Кана​да, Китай, Кирибати, Малайзия, Маршалови острови. Нова Зеландия, Па​пуа - Нова Гвинея. Република Корея. Руската федерация (от 1997 г.), Синга​пур, САЩ, Тайланд. Тайван, Филипините, Хонконг и Чили. АРЕС взема общите си решения с консенсус. Те имат характер на препоръки. Основни органи са ежегодни среши на представители на членуващите страни, Тихо-океански бизнес-форум, Икономически комитет, Секретариат, множество работни групи и др. Предвижда се до 2010 г. за развитите страни зоната да бъде напълно формирана, а за по-слабо развитите това да стане до 2020 г.

2.9. СИСТЕМИ ЗА КОЛЕКТИВНА СИГУРНОСТ

Системите за колективна сигурност са трайни междуправителстве​ни подсистемни формации, чието предназначение е да поддържат меж​дународния мир. да укрепват сигурността, да предотвратяват превръща​нето на международни спорове в причина за конфликти и войни, както и да бъдат средище за взаимноизгодно сътрудничество. Те допринасят за стабилизиране на общата световна международна система, защото спо​магат за осъществяването на нейните функции и за постигането на цели-LTC, за които е създадена. Тези формации не възникват стихийно. Винаги имат договорна ос​нова. Договорите за тяхното създаване могат да са безсрочни, особено когато такива системи се реализират като междудържавни организации. В други случаи могат да са срочни. Най-често се оформят с един много​странен договор, но практиката познава и система за колективна сигур​ност, създадена с няколко свързани един с друг договора, при това един от тях многостранен, а останалите са двустранни.

Взаимните гаранции, които страните чрез подобни системи взаимно си предоставят, са елемент, който има основно значение. Те са главното съдържание на желания от страните системен ефект, но този ефект не може да бъде свеждан само до това. Ако той се ограничи само до взаим​ни гаранции за сигурност и колективна защита на статуквото, не би било потребно да се създават системи за колективна сигурност, тъй като същи​ят ефект би бил напълно постижим и с всеки договор за отбранителен съюз. По общо правило участващите в системи за колективна сигурност държави не се стремят да постигат само това. Ефектът на тези формации е много по-широк от ефекта на съюзите. Системите за колективна сигурност са средство, което диаметрално се различава от между​народните съюзи.

Без да се пренебрегва значението на гаранциите и силовата взаи​мопомощ против евентуални посегателства срещу мира и сигурността на страните, при системите за колективна сигурност основното е съеди​няването на усилията за предотвратяване или разрешаване на опасни за мира и сигурността спорове, а също за развиване на широко мирно вза​имноизгодно сътрудничество. Съответно с това моделът на системите за колективна сигурност съчетава три основни елемента.

• Взаимни гаранции против агресия, нарушаване на териториал​ната неприкосновеност и други посегателства срещу мира и сигурността. Страните взаимно поемат задължение да си оказ​ват помощ за запазване на статуквото. Помощта може да бъде разнообразна, но поначало включва и употребата на въоръжена сила, с цел да се прекрати нарушението и да се възстанови мирът. В такива случаи използваните формулировки обикновено са сход​ни с формулировките на casus foederis при съюзите, но с тази раз​лика, че не визират определена страна или група страни, които могат да станат източник на опасността. Това прави характерис​тиките на системите за колективна сигурност коренно различни от характеристиките на съюзите. Системите за колективна сигур​ност се насочват против възникване на ситуации, а не срещу про​тивник. Противопоставят се на опасности, които могат да възник​нат, а не на определени държави. Формулировките, за които става дума, може да бъдат изразени най-общо, в смисъл, че страните се задължават да си оказват взаимно помощ, но може да предвиждат и точно определени начини за действие. Колкото и голямо значе-

ние да имат политическите и военните гаранции на взаимопомощ​та, те могат да бъдат допълвани и с други, също много ефекти вни начини. Сред тях е контролът и регулирането на въоръженията и въоръжените сили, както и на бюджетните разходи за военни нуж​ди, поддържането по този начин на разумен баланс на силите, а когато обстоятелствата позволяват и ефективно разоръжаване. Споразумения за недопускане на чужди военни бази върху своя територия или установяване на зона, свободна от ядрено оръжие, отказ от придобиването на ядрено оръжие или разполагането му върху територията на страни, участващи в системата, могат зна​чително да увеличат гаранциите. Една нова форма са мерките за доверие. Макар тази форма да е сравнително нова, практиката вече е добре разработена, натрупаният практически опит е значи​телен, а ползата е доказана убедително.

•  Вторият елемент на системите за колективна сигурност садого-ворепости относно правила и процедури, към които слепва да се прибегне с цел да се решат опасните за мира спорове. Начи​ните да се решават споровете могат да бъдат разнообразни. Всич​ко зависи от волята на страните. Могат да бъдат включени всички начини, които международната практика и международното пра​во познават: от добрите услуги и посредничеството до прибягва​нето към международен съд. Най-често страните се насочват към задължително прибягване към арбитраж или международен съд.

• Третия г елемент на системите за колективна сигурност са спора​зумения и мерки за развитие на разнообразно мирно сътруд​ничество. Интензивното сътрудничество в различни области е стимул за хармонизиране на интересите. То мотивира страните да поддържат мирни и взаимноизгодни отношения.

В отлика от толкова древната форма на международните съюзи, обез​печаването на сигурността чрез система за колективна сигурност е на​чин, който е сравнително нов. В развития си вид се появи след Първата световна война под влиянието на стремежа да не се допусне повторение на военната катастрофа в Европа. Катастрофата от 1914-1919 г. донесе много нови неща в световната дипломация. Сред тях беше провалът на политиката за стабилизиране на международната система и за запазване на статуквото чрез маневри за търсене и поддържане на равновесие на

силите в Европа и света. Провалът се съчета с още една новост - върху световната сцена се появи, при това много енергично и убедително, нов играч - дипломация, която дотогава не беше имала значителна роля в световната политика и поради това не беше свързана с нейните тради​ции и похвати - дипломацията на Съединените американски шати. Аме​риканският президент У. Уилсън оказа силно влияние при следвоенното устройство на света. Една от големите идеи, донесени от президента на САЩ в Парижката мирна конференция в 1919 г., беше идеята за поддър​жане на мира, вместо с военни съюзи и силово равновесие, с усилията на всички държави за колективно противопоставяне на посегателства​та срещу мира и сигурността. В принципна форма идеята бе изразена в последния пункт на посланието на президента от 8 януари 1918 г., в което той очерта американските виждания за следвоенния мир. извес​тни в историята на международните отношения като „14 точки на Уилсън": „Със специално споразумение да бъде образувана свободна асоциация на нациите, с цел да се предоставят взаимни и еднакви га​ранции за политическата независимост и териториалната цялост, как​то на големите, така и на малките държави". Тази първоначално най-общо изразена идея намери развитието и конкретизацията си в хода на мирната конференция и в създаването на Обществото на народите (ОН, Лига на нациите). Универсалната политическа организация ОН стана първият опит да се създаде система за колективна сигурност, при това на глобалното равнище на международните отношения. Основопола​гащият принцип бе изразен в чл. 16 от нейния устав, според който неправомерното нападение на една държава против която и да е чле​нуваща в организацията страна трябва да се счита за нападение против всички останали страни.

Този първи опит не се оказа успешен. Обществото на народите стра​даше от съществени недостатъци и тази първа и универсална система за колективна сигурност не можа да се противопостави успешно на фаши​стката агресия, за да предотврати избухването на втора световна война. Още в самото начало на войната организацията се разпадна и прекрати съществуването си.

Въпреки неуспеха и неучастието на САЩ в Обществото на народите, идеята не беше изоставена. През октомври 1925 г. в конференция на външни министри в Локарно (Швейцария) беше подготвена и скоро след това под​писана между няколко западно и централноевропейски държави в Лондон

(20 декември 1925 г.) система от 9 международни договора. Основният беше Рейнскй гаранционен пакт между Белгия, Германия, Франция, Анг​лия и Италия, освен него и арбитражни споразумения между Германия и франция. Германия и Белгия, Германия и Полша, Германия и Чехослова​кия, а също два договора за гаранции, предоставени от Франция на Че​хословакия и на Полша. Участниците в системата се задължиха индиви​дуално и колективно да гарантират териториалното статукво такова, как​вото е според Версайския мирен договор от 1919 г. (в частност границите на Белгия и Франция с Германия), да не предприемат нападение или на​хлуване в територията на страна от така изградената система и да не при​бягват към война една против друга. Спорните въпроси - да се предават на арбитраж. В случай, че някоя от страните наруши споразуменията и извърши „непредизвикан агресивен акт", останалите страни се задължиха незабавно да окажат помощ на жертвата. Франция се задължи да окаже помощ на Чехословакия и Полша в случай, че бъдат нападнати.

В своето времеЛокарнската система предизвика не само одобри​телни, но и основателни отрицателни оценки. Главната й заслуга обаче беше запазването на идеята и създаването на първия модел, на прото​типа на регионална система за колективна сигурност, при това в Евро​па - район, състоянието на отношенията в който има изключително значение за световните отношения. Но тя също се оказа недостатъчно ефективна и не можа да попречи на избухването на новата, втора по реда си световна война само 14 години след нейното създаване. Още през март 1936 г. фашистка Германия едностранно разтрогна споразу​менията и наруши статуквото, като въведе войските си в демилитари-зираната по силата на Версайския мирен договор от 1919 г. Рейнска зона. Въпреки правните основания, системата не бе поставена в дей​ствие. Дори последвалата агресия против Чехословакия не предизвика придържащата се към мюнхенската си политика Франция да изпълни задълженията си към тази страна. Този път, за разлика от последвалия печален опит с ОН, неуспехът не беше причинен от недостатък на оно​ва, което западноевропейската дипломация беше създала, а от непос​ледователната политика на правителствата на Великобритания и Фран​ция пред агресивното настъпление на фашистките държави. Намере​нието да се създаде „Балканско Локарно" също не се реализира. По-късно, в самото навечерие на Втората световна война, идеята да бъде преграден пътят към нова световна или европейска война съживи иде-

ята за европейска система за колективна сигурност. Започнаха прего​вори в Лондон и в Москва, но те нямаха успех.

Едва след Втората световна война, със създаването шОрганизаии-ята на обединените нации, идеята за изграждане на световна система за колективна сигурност можа да бъде успешно реализирана. В устрой​ството и функциите на тази нова международна организация за мир и сигурност сполучливо бяха съчетани и трите елемента на модела на та​кава система. По-късно в различни варианти идеята за регионална общоевропейска система за колективна сигурност бе издигана и обсъжда​на от дипломацията на Изтока и Запада, но конфронтацията през студе​ната война не позволи тя да бъде реализирана.

В политическата, а нерядко и в специализираната научна литерату​ра, представата за система за колективна международна сигурност обик​новено се смесва с представите за съюз. Причините са различни. Между системите за колективна сигурност и съюзите има определени сходства. И в единия, и в другия случай се касае за подсистемни междудържавни формации. И в двата случая участващите страни поемат задължения да си сътрудничат и да си оказват взаимна помощ. Наистина не всички съю​зи, но онези от тях. които са отбранителни, могат успешно да се ползват като средство за борба против агресията и за защита на мира и сигурно​стта. Немалка е ролята на стремежи у политиците да манипулират обще​ственото мнение. Понякога, поради различни причини, сключвайки по същество съюзи, дипломатите и правителствата се опитват да убежда​ват обществеността, че създават системи за колективна сигурност. Впро​чем, и Уставът на Организацията на обединените нации не прави ясно разграничение между едната и другата форма на обезпечаване на сигур~ ността.

Разликите между системите за колективна сигурност и международ​ните съюзи са толкова значителни, че те не могат да се заместват. Съю​зите са нещо диаметрално различно от системите за колективна сигур​ност: те не могат да изпълняват функциите на системите за колективна сигурност, макар тези системи да са в състояние да изпълняват някои от функциите на отбранителните съюзи. Разликите са много съществени и те невинаги са в полза на съюзите. Основни са следните:

• Системите за колективна сигурностне са копфроптационно сред​ство и действието им не е насочено против никоя страна. Те не визират определен враг и са предназначени да се противопос-

тавят на всички заплахи за мира и сигурността, откъдето и да ид​ват. Обратно на тях, съюзите възникват под влиянието на конк​ретна заплаха и затова действието им винаги е насочено против определен противник, който е източникът на заплахата. Те са кон-фронтационно средство.

• Системите за колективна сигурност имат за цел преди всичко да обезпечат състоянието на всеобща безопасност, докато съюзи​те, както бе посочено, могат да обезпечават не повече от гаранти​рана надеждност.

•  Системите за колективна сигурност са отворени системи, спо​собни да включат всички заинтересовани страни. Съюзите са против някого и поради това винаги остават една повече или по-малко затворена система. Не могат да се отворят за участие на всички страни без изключение, тъй като в такъв случай губят сво​ето основание, престават да изпълняват силовата си функция по отношение на трета страна или на трети страни в породилото ги конфронтационно отношение. За тези страни влизането в съюза е недопустимо.

• Както вече по друг повод бе посочено, под влияние на различни фактори съюзите невинаги са склонни да приемат нови страни. Разширяването им може съществено да намалява ефективността им. Разширяването па системите за колективна сигурност чрез включване на нови страни увеличава ефективността им. Поради това, за разлика от съюзите, те се стремят към това.

•  Съюзите възникват поради вече появили се конфронтации и конфликти. Затова възможностите им да осъществяват превантив​на дипломация са много ограничени. Дори когато са отбранител​ни, превантивното им действие е пасивно, осъществява се чре: сдържане на противника. В това отношение възможностите на си​стемите за колективна сигурност са неограничени, тъй като те а стремят да предотвратяват конфликтите, преди всичко яре: решаване на споровете, сътрудничество и развиване на взаим на зависимост в името на мира.

• Системите за колективна сигурността способни да обезпечавал сигурност за всички. Съюзите обезпечават сигурност за страни

те, участващи в тях. Те обезпечават сигурност на едни за сметка на несигурността на други.

•  Съюзите предполагат съюзна дисциплина, докато системите за колективна сигурност не изискват това. Отварят широко поле за свободно и равноправно сътрудничество.

•  Като силово средство за обезпечаване на сигурността, съюзите запазват обективното неравенство между големите и малките партньори, между силните и по-слабитс участници. Ролята на всеки участник се влияе от това неотстранимо различие. При системи​те за колективна сигурност значението ни различието може да бъде сведено до много no-ниска степен.

• Съюзите могат да служат като средство за доминация на големите над малките и по-слаби съюзници. При системите за колективна сигурност тази възможност е много малка,

•  Системите за колективна сигурност са предназначени да гаран​тират съществуващото положение, да запазят териториал​ната цялост и политическата независимост на участващите в тих страни, да защитят статуквото от неправомерни по​сегателства. Обаче съюзите могат и да рушат статуквото и като средство за завоевания да действат против политическата незави​симост на страни, против които са насочени.

• Когато са агресивни, съюзите могат да бъдат противоправни. Си​стемите на колективна сигурността винаги едно правосъобразно средство на външната политика.

Откритостта, позволяваща на всяка желаеща страна да се включи в системата за колективна сигурност с несъмнено достойнство и е убеди​телен показател, че системата не е оръдие на конфронтацията и че не е насочена против никого. Откритостта дава възможността, чрез разши​ряване на състава си, системата да увеличава без сложни проблеми сво​ето действие. Обаче превръщането й в затворена система, чрез поставя​не на препятствия за присъединяване към нея на определени държави, може да я превърне в скрита форма на съюз. Откритостта или закритост-та за присъединяването на трети страни е един от основните показатели за различаването на системите на съюзите от тези на колективната си​гурност.

Беше изтъкнато, че системите за колективна сигурност не се из​граждат против конкретна заплаха. Опасностите и заплахите не са осно​вание или повод за възникването им. Всяка такава система може да бъде една мирна инвестиция в бъдещето. Ползата е несъмнена, но също не може да има съмнение, че най-полезно би било. ако не възниква потреб​ност да се прибягва към поставяне в действие на колективните гаранпии за силовата взаимопомощ. И все пак, колкото по-нестабилни започват да стават международният мир и международната сигурност, толкова по-нужно и полезно става прибягването към създаване на системи за колективна сигурност, за да се постави преграда против вече възникна​ли или възникващи опасности. Възможни са ситуации, когато създаване​то на системите се превръща в жизнена необходимост, за да се постави преграда на тревожно развитие. Но дори в този случай, поставяйки пречка пред агресията и нарушаването на правото и мира, системите за колек​тивна сигурност не предизвикват конфронтация. Упражняват превантив​ната си функция, без да стават източник за заплаха, насочена против трети страни.

Този начин да се защитават и укрепват мирът и сигурността е уни​версално приложим на всички равнища на международната система както на глобално, така на регионалните й равнища. А в случаите, когато по​ради една или друга причина в системата не се включват всички страни от даден район, създаването й може да упражнява въздействие, стабили​зиращо мира и сигурността не само в целия район, но и в райони, разпо​ложени в близост.

Системите за колективна сигурност могат да нямат институционни структури. Създаването на такива структури обаче увеличава ефектив​ността им, като позволява страните-участнички по-лесно да съгласуват поведението си и да развиват мирното си сътрудничество. Елементите на такива структури могат да бъдат периодични конференции, постоян​ни съвети, работни групи и други. Разгърнатата структура може напълно да приеме формата на междуправителствена организация. Този начин намери най-пълно приложение при създаването на двете световни орга​низации - Обществото на народите и Организацията на обединените нации. В наши дни ООН е организационната форма на световната система за колективна сигурност.

Както при всяка международна система за сътрудничество, и в този случай е нужен ясен вътрешен ред, точно определяне на правата и задъ-

лженийта на участващите страни. Затова, наред с политическите дого​ворености е голямо значението на грижливо разработените юридически инструменти. И все пак, колкото и висока да е необходимостта от пре​цизна разработка на договорната основа на система та, най-съществен остава взаимният интерес на страните, при който нуждата от собствената сиггр/юст органично да се свързва със сигурността на другите.

Тази потребност и голямото значение на правната форма разкриват една от линиите на връзката и взаимодействието на този начин да се обезпе​чава сигурността с другите начини, които външната политика използва за тази цел. Защитата на сигурността чрез създаване на система за колектив​на сигурност не поставя пречка за паралелно използване на всич ки други начини. С нищо, например, не накърнява правото и възможността за са​моотбрана от всяка страна, участваща в такава система. Участието в сис​теми за колективна сигурност не е несъвместимо с участие в отбранител​ни международни съюзи, в международни организации или интеграцион​ни общности. Би могло да се приеме дори, че свързването в система за колективна сигурност не е несъвместимо с политиката на неутралитет, обявена от правителството на една или друга държава.

Системите за колективна сигурност са способни да играят положи​телната си роля, когато в тях се включват всички или почти всички държали в района на тяхното действие. Възможностите им стават значително по-малки, когато извън тях останат силни и влиятелни държави, незаинтере​совани от запазване на статуквото или дори имащи интерес то да бъде променено. Уместен е също така изводът на Х. Кисинджър, че колектив​ната сигурност допринася за сигурността само ако всички народи, имаши значение за колективната отбрана, споделят почти идентични възгледи за естеството на предизвикателствата и са готови да използват сила или да приложат мерки, според оценката за случая, независимо от конкретния си национален интерес във възникналите проблеми. Също така само при наличието на тези условия една световна организация за сигурност като Организацията на обединените нации може да приложи ефикасни мерки или да действа като арбитър в международните отношения.

Основната слабост на системите за колективна сигурност като сред​ство за запазване на мира и сигурността, тяхната „ахилесова пета" е об​стоятелството, че ефикасността им зависи от готовността на всички уча​стващи страни с общи усилия да съхранят мира. А тази готовност нико-

га не е еднаква и поради това е неоснователна презумпцията, че всички нации или поне всички потенциални жертви, включвайки се в система​та, имат един и същ интерес да се съпротивляват на агресията. Освен това, ефективността па действията на тези системи най-много зависи от активното поведение на най-големите и силни участници в тях, а тъкмо тези участници са най-малко заинтересовани, защо​то силата им дава повече сигурност от останалите. Колкото по-голяма и силна е дадената страна, толкова no-необходима с на системата, но толкова no-ниска с заинтересоваността й да уча​ства и подкрепя нейната активност. Затова тъкмо в критичните мо​менти, когато са нужни най-бързи и решителни действия, такива държа​ви обикновено са първите, които проявяват колебания.

3. ПОДСИСТЕМИ НА ПРОТИВОРЕЧИЯ И БОРБА.

Възникването на отношения на съперничество, противоречия и бор​ба между два или повече субекта на международни отношения, също както при сътрудничеството, създава комплекси на отношения, които се различават от отношенията между другите субекти. Международните кризи и конфликти налагат отпечатък върху отношенията, придават им специфична форма, предизвикват особени прави и обратни връзки на взаимодействия, динамика, структура и закономерности. Те също имат системни характеристики и поради това формират подсистеми в рамките на общата система на международните отношения. В тях могат да бъдат въвлечени голям брой субекти. Основната характеристика на тези отношения е това, че те са предизвикани не от съвпадане и общност на интереси, а от различил и противопоставяне на интереси. Често в поведението на някои от страните и в арсенала на използваните от тях средства, на преден план излиза силата, а при други тя е основното дей-стващо-средство.

Съперничеството, споровете и взаимното противопоставяне не са присъщи само на международните отношения. Присъщи са на всички отношения, мотиватор на които са интересите на страните. В социални​те отношения споровете и конфликтите са универсално явление, а в тези рамки така е и в международния живот. Историята на международните отношения е изпълнена с конфликти и войни, някои от които са продължа-

вали десетки години и са били изключително кръвопролитни и много разрушителни. Възниквали в миналото, те често възникват и сега. Жер​твите и щетите, влиянието им върху общото състояние на световните отношения, сложността и трудното овладяване на тяхното развитие ви​наги са привличали вниманието на политиците и учените. В ново и най-ново време, от времето на Николо Макиавели (1469-1527), Томас Хобс (1586-1679), Хегел (1770-1831} или Карл Маркс (1818-1883), с тяхното из​следване са свързани много съвременни или почти съвременни имена на иследователи и теоретици, на Ханс Моргентау, Кенет Шелинг, Ернст Хаас, Дж. Розенау, Робърт Каплан, Марсел Мерл, Мортън Дойч, Рай-мон Арон, Йохан Галтунг и много други. Влиянието на противоречията, споровете, борбите и конфликтите върху международната сцена е така голямо, че изучаването им заема значително място почти във всички основни трудове по история или теория на международните отношения. Макар да е възможно понякога ситуациите на противопоставяне, борба и конфликт да възникват неочаквано и бързо, никой междунаро​ден конфликт не възниква отведнъж. Винаги е резултат от предхождащо го развитие, в което става натрупването на конфронтационните елемен​ти. В това развитие могат ясно да се разграничат отделни фази. Взети заедно, те образуват линията, по която се развива конфликтното про​тивопоставяне. Най-общо алгоритъмът на възникването па междуна​родните конфликти и войни може да се изрази така: „спор - криза -конфликт - международна война". Продължителността на всяка фаза може да бъде различна. Има международни спорове, които съществу​ват десетилетия, преди да прераснат в криза и конфликт. Понякога кри​зата в отношенията възниква толкова бързо и трае толкова кратко, че почти се слива с избухващия конфликт. Макар като цяло да не са благо​приятни за развитието и нормалното функциониране на международна​та система, ролята на споровете, кризите, конфликтите и войните е мно​го различна.

3.1. МЕЖДУНАРОДНИ СПОРОВЕ

Причините и предметът на международните спорове, както и значе​нието им за страните и за състоянието на международните отношения са разнообразни, но винаги в основата им е колизия на интереси. Спорът

винаги е двустранно отношение, но в него могат да бъдат заангажирани много повече от два участника. Различията в мненията или разногласи​ята между две или повече страни не представлява спор, ако не са засег​нати съществени интереси на страните и ако те не се стремят да накарат другите да приемат тяхното становище. Международни са споровете, в които страните са субекти на международните отношения. Тъй като та​кива субекти, освен държавите, могат да бъдат и социални формации и сили от недържавно естество (политически, икономически, културни и други), международните спорове могат да са както междудържавни (пра​вителствени), така и недържавни (неправителствени). Могат да бъдат спорове, в които само едната страна е държава, а другата е неправител-ствена формация. Поради ролята и влиянието на държавите, споровете между тях заемат особено място. Те оказват най-силно влияние върху състоянието и развитието на международната система.

Споровете са израз на различни и изключващи се взаимно мнения относно съществуването или пссъщсетвувансто на факти, права или на едното и другото. Когато претенциите на страните са за права, междудържавните спорове са юридически. Те се решават с правни сред​ства. Уставът на ООН посочва, че по общо правило страните трябва да ги отнасят пред Международния съд. Всички други междуправителстве​ни спорове е прието да се определят като политически, тъй като за ре​шаването им са достатъчни политическите средства.

Основно съдържание на всеки конфликт е наличието на спор. Спорът е предпоставка и заедно с това е първата фаза на развитието към конф​ликт. Но не е конфликт. Нормално е страните да запазват коректното си поведение една към друга и да си сътрудничат за намирането на прием​ливо решение. Затова решаването на спора е най-сигурният и ефективен начин да се прекрати възникнал вече конфликт или да се спре развитие​то към него. Обаче обратна зависимост не съществува - прекратяването на конфликта невинаги означава прекратяване на спора, от който се е тръгнало към него. В този случай нерешеният спор може да остане заро​диш на развитие към нови конфликтни ситуации.

Макар да са фази, стъпки, етапи от един и същ процес, спорът и конфликтът протичат по различен начин и при различни условия. Дори и да приеме остри форми, международният спор остава взаимодействие, което има характер на сътрудничество. Но особено сътрудничество, в което всяка от страните се стреми да убеди другата в правотата на сво-

ите искания и твърдения, оставяйки я все пак свободно и независимо да вземе решението си. Отношенията между спорещите страни могат да бъдат много разнообразни, в широкия диапазон между напълно приятел​ските отношения до хладното съперничество, но в тях не се прилага силата. Полето за маневриране и търсене на компромисни, приемливи споразумения може да остава отворено. Но когато спорът прерасне в криза и конфликт, позициите на страните стават по-твърди, отношения​та се влошават, склонността да се търсят компромисни решения става малка, а още по-често липсва. Теоретически едната от страните може да има право, а другата - не. Възможно е да грешат и двете страни, В усло​вията на конфликт обаче най-чест о допускат грешки и двете страни. Това обяснява защо фазата на спор е най-подходяща, за да се избегне опасно​то развитие. Международната практика е проверила, а и е утвърдила п международноправни актове, редица процедури и способи за мирно ре​шаване на международните спорове.

Най-гъвкавият и естествен начин за решаване на международните спорове са преките дипломатически преговори между заинтересова​ните страни. По същество преговорите са организирана форма за раз​мяна на информация, с цел да се постигне удовлетворяващо страните споразумение. Те трябва да протичат при стриктно зачитане на тяхното суверенно равенство и законните им интереси. Могат да се осъществя i както в устна форма при дипломатически срещи, съвещания и конфе​ренции, така и в писмена форма чрез размяна на ноти и други официал​ни документи. Инициативата за започване може да принадлежи на всяка от страните. Когато са засегнати съществени интереси на множество държави, нормално е в преговорите да участват всички.

Докато споровете остават само в рамките на спорещите страни и не предизвикват намесата на международната общност в лицето на ООН. преговорите остават не само най-естественото, но и във всички случаи необходимо средство, към което страните не могат да не прибягнат. Така е, защото с изключение на случаите, когато стане необходима намесата на международната общност, всички други начини и способи за решава​не на споровете се основават на доброволното постигнато предварител​но съгласие да се пристъпи към тях. Съгласието не може да се получи по друг начин, освен по пътя на преговорите. Какъвто и начин да се избере за решаване на международен спор, отправната точка винаги е постига​нето на споразумение за избора на този начин.

Откриването на път към преговорите може да бъде улеснено от доб​рите услуги на трети страни. Добрите услуги са действия, предприема​ни от страна, която не участва в спора, с цел да се установят необходи​мите контакти и да се започнат преговори между заинтересованите страни или да се подновят преговорите, ако те са били прекъснати. Ролята на оказващата добри услуги страна се ограничава с това и се изчерпва със започването или възобновяването на преговорите. В преговорите тя не участва и не прави предложения за решаване на спорните въпроси. Доб​ри услуги могат да бъдат извършени и от група държави или от между​народни организации, като не е нужно предварително да се поиска съгла​сие от страните в спора. При успех на усилията и ако спорещите бъдат съгласни, оказващата добри услуги страна може да се включи в прегово​рите, но вече в качеството на посредник.

Посредничеството може да бъде подето по инициатива на страната-посредник, по молба на спорещите страни или по предложение на трети страни. Ролята на посредника може да се изрази не само в организира​нето на преговорите, той може да способства за диалога на страните, без техните представители да влизат в непосредствен контакт. Ако стра​ните са съгласни, страната-посредник непосредствено участва в преговорите, а може и да ги ръководи. Но участвайки в преговорите, тя не става участник в спора, не участва във вземането на решения, а само получава възможност да предлага начини той да бъде решен. Предло​женията й не са задължителни за страните, а представляват съвети, с които спорещите са свободни да не се съгласяват. Посредничеството не е намеса, а с акт на добра воля, утвърден и изпитан в международната практика и посочен в Устава на ООН способ. Най-пълното му правно регламентиране се съдържа в Хагските конвенции за мирно решаване на международните спорове от 1899 и 1907 г.

Когато решаването на спора зависи от установяването на обстоя​телства и факти, един от способите е създаването каанкстни комисии. Такива комисии се създават обикновено на паритетни начала, с участие или без участие на трети страни.Те не решават спора, спорещите не са длъжни да приемат техните констатации, но разследванията на анкетни​те комисии могат да допринесат за изясняване на фактите и така да от​крият пътища към решаването на спора.

Класически начин за решаване на международните спорове, извес​тен и широко използван още в древността, е предаването спора на ар-

битраж. Страните предават решаването на спора на избрани от тях арбитри, като предварително се съгласяват да приемат тяхното реше​ние. През средните векове в Европа най-често за арбитри са привличани немските крале, папите и други висши представители на католическата църква. Предаването спора на арбитраж става със специално споразу​мение („арбитражно споразумение", „арбитражен компромис"), в което страните посочват арбитрите, определят процедурата и изразяват спо​менатото съгласие. Споразумението може да се отнася само за конкре​тен съществуващ спор, но може да се отнася и за спорове, които могат евентуално да възникнат в бъдеще. В последния случай арбитражното споразумение обикновено е съставна част от по-широк международен договор и се отнася за спорове във връзка с тълкуването и изпълнението на неговите разпоредби. Вместо да прибягват към арбитраж ad hoc, стра​ните могат да отнесат спора си за решаване в създадения още с първата Хагска конвенция за решаване на международните спорове Постоянен арбитражен съд със седалище в Хага.

Един от главните органи на Организацията на обединените народи е Международният съд. Отнасянето към него е факултативно, тъй като няма пречки членуващите в ООН държави да използват по свой избор други начини за решаване на спора или да се обърнат към други съдили​ща и арбитри. Страни в дела пред този съд могат да бъдат само държа​ви. Членуващите в ООН държави могат в специална декларация да при​знаят за задължителна юрисдикцията на съда по всички техни правни спорове, които се отнасят до тълкуване на международен договор, отна​сят се за международното право, за установяване на какъвто и да е факт. който, ако бъде установен, би представлявал нарушение на международно задължение, както и за естеството и размерите на обезщетения, дължи​ми поради нарушаване на международни задължения.

3.2. МЕЖДУНАРОДНИ КРИЗИ

Отношенията между спорещите страни съдържат различия в мне​нията им и изразяват различни интереси, но съдържат и елементите на конструктивно сътрудничество, чиято цел е решаването на спора. Опасно и ставащо все по-трудно да се контролира състояние на от​ношенията възниква, когато развитието им навлезе във втората фаза

на ескалацията към конфликта - международната криза. Тя е състоя​ние, при което противопоставилият страните спор започва да влияе негативно върху целия комплекс на техните отношения. Поради това импулсите към сътрудничество за намиране на прием​ливо решение на спора силно намаляват, а в повечето случаи напълно изчезват. Страните, нли поне някоя от тях, биват обхванати от съмне​ние, че може да бъде постигнато приемливо решение. Започват да разглеждат противопоставените си интереси като напълно несъвмес​тими. Сблъсъкът на интересите става остър и се съчетава с увелича​ваща се конфронтация. По същество конфронтацията в международ​ните отношения може да се разглежда и като израз на остро противо​поставяне на интереси в условия на криза в отношенията на страни​те. Навлизането на конфронтационните елементи пречи да се наме​рят приемливи и за двете страни решения, защото всяка от тях започ​ва да очаква от другата страна винаги нещо лошо. При такава ситуа​ция дори проявата на добра воля и желание да се намери изход от едната от страните в повечето случаи се преценява от другата като проява на слабост. Комуникацията между страните се нарушава и неблагоприятната и все повече откъсващата се от реалността пред​става за другата страна взема връх над нейната рационалност.

За разлика от спора, кризата вече не е естествено и нормално състояние на международните отношения. В нейните условия възмож​ностите за контрол над ситуациите намаляват, прогнозирането се зат​руднява, а количеството на вземаните в условия на неопределеност и риск външнополитически отношения расте.

В рамките на обща кризисна ситуация, в отношенията на страните могат да се развиват с различна острота, форми и динамика отделни конкретни конфликти, които макар да изострят и усложняват кризата, не предизвикват преминаване на общите кризисни отношения в тотален конфликт. При наличието на тези условия хладнокръвието, издържли-востта, реалистичността на преценките, предпазливостта на решенията и здравият разум на държавниците, политиците и дипломатите често имат решаваща роля, макар конфронтацията сама по себе си да открива големи възможности в политическото поведение на вземащите външно​политическите решения лица да проникват емоциите. А когато емоциите вземат връх над разума в политическото поведение, истинското съдържа​ние, правилното разбиране на интересите и приоритетното им оценява-

не могат до такава степен да бъдат засенчени и изместени, че ситуация​та да излезе от контрол и да премине в тотален конфликт с много тежки последици.

Докато всеки спор има за обект конкретен, предизвикан от колизия​та на интересите проблем, кризата няма това качество, тъй като тя се развива и обхваща отношенията на страните като цяло. При тези усло​вия решаването на даже незначителни сами по себе си спорове се пре​връща в много труден проблем.

Кризата в отношенията не се предизвиква от това, че каузата на ня​коя от страните е станала повече или по-малко основателна. Промяната е настъпила не в съществото на спорния проблем, нито в неговото зна​чение. Промяната е в отношенията между страните. Съществуващите спорни и нерешени проблеми между тях започват непосредствено да си влияят, вплитат се в общ конфронтационен комплекс, образуват сште-тен възел, в който значението на отделните спорни проблеми започва да губи своята самостоятелност. Пораства ролята на субективния фактор, на представата на правителствата за засегнатите в спора интереси. За​почва да се формира и все повече се утвърждава „образ на врага".

През цялото развитие на международните отношения до края на XIX век кризите, а и техните последици поначало запазваха локалния си ха​рактер. Локални оставаха и последиците. През втората половина на века нов фактор - взаимното сдържане - постави най-напред на глобално равнище определени рамки на враждебното поведение. В продължение на десетилетия отношенията между групирали се в два срещуположни враждебни блока, в съюзи и коалиции държави се намираха в остра кри​за, която на няколко пъти достигаше до прага на глобалния термоядрен конфликт. И всеки път хегемоните и групиралите се около тях държави не се решиха да прекрачат линията, разделяща световната криза от пре​кия световен въоръжен конфликт. Взаимното сдържане обаче не може​ше да предотврати напълно и надеждно опасностите от глобалния кон​фликт, тъй като в много висока степен действието на този фактор зави​сеше от рационалното поведение на страните.

Поради това в продължение на десетилетия междублоковите све​товни отношения очертаваха типичен пример за постоянно кризисно състояние на противопоставилите се страни. Но на по-ниските равни​ща, където действието на взаимното сдържане беше опосредствано и по-слабо, главно на регионални равнища, отношенията преминаваха в

конфликти, много от които с пряка или косвена употреба на военна сила. а някои от тях се развиха в кръвопролитни войни. В различни сфери на отношенията на глобално равнище поведението на страните съдържаше конфликтни взаимодействия, но основните страни - САЩ и СССР, как​то и двата противостоящи военни съюза НАТО и ОВД - се въздържаха взаимно от пряк силов сблъсък.

Специфичните условия на студената война изведоха в международ​ната практика нови начини и средства за поддържане на комуникацията и начини за сътрудничество между враждуващите страни в условия на международна криза, като т.нар. „пряк телефон" и „мерки за доверие". Прекият телефон е пряка телефонна връзка, позволяваща на най-висо​ките държавни ръководители на враждуващите страни да влизат в не​посредствен контакт, откриващ възможност за сътрудничество с цел да се избегнат войната и най-крайни силови действия. През 1962 г. по вре​ме на Карибската криза тези непосредствени контакти на най-високо равнище позволиха на американския президент Джон Кенеди и съветс​кия държавен и партиен ръководител Никита Хрушчов да предотвратят употребата на въоръжена сила. която неизбежно би довела до трета све​товна война. Мерките за доверие се изразяват във взаимни жестове на добра воля, които спомагат за намаляване на напрежението между про​тивопоставящите се една на друга страни - предварително уведомяване за предприемане на значителни размествания на войскови части и въоръ​жения, размяна на наблюдатели при провеждане на мащабни военни учения и други.

Кризисното състояние на отношенията може да има различна ост​рота, динамика, форми и насоки на развитие като цяло в отделни сфери на отношенията. При него още съществуват възможности да се избегне конфликтът. Макар и ставащо все по-трудно, противопоставянето може да бъде овладяно, поставено под съвместен контрол и сведено на по-ниско равнище. Винаги могат да се потърсят и намерят приемливи ра​зумни решения. Развитието докрай по линията на алгоритъма „спор -криза - конфликт" не е фатално предопределено. Това заключение може с основание да бъде извлечено от опита, натрупан в продължение на Десетилетия студена война в световните отношения.

3.3. МЕЖДУНАРОДНИ КОНФЛИКТИ

Международният конфликт е ситуация, при която едната или двете страни са пристъпили към едностранно решаване на пробле​ма и се опитват да заставят другата страна да приеме условия, които те считат за уместни. Разграничението между кризата и конф​ликта е действието, а не същността на проблема или на спора. При кон​фликта едната или двете страни пристъпват към принудително действие. Когато той избухне, ситуацията коренно се променя. Страните (или ня​коя от тях) не желаят да сътрудничат за намиране на приемливо реше​ние. Стратегията на тяхното поведение започва да се основава на побе​да, а не на споразумение. Принудителните действия невинаги се изразя -ват в пряко използване на военна сила, но могат да бъдат косвено изпол​звани. Такова може да бъде прибягването към ултимативна заплаха с нейната употреба. Действията могат да бъдат и от политическо, и от икономическо или от правно естество. Обаче най-сериозна е ситуация​та, при която в действие се поставят въоръжените сили на страните.

В обширната политическа и научна литература, посветена на меж​дународните конфликти, се очертават три основни направления:

* Автори, принадлежащи към първото направление, разглеждат този тип международни отношения върху световната сцена катоесте-ствено и неизбежно явление, чиито корени са заложени в обек​тивното несъвпадане и несъвместимост на много от интересите, определящи поведението на субектите на международните отноше​ния. Според тях, противопоставянето на интереси закономерно поражда конфликтите.

• Други считат, че несъвместимостта на интересите е само предпо​ставка за възможното възникване на конфликти, а решаващо зна​чение има субективният фактор. Хората и техните общества са по природата си агресивни и когато някой се противопостави на техните стремления, възниква конфликт. Някои, по-умерени, счи​тат, че без агресивността изобщо да е присъща на хората и обще​ството, във всички случаи причината за конфликтите се крие в нежелание или неспособност на правителствата да си сътрудничат за намиране на взаимно приемливо решение на възникващи пред тях проблеми.

• Трето направление очертават преобладаващ брой изследователи, които намират, че конфликтите винаги са сложно съчетание на обективни и субективни компоненти, тъй като преоценявай​ки гледището си за заетата позиция, страните могат да открият път към сътрудничеството, нужно за намиране на общо решение, макар че и тогава, когато сътрудничеството възникне, то не може да премахне обективното несъвпадане между техните потребно​сти и интереси.

Преобладаващо е гледището, че макар да са чести, конфликтите са ненормално явление в международната система, че те противоречат на нейната цел и че пречат на нормалното й функциониране. Има обаче политици и изследователи, които не споделят това разбиране. Считат. че като израз на противоречие, конфликтите са мощни двигатели на раз​витието, че те са недопускащ стагнацията фактор и че в тях, както при дарвиновата борба между видовете, се открива пътят на развитие и утвъ​рждаване на съзидателното и силното над посредственото и слабото. Доведени до крайност, такива възгледи бяха използвани като една от теоретичните основи на хитлеризма.

Понятията „конфликт" и „конфронтация" не са еднозначни. Те не трябва да се смесват, макар това често да се прави. Двете явления имат близка връзка. И конфронтацията, и конфликтите деформират междуна​родната система със своя деструктивен характер. Конфликтът е един от факторите, поради които възниква, набира сила и острота конфронтаци​ята. В нейната основа винаги се намира остър сблъсък на конфликтни интереси. Възникнала, тя създава условия за развитието на конфликти. При нея и малките международни противоречия могат да имат много тежки последици. Тя сковава действията на дипломацията за развързва-не на конфликтните възли. При нея различията между страните бързо и лесно стават остри конфликти, а съществуващите конфликти трудно се преодоляват и решават. При взаимодействието между двете явления решително доминират положителните обратни връзки, които засилват взаимодействията. И на двете е присъща тенденция към ескалация. Вся​ко ново конфликтно противопоставяне засилва конфронтацията, а след това конфронтацията на свой ред активира и изостря конфликтното про​тивопоставяне.

И все пак, различията са съществени. Това изисква при анализите на конкретните ситуации, а и при преценките за състоянията в системата

на международните отношения на регионалното и на глобалното й рав​нище различието да се взема предвид. Конфликтите възникват при сблъсък на страните по конкретен проблем, докато конфронтацията е обша характеристика на отношенията между два и повече субекта на международни отношения или е обща характеристика за състоянието в цялата международна система. При конфликтите може да доминира и рационалното поведение, насочено към благоприятно за съответната страна решаване на проблем, докато при конфронтацията водещ еле​мент и доминиращ фактор е емоционалното отношение. Не всеки конф​ликт води към конфронтация, а и сама по себе си конфронтацията не предизвиква неизбежно конфликтите. Възникналият в условията на кон​фронтацията конфликт може да се развие бързо и да бъде приключен, но конфронтацията да остане. В много случаи конфликти върху между​народната сцена възникват бързо и протичат много активно, докато кон​фронтацията е трайно състояние на отношенията, което има ниска ди​намика, голяма инерционност, възниква и се развива по-бавно, но за пре-одоляването му са нужни повече време и повече усилия. От всички емо​ции неприязънта умира най-бавно.

В основата на всеки международен конфликт се намира противоре​чие на интереси. Но не всяко противоречие на интереси предизвиква конфликт. Има противоречия на интереси, които страните съзнават, но не им придават особено и голямо значение. В други случаи, макар да придават значение на противоречието, страните може да намират, че е по-важно да запазят добрите си отношения и да си сътрудничат, тъй като по-съществено е значението на други съвпадащи техни интереси. Една или друга страна може да осъзнава наличието на противоречие на инте​реси с друга страна, но да избягва конфликта, тъй като се съобразява с това, че не й достигат сили и средства, за да го спечели. Примирението на слабия ражда умереност на поведението му. Доминацията на хегемо​на или коалиционна, съюзна или блокова дисциплина могат също да създават пречки за конфликтно поведение на страни, които помежду си имат сериозни сблъсъци на интереси, ако хегемонът изисква това.

Конфликтните отношения се основават па.противоречия на инте​реси, мито страните преценяват като първостепенни и ги нами​рат за толкова важни, че са готови да действат по начин, наруша​ващ нормалното им и неконфликтно международно общуване. Зна​чението на интересите, заангажирани в конфликтното отношение, може

да бъде различно и това обикновено определя остротата на конфлик​та и мястото, което той ще заеме в общия комплекс на отношения между страните му. Възможно е конфликтът да разруши напълно нор​малните отношения, но също тъй е възможно да се ограничи само в определен сектор на отношенията и страните да запазят нормалното си общуване и дори активното си сътрудничество в други сектори. Така например, доста често избухващите икономически „войни" между стра​ните в Европейския съюз, между Европейския съюз и САЩ, между Япо​ния и САЩ или Европейския съюз и Япония, макар да се отразяват не​благоприятно, все лак не прекратяват успешното политическо, военно и друго сътрудничество между тях.

Всеки конфликт възпроизвежда някакво противоречие, но го възпро​извежда в много остра форма. Толкова остра, че импулсите за решава​нето му чрез взаимни отстъпки се оказват подтиснати. Противоречието не би довело до конфликт, ако някоя от страните, считайки, че засегна​тият й интерес не е толкова съществен, се окаже готова да отстъпи. От​тук следва, че съществува зависимост между възможността да възникне международен конфликт и твърдостта в позицията на заангажираните в него страни. Но от това не следва, че конфликтите върху световната сцена избухват поради действието само на субективни фактори, и не следва, че те всякога са резултат от неотстъпчиво поведение. Формира​нето на външнополитическите интереси винаги съдържа и силно изразе​ни субективни елементи, тъй като интересите възникват като процес на осъзнаване на потребности. Но заедно с това трябва отново да се при​помни, че независимо от това, интересите не губят обективната си осно​ва, тъй като потребнос гите са обективни състояния. От това следва само, че неотстъпчивостта на страните, заемането от тях на непримирима по​зиция е не повече от един от субективните фактори, който допълнител​но усложнява пътя към решение на конфликта. Неотстъпчивостта на стра​ните може да се дължи на много причини, между които и на погрешни представи за приоритет ите на засегнатите интереси или на неправилно разбиране по същество на тези интереси. От друга страна и готовността да се прояви добра воля има определени обективно съществуващи огра​ничения, определяни от същността на интересите и от техните приори​тети. Във всички случаи обаче твърдата позиция на която и да е от стра​ните, нейната решителна неотстъпчивост предизвиква аналогична реак​ция у другата страна. Обратното влияние на тази реакция на свой ред

въздейства върху първата страна. Възниква много опасен затворен кръг от взаимни влияния, който води към засилване на противопоставянето. И все пак, само по себе си осъзнаването на противоречието, на зна​чението на засегнатите интереси или твърдостта на позициите не озна​чават неизбежно възникване на конфликтна ситуация. Това са необходи​ми условия, но е потребно още нешо. Международният конфликт се за​ражда като колизия на интереси и би останал no-скоро само възможен или вероятен, ако развитието бъде спряно на това равнище. Ако колизи​ята на интереси не прерасне, както стана дума, в колизия на действия, ако не прерасне в конфликтно поведение. Но когато последното стане факт, конфликтът се екстериоризира и така намира формата на своята открита външна проява. Противоречието приема острата си форма то​гава, когато страните или едната от тях предприеме действие, пряко на​сочено към едностранно решаване на противоречието в нейна полза. Ситуацията приема особено сериозен обрат, когато това действие съдържа силови елементи.

Централна, основна, определяща ос на всеки международен конф​ликт е едно двустранно отношение на противоположни интереси. По съще​ство конфликтът винаги е двустранно коифронтационно отношение. Но като негови участници могат да се включат много страни. И когато като страна в конфликт участва някакво множество от субекти, между тях възниква понякога много сложна система от връзки, зависимости и отно​шения, имащи вторичен характер, тъй като произтичат от качеството им на страни в отношението. Позициите на групата субекти на международ​ни отношения, намиращи се на една и съща страна на конфликтното от​ношение, могат да бъдат еднакви и тогава те действат повече или по-малко монолитно, единно, по сходен начин. Но интересите им, а оттук и позициите им може да не съвпадат напълно. Между тях може да има раз​личия. Тогава възниква сложна градация на отношения между тях. Раз​лично може да бъде отношението към конфликта и на страните, които не участват в него. Тези страни могат да се стремят да го ограничат и да го прекратят, но може да се стремят да го разпалват, могат да симпатизират или дори да подкрепят някоя от участващите в него страни, но могат да имат нескрито враждебно отношение към някои от тях.

Държави, чиито интереси са заангажирани в конфликт, невинаги са склонни открито да вземат позицията на участник в него. Понякога пред​почитат да останат настрана от прякото им включване, да скриват и

отричат своето участие, В кризисната ситуация на студената война вза​имното сдържане нерядко заставяше големите участници в двата противопоставили се световни блока, преди всичко лидерите им САЩ и СССР, да се въздържат от пряко участие във въоръжени конфликти меж​ду страни, намиращи се в тяхната политическа орбита.

Между страните, намиращи се на една и съща страна в основното конфликтно противоречие, се установяват отношения на сътрудниче​ство, единодействие, на фактическо или юридически оформено съю​зяване. Така че в рамките на конфликта възниква сложен и подвижен комплекс, който включва не само отношения на конфронтация и бор​ба, но и отношения на взаимна подкрепа и сътрудничество. Все пак най-голямо остава значението на основното конфликтно противо​речие. При всеки анализ на международен конфликт изключително важно значение има точното му определяне, отделянето му от обща​та маса на отношенията, формулирането му. защото то е, което уп​равлява целия пъзел на отношенията, съгласува ги и ги споява. Разре​шаването на конфликта винаги е разрешаване на основното конфлик​тно противоречие.

Понякога наслояването на разнообразните отношения в общата кон​фликтна подсистема е такова, че основното конфликтно противоречие може да се окаже изместено, скрито, засенчено от другите противоре​чия. То може да намери форми на израз, които невинаги ясно показват истинското му съдържание, а това затруднява анализите при опитите да се намери изход от конфликтната ситуация.

Многообразието на интересите, които могат да бъдат заангажира​ни, води до голямо разнообразие на международните конфликти. Те могат да се развиват в сферата на глобалните отношения и да засягат цялата система, но могат да протичат само в регионални рамки, образувайки местни подсистеми на конфликтни отношения. Могат да са резултат от едностранна агресивна активност на една от страните, може да възник​нат поради двустранна агресивност. Могат да протичат интензивно и остро, но има конфликти, които протичат с различна интензивност дълго време и могат да се отделят в група на „конфликти с ниска интензив​ност" или на „тлеещи конфликти". Такива конфликти задълго създават огнища, които съдържат опасност от внезапна ескалация. Когато стра​ните не са прибягнали към пряка употреба на въоръжена сила, конфлик​тите между тях може да се ограничат само в определена сфера на отно-

шенията им, без да разрушават отношенията в другите сфери.

Типологията на международните конфликти е разнообразна. В зави​симост от избрания критерий, конфликтите могат да бъдат отнесени към различни класификационни групи.

Ако за класификационен критерий се избере естеството на конф​ликтния проблем, международните конфликти могат да бъдат :

• териториални

• политически

• дипломатически

• икономически

•  етнически

• религиозни

•  идеологически и т.н.

Особено остри са териториалните конфликти, но конфликтите на религиозна или идеологическа основа се преодоляват много трудно. Ако критерий е качеството на страните, конфликтите могат да бъдат:

•  конфликти, в които и двете страни са държави

•  конфликти между неправителствени субекти на международни отношения

•  конфликти, в които едната страна е държава (или държави), а дру​гата страна няма това качество, тъй като е неправителствен су​бект на международни отношения

С оглед на средствата, които използват страните една против друга, конфликтите могат да бъдат:

•  конфликти, в които страните не прибягват пряко към въоръжена сила

• въоръжени конфликти

С най-тежки последици са въоръжените конфликти. Техните после​дици са тежки не само за страните, но и за цялата международна обш-ност. Международните войни нарушават международния мир и сигур​ност и увреждат много страни, които не участват в конфликта.

Преценявани с оглед на броя на участващите страни и терито​риалния им обхват, конфликтите биват:

• двустранни

• регионални

• глобални

Според скоростта на тяхното протичане, конфликтите могат да бъдат отнесени към модела на:

• конфликти с висока интензивност

• „тлеещи" конфликти, конфликти с ниска интензивност

Конфликтите с ниска интензивност понякога могат да траят десети​летия, променяйки периодично интензивността си.

Теоретиците различават, с огпедвръзката мслсду печалбата и за​губата па страните в резултат от конфликта, моделите на:

• конфликти с нулева сума

• конфликти с ненулева сума

Ще напомним, че към първата група се отнасят конфликти, в които всяка печалба на някоя от страните означава равностойна загуба за Дру​гата и затова сумата на печалбите и загубите в конфликта е равна на „О". Най-силно изразеният и често срещан пример за този тип конфлик​ти са международните войни. Към втората група се отнасят конфликти, в които печалбите и загубите на страните нямат такава връзка и затова могат да бъдат различни за всяка от страните.

Според начина, по който с прик,1ючил конфликтът, могат да бъдат разграничени:

• конфликти, които завършват с поражение на една от страните

• конфликти, които са прекратени в резултат на компромиси и спо​разумение на страните

Спекулативни са твърденията, че докато не се „укроти" суверенността на държавите, конфликтите между тях не ще можели да бъдат избягва​ни. Тъкмо безусловното зачитане на суверенното равенство между тях е основата, на която може да се избягват конфликтите. Вероятно отново трябва да се подчертае, че няма основания конфликтите и конфликтно​стта да се извеждат от някаква изобщо присъща на хората агресивност, по израза на Моргентау - от присъщия на хората и на държавите „animus dominandi". Едно от убедителните доказателства е обстоятелството, че макар и да са твърде опасни и влиянието им върху системата да е голя-

мо, конфликтните отношения заемат не толкова голям дял от общата маса на отношенията върху световната сцена. Категорично преоблада​ват отношенията на сътрудничество.

Най-често след възникването им конфликтните ситуации протичат интензивно. При тях, също както при кризите, възниква интензивно раз​виващ се комплекс от прави и положителни за изостряне на конфликта обратни връзки и взаимодействия. Образува се затворен кръг, при който конфликтната ситуация започва сама да произвежда импулси, които я подхранват. С развитието на конфликта около основното конфронта-ционно противоречие се развива надстройка от вторични конфликтни отношения. Поради това конфронтационният комплекс получава дина​мика и импулси за развитие, различни от началните.

Вече бе посочено, че за разлика от сътрудничеството, което не може да възникне, да се развива и да се управлява едностранно, без съгласие​то на другата страна, възникването на международния конфликт е ре​зултат от едностранен силов акт. който превръща кризата в ефективен конфликт. Когато това стане, другата страна, дори и да се стреми да избегне конфликта, няма избор за поведение. Встъпва като страна във възникналото конфликтно отношение. При това бива ограничена още в едно отношение - по отношение на средствата. Задейства се безалтер-нативната закономерност на силата в международната система - силата може да бъде спирана само със сила. Защитата от сила винаги изисква да й бъде противопоставена сила.

Когато предизвикалата конфликта страна (или предизвикалите кон​фликта страни) е избрала стратегията на победата, конфликтната ситуа​ция се развива по схемата на „игра с нулева сума". Поне в началото такава е стратегията на страната, която пристъпва към насилствени дей​ствия. Другата страна и в това отношение е поставена в безалтернатив-но положение, защото промяната на схемата предполага сътрудниче​ство, а за сътрудничеството е нужно съгласие за възникването му. И тъй като няма други правила, а желаният резултат е една наложена чрез си​лово надмощие победа, естественият предел на взаимните силови дей​ствия са силовите потенциали на страните. Всяко увеличаване на сило​вия натиск активизира ответните силови усилия на противоположната страна. В тези условия изчерпването на силовите възможности и с това способността успешно да се противопоставя на която и да е от страни​те, означава поражение и победно тържество на другата страна. После-

дицата е, че във всеки подобен конфликт е заложена естественателдот-ция към ескалация. Тя не зависи от величината на страните или от мащаба на конфликта. Затова и малките, ограничени по мащаб конф​ликти са опасни, тъй като всека малък и ограничен конфликт съдържа в себе си зърното на голям конфликт с последици, съответстващи на ма​щабите му. Особено, когато възниква и се развива в по-широките рамки на кризисна обстановка.

Движейки се ло възходящата линия на своето развитие, конфликт​ната ситуация, за която отново ще напомним, че не зависи от едностран​на воля на страните, става все по-малко управляема. Затова търсенето на изход към прекратяването на международните конфликти е по-успеш​но в началото, отколкото в по-късните етапи на тяхното развитие.

Върху кризисните, а още повече при конфликтните международни отношения силно влияние обикновено оказва и връзката между вътреш​ната и външната политика, между вътрешнополитическите и външнопо​литическите ситуации, в които се намират страните в конфликта. Сред обществеността на враждуващите страни, под влияние на събитията, се развиват настроения, които пораждат импулси, влияещи върху поведе​нието на правителствата. От своя страна, търсейки да обезпечава под​крепата от обществеността или да снижава степента на нейното неодоб​рение, правителствената пропаганда се стреми да засилва или да от​слабва едни или други настроения в обществото. Екстремистки настро​ени вътрешни кръгове могат да тласкат към изостряне на конфликта. Обратно, активността на пацифистични движения може да сдържа екст-ремистки елементи в правителствените среди. Когато при кризи и конф​ликти с ниска интензивност противопоставянето продължава дълго, в обществеността на враждуващите страни се утвърждават стереотипни представи и настроения,

В теоретичното изследване на международните конфликти значи​телно място заемат трудовете на Лондонския център за анализ на конф​ликтите, на американски и руски учени. Общо е становището, че една от най-неблагоприятните особености на конфликтните отношения е прекъсването на информационните комуникации. В условията на конф​ликта, преследвайки силовата победа, страните пренебрегват възмож​ността да преосмислят своите позиции и да търсят решения, които да съчетаят чрез компромиси техните интереси. Нерядко се оказва, че та​кива решения съществуват, тъй като интересите им не са несъвместими.

494                              ОСОБЕНА ЧАСТ: ПОДСИСТЕМИТЕ

Още по-голямо значение има друга особеност на конфликтите, из​разяваща се s това, че макар за тяхното избухване да е достатъчна едно​странната воля и действие на която и да е от страните, за прекратя​ването им е потребно съгласие и на двете страни. Началото на конфлик​тите се предизвиква с едностранен акт, но те се прекратяват и от тях се излиза само с двустранен акт. Последното изисква особен вид сътруд​ничество между страните, насочено към приемливо и за двете решение. Основателен е изводът на един от бележитите изследователи на между​народните конфликти Джон Бъртън, че възстановяването на комуни​кациите между страните с решаващото условие за намиране на изход от всяка конфликтна ситуация. Обаче сама по себе си кому​никацията не е достатъчна. Тя трябва да бъде и ефективна. Важни усло​вия за това cas:
•  Разменяната информация да не се изопачава, да бъде точна и навременна и да се обработва с колкото може по-малко емоции и предразсъдъци

•  Да е налице конфиденциален стремеж да се набележат въпроси, относно които да има обща заинтересованост от тяхното реша​ване

•  Ако дискусията по тях започне, тя да бъде строго ограничавана само в техните рамки

•  Страните добре да разбират, че споразумение ще бъде възможно, само ако всяка от тях бъде заинтересована то да бъде спазвано

•  В много случаи дискретността на контактите и преговорите е край​но необходима. Общественото мнение в участващите в прегово​рите страни, под влияние на вкоренили се стереотипи и предраз​съдъци, може да настоява за позиции, които да пречат за постига​не на консенсус или компромис.

•  Комуникацията става безполезна, ако страните или дори някоя от тях се води or формулата „Или всичко, или нищо". Тогава един​ственият възможен край на конфликтните взаимодействия е побе​дата на една от страните.

През 60-те години вниманието на теоретиците и изследователите на международните отношения беше привлечено от резултатите от изслед-

ванията на професора в Харвардския университет в САЩ Томас Шелинг. Ценността на изследванията на Шелинг беше много голяма и защото тех​ните резултати станаха достояние на политическия и научния свят в мо​мент, когато студената война достигаше своя апогей. Изхождайки от по​ложението, че сътрудничество и конфликт са двата най-крайни варианта на поведението в международните отношения и построявайки възможни​те модели, американският изследовател категорично се противопостави на утвърдилото се в теорията убеждение, че за изучаване и прогнозиране на конфликтите винаги е подходящ моделът на ,,игра с нулева сума". Чи​стото сътрудничество и чистият конфликт, показа Шелинг, са не повече от два крайни варианта на две противоположни отношения, но между тях няма непреодолима преграда. Напротив, съществува широко и разнооб​разно пространство на отношения, в които елементите на сътрудничество и елементите на конфликтността не само съществуват паралелно, но и много често се преплитат. Между сътрудничещи си страни могат да съще​ствуват конфликти с ниска интензивност и острота по определени въпро​си, както и между враждуващите може да има взаимо зависимости, които изискват сътрудничество. Противно на утвърдилото се в теорията стано​вище, че конфликтите върху световната сцена следва да се изследват като „игра с нулева сума". Шелинг доказа, че конфликти от този род са не общо правило, а са частен случай, който при това се среща не много често. В огромния брой случаи победата в конфликта не е унищожаването на про​тивника. Същинската цел е постигането на преследваните цели, съобраз​но със собствените ценностни критерии. Унищожаването на противника или победата над него е само едно от условията, едно от средствата за постигане на преследваните цели. при това невинаги необходимо или най-важно. А и целите на конфликтуващите могат да не съвпадат и ценност​ните им критерии да са съвсем различни. Конфликтите не са спортни състе​зания, в които състезателите се стремят към една и съща цел. В междуна​родните конфликти „състезателите" често преследват много различни цели. Онова, което за единия има първостепенна важност, за другия може да има второстепенно значение. Затова въпреки привидната несъвмести​мост на позициите и остротата на отношенията, ако поведението на стра​ните е рационално, взаимноизгодният компромис в огромния брой слу​чаи е възможен.

Това възлага голяма отговорност на политиците и външнополити​ческите стратези. Те трябвала помнят, че във вьншната политика емо-

циите са лош съветник и че същинската цел на конфликта не е победата над съперника и противника. Същинската цел е да се свалят препят​ствия, които той поставя за постигане на преследваните цели или да се запазят заплашените от него интереси. Постигането на победата, а още повече унижението и унищожението на противника неизбежно въвежда конфликтното взаимодействие в руслото на „игра с нулева сума", из​ходът от която зависи единствено от реалното съотношение на силите. В тези условия изходът е двувариантен: победа или поражение. Пораже​нието е нежелано, но цената на победата е висока - не бива да се забра​вя, че няма по-упорит, непримирим и зъл враг от победения враг.

Много изследователи обръщат внимание на това, че в условията на конфликт съществува нелинейна зависимост между равнището на стреса, в който са принудени да действат дипломатите и политиците, и способност​та им да вземат правилни решения. Независимо от мотивацията, средното равнище на стреса и на свързаните с него безпокойство и напрежение пови​шават активното им поведение и повишават точността на преценките им за ситуацията. Но когато напрежението стане много високо, намалява спо​собността да се оценява обективно и комплексно информацията, появява се склонност към параноидни реакции, расте количеството на погрешните решения. Желанието да се излезе от предизвикващата напрежението ситу​ация можела подтиква към извършване на необмислени и прибързани дей​ствия. Всичко това още повече засилва тенденцията към ескалация на кон​фликтните взаимодействия. Изобщо подготовката и вземането на решения в конфликтните ситуации изискват повишено внимание, както към собстве​ните решения, така и за решенията на противната страна. Конфликтите ряз​ко повишават значението на свързаните с тях външнополитически реше​ния, тъй като последиците от тези решения стават много сериозни. Засил​ват отговорностите на лицата, които са правомощни да ги разработват и вземат. Налагат отпечатък върху протичането на информационните проце​си. От една страна, голяма става потребността от навременна, точна и пълна информация, но от друга страна, поради нарушаването на комуникационните връзки и повишаването на секретността в поведението на страните, инфор​мацията често се оказва недостатъчна и неточна. Бързината в развитието на събитията в много случаи започва да изпреварва времето, необходимо за обработка на и без това недостатъчната информация. Заедно с това в информационните канали се увеличава количеството на дезинформация, която все по-активно се използва от страните.

Повишават се емоционалните компоненти не само у лицата, взема​щи решенията, но и сред обществените формации, които могат да влия​ят върху външнополитическия процес. Емоциите, предразсъдъците и стереотипите предизвикват не само едностранчив подбор на постъпва​щата информация, но и едностранчивото й интерпретиране. Пораства съблазънта да се придава по-голяма вяра на съобщения, които хармони-рат с вече създали се представи за ситуацията и за поведението на про​тивника, докато съобщения, които не хармонират с тези представи се омаловажават или се пренебрегват.

Изключително трудни за контрол са конфликтите, в основата на които са различия, свързани с религии, които са превърнати в идеологии или идеологии, които са превърнати в религии. Такива кон​фликти се основават на догматични и застинали становища, които са слабо свързани с реалностите. Те подтискат нормалната оценка на инте​ресите. Възможностите за конструктивна комуникация в тези случаи биват дълбоко увредени и това пречи за намирането на общ език, дори когато комуникацията не е напълно прекъсната. Несъвместимостта на религиите и идеологиите поражда устойчива вражда и възникващите на тяхна основа противоречия, кризи и конфликти много лесно навлизат в руслото на „игра с нулева сума". През втората половина на XX век гло​балните отношения са много убедителен пример за това.

Преминаването от фазата на кризата към международния конфликт, избухването на конфликта става винаги по един начин - за да постигне своите цели, едната от страните пристъпва към едностранни принуди​телни действия. Приключването на конфликтите обаче може да става по различни начини. Начините могат да бъдат сведени към четири ос​новни възможни варианта.

• Победа на едната от страните. В този вариант постигналата победата страна налага на победената страна своята воля. Нейни​те интереси биват задоволени, а интересите на претърпялата по​ражение страна биват пренебрегнати. Този изход прекратява кон​фликтните действия, но не премахва конфликтното противоречие. Запазва противоречието на интересите между страните и поради това съдържа зародиша на ново конфликтно развитие, ако обсто​ятелствата се променят. Стабилността на всяка наложена със сила ситуация по общо правило е трайна, колкото е трайно състояние​то на силовото неравенство в полза на победителя. В този случай

липсват предпоставките страните да си сътрудничат за поддържа​не на възникналата нова ситуация. Претърпялата поражение страна запазва желанието си да постигне реванш. Нерядко поражението дава тласък на вътрешнополитически процеси на националисти​ческа основа, на болезнено чувство за национално унижение, кои​то започват трайно да влияят върху външнополитическото й по​ведение.

• Прекратяване на конфликтните действия на страните, на-ложено от намеса па международната общност. Поначало тази намеса има формата и правното основание на мерки, които Организацията на обединените нации е лравомощна да предприе​ма в защита на международния мир и сигурност. В този вариант организацията е заинтересована да възпира страните от активни конфликтни действия и заедно с това да ги подтиква и съдейства за постигане на решаване на конфликтното противоречие чрез взаимно споразумение.

•  Значителна промяна на интересите или на техните приори​тети па едната или на двете страни, която позволява да се прекратят конфликтните действия, поради това. че предметът на спора вече не е толкова съществен. Този изход е възможен не само поради промяна в съдържателната страна на противопоставените интереси, но може да настъпи в резултат от промяна в приоритет​ното подреждане на интересите. Появата на общ силен и опасен противник може много бързо и ефективно да прекрати конфликта между противниците и да ги направи дори съюзници. При такава ситуация обаче те стават страни в друг конфликт, в който са заан​гажирани по-съществени за тях интереси.

•  Споразумение между страните, даващо им възможност чрез взаимни отстъпки да задоволят, макар и ненапълно, своите инте​реси. Това е най-благоприятен изход. За намирането му обаче е нужна комуникация между тях за намиране на форми и начини за сътрудничество, в чийто процес конфликтното отношение да бъде трансформирано от модела на „игра с нулева сума" в :,игра с не​нулева сума" и всяка от страните да получи определена изгода. Не е невъзможно, при преосмисляне на позициите и възможнос​тите, поради обективен анализ на по-голям информационен ма-

3.3. Международни конфликти                                 499

сив, страните да намерят алтернативни решения за напълно или в голяма степен удовлетворяване на своите интереси и желания. Даже тогава, когато удовлетворението не е пълно, преимуществата на решението могат да се окажат по-големи от вредите, които конфликтувашите страни могат да си причинят взаимно. Промените в международните отношения в края на XX и началото на XX век се отразиха и в сферата на международните конфликти. От​падна опасността от катастрофален световен термоядрен конфликт. Повиши се миротворческата способност на Организацията на обеди​нените нации. Но надеждите на някои обществени среди за безконфлик​тно развитие на международните отношения бяха разсеяни от събития​та. С отпадането на ограничителната роля на глобалните военнопо​литически блокове се активизираха съществуващи и в миналото конф​ликти с ниска интензивност. Спадна ролята на идеологическите разли​чия като генератор на противоречия и конфликти, но на преден план излязоха конфликти на етническа, сепаратистична и религиозна основа. Разпадането на големи многонационални федеративни държави предиз​вика конфликти, в това число и военни конфликти, които заплашиха или нарушиха международния мир и световната сигурност.

Не може да не се забележат и тревожни тенденции, чието влияние е вероятно да продължи с нарастваща активност, които ще водят към по​вишаване на конфликтността в световната система.

•  Вследствие на интензивната им експлоатация редица основни и невъзобновяеми природни ресурси започват да се изчерпват. Сред тях са запасите на планетата от въглища, нефт, газ и др. Очертава се недостиг на питейната вода, недостиг на енергия. Неизбежна последица ще бъде засилване на конкуренцията за контрол върху тези ресурси, защото потребностите и възможностите за използването им принадлежат на едни страни, а разположението на ресурсите е в други части на света.

• Много тревожен източник на конфликтност е увеличаващата се пропаст между богати и бедни общества и държави.

•  Сериозен източник на противоречия и конфликти още отсега са трансграничпите увреждания на природната среда. Страни, които най-много допринасят за рушенето на екологичното равно-

веене, отказват да се включат в съвместните усилия за неговото запазване.

• Резките промени в съотношенията на силите - военни, икономи​чески, политически и т.н. - подхранватшюночително опасни пре​тенции за хегемонизъм, както на глобално, така и на регио​нални равнища.

• Интеграционните процеси могат да създават и да извеждат на световната сцена нови политически, икономически и военни субекти, противопоставянето на интересите на които също е свързано с много сериозни последици. Битката между гиганти не може да няма световни мащаби и катастрофални последици.

• По друг повод вече отбелязахме, че гдобализацията, този сам по себе си закономерен и естествен процес е едновременно причина и следствие на увеличаващата се взаимозависимост. С нейното развитие обаче се множат и допирните точки на интересите върху световната сцена. Между страни със слаби азаимодействия конф​ликти не възникват или ако възникнат, не са мащабни и остри. С глобализацията от една страна, полето на възможните ко​лизии на интереси се разширява, а заедно с това, поради взаи​мозависимостите, които все повече обвързват съвременния свят, последиците от тях се разпростират все по-широко.

• Много изследователи още отсега предупреждават, че в някои от​ношения засилването на конфликтите на националната идентич​ност, ксенофобията, етническото насилие или на шовинизъм са ответна реакция на високомерната политика, насочена към безалтерпативност на либералната демокрация, към неогра​ничената пазарна експанзия и към интерпретация на демок​рацията и правата на човека единствено в западен вариант. Стремежът на някои богати и силни общества да налагат собстве​ни критерии за ценности, форми на демократично управление и култура може да предизвиква активен отпор и така да снижава възможностите за комуникации и конструктивен диалог.

Променят се и страните в конфронтационните отношения. Конф​ликти, в които страни са държавите, продължават да са често явление, но все по-често в конфликтите се изявяват недържавни субекти намеж-

дународни отношения - екстремистки религиозни и националистически движения, мощни групировки на престъпния свят, транснационални теро​ристични организации и т.н. В този тип международни конфликти държа​вите са само една от страните. Асиметрията на тези конфликти дълбоко променя и характера на използваните от страните средства. Особено, когато се прибягва към оръжие. В тези конфликти класическите сред​ства на могъщите армии загубват ефективността си, а терорът получава ужасяващи мащаби. Превантивната и миротворческа роля на диплома​цията се заличава. Tosa ново развитие в областта на конфликтите изпра​вя правителствата на много държави и заедно с това цялата междуна​родна общност предлшого опасна форма на международен въоръжен конфликт, която поради своята мащабност се превръща в още един глобален проблем - международния тероризъм. В тази форма на кон​фликтни действия се размиват ясните очертания на класическата воина между държавите и това създава неопределеност по отношение на побе​да и поражение, победители и победени, начало и край на конфликта, с примирие и мирен договор.

Подсистемната обособеност на конфликтите отделя отношенията между намиращите се в конфликта страни от отношенията между дру​гите държави, които са запазили неутралитет. Но конфликтните отно​шения и свързаните с тях взаимодействия на страните се развиват в рам​ките на общата система и затова й влияят неблагоприятно. Могат да вредят на страни, които не участват в тях. Особена опасност представ​лява способността на конфликтните ситуации да предизвикват трудно предвидими и понякога неподдаващи се на контрол верижни реакции в Системата. Обективни последици от тях могат да станат тежки пораже​ния на природната среда, разрушаващи екологичното равновесие. По​ради това, макар ненамесата на третите страни винаги да остава един от ефективните начини за локализиране на конфликтите, третите страни и заедно с това цялата международна общност са заинтересовани от пре​дотвратяването им, а когато са възникнали, заинтересовани са от тяхно​то уреждане и прекратяване. Особено, когато страните уреждат отно​шенията си с употреба на въоръжена сила.

Употребата на сила, за да бъде наложено решение на международен спор, е нарушение на международното право. Когато се включи и сила​та на оръжията, нарушението е още по-сериозно - нарушават се между​народният мир и сигурността, които световната общност и междуна-

родното право защитават като първостепенна ценност. Това предизвик​ва възникване на нов международен, вторичен по естеството си конф​ликт, между употребилата първа въоръжена сила страна и международ​ната общност. Употребата на въоръжената сила променя положе​нието па страните в конфликта, тъй като първата употреба е нарушение на международното право, докато силовите противо​действия на другата страна стават израз па нейното право на самозащита. Когато бъдат нарушени световният мир и сигурността, също както нападнатата с въоръжената сила страна, международната общност придобива право на самозащита. Мерките, които международ​ната общност предприема чрез решенията на Съвета за сигурност са правен аналог на формулираното в чл. 51 на Устава на ООН неотменимо право на самозащита. Въоръженото нападение е насочено против териториалната цялост и политическата независимост на нападнатата страна, но заедно с това е насочено против една първостепенна общо​човешка ценност - световния мир.

Неправомерността в поведението на употребилата първа въоръ​жена сила страна не зависи от правната основателност или нео​снователност на нейните интереси, защото произт ича от нарушаване на императивен принцип на международното право, което инкриминира средството, а не причината, довела до неговата употреба.

3.4. МЕЖДУНАРОДНИ ВОЙНИ

Тъй като международните конфликти могат да имат твърде раз​лична интензивност и обхват, а и много от тях съдържат силно изра​зена тенденция към ескалиране, някои от тях прерастват в междуна​родни войни или показват характеристики, които по същество ги пра​вят трудно различими от войните. Не всеки въоръжен конфликт с война. Има въоръжени конфликти между държавите, които не прера​стват във война между тях.

В концептуалното отношение към конфликтите и войните и към тях​ната роля и значение за световните отношения в теорията, както и в политиката, не е съществувало единомислие. Не съществува и сега. Раз​личията се простират от пълното осъждане на конфликтите и войните до тезата, че те са едно от най-естествените състояния на отношенията.

Войната е осъждана и отхвърляна също така решително, както е аргу​ментирана тезата, че тя е необходимо и неизбежно зло. Преценките са изразявани и по различен начин обосновавани, както от мислители, фи​лософи и изследователи, така и от политически личности, играли значи​телна роля в световното развитие. В преобладаващия брой случаи повод да се заеме определена позиция е поставянето на въпроса дали конф​ликтите и войните са неизбежно и естествено възникващо състояние в международните отношения или са неестествено, ненормално и вредно състояние, както и на въпроса какъв трябва да бъде моделът на отноше​нията в света. С търсенето на отговор на тези въпроси отново са свърза​ни имената на Макиавели и Хобс, на Русо, на Кант и Лок, на Хегел и Маркс и на много други. За Хобс войната е естествено състояние, про​изтичащо от неизменната същност на човешкия егоизъм. Тя е нормално и вечно състояние, в което протича човешкият живот. Хегел вижда в конфликтите и войните естествен израз на единството и борбата на про​тивоположностите, които са двигател на развитието. Според него, вой​ните са необходимо, макар и жестоко средство да се преодоляват упадъкът и застоят в гражданското общество. Противоположен е възгледът на Кант, за който войните са нетърпимо бедствие, тъй като естествено​то състояние за човека не е да убива и унищожава себеподобните си, а да живее в условия на мир и свобода, следвайки повелите на естествено​то право. За Маркс конфликтите и войните са грозно явление, свързано с експлоатацията на човек от човека и затова всемирната победа на про​летарската революция ще прекъсне социалните им корени и ще създаде общността на свободни от експлоатация хора. За идеолозите на фашиз​ма и хитлеризма мирът е неестественото състояние, докато войната е желан, благороден и ефикасен начин да се прочиства, облагородява и усъвършенства обществото. Така е, защото в нея загиват и се унищожа​ват непълноценните и слабите и в интерес на прогреса се установява господството на висшата арийска раса.

По съществото си всяка война също представлява международен въоръжен конфликт. Но конфликт извънредно остър, кръвопролитен и разрушителен, в който страните поставят в действие цялата мощ на въоръжените си сили. Щетите, които тя нанася и вредите на население​то са несравними с вредите и щетите от всички други видове на конф​ликтни отношения. Международната война е конфликт, който принцип​но се различава от всички други международни конфликти, защото в тях

мирните отношения, дори когато са силно застрашени, са запазени, ар​миите на враждуващите страни не са поставени в действие, международ​ният мир не е нарушен.

Прекъсвайки мирните отношения, войната въвежда конфликтните отношения между воюващите в ново състояние. Мирните отношения между държавите, когато не заплашват мира и сигурността, са въпрос, който засяга само тях и никоя друга държава или международна органи​зация не може да се намесва. Но състоянието на война е качествено различно. В отличие от другите форми на конфликтите, започвай​ки войната, страните прекъсват всякакви мирни отношения и като използват всички средства, с които разполагат, в това число и пря​ката употреба на военната си сила, се стремят да защитят или да наложат на противника решенията, които са ги противопостави-л и. Непосредствената цел на войната разгромът и капитулацията на про​тивника. Затова тя е най-чистата форма на конфликтните отношения, които се развиват по правилата на „игра с нулева сума".

Войната не означава прекъсване на международните отношения. Са​мата тя е специфичен вид на такива отношения, които образуват отделен подсистемен комплекс, отделящ политически и юридически воюващите от всички останали субекти на международните отношения. Но воюва​щите страни продължават да преследват политическите, икономическите и други цели, които са преследвали и преди избухването на войната.

Войните не избухват отведнъж и неочаквано. Те се предхождат от продължително развитие, в което се натрупват враждебността и напре​жението, а когато те станат факт, целите на воюващите са напълно оп​ределени в духа на следваната от тях преди това политика. Макар да е исторически ясно очертано явление, с ясно определено начало и край. войната е резултат на външнополитически курс, който я предхожда и продължава през цялото й развитие. Онова, което я отличава от другите видове отношения не е съдържателната страна на отношенията, а е на​чинът, по който те се осъществяват. През време на война страните след​ват политиката, която са следвали преди войната. Техните външнополи​тически цели остават такива, каквито са били преди войната. Променят се средствата, които се използват, за да бъдат постигнати. Следовател​но, не е съдържателната страна на целите, които воюващите пре​следват, а са средствата, с които те се стремят да ги постигнат. Войната е продължение на политиката с други средства.

С възникването на войната, взаимодействията на страните се осъ​ществяват, следвайки стратегията на военните действия.Военните дей​ствия имат своя логика, развиват се съобразно свои закономернос​ти. Ролята на военната стратегия остава изцяло ограничена в рамките на постигането на победата и налагането на пълната капитулация на противника (като максимална стратегическа цел) или недопускането противникът да постигне победа (като минимална стратегическа цел). С постигането на военната победа главната военна цел бива постигната и с това ролята на военната стратегия се изчерпва. Диктувайки условията на мира, победилата страна естествено се стреми да обезпечи и своите военностратегически интереси и затова включва в мирния договор съот​ветните военни клаузи, но останалото излиза извън рамките на военната стратегия. За какво ще послужи постигнатата победа не е предмет на военната стратегия. Тази стратегия се отнася за управлението на воен​ната сила като средство за постигане на политическите цели. След по​бедата реализирането на политическите цели остава грижа на полити​ческата стратегия. Изпълнили своята роля, военните трябва да отстъпят мястото на политиците и дипломатите, които ше решат какви следва да бъдат условията на мира. Тъй като войната е продължение на поли​тиката с други средства, военната стратегия винаги трябва да остава подчинена на политическата стратегия.

Войната е явление, което е в пълен дисонанс с целите и характера на цялата международна система. Дезорганизира я, дълбоко нарушава ней​ния ред; дестабилизира я и руши сигурността в нея, посяга на мира, кой​то световната общност преценява като всеобща ценност. Последиците от военните действия оказват голямо влияние, далече надхвърлящо рам​ките на отношенията между воюващите. Предизвикването на масова гибел и огромни разрушения не може да бъде оправдавано с никакви политически цели от онзи, който пръв е нарушил мира. Особено опасни и тежки са последиците от войни, в които участват много държави обе​динени в големи, понякога световни коалиции; войни, при които военни​те действия се разпростират върху обширни пространства и войни, при които биват използвани средства, които дълбоко, трайно и мащабно на​рушават екологичното равновесие. Недопустимо е да се пренебрегне обстоятелството, че всяка ракетно-термоядрена война, в която биха били употребени дори само 4 - 5 % от съществуващите ядрени арсенали, може изобщо да прекрати живота върху планетата. При тези обстоятелства

предотвратяването на войните и защитата на мира стават защита на съще​ствуването на цялото човечество.

Въпреки това, войните не са рядко явление в световните отношения. Според едно изследване на Норвежката академия на науките, за перио​да от 3600 г. rip. н.е. до 70-те години на XX век в света е имало само 292 години, през които не е имало война. През този период е имало 14 531 големи и малки войни. В тях от военните действия, глада и епидемиите са загинали 3,6 мрд. души. Средствата, които са изразходвани, за да бъдат създадени унищожените от войните материални ценности, се равняват на стойността на златен обръч около цялата земя (по екватора), висок 10 метра и широк 156 метра.

Не са международни войни:

• Международни конфликти, в които макар да употребяват въоръ​жени силя, страните не прекъсват напълно дипломатически​те и други мирни отношения. В някои от тях големи и силни държави поставят в действие толкова дивизии и бойни средства,-че сраженията превъзхождат мащабите на войни между по-малки държави. Такъв бе случят с въоръжените военни действия по гра​ницата между СССР и КНР през 70-те години. Най-често се касае за свързани с териториални спорове на съседни държави погра​нични сблъсквания. В тях страните си поставят предимно локални задачи и преследват ограничени цели. Такива конфликти не при​ключват с подписване на мирен договор.

•  Въоръжените конфликти между части от населението на една и съща държава. Това са граждански войни, които пред​ставляват явления от вътрешнополитическо естество. Въпреки това, създаденият в международната общнос i правен ред не е без​различен към хуманитарните проблеми на такива конфликти. Той съдържа норми, предназначени за тях. Най-голямо значение имат подписаните през 1947 г. Женевски конвенции за въоръжените конфликти от немеждудържавен характер и допълнителните про​токоли към тях. В края на XX век се прояви тенденция към пред​приемането чрез ООН на хуманитарни намеси в рамките на пред​приемани от организацията хуманитарни операции.

•  Мерките с употреба па въоръжена сила, предприемани от Организацията на обединените нации в защита на междуна-

родния мир и сигурност. ООН не може да води войни, тъй като нейната основна цел е да спаси човечеството от ужасите и разру​шенията на войните. Мерките, прилагани по решение на Съвета за сигурност и тогава, когато са от военно естество, не са военни действия, а са начин да се защити или възстанови мирът.

С обявяването на воина политическите, икономическите и другите договори между воюващите страни, предназначени да уреждат мирните им отношения, се прекратяват. Някои договори (напр. за пощенски, те​леграфни и други съобщения} или се прекратяват, или временно преус​тановяват действието си. Не се прекратява действието на договори между воюващите страни, отнасящи се до правилата за водене на война. Вою​ващите страни могат да приложат към гражданите на противниковата страна специален режим, включващ и ограничения относно тяхното местожителство. Държавната собственост на неприятелската държава може да бъде конфискувана (с изключение на имуществото на дипломатическите и консулските представителства). Защитата на граж​даните, които живеят или се намират на територията на неприятеля, обикновено се поверява на някоя неутрална държава.

Територията на воюващите държави (сухопътна, водна и въздушна), както и международните пространства, върху които се водят враждеб​ните въоръжени действия, стават военен театър. Не могат да бъдат военен театър териториите на постоянно неутралните държави, държа​вите, заели позиция на неутралитет, както и териториите, които са неутрализирани по силата на международни договори (напр. Антаркти​ка, Суецкият канал и др.). С Хагската конвенция за защита на културни​те ценности в случай на въоръжен конфликт от 1954 г. и Първият допъл​нителен протокол към Женевските конвенции от 1949 г. бе прието, че не могат да бъдат военен театър откритите градове и местата със значение за световната култура.

През 1907 г. в Хага е приета конвенция, според която военни дей​ствия не трябва да се предприемат без предварително и недвусмислено предупреждение, под формата на мотивирано обявяване на войната, или на ултиматум, предвиждащ обявяване на война. Извършването обаче на едни или други въоръжени действия, които не са предизвикали подобни действия от другата страна, не означава автоматично начало на война. Макар отношенията между воюващите да се регулира от правото, вой​ната остава фактическо състояние на международни отношения, което е

налице и тогава, когато тя не е обявена според изискванията на между​народните обичаи и договори.

Състоянието на война не прекъсва действието на международното право по отношение на воюващите страни. Влизат в действие онези не​гови норми, които са предназначени да регулират военните действия на страните. В своята цялост, те образуват дял на международното право, определян като Международно хуманитарно право. Основни догово​ри, които го съставят са: Парижка декларация за морска война {1856 г.); Женевски конвенции за подобряване положението на ранените и поло​жението на военнопленниците (1864, 1929и 1949); Петербургска декла​рация за отмяна употребата на експлозивни и запалителни куршуми (1868); Хагски конвенции за законите и обичаите на сухопътната война (1889 и 1907); Лондонска декларация за морската война (1909); Женевски прото​кол за забрана на употребата на задушливи. отровни и други подобни газове и бактериологически средства (1925); Хагска конвенция за защи​та на културните ценности (1954); Конвенция за забрана и унищожаване на бактериологическото оръжие (1972); Конвенция за забрана на враж​дебно използване на средства за въздействие върху природната среда (1977) и други.

Военните действия се прекратяват с примирие или с капитулация на едната от страните. Примирието е състояние между воюващите стра​ни, установено по споразумение между тях, при което се прекратяват военните действия, без да се прекрати състоянието на война. То може да бъде общо примирие, когато военните действия се спрат по целия фронт или частично, само за определен участък на фронта. Може да бъде без​срочно или за определен срок. След като бъде сключено примирието, възобновяването на военните действия е възможно по всяко време, с предварително уведомяване на другата воюваща страна. Във всички слу​чаи нарушаването на примирието от една от воюващите страни е осно​вание да се възобновят военните действия. Примирие може да бъде и принудително наложено с решение на Съвета за сигурност на ООН като мярка за възстановяване на мира и спазването му да се контролира от временни спомагателни органи на Съвета за сигурност, в рамките на операциите за поддържане на мира.

Войната се прекратява и мирните отношения се възстановяват с под​писването намирен договор между воюващите страни. Международна​та практика обаче познава и случаи, когато мирните отношения се възста-

новяват, в тези рамки се нормализират дипломатическите, консулските и други отношения без да е подписан мирен договор (например с Герма​ния след втората световна война). При определяне условията на мирния договор мъдрата умереност на политиците в новата следконфликтна ситуация придобива голямо значение. Следването на античната римска формула „Тежко на победените", установяването на тежък и унизителен диктат над съборения в праха противник в по-далечна перспектива ви​наги подкопава стабилността на резултатите от победата и създава пред​поставката за нови конфликти и войни.

Отношението на международната общност към употребата на въоръ​жената сила в международните конфликти се определя от две противо​положни обстоятелства. От една страна, тя не може да не признае пра​вото на всяка страна индивидуално или заедно с други страни да се за​щити от въоръжено нападение с всички средства, включително и с въоръ​жена сила. Правото на индивидуална и колективна самоотбрана е есте​ствено и неотменимо право. В устава на ООН то е изразено и юридичес​ки е закрепено в член петдесет и първи. Но от друга страна, с изключе​ние само на този случай, общността и международното право разглеж​дат нарушаването на мира и прибягването към война като най-тежко международно престъпление спрямо човечеството. Международният мир и международната сигурност са абсолютна световна ценност, която общността решително защитава. От една страна, употребата на военна​та сила и войната трябва да се изключи от живота на човечеството, но от друга страна, въоръжената сила стои на стража на международната сигурност и мира. Формулата, която намериха в края на втората светов​на война строителите на следвоенния мир, е забраната да се употребява силата по начин, несъвместим с целите и с принципите на Организация​та на обединените нации.

Всяка държава може да се брани от въоръжено нападение, но не може първа, на каквото и да е основание, да прибегне към него. Изразената в Устава на ООН позиция на международната общност е категорична -„превантивната" война не може да има никакви правни основания и пред​ставлява нарушение на международното право. Страна, която първа прибегне към война е агресор, извършила е най-тежко и престъпно по​сегателство на мира, правото, справедливостта и хуманността.

До това разбиране международната общност достигна след дълго развитие. С влизането в сила на Устава на ООН и създаването на тази

организация, в средата на XX век беше политически изразена и закрепе​на юридически фундаментална, принципна промяна в отношението на международната общност и приетия от нея правен ред към международ​ните конфликти и по-специално към конфликтите, в които се прибягва към силата на оръжията.

До края на XIX век, правото на държавите да прибягват към въоръ​жена сила, за да защитят своите интереси, се считаше за неотменима част от тяхната суверенност. Държавите имаха право суверенно в отно​шенията си с другите държави да избират мир или война. Войната може​ше да бъде морално осъдителна, но пред този суверенен избор, пред който се изправяха страните в международния конфликт, третите стра​ни не можеха да се намесват с правни средства. В началото на века, с влизането в сила на Устава на Обществото на народите, бе направена първа стъпка към промяната. Суверенната свобода на държавите да при​бягват към война бе ограничена. Държавите запазиха правото да защи​тават инт ересите си и със силата на своите армии, но само след като са изчерпали мирните способи за решаване на своя спор и след като са изчакали след това три месеца. Следващата решителна стъпка бе на​правена със създаването на Организацията на обединените нации. Ус​тавът на ООН обяви международния мир и сигурност за висши между​народни, общочовешки ценности, посягането на които е недопустимо и които стоят по-високо от суверенността на държавите. Войната и други​те форми на въоръжен конфликт бяха категорично поставени извън за​кона. Международното публично право насочи превантивното си дей​ствие не само против агресията и другите форми на посегателство про​тив териториалната неприкосновеност и политическата независимост на държавите, но и към международните спорове, които могат да запла​шат или вече ефективно заплашват международния мир.

На основата на този нов принцип на международното право, в прав​ното и политическото регулиране на международните отношения глав​ната отговорност за запазването на международния мир и сигурност бе възложена на специално създаден за целта орган - Съвет за сигурност на ООН . Заедно с това му бе дадено право да предприема мерки в защи​та на международния мир и сигурност.

До средата на столетието зачитането и зашитата на основните пра​ва и свободи се считаше преди всичко за грижа на отделните държави. Решаването на проблемите се считаше за въпрос от тяхната вътрешна

компетентност, макар че такива проблеми често стават източник на тежки международни конфликти. Уставът на ООН установи още по-тясна по​литическа и правна връзка между интересите на международната общ​ност и защитата на правата и свободите на човека. Поставяйки си целта да постига международно сътрудничество при решаване на международ​ните проблеми от икономическо, социално, културно или хуманитарно естество, както и при развиване и насърчаване зачитането правата на човека и основните свободи за всички, чрез ООН международната обш-ност започна да предприема и активни действия от хуманитарно есте​ство, в защита на човешките права и свободи.

Основно средство за предотвратяването на въоръжените конфликти и за тяхното прекратяване и уреждане и в съвременните условия продължава да бъде Организацията на обединените нации. Ако страните не успеят да уредят с мирни средства спора си и ако продължаването на този спор може да застраши мира, те трябва да го отнесат в Съвета за сигурност, който може да препоръча подходящи процедури и начини за уреждане на спора. Независимо от това, Съветът може да разследва във всяка негова фаза все​ки спор или положение, които могат да доведат до международни гьркания и ако счете за необходимо, да препоръча такива процедури и начини, какви​то намери за необходимо. Ако спорът непосредствено е заплашил мира. ако мирът вече е нарушен поради употреба на въоръжена сила или ако е извършен акт на агресия. Съветът преценява какви мерки, несвързани с упот​реба на въоръжена сила да бъдат използвани, като покани членуващите в ООН страни да ги приложат. Мерките могат да включват пълно или час​тично прекъсване на икономическите отношения, прекратяване на дипло​матическите отношения, прекратяване на комуникациите - телефонни, же​лезопътни, морски, въздушни и други. Но ако се окаже, че тези мерки са недостатъчни или че вече са се оказали недостатъчни, Съветът може да предприеме действия с въздушни, морски и сухопътни сили, каквито може да се окажат необходими за поддържането или възстановяването на между​народния мир и сигурност. Такива мерки могат да включват демонстрации, блокада и други военносилови дейс! вия. Съветът може сам да осъществява прилагането на мерките, но може, където е уместно, да използва регионал​ни споразумения или органи под негово ръководство.

В практиката на международната организация за прилагане на глави VI и VII на нейния устав все по-важна роля играят миротворчсските опарации. Макар в Устава да не се употребява този термин и да не се

правят определения и разграничения между тях, операциите могат да бъдат отнесени към четири разновидности:

• Превантивно миротворчестео, изразяващо се в усилия за пре​одоляване на международна криза и попречване с дипломатичес​ки средства тя да прерасне във въоръжен конфликт

• Поддържане на мира - невоенни операции, предприемани със съгласието на страните, за да бъде обезпечено изпълнението на поети от тях задължения

• Принудителни мерки за установяване на мир - принудителни мерки с употреба на военна сила, заставящи страните да прекра​тят военните си действия

• Изграждане и утвърждаване на мира - дейности, предприема​ни след прекратяването на военните действия на страните, целя​щи да възстановят политическата и икономическата стабилност в района на конфликта.

Предприемането на мерките е не само право, но е и задължение на Съвета за сигурност. Ако той не бъде сезирай по установената в устава процедура, длъжен е да се самосезира, но не може да остава безучастен пред нарушенията и заплахите към световния мир и сигурност. Негово​то поведение и мерките, които предприема с нищо не ограничават пра​вото на всяка страна, която е станала жертва на въоръжено нападение, да се защитава с всички средства сама или заедно с нейните съюзници.

Вземаните от Организацията на обединените напий мерки за запаз​ване и възстановяване на международния мир и сигурност не я правят страна в конфликта, който е предизвикал вземането на мерките. Тяхната цел е да се защитят мирът и сигурността в международните отношения.

Ако се организира, ако е способна да действа единно и ако правил​но разбира своите интереси, международната общност ще разполага с възможности и средства успешно да се противопостави на всяка употре​ба на въоръжена сила при решаването на международните въпроси. Международните отношения и тяхната система трябва да защитават и развиват достиженията на световната цивилизация и да осигуряват сво​бодно развитие за всички страни и народи.

ПРЕДМЕТЕН УКАЗАТЕЛ

Автархия228,229

Агреман 304

Актор 74

Анализи 152,178,184,186Л91,222,374

Асоциация за свободна търговия 463,466

Бенелюкс461

Бшюлярност 119,121-127,318 Блокове и коалиции 124, 341 Британска общност 272. 460

Велики държави 25,242.243,245,248,329

Взаимно сдържане 121

Взаимозависимост 37,44,71, 89,90,92,99.190,191.197,199,226,228,237,257.317.358

Власт 22-24,29,53,54,73,82.83,102,115,125.149.150,152-154,159,206-208,210,212, 214, 223.235,268, 271, 276-279. 291-293, 320, 370. 371, 3S4, 395,396,399,409,450,451

Воеяностратегическо равнище 166,345, 346

Война 14. 15. 17. 18,24.26-33,41-43. 54.55.57,61,70. 86,88. 100, 101, 103. 105. 119. 120-122. 127.131,148. 149,151,153.156.166,168.174,181.186. 195.196,208,209, 212,220,223,226,245,247,248,250,256,272,277,278,294.301,306,308.327,329.330, 333,337, 341-343,347,348,350,352,353, 361,365,367,387,388,389,393,416,419-421,433,437,438.444,446-448,454,455,457,461,467-470,476,483,489,495,501-510

Външна среда 15,71, 88,99,105-107,110.112.439

Външнополитически решения 351,406

Външнополитическо поведение 29,104,299,321,442

Въоръжаване 349,351

Външнополитическа стратегия 434

Вътрешно право 284, 374, 377,395,454

Глобализашя 28,31,37,95,225-228, 230. 235,237,240,287,417

Глобализъм 226, 229

Глобални проблеми 39,41,43, 228, 367

Глобално равнище 34.135,243,245,246,248-250,254,257,330,342,345,347,482,483

Глобално и регионално 191,253

Гъвкаво реагиране (доктрина) 344

514__________                       Предметен указател                             __________

Движение на необвързаните страни З J
Делфийски метод 144

Демокрация 101,206-209,217,218,231,236,239,500

Демократичност 206, 208,209,216,217,220,251,270

Динамика 49,94,153,190,198,254,287,326,336,351,475,481,483,486,492

Дипломация 22,24,26.56.101.121,149,157,159.171.191,224,246,264,273,301,302,

307,308,311-315,330,332,333,337,338,342,367-369,471 Дипломатическа тайиа 315 Договор за съюз 430,438 Доктрината Мънро 26,437

Европейска икономическа общност 461

Европейска общност 461

Европейски съюз 107,462

Ескалация 124,130,164,344.385.389,493,496

Ефективност 93.112.128,131,149,177,204,291, 335, 338, 385,429,449

Дипломатически жестове 309

Закони на Ману 22

Закономерности 13,14,19.27.37.59,69,84,89,93-95,98,100.103,106,108,110.134, 137,142,161,190,198,217.246,261,275,287,290,326,351,403,438-440,475,505

Игра с нулева сума 164,494-497, 499, 504

Идеология 235

Импулси 37,106,111,130,133,135,137,138,152, 321,346,351,492

Интеграционни общности 80,83,116,118, i 86,215,237,239,240,273,4] 5,460,464,474

Интеграция 64,118,127,225,238,239,461-464

Интелектуална революция 359, 360

Интереси 15,16,27,34,36,44,47,62,70-79,84,86,87,95-98,108,113,117,118,121,123, 126,129,130,131,133,134,136,146-149,152-158,160,162,166-169,171,177,178,181-183,187,188,190,192,193,195,197,199,200-203,205,206,210-212,214-217,221,223, 224,229,231,236,238,239,241,242,245,254,256,261-263,265,267-270,272,273,276-281,285,288,290-293,295-299,311-314,318,320,321,323-326,329,332,333,358,362, 364,376,377.380,383.387,397,399,402,404,408,413-119,422-427,432-434,436.437, 439,440,442,445.453,456,459,460,475,476,478^182,484-188,493,496-500,502,505, 510

Информационно превъзходство 162

Информация 48-52, 77, 88, 99, 133, 134,137-146,162,186, 233, 234, 274, 281, 282, 303, 305, 307,309,310,315,335,353-355,358,359,361,366,418,432,435,458,478,494, 496,497

Предметен указател                        __________515

Казус федерис 430

Катастрофа 33,41-43,80,111,190,202, 329,390,419,449,467

Колегиалност 275

Количествени характеристики 51.140

Компромис 144,152,169, !82,197,288,299,310,313,314,332,480,494,495

Консенсус 395,456,458,465,494

Контрол 121,161,167,176,194,208,222,230,277,284,287,299,314,320,344,346,347.

354,424,434,481-483,497,499,501 Конфедерация 271 Конфронтация 15,30,33,70,100,121-123,126,130,153,155,166,167,172,177,204,206.

209,219,220,245,247,249,284,288,329,330,332,335,338,340,345,346,354,411,419,

421,445,446,473,481,485,486,489

Кризи 32.42. 57,131,135,181,200,231,244.270,333,335,389.439,475,480,495,497 Критерии 39,41,179,187,200,227,229,235,242-244,264,293,311,334,381,400-404,

409,495,500

Латиноамериканска интеграционна асоциация 464 Лидер 124,127,221,223,225,336,446 ЛинкиджШ, 313

Малки страни 214,217

Маневрено поле 313

Масирано възмездие 338, 340

Математически методи 51

Международно право 63,79,86,98,109,183,187,239,303,369, 372,375,377,380,384, 386,388,390,394-398,405.407-409

Механизъм 126,144,272,273,275,279,281

Министерски съвет 64,277-279

Министерство на външните работи 305

Мир 18, 22,30,32-35,41,43,61.70,123.131,132,148,156,168,172,181,183,185,200, 203,206,211-213, 218,231, 232,252,277, 278,294,298,325, 327,330, 333,346,347, 349,350,353,356,357,366,382,385,389,390,391,397,400,402,412,419,445,446,450, 454,459,460,465-468,470,473,490,498,499, 501-503, 505,507

Многостранни отношения 70,448

Надпревара във въоръжаването 29,31, 33,122,160,172,350,353

Народно събрание 276-281

НАТО 32,33,104,113,172,233,248, 265,340,341,344,345,436,454,455,463,464,483

Науката за международните отношения 13, 53, 55,56,60,65, 89

Национален интерес 270, 285,474

Национални формации 285

Недържавни субекти 83, 364, 368, 500

Неправителствени субекти 79.81,267,283,286,383,490 Ненамеса 21,115, 290, 384,458, 501 Несътрудничество414

Обект на сигурността 184,186

Обратни връзки21, 71,108,324, 351,413,475,485,492

Общочовешки интерес 44,98,108,377

ООН 158,203,353,356,357,381,382,384,385,388-391,393,394,412,452^154,458,473,

477,479,480,502,506-511 Общочовешки ценности 200,251,3!3,362,380 Организация на Варшавския договор 340,454 Оръжия 31.42,120,122,161,172,173,204,331,333,336,339,341,343-346,350-353,358.

390,500,510 Отношение 18,27, 31,36,72,93,97,110,131,135,140.159.160,164,186,196,199,218,

230,232,234,235,239,241,243,248,252,267.271.272,291.294,309,311,329,330,

337-340, 343,344, 348, 362,369,371,373, 383,384,391,392,396, 398, 399,401,403,

405,406,416,424,426.437,438,461,471,488,492,498,501,502,508 Отношения двустранни 104,129.130 Отношения международни 11,17-23,37.47,49,55,64,65,71,73-84, 87,91,93,96,103.

107,117,119,121,128.129,165,176,180,201,211.215.231,239,241,244,252,264,267.

270-272,283,284,286,287,289,290

Параджшоматически 263,306

Подсистеми 36,56,59,81,83,91,92.114,116,127,131,134,136,137,179,185,241,255,

261. 263-266,286.288, 316-319, 324, 326-329,336, 358. 359,362,368, 369,374,377,

405,407,412.413.417,418.443.475,489 Полиструктурност 16,113,116,117 Политика?, 26,29,30,37,44,47,48,56,64,65,105,112,144,147.150,154,157,158,170.

172,176,178-180,190,195,203-206,216,217,227.235,243,245-247,249,250,256.

261,268,270,272,275-277,279-281,285,287-291,293,294-299,306,310.312,313,

317,321,322,329,330,337,344,350,355,366,376,380,385,401.402,420,422,423,435,

437,438,461-463,468,469.474,495

Потребности20,70,85,98,99,114,237,290,299, 318,415,432,448,451 Правила на играта 167,344

Президент 54, 87,88,160,222,226,272,276-278,337,346,468,483 Привилегии и имунитет 304,306, 314,453 Примат на международното право 378 Принуда 146,291,372,373, 378, 386, 389,390,396,397,411 Принципи 100,150.153,179,183,210-214,217,225,249,272,284,290,291,293,309,353,

366,369,379,381-383, 385-387,390, 391-394,397,398,400,401,407-409,450,453,

457 Приоритети 44,73,141,293,311,326, 380,435,487,498

Природна среда 39.43,112, 339,460,508

Проблеми 11, 28, 33,39-41,43,44,47, 55, 57,60,64,65, 80,93,112.113,129.131,154,

156,168-170,176,181.187,190,203,215,220,228,229,232,235,241,242,244-246.

249,250,252-257,262,273,280,282,286,300-302, 307,311,317,325,330.332,339,

347, 350, 351, 354,355,366,367,389,393,395,407,410-413,437,439,448,454,455,

457,459,472,474,482,484,506,511 Прогнозиране 116,137,139,142-145,322,495 Противоречия 34,98,101,104,119,120,125,153,155,181.200,216,221,231,238,247.

250,256,257,269,285,286,299,351,368,439,440^42.446,475,485,486,489,497,499 Първа световна война 27,29,30,54,100,119,166,186.212,226,365,437,467

Равенство 156,160.161,182,186.198,199. 201,231.299,345,384,424,458,478,491

Равновесие на силите 165,168,467

Равновесие на ужаса 168. 173,342

Разделение на труда 23, 316,460

Разоръжаване 55,161,193,343,349,350,353-357,467

Регионалност 252,253,421

Регионално равнище 191.203,244, 245,253,256, 348,413

Риск 139,166,173,176,179,198,426,481 Рисков фактор 428

Самоуправление 37.129.133.135,137

Световна система 25, 61.124,149,287,470

Световно правителство 450

Свещен съюз 261

Свобода 84,147,150,204, 207,214,231.235,236,239,304,314,383,403,412,503,510

СИВ 33,110,127,318,454,463,464

Сигурност 26,30,33-35,44,46,56,80,107,131,147,150,156,157,161,166,170,172,174, 176-187.189-207.211-213,224,231,242,243,252,265,270,279,294, 296,299, 325, 326, 332, 333, 335, 340,346, 349,353, 354,356,357,362, 382,385,389-391,394,397. 402,412,415,419,432,433,438,439,445,446,454,455,459,465-474,490,498,499, 502,507-512

Сила 23,28,35.61,70,102,110,115,125,126.129,131,134.136,137,146-150,152-157,159, 161,163-165,169-171.173,182,183,185,192,193,201,204,208,211,214,217,218, 222,225,226,233,243,244,246,247,261,262,277,278,284,290,292,295.298,301,310, 311,325,328-330,332-335,337,338,340,342, 344,345,348-350, 356,357,369, 378, 379,381-383, 385-391,397.398,400,404,405,423,428,429,433,437,454,461,463, 466,474,483-485,489,490,492,497,501.502,504-506,509-512

Система?, 8,12,14-16.22. 23,25-28,30-39,41,43,45-47,53-63, 71,73.76-81, 83, 87-104,106,108-111.113-122,124-128.130-133,138,139,146,149-163,165-167,173, 174.176-178,180.183,185,189-193,195,196,199.202-208,210,212-217,220,221.

223-226,228,229,231,236,239-244,249-252,254,256,261-267,270-272,282-284, 286-292,299,302, 316,320,324,325,327,330,332,333, 336,338,345,347-350,355, 357,362,369,371-373,375-381,386,390,393,395,397-399,402,403,409,412-414, 416,418-^26,429,430,434-436,438-440,443,445,446,448,449,451 -454,459,460, 462,463,465,467-477,485,486,488,489,492,499, 501.505,512

Ситуация 48,50,76,104,110,113,120,124,135,139,141,143,144,166,169,173,174,178, 184,190,196,197,209,250,257,261,262,269,318,337,342,343,349,353,355,415,418, 430,431,481,484,488,489,492-494,496,497,498,509

Случайности 46,96,133

Социалистическа общност 215

Социални отношения 16,17,20,21,25,36,38,43,46,59,60,63,69,77,79, 88,90,91,94, 98,103,108,109,128,209,291, 372,375,399,409

Социална среда 59,103,110, 370

Спор 169,182,193,219,382,390,391,395,409,430,431,449,450.459,465-467,471.475-484,498,501,510,511

Справедливост 98,132,150,183,186,187,205,206,208,213,214,218,236,249,252,294, 296,333,356,357,382,390,401-403,407,409,432,509

Средства 32,47,48,51,56,59,61,71,134,136,146,147,154,156,157,159,164,169-171. 173,177,185,190-194,196,197,201,202,216,218,232,244,282,288,297,298,306,310, 311,313, 314, 326, 327,329-332,339-341,344,346,349, 352, 362,366,367,374,382, 389-392, 414,417-419,427, 435, 441, 442, 449,452,475, 477. 483, 486, 501, 504-506, 508-512

Стабилност на системата 177

Статукво 26,29, 54.119,160,168,180,181,342,466,467,469,472,474

Стратегия военна 330,351,505

Структура 11.20. 31,63.95,103,113,115,116,119,120,124,127,212,220,264,285,293. 317,354,446,452,473.475

Студена война 30,32,100,120,122,149,208,446,483,

Субективен фактор 16,140,198,290,323,482

Субординация 96,124,207,214,215,292, 370, 371

Суверенитет 18,21,73, 82, 83,186,214,225,230,231,233,271,290,298,299,378,379, 382-384,387,390,393,398,408,435,450,451,453.458

Суперсили 22,31,32,61,102,121,158,204,221,248-250,329,339,340,348

Съотношение на силите 151,197, 346,496

Сътрудничество 23,27, 30, 33,34,41,55,56,70-72,80,97-101,111,120,121,123,129-131,152,154,165,168,177,183,193,199,200,202,203,206,212,213,218,224,227.242. 244,245,249,251,252,256,265,276,281,282,287,292,301,312,316,328,353,357,358. 360,362,365,366,367,382,383,389,393,394,412-417,419-421,424-426,429,434, 439-441, 444,447,449-451, 454,455, 463-467, 471-473,477,480, 483,485, 487, 489, 492,494,495,498,511

Съюзи 23,28,69,80,81,116,118,120,134,156,166,168,171,186,191.193,195,201,202, 208,215,243,245,248,257,266,272,302, 328,330, 333,335,347,356,373,415,417, 419-425,427,430-435,438-440,442-444,446, 447.457,466-468,470, 482

Тайна дипломация 313,314

Теоретичен модел 14, 50

Теоретичен подход 15,62

Теория на външната политика 109

Теория на международните отношения 12,58,61,62,476

Тероризъм 35,86,286,287,348,411,444,445,501

Търговия с оръжие 332

Убеждаване 311

Универсалност 35

Управление 36,37,83,115,133.161.223,236,252,327,336,373,449,500

Фактор 74,104,113,117,126,156,160,177,202,203,243,251,252,256,320,322,326,331,

334,337,346,374,424,428,458,482,485.486 Федерации 270 Физически лица 15,78, 87 Функциониране и развитие 74,114,117,135.176

Хегемон 23,129.225,246. 251. 295, 325,356,446,482,486

Хегемонюъм125,195,251

Хомеостазис 105,106,115,126,135

Цел 94,155,163.167.179.180.193,200.222,284,289,295, 306,311, 330, 357, 366,388, 393, 414, 415, 425, 429, 437, 454, 455,464-468,471, 478,479,483, 485, 495, 496, 504,

505,507,512

Ценностни преценки 313 Центростремителни тенденции 118,440 Центробежни тенденции 98,118, 127

Човешко общество 108

